
Cuvânt înainte 


Potrivit lui Hegel, fără îndoială cel mai mare filosof al religiei din toate 
timpurile, „religia este începutul şi sfârșitul a toate; după cum totul purcede din 
acest punct, tot astfel totul se întoarce înapoi la el; de asemenea el este centrul care 
dă viata, suflet si spirit la toate”. 

„Toată rețeaua relaţiilor, activităților, bucuriilor omeneşti, tot ce are va- 
loare şi considerație pentru om, în ceea ce el isi caută fericirea, faima şi mindria, 
îşi găsește centrul suprem în religie, în gîndul, în conștiința, în sentimentul de 
Dumnezeu”. 

Mai aproape de timpul nostru, Arnold Toynbee, cunoscutul istoric si fi- 
losof al istoriei britanic, considera că: „Peste toate, religia este afacerea serioasă 
a rasei umane”?. 

Astfel de atitudini nu au fost, însă, împărtășite de toată lumea. Gânditorii 
atei, în frunte cu Feuerbach, Marx, Nietzsche (care se declara „ateu din instinct”) 
sau Freud, percepeau religia drept o iluzie, un produs al capacitii fabulatorii a 
omului sau chiar un lucru nociv, „opiu pentru popor” — cum spunea Marx, o in- 
ventie umană care va dispărea de pe scena istoriei odată cu progresul material al 
umanității $i cu emanciparea omului de sub tutela forțelor ignoranței. 

Tluministii (cei mai multi dintre ei) vedeau religia ca un obstacol în calea 
progresului si a emancipării omului. Când ignoranta si superstitia vor fi risipite 
ca urmare a răspândirii ştiinţei, religia, considerau ei, va dispărea. În zadar 
clama Voltaire că dacă Dumnezeu n-ar exista, el ar trebui inventat („Si Dieu 
n’existait pas, il faudrait l'inventer”), în zadar Kant se extazia înaintea „cerului 
înstelat de deasupra mea”, cei mai mulți dintre iluministi percepeau religia drept 
un lucru rău care va trebui inevitabil să dispară odată cu progresul cunoașterii. 

În secolul XX, teoria cea mai în vogă privind religia a fost teoria se- 
cularizării. Ea a fost împărtăşită deopotrivă de savanți si filosofi, ca şi de scrii- 
tori şi oameni de cultură. Conform acestei teorii, industrializarea și moderni- 
zarea vor face să dispară religia. 

Spre sfârşitul secolului XX, teoria secularizării a început să fie tot mai 
mult pusă în discuție. Autori care mai înainte se declaraseră adepţi convinşi ai 


' Georg Wilhelm Friedrich Hegel, Prelegeri de filozofie a religiei, traducere de D. D. Rosca, 
Editura Academiei Republicii Socialiste România, Bucuresti, 1969, p. 11. 
? Arnold Joseph Toynbee, La civilisation a l'épreuve, Gallimard, Paris, 1951, p. 105. 

teoriei secularizării au început să pună în discuţie veridicitatea (adevărul) acesteia. 
Un exemplu edificator, în această privință, îl reprezintă Peter L. Berger. Cunoscut 
ca sociolog al religiei — unul dintre cei mai profilati in acest domeniu — Peter 
Berger ajunge la concluzia că teoria secularizării reprezintă o eroare?. 

Astăzi, tot mai mulți analişti recunosc că religia nu doar că nu a dispărut, 
ci, dimpotrivă, rolul şi semnificația ei au crescut semnificativ şi continuă să crească. 
După expresia inspirată a lui Gilles Keppel: „Dumnezeu isi ia revansa”™. 

La rândul său, Samuel P. Huntington, într-o carte care a produs mare 
vâlvă în lumea intelectuală și nu numai, intitulată Ciocnirea civilizațiilor, ex- 
prima, pe urmele lui Gilles Keppel, părerea conform căreia: „Modernizarea 
economică şi socială a devenit globală ca scop si, în acelaşi timp, s-a produs o 
renaştere globală a religiei. Această renaştere, pe care Gilles Kepel a numit-o la 
revanche de Dieu, s-a manifestat, crede Huntington, pe toate continentele, în 
toate civilizațiile si în aproape toate țările”. 

„În linii mai generale”, este de părere Huntington, „renașterea religiei la 
nivel mondial este o reacție împotriva laicizării, a relativismului moral şi a ex- 
ceselor şi o reafirmare a ordinii, disciplinei, muncii, într-ajutorării şi solidarității 
umane”. 

Fapt e că, în ciuda unui declin accelerat al credințelor şi practicilor reli- 
gioase, în ultimele decenii ale secolului XX, în țările Europei Occidentale și cen- 
trale”, religia cunoaște, la scară globală, un reviriment ce face din ea un actor de 
neocolit. 

Acest fapt se face simțit si în politică, mai cu seamă în sfera relațiilor 
internationale. În condiţiile recrudescentei acţiunilor teroriste, legitimate prin apelul 
la religie, studiul religiilor în context politic devine din ce în ce mai necesar. 

În acest context, pe fondul revirimentului pe care îl cunoaşte, în prezent, 
religia, la scară planetară, volumul de fata îşi propune să analizeze, din perspec- 
tivă teoretico-doctrinară, modul în care religia, cu deosebire religiile mono- 
teiste: Iudaism, Creştinism şi Islam percep și prezintă, în doctrinele lor, rolul 
religiei în raport cu politica. 

Primul capitol, semnat de Silviu Rogobete, pleacă de la premisa că reli- 
gia si politica reprezintă dimensiuni constitutive ale identității umane si ale 


> Peter L. Berger, The desecularization of the world: Resurgent religion and world politics, 
Wm. B. Eerdmans Publishing, 1999. 

* Vezi Gilles Kepel, La revanche de Dieu: chrétiens, juifs et musulmans à la reconquête du 
monde, Ed. du Seuil, Paris, 1991. 

$ Vezi Samuel P Huntington, Ciocnirea civilizaţiilor şi refacerea ordinii mondiale, traducere 
de Liana Mirela Stan, Litera, Bucureşti, 2012, p. 132. 

* Vezi Ibidem, p. 136. 

7 Vezi Mattei Dogan, „The decline of religious beliefs in Western Europe”, International 
social science journal., vol. 47, nr. 3, 1995. 

vieții sociale interdependente si interconectate. Autorul studiului face o analiză 
a principalelor paradigme si puncte de vedere ce vizează studiul relației dintre 
religie şi politică. Sunt, astfel, trecute în revistă și analizate mai multe para- 
digme, puncte de vedere situate între teoria secularizării, în variatele ei ipostaze 
şi forme de manifestare, şi abordarea holistică a relației dintre religie si politică. 
Studiul valorifică critic textele unor autori de referință în domeniu astfel precum: 
Jonathan Fox, John Rawls, Jurgen Habermas, Charles Taylor, Peter L. Berger, 
Joseph Ratzinger ş.a. 

Capitolul II, intitulat Aspecte privind relaţia dintre religie si politică în 
Iudaism, este semnat de Sandu Frunză, cunoscut pentru lucrările numeroase în 
sfera religiei şi a filosofiei religiei. Autorul pleacă de la premisa că nu se poate 
analiza concepția Iudaismului despre politică pornind de la standardele occi- 
dentale pur şi simplu pentru că, în cazul poporului evreu, lucrurile se prezintă 
diferit față de alte popoare astfel că „în cea mai mare măsură, schemele de in- 
terpretare uzuale nu sunt funcționale în cazul comunității iudaice”. Acceptând 
ideea că „Iudaismul nu vorbeşte pe o singură voce” (Menachem Fish), ci pe „o 
polifonie de voci [care] constituie fundamentul tradiției evreieşti” (Adam B. 
Seligman), Sandu Frunză atrage atenția asupra marii varietăți de documente ce 
trebuie luate în calcul. În mod explicit, ceea ce autorul își propune este „doar un 
decupaj în câmpul resurselor simbolice ce pot să ajute la înțelegerea modului de 
întâlnire a religiei şi politicii” în cazul Iudaismului. 

În studiul său despre Războiul sfânt în contextul retoricii 
veterotestamentare, Cătălin Vatamanu, lector doctor la Facultatea de Teologie a 
Universităţii „Al. I. Cuza” din Iasi, pleacă de la premisa potrivit căreia instru- 
mentalizarea retoricii religioase în scopuri politico-militare poate schimba func- 
tionalitatea mesajului biblic, acesta devenind unul argumentativ pentru agresi- 
vitate, violenţă, teroare, război, crimă. Pornind de la Scriptura ebraică (Vechiul 
Testament), delimitarea conceptuală a războiului, în general, a războiului sfânt, 
în particular, poate preveni deraierea de la obiectivul textului revelat și inter- 
pretarea voit greșită a acestuia. Cătălin Vatamanu percepe Vechiul Testament ca 
o „Evanghelie a păcii” pentru întreaga umanitate. Detașându-se de interpretările 
ad libitum ale textului biblic, autorul afirmă că în Vechiul Testament, războiul nu a 
fost niciunde şi nicicând lăudat etic, ci dimpotrivă, a fost demascat ca un instru- 
ment omenesc politic, de acaparare a puterii, contrar voinței lui Dumnezeu. 
Astfel că, în ciuda numeroaselor violențe descrise în paginile Vechiului Testament, 
mesajul general este unul al păcii și al vieții. Totodată, războiul sfânt în Vechiul 
Testament diferă de „războiul sfânt” din Islam; el nu vizează impunerea cu aju- 
torul forței a unei religii sau credințe. 

Capitolul IV, întitulat Creștinism și politică, semnat de Vasile Boari, 
analizează principalele aspecte de ordin teoretico-doctrinar degajate din invata- 
tura creştină, așa cum este aceasta prezentată în Biblie. Relaţia dintre Creștinism 

şi politică îi apare autorului studiului ca o relație complexă si complicată, difi- 
cilă. Studiul pune în evidenţă si analizează aspecte privind separarea între pute- 
rea temporală şi puterea spirituală, originea puterii politice, problema supunerii, 
sarcinile şi mijloacele autorităţii politice şi ale omului politic, legitimarea auto- 
rității publice, problema păcii si războiului, problema democraţiei, limitarea pu- 
terii politice, deontologia creştină şi impactul ei asupra politicii, politicul în 
perspectivă escatologică etc. 

Capitolul V, semnat de Radu Nicolae Murea, doctor în Relaţii 
Internaţionale şi Studii Europene, abordează problematica modernizării Islamului. 
Autorul preia ideea conform căreia Islamul pretinde să reprezinte viata în tota- 
litate, iar reglementările sale includ atât norme civile sau penale cât şi ceea ce noi, 
europenii, am numi legi constituționale. Politicul se topeşte în religios. Radu 
Murea prezintă, de la început, cadrul istoric în care s-au forjat termeni de refe- 
rință ai Islamului, precum Sharia (Legea), Umma (Comunitatea), Jihad (Războiul 
sfânt) etc. Sharia (Legea) este anterioară şi superioară oricărei manifestări 
politice a comunității (Umma). Allah rămâne suveranul (hakim) prin excelență 
al ummei, poruncile şi edictele sale fiind singurele care se pot transforma in 
Lege în virtutea faptului că doar el deține suveranitatea. 

Spre deosebire de gânditorii greci, juriştii musulmani se vor concentra, 
remarcă Radu Murea, în mod exclusiv pe persoana și datoriile Califului-Imam 
ignorând construirea unui sistem politic care să-l includă şi pe cetățean. Statul 
musulman nu este, precum în Occident, un stat al cetățenilor, ci un stat al cre- 
dinciosilor (politicul şi religiosul se confundă). În Coran, ca de altfel si în exe- 
geza şi tradiția islamică, natura obedientei față de liderul politic este considerată 
în primul rând o obligație religioasă şi doar în mod secundar una politică. Con- 
cluzia finală este că, în ciuda unor tentative de modernizare şi a unor „povești 
de succes”, în general, încercarea de modernizare a Islamului a eșuat. Spre deo- 
sebire de Creştinism, Islamul nu a trecut efectiv printr-un proces de modernizare, 
astfel încât este cu neputinţă să-l înțelegem prin prisma conceptelor, teoriilor si 
practicilor modernizatoare pe care le-a cunoscut și practicat lumea occidentală. 
Pur si simplu Islamul si lumea musulmană sunt altceva decât Creştinismul și lu- 
mea occidentală, ceea ce, desigur, nu exclude comunicarea, ci reclamă alte ti- 
pare, alte explicaţii şi interpretări. 

Următorul studiu (capitol) se referă tot la Islam și aparţine lui Marius 
Lazăr. Este vorba de ramura Islamului cunoscută sub numele de siism. Mai exact, 
autorul abordează relația dintre religie si autoritatea politică în siismul duodeci- 
man. Concluzia autorului este că, de peste trei decenii, siismul a devenit un 
actor inconturnabil în lumea musulmană, mai ales prin formele sale militante, 
politice şi revoluționare din Iran, Irak, Liban sau Golful Persic. Se asistă, de fapt, 
după modelul sunnismului, la o supralicitare a acestei dimensiuni politice care 
ocultează sau confiscă ideologic expresiile sale culturale sau propriu-zis religioase. 

În studiul său despre antropomorfism în religiile monoteiste, Ionut 
Apahideanu, utilizând o literatură impresionantă, încearcă o abordare interdisci- 
plinară a fenomenului, cu referință expresă la cele trei religii monoteiste. De- 
mersul se desfășoară în trei paşi: 1) clarificarea conceptuală a termenului de sine 
stătător şi în relație cu termenul „antropopatism”; 2) explorarea abordărilor 
teoretice din arealul științelor socio-umane, de la filosofie la antropologie și de 
la psihologie la sociologie și 3) investigarea de factură teologică, scriptural şi 
exegetic, a antropomorfismului în Judaism, Creştinism și Islam. Este urmărit 
modul de abordare a antropologismului în diverse discipline: istoria filosofiei, 
psihologie, antropologie culturală, sociologia religiilor etc. În percepția lui Ionut 
Apahideanu, antropomorfismul reprezintă, prin excelență, obiect de studiu inter- 
şi trandisciplinar. $i, cu toate că subiectul tratat nu este unul nemijlocit politic, 
implicit el deschide spre posibile abordări politice. 

Articolul (capitolul) intitulat Religie si stat, aparține profesorului Andrei 
Marga, autorul a numeroase volume, studii şi articole ce trimit spre studiul religiei 
şi a diverselor sale conexiuni, inclusiv a conexiunilor cu politica. După ce preci- 
zează din punct de vedere istoric relaţia dintre religie şi stat, autorul arată că teza 
separării celor două entități întâmpină astăzi serioase dificultăți, astfel încât re- 
venirea la secularism nu mai este posibilă, impunându-se o nouă soluţie. În acest 
context, Andrei Marga îşi propune, în studiul său, ca, de altfel, şi în alte studii, 
„să desteleneasca drumul spre o astfel de soluție”. Una din ideile esenţiale ale 
lucrării rezidă în asumpftia că: „Religia nu este apolitică, iar statul nu mai poate 
fi indiferent față de credinţele cetățenilor săi, dacă se ia în serios ca organizare 
bazată pe recunoașterea cetățenilor”. Autorul analizează critic diverse atitudini 
față de relaţia religie-stat, atitudini ilustrate prin nume de referință ale gândirii 
filosofice contemporane, precum cele ale lui John Rawls, Jurgen Habermas, 
Joseph Ratzinger, Hans Kung, Peter L. Berger ş.a. Se atrage atenția nu doar 
asupra aspectelor negative ale relației dintre stat şi biserică, religie şi politică, ci 
şi asupra aspectelor pozitive ale acestei relaţii, de foarte multe ori percepute şi 
interpretate unilateral. 

Va trebui astfel, consideră autorul studiului, să se iasă din simpla se- 
parare a religiei si a statului, recunoscându-se rolul salutar al religiei cel putin în 
inducerea unei morale favorabile drepturilor omului și democraţiei. 

În prezent, nu doar că are loc o resurgenta la scară globală a religiei, dar, 
democratiile actuale resimt o criză de motivaţie ce nu poate fi depăşită fără a 
chestiona secularizarea si a reevalua resursele culturale, în fapt, fără a recu- 
noaste forța de motivare a religiei în comportamentele democratice si a reflecta 
asupra unei societăți postseculare. 

Ultimul studiu, avându-l ca autor pe Anton Carpinschi, este dedicat ana- 
lizei relaţiei dintre politică, religie şi securitatea umană. Studiul propune, de fapt, o 
reconfigurare a domeniului analitic al securității umane printr-o abordare reflexivă 

privind relaţiile sale cu politica si religia. Lucrarea reprezintă, după cum autorul 
însuşi o spune, o explorare teoretică personală a conceptului de securitate umană. 
Prin securitatea umană, autorul înțelege: „contracararea — în plan instituțional si 
în plan reflexiv — a amenințării existenţiale la adresa ființării umane”. Teza 
generală în jurul căreia se construieşte întreaga lucrare stipulează următoarele: 
garantarea securității fiind imposibilă datorită naturii failibile a umanului, ră- 
mâne doar posibilitatea diminuării insecuritatii. Fiinte intrinsec limitate, vulne- 
rabile si culpabile, purtăm în noi un deficit de securitate pe care, prin forte proprii, 
îl putem cel mult diminua cu ajutorul reflectiilor filosofice şi al meditatiilor teo- 
logice, al trăirii religioase si al acţiunii rezonabile. Anton Carpinschi ridică mai 
multe întrebări provocatoare de reflecții: De ce noi, oamenii, nu putem beneficia 
de securitate garantată? Ce legătură există între natura failibilă a umanului si de- 
ficitul de securitate? În ce măsură favorizează ideile și instituţiile politice, pe de 
o parte, credinţele, ritualurile si instituţiile religioase, pe de altă parte, securi- 
tatea umană? Cum afectează patologiile politicii şi ale religiei relațiile dintre 
politică şi religie şi, totodată, climatul de securitate? Care ar fi pentru omul 
failibil — altfel spus, pentru fiecare dintre noi — calea rezonabilitatii într-o lume 
în care limitele şi excesele raționalismului seculariza(n)t si ale fanatismului reli- 
gios periclitează, deopotrivă, securitatea umană? 

Propunându-şi depășirea factologiei si descriptivismului, demersul lui 
Anton Carpinschi încearcă să deschidă o perspectivă reflexiv-terapeutică prin 
potentarea teologică a unui discurs filosofic experiential şi personalizant. Des- 
chiderea perspectivei reflexiv-terapeutice urmărește, de fapt, un obiectiv prag- 
matic: determinarea utilității reflectiilor filosofico-teologice şi a trăirilor reli- 
gioase pentru securizarea omului failibil. 

Percepută ca o problemă existențială, de „a fi sau a nu fi”, securitatea 
umană apare ca un adevărat „loc geometric” al grijilor şi temerilor personale si 
comunitare, nod de riscuri și probleme pentru toate sectoarele şi toate nivelele 
activității umane, dar si de preocupări pentru studiile de securitate, de la cele mi- 
litar-strategice, politico-diplomatice, social-economice, până la cele educatio- 
nale, ecologice, religioase sau filosofice. 

Abordarea teoretico-doctrinară a celor trei religii monoteiste reprezintă 
un demers pe cât de necesar, în planul cercetării propriu-zise, pe atât de util în 
plan strategico-practic. Se ştie că adesea neînțelegerile în plan doctrinar au ge- 
nerat consecinţe practice de o gravitate extremă (a se vedea cruciadele, războaiele 
religioase, acțiunile teroriste etc.). Este, de aceea, necesar, ca lucrurile să fie, mai 
întâi, lămurite în plan doctrinar pentru a putea construi (concepe) strategii efi- 
ciente pentru prevenirea si depăşirea, cu minimum de pierderi, a coliziunilor 
dintre religii sau dintre civilizații bazate pe acestea. 

După cum a încercat să demonstreze Hans Kung, religia este în măsură 
(şi chemată) să ofere standarde şi valori apte să întemeieze o etică globală 

(Weltethos) care, la rândul ei, este chemată să contribuie la prevenirea si rezol- 
varea tuturor conflictelor. 

Ca o concluzie la acest Cuvânt înainte şi ca un îndemn pentru cititor de 
a nu ocoli acest volum, aş aminti, în încheiere, cuvintele lui Peter L. Berger: 
„Cei care neglijează religia în cercetările pe care le efectuează asupra afacerilor 
lumii contemporane, fac asta cu un risc enorm”. 

Religie si politică: paradigme interpretative’ 


Silviu E. ROGOBETE 


Atât mentalitatile seculare, cât si cele religioase trebuie să fie deschise 
procesului de învățare complementară, dacă ceea ce se dorește este o stare de 
echilbru între o coabitare împărtășită [în mod pașnic] şi [menţinerea] diferen- 
telor culturale. (Eng. Both religious and secular mentalities must be open to a 
complementary learning process if we are to balance shared citizenship and 
cultural difference)’. 

Religia si politica sunt dimensiuni constitutive deopotrivă ale identității 
umane, cât şi ale vieții sociale. Fiind elemente fundamentale ale experienţei umane, 
ele sunt intrinsec interdependente și interconectate. Dincolo de ,,profetiile ulti- 
mative” ale modernităţii articulate de gânditori precum Marx, Nietzsche sau 
Freud şi conform cărora religia va fi eliminată, dar și împotriva adesea violen- 
telor „exerciții politice impuse” de regimurile totalitar-ateiste ale comunismului 
secolului XX, religiosul si politicul au fost si rămân elemente esențiale ale 
existenței noastre. Ca atare, religiosul si politicul, dar şi dinamica complicată 
dintre cele două, sunt realități imposibil de ignorat. Peter Berger, unul dintre cei 
mai influenți teoreticieni ai fenomenului religios contemporan, pe drept cuvânt 
afirma: „Cei care neglijează religia în cercetările pe care le efectuază asupra 
afacerilor lumii contemporane, fac asta cu un risc enorm / Those who neglect 
religion in their analysis of contemporary affairs do so at great peril”. Jonathan 
Fox, in cea mai recentă si probabil una din cele mai importante contribuţii la 
analiza dinamicii dintre religie şi politică, adaugă: „Nici un analist serios venit 
din perspectiva ştiinţelor sociale nu se opune principiului că religia este impor- 
tantă, relevantă, fiind o forță socială, economică şi politică semnificativă care 


merită si care trebuie a fi studiată” (eng “No serious social scientist opposes the 


' Varianta în limba engleză a acestui text a fost publicată în EUROPOLIS: Journal of 
Political Analysis and Theory, vol. 1, nr. 8, 2014, pp. 7-30. 

? Jürgen Habermas, „Notes on Post-Secular Society”, New perspectives quarterly, vol. 25, 
nr. 4, 2008. 

> Peter L. Berger, The desecularization of the world: Resurgent religion and world politics, 
Wm. B. Eerdmans Publishing, 1999, p. 18. 

principle that religion is an important, relevant, and significant social, political, 
and economic force that is deserving and worthy of study”. 

Obiectivul principal al prezentei lucrări este de a introduce principalele 
tematici, teorii și paradigme de abordare aferente studiului dinamicii dintre reli- 
gie şi politică în lumea contemporană. Aceasta în special pentru că literatura de 
specialitate aferentă acestui domeniu în mediile academice occidentale este 
consistentă‘, însă rămane adesea necunoscută în spaţiile ex-comuniste, studiile 
pe această temă fiind într-o fază incipientă. Astfel, lucrarea se doreşte a fi şi o 
pledoarie indirectă pentru sublinierea importanței studierii fenomenului religios 
în departamente de ştiinţe sociale/ politice din România, fiind ştiut faptul că 
„Religie şi Politică” este deja o materie respectabilă în multe din mediile 
academice occidentale. 


1. În loc de introducere: O necesară punere în context 


Revenind în România la sfârşitul anilor *90 ai secolului trecut, după par- 
curgerea unui ciclu complet de studii academice în Marea Britanie, am avut prima 
tentativă de a introduce un curs de „Religie şi Politică” în cadrul Departamentului 
de Ştiinţe Politice al Universităţii de Vest din Timişoara. Întrebarea onestă cu 
care am fost întâmpinat a fost: „ce are religia de-a face cu ştiinţele sociale?” Deşi 
la aproape zece ani după colapsul comunismului, cel puţin în privinţa religiei, lu- 
mea academică din estul european părea a fi rămas încă sub influența ideologică 
a acelui regim. Aceasta a fost total dominată şi controlată programatic de aportul de 
propagandă oficială al partidului-stat, a cărui ideologie era una eminamente atee. În 
jargon marxist, religia era considerată „opiumul” ce trebuia a fi eliminat, „Omul 
Nou al societăţii socialiste multilateral dezvoltate” urmând a fi suficient de 
„matur” încât să nu mai aibă nevoie de religie. În perioada regimului totalitar 
comunist, religia era studiată cu singurul scop precis de a fi anihilată — si asta cu 
orice pret. Asa cum vom vedea, aceasta era în fapt o formă radicală de secu- 
larism care a generat, paradoxal, o formă radicală de „religie seculară”. 

Deşi nu la fel de abrupt, cam în aceeaşi perioadă de timp fusesem in- 
format şi de coordonatorul meu din Oxford că este dificil pentru el în mediul 
oxon să combine faptul religios si studiul dogmelor acestuia cu științele sociale. 
În Europa Occidentală, locul studiului religiei în interiorul ştiinţelor sociale era 
determinat de forme mai sofisticate ale aceleiași teorii a secularismului, teorie 


* Jonathan Fox, An introduction to religion and politics: theory and practice, Routledge, 
2013, p. 27. 

$ Jonathan Fox, An introduction to religion and politics. 

é Lavinia Stan, Lucian Turcescu, Church, state, and democracy in expanding Europe, 
Oxford University Press, 2011. 

rezultată din iluminism şi care declarase incompatibilitatea structurală a celor 
două domenii. La fel ca în marxism, dar în forme mai atent elaborate si în mod 
cert mai puţin agresive decât în est, şi în vest secularismul dominant din mediile 
academice profetea marșul „ascendent” al istoriei care urma să ducă la dispariția 
treptată a religiei din spaţiul public. Religia era astfel analizată doar ca obiect de 
studiu al sociologiei, antropologiei sau psihologiei, partea ei dogmatică, ideatică, 
fundamentală fiind lăsată departamentelor specializate de teologie sau de studiul 
religiilor comparate (adesea privite ca „secundare” exerciţiului academic „serios”). 

Astfel, atât în lumea academică din est, cât şi în cea din vest, studiul re- 
ligiei şi al conexiunilor acesteia cu societatea se făcea în interiorul unor scheme 
hermeneutice bine definte, dominate de diversele forme pe care le luau teoriile 
secularizării. Asa cum observa corect Berger”, 


există o subcultură formată din cei care beneficiază de un sistem educațional de 
tip occidental, în special în interiorul ştiinţelor umaniste şi al ştiinţelor sociale, 
care este cu adevărat secularizat. Această subcultură este principalul „transpor- 
tator” al valorilor şi credințelor progresive, iluminate. Desi numărul membrilor 
acestei subculturi este relativ mic, ei sunt foarte influenţi întrucât sunt cei care 
controlează instituţiile care asigură definițiile „oficiale” ale realității, in mod 
special sistemul educational, mass-media și esaloanele mai înalte ale sistemului 
de justiție. 

Astfel, teoriile secularizării preziceau dispariția treptată a religiei şi 
angajarea ascendentă a civilizației condusă de agentul uman raţional (şi moral). 
Că lucrurile nu merg în această direcţie este deja un fapt imposibil de negat. Lu- 
crurile s-au schimbat dramatic începând cu anii *90, odată cu căderea marxis- 
mului totalitar în est şi apariţia teoriilor postmodernitatii în lumea occidentală, 
ambele cuplate cu revenirea, adesea în forme violente, a religiosului în spațiul 
public. Acelaşi autor avizat citat mai sus recunoaşte acest fapt, asumându-și pre- 
dictiile greşite şi afirmând explicit următoarele: „[Aceasta] înseamnă că un în- 
treg gen de scrieri academice ale istoricilor sau ale cercetătorilor din domeniul 
ştiinţelor sociale subsumat generic titlului de "teoria secularizării” este în mod 
esențial greşit. În lucrările mele mai timpurii am contribuit şi eu la aceasta 
[literatură]. Am fost într-o companie selectă — cei mai mulți sociologi ai religiei 
împărtășeau aceeaşi perspectivă, având motive serioase să facem asta”. 

Astfel, aşa cum vom vedea în detaliu pe parcursul acestei lucrări, cerce- 
tătorii fenomenului religios se îndreaptă acum tot mai mult înspre o abordare in- 
tegrativă a fenomenului religios, renunțând la principalele presupozitii ale teo- 
riei secularizării. În umbra unor evenimente precum eşecul regimurilor totalitar- 


7 Peter L Berger, Thomas Luckmann, The social construction of reality: a treatise in the 
sociology of knowledge, Anchor Books, New York, 1989, p. 10. 
2 Peter L. Berger, The desecularization of the world, p. 2. 

atee din estul Europei, tragedia din 11 septembrie, apariţia recentă a unor mis- 
cări radicale fundamentaliste de o violență extremă precum Statul Islamic din 
Irak şi Siria (ISIS), teoria secularizării pare a fi infirmată. Religia rămâne o 
realitate adesea mult mai vizibilă decât s-ar fi bănuit vreodată. Astfel, aceasta 
scapă tot mai mult exerciţiului de scrutin condus în interiorul schemelor presta- 
bilite ale teoriei secularizării. Berger vorbește despre „De-secularizarea lumii” 
(1999), David Martin descoperă in „trezirile spirituale” din America Latină cele 
mai dinamice modificări ale rolului şi locului religiei în lumea contemporană, 
cu impact global’. Habermas, unul din ultimii reprezentanți de marcă ai rationa- 
lismului iluminist, invită la dialog pe această temă pe cel mai important expo- 
nent al Bisericii Roman-Catolice, discuţia seminalăcu Cardinalul Ratzinger (de- 
venit mai apoi Papa Benedict al XVI-lea) devenind punct de referință al litera- 
turii de specialitate!” 

Studiul nostru isi propune astfel să evaluaze principalele paradigme 
interpretative ale relaţiei dinamice dintre politică si religie. În acest fel, dorim să 
prezentăm cititorului diferitele curente de interpretare ce apar pe parcursul acestei 
schimbări de perspectivă, de la una dominată de științele sociale ce operau în 
interiorul teoriei secularizării înspre o abordare integrativă, holistă a înţelegerii 
religiei şi a rolului acesteia în lumea contemporană. Mai mult, vom puncta si câteva 
direcții posibile de analiză a unor subiecte similare provenite din spațiul post-co- 
munist/ post-ateizant care nu au beneficiat încă de un scrutin academic riguros. 


2. Abordări posibile ale studiului religiei si politicii. În dialog cu 
Jonathan Fox 


Orice prezentare a principalelor paradigme interpretative în studiului 
legăturilor complexe dintre religie şi politică nu poate să evite studiul recent al 
lui Jonathan Fox: An Introduction to Religion and Politics: Theory and Practice... 
Ambitios în scopul enunțat, Fox? dorește, în propriile-i cuvinte, „să ofere citito- 
rului instrumentele teoretice necesare înțelegerii intersecţiei dintre religie şi po- 
litică oriunde în lume şi în orice punct al istoriei moderne”. Dincolo de ambițiile 
oarecum nerealiste, studiul prezintă totuși principalele jaloane orientative nece- 
sare pentru abordarea acestei tematici, oferind un excelent punct de pornire al unor 
asemenea demersuri, precum cel prezent. Astfel, în cele urmează, vom prezenta 


? David Martin, Pentecostalism: the world their parish, Blackwell Publishers, Oxford; Malden, 
Mass., 2002. 

Jiirgen Habermas, Joseph Ratzinger, Dialectics of secularization: on reason and religion, 
Ignatius Press, San Francisco, 2006. 

'! Jonathan Fox, An introduction to religion and politics. 

12 Ibidem, p. 4. 

pe scurt punctele esenţiale ale lucrării lui Fox care cad sub incidenţa interesului 
nostru, semnalând în același timp și posibilele limitări. 

Fox îşi construieşte studiul pe două paliere importante: prima parte tra- 
tează teoriile şi direcţiile principale care analizează modul în care religia poate 
influența politicul. Aceasta, spune el, cu scopul „de a asigura cercetătorul reli- 
giei şi al politicului cu o trusă de instrumente care să-l ajute să înțeleagă modul 
in care se intersectează religia cu politicul în orice context”"?. A doua parte a lu- 
crării lui Fox se ocupă de aspecte practice ale relaţiei religie-politică, fiind un 
studiu comparativ solid, fundamentat pe date empirice care analizează concret 
politicile de stat a 177 de tari referitor la religie (conform Religion and State 
Dataset). În această parte se analizează tendințele pe care le au politicile gu- 
vernamentale referitor la religie din patru perspective: 1) religiile oficiale/ de 
stat; 2) suportul legal si financiar oferit de stat diverselor grupări religioase; 3) re- 
glementările şi controlul statal exersat asupra religiei majoritare; 4) discrimi- 
narea religioasă împotriva grupărilor religioase minoritare!“. Pretentia din finalul 
lucrării este că aceste studii empirice din a doua parte elidează în totalitate de- 
mersul teoretic, demonstrând că „toate teoriile din prima parte sunt relevante şi 
semnificative”!5. 

Din perspectiva lui Fox şi de interes pentru noi, cadrul teoretic de inter- 
pretare al relațiilor complexe, dinamice, dintre religie şi politică trebuie să aibă 
ca punct de pornire sistemele de credință religioasă, doctrinele/ dogmele care 
structurează religiile, diversele teologii care subîntind fenomenele religioase. „Con- 
ceptul conform căruia credinţele religioase motivează comportamentul este, din 
perspectiva mea, elementul central al influenței religiei asupra politicului” afirmă 
Fox'®. Aceste credințe la rândul lor sunt cele care legitimează 1) actiunile/ prac- 
ticile religioase, 2) instituţiile religioase şi liderii religioşi (sau oricare alte forme de 
organizare religioasă) şi probabil cel mai important, 3) identitățile religioase, atât la 
nivel de grup, cât si la nivel colectiv. Cadrul teoretic centrat pe credinţele religioase 
este doar apoi completat de studiile bazate pe interesele politice şi pe calcule ra- 
tionale. Acestea pot veni atât din partea politicului, cât si a religiosului, totul 
desfășurându-se pe fundalul sau împotriva „sistemelor seculare de credință” 
(Engl, secular belief systems) a secularismului care încă domină paradigma in- 
terpretativă a relaţiei religie — politica'’. Această asertiune este rezultatul stu- 
diilor empirice care arată că, deși în diferite stadii, antagonismul dintre religie şi 
secularism este încă universal prezent (în diverse forme și la stadii diferite) in 
toate cele 177 de state analizate. 


5 Ibidem, p. 2. 

14 Ibidem, p. 4. 

15 Ibidem, p. 211. 
'$ Ibidem, p. 214. 
1 Ibidem, p. 214ff. 

Desi cadrul discutiei lui Fox este conferit de binomul religie-seculari- 
zare, studiul impactului religiei reflectă, spre exemplu, perenitatea faptului reli- 
gios, capacitatea religiei de mobilizare politică!$, de reinventare, adesea folosin- 
du-se de contextul secular mai degrabă decât a se lăsa victimă a acestui context!”. 
Religia este de asemenea studiată din perspectiva rolului identitar pe care îl are 
atât la nivel individual, cât şi comunitar”. De aici pot rezulta mai departe studii ale 
impactului religiei în situaţii de conflict?!, discriminare”, politică externă”? etc. 

Astfel, deşi cadrul teoretic este dominat de teoriile secularizării, şi con- 
cluzia studiului lui Fox este aceea că religia rămâne relevantă şi influentă in viata 
politică. Departe de a fi o creaţie a unor factori externi economici sau sociali (cf. 
Marx, Freud, Durkheim), religia este o realitate ce are propria existență înrădă- 
cinată în credințele, teologiile şi dogmele/ doctrinele care o fundamentează. Este 
în același timp o realitate controversată, având o dinamică proprie, care merge 
adesea împotriva predictiilor secularizante ce afirmă că ar avea un rol din ce in 
ce mai redus. Mai mult, realitățile concrete ale începutului de mileniu arată tot mai 
limpede faptul că identitățile religioase sunt reale și pot fi extrem de puternice, 
studiul empiric al lucrării lui Fox relevând că aproape o jumătate din popoarele 
globului se identifică oficial sau neoficial cu o religie majoritară în cele 177 de state 
evaluate. În acest cadru apare atât pericolul discriminării, atunci când politicul 
oferă suport excesiv religiei dominante, cât si cel al fundamentalismului, atunci 
când politicul se confundă cu religiosul. În plus, tot din acest tablou apar si- 
tuatiile de conflict, intern sau extern, cu rădăcini adânci în fenomenul religios si 
în relaţia complicată dintre religie, politică şi conflict, atât la nivel național, cât 
si la nivel international sau chiar global. 


2.1 Câteva consideraţii critice 


Efortul laborios de introducere în studiul relației complexe dintre religie 
şi politică al lui Jonathan Fox are câteva merite deosebite. Cel mai important 


18 Ted G. Jelen, The political world of the clergy, Praeger, Westport, Conn., 1993; Frank R 
Baumgartner, Christoffer Green-Pedersen, Bryan D Jones, Comparative studies of policy 
agendas, Routledge, London, 2008. 

” Monica Duffy Toft, Daniel Philpott, Timothy Samuel Shah, God's century: resurgent 
religion and global politics, W.W. Norton, New York, 2011. 

2 Robert M Kunovich, „An Exploration of the Salience of Christianity for National Identity 
in Europe”, Sociological Perspectives, vol. 49, nr. 4, 2006. 

7! Samuel P. Huntington, The clash of civilizations and the remaking of world order, Simon 
& Schuster, New York, 1996. 

2 Johan David van der Vyver, Religious human rights in global perspective, Nijhoff, The 
Hague, 1996. 

23 Robert Wuthnow, Valerie Lewis, »Religion and Altruistic U.S. Foreign Policy Goals: 
Evidence from a National Survey of Church Members”, Journal for the Scientific Study of 
Religion, vol. 47, nr. 2, 2008., 2008; Dennis Hoover, Douglas Johnston, Religion and 
foreign affairs: essential readings, Baylor University Press, Waco, Tex., 2012. 

este probabil faptul că reuşeşte să creioneze o hartă care să îndrume cercetătorul 
interesat în acest domeniu atât de complex, oferind si o posibilă cheie de inter- 
pretare. Aceasta constă în conştientizarea nevoii de a așeza la fundamentul acestui 
construct teoretic interpretativ studiul conţinutului credințelor religioase,a dog- 
melor şi teologiilor care le subîntind. Cu alte cuvinte, punctul de pornire în in- 
terpretarea influențelor pe care le au credințele religioase asupra politicului trebuie 
să fie chiar studiul acestor credinţe, a dogmelor lor, a teologiilor lor fondatoare. 

În acest sens, si aceasta este si din perspectiva lucrării noastre contri- 
butia cea mai importantă a studiului său, propunerea lui Fox reprezintă indirect 
recunoaşterea nevoii de a ne despărți de paradigma secularizării, dominantă 
până la acest moment în studiul religiei si a relației acesteia cu politicul. Con- 
form teoriei secularizării, asa cum mentionam gi mai sus, credințele religioase, 
dogmele şi teologiile acestora erau considerate un construct contingent, ima- 
nent, un rezultat al altor factori antropologici, sociali, economici, politici sau 
chiar psihologizanti. Ca atare, conținutul acestora nu isi găsea un loc principal 
în analizele cercetătorilor din domeniul ştiinţelor sociale care evitau întrebările 
referitoare la conţinutul acestor credințe, accentul punându-se cu precădere asupra 
dimensiunilor lor funcționale. 

Fox pare că intuieste corect acest neajuns major. El nu doar creează spațiu 
pentru studiul credințelor religioase, al dogmelor şi al teologiilor aferente acestora, 
ci intuieşte nevoia de a plasa studiul lor la baza modelului teoretic de inter- 
pretare a relaţiei dintre religie si politică. Interpretarea relației dintre politică si 
religie, susține Fox, trebuie să pornească de la analiza dogmelor şi a credințelor 
religioase, interpretate la adevărata lor valoare. 

Cu toate acestea, şi aici poate fi paradoxal si o limitare a lucrării lui Fox, 
acesta pare a rămâne captiv perspectivelor pozitivist-secularizante asupra cu- 
noașterii. Spre exemplu, în repetate rânduri anunță că studiul său teoretic „descrie 
şi analizează modul in care literatura din domeniul ştiinţelor sociale înțelege re- 
ligia şi politica”2*. Sau, acest studiu „este focalizat pe modul în care înțeleg pro- 
tagoniştii științelor sociale rolul religiei în politică”?5. Mai mult chiar, în conti- 
nuitate directă cu teoriile secularizante, pozitiviste si aparent în contrast cu ca- 
drul teoretic evidenţiat de noi mai sus, Fox ne atenționează că „această carte 
folosește o abordare din perspectiva ştiinţelor sociale””®, iar „pentru a exersa o 
aplicare a unei perspective a ştiinţelor sociale asupra înțelegerii influenței reli- 
giei asupra politicului, trebuie să lăsăm la o parte orice fel de credințe am avea 
referitor la religie. [...] Nu este important dacă avem o credinţă religioasă anume 
sau dacă credem că toate religiile nu sunt nimic mai mult decât construcţii sociale 


*4 Jonathan Fox, An introduction to religion and politics, p. 15. 
?5 Ibidem, p. 137. 
% Ibidem, p. 4. 

lipsite de orice formă de adevăr. ...[T]rebuie să examinăm obiectiv modul in care 
religia influențează comportamentul politic fără a permite vreuneia din aceste 
idei preconcepute să ne coloreze analizele””’. 

Chiar si capitolul intitulat „Concepţiile religioase despre lume si viata, 
Credintele, Doctrinele si Teologiile”, care se dorește a fi de fapt masa rotativă/ 
portantă a întregului construct teoretic al lui Fox%, este încă dominat de socio- 
logi ai religiei, de reprezentanți ai științelor sociale. Din prima frază a acestui 
capitol suntem atentionati, în bună cheie pozitivistă, că „cercetătorii din dome- 
niul științelor sociale studiază comportamentul uman şi cercetătorii din domeniul 
ştiinţelor politice studiază comportamentul politic”2?. Nu ni se spune însa nimic 
despre cei care studiază conținutul credințelor, doctrinelor sau al telogiilor care 
subîntind fenomenul religios. Pe lângă faptul că asemenea delimitări sunt fals- 
restrictive, ceea ce rămâne un neajuns este faptul că în schema interpretativă a 
lui Fox încă nu este creat spaţiul necesar real pentru a asculta vocile celor care 
provin din filosofia politică/ morală, pentru teologi sau analiști ai spectrului 
religios angajaţi în fenomenul religios. Dincolo de prezenţa unor studii excep- 
tionale ale modului în care credințele religioase, dogmele, teologiile dominante 
au o forță aparte, cu multiple semnificații manifestate într-o varietate de forme de 
comportament“, studiile rămân la nivel functional şi nu de conţinut. Ele eva- 
luează mai degrabă cum funcționează legăturile dintre credințele religioase şi 
comportament si nu substanța credințelor respective, dimensiunea esentialista a 
acestora. Se pierd astfel elemente esenţiale referitoare la capacitatea de a inte- 
lege motivațiile comportamentului religios, justificările invocate (explicit sau 
implicit) pentru anumite acțiuni, atitudini reflectate în viaţa de zi cu zi. 

Paradigmele interpretative postmoderne arată însă destul de limpede că 
este relativ naiv să credem că ne putem detasa de propriile valori atunci când ne 
îndreptăm spre spaţiul public. Cu atât mai mult atunci când vorbim despre cre- 
dintele religioase care, datorită pretențiilor de explicare exhaustivă a sensului 
existenței, sunt adânc înrădăcinate la nivel identitar, atât la nivel individual, cât 
şi de grup. La asemenea credințe nu se poate renunţa ușor şi de aceea nici nu pot 
fi ignorate de cei care doresc să înțeleagă corect conexiunile dintre credinţele re- 
ligioase şi sfera publică. Tocmai de aceea este important ca aceste credinţe să fie 
luate în considerare şi în termeni proprii, nu doar „filtrate” prin ochii cercetătorului 


” Ibidem, p. 5. 

% Vezi Ibidem, p. 214. 

? Ibidem, p. 56. 

* De exemplu Pippa Norris, Ronald Inglehart, Sacred and secular: religion and politics 
worldwide, Cambridge University Press, Cambridge, UK; New York, 2004; Israela Silberman, 
„Religion as a Meaning System: Implications for the New Millennium”, Journal of Social 
Issues, vol. 61, nr. 4, 1 decembrie 2005; Monica Duffy Toft, Daniel Philpott, Timothy 
Samuel Shah, God’s century. 

„raţional, obiectiv” care operează din interiorul ştiinţelor sociale. Altminteri, nu 
este surprinzător să observăm că si în abordarea lui Fox, teologii, gânditorii an- 
gajati dogmatic, religios, filosofii morali sau politici rămân în mare măsură ne- 
cunoscuţi. Separarea operată de paradigma pozitivistă, care ierarhizează episte- 
mic cercetătorii „obiectivi” din spațiul ştiinţelor sociale (care operează cu metode 
„tari”, rational-empirice) ca fiind superiori celor „subiectivi”, (care operează mai 
degrabă intuitiv) din interiorul studiilor de teologie sau ale filosofiei politice sau 
morale, se menţine in mod greșit. Vocile celor din urmă rămân încă neauzite si 
acesta, așa cum vom vedea în continuare, este un neajuns ce se cere a fi corectat. 

O abordare conformă cu modelul teoretic altminteri corect enunțat de 
Fox ar putea să includă, spre exemplu, anumite studii fundamentale ale relaţiilor 
religiei cu politicul venite din interiorul principalelor religii cu pretenții univer- 
sale. Ar fi putut de asemenea să includă studii contemporane preocupate de filo- 
sofia politică şi filosofia morală, adesea fundamentate religios. Așa cum vom 
demonstra în detaliu mai jos, acestea există şi sunt deja integrate în dialogul re- 
ligie-politică contemporan. În interiorul paradigmelor post-seculare, post-modeme 
de interpretare a relației dintre religie şi politică asemenea abordări se cer a fi 
integrate procesului hermeneutic, dacă dorim să înțelegem cu adevărat comple- 
xitatea fenomenelor religioase contemporane şi conexiunile complexe cu viața 
de zi cu zi. 

O altă limitare a studiului lui Fox o reprezintă apoi absenţa unor discuții 
mai solide despre rolul tradiţiilor religioase în formatarea relaţiei cu politicul 
(spre exemplu, referitor la Islam, Mayer 2006"). 

Ultima limitare pe care o vom menţiona și care va fi adresată pe scurt în 
lucrarea prezentă se referă la omiterea aproape în totalitate a studiului relației 
religie-politică în regimuri politice totalitare marxist-ateiste/ post-marxist-ateiste, 
precum si o analiză substanţială a religiilor seculare. Toate aceste limitări fac 
subiectul preocupărilor noastre în cea de-a doua parte a studiului prezent. 


3. Abordări doctrinare ale relaţiei dintre religie și politică 


Dacă, aşa cum am văzut în lucrarea lui Fox, credințele religioase, dog- 
mele si teologiile care subîntind fenomenul religios sunt importante în exercițiul 
interpretării relaţiei dintre religie şi politică, studiul acestora este esențial. Aceasta 
pentru că, aşa cum s-a observat deja, credinţele religioase asigură fundamente iden- 
titare solide atât la nivel individual, cât şi colectiv. În plus, cunoașterea perspec- 
tivelor proprii ale grupărilor religioase şi ale ideologilor acestora asupra 


| Ann Elizabeth Mayer, Islam and human rights: tradition and politics, Westview, Boulder, 
Colo.; Oxford, 2006. 

politicului facilitează atât înțelegerea mai apropiată de esenta/ realitatea acestora 
cât si dialogul, acolo unde acesta este posibil. Un asemenea dialog informat consti- 
tuie ceea ce Habermas numește „acțiunea comunicativă” — atât de importantă si 
necesară în constructul democratic contemporan. Conform acestuia, în demo- 
cratiile post-seculare, „religiosul şi secularistul (engl. secularist)” sunt invitați 
să se angajeze în „procese complementare de învățare reciprocă”: „Atât menta- 
litatile religioase cât şi cele seculare trebuie să fie deschise la un proces de învă- 
tare complementar, dacă dorim să echilibrăm şi să împărtăşim împreună dife- 
rentele culturale şi cetățenia comună” (engl. „Both religious and secular mentalities 
must be open to a complementary learning process if we are to balance shared 
citizenship and cultural difference”*”. 

Asemenea studii referitoare la rolul religiei în viata cetăţii, la legăturile 
dintre religie şi politică, sunt articulate în interiorul tuturor religiilor monoteiste 
cu pretenții universale: de la perspective radicale, fundamentaliste, la perspective 
atent argumentate academic şi echilibrate din punct de vedere al dezideratului 
coabitării în interiorul regimurilor democrat liberale în era globală în care ne si- 
tuăm. Exemplar aici este volumul coordonat de Peter Berger, care reunește stu- 
diile unor reprezentanți de marcă ai principalelor religii ale lumii”. 

Din perspectiva creștină, spre exemplu, au existat de-a lungul timpului 
Şi încă există o serie întreagă de abordări ale politicului fundamentate pe princi- 
palele dogme ale creștinismului: de la Cetatea lui Dumnezeu a lui Augustin, tre- 
când prin mai toate operele care formează „canonul” filosofiei politice de fac- 
tură creştină (Toma de Aquino, JS Mill, Lock etc.) până la utopiile moderne gen 
„suveranitatea sferică” a lui Kuyper” sau formele idealiste contemporane de 
teologie politică fundamentate eminamente pe învățătura lui Isus (spre exemplu 
conceptul englez de Jesusian politics, dezvoltat de Lindberg”. Toate acestea, 
alături de o mulțime de alte perspective realiste si relevante pentru realitatea 
obiectivă a faptului politic secular contemporan. 

Spre exemplu, Biserica Catolică, în urma Conciliului Vatican 2 din anii 
1960, articulează în mod constat răspunsuri coerente, fundamentate teologic, la 
principalele probleme cu care se confruntă omul contemporan, atât la nivel indi- 
vidual, cât si la nivel colectiv. În același timp, ea semnalează pericolele iminente 
modernității, secularizării radicale, ale fundamentalismului exacerbat, sau ale po- 
sibilelor conflicte inter-etnice, inter-religioase. Aceasta se realizează fie prin inter- 
mediul enciclicelor papale, fie prin vocea teologilor săi. Sunt deja clasice Enciclice 
papale precum Rerum Novarum, referitoare la economia politică, muncă şi capital; 


pi Jürgen Habermas, ,,Notes on Post-Secular Society”. 

3 Peter L. Berger, The desecularization of the world. 

3% Abraham Kuyper, „Sphere sovereignty”, în James Bratt (ed.), Abraham Kuyper: A 
centennial reader, 1998. 

*5 Tod Lindberg, The political teachings of Jesus, Zondervan, 2008. 

Pacem in Terris, care tratează problema păcii, a dreptăţii, iubirii şi libertăţii; sau 
cele mai noi, precum Caritas in Veritate (2009), unde se reafirma fundamentarea 
doctrinei sociale a bisericii pe adevăr si iubire, sau Lumen Fidei (2013) unde se dis- 
cută elemente legate de dialogul credință-rațiune sau credință-binele comun. 

Din perspectiva teologilor sau a teoreticienilor din spațiul filosofiei politice 
sau al filosofiei morale, am menționat deja contribuţiile majore aduse, spre exemplu 
de Cardinalul Ratzinger în dialogul despre societatea post-seculară purtat cu Jiirgen 
Habermas, unul din cei mai importanți gânditori politici ai timpurilor noastre. Alți 
gânditori angajaţi religios care au contribuţii majore la articularea unor perspective 
fundamentate pe tradiția creştină referitoare la viața politică contemporană ar fi 
Charles Taylor (sinele contemporan în Sources of the Self“, moralitatea creştină în 
lumea contemporană in A Secular Age” etc.), Jean Bethke Elsthain (religie si con- 
flict din perspectiva războiului drept, credința creștină și democraţie etc.), Michael 
Novak (ex. The Catholic Ethic and the Spirit of Capitalism” etc. 

În spaţiul creştinismului răsăritean, reflectiile similare sunt mult reduse. 
Aceasta probabil datorită atât regimului comunist totalitar, programatic ateist, 
dar si absenței unei preocupări de dialog cu sau adaptare la modernitate, de tipul 
agiornamento a Conciliului Vatican II al Bisericii Catolice. În plus, teologia or- 
todoxă în sine este mai degrabă dominată de o tradiție a simfoniei în relaţiile ei 
cu puterea politică/ seculară decât una care-şi asumă un rol critic sau profetic”. 
Pot fi totuşi amintite contribuţii referitoare la ortodoxie și democraţie“, ortodoxie si 
drepturile omului“!, ortodoxie si conflict”. Penetrantă este şi critica recentă venită 
din partea unor gânditori răsăriteni referitoare la încercarea de politizare a teologiei 
ortodoxe în cazul preşedintelui rus Vladimir Putin“ sau dialogurile Agora“. 


* Charles Taylor, Sources of the self: the making of the modern identity, Cambridge Univ. 
Pr., Cambridge, 2009. 

37 Charles Taylor, A secular age, Belknap Press of Harvard University Press, Cambridge, 
Mass., 2007. 

38 Michael Novak, The Catholic ethic and the spirit of capitalism, Free Press; Maxwell 
Macmillan Canada; Maxwell Macmillan International, New York; Toronto; New York, 1993. 
3? Silviu E. Rogobete, „Some Reflections on Religion and Multiculturalism in Romania: 
Towards a Reappraisal of the Grammar of Traditions”, Romanian Journal of Political 

Science, vol. 6, nr. 2, 1 ianuarie 2006. 

“ Lavinia Stan, Lucian Turcescu, Church, state, and democracy in expanding Europe. 

^ Silviu E. Rogobete, „Morality and tradition in postcommunist Orthodox lands: on the 
universality of human rights, with special reference to Romania”, Religion, State and Society, 
vol. 32, nr. 3, 1 septembrie 2004; Nicolae Răzvan Stan, Biserica ortodoxă şi drepturile 
omului: paradigme, fundamente, implicații, Universul Juridic, Bucureşti, 2010. 

“ Silviu Rogobete, „The Interplay of Ethnic and Religious Identities in Europe: A Possible 
Mapping of a Complex Territory”, in Ziaka Angeliki, Erik Eynikel (ed.), Religion and 
Conflict: Essays on the Origins of Religious Conflicts and Resolution Approaches, 2011. 

® Aristotle Papanikolaou, George E. Demacopoulos, ,Putin’s Unorthodox Orthodoxy”, Blogs. 
goarch. org: An internet ministry tool of the Greek Orthodox Archdiocese of America, 2014. 

In tradiția musulmană, literatura de teologie politică abundă, de la fun- 
damentalisme radicale ce consideră că „religia este politica,” organizarea statală 
seculară fiind o erezie ce trebuie eliminată (Ayatollah Khomeini, Sayyid Qutb, 
Abul Ala Mawdudi etc.) până la perspective nuantate (Yususf al-Qaradawi), sau 
unele ce urmăresc integrarea Islamului în viata democratiilor liberale contempo- 
rane (An-Na’im 2008, Abou El Fadl). 

Şcolile iudaice de teologie politică au la rândul lor o gamă la fel de largă de 
abordări. De la sionismul radical la autori prolifici precum Daniel Elazar, cu arti- 
culări creative precum teologia politică a Legământului aplicată democraţiei, 
constitutionalismului, societăţii civile modeme. Michael Waltzer, este un alt autor 
cu contributii majore in domeniul eticii politice, al dreptului iudaic aplicat drep- 
tului contemporan, noțiunii de război drept etc. în lucrări precum Jn God's Shadow: 
Politics in the Hebrew Bible“, Law, Politics, and Morality in Judaism'S; în 
chestiuni legate de globalizare in Toward a Global Civil Society”. 


4. Pentru o abordare holistă 


În interiorul paradigmelor interpretative postmoderne, toate aceste con- 
tributii prezentate mai sus, fie ele enciclice papale, analize provenite din mediul 
academic sau cel angajat teologic, religios, trebuie să-şi găsească locul cuvenit 
în studiul dinamicii dintre religie si politică. Cadrul hermeneutic contemporan 
prezintă marele avantaj că nu mai favorizează o abordare în detrimentul alteia. 
Dimpotrivă, elimină ierarhizările arbitrare, liniaritatea ascendentă a argumentării 
pozitiviste, precum şi pretenţiile ultimative, universalizante de orice fel. Astfel, 
abordarea studiului dinamicii dintre religie si politică cu siguranţă va continua 
să ofere spaţiu cercetărilor care operează din interiorul paradigmelor ştiinţelor so- 
ciale fundamentate pe informatii/ analize „obiective”, ,,rationale”, empiric veri- 
ficabile. O abordare holistă a relației religie-politică trebuie însă să meargă 
dincolo de limitele ştiinţelor sociale elaborate în cheie pozitivistă. Referindu-se 
exact la acest subiect al hermeneuticii relației religie — politică, Wuthnow?% spunea: 


“ Dialogue Agora, „REX: Carl Bildt thinks Eastern Orthodoxy is main threat to western 
civilization”, http: //agora-dialogue.com/rex-carl-bildt-thinks-eastern-orthodoxy-is-main- 
threat-to-western-civilisation. 

+5 Michael Walzer, In God's shadow: politics in the Hebrew Bible, Yale University Press, 
New Haven, 2012. 

“6 Michael Walzer, Law, politics, and morality in Judaism, Princeton University Press, 
Princeton, N.J., 2006. 

47 Michael Walzer, Toward a global civil society, Berghahn Books, Providence, 1995. 

“8 Robert Wuthnow, Acts of compassion: caring for others and helping ourselves, Princeton 
University Press, Princeton, N.J., 1991, p. 14. 

Teoria socială este un gen de discurs hegemonic în raport cu toate celelalte 
discursuri [interpretative]. Aceasta are pretenţia de a fi mai obiectivă, mai ra- 
țională, mai factuală și cu un orizont mai larg decât oricare altă teorie. Dar dacă 
dorim să luăm religia în serios, trebuie să-i oferim propriul loc, în măsură egală 
din punct de vedere al cadrului interpretativ. Altminteri, științele sociale ne 
obturează capacitatea de a înțelege cu adevărat ce înseamnă, spre exemplu, o 
civilizație „infidelă”. Acest termen apare dintr-un cadru [epistemologic] total 
diferit. Pentru a-l înțelege, trebuie să abandonăm poziţionarea științelor sociale 
ca fiind un cadru de referință privilegiat şi să ne deplasăm înspre o poziţionare 
care să includă perspective multiple, fiecare dintre ele iluminând sensurile 
evenimentelor în felul lor propriu”? 


Cu alte cuvinte, teoria modernității cu scenariile ei secularizante oferă 
un cadru obiectiv important de interpretare a relaţiei religie-politică, însă este unul 
limitat. Viziunea aceasta ascendentă, evoluționistă asupra realității sociale, con- 
form căreia societatea modernă se/ trebuie să se îndepărteze de faptul religios 
odată cu emanciparea raţională, este una limitată. Ea este cel putin restrictivă“, 
dacă nu chiar greșită în anumite părți esențiale. Asa cum mentionam deja la în- 
ceputul acestei lucrări, aceasta reiese limpede din modificările de poziţie ale 
unora din însăşi fondatorii principali ai teoriilor secularizării. 

Peter Berger, spre exemplu, vorbeşte acum de „de-secularizare”, „con- 
tra-secularizare”, „resurgent religion”*'. Secularizarea, argumenteaza acesta, 
generează contra-secularizare, iar aceasta poate să ia (1) forma revoluțiilor reli- 
gioase, în care se doreşte acapararea întregii sfere politice şi subsumarea ei fac- 
torului religios (vezi ISIS sau diversele forme de fundamentalism religios radi- 
cal). Alternativ, poate genera (2) diverse forme de izolationism, retragere în in- 
teriorul unor subculturi, contra-culturi în care factorul religios devine factor de- 
terminant (spre exemplu anumite grupări creştine evanghelice). 

Habermas, asa cum mentionam deja, anunţa la rându-i intrarea în „era 
post-secularizării” şi cheamă la masa dialogului teologi, reprezentanţii marcanți 
ai religiei, pentru a-şi face cunoscute credințele şi perspectivele asupra faptului 
social-politic. Dialogul acesta este, din perspectiva sa, crucial dacă se doreşte o 
aşezare corectă a lucrurilor într-un cadru al legalității liberal-democratice. Anthony 


® Engl. „Social theory is a kind of hegemonic discourse with respect to all other discourses. 
It claims to see more objectively, more rationally, more factually, and from a wider 
horizon than any other interpretation. But taking religion seriously means granting it parity 
as an interpretive frame work. This is why social theory prevents us from understanding, 
what it means to be an "infidel" civilization. That term grows out of a different framework 
entirely. To understand it requires abandoning social science as a privileged framework 
and shifting toward a view of multiple discourses, each illuminating the meaning of events 
in different ways”. 

5 Charles Taylor, A secular age. 

5! Peter L. Berger, The desecularization of the world. 

Giddens vorbea încă din 1991, în termeni freudieni, despre revenirea religiei în 
viata publică drept o „întoarcerea reprimatului” (the return of the repressed'?). 
În interiorul acestor paradigme, religia este astfel luată în considerare la modul 
cel mai serios, fiind evaluată şi analizată în baza propriilor pretenții. 

Revenind la argumentul nostru, Wuthnow prezintă astfel corect nevoia 
renunțării la hegemonia modelului de interpretare dictat de pozitivismul moder- 
nitatii si argumentează în favoarea îmbogățirii actului hermeneutic cu perspec- 
tive noi, holiste, care să ofere ferestre înspre fenomene complexe precum spiri- 
tualitatea, religiosul. Aceasta cu atât mai mult cu cât cele din urmă adesea ope- 
rează în cu totul alte registre decât cel al pozitivismului post-iluminist, funda- 
mentat pe o epistemologie dualist carteziană a realității, conform căreia totul de- 
vine /trebuie să devină obiect de studiu supus autorităţii ultime a subiectului ra- 
tional şi testate empiric. Religiosul, spiritualul scapă acestei forme de scrutin. 
Pentru a „prinde” sensurile profunde ale spiritualității e nevoie de mai mult. În 
propriile-i cuvinte, Wuthnow afirmă: 


Pentru a depăși impasul în care se află teoriile sociale astăzi ... avem nevoie de 
adoptarea unei perspective interpretative a rolului acestora şi o perspectivă mai 
apreciativă a religiei. Prin aceasta nu vreau să sugerez că trebuie să abandonăm 
rigoarea sau dorința de obiectivitate, sau să privim cu simpatie fundamenta- 
lismul religios. Trebuie însă să încercăm să interpretăm semnificația evenimen- 
telor contemporane în termenii sperantelor si a aspirațiilor celor ce participa la 
ele, inclusiv speranţele lor de mântuire şi re-înnoire spirituală, mai degrabă 
decât să încercăm să modelăm aceste evenimente in asa fel încât să se po- 
trivească perspectivelor noastre preconcepute ce ar dori alinierea lor în marșul 
secular al istoriei.” 


Cadrul interpretativ al rolului religiei în viata contemporană conferit de 
teoriile modernizării/ secularizării, argumentează astfel Wuthnow, trebuie extins 
în cel puţin două alte direcţii: 1) cea circumscrisă de teoria sistemelor globale şi 
2) una care ţine cont de elemente caracteristice teoriilor critice. Dezvoltând pe rând 
aceste două puncte, putem afirma împreună cu Wuthnow că fenomenul religios 
trebuie interpretat nu doar din perspectiva teoriilor secularizării, ci şi (1) din 
perspectiva teoriei sistemelor mondiale (World-systems theory). Cu rădăcini în 
Annales School, această teorie ia în considerare contextul larg, global, al reali- 
tăților socio-economice si implicit al fenomenului religios. Astfel, s-ar depăşi 
nivelul adesea restricționat de binomul national/ etnic-religie, cu care operează 
cel mai adesea teoriile secularizării. Într-un asemenea cadru hermeneutic nou ar 
exista mai mult loc, spre exemplu, pentru studii ale rolului religiei în relațiile 


5 Anthony Giddens, Modernity and self-identity: Self and society in the late modern age, 
Stanford University Press, 1991. 
53 Robert Wuthnow, Acts of compassion, p. 14. 

internationale și afacerile externe“, cu subdomenii multiple precum religie şi 
conflict, religie si studii de pace, religie si globalizare, religie şi drepturile omului, 
religie si democraţie, religie şi diplomaţie, religie şi dezvoltare economică. Pe lângă 
aceste aspecte pozitive însă, o hermeneutică a fenomenului religios circumscrisă 
la rându-i doar de teoriile sistemelor mondiale riscă să devină o abordare meca- 
nicistă, deterministă, dominată de factori externi precum implozia spatio-tem- 
poralitatii, comunicarea instantanee, comerțul global instantaneu, revoluţia teh- 
nologică informaţională etc. Dimensiunea de „agent” a actorului uman riscă a fi 
astfel limitată la aceste pre-determinări generate de mişcările exterioare, carac- 
teristice globalizării. 

Din aceste motive, Wuthnam sugerează corect că o abordare holistă ar 
trebui (2) să ia în considerare şi câteva elemente rezultate din teoriile critice (Critical 
Theory, cu rădăcini în Şcoala de la Frankfurt). Habermas este din nou un exem- 
plu excelent aici. Identificând cele două mari „neajunsuri” ale modernității ca 
fiind birocraţia (în termeni weberieni) şi economica capitalistă radicală (criticată 
în cheie marxiană), Habermas argumentează în favoarea înlocuirii dominaţiei 
rațiunii tehnice, instrumentale cu acțiunea comunicativa’’. Aceasta include şi o 
reasezare fata de religie şi fenomenul religios, aspect reluat in mod direct de 
Habermas în urma dezastrului din 11 septembrie 2001. În dialogul seminal cu 
Ratzinger pe această temă amintit deja în lucrarea noastră, se argumentează că 
este imperativ ca religia să dobândească libertatea de a avea o voce proprie care 
să fie ascultată si înțeleasă, dacă dorim să continuăm dialogul comunicativ atât 
de necesar constructului democratic contemporansf. 

Astfel, aşa cum se argumentează în această lucrare, teologii, actorii direct 
implicați religios, reprezentanții lor laici, trebuie invitaţi la dialog, ascultați si inte- 
leşi în proprii lor termeni și nu forțați în „jachetele” strâmte ale unor preconceptii 
despre cum ar dori arhitecţii științelor sociale să arate evoluția gândirii lor. Doar 
astfel se poate configura un acces mai direct înspre realitățile complexe ale fenome- 
nului religios şi ale implicatiilor reale ale acestuia asupra lumii contemporane. 

O hermeneutica holista a relației religie-politică creează astfel spaţiu real 
pentru un dialog semnificativ, de pe poziții epistemice de egalitate între parti- 
cipantii din domeniul ştiinţelor sociale (sociologi, antropologi, politologi), filo- 
sofiei politice, filosofiei morale sau ai teologiei. Înțelegerea fenomenului religios 
trebuie să pornească de la o înțelegere cât mai corectă a fundamentelor acesteia. 


54 A se vedea colecția excepțională de texte fundamentale pe această temă editată de Dennis 
Hoover, Douglas Johnston, Religion and foreign affairs. 

S Jürgen Habermas, The theory of communicative action, volume one: Reason and the 
rationalization of society, Beacon Press, Boston, 1984. Jiirgen Habermas, The theory of 
communicative action: Lifeworld and system: A critique of functionalist reason (Vol. 2), 
Beacon Press, Boston, 1987. 

56 Jürgen Habermas, Joseph Ratzinger, Dialectics of secularization. 

in acest fel, abordarea holistă a relaţiei religie si politică se centrează pe inter- 
pretarea conţinutului ei şi doar apoi pe aspectele funcţionale ale acesteia. Este deci 
necesară descoperirea sensului religiei și a rolului acesteia în viața individului 
sau a cetăţii, pentru a se putea analiza implicaţiile profunde ce pot avea efecte până 
la nivel global. Noţiunea de „adevăr sau neadevăr”, fiind fundamentală constituirii 
identitare (individuale sau de grup) nu poate fi ignorată. Ea trebuie integrată în dia- 
logul activ atât de necesar securizării unei lumi paşnice la acest început de mileniu. 

Până în acest punct am realizat o trecere în revistă a principalelor para- 
digme de interpretare a relaţiei religie-politică, începând cu prezentarea teoriei 
secularizării care a dominat acest domeniu de studiu şi încheind cu pledoaria 
pentru o abordare holista a fenomenelor religioase și relaţia acestora cu politicul. În 
ultima parte a acestui studiu dorim să prezentăm pe scurt noțiunea de religie se- 
culară, dar şi să semnalăm pe scurt alte câteva linii posibile de abordare a stu- 
diului relației religie-politică. 


5. Religii seculare 


O paradigmă interpretativă identificată încă din anii 1930 este acea care 
asimilează cele două regimuri politice totalitare ale secolului XX, comunismul 
şi fascismul, cu forme seculare de religie“. Marxismul şi fascismul sunt astfel 
studiate din perspectiva trăsăturilor caracteristice religiei. În aceasta paradigmă 
interpretativă, se demonstrează că toate caracteristicile principale ale religiilor 
clasice, cu excepţia pretentiei la transcendenta înțeleasă in sens traditional, se 
regăsesc în teoriile, acțiunile si obiectivele ideologiilor celor două regimuri tota- 
litare. Ele sunt religii imanente, mânate de idealuri soteriologice (salvatoare, mân- 
tuitoare), construind minuţios toate dogmele, ritualurile şi mecanismele necesare 
implementării agendei salvatoare. 

Forma radicală a secularizării, marxismul care a colonizat spaţiul răsări- 
tului european în forma regimurilor totalitare comuniste în secolul XX, a făcut 
din ateizare, din lupta împotriva religiei, o prioritate a politicii de stat. Din învă- 
țământul pre-scolar până în universități, din „fabrici si uzine” până pe „ogoarele 
patriei”, întreg spaţiul educațional şi cel al muncii au fost invadate la modul cel 
mai concret de agenții ateizării. Procesul de ateizare, de luptă împotriva „obscu- 
rantismului religios”, a fost o prioritate a agendei propagandiste a Partidului-stat. 
Ceea ce s-a întâmplat în fapt a fost, paradoxal, nu eliminarea religiei tradiționale, 


FA Voigt, Unto Caesar, G.P. Putnam’s Sons, New York, 1938.; Raymond Aron, The opium 
of the intellectuals., Secker & Warburg, London, 1957; mai recent, Vladimir Tismaneanu, 
Stalinism for all seasons: a political history of Romanian communism, University of California 
Press, Berkeley, 2003., Vladimir Tismaneanu, The devil in history communism, fascism, and 
some lessons of the twentieth century, University of California Press, Berkeley, 2012. 

ci transformarea marxismului însuşi în religie seculară. Pentru sistemul româ- 
nesc, relevante sunt excelentele studii ale lui Vladimir Tismăneanu, care asimi- 
lează comunismul cu o „religie” care, in mod paradoxal, în numele binelui ,,co- 


boară diavolul în istorie”S8. 


6. Alte arii de studiu aferente domeniului „religie si politică” 


În cadrul democratiilor liberale, în special în SUA”, dar tot mai mult si 
în Europa, sunt populare studiile referitoare la influenţa religiei, a credințelor re- 
ligioase asupra procesului electoral, politicilor de gen, eticii medicale, politicilor 
publice“. Se studiază astfel interacțiuni de genul: religie-elite politice, religie- 
constitutionalism/ sistem legislativ, religie-cultură, religie-denominationalism etc. 
În acest sens pot fi menţionate ca puncte de pornire lucrări de referință precum 
cele editate de Martin Marty si R. Scott Appleby”. 

O linie interesantă de analiză care nu a fost explorată suficient ar fi studiul 
implicatiilor ateizării forțate în spațiile post-comuniste europene. Ce forme a luat 
secularizarea în asemenea spații? Se poate vorbi de secularizare în aceiași ter- 
meni ca în vest? Care sunt asemănările și care sunt diferențele? Unii teologi ai 
Bisericii Ortodoxe (în fapt aceasta fiind versiunea teologiei oficiale răsăritene) 
susțin că secularizarea descrisă în Occident nu a avut niciun impact în spațiul 
răsăritean“?. Care sunt consecințele pentru ceea ce in mod evident se poate numi 
post-ateizare în aceste spaţii? În ce măsura se suprapune post-ateizarea cu post- 
secularizarea descrisă în lumea occidentală? Care este rolul elementului religios 
în viata politică actuală în aceste spații? Ce forme ia influenţa religiei asupra sis- 
temelor politice în Europa Răsăriteană? Toate aceste întrebări pot deveni proiecte 
de cercetare de sine stătătoare care ar putea să îmbogăţească literatura de spe- 
cialitate cu elemente noi ce ar acoperi o zonă neglijată din acest punct de vedere. 


3 Vladimir Tismaneanu, The devil in history communism, fascism, and some lessons of the 
twentieth century. 

5 Spre exemplu, Robert Booth Fowler, Religion and politics in America: faith, culture, and 
strategic choices, Westview Press, Boulder, Colo., 2004. 

% Jonathan Fox, An introduction to religion and politics. 

S! Martin E Marty, R. Scott Appleby, Fundamentalisms observed, University of Chicago 
Press, Chicago, 1991.’ Martin E Marty, R. Scott Appleby, Fundamentalisms and the state: 
remaking polities, economies, and militance, University of Chicago Press, Chicago, 1993., 
Martin E Marty, R. Scott Appleby, Accounting for fundamentalisms: the dynamic 
character of movements, University of Chicago Press, Chicago, 1994. 

€ Nicolae Răzvan Stan, Biserica ortodoxă şi drepturile omului. 

Prezenta lucrare s-a dorit a fi o pledoarie pentru promovarea studiului 
academic holist al fenomenului religios si al legaturilor acestuia cu realitatile 
social-politice contemporane. Au fost astfel prezentate principalele paradigme 
interpretative ale legăturilor dintre cele două entități, pornind de la recunoas- 
terea faptului că perspectiva dominantă în cadrul ştiinţelor sociale a fost cea fur- 
nizată de teoriile secularizării. Presupozitia principală cu care operau aceste teorii 
era că modernitatea, rezultat al Iluminismului, ar aduce cu sine în mod inevitabil 
eliminarea religiei, atât din sfera publică, cât şi din viata individului. În forme 
ideologice extreme, precum cele dominate de ideologia marxistă din spaţiul est- 
european din perioada Războiului Rece, religia urma a fi programatic eliminată 
din viața omului modern (a „omului nou”, în jargonul marxist-leninist). Societatea 
modernă s-ar afla, conform acestor teorii, pe o pantă ascendentă, orientată înspre 
forme mereu superioare de organizare, în care domeniul public ar urma a fi do- 
minat de agentul uman rațional (şi moral). Faptul religios, cu tot ceea ce presu- 
pune acesta, ar fi urmat a fi restrâns/ limitat, eventual, la spațiul privat sau eli- 
minat în totalitate. 

Meritele teoriilor secularizării sunt incontestabile. Acestea au identificat 
corect tendințele naturale, intrinseci paradigmei modernităţii, de separare a religiei 
de politic, de viata socială a societăților moderne. În asemenea societăți funda- 
mentate pe sisteme democratice liberale, religia tinde a fi formal separată de po- 
litică. Teoriile secularizării au fost şi încă sunt astfel capabile să explice o serie 
de comportamente si tendințe caracteristice lumii noastre. Până la un anumit punct, 
teoriile secularizării oferă un cadru coerent pentru analiza obiectivă a fenome- 
nelor religioase, acestea fiind analizate pe baze raționale şi empirice. Metodele 
empirice oferă cadrul optim, spre exemplu, pentru interpretarea anumitor forme 
de comportament politic al grupărilor religioase în interiorul democratiilor liberale, 
tendinţele de vot în exercițiul electoral, ş.a.m.d. Asa cum am arătat pe parcursul 
lucrării, Peter Berger, Jürgen Habermas, David Martin şi alții, au aparținut 
acestui grup, având contribuţii majore la formularea acestor teorii si înțelegerea 
fenomenului religios şi a raporturilor cu societatea contemporană. 

Cu toate acestea, realitățile finalului de mileniu si începutului celui de- 
al treilea, eşecul proiectului politic al metanaratiunii marxist-leniniste, eveni- 
mentul tragic 9/11, apariţia recentă, de o violență extremă, a pretinsului Stat 
Islamic din Irak şi Siria (ISIS), au forțat şi continuă să forțeze principalii ex- 
ponenti ai acestei elite la a reconsidera studiul rolului şi al locului religiei în 
viata contemporană. Ceea ce scapă paradigmei secularizării este, spre exemplu, 
numărul crescând de adepți ai diverselor forme de radicalism religios din inte- 
riorul păturii clasei de mijloc a societăţilor liberal-democratice avansate tehno- 
logic, atracţia pe care mișcări fundamentaliste radicale o au pentru tineri educați 


32 


Religie si politica: paradigme interpretative 


in occidentul liberal-democratic. Religia, credintele religioase, practicile religioase, 
fiind părți constitutive ale identității umane si ale structurilor sociale, par a nu se 
lăsa cuprinse în jacheta strâmtă impusă de paradigmele secularizării. Perspecti- 
vele secularizării s-au dovedit astfel a fi reductioniste, naive cel putin în pre- 
tentia de a putea izola faptul religios de structurile sale interne, care sunt în fond 
elemente definitorii atât ale ființei umane, cât si ale constructului social, indife- 
rent de nivelul de cunoaştere sau de tehnologizare la care s-a ajuns (sau adesea 
tocmai datorită acestora). 

Au apărut astfel noi paradigme interpretative ale relației religie-societate. 
Aşa cum am văzut, se vorbește acum de de-secularizare, contra-secularizare, 
„resurgent religion” (Berger). Secularizarea generează contra-secularizare şi 
aceasta poate lua forma revoluțiilor religioase în toate formele lor de reprezen- 
tare — de la diverse forme de izolationism pașnic la războaie/ acţiuni extrem de 
violente purtate în numele religiei. 

Era noastră este acum numită era post-secularizării, un timp în care la 
masa dialogului social-politic sunt invitați reprezentanții diferitelor religiei inte- 
resate în a participa la consolidarea constructului care să asigure coabitarea paş- 
nică si prosperă pentru cei implicaţi“. Toate acestea sunt necesare, dacă dorim 
să evităm „întoarcerea” violentă a tot ceea ce a fost „reprimat”$. În interiorul 
acestor paradigme, religia este si trebuie a fi luată în considerare și analizată si 
pe baza propriilor pretenţii, nu doar din perspective impuse de o anumită para- 
digmă interpretativă. 

Astfel, argumentul central al lucrării prezente a fost acela că studiul 
academic al relației complexe dintre religie si viata social-politică contempo- 
rană este în primul rând necesar si mai apoi acesta trebuie să fie un exercițiu 
holist. El trebuie să fie astfel desprins de încorsetările impuse de paradigmele 
dominante de teoriilor secularizării si deschis înspre înțelegerea realitatilor fe- 
nomenelor religioase așa cum sunt ele percepute nu doar din exterior, ci si din 
interior. Vocea/ vocile celor care nu pot sau nu sunt dispuși să renunţe la pro- 
priile credinte/ practici religioase trebuie ascultate si înțelese. Aceasta nu înseamnă 
în nici un caz că ar trebui să renuntam la anlizele obiective, rationale sau să ac- 
ceptăm pretenţiile radicalilor sau ale fundamentalistilor religioşi. Înseamnă simplu 
să luăm mai mult și mai în serios în calculele academice aspiraţiile si scopurile 
acestor comunități. Aceasta s-ar putea, într-adevăr, sa adauge „indeterminare în 
reprezentările pe care le dăm istoriei ... totul devenind mult mai complicat”, dar cu 
siguranță „mai adevărat vis-a-vis de realitățile lumii în care trăim” (eng. truer to 
the world in which we live). 


43 Jürgen Habermas, Joseph Ratzinger, Dialectics of secularization. 
é Anthony Giddens, Modernity and self-identity. 
°° Robert Wuthnow, Acts of compassion, p. 14. 


33 


RELIGIE ȘI POLITICA 


O hermeneutică holistă a relației religie-politică va trebui să creeze 
astfel spaţiu real pentru un dialog semnificativ, de pe poziţii epistemice de ega- 
litate între participanţii din domeniul ştiinţelor sociale cu cei din domeniul filo- 
sofiei politice, filosofiei morale sau ai teologiei. Aceasta este o preconditie ne- 
cesară dacă ceea ce se doreşte este un dialog constructiv capabil să înțeleagă di- 
namică dintre religie şi politic şi să genereze articularea de politici coerente atât 
de necesare coabitării paşnice într-o lume liberă. 

Studiul relaţiei religie-politică, asa cum s-a argumentat aici, trebuie apoi 
să depăşească analizele circumscrise relaţiei stat/ etnicitate-religie/ denomina- 
tiuni religioase. În era globalizării, cu tot ceea ce presupune aceasta, fenomenul 
religios adesea nu mai poate fi restricționat la teritorii definite statal, etnic, poli- 
tic sau confesional. Pretentia de universalitate a majorităţii religiilor, cuplată cu 
principalele trăsături definitorii ale globalizării deplasează interacțiunea religie- 
politică la nivel global. Analiza acestei dinamici trebuie să ţină seama de aceste 
elemente dacă se doreşte o înţelegere cât mai corectă si o capacitare de predictie 
cât mai conformă cu realitatea. 

În final, abordarea studiului interacțiunilor dintre religie si politică tre- 
buie să țină cont de tumurile radicale pe care le pot lua diferitele ideologii „tari.” 
Aşa cum am văzut în cazul marxismului totalitar, acesta a pornit ca ideologie 
politică, metamorfozându-se, în mod paradoxal într-o religie seculară (pseudo- 
religie) adesea mai dogmatică si mai violentă decât multe forme de fundamenta- 
lism religios tradițional. 

În încheiere, în continuarea pledoariei noastre pentru o abordare holistă 
a studiului relaţiei dintre religie şi politică, se cuvine a menționa că acest do- 
meniu vast are încă multe zone neacoperite. Aceasta în special în legătură cu 
spaţiile post-comuniste/ post-ateizante. Așa cum am menţionat pe parcursul acestui 
studiu, încă nu avem, spre exemplu, articulate analize ale secularizării în for- 
mele sale radicale practicate de regimurile comunist-ateizatoare, nu s-a vorbit încă 
suficient despre post-ateizare. Nu avem studii referitoare la impactul ateizării 
forțate asupra asupra credințelor și comportamentelor în spațiile post-comuniste 
ale Europei unite. Nu avem studii empirice ale modului în care credințele reli- 
gioase regenerate în aceste spaţii influenţează factorul politic, procesele electo- 
rale, comportamentul elitelor, construcția constituțională, sistemele educaţionale, 
respectarea drepturilor omului si ale minorităților etc. Toate acestea reprezintă o 
provocare pentru viitoare cercetări şi, în acelaşi timp, o invitaţie la dialog 
constructiv între cercetătorii din domeniul științelor sociale, ai filosofiei morale/ 
politice, ai teologiei care provin din aceste spaţii post-ateiste/ post-totalitare şi 
care sunt angajați în construcția unor societăți fundamentate pe principiile de- 
mocraţiilor liberale autentice. 

Aspecte privind relatia dintre religie si politica 
în Iudaism 


Sandu FRUNZA 


1. Pluralitatea resurselor analizei religiei si politicii 


O oricât de sumară incursiune în analizele puse la dispoziţie de istoria 
ideilor politice în context iudaic ne aduce de la început în atenție faptul că, în 
cazul Iudaismului, nu putem pune problema politicii în termenii standard ai gân- 
dirii occidentale. O concluzie formulată de gânditorii evrei este aceea că dacă 
vom urma spiritul gândirii politice occidentale — care leagă politica de existența 
unui stat, a unei puteri coercitive legitime, a unei autorități ce se exercită în nu- 
mele poporului, a unor modalități de delegare a acestei autorități etc. — atunci va 
fi dificil să dăm răspuns la întrebările pe care ni le punem deoarece, în cea mai mare 
măsură, schemele de interpretare uzuale nu sunt funcţionale în cazul comunității 
iudaice!. Motivele sunt multiple, dar ele vizează, în primul rând, faptul că 
suntem în situaţia în care, deşi secole de-a rândul evreii nu au o organizație sta- 
tală, lipsind deci aspectele formale ce presupun viața politică, totuşi nu lipsesc 
elementele care arată că evreii se manifestau nu doar ca o comunitate religioasă 
aparte, ci şi ca o comunitate politică?. 

Atât timp cât religia presupune un discurs despre putere, este dificil să ne-o 
imaginăm în totalitate despărțită de puterea politică, în ciuda faptului că milităm 
pentru o separare a religiei de decizia politică și administrativă în instituţiile sta- 
tului modern. Trebuie să sesizăm că în toată istoria religiilor a fost pusă în evi- 
denta forța deosebită pe care religia a avut-o în trasarea cadrelor în care se dez- 
voltă sistemele de valori, în structurarea comunităților, în definirea individului, 
inclusiv a individului ca agent ce acţionează în planul socialului şi al politicului”. 


* O versiune a textului a fost inclusă in Sandu Frunză, Fundamentalismul religios şi noul conflict 

al ideologiilor, ediţia a doua revăzută și adăugită, Editura Școala Ardeleană, Cluj, 2015. 

' Michael Walzer, „Introduction: The Jewish Political Tradition”, în Michael Walzer et al. 
(ed.), The Jewish political tradition, Yale University Press, New Haven, 2000, p. xxi. 

? Ibidem, p. xxii. 

3 William Scott Green, „Religion and Politics — a Volatile Mix”, in Jacob Neusner (ed.), 
God's rule: the politics of world religions, Georgetown University Press, Washington, 
D.C., 2003, p.2. 

Se întîmplă acest lucru si de-a lungul istoriei Judaismului, chiar dacă evoluţia de 
câteva mii de ani de la starea tribală până la statul modern al evreilor comportă 
foarte multe întâlniri, schimbări, nuanțări si chiar relaţii conflictuale între puterea 
religioasă şi cea politică. 

Andre Neher subliniază faptul că orice discuţie despre Iudaism trebuie să ia 
în calcul multitudinea surselor şi a soluţiilor ce se construiesc pe acestea. Iudaismul 
nu poate fi privit ca un monolit, întodeauna orientarea școlilor de interpretare 
fiind decisivă. El atrage atenţia asupra faptului că „deoarece este monoteist, beat 
de Unitate, iudaismul este judecat de multi ca un monolit, în vreme ce, în profun- 
zime, el e la fel, dacă nu mai variat decât cea mai polivalentă dintre doctrinele 
religioase ... Polivalenta iudaismului are drept rădăcină o constatare foarte simplă si 
care nu trebuie pierdută din vedere. Această religie „biblică” nu are drept canon 
o singură carte — Tanahul (partea ebraică, evreiască, necreştină a Bibliei, „Primul 
testament” — ci, alături de Biblie, după aceasta, în timp, alături de ea în ierarhia 
spirituală, două alte cărți: Talmudul si Zoharul. Cea dintâi dintre ele cu o alură 
mai națională, cea de-a doua mistică. Scrierea (Biblia), Oralitatea (Talmudul), 
Trăirea (Zoharul) alcătuiesc împreună „iudaismul”. Nu ne putem lipsi de una 
sau alta din cele trei surse canonice, fără a le ciunti”*. 

Putem constata, astfel, că atunci când isi propune, împreună cu un grup 
de cercetători, să elaboreze o lucrare reprezentativă în analiza relației dintre re- 
ligie şi politică, Menachem Fisch, având în vedere marea varietate de surse ce 
trebuie luate în calcul, sublinia că „Iudaismul nu vorbeşte pe o singură voce”, 
iar Adam B. Seligman scria că „o polifonie de voci constituie fundamentul tra- 
ditiei evreiești”. Pe lângă intervalul temporal foarte extins, trebuie să avem în 
vedere şi complexitatea şi varietatea documentelor si a interpretărilor ce trebuie 
aduse în discuție, fapt subliniat de Menachem Lorberbaum și Noam J. Zohar în 
demersul lor colectiv destinat să marcheze câteva elemente importante ale tradiţiei 
gândirii politice a iudaismului. Pentru îndeplinirea obiectivelor de cercetare a fost 
necesar să se aducă argumente, povestiri, interpretări si comentarii dintr-un 
număr mare de lucrări diferite, aparținând unor genuri diferite, a fost necesară o 
incursiune în lumea dreptului biblic, a epopeilor, a criticii profetice, a fabulelor 
rabinice, a litigiilor şi reinterpretărilor juridice, a codurilor, a scrierilor filosofice 


4 André Neher, Cheile identității iudaice, traducere de Ticu Goldstein, Editura Hasefer, 
Bucureşti, 2001, pp. 26-27. 

5 Menachem Fisch, „Diversity, Tolerance, and Sovereignty”, in Michael Walzer (ed.), Law, 
politics, and morality in Judaism, Princeton University Press, Princeton, N.J., 2006, p. 96. 
Pentru o privire generală a ludaismului împreună cu contextul social presupus de alte 
religii vezi şi Nicu Gavriluta, Sociologia religiilor: credințe, ritualuri, ideologii, Polirom, 
laşi, 2013. 

é Adam B. Seligman, „Responses to Modernity”, în Michael Walzer (ed.), Law, politics, and 
morality in Judaism, Princeton University Press, Princeton, N.J., 2006, p. 121. 

etc. Scopul era acela de a surprinde cât mai multe elemente din marea varietate 
de documente ce trebuie luate în calcul, chiar dacă doar o mică parte a acestora 
se ocupă efectiv cu probleme de ordin politic”. 

Având în minte această polifonie, ceea ce ne propunem în cele ce ur- 
mează este doar un decupaj în câmpul resurselor simbolice ce pot să ajute la inte- 
legerea modului de întâlnire a religiei şi a politicii, conștientizând, împreună cu 
cititorii noştri, că este vorba doar de o modalitate de prezentare a unor aspecte ce le 
pune în evidență cercetarea relaţiei dintre politică şi religie în cadrul ludaismului. 


2. Nașterea simbolică a unei comunități religioase si politice la 
poalele Muntelui Sinai 


În analizele asupra Iudaismului sesizăm mereu tendințe de a balansa fie 
înspre dimensiunea individuală, fie spre cea comunitară în înțelegerea politicii. 
David Hartman a subliniat o tendinţă actuală de a deplasa accentul dinspre para- 
digma existenţială reprezentată de Moise ca lider politic şi legiuitor înspre Avraam 
ca exemplu de trăire religioasă individuală a experienţei lui Dumnezeu®. Este clar 
că fiecare dintre cele două expresii ale imaginarului evreiesc pot să dea seama 
asupra identității evreieşti, a viziunii asupra lumii și asupra practicilor religioase 
ale comunității iudaice. Însă, cele două aspecte nu se exclud sub nicio formă, ele 
revin mereu în eforturile de configurare a imaginii şi destinului unui popor ce 
trăiește cu toată intensitatea trecerea sa prin istorie. Astfel, ca moduri de a fi în 
fata lui Dumnezeu, individul si comunitatea nu au prioritate niciunul asupra 
celuilalt, fiecare participă în aceeaşi măsură la viața celuilalt, iar această recipro- 
citate — ce include şi o relaţie interpersonală, chiar dacă asimetrică, cu Dumnezeu — 
reprezintă o contribuţie înnoitoare la contextul general al vieții religioase. 

Pentru a înţelege câteva aspecte ale relației dintre religie şi politică în 
Iudaism trebuie să plecăm de la revoluţia pe care acesta o aduce în viata reli- 
gioasă a omenirii. Din perspectiva gândirii simbolice, o modalitate de a explica 
noutatea radicală pe care o aduce comunitatea iudaică în creaţia şi practica re- 
ligioasă a umanităţii este aceea care pornește de la faptul că ea se naște ca o co- 
munitate religioasă si politică la poalele Muntelui Sinai. Urcarea pe munte a 
omului este însoțită de coborârea divinității pe munte, iar în felul acesta muntele 
devine un spaţiu al întâlnirii dintre om si divinitate într-o relație interpersonală. 


7 Vezi Menachem Lorberbaum, No ’am Zohar, „The Selection, Translation, and Presentation 
of the Texts”, în Michael Walzer et al. (ed.), The Jewish political tradition, Yale University 
Press, New Haven, 2000, pp. xxxii-xxxviii. 

® David Hartman, „Foreword”, in Michael Walzer et al. (ed.), The Jewish political tradition, 


Yale University Press, New Haven, 2000, p. xiii. 

Chiar dacă întâlniri cu divinitatea au loc si în epocile anterioare, teofania de pe 
Muntele Sinai devine momentul întemeietor al Iudaismului. Dumnezeu coboară 
pe munte la întâlnirea cu Moise si dă acestuia darul Legii ca dar pentru poporul ce îl 
aşteaptă la poalele muntelui”. Nu este deloc întâmplătoare această așezare deoarece, 
aşa cum putem sesiza din analiza istorică, fenomenologică si comparată a reli- 
giilor, simbolismul muntelui poate fi asociat cu structura simbolică a centrului 
lumii. Ea dă posibilitatea înțelegerii locului sacru respectiv ca un loc de întâlnire 
între cer si pământ, ca o construcţie simbolică la care participă simbolismul tem- 
plului sau al palatului regal'®, dar şi drept centru de concentrare a unor energii 
speciale ce fac posibilă întâlnirea dintre uman și divin şi revelarea hierofaniilor 
prin intermediul categoriile apropiate de imaginarul cultural al comunității căreia 
divinitatea alege să i se adreseze. 

Simbolismul centrului concentrează in sine toate virtualitatile, toate as- 
pectele vieţii, toate registrele existențiale, fie că le concepem în registru dium sau 
nocturn. El presupune un fel de unitate a contrariilor, dar şi o sinteză a tuturor 
energiilor existențiale şi supraexistentiale, a tuturor formelor ce se pot naște ca 
manifestări ale religiei, artei, culturii sau politicii. El cuprinde în sine o putere încă 
nedivizată ce poate fi recuperată de gândirea simbolică în creaţii ce vizează toate 
aspectele vieții şi creației umane. Sub semnul unui astfel de simbolism totali- 
zator ne apare si simbolismul muntelui biblic. Modul în care este construită me- 
tafora muntelui ca loc al revelatiei este considerat de exegeti ca fiind menit să 
pună în evidență noua concepție asupra autorității şi comunității pe care o aduce 
cu sine Moise'!. Muntele Sinai se diferențiază ca o structură simbolică aparte 
datorită incursiunii lui Moise, prezentată sub forma unei mișcări ascensionale'? 
a urcusului pe munte, mişcare ascensională ce are menirea de a dezvălui inițiatic 
Şi revelational configuratiile unei noi religii. Spre a sublinia specificul acestui 
tip de ascensiune în raport cu modelele ascensionale prezente în alte religii, sau 


Moshe Idel, Ascensiuni la cer în mistica evreiască: stilpi, linii, scări, traducere de Maria 
Magdalena Anghelescu, Polirom, Iaşi; Bucureşti, 2008, p. 49. Pentru referinţe la legea iudaică 
din textul Torei, cunoscută în spațiul nostru cultural si sub numele Cele Cinci Cărți ale lui 
Moise sau Pentateuhul, am utilizat Valeriu Anania, Pentateuhul, sau, Cele cinci carti ale 
lui Moise, Editura Institutului Biblic si de Misiune al Bisericii Ortodoxe Române, Bucureşti, 
1997. Pentru celelalte pasaje biblice am utilizat Biblia, sau, Sfînta Scriptură, Editura 
Institutului Biblic şi de Misiune al Bisericii Ortodoxe Române, București, 1998. 

10 Mircea Eliade, Tratat de istorie a religiilor, Humanitas, București, 1992, p. 343. 

'! Michael Walzer, Menachem Lorberbaum, Noam J. Zohar, The Jewish political tradition, 

Yale University Press, New Haven, 2000, p. 24. 

" Importanța acestui simbolism este subliniată adesea în studiile religioase. Perspective 
asupra simbolismului ascensional pot fi găsite în loan Petru Culianu, Psihanodia: o prezentare 
a dovezilor cu privire la ascensiunea celestă a sufletului şi la importanța acesteia, traducere de 
Mariana Net, Nemira, Bucureşti, 1997, Mircea Eliade, Șamanismul și tehnicile arhaice ale 
extazului, traducere de Brandusa Prelipceanu si Cezar Baltag, Humanitas, Bucuresti, 1997. 

chiar în pasaje biblice sau în unele şcoli mistice iudaice de mai târziu, Moshe 
Idel menţionează faptul că, deşi Moise poate atinge temporar divinul, el nu su- 
feră o transformare a persoanei sale care să ducă la dispariția diferenței ontologice 
dintre el şi divinitate. Dimpotrivă, „Moise rămâne om, chiar dacă i se atribuie 
un chip luminos, şi rămâne muritor în pofida experienţei sale extraordinare a con- 
versatiei directe cu Dumnezeu”"?. Noutatea experienţei vine în special din expe- 
rienta lui Dumnezeu pe care o trăiește Moise si din modelul de trăire a lui 
Dumnezeu pe care el îl aduce comunităţii evreieşti în urma acestei experienţe. 
Avem astfel două entități: YHVH şi Moise, cu alte cuvinte Dumnezeu ce se re- 
velează ca Existenţă pata să intervină, ca Prezenta, si omul ce trăieşte, ca şi cum 
ar fi fata-catre-fata, această prezenţă. Atunci când divinitatea de pe Muntele Sinai 
alege să îi dezvăluie lui Moise numele său, el se dezvăluie prin sintagma pe care 
o avem de obicei tradusă în limba romănă ca „Eu sînt Cel ce sînt” sau „Eu sunt 
Cel ce este” (Ieșirea: 3: 14)'*. Însă YHVH (pronutat Eloheynu sau, de către 
creştini, Yahve sau Yehova) poate fi tradus si cu referință la viitorul în care „El 
va fi cel care va fi prezent”, sau cu sensul de „El este aici, prezent, gata să inter- 
vină”. Prin urmare existența, prezența nu este doar un concept filosofic, ci se re- 
feră la prezența unui Dumnezeu personalizat cu care omul are o relație interper- 
sonală!”. Această relație a lui Moise cu YHVH este gândită ca o relaţie interper- 
sonală, față-către-față. Accentul cade aici pe umanitatea lui Moise, deoarece 
această relaţie va fi extinsă, prin intermediul Legămîntului de pe Sinai, de la 
relația între două persoane la relația lui YHVH cu întreaga comunitate a popo- 


3 Moshe Idel, Ascensiuni la cer în mistica evreiască, p. 50. De la Josy Eisenberg deducem 
că Moise devine „evreul prin excelență”, ceea ce presupune că el transmite, într-o manieră 
simbolică, fiecărui membru al comunităţii iudaice, dubla sa funcţie — politică şi spirituală — 
ce i se atribuie ca întemeietor al Judaismului. Josy Eisenberg, Judaismul, Humanitas, 
Bucureşti, 1995, p. 16. 

1 Valeriu Anania, Pentateuhul, sau, Cele cinci carti ale lui Moise. 

5 Vezi Jean Bottero et al., Cea mai frumoasă istorie despre Dumnezeu: cine este Dumnezeul 
din Biblie?: Jean Bottero, Marc-Alain Ouaknin si Joseph Moingt în dialog cu Helene 
Monsacré si Jean-Louis Schlegel, Aion, Oradea, 1997, p. 17; Dan Cohn-Sherbok, Lavinia 
Cohn-Sherbok, Introducere în iudaism, traducere de Marcel Ghibernea, Hasefer, Bucuresti, 
2000, p. 16 şi urm.. Am reflectat asupra numelor divine mai pe larg în Sandu Frunză, Jubirea si 
transcendența: o introducere la problema spaţiului median al experienţei religioase in Iudaism 
şi Creștinismul Răsăritean, Editura Dacia, Cluj-Napoca, 1999, pp. 72-77. Interesant de remarcat 
este faptul că, potrivit lui Valeriu Anania, în Facerea 22: 14 ni se spune că Avraam a dat 
locului jertfei de pe Muntele Moria numele de Iahve-ire, despre care exegetii ne spun că trimite 
la semnificaţii legate de viziune şi grijă, de prezenţă si preocupare pentru destinul uman, 
acestui nume asociindu-i-se în textul biblic expresii precum „Domnul vede” sau „Domnul 
poartă de grijă”. Avem prezente în acest simbolism atât teofania, cât si relationarea paternă 
ce inundă toată povestirea sacrificiului lui Isaac. Dimensiunea paternă şi cea filială dau 
deopotrivă tragismul, dar și semnificaţia luminoasă a întregii povestiri, aşa cum putem 
deduce din Facerea 22: 8-9. 

rului evreu, si prin aceasta la fiecare membru al comunității care poate avea o 
relație față-către-față cu Dumnezeu. Astfel, simbolismul cosmic al centrului ne 
apare aici sub forma unei structuri ce face posibilă diferențierea divinității iu- 
daice în raport cu celelalte divinități ce stăteau sub semnul totalizator al sacrului 
şi particularizarea ei sub forma sfinteniei care se revarsă dinspre divin înspre co- 
munitatea ce este îndemnată să participe la sfințenie (Leveticul 19: 2). 

Aceasta este şi semnificația pe care o introduce Legământul prin care se 
consacră comunitatea evreiască drept popor ales. Se stabilește astfel o relație con- 
tractuală între Divinitate şi o comunitate ce este aleasă ca partener, contract ce ia 
forma unui Legămînt ce îi responsabilizează reciproc pe participanţii în con- 
tract. Mai mult decât atât, îi transformă pe fiecare dintre aceștia potrivit relației 
dintre Arhetipul divin şi Chipul uman, relaţie stabilită prin chiar legământul 
creaţiei omului, așa cum este relatată aceasta în textul biblic, drept creare a omului 
după chipul lui Dumnezeu, fără a fi implicată vreo formă de antropomorfism în 
acest tip de explicaţii. Avem, astfel, un Dumnezeu unic ce alege o comunitate 
unică, cu care stabileşte o relaţie unică, privilegiată în privința conținuturilor şi 
practicilor religioase'S. Manifestarea acestei unicitati stă la baza construcției 
monoteismului etic. Comunitatea iudaică nu este o comunitate simbolică, nu 
este o simplă comunitate de credinţă, ea este concepută deopotrivă ca o comuni- 
tate etnică, religioasă şi politică. Poporul ales este, în același timp, o entitate po- 
litică și o comunitate a lui Dumnezeu!”. În această manieră participă la construcția 
simbolică a poporului ales și în felul acesta este responsabilizată în baza alegerii 
prin Legămîntul de pe Sinai si a registrului teocratic deschis de el şi dezvoltat 
de-a lungul secolelor. Atunci când istoricii mentalităților se întreabă cum a fost 
posibil ca poporul evreu să supraviețuiască chiar şi în condiţiile în care i-au fost 
suprimate toate instituţiile statului — dincolo de elemente cum ar fi cele legate 
de structura biologică, de factorii psihologici sau de elementele miraculoase ce 
ar putea fi invocate — ei fac mereu apel la un factor central al oricărei interpre- 
tări, cel al continuității religiei bazată pe relaţia cu un Dumnezeu unic’®. 


3. Darul Torei: o responsabilitate religioasă si politică 


Dinamica relaţiei interpersonale ce îi cuprinde pe om si Dumnezeu are 
la bază darul divinității pentru umanitate cuprins în Legea Torei. Trăirea lui 
Dumnezeu mediată de Tora face ca evreul să devină un om cu vocaţia Torei, iar 


16 Andre Manaranche, „Noms de Dieu”, in Paul Poupard, Jacques Vidal (ed.), Dictionnaire 
des religions, Presses universitaires de France, Paris, 1984. 

'7 Jean Bottero et al., Cea mai frumoasă istorie despre Dumnezeu, pp. 51-51. 

'8 Hans Küng, Iudaismul: situaţia religioasă a timpului, Hasefer, Bucuresti, 2005, p. 120. 

Tora să devină locul privilegiat al întâlnirii dintre om și divinitate. Importanţa Torei 
în viața comunităţii evreieşti a fost subliniată de Emmanuel Levinas atunci când 
stabilea ca exigență a trăirii experienței religioase faptul de „a iubi Tora mai 
mult decât pe Dumnezeu”"?. Afirmația pare să fie în spiritul schimbării radicale pe 
care Moise o aduce în experiența religioasă a umanității. În locul unui Dumnezeu 
antropomorfizat, a unui Dumnezeu ce se confundă cu elemente ale creaţiei sau 
în locul unei divinități ce se identifică cu energiile unui cosmos difuz, Moise 
propune un Dumnezeu care nu poate fi cunoscut, care este inefabil si inaccesi- 
bil, dar care, în marea sa iubire de oameni, dă umanităţii Legea Torei. Ea devine 
forma extrem de concretă prin care divinitatea este prezentă, este accesibilă si 
deschide posibilitatea omului de a răspunde iubirii lui Dumnezeu manifestată în 
textul Legii. Mediată de Tora, iubirea divină capătă în ludaism forma orientării 
spre celălalt om, potrivit îndemnului pe care cartea Torei îl exprimă în Leviticul 
19: 18, unde ni se spune: „Să-l iubeşti pe aproapele tău ca pe tine însuţi”. Trebuie 
subliniat faptul că aceste cuvinte apar în capitolul 19, care începe cu îndemnul 
lui Dumnezeu către Moise: „Vorbeşte la toată obştea fiilor lui Israel şi spune-le: 
Fiți sfinţi, că sfânt sunt Eu, Domnul, Dumnezeul vostru” (Leveticul 19: 2). Se 
reia astfel ideea exprimată în cartea Genezei în simbolismul creației omului după 
chipul lui Dumnezeu (Facerea 1: 27). Acest moment a fost descris în exegezele 
textelor evreiești ca cel dintâi legământ pe care îl face divinitatea cu umanitatea, 
Legământul chipului. Hermeneutica biblică îi acordă o valoare arhetipală prin 
centralitatea ce îi este acordată omului ca ființă creată după chipul arhetipului 
divin. Textualizat în astfel de termeni simbolici, Legământul reprezintă consa- 
crarea unei relații pe care divinitatea o instituie ca o formă de parteneriat ce 
atrage după sine o suită de responsabilități. La nivelul textului biblic, şi mai apoi 
în interpretările acestuia, el este prezent în diferite forme particulare — de exem- 
plu, sub forma Legământului cu Avraam sau cu Noe — dar își găseşte împlinirea 
maximă în Legământul de pe Sinai. El marchează întâlnirea omului față-către- 
față cu Dumnezeu si prin aceasta întâlnirea față-către-față a omului cu aproapele 
său. Această întâlnire interpersonală are la bază împărtășirea din sacralitatea pe 
care o aduce Legământul, iar expresia vizibilă a acestei comuniuni o reprezintă 
Tora. Legământul de pe Sinai este unul al Torei si prin aceasta unul al responsa- 
bilitatii. Iar iubirea aproapelui este parte a responsabilitatii pe care o are fiecare 
individ în raport cu semenii săi și în aceeaşi măsură cu Dumnezeu. Iubirea este 
considerată a fi „o poruncă a lui Dumnezeu si un principiu iudaic de bază. Ca o 
creatură a lui Dumnezeu, omul are responsabilitatea de a-i iubi pe cei din jurul 
său şi de a respecta şi aprecia pe cei din jurul său, precum si să îşi arate recunos- 
tinta către Dumnezeu pentru ceea ce a fost creat. A iubi este un act dumnezeiesc; 


'9 Emmanuel Lévinas, Dificila libertate: eseuri despre iudaism, traducere de Ticu Goldstein, 
Hasefer, Bucureşti, 1999. 

pentru un om, a iubi înseamnă a îndeplini munca lui Dumnezeu'20. Această res- 
ponsabilitate se traduce nu doar în termenii afectivității şi ai acţiunilor bazate pe 
lumea sentimentelor, ci se sedimentează şi într-o conştiinţă etnică ce este deo- 
potrivă o conștiință socială si politică. O permanenţă a unei asemenea conştiinţe 
responsabile este canalizarea tuturor relaţiilor ce îi implică pe Dumnezeu şi pe 
oameni în raport cu instituirea „unei societăți în care dreptatea, în loc să rămână 
o aspirație a pietatii individuale, este destul de puternică pentru a se extinde la 
toți si pentru a se realiza”?!. 

Aşa cum am menționat, este dificil să articulăm viziunea despre interfe- 
renta dintre politică şi religie în istoria comunității iudaice deoarece, pe de o 
parte, aceasta ar presupune un excurs istoric de mari dimensiuni, iar pe de altă 
parte, mileniile de existență a comunităţii, ce au precedat crearea Statului Israel, nu 
au stat sub semnul unei puteri unificatoare care să manifeste elemente de constanta 
în ceea ce priveşte structurile de conducere politică, asta dacă nu afirmăm că realul 
conducător, politic şi religios deopotrivă, a fost de-a lungul istoriei comunității 
evreiești însuși Dumnezeu. Dacă nu aderăm la o asemenea viziune teocratică, 
atunci putem accepta, împreună cu Jacob Neusner, că atât în textele scripturale, 
cât şi în cele ale tradiției rabinice avem prezentă mai degrabă o mitologie a îm- 
binării puterii religioase cu cea politică decât să fim în prezența unei conduceri 
politice şi religioase unitare a comunităţii. Astfel, este vorba mai mult de o structură 
mentală ce o putem regăsi in forme variate, în funcţie de epoci si de școlile de 
interpretare decât de o autoritate politică şi religioasă care să se manifeste ca o 
autoritate practică asupra comunității. În felul acesta, putem evidenția, pe de o 
parte, faptul că diferite contexte politice favorizează anumite dezvoltări ale reli- 
giei şi anumite practici religioase, iar pe de altă parte, putem sesiza că dezvol- 
tările în interiorul tradiţiei religioase a evreilor conservă structurile ideologice si 
dezvoltă imaginarul politic al comunității iudaice. Acest imaginar politic se dez- 
voltă însă plecând de la ceea ce dă unitate diferitelor construcții religioase ale 
identității evreieşti de-a lungul mileniilor, anume raportarea la textul Torei şi la 
rădăcina comună pe care o cultivă textul acesteia: imaginea lui Israel cel prezen- 
tat de textul sacru ca o comunitate de credință si practici religioase şi ca o entitate 


20 „Jewish Education Network”, http: //www.jen.ro/. 

7! Emmanuel Lévinas, Dificila libertate, p. 39. Plecând de la relaţia asimetrică ce presupune 
raporturile omului cu divinitatea, dar în acelaşi timp si relația asimetrică adusă de simbo- 
lismul alegerii lui Israel, Levinas relevă terenul de construcţie al responsabilități arătînd că: 
„Reciprocitatea este o structură întemeiată pe o inegalitate originară. Pentru ca egalitatea 
să-şi poată face intrarea în lume, trebuie ca ființele să poată cere de la sine mai mult decît 
pretind de la celălalt, ca ele să-şi asume responsabilități de care depinde soarta omenirii şi 
ca ele să se instituie în acest sens, ca o parte a umanităţii."(Jbidem, p. 40). O reflecţie etică 
asupra responsabilităţii şi indiferentei am propus în Sandu Frunză, Dumnezeu și Holocaustul la 
Elie Wiesel. O etică a responsabilitafii, Editura Contemporanul, Bucuresti, 2010. 

politică ce isi asumă o responsabilitate specială în fata lui Dumnezeu si în fata 
istoriei”. 

Un aspect important relevat de Jacob Neusner este acela că dacă atunci 
când discutăm despre viața bună împreună cu Dumnezeu putem avea în vedere 
diferite entități (cum ar fi comunitatea de sânge si de credință, grupul etnic re- 
prezentat de evrei, statul national al evreilor etc.), atunci când vorbim despre idealul 
politic al comunității — tradus în termeni simbolici prin instaurarea Împărăției lui 
Dumnezeu — referința este întotdeauna o construcție teologico-politică ce vi- 
zează comunitatea spirituală a Israelului, cea care isi exercită puterea politică 
potrivit Torei si tradiției constituite plecând de la textele sacre”. În felul acesta, 
înțelegem mai clar de ce discuția despre putere ne duce deopotrivă la religie si 
la politică. Modul în care religia concepe puterea ca manifestare a poruncilor di- 


tății, ni se spune că „politica Iudaismului este o politică a Edenului”. Aceasta este 


o constantă a imaginarului religios iudaic ce aduce împreună cele două puteri, 
puterea divină si cea umană. 


4. O comunitate în aşteptarea mântuirii la poalele Muntelui Sionului 


Muntele Sionului este celălalt munte sacru în jurul căruia se construieşte 
simbolic comunitatea evreiască. De data aceasta, elementul coagulator este îm- 
plinirea Legământului. Dacă Muntele Sinai aducea formarea comunității ca o 
entitate religioasă si politică ce ia calea exilului, a căutării si a parcurgerii tim- 
pului istoric spre atingerea timpului mesianic, a timpului mântuirii, Muntele 
Sionului este chiar simbolul atingerii acestor idealuri si locul realizării efective 
a comunității autentice a evreilor. 

În ciuda concluziilor sale critice si negative la adresa sionismului, este 
demn de menționat modul pozitiv în care Michael Prior surprinde prezența sim- 
bolismului Sionului în Biblia ebraică, unde Sionul este menționat de peste 192 
de ori. Mai multe texte exprimă alegerea specială pe care YHVH o face în 
raport cu Sionul: Psalmul 9: 11; Psalmul 47: 2; Psalmul 49: 2; Psalmul 75: 2; 
Isaia 8: 18; Isaia 12: 6; Isaia 24: 23; Ioil 4: 17,21; Zaharia 8: 3. Sionul este „cetatea 
lui Dumnezeu; Cel Preaînalt a sfințit locaşul Lui. Dumnezeu este în mijlocul cetății, 
nu se va clătina” (Psalmul 45: 4-5). Astfel, putem sesiza că ,,Sionul/Ierusalimul 
nu a fost un oraş obişnuit, el a devenit un simbol care trimetea dincolo de el 


2 Jacob Neusner, „Judaism”, in Jacob Neusner (ed.), God’s rule: the politics of world 
religions, Georgetown University Press, Washington, D.C., 2003, p. 11. 

3 Ibidem, p. 14. 

*4 Ibidem, p. 20. 

însuşi, şi a contribuit la menţinerea în viata a Iudaismului ca o credință cufun- 
dată în imaginarul şi în dorul de Sfântul Munte””>. 

Constatăm că Sionul este asociat, în imaginarul biblic, unui tărâm privi- 
legiat de grija divinității ce aşează „Temelia Sionului pe munții cei sfinți 
(Psalmul 86: 1). Mai apoi, a fost asociat cu Cetatea lui Dumnezeu, care cuprinde 
deopotrivă poporul evreu şi pământul ce îi este predestinat prin decizie divină. 
Evident că, prin mecanismele specifice jocului imaginativ, aceste structuri sunt 
extrapolate şi în registrul spiritual, fără ca ele să fie excluse din registrul concre- 
tului, al realității biologice şi geografice. Desemnând mai întâi Muntele Sionului, 
numele se extinde mai apoi pentru a cuprinde si Muntele Moria, sau pentru a 
desemna Ierusalimul sau chiar întreaga Tara a lui Israel. Continuturilor imagina- 
rului evreiesc li se adaugă ulterior conţinuturi simbolice noi prin lectura creștină 
a pasajelor Bibliei ebraice si completarea si corelarea acestora cu pasaje din 
textele creştine. Cel mai adesea se adaugă sensuri teologice care se referă la îm- 
plinirea dinspre creştinism a speranței mesianice, o speranță rămasă mereu des- 
chisă din punct de vedere al mesianismului evreiesc. 

Asteptarea mântuirii ca mod de trăire a visului mesianic a fost pentru 
poporul evreu un element de coagulare a comunităţii, de rezistență in fata atro- 
citatilor, de rezistență în fata politicilor de exterminare. Chiar dacă trăirea vieții 
la Muntele Sionului e condiţionată de practicarea Legii, chiar dacă promisiunea 
poposirii în pământul făgăduit e mereu condiționată de Dumnezeu, simbolismul 
Muntelui rămâne viu în sânul comunităţii. El e parte a trăirii comunității deoa- 
rece ,,Sionul a avut o semnificaţie teologică profundă, devenind un semn vizibil 
al relaţiei dintreYHVH şi poporul său”. 

În acest context, readucerea poporului în pământul fagaduintei era soco- 
tită a fi o posibilitate pe care doar Dumnezeu o putea traduce în realitate. Ea tinea 
de fapt de prezenţa lui Dumnezeu în inimile membrilor comunității şi de viata con- 
formă cu Legea divină pe care comunitatea alegea să o trăiască. Această precon- 
ditionare face parte chiar din elementele de construcţie ale speranței mântuirii şi 
regasirii în teritoriul promis în vremurile ancestrale. Poporului evreu i se va reda 
Muntele Sion deoarece poporul a ales să facă din acesta un loc al locuirii lui 
YHVH. Astfel, un tip de atitudine critică ce vine si din interiorul ludaismului, 
dar şi dinspre voci dinafara lui, este legată de dilema dacă era legitimă restaurarea 
simbolică a comunităţii evreiești în pământul fagaduintei (în realitatea concretă 
a Statului Israel) sau era necesar a se aştepta intervenţia directă a divinității prin 
intermediul structurilor puse la îndemână de imaginarul mesianic. Răspunsul dat 
acestei dileme, evident, nu poate fi unul unilateral. El tine întotdeauna cont de 


*5 Michael Prior, Zionism and the state of Israel: a moral inquiry, Routledge, London; New 
York, 1999, p. 47. 
°° Ibidem, p. 48. 

răspunsul pe care deja îl avem în minte atunci când vrem să rezolvăm această 
dilemă. El este condiţionat, printre altele, de orientarea teologică, de aşteptările 
sociale, de circumstanţele politice şi de finalitatea ideologică. Toate aceste ele- 
mente modelează modul în care omul societății moderne sau postmoderne 
recuperează simbolismul biblic şi cel al tradiției orale şi mistice pentru a mo- 
tiva, explica sau întemeia realități politice ale lumii contemporane. 


5. De la mitologia comunitară la o ideologie naţională 


În umbra unui asemenea tip de imaginar trebuie înțeleasă trecerea de la 
idealul religios al reîntoarcerii pe Muntele Sionului la ideologia sionistă, ce 
propune crearea unui stat evreiesc situat pe locul acesta privilegiat. Încă de la 
început, Sionismul nu a fost o ideologie unitară, ea fiind împărțită în mai multe 
şcoli de interpretare”. Ceea ce însă rămâne ca fiind comun este încercarea de a 
sedimenta o formă a idealului de reconstrucție a comunităţii evreieşti si a unei 
ideologii naționale evreiești. 

Deși îşi asociază numele cu simbolismul Sionului, Sionismul milita pentru 
o secularizare a vieţii sociale si politice evreiești. El vine pe fondul unei tendințe 
a evreului modern de a se adapta la mediul cultural în care trăieşte. În raport cu 
tendința multor tineri intelectuali evrei de a deveni asemeni cu alteritatea în mij- 
locul căreia trăiau prin acțiunea de convertire la religia creștină, sionismul aduce 
soluţia de păstrare a evreitatii — şi a condiţiei iudaice, chiar dacă secularizate — 
printr-o adaptare a culturii iudaice la o utopie socială a integrării în societatea 
modernă, asa cum se dezvolta ea odată cu sfârşitul de secol XIX si început de 
secol XX. O asemenea perspectivă făcea parte din tendința de normalizare a 
vieții evreieşti în contextul dezvoltării unei ideologii nationale specifice. 

Punând în valoare specificul noii ideologii, Nathan Rotenstreich arată 
că sionismul se diferențiază de celelalte mișcări de eliberare națională, ce dina- 
mizează şi înflăcărează imaginarul politic al sfârşitului de secol XIX şi începu- 
tului de secol XX, prin faptul că, în loc să fie propriu-zis o mișcare naţională de 
eliberare, este o mişcare ce promovează principiul unei reîntoarceri într-un tă- 
ram mitologic ce marchează imaginarul comunităţii evreiești pe tot parcursul 
existenței sale. Tocmai datorită prezenţei unui asemenea imaginar, el consideră că 
trebuie să sesizăm si diferenţele ce există între dorința evreilor de a se reîntoarce 
bazată pe principiile religioase tradiționale — care poate duce la o conjunctie între 
aspiraţiile nationale si cele religioase — si atitudinea modernă a nostalgiei reîn- 
toarcerii bazată pe o ideologie ce se hrăneşte de la conștiința istorică a moderni- 
tății. Ea presupunea apelul la nationalism și la ideea de naţiune pentru a justifica 


” Ibidem, p. 212. 

aspiraţiile legitime ale evreilor. În felul acesta, nu revelația sau constiinta reli- 
gioasă tradițională este cea care creează legitimitatea, ci chiar principiul exis- 
tentei unei comunități etnice cu o conştiinţă politică manifestă. În felul acesta, 
„Sionismul a devenit o aspirație concretă într-un anumit context istoric. Acesta 
nu s-a bazat pe obiectivul revenirii în sensul mesianic al acestui termen, dar a 
selectat din suma totală a componentelor tradiției un element al existenței colec- 
tive, putin relevant până în prezent, dar văzut ca o componentă esențială a con- 
ditiei acestei existente — și anume baza teritorială. Această bază este identică cu 
Sionul, sau Tara lui Israel. Ambele au fost traduse în structura entităților politice 
în termenii integrării bazei teritoriale și a realității politice exprimată în ideea 
statalității”. 

Încercând să pună în valoare sionismul ca mișcare şi ca ideologie, Nathan 
Rotenstreich remarca faptul că „fiecare mişcare națională este ideologică, având 
în vedere că aspiră să stabilească un cadru politic, luând forma statului, care la 
rândul său este menit să fie o manifestare organizată a unei aspirații naționale: o 
aspirație socială este, prin definiție, menită să îndeplinească o finalitate ideolo- 
gică. Dacă acest lucru este aplicabil la mişcările naționale, în general, cu atât mai 
mult se aplică poporului evreu $i mişcării sale nationale. Mişcările nationale, în 
general, sunt manifestări ale popoarelor ce locuiesc în propriile lor țări: ca atare, 
ei încearcă să realizeze manifestarea politică a existenței lor, care va fi astfel mai 
bine exprimată si îmbunătățită. Situația poporului evreu era una diferită: mişcarea 
sa națională nu a fost una de eliberare, ci una de reîntoarcere”??, Această rein- 
toarcere avea si o dimensiune mesianică, desi era vorba de un mesianism lai- 
cizat si ideologizat. Acest tip de mesianism a fost pus în evidență de exegetii 
gândirii politice a iudaismului. El a fost exprimat si de Rafael Medoff $i Chaim 
I. Waxman din perspectiva prezenței unei duble presiuni: pe de o parte, sub forma 
unei nostalgii care ținea de visul mesianic al comunității iudaice ce străbate se- 
colele şi se proiectează mereu într-un viitor al mântuirii spirituale şi social-poli- 
tice a comunităţii, iar pe de altă parte, sub forma unui mesianism politic ce pre- 
supune salvarea prin mijloace umane, ceea ce presupune acțiune umană de mân- 
tuire ca un act ce precede mântuirea mesianică”. 

Deși este o mişcare prin excelenţă laică, în interiorul sionismului se dez- 
voltă și curentul sionismului religios. 

Cercetările asupra sionismului religios pun în evidență faptul că el isi pro- 
pune să se dezvolte ca o nouă perspectivă asupra iudaismului şi ca o nouă metodă 
de interpretare ce oferă un nou spirit național, pe baza căruia să se construiască un 


% Nathan Rotenstreich, Zionism past and present, State University of New York Press, Albany, 
NY, 2007, p. 64. 

” Ibidem, p. 61. 

* Rafael Medoff, Chaim Isaac Waxman, Historical dictionary of Zionism, The Scarecrow 
Press, Lanham (Md.), 2008, p. XXIX. 

nou model al Judaismului, cu ajutorul instrumentelor pe care modernitatea le pune 
la dispoziție. Sionismul religios propune o sinteză între Iudaism și ideologia na- 
tionala evreiască. El se bazează pe o recuperare a fondului ancestral al comuni- 
tatii şi o fuziune a acestuia cu ideologiile epocii. Exegetii arată că, din perspectiva 
sionismului religios, renașterea națională a evreilor prin mijloacele puse la dis- 
poziţie de ideologiile seculare fie nu putea fi realizată, fie era considerată a fi 
periculoasă. Adaptarea la modernitate nu presupune renunțarea la dimensiunea 
religioasă a construcției comunității evreieşti ca entitate religioasă, națională si 
politică”. 

Aşa cum arăta Dov Schwartz, pentru sionismul religios problema reli- 
gioasă poate fi regăsită ca fiind una centrală în însăşi ideea sionistă şi trebuie 
chiar să determine modelarea culturală, socială si politică. În acest sens trebuie 
amintit că „sionismul religios a considerat că realizarea idealului de existență 
politică suverană va conduce, de asemenea, la realizarea idealului religios, deoarece 
ei priveau naționalismul și religia într-o legătură inextricabilă. Noţiunea de Israel ca 
popor ales, „o împărăție de preoți și un neam sfânt”, conferă în mod necesar o 
unicitate aparte cu privire la poporul lui Dumnezeu, care este în opoziție cu ideea 
de a duce o viață „normală”*?. 

Atât sionismul religios, cât si obiceiul de a utiliza simboluri religioase 
din partea sionismului secular, au întâmpinat critici din diverse perspective. 

De exemplu, John Rose critică tocmai faptul că Sionismul ca ideologie 
seculară ajunge în cele din urmă să utilizeze o suită de simboluri biblice prin 
care leagă mișcarea sionistă de fondul religios al iudaismului. În acest sens, el 
remarcă tendința lui David Ben-Gurion de a consacra metafore religioase, cum 
ar fi cea a ideii unui mandat biblic pe care sionistii îl au de îndeplinit”. Deşi era 
un om cu convingeri laice, David Ben-Gurion face mereu apel la simbolismul 
mitologiei naționale a comunităţii religioase evreieşti, chiar dacă semnificaţiile 
acestor mituri sunt puse în slujba unei ideologii moderne şi sunt golite de conti- 
nutul tradițional. Perspectiva religioasă este completată cu promisiunea avra- 
amică, cu caracterul ales al poporului evreu, cu dimensiunea mesianică sau cu 
referințe la darul adus de Moise poporului său, cu parafraze sau chiar citate bi- 
blice, chiar dacă, din punct de vedere politic, el făcea parte dintr-o mişcare pentru 
care credința religioasă nu era o problemă centrală a vieții. Prin presărarea cita- 
telor biblice, incorporarea perspectivelor profetice în limbajul politic, prin utili- 
zarea simbolismelor legate de eroii biblici, John Rose consideră că David Ben- 
Gurion ajunge la trasarea unei perspective monolitice asupra naţionalismului 


3! Dov Schwartz, Faith at the crossroads a theological profile of religious Zionism, traducere de 
Batya Stein, Brill, Leiden; Boston, 2002, p. 222. 

3? Ibidem, p. 156. 

3 John Rose, The myths of Zionism, Pluto Press, London; Ann Arbor, MI, 2004, p. 7. Vezi si 
David Ben-Gurion, Recollections, MacDonald Unit 75, London, 1970, p. 107. 

evreiesc, ceea ce va duce la efecte negative in ceea ce priveste modul de imple- 
mentare a politicilor publice în statul evreiesc”. 

O altă critică nuanţată a sionismului este dezvoltată de Michael Prior. 
Acesta consideră că atât sionismul, cât şi Statul Israel au la bază un tip de tensiune 
ce nu poate fi soluționată, ea manifestându-se ca o stare permanentă de deschi- 
dere conflictuală. Tensiunea dintre secular şi religios nu a putut fi rezolvată de 
teoreticienii și practicienii sionismului. Tocmai această tensiune a făcut, în opinia 
sa, imposibilă conturarea unui răspuns clar la întrebări precum: „Va fi statul 
evreiesc patria unui popor în majoritate secular, sau va fi o «Tara Sfântă», în 
care poruncile Torei vor fi implementate? A fost legitimă anticiparea iniţiativei 
divine şi utilizarea instrumentelor seculare pentru a stabili un teritoriu naţional, 
în opoziţie cu tendința dominantă în escatologia evreiască? Nu cumva mântuirea 
seculară, politică, conduce în mod inevitabil la o totală înstrăinare de tradiția re- 
ligioasă?”*5. Răspunsul la astfel de întrebări este cerut de critica sionismului pentru 
a clarifica în ce măsură idealul sionist — la început secular şi cu elemente de uni- 
versalitate, prezente în ciuda particularismului evreiesc — poate răspunde idealu- 
rilor evreilor din toate colțurile lumii unde ei trăiesc şi dacă poate răspunde 
idealului de construcție socială şi politică a tuturor categoriilor de populaţie ce 
locuiesc în statul construit de evrei'“. 

Pentru a înțelege mecanismele gândirii si comunicării simbolice presu- 
puse de asemenea construcții ale discursului politic, ar fi util să urmăm un îndemn 
pe care Judith Butler îl face celor ce discută problema utilizării surselor arhaice. 
Judith Butler consideră că trebuie să avem în vedere dacă anumite limbaje şi 
valorile pe care le exprimă derivă din surse religioase şi sunt utilizate într-un re- 
gistru care mai departe se sustrage câmpului discursiv originar sau dacă anumite 
structuri de limbaj aparțin cu siguranță unui anumit câmp discursiv şi nu putem, 
oricât am încerca, să le scoatem din câmpul simbolic respectiv. Situaţia poate fi 
clarificată apelând la ideea de traducere. Ea relevă faptul că traducerea se face 
cu scopul de a putea face comunicabile limbajele şi valorile specifice unui câmp 
în registrul presupus de celălalt câmp. Ne sunt semnalate în acest caz două tipuri 
de probleme ce apar: „pe de o parte, s-ar putea presupune că traducerea este o asi- 
milare de sensuri religioase în cadre laice stabilite. Pe de altă parte, s-ar putea pre- 
supune că traducerea este un efort de a găsi un limbaj de comunicare ce transcende 
discursurile particulare”. De fiecare dată, în oricare dintre situații, limbajul 
simbolic orientează finalitatea discursului politic. 


* John Rose, The myths of Zionism, p. 12. 

35 Michael Prior, Zionism and the state of Israel, p. 63. 

°° Ibidem, p. 250. 

37 Judith Butler, Parting ways Jewishness and the critique of Zionism, Columbia University 
Press, New York, 2012, p. 8. 


52 


Aspecte privind relația dintre religie si politică în Iudaism 


Dincolo de disputele legate de utilizarea metaforelor religioase sau de re- 
construcția sionismului pe baze religioase, sionismul rămâne marcat de finalitatea 
laică a construcţiei statului modern al evreilor. În acest sens, dimensiunea ideo- 
logică rămâne una centrală. 

Dând sionismului o interpretare liberală, Chaim Gans justifică sionismul 
din perspectiva suportului moral pe care îl oferă de-a lungul istoriei indivizilor ce 
fac parte dintr-o anumită comunitate. Privit din perspectiva apărării demnității indi- 
vizilor, sionismul apare ca o formă de nationalism etnocultural liberal**. Indiferent 
de formele pe care sionismul le ia, dinspre formularea pe care i-o dă dreapta natio- 
nalistă până la stânga moderată, el împărtășește două dimensiuni, unite într-o 
convingere comună: „în primul rând, evreii trebuie să realizeze si să mențină 
dreptul lor la autodeterminare națională, şi în al doilea rând, acest lucru trebuie 
să se realizeze în Tara lui Israel”. 

Această traducere a unui ideal religios într-o ideologie laică nu pără- 
seste conștiința simbolică a comunităţii iudaice. Ea este o consecință deopotrivă 
a unei evoluţii interne, cât şi a unei presiuni puternice manifestată din exterior. 
Explicatiile date acestui fenomen conduc spre conştientizarea faptului că pe lângă 
stimularea din partea contextului ideologic al modernității, sionismul mai suferă 
un impuls deosebit şi din partea intereselor individuale ale celor ce se simt afec- 
taţi de agresiunea antisemită ce caracteriza societatea centrului și estului Europei 
la sfârşitul secolului XIX si prima parte a secolului XX. Sub un asemenea im- 
puls se formează mai apoi ceea ce Chaim Gans numeşte naționalismul etnocul- 
tural al evreilor. Acest nationalism este descris de autor sub două aspecte princi- 
pale: pe de o parte, el respectă cerințele de valorizare a fondului național din partea 
altor entităţi ce ar cere acest lucru, iar pe de altă parte, el se bazează pe intere- 
sele legitime ale indivizilor ce formează grupul si pe dorința indivizilor de a 
susține grupul ca o entitate culturală care să dăinuie in timp“. În felul acesta, 
sionismul este integrat si adaptat ideologiilor multiculturaliste actuale. 


6. De la comunitatea teocratică la comunitatea ce construiește 
societatea civilă 


Viziunea teologico-politică tradițională a Iudaismului se distinge, printre 
altele, prin faptul că se prezintă sub forma unei teocratii care funcţionează ca o 


38 Chaim Gans, A just Zionism on the morality of the Jewish state, Oxford University Press, 
New York, 2008, p. 23. 

* Ibidem, p. 145. 

“9 Ibidem, p. 20. 

nomocratie. Astfel, tradiția iudaică, fiind „prin natura sa o tradiție politică”! 
presupune că legile sale sunt şi legi ale statului. De aici posibilele conflicte cu 
ceea ce ar putea, în situaţia statelor moderne, să se constituie ca societate civilă sau 
ca stat de drept, democratic, fără a porni de la ideea preconcepută a existenţei unui 
conflict organic între stat si institutionalizarea religiei. David Biale relevă exis- 
tenta în societățile premoderne a unei viziuni asupra individului care presupune 
că identitatea sa este dată de apartenenţa la o anumită comunitate. Asemănă- 
toare este și situația evreului a cărui identitate este dată de asumarea Legământului 
cu Dumnezeu în calitate de membru al comunității iudaice. David Biale este în- 
dreptatit să argumenteze că astăzi conceptul politic modern de cetățenie este di- 
ficil de integrat într-o asemenea viziune asupra politicului, deoarece calitatea de 
membru al unei comunităţi este cea care primează în raport cu autonomia indi- 
vidului și stabilirea identităţii politice în raport cu valorizarea acestei autonomii 
în statul modern. Situarea sub presiunea Legământului în calitate de membru al 
unei comunități căreia deja îi apartii prin naştere este dificil de armonizat cu vi- 
ziunea asupra statului care se bazează pe ideea de contract social încheiat în 
baza unei adeziuni individuale libere şi voluntare“. 

În același timp, trebuie avut în vedere faptul că iudaismul este o „religie 
întrupată într-o comunitate” care presupune că religia si evreitatea se susțin re- 
ciproc, că nu există posibilitatea de stabilii o anterioritate şi că cele două se 
mențin în echilibru, ca două principii ce isi dau viață reciproc sau, utilizînd o 
metaforă ce o găsim la exegetii tradiţiei taoiste, că ele trebuie concepute ca două 
principii îndrăgostite ce se imbratiseaza reciproc și în îmbrăţişarea lor cuprind 
întreaga lume“. 

Exegetii arată că, pe de o parte, o asemenea perspectivă poate fi astăzi 
asumată ca opțiune religioasă, având în vedere că Iudaismul este o religie care 
isi exprimă teologia prin intermediul Legii. Pe de altă parte, ei relevă că este di- 
ficil ca principiile juridice din Lege să fie utilizate în vederea elaborării de po- 
litici publice sau în modelarea politică a sistemului juridic al statului. Cu toate 
acestea, o posibilă modalitate de recuperare a tradiției este plasarea acestei unități a 
religiosului şi practicii politice la nivelul idealului, la nivelul aspirational adus 
de Mesia şi de simbolistica epocii deschisă de venirea acestuia“. 

Totodată, trebuie să avem în vedere că în centrul culturii, construită pe 
principiile Legii iudaice, stă ideea de obligație (în sensul de datorie religioasă). 


“ David Biale, „Autonomy and Modernity”, in Michael Walzer (ed.), Law, politics, and 
morality in Judaism, Princeton University Press, Princeton, N.J., 2006, p. 50. 

“ Ibidem, p. 51. 

® André Neher, Cheile identității iudaice, p. 23. 

* Laozi, Cartea despre Dao şi putere (Dao De Jing): completată cu pasaje ilustrative din 
Zhuang Zi, traducere de Dinu Luca, Humanitas, Bucureşti, 1993, p. 202. 

45 Jacob Neusner, „Judaism”, p. 36. 

Ea stabileşte o identitate ce se diferențiază în raport cu exterioritatea nesupusă 
acestei obligații. Robert M. Cover a evidenţiat faptul că Legământul înțeles în 
manieră contractuală aduce cu sine autonomia poporului ales şi consacră plura- 
litatea cel putin prin distincţia între particularitatea legii pentru evrei şi prevederile 
legale cu exigente diminuate pentru cei ce aparțin altor comunități. Avem con- 
sacrate în acest fel cele 10 porunci pentru comunitatea lui Israel si doar 7 porunci 
ce se aplică pentru restul comunităților. Recunoaşterea posibilității ca membri 
comunităților din afara iudaismului să ducă o existență autentică este vizibilă în 
afirmaţia că în perspectivă talmudică „un neevreu care practică justiția este egalul 
marelui preot”*. Este necesar să precizăm, însă, că indiferent de modul în care 
se dezvoltă în epocile ulterioare legea iudaică, ea rămâne mereu în relație cu faptul 
întemeietor al singularizării legii poporului ales în raport cu legea universală“. 
Având în vedere situația Judaismului de-a lungul epocilor, Robert M. 
Cover pune în evidență că, din perspectivă politică, sistemul legal al iudaismului 
a evoluat în condiţii dintre cele mai diverse — dar cu un fir roşu ce străbate prin 
epoci — cu perioade în care puterea coercitivă a unui stat cu instituţiile sale nu 
acționează, cu perioade în care singura autoritate legitimă asupra poporului este 
cea care vine dinspre instituțiile specifice comunității, cu perioade în care comu- 
nitatea este autonomă în raport cu celelate comunități, dar utilizează instituţiile 
poporului gazdă pentru a aduce la ascultare pe dizidenti, cu perioade in care are 
loc o supunere la legile statelor in care evreii convietuiau ca o comunitate închisă, 
dar fără a putea face abstracție de acțiunea autorității statale de pe teritoriul pe 
care vietuiau. Toate acestea erau funcționale pe fondul unei solidaritati ce venea 
ca o soluţie de continuitate în dezvoltarea comunităţii, solidaritate bazată pe Lege şi 
mai ales pe diferența, pe particularismul pe care Legea îl instituie în raport cu legea 
universală destinată celorlalte popoare“. Asa devine inteligibilă constatarea pe 
care o găsim în analizele relației dintre iudaism şi societatea civilă făcute de Suzanne 
Last Stone, care afirmă că Iudaismul nu înrădăcinează solidaritatea și sociali- 
tatea în natura umană. Se are aici în vedere că umanitatea sau condiția umană 
sunt un punct de plecare mult prea slab pentru a servi ca fundament al ordinii 
sociale, politice, etice sau legislative. Doar un angajament puternic cum este 
Legământul de pe Sinai poate să fundamenteze — pe un suport evident transcen- 
dent, dar orientat spre uman — dezvoltarea unui popor şi să asigure bunăstarea unei 
comunități“. Apelul la o asemenea sursă de întemeiere are în vedere nu numai 


“6 André Neher, Cheile identității iudaice, p. 37. 

+ Robert M. Covert, „Obligation: A Jewish Jurisprudence of the Social Order”, în Michael 
Walzer (ed.), Law, politics, and morality in judaism, Princeton University Pess, Princeton; 
Oxford, 2006, p. 4. 

“8 Ibidem, p. 6. 

“ Suzanne Last Stone, „Judaism and Civil Society”, în Michael Walzer (ed.), Law, politics, 
and morality in Judaism, Princeton University Press, Princeton, N.J., 2006, p. 19. 

conservarea identității, ci $i constituirea unei viziuni sociale şi politice care să se 
diferentieze în raport cu sistemele politice ce guvernau celelalte societăți. Se- 
sizăm faptul că acest mod de a argumenta este utilizat ca parte a constituirii vi- 
ziunii asupra suveranității. 

Din perspectiva experienței culturale, sugestiv poate fi exemplul a doi 
dintre cei mai remarcabili filosofi analizati de Leora Batnitzky pentru a releva 
contribuţia lor la dezvoltarea gândirii iudaice: Emmanuel Levinas si Leo Strauss. 
Sunt două figuri semnificative din perspectiva întâlnirii dintre paradigma gândirii 
occidentale si cea a gândirii iudaice, iar prin extrapolare pentru relaţia dintre se- 
cular (rational) si religios. Cei doi au o perspectivă culturală diferită: dacă Levinas 
este preocupat de modalitățile în care metaforele conceptuale reprezentate de 
Atena (filosofia rațională de tip occidental) şi Ierusalim (religia iudaică) pot să dea 
naștere unei noi metafore“, unificate pe baza lecturii Ierusalimului din perspec- 
tiva Atenei, Leo Strauss pleacă de la premisa că între Ierusalim si Atena există o 
confruntare continuă, filosofia şi religia iudaică dând viziuni asupra lumii care 
sunt ireconciliabile. Cu toate acestea, cei doi gînditori se pot întâlni pe un teren 
comun în reflectiile lor asupra politicii $i mai ales în ceea ce priveşte rolul sem- 
nificativ pe care revelaţia îl poate juca în anumite circumstanțe în modelarea po- 
liticului. Regândind atitudinile lui Levinas şi Strauss în raport cu revelaţia, Leora 
Batnitzky creează cadrul unei reinterpretări a operei acestora din perspectiva re- 
laţiilor armonioase sau a celor conflictuale care devin complementare în intele- 
gerea relaţiilor dintre religie și politică și în regândirea practicii politice“. Indi- 
ferent de drumurile pe care aleg să călătorească sau de tipul de ,,pasaport”, ate- 
nian sau ierusalemit, pe care aleg să îl dețină, Levinas și Strauss au o relaţie nos- 
talgică față de întâlnirea cu Ierusalimul; în cele din urmă se întâlnesc, de fapt, la 
poalele Muntelui Sionului. 

Această continuă recuperare culturală a simbolismului Muntelui Sinai si 
a Muntelui Sionului arată că, în cazul Iudaismului, separarea religiei de politic 
atrage după sine o serie de probleme. Dificultatea de a menține neutralitatea po- 
liticului în raport cu religia este posibilă îndeosebi din perspectiva dificultății 
statului de a face abstracție de elementele culturale în viața publică. Yael Tamir 
consideră că — în contextul întâlnirii dintre ideologia şi modelul de gândire oc- 
cidental si gândirea iudaică — limitarea preocupărilor culturale doar la sfera pri- 
vată duce la o golire a statului de conţinutul său simbolic. Ceea ce el crede că 
dispare prin introducerea unei asemenea perspective asupra politicilor publice 
este sentimentul de a fi acasă, adică acea legătură emoţională ce dă inefabilul lo- 


5 Asupra rolului acestei metafore în înțelegerea gîndirii iudaice, vezi Sandu Frunză, Filosofie şi 
iudaism: un răspuns la intrebarea „Ce este filosofia evreiască”, Editura Limes, Cluj- 
Napoca, 2006. 

5! Leora Faye Batnitzky, Leo Strauss and Emmanuel Levinas philosophy and the politics of 


revelation, Cambridge University Press, Cambridge; New York, 2006, p. 4. 

cuirii și asigură perenitatea relaţiilor de coeziune a unei comunități’. Totodată, 
Michael Walzer evidenția faptul că, în scrierile iudaice, reflectia asupra politicii 
ia îndeosebi forma interpretării Legii. Fiind vorba de o literatură de comentariu, 
puţine lucrări sunt dedicate filosofiei politice sau teologiei politice. Tocmai suita 
continuă de comentarii la comentarii ale Legii este cea care consolidează tradiția, 
o face vie şi îi dă posibilitatea unor noi deschideri spre sfera politicului. Astfel 
încât politica şi legea se suprapun, în cele din urmă, pe terenul conştiinţei sim- 
bolice a tradiţiei religioase”. Însă, pentru construirea statului de drept şi a so- 
cietății civile (aşa cum sunt modelate astăzi de societatea occidentală) este nece- 
sară mai degrabă privilegierea unei recuperări a conştiinţei simbolice a comu- 
nitatii din perspectivă ideologică, în mai mare măsură decât prin apelul la for- 
mele riguroase ale practicii tradiţiei religioase şi a teologiei ce se poate edifica 
pe baza acesteia. 


Bibliografie: 


ANANIA, VALERIU, Pentateuhul, sau, Cele cinci carti ale lui Moise, Editura Institutului 
Biblic şi de Misiune al Bisericii Ortodoxe Române, Bucureşti, 1997. 

BATNITZK Y, LEORA FAYE, Leo Strauss and Emmanuel Levinas philosophy and the 
politics of revelation, Cambridge University Press, Cambridge; New York, 2006. 

BEN-GURION, DAVID, Recollections, MacDonald Unit 75, London, 1970. 

BIALE, DAVID, „Autonomy and Modernity”, in Michael Walzer (ed.), Law, politics, and 
morality in Judaism, Princeton University Press, Princeton, N.J., 2006, pp. 50-54. 
BOTTERO, JEAN; OUAKNIN, MARC-ALAIN; MOINGT, JOSEPH; MONSACRE, HELENE; 
SCHLEGEL, JEAN-LOUIS; Cea mai frumoasă istorie despre Dumnezeu: cine este 
Dumnezeul din Biblie? : Jean Bottéro, Marc-Alain Ouaknin si Joseph Moingt in dialog cu 

Helene Monsacré si Jean-Louis Schlegel, Aion, Oradea, 1997. 

BUTLER, JUDITH, Parting ways Jewishness and the critique of Zionism, Columbia 
University Press, New York, 2012. 

COHN-SHERBOK, DAN; COHN-SHERBOK, LAVINIA, Introducere în iudaism, traducere de 
Marcel Ghibernea, Hasefer, Bucureşti, 2000. 

COVERT, ROBERT M., „Obligation: A Jewish Jurisprudence of the Social Order”, în 
Michael Walzer (ed.), Law, politics, and morality in judaism, Princeton University 
Pess, Princeton; Oxford, 2006, pp. 3-11. 

CULIANU, IOAN PETRU, Psihanodia: o prezentare a dovezilor cu privire la ascensiunea 
celestă a sufletului si la importanța acesteia, traducere de Mariana Net, Nemira, 
București, 1997. 

EISENBERG, JOSY, Iudaismul, Humanitas, Bucureşti, 1995. 

ELIADE, MIRCEA, Tratat de istorie a religiilor, Humanitas, Bucureşti, 1992. 


52 Yael Tamir, „Commentary. A Jewish Democratic State”, in Michael Walzer et al. (ed.), 
The Jewish political tradition, Yale University Press, New Haven, 2000, p. 519. 
$ Michael Walzer, „Introduction: The Jewish Political Tradition”, p. xxiv. 


57 


RELIGIE SI POLITICA 


ELIADE, MIRCEA, Samanismul si tehnicile arhaice ale extazului, traducere de Brandusa 
Prelipceanu şi Cezar Baltag, Humanitas, Bucureşti, 1997. 

FISCH, MENACHEM, „Diversity, Tolerance, and Sovereignty”, în Michael Walzer (ed.), 
Law, politics, and morality in Judaism, Princeton University Press, Princeton, N.J., 
2006, pp. 96-120. 

FRUNZĂ, SANDU, Iubirea şi transcendența: o introducere la problema spaţiului median 
al experienţei religioase în ludaism şi Creştinismul Răsăritean, Editura Dacia, Cluj- 
Napoca, 1999. 

FRUNZĂ, SANDU, Dumnezeu si Holocaustul la Elie Wiesel. O etică a responsabilități, 
Editura Contemporanul, Bucuresti, 2010. 

FRUNZĂ, SANDU, Filosofie și iudaism: un răspuns la întrebarea „Ce este filosofia 
evreiască”, Editura Limes, Cluj-Napoca, 2006. 

GANS, CHAIM, A just Zionism on the morality of the Jewish state, Oxford University 
Press, New York, 2008. 

GAVRILUȚĂ, NICU, Sociologia religiilor: credințe, ritualuri, ideologii, Polirom, Iasi, 2013. 

HARTMAN, DAVID, „Foreword”, în Michael Walzer er al. (ed.), The Jewish political 
tradition, Yale University Press, New Haven, 2000. 

IDEL, MOSHE, Ascensiuni la cer în mistica evreiască: stilpi, linii, scări, traducere de 
Maria Magdalena Anghelescu, Polirom, Iaşi; Bucureşti, 2008. 

KUNG, HANS, Iudaismul: situația religioasă a timpului, Hasefer, Bucuresti, 2005. 

LAOZI, Cartea despre Dao și putere (Dao De Jing): completată cu pasaje ilustrative din 
Zhuang Zi, traducere de Dinu Luca, Humanitas, Bucureşti, 1993. 

LAST STONE, SUZANNE, „Judaism and Civil Society”, în Michael Walzer (ed.), Law, 
politics, and morality in Judaism, Princeton University Press, Princeton, N.J., 2006, 
pp. 12-23. 

LEVINAS, EMMANUEL, Dificila libertate: eseuri despre iudaism, traducere de Ticu 
Goldstein, Hasefer, București, 1999. 

LORBERBAUM, MENACHEM; ZOHAR, NO "AM, „The Selection, Translation, and 
Presentation of the Texts”, in Michael Walzer er al. (ed.), The Jewish political 
tradition, Yale University Press, New Haven, 2000, pp. xxxii-xxxviii. 

MANARANCHE, ANDRE, ,,Noms de Dieu”, in Paul Poupard, Jacques Vidal (ed.), 
Dictionnaire des religions, Presses universitaires de France, Paris, 1984. 

MEDOFF, RAFAEL; WAXMAN, CHAIM ISAAC, Historical dictionary of Zionism, The 
Scarecrow Press, Lanham (Md.), 2008. 

NEHER, ANDRE, Cheile identității iudaice, traducere de Ticu Goldstein, Hasefer, 
Bucuresti, 2001. 

NEUSNER, JACOB, „Judaism”, in Jacob Neusner (ed.), God's rule: the politics of world 
religions, Georgetown University Press, Washington, D.C., 2003, pp. 11-36. 

PRIOR, MICHAEL, Zionism and the state of Israel: a moral inquiry, Routledge, London; 
New York, 1999. 

ROSE, JOHN, The myths of Zionism, Pluto Press, London; Ann Arbor, MI, 2004. 

ROTENSTREICH, NATHAN, Zionism past and present, State University of New York 
Press, Albany, NY, 2007. 

SCHWARTZ, Dov, Faith at the crossroads a theological profile of religious Zionism, 
traducere de Batya Stein, Brill, Leiden; Boston, 2002. 


58 


Aspecte privind relaţia dintre religie şi politică în Iudaism 


SCOTT GREEN, WILLIAM, „Religion and Politics — a Volatile Mix”, în Jacob Neusner 
(ed.), God's rule: the politics of world religions, Georgetown University Press, 
Washington, D.C., 2003, pp. 1-9. 

SELIGMAN, ADAM B., „Responses to Modernity”, în Michael Walzer (ed.), Law, 
politics, and morality in Judaism, Princeton University Press, Princeton, N.J., 2006, 
pp. 121-127. 

TAMIR, YAEL, ,Commentary. A Jewish Democratic State”, in Michael Walzer et al. 
(ed.), The Jewish political tradition, Yale University Press, New Haven, 2000, pp. 
518-523. 

WALZER, MICHAEL, „Introduction: The Jewish Political Tradition”, în Michael Walzer 
et al. (ed.), The Jewish political tradition, Yale University Press, New Haven, 2000, 
pp. XXI-XXxi. 

WALZER, MICHAEL; LORBERBAUM, MENACHEM; ZOHAR, NOAM J., The Jewish political 
tradition, Yale University Press, New Haven, 2000. 

Biblia, sau, Sfînta Scriptură, Editura Institutului Biblic si de Misiune al Bisericii 
Ortodoxe Române, Bucureşti, 1998. 

„Jewish Education Network”, http: //www.jenro/. 


59 


Războiul sfânt, în contextul retoricii 
veterotestamentare 


Cătălin VATAMANU 


Argument 


Păstrătoare şi transmitatoare a mesajului revelat, Biserica este spaţiu al 
păcii, tolerantei si reconcilierii, mesager al iertării divine si al mântuirii tuturor, 
împreună, în Dumnezeu. În această școală a experienței unităţii în diversitate, 
paza, înțeleasă teologic ca „pronie”, este asigurată deplin doar de Dumnezeu, 
după cum ne încredințează Hristos Domnul: „Părinte Sfinte, păzeşte-i în numele 
Tău, în care Mi i-ai dat, ca să fie una precum suntem şi Noi” (loan 17, 11). 

Instrumentalizarea retoricii religioase în scopuri politice și militare poate 
schimba funcţionalitatea mesajului divin, acesta devenind unul argumentativ 
pentru agresivitate, violenţă, teroare, război, crimă. Pornind de la Scriptura ebraică, 
delimitarea conceptuală a „războiului”, în general, și a „războiului sfânt”, în par- 
ticular, poate preveni deraierea de la obiectivul textului revelat si interpretarea 
voit greşită a acestuia. Aceasta a fost motivaţia de a scrie, în 2006, studiul 
„Războiul sfânt” din perspectiva Vechiului Testament’, iar reeditarea ideilor 
acestuia într-o nouă formă, după atâta timp, într-un nou context politic şi reli- 
gios, a devenit necesară. 


1. „Război” și „război sfânt”. Delimitări terminologice din perspectivă 
biblică 


Sintagma „război sfânt” pare o construcție ilogică de cuvinte, o contra- 
dictie crasă între realitatea istorică crudă, umană (chiar sub demnitatea umană) a 
unui conflict armat, şi atributul dumnezeiesc al Sfinteniei, comunicat si împărtăşit 
creației. Delimitată astfel, înțelegerea teologică a expresiei trebuie luată cu 
întâietate în considerare şi putem afirma, fără a greşi, că niciun război nu este sfânt. 


! Catalin Vatamanu, „«Războiul sfânt» din perspectiva Vechiului Testament”, Studii Teologice, 
nr. 3, 2006, pp. 100-119. 

Din aceeaşi perspectivă religioasă, dar înțeles ca jihad, războiul sfânt is- 
lamic este „îndatorirea religioasă, comunitară prin excelență, impusă musulma- 
nilor, de a răspândi Islamul pe cale pașnică sau prin război si care pune un ac- 
cent deosebit pe lupta individului cu sine. După unii învățați, jihadul prezintă 
două aspecte: jihadul mare (lupta spirituală) şi jihadul mic (acţiunea militară). 
Conform doctrinei islamice, există mai multe căi de îndeplinire a acestei obli- 
gatii: cu inima (propria purificare spirituală), cu vorba (susținând ceea ce e drept 
şi corectând răul) şi cu sabia (purtând război cu ,,necredinciosii” şi cu dușmanii 
credinţei islamice)”. Acest ultim înțeles al sintagmei a ajuns să producă îngrijo- 
rare şi spaimă ori de câte ori ea este întâlnită, scrisă sau rostită, în spaţiul me- 
diatic. Dincolo de breviarele informaţii ale emisiunilor de stiri, sensul complex 
al acesteia — lingvistic, social, politic, cultural şi religios — rămâne necunoscut con- 
temporanilor şi, adeseori, rezervat dezbaterilor mediului academic. 

Invocarea războiului sfânt nu este, nici pe departe, apanajul Islamului. 
În mai toate religiile — se înțelege bine că şi în cea creştină —, retorica de război 
s-a folosit de ideea prezenţei divinității în rezolvarea conflictului. Chiar şi în tim- 
purile moderne, războiul sfânt a fost invocat ca mijloc de restaurare a „ordinii 
sfinte”, prin restabilirea „voii lui Dumnezeu”: „Lupta noastră este una sfântă, o 
luptă dreaptă pentru un drept sfânt, pentru o ordine sfântă”, afirmau într-o scrisoare 
pastorală episcopii din Austria, la începutul Primului Război Mondial. Aceiasi 
argumentau: „Este vorba de apărarea patriei, de apărarea bunurilor noastre. Este 
vorba de asigurarea propriilor frontiere. Într-adevăr, aceasta este un război sfânt 
(s.n.), pentru voia lui Dumnezeu”. 

Desi inadecvată discursului teologic, dar întâlnită cu obstinatie în reto- 
rica religioasă, expresia „război sfânt” trebuie delimitată conceptual în cadrul 
biblic revelat. Doar cunoscând modalitățile de implicare ale lui Dumnezeu în 
istoria veche prin poporul Său ales, Israel, putem înțelege că, în discursul con- 
temporan, retorica deservită unei hegemonii ideologice nu are fundamentare în 
voia divină exprimată prin cuvânt sfânt. 

Din punct de vedere filologic, nicăieri în Vechiul Testament nu întâlnim 
expresia „război sfânt” ad-literam. Doar trei texte, Miheia 3: 5, Ieremia 6: 4 şi 
Ioel 4: 9, pun în relaţie, în aceeaşi propoziţie, substantivul „război” (milchama) 


> Marcel D Popa, „Art. «Jihady”, în Dicţionar enciclopedic, Ed. Enciclopedică, Bucuresti, 1996. 

3 Unser Kampf ist ein heiliger, ein gerechter Kampf für geheiligtes Recht, für geheiligte 
Ordnung.” „Es gilt die Verteidigung des Vaterlands, die Verteidigung unserer Giiter. Es 
gilt die Sicherung der eigenen Grenzen. Fiirwahr, das ist ein heiliger Krieg um Gottes 
willen.” CfKlaus Schreiner, Elisabeth Miiller-Luckner, Heilige Kriege. Religiöse 
BegriindunFac. militdrischer Gewaltanwendung: Judentum, Christentum und Islam im 
Vergleich, Schriften des Historischen Kollegs. Kolloquien, Oldenbourg Verlag, Munchen, 
1982, p. VII. 

şi verbul „a sfinţi, a consacra” (gadas)*. Prezenţa verbului determină traducerea 
sintagmei în aceste texte ca referire la pregătirea unui conflict, însă nu obli- 
gatoriu ca finalitate sau ca rezultat al intervenţiei lui Iahve. 

„Războiul” este desemnat în Vechiul Testament prin ebraicul milchama, 
care apare de aproximativ 320 de ori”. Substantivul derivă de la verbul /acham, 
care la forma Qal se poate traduce prin „a se lupta cu”, iar la Nifal are sensul de 
„a se angaja într-o luptă”, „a fi implicat într-un conflict”. Frecventa menționare 
în cărțile Scripturii ebraice nu ar trebui să ne mire, dacă luăm în considerare că 
termenul shalom (pace) a avut initial valențe eshatologice, definind conformi- 
tatea dintre om şi Dumnezeu, bunăstarea sau deplinătatea, şi abia mai apoi a 
dobândit sens politic, de absenţă a conflictului. 

Celălalt termen, „sfânt” — sau corespondentul ,,sfintenie” — caracterizează 
întreaga Scriptură, întrucât defineşte conformarea voinței omului la legea lui 
Dumnezeu. Acest înțeles este cuprins în semnificația verbului gadaș şi a substanti- 
vului gados, ambele desemnând separarea de profan, „puritatea”, „consacrarea”; în 
concluzie, un statut excepțional al unei persoane sau al unui obiect, ce implică 
relația cu DivinulS. Nu doar oamenii se împărtăşesc de Sfintenia lui Dumnezeu, 
ci întreaga făptură este sfințită, în scopul răscumpărării omului. Sunt sfintite: 
ziua de sabat (Fac. 2: 3), obiectele de cult (cortul mărturiei Exod 29: 44, altarul 
Exod 29: 37, veşmintele Lev. 8: 30), casele particulare (Lev. 27: 14), poporul şi 
preoții (Exod 19: 14, 28: 41). 

În timpul scrierii Vechiului Testament, „războiul? nu a fost nicidecum 
„sfânt”, însă el nu putea fi conceput în afara spaţiului religios. Până în momentul 
intrării în Canaan, comunitatea era simbol al unităţii naţionale, deopotrivă loc al 
prezenţei Sfinteniei lui Iahve (prin Cortul Mărturiei) şi tabără de război. Iahve 
este înțeles primar ca un Dumnezeu Care intervine fizic în războaie pentru vic- 
toria lui Israel. Acele câteva texte care îl prezintă pe Iahve ca gibbor „viteaz”, 
„războinic”, sau melek, rege; nu descriu nicidecum lupta ca un conflict cosmic, 
rupt de realitate, ci doar rezultatul ne apare ca miraculos (vezi Is. 13, Ioel 4, Ps. 
18, Exod 15)’. 

Un exemplu în acest sens îl constituie experienţa iesirii din Egipt, ur- 
mată de călătoria prin desert spre Tara Făgăduită. Deşi nimicirea trupelor egip- 
tene la Marea Roşie nu poate fi considerată din punct de vedere militar un război, 
poporul Israel a conştientizat şi prin această minune rolul de conducător si 


* La Miheia, verbul qadaş la forma Piel perfect face referire la profeţii falsi, în timp ce la 
Ieremia şi Ioel verbul este la Piel imperativ, în ambele texte subiectul acţiunii fiind po- 
poarele duşmane lui Israel. 

$ G. Johannes Botterweck et al., Theologisches Wörterbuch zum Alten Testament, 1970, p. 916. 

$ G. Johannes Botterweck er al., „Qdş”, în Theologisches Wörterbuch zum Alten Testament, 
1970, p. 1179. 

7 G. Johannes Botterweck et al., Theologisches Wörterbuch zum Alten Testament, p. 922. 

războinic al lui Iahve, pe Care nu a pregetat să-L numească „Cel Atotputernic” 
(Fac. 17: 1; 35: 11; 48: 3), ,Domnul”, „Domnul oştirilor” (I Sam. 17: 45; Ps. 
59: 5). Chiar in acest context istoric, atributul de razboinic al lui Iahve este 
menționat în Cântarea lui Moise (Exod 15, 3): „Domnul este războinic, Domnul 
este numele Lui”. În ordinea cărților canonului biblic, acelaşi text face si prima 
conexiune între o victorie militară şi Sfintenia lui Dumnezeu: „Prin mulțimea 
slavei Tale ai doborât pe vrăjmaşii tăi pe când tu ai trimis mânia Ta şi i-ai mis- 
tuit ca pe paie. (...) Cine este ca Tine între dumnezei Doamne? Cine este ase- 
menea tie preamărit în sfințenie, căruia să te rogi cu frică, făcător de minuni. Tu 
ţi-ai întins mâna dreaptă şi i-a înghițit pământul. Tu ai condus prin bunătatea ta 
poporul acesta şi l-ai răscumpărat. Tu îl conduci cu puterea ta spre locaşul sfin- 
teniei Tale. Neamurile au auzit şi s-au cutremurat” (Exod 15: 7.11-14a). Această 
atitudine de „războinic” a lui Iahve, „Sfântul lui Israel” (I Sam. 2: 2), nu este 
străină culturii Orientului Apropiat. Războiul era considerat o acțiune sacră şi 
victoria era în totalitate atribuită zeului național, a cărui onoare depindea ade- 
seori de soarta politică a poporului său. 

Cucerirea Canaanului a însemnat pentru Israel nu o proprie victorie 
politică, ci convingerea că „Domnul a dat pe canaanei şi pe ferezei în mâinile 
lor” (Jud. 1: 1-4). Aşadar, din punct de vedere teologic este absolut necesar de 
afirmat că ceea ce va primi poporul ales de la Iahve nu se datorează vreunei 
obligaţii în sine a divinității şi nici unor merite proprii ale lui Israel. Canaanul 
este primit ca dar (Ios. 21: 43-45; Deut. 26: 5-9) şi ca moştenire (Fac. 13: 15). 
Cu toate acestea, nu poporul Israel este posesorul lui, ci Dumnezeu (Lev. 25: 
23; Ps. 95: 4-7). Cucerirea teritoriilor şi cetăților canaanite (a se vedea, in mod 
special, retorica textelor Iosua 5: 13-6: 27 şi 7: 1-8: 29, cu referire la cucerirea 
Ierihonului și a cetăţii Ai) vine ca urmare a prezenței lui Iahve în conflict (Exod 
23: 30-33) şi nicidecum după interese politice, analize si planuri de intervenție strict 
militare. De altfel, numai în acest context ideea de „război sfânt” are conotație 
teologică, având ca suport implicarea directă a lui Iahve în istoria poporul ales. 

În epoca Judecătorilor şi în vremea regelui Saul, Israel a dus doar răz- 
boaie de apărare a teritoriului, încât nu se poate vorbi de expansionism. Israel 
luptă pentru existenţa sa ca popor si nu pentru libertatea religioasă”. Se poate 
însă afirma că acest ideal al războiului aproape că dispare în perioada monar- 
hică, ca urmare a existenței unui armate profesioniste. Acum, comandantul os- 
tirii nu mai este Iahve, ci însuşi regele (I Sam. 8: 20), iar soldaţii nu sunt doar 
simpli israeliți, ci persoane special pregătite şi plătite pentru acest scop (II Sam. 


% Petre Semen, ,,Sfintenia lui Dumnezeu si sfintenia oamenilor”, Teologie și viață. Revistă de 
gândire si spiritualitate creștină, nr. 1-3, 1992, pp. 56-57. 

” Roland de Vaux, Das Alte Testament und seine Lebensordnungen 2, Herder, Freiburg; Basel; 
Wien, 1962, p. 74. 

24: 1-9). Războiul devine, astfel, o chestiune politică, o problemă de stat şi nu 
mai poate fi conceput ca „sfinţit”!". 

Că ideea de „sfințire a războiului” se perverteşte începând cu perioada 
monarhică ne-o dovedeşte însăşi noua modalitate de pregătire a lui: în vederea 
oportunității declanşării unui război nu mai sunt întrebaţi preoții prin consul- 
tarea sortilor urim şi tummim, ci profeţii (I Regi 20: 13.22.28; 5: 10.12; II Regi 
3.11-15; 13: 15-19), sau chiar regele însuşi caută singur un răspuns favorabil (I 
Regi 22). Conceptul persistă în cercurile profetice, însă greşita lui înțelegere pune 
pe profeti în contradicţie cu regele (I Regi 22: 15-28). 

Dacă în perioada premonarhică războiul lui Israel avea caracter sacral, 
aceasta nu înseamnă că el era unul religios. Israel lupta doar pentru credinţa sa, 
pentru propria existență. Războiul poate fi, astfel, o acţiune sfântă numai în cadrul 
unei ideologii şi a unor legi proprii. Acesta a fost sensul de bază al „războiului” 
în Israel, însă caracterul lui sacral s-a diminuat, după cum arătam, începând cu 
epoca monarhică şi se poate spune cu certitudine că în timpul macabeilor răz- 
boiul a fost „profanat”!. Contextul politic existent în perioada macabeilor tre- 
zeşte amintirea vechilor războaie. Nu lipsită de coincidență ne apare nouă des- 
crierea pregătirii războiului în I Macab. 3: 46-4: 8: înainte de război se posteste 
(3: 48, în paral cu II Macab. 13: 10-12), spre a afla voia Domnului, în lipsa sor- 
tilor se deschide „Cartea Legii” (I Macab. 3: 48) sau „Sfânta Carte” (II Macab. 
8: 23), se aduc înainte primele roade şi zeciuiala (I Macab. 3: 49), este chemat 
în ajutor Domnul prin strigăte (I Macab. 3: 51.54) şi sunet de trambite (I Macab. 
3: 54). Cu toate că „tipicul” pregătirii războiului în epoca macabeilor este iz- 
bitor de asemănător cu cel existent în perioada premonarhică, diferențele sunt 
fundamentale: războiul nu începe la porunca lui Iahve şi, prin urmare, El nu 
intervine direct în acest conflict. Aşa cum textele o arată, războaiele macabeilor 
sunt câştigate datorită avantajului militar. 

Roland de Vaux argumentează că războaiele macabeilor aveau caracter 
religios: Matatia cere celor care au „râvna legii şi se tin de legământ” să-l ur- 
meze (I Macab. 2: 27), Iuda incită la un război pentru popor şi pentru „cele 
sfinte” (I Macab. 3: 44), pentru că „cetatea şi sfintele şi Templul Domnului erau 
în pericol” (II Macab. 15: 17). Acesta nu este un război de apărare, ci prin el se 
urmăreşte libertatea religioasă. Macabeii luptă împotriva „răului”, a „necredincio- 
şilor”, a „păcătoşilor” (I Macab. 2: 44.48; 3: 5.15; 7: 5.23; 9: 25), însă în realitate 
toate aceste argumente nu sunt decât forma religioasă a pretextelor politice '?. 

În contextul întregii teologii vechitestamentare, „sfințirea războiului” nu 
mai apare ca nonsens. Fiind fundamentat pe textele biblice care atestă invocarea 


0 Ibidem, p. 75. 
'! Ibidem, p. 69. 
? Ibidem, pp. 78-79. 


65 


RELIGIE SI POLITICA 


divinității în actul militar, vom căuta in continuarea acestui studiu să reliefam 
specificitatea acestei terminologii în contextul Vechiului Testament. 


2. Pregătirea „războiului Domnului” ca act de cult 


Textele cu referire la conflicte militare sunt puţine la număr în perioada 
premonarhica. Israel, ca „popor al lui Iahve” (Jud. 5: 11.13; 20: 2), a fost scos 
din Egipt prin „semne” şi prin „război”, „cu mână tare şi cu brat înalt” (Deut. 4: 
34). Cele mai multe războaie s-au dus apoi împotriva filistenilor, amonitilor, 
amalecitilor sau arameilor. 

Abia după întemeierea Regatului Israel, informaţiile despre războaie 
abundă, aproape întotdeauna fiind puse în legătură cu intervenţia lui Iahve. 
„Războaiele noastre” (I Sam. 8: 20) sunt denumite „războaiele Domnului” (I Sam. 
18: 17). Israelitii mărturisesc convingerea că „Domnul este cu noi, Dumnezeul 
nostru Care ne ajută şi Care luptă în bătăliile noastre” (II Cr. 32: 8). Iahve este 
un „războinic” (Exod 15: 3; Is. 42: 13), „Împăratul slavei, Domnul cel tare şi 
puternic, Domnul cel tare în război” (Ps. 24: 8) şi Dumnezeul lui Israel, Care 
luptă pentru Israel (Iosua 10: 42). El dă putere de luptă soldaţilor (II Cr. 25: 8), 
îi învaţă arta războiului (II Sam. 22: 35), îi ajută în luptă (I Sam. 14: 23). Astfel, 
victoria era un semn că „lupta a fost de la Dumnezeu” (I Cr. 5: 22). 

Tipică pentru redactarea deuteronomică, expresia „războaiele Domnului” 
apare adeseori în corelație cu „războaiele lui Israel” sau „războaiele lui Iuda”. 
Uneori lahve este prezentat ca luptând singur pentru poporul Său (Exod 14: 
14.25, Deut. 1: 30, 3: 22, 20: 4, Iosua 23: 3), alteori prezenţa Sa „în mijlocul lui 
Israel” (Deut. 1: 42-45) se dovedeşte hotărâtoare. 

Iahve este „Dumnezeul lui Israel” şi se comportă față de acesta în mod 
pedagogic, uneori certându-l, alteori protejându-l. Statutul politic al lui Israel a 
fost stabilit prin profeţii (Fac. 9: 25-27, 22: 17, 28: 10-15), a căror împlinire con- 
firma sprijinul absolut din partea lui Iahve. Războaiele de cucerire sau de apă- 
rare se înscriu, astfel, în această politică a binecuvântărilor divine. Aşadar, actul 
cultic de pregătire a războiului se adresează lui Iahve şi, din punct de vedere teo- 
logic, numai în aceasta constă contribuția poporului Israel la cucerirea Canaanului. 
Iahve este Cel care luptă pentru Israel, El cucereşte Canaanul şi îl oferă, ca ur- 
mare promisiunilor, poporului Său ales!?. 

În Antichitate, metodele de invocare a ajutorului zeului erau din cele mai 
diverse. Pe vârfuri de dealuri sau munți, preoții, ca reprezentanți ai poporului, se 
rugau aducând jertfe şi, în funcție de anumite semne ce însoțeau actul de cult, 


13 A se vedea studiul comparativ al respectivelor texte la Gerhard von Rad, Der Heilige Krieg 
im alten Israel, Zwingli-Verlag, Ziirich, 1951, pp. 10-11. 

cererea era considerată conformă sau nu cu voința zeului şi, aşadar, se putea 
trece la punerea ei în practică. Lipsa acestui ritual era o ofensă adusă zeității si 
atrăgea după sine pedeapsa. Acestui context cultural aparține şi pregătirea răz- 
boiului la vechii israeliti’*. 

În ansamblu, organizarea unui conflict armat în perioada vechiului Israel 
avea o profundă caracteristică religioasă. Cei ce urmau să lupte trebuiau să fie 
într-o stare de „puritate”, trebuiau ,,sfintiti” (Deut. 23: 10-15; Iosua 3: 5; I Sam. 
21: 6). Este posibil ca acest act de curățire să presupună în primul rând postul sau o 
stare similară de asceză (Jud. 20: 26; I Sam. 21: 6; II Sam. 11: 11). Mai mult 
chiar, textul de la II Sam. 1: 21 vorbeşte despre o sfințire a armelor. 

Se pare că actul cultic începea cu aducerea unei jertfe, conform I Sam. 
7: 9 aceasta era un miel. Jertfa putea fi adusă numai de preot (în I Sam. 7: 8-10 
este vorba de Samuel), a cărui lipsă nu putea fi suplinită nici măcar de însuşi re- 
gele (a se vedea greşeala lui Saul, in I Sam. 13: 8-14). 

Înainte de război era „întrebat” Dumnezeu, prin intermediul preoților 
sau, mai târziu, a proorocilor, asupra oportunității unui conflict militar (I Sam. 
14: 37; 23: 2.4). Textele care menţionează această procedură (Jud. 1: 1; 20: 
18.23.28; I Rg. 22: 6.15; 20: 13-14) nu specifică în ce consta exact aceasta. Se 
poate doar presupune că se proceda, ca de obicei, la consultarea sortilor urim şi 
tummim sau, în legătură cu aceştia, era folosit efodul (I Sam. 23: 9-12; 30: 7-8; 
Prov. 16: 33)'°. Sortii alegeau chiar numele semintiei care pornea la luptă împotriva 
vrăjmaşului. Începerea luptei nu era o inițiativă politică, ci una divină. Numai 
asiguraţi de prezenţa lui Iahve, israelitii intrau în luptă (Jud. 3: 28; I Cr. 5: 22). 

Textul II Cr. 13: 12 ne dă un indiciu important cu privire la începutul 
luptei: „Cu noi în frunte stă Dumnezeu şi preoții Lui şi trambitele cele de război, 
ca să răsune împotriva voastră”. Această „ierarhie” menționată in text arată clar 
prezenţa clerului în fruntea armatei. Totuşi, este foarte putin probabil ca preoții 
să fi participat la luptă, mai ales că atribuţiile lor vizau în mod special cultul (a 
se vedea Num. 4 şi 18). Poate de aceea levitii nu au fost numărați între bărbații 
„pregătiți de război” conform I Cr. 21: 5-6. 

Între gesturile cultice erau strigătul de război (teru’ah) şi sunarea din 
trambite (chasoserah)!S. Strigătul de luptă trebuie diferențiat de larma firească 
unui asemenea eveniment (I Cr. 5: 20; Exod 32: 17; Jud. 7: 20; Ier. 50: 22; 4: 
19; 49: 2). Acesta era un semnal de luptă, dar era si un strigăt cu caracter reli- 
gios, fiind o componentă a ritualului ce marca prezența Chivotului (II Sam. 6: 
15). Un argument îl plus îl constituie faptul că acest strigăt se făcea înainte de luptă, 
pe când „oştirea era aşezată în linie de bătaie”, în cadrul rugăciunii (I Sam. 7: 8; 


14 Roland de Vaux, Das Alte Testament und seine Lebensordnungen 2, p. 69. 
'5 Ibidem, p. 70. 
16 Thidem, pp. 63-64. 

17: 20). Că anumite strigăte erau acte de cult putem deduce din numeroasa lor 
menționare în Psalmi: Ps. 50: 15; 120: 1; 27: 6-7; 28: 1. Cartea I Samuel ne arată 
că, în fapt, strigătul consemna prezența Sfântului Chivot în mijlocul armatei (I 
Sam. 4: 4-7) sau a poporului (II Sam. 6: 15). În alt caz, strigătul îndreptat spre 
Iahve are drept scop invocarea forțelor naturii (Iosua 10, 12-14; Jud. 5: 20)”. 

Conform Iosua 6: 13, Num. 31: 6 şi II Cr. 13: 14, trâmbiţele erau utili- 
zate de preoți în timpul luptei. Mai mult chiar, este menționată o „sărbătoare a 
trambitelor” (Lev. 23: 24; Num. 29: 1). 

Chivotul Legământului era simbolul prezenței divine şi, prin urmare, 
era obiectul de cult nelipsit în război. Acest lucru trebuie înțeles în analogie cu 
practica de război neoasiriană, unde reprezentarea zeului însoțea desfăşurarea 
luptei'®. Deasupra chivotului era chemat numele lui Dumnezeu ca ,,Savaot”, 
„Domn al oştirilor”, ceea ce constituie încă un argument pentru prezența lui în 
mijlocul luptei. Levitii erau singurii care puteau transporta chivotul sfânt şi ei 
aveau datoria fermă de a-l apăra (a se vedea I Cr. 15: 2, în paralel cu I Cr. 23: 
25-26). Acapararea acestuia în lupta împotriva filistenilor, prezentată în I Sam. 
4, a însemnat pentru Israel nu doar pierderea unei bătălii, ci însăşi pierderea 
„slavei din Israel” (I Sam. 4: 22)" 

Toate cele mentionate mai sus constituie argumente pentru a dovedi ca 
indemnurile de pregatire/sfintire a unui conflict militar se referă mai întâi la ce- 
remonia religioasă de invocare a prezenţei lui Iahve. Şi din punct de vedere 
lingvistic lucrurile stau la fel: expresia cea mai des folosită pentru pregătirea 
războiului este gaddesi milhamă (Miheia 3: 5, Ier. 6: 4 şi Ioel 4: 9). Etimologia 
rădăcinii verbale qdş nu este nici acum clară exegeților*, însă o interpretare 
străină sensului „a sfinți” nu poate fi conformă spiritului Vechiului Testament. 
Traducerea românească a verbului gadaș prin „a pregăti” nu este greşită dacă 
termenul este înțeles ca ,,sfintire”, „consacrare”. 

Din punct de vedere cultural şi religios, pregătirea unui război în Antichitate 
avea ca moment central invocarea zeului național în luptă, însă ritualul de sfin- 
tire a războiului în cazul poporului Israel se diferenţiază fundamental de cel al 
popoarelor străine. Iahve este „războinic” doar pentru Israel. Atunci când pro- 
fetii vorbesc de îndemnul lui Iahve către celelalte popoare de a se pregăti pentru 
război, se are în vedere modul specific al acelora de a îndeplini acest lucru, fără 
a-L implica cu nimic în acest proces pe lahve. Aşadar, traducerea expresiei 


17 A se vedea Gerhard von Rad, Der Heilige Krieg im alten Israel, pp. 32-33. 

'% Ludger Schwienhorst-Schénberger, Die Eroberung Jerichos: exegetische Untersuchung zu 
Josua 6, Katholisches Bibelwerk, Stuttgart, 1986, p. 76.; Manfred Gorg, Neues Bibel- 
Lexikon 2, Benziger, Ziirich; Diisseldorf, 1995, p. 575. 

? Pentru mai multe informaţii referitoare la Chivotul Domnului, a se vedea Johann Maier, 
Das altisraelitische Ladeheiligtum, A. Tépelmann, Berlin, 1965. 

% G. Johannes Botterweck et al., „Qdş”, p. 1181. 

qaddesi milhamă cu „a sfinţi războiul”, atunci când textul biblic se referă la alte 
popoare, este improprie, întrucât nu are nimic de a face cu Sfintenia lui Dumnezeu. 
De aceea vom folosi în traducerea acelor texte cu preferință verbul „a pregăti” 
cu sensul de „a (se) consacra”, „a sacraliza”. 

„Sfinţirea războiului”, după metoda prezentată mai sus, este semn al 
iminentei unui conflict care, aşa cum vom vedea în textele următoare, stă în 
strânsă legătură cu atributul Dreptăţii lui Dumnezeu şi cu autoritatea Sa de 
Judecător al oamenilor. 


3. Sfinţirea războiului în retorica veterotestamentară 


Aşa cum arătam mai sus, trei texte biblice fac referire la pregătirea răz- 
boiului, asociind cei doi termeni: „război” si „a sfinți”. 


a. Miheia 3: 5 — războiul ca unealtă a omului vs. pacea lui Dumnezeu, în 
contextul unui discurs politic (4: 1-4) 

Pentru a înțelege versetele 4: 1-4, trebuie să identificăm cheia lor 
hermeneutică în contextul întregii scrieri. În 3: 5, profetul Miheia este primul 
care foloseşte expresia giddesi milhamă: „Aşa vorbeşte Domnul împotriva 
profeților care rătăcesc pe poporul meu, care, dacă au ceva de muşcat cu dinții, 
vestesc pacea, iar dacă nu li se pune nimic în gură, ei împotriva acelora pre- 
gatesc războiul (qiddesi milhamâ)”. 

Între cărțile profetice, Miheia este primul şi în ceea ce priveşte abor- 
darea subiectului falşilor profeti. Este adevărat că Ieremia, mult mai târziu, a 
făcut din această temă una de referință, aşa cum uşor se poate observa din par- 
curgerea capitolului 23 al cărții sale. Miheia se revoltă în 3: 5 asupra abuzurilor 
falşilor prooroci care, dacă primesc bani (3: 11a), profetesc binele, iar în caz 
contrar „pregătesc” războiul, convinşi fiind că „Domnul este în mijlocul nostru 
Şi răul nu va veni peste noi” (3: 11b). Aşadar, pentru aceştia „pacea” a devenit 
un „subiect de tranzacţie între un client şi un liber-profesionist”?!. 

Din punct de vedere literar, expresia giddesti milhamă din acest text nu are 
nimic de a face cu un conflict armat, aşa cum este presupus în alte texte, precum 
Ier. 6: 4 sau Ioel 4: 9, după cum vom vedea. Mai sigur, aici este vorba de plasti- 
cizarea ostilitatii falsilor profeti, prin folosirea metaforei consacrării unui razboi”. 

Opinia aproape unanimă a exegetilor este că Miheia şi Isaia au fost con- 
temporani, activitatea profetică a amândurora desfăşurându-se în a doua jumă- 
tate a sec. al VIII-lea. Aşadar, contextul istoric în care aceştia scriu trebuie să fi fost 
acelaşi, mai ales că cei doi au trăit, ca locuitori ai regatului Iuda, aceleaşi eveni- 


2! James Luther Mays, Micah: a commentary, Westminster Press, Philadelphia, 1976, p. 83. 
22 . 
Ibidem. 

mente. După distrugerea Ierusalimului, prezisă în 3: 12, Miheia vede transformarea 
radicală a acestuia prin sosirea masivă a popoarelor în Templul Domnului”. 
Ideea este întâlnită şi la Isaia 60: 4, la Agheu 2: 7-9 (popoarele aduc pentru 
Templu obiecte de pret) şi Zaharia 14: 16 (toate neamurile se vor închina lui Iahve 
Şi vor prăznui împreună Sărbătoarea corturilor). Acestea vor cunoaşte dreptatea 
lui Iahve, care nu înseamnă altceva decât pacea popoarelor”. Însă nu Iahve tre- 
buie să distrugă armele (precum în Ps. 46: 10), ci popoarele însele le vor transforma 
în unelte de pace. 

Textul de la Miheia 4: 1-4 surprinde prin asemănarea izbitoare cu Isaia 
2: 2-4, probabil ambele având ca fond aceeaşi tradiție”. Fără a insista asupra 
diferențelor celor două texte, dorim să vedem în ce măsură acestea au caracter pur 
mesianic sau sunt discursuri politice enunțate în contextul războiului siro-efrai- 
mitic şi amenințării asiriene, înțelese, cum era și firesc, şi ca mesaje mesianice. 

Profetia lui Miheia se încadrează perfect în contextul istoric. În timpul 
lui Menachem (747-738), regatul Israel s-a bucurat de o relativă linişte politică 
(II Regi 15: 14-22). Însă urcarea pe tronul Asiriei a lui Tiglatpileser III (745) a 
însemnat pe plan internațional un nou motiv de îngrijorare. Atât timp cât micile 
state vecine Palestinei îşi reînnoiesc tratatele de vasalitate şi plătesc tribut, 
Tiglatpileser III îşi asigură prin noi cuceriri liniştea politică în zonă. În 734 este 
cucerit Nordul Israelului, probabil în ideea de a construi pe viitor pista de lan- 
sare a atacurilor spre Egipt, ținta redutabilă a asirienilor. 

Acesta este contextul international, de relativă liniște politică si militară 
în Levant, care i-a determinat pe conducătorii din zonă să îndrăznească organi- 
zarea unei coaliţii anti-asiriene. În primăvara anului 734, Rasyan al Damascului 
(742-732) şi Pekah al Israelului (735-732), inițiatorii acestei coaliții, încearcă să-l 
atragă în conflict pe Ahaz (741-725 sau 744-729?), rege în luda. Refuzul acestuia 
constituie începutul războiului siro-eframitic (734-732), dorindu-se înlăturarea lui 
Ahaz şi aşezarea pe tron a lui Ben-Tabel, obedient politicii celorlalte două state. 

Ahaz cade în deznădejdea unei insuficiente rezistențe a Ierusalimului în 
fata atacatorilor şi de aceea cere sfatul profetului Isaia. Acesta, anticipând eşecul 


* Hans Walter Wolff er al., Dodekapropheton 14,4, Neukirchener Verl., Neukirchen-Vluyn, 

1982, p. 97. 

Popoarele nu vin în muntele Sionului pentru a privi un ritual special sau pentru a fi 
impresionate de măreţia lui Iahve, ci scopul sosirii lor este să pună o nouă ordine vieţii lor, 
conform voii lui Dumnezeu. Cf Walther Eichrodt, Der Heilige in Israel: Jesaja 1-12, Calwer 
Verlag, Stuttgart, 1960, p. 45. Alte texte care vorbesc de „pelerinajul” popoarelor spre Sion 
(Is. 60: 3; Zah. 8: 22) sunt postexilice. 

*5 Hans Walter Wolff et al., Dodekapropheton 14, 4, pp. 94-95. 

*6 Informaţiile de ordin istoric care vor urma sunt preluate dinHerbert Donner, Geschichte des 
Volkes Israel und seiner Nachbarn in Grundziigen, Vandenhoeck & Ruprecht, Göttingen, 
1995, pp. 334-347. 

unei coaliții împotriva Asiriei, recomandă regatelor Iuda şi Israel calea păcii. 
Acest îndemn politic, venit providential ca ,,vedenie” (Is. 2: 1), constituie prin 
conținutul său şi un mesaj mesianic. 

În centrul concepţiei despre pace a profetului Miheia stă Ierusalimul, al 
cărui centru spiritual, Templul, va aduna toate popoarele. Aşadar, la Miheia este 
prezentă o concepţie universală a păcii, în ciuda unui context politic particular. 
Miheia isi întemeiază concepţia sa despre pace şi demilitarizare prin a face cu- 
noscut popoarelor Legea lui Dumnezeu (Torah) în „muntele Domnului” — Sionul”’, 
aceasta după ce, în cap. 3: 9-12, insistase asupra distrugerii lui totale. Şi cu toate 
acestea, Sionul nu devine „centrul unui imperiu religios al Israelului triumfător”, 
ci un loc al echităţii şi solidarității sociale. Disensiunile dintre popoare vor fi ju- 
decate de Iahve cu dreptate, încât prezenţa armelor devine o inutilitate. 


b. Războiul ca pedeapsă pentru Israel, în Ier. 6: 1-6 

Dacă Iahve îl conduce şi îl apără pe Israel prin intermediul războiului, 
tot prin aceleaşi mijloace îl sancţionează în caz de neascultare. Însă în această 
situație nu Iahve este Cel care conduce războiul, ci El doar permite în mod pe- 
dagogic celorlalte popoare să-l asuprească pe Israel, în speranța îndreptării lui. 
De aceea, avertismentele profeților sunt în mod consecvent foarte stricte. Păcatele 
lui Israel nu implică doar pierderea proniei autoritare a lui Dumnezeu, ci şi 
pedeapsa. Domnul îi va pedepsi „după roadele faptelor” (Ier. 21: 14) şi îi va lovi 
cu „toiagul cel de mustrare” (Is. 30: 32), care este robia politică (Osea 10: 9; Ier. 
6: 22-23). Aşadar, războiul va deveni un mod de judecată a poporului ales, însă 
nu ca „război sfânt” al lui Iahve, ci ca metodă politică de redeşteptare a credinţei în 
El. În această situaţie, „ziua Domnului” nu mai este vestită ca „zi de lumină”, 
ci ca „zi de întuneric” (Amos 5: 18), ca o reală ameninţare, iminentă sanctionare 
a neascultării (lez. 13: 5; Is. 13: 9; 34: 8; Ioel 1: 15%”. 

Mult mai concret decât în cartea Miheia, Ier. 6: 1-6 anunță distrugerea 
Ierusalimului, numit „fiica Sionului” (v. 2). Capitolele anterioare avertizează 
asupra iminentei mustrării lui Iahve, ca urmare a înmulțirii fărădelegilor lui 
Iuda. Numai că, spre deosebire de alte texte profetice, pedeapsa este anunțată de 
Ieremia ca urmare a consacrării unui ,,razboi”: ,,Pregatiti războiul (qaddešů 


7 Teologia Sionului va avea o dezvoltare deosebită începând cu momentul asedierii nereu- 
site a Ierusalimului, in 701, de regele asirian Sannacherib (705-681). 

% James Luther Mays, Micah, p. 98. 

* Gerhard von Rad consideră că expresia „ziua lui Iahve” nu are nicidecum caracter eshatologic 
Şi că în timpul profetului Amos contemporanii o înțelegeau în contextul ,,traditiei” „războaielor 
sfinte”. Vezi Gerhard von Rad, Theologie des Alten Testaments, C. Kaiser, Miinchen, 
1958, p. 137. 

3° A se vedea și Petre Semen, „Sensul expresiei «Yom-lahve — Ziua Domnului» la profeţii 
Vechiului Testament”, Studii Teologice, nr. 1-2, 1978, pp. 149-161. 


71 


RELIGIE SI POLITICA 


milhamâ) împotriva ei! Sculati-va şi să urcăm pe timpul amiezii! Vai nouă! Căci 
se sfârşeşte ziua şi se coboară umbrele serii” (Ier. 6, 4). 

Ideea nu este singulară în cartea lui Ieremia. Deşi în unele texte (22: 7; 
51: 27) verbul „a sfinţi” nu este însoțit în mod expres de substantivul „război”, nu 
este nici o îndoială că profetul păstrează aceeaşi atitudine din 6: 4 în al doilea 
text (51: 27) cu referire la distrugerea Babilonului. Artur Weiser este singurul 
dintre exegeti care consideră că şi în 22: 7 profetul face referire la „consacrarea 
unui război”, părere susținută lingvistic prin prezența termenul latin sanctificabo 
în traducerea Vulgata”!. 

Textul de la Ieremia 6: 4 este introdus de 4: 5-6 şi 6: 1-2, unde profetul 
avertizează Ierusalimul de un iminent pericol ce vine de la nord”. Cuceritorii nu 
pot fi decât asirienii, identificați în numeroase rânduri ca „poporul ce vine de la 
miazănoapte” (Sof. 2: 13; Amos 5: 27, Ier. 6: 22) şi aceasta pentru că un atac 
asupra Palestinei era cel mai facil prin partea de nord, dinspre Damasc”. Apelul 
este adresat „fiilor lui Beniamin”, din a căror semintie provenea însuşi profetul'“. 
Deşi se aud sunete de trâmbiţă şi strigăte de război (4: 19), acestea sunt cu ca- 
racter defensiv, pentru că Ierusalimul nu va putea rezista atacului. Iahve nu in- 
tervine să-l apere, ci dimpotrivă îl încurajează pe duşman şi îl îndeamnă să fie 
fără milă, întrucât păcatele lui Israel sunt prea mari. Inteles in context, Ier. 6: 4 
este singurul care vorbeşte clar de actul cultic de consacrare a unui război împo- 
triva israeliților. 

Înainte de a chema neamurile la a-l pedepsi pe Israel, Dumnezeu face apel 
la pocăință, la conştientizarea stării de neascultare în care se afla poporul Său 
ales. Domnul este milostiv, El aşteaptă până în ultimul moment îndreptarea lui 
Israel: „Îndreaptă-te Ierusalime şi nu se va depărta sufletul Meu de la tine (...). 
Până la sfârşit se vor culege rămăşiţele lui Israel, cum se culege via” (Ier. 6: 8-9); 
„Opriţi-vă din drum! Priviţi şi întrebaţi de căile cele de demult, de calea cea bună şi 
mergeţi pe ea şi veți afla odihnă sufletelor voastre” (Ier. 6: 16). 

c. Ioel 4: 9-14 — ironia „sfințirii războiului” împotriva lui Israel 
Asupra perioadei în care profetul Ioel şi-a desfăşurat activitatea s-au purtat 
multe discuţii contradictorii, încât, ca generalitate, se poate vorbi de o perioada 


3! Artur Weiser, Das Buch Jeremia: Kapitel 1-25, 14, Vandenhoeck & Ruprecht, Göttingen, 
1976, p. 186 siJ. Alberto Soggin, ,,Der prophetische Gedanke iiber den heiligen Krieg, als 
Gericht gegen Israel”, Vetustestamentum Vetus Testamentum, vol. 10, nr. 1, 1960, p. 81. 

32 A se vedea Wilhelm Rudolph, Jeremia. 3, verb. Aufl., Mohr, Tiibingen, 1968, p. 43. Autorul 
consideră că este problematică înțelegerea unui „război sfânt” în ler. 6: 4. 

% Aşa s-a întâmplat de exemplu în cazul cuceririi Regatului de Nord. Ieremia este consec- 
vent în afirmaţiile sale, precizând adesea că pedeapsa lui Iahve va veni prin asirieni (21: 7; 
25: 9; 27: 12; 32: 5; 34: 2; 37: 10.17). Sheldon H Blank, Jeremiah: man and prophet, 
Hebrew Union College Press, Cincinnati, 1961, pp. 203-205. 

*4 Julius A Bewer, The prophets: in the King James version, Harper; Eyre and Spottiswoode, 
New York; London, 1955, p. 191. 

cuprinsă între sec. al IX-lea şi epoca macabeilor. Din păcate, cartea lui Ioel nu 
ne oferă coordonate de timp concrete şi cele care există pot fi speculate. Deși 
datarea tradițională este una preexilică“5, cercetătorii apuseni argumentează că 
scrierea lui Ioel aparţine timpului postexilic sau chiar perioadei eleniste*®. 

Din punct de vedere al retoricii textului, este evident că Ioel reactio- 
nează la cuvintele profeților Isaia şi Miheia. Textul 4: 9-14 pare, la prima ve- 
dere, similar celui din Ier. 6: 1-6: Iahve nu mai cheamă „neamurile” în Sion pentru 
a le învăţa Legea, ci le cere să se pregătească pentru un conflict militar de mare 
anvergură“ împotriva lui Israel: ,,Vestiti acestea popoarelor! Pregatiti războiul 
(qaddešů milhamâ)! Chemati vitejii! Lăsaţi să se apropie şi să înainteze toţi oa- 
menii războiului!” (Ioel 4: 9). Pacea eshatologica în care Israel îşi punea speranța 
ca urmare a profetiilor lui Isaia (2: 2-4) şi Miheia (4: 2-3) este compromisa’®. 

În text apare din nou expresia ,,sfintiti războiul!” (gaddesu milhamâ), în 
accepțiunea mai-sus explicată. Se cere apoi transformarea uneltelor agricole în 
arme de război, acesta în clară contradicţie cu Miheia 4: 3. Acest război nu 
permite eschiva: „Toţi bărbaţii buni de luptă să dea fuga şi să se apropie” (4: 9), 
„Cel slab să zică: Eu sunt viteaz!” (4: 10). Aşa cum textul arată, slăbiciunea este 
încurajată cu entuziasm, cel slab (hal/aş) este numit „viteaz” (gabor), gata de 
război, asta în comparaţie cu legea deuteronomică ce interzicea participarea la 
vreo luptă a celor fricoşi (Deut. 20: 8; Jud. 7: 3). Toată această pregătire se face 
în grabă, fără ca popoarele să conştientizeze ceea ce va urma. De altfel, profeții 
avertizaseră asupra faptului că un atac asupra poporului lui Iahve înseamnă pro- 
pria distrugere (Is. 17: 12-14; 29: 5; Iez. 38: 17; Zah. 12: 2; 14: 2). 

Acest război nu doreşte însă pedepsirea Sionului pentru păcatele sale, ci 
judecarea popoarelor în „valea lui Iosafat” pentru faptul că au risipit pe Israel 


3 Plasarea cărții Ioel alături de cele ale celorlalți profeti ai sec. al VIII-lea, în ambele ca- 
noane, ebraic şi grecesc, reflectă o înțelegere tradițională a lui Ioel ca profet preexilic. Din 
Ioel se pare că citează unii profeti preexilici, precum în Isaia 13, 6 (din Ioel 1: 15) şi Amos 
1, 2 (din Ioel 4: 16). Faptul că duşmanii lui Israel sunt Tirul, Sidonul, filistenii, Egiptul şi 
nicidecum sirienii, asirienii sau babilonienii pot fi argumente pentru o datare a cărții chiar 
în timpul regelui Ioas (834-796). 

* George Arthur Buttrick, The Interpreter’s Bible: the Holy Scriptures in the King James 
and Revised standard versions with general articles and introduction, exegesis, exposition 
for each book of the Bible., Abingdon-Cokesbury Press, New York, 1951, p. 732; Wilhelm 
Rudolph, Joel, Amos, Obadja, Jona., G. Mohn, Giitersloh, 1971, pp. 24-28; Hans Walter 
Wolff et al., Dodekapropheton 14, 4, pp. 2-3. 

7 Am putea numi conflictul înfățișat de Ioel un „război total”, însă conceptul in sine este 
relativ nou si a fost enunțat în această formă pentru prima dată de Erich van Ludendorff 
(1865-1937), în lucrareaDer totale Krieg., Ludendorffs Verlag, g.m.b.h., Miinchen, 1935. 

3% Carl A. Keller, „Joel”, în Commentaire de l'Ancien Testament., Delachaux & Niestlé, 
Neuchâtel, 1963, p. 150. 

(Ioel 4: 2). Deşi s-a încercat localizarea geografică a acestui loc’, „valea lui 
Iosafat” (emeq yohosapat) este mai sigur un joc de cuvinte al profetului. De 
fapt, „valea lui Iosafat” este menționată numai de Ioel şi traducerea prin „lahve 
a judecat” este în spiritul contextului biblic. 

După apelul încurajator făcut de mesagerul divin, Iahve descoperă ade- 
văratul obiectiv al luptei: judecata neamurilor în valea Iosafat (4: 12 şi 4: 2). Deşi 
sosite în grabă şi cu multă zarvă, popoarele străine nu sunt aşteptate pe „câmpul 
de luptă” de armata israelită, ci de Iahve, prezent nu ca un conducător de osti, ci ca 
Judecător şi Domn. Scena este întreruptă de solicitarea unei terțe persoane: „Acolo 
coboară Doamne pe vitejii Tăi!” (4: 11b). În Vechiul Testament, Dumnezeu este 
prezentat ca făcând singur judecata (a se vedea Is. 2: 4). Exegeza textului ne duce la 
concluzia că „vitejii” lui Iahve nu pot fi decât puterile cereşti“, mai ales că 
textul foloseşte verbul nachat „a coborî” şi nu, precum în v. 9, alah „a merge”. 
Că nu poate fi vorba despre o armată israelita*’ putem deduce numai din nefi- 
rescul situației. 

Justificarea pedepsei în v. 13 („fărădelegile lor nu au seamăn”) ne reîn- 
toarce la începutul capitolului (4: 2-3). Popoarele sunt asemănate cu un câmp 
care aşteaptă secerişul (Is. 17: 5; Mih. 4: 12; Mt. 13: 30; Apoc. 14: 15), apoi cu 
vita-de-vie şi măslinii ai căror rod, după stoarcere, dă pe dinafară. Faptul că duş- 
manii sunt nimiciti cu propriile arme (4: 13a) arată încă o dată că încurajarea lor 
pentru pregătirea de luptă a fost un neîndoielnic discurs ironic. În v. 14 se re- 
aminteşte faptul că toate acestea au loc în „Valea Judecăţii” (emeq hecharuf). 

Accepţiunea aproape unanimă a exegetilor este că textul de mai sus este 
o clară ironie la adresa popoarelor care, nesocotind intervenția lui Dumnezeu în 
istorie, pornesc războaie de cucerire, cu scopul de a distruge statutul național al 
acelor state“?. Invitatia la război din v. 9 capătă specificitate prin v. 11b, care nu 
poate fi altfel înțeles decât în sensul afirmatiilor profeților Isaia (8: 9) sau Ieremia 
(46: 3-6). Ironia devine mai ascuţită în v. 10, unde se cere transformarea unel- 
telor de muncă în arme şi omul slab este încurajat ca un adevărat viteaz. 

Scopul acestui text este de a arăta încă o dată că războiul este emina- 
mente o greşeală a oamenilor avizi de putere şi că Dumnezeu este Judecător al 
popoarelor (în comparaţie cu Ps. 9: 8 şi 122: 5). 


% S-a încercat identificarea scenei ultimei judecăţi în valea Kidron, între Ierusalim si 
Muntele Măslinilor. Vezi George Arthur Buttrick, The Interpreter’s Bible, pp. 754-755. 

“ Wilhelm Rudolph, Joel, Amos, Obadja, Jona., p. 84. 

^l „Vitejii” (gibborim) constituiau o categorie aparte de luptători si sunt enumerati alături de 
kereti Şi peleti, probabil mercenari la curtea regelui David (II Sam. 20: 7), sau alături de 
popor (II Sam. 16: 6; 10: 7). 

* Hans Walter Wolff et al., Dodekapropheton 1 4, 4, pp. 95-96. 

4. Vechiul Testament — Evanghelie a păcii pentru întreaga umanitate 


În Vechiul Testament, războiul nu a fost nicicând lăudat etic, ci dimpo- 
trivă a fost demascat ca un instrument omenesc politic de acaparare a puterii, 
contrar voii lui Dumnezeu. 

Cartea Proverbelor insistă asupra faptului că un război trebuie dus cu 
bună rațiune şi echilibru: „Planurile vor fi stabilite prin sfat şi fă război cu jude- 
cată!” (Prov. 20: 18), „căci prin măsuri chibzuite vei face războiul şi biruinţa prin 
mulți sfătuitori” (Prov. 24: 6). De aceea, o caracteristică a războiului în vechiul 
Israel o constituie faptul că acesta era bine delimitat din punct de vedere juridic. 
Capitolul 20 din cartea Deuteronom este dedicat în întregime legilor despre răz- 
boi. După ce în versetele 1-8 se recomandă neparticiparea la luptă a celor ce nu 
sunt pregătiți pentru aceasta (a se vedea şi I Macab. 3: 56), prima lege are în ve- 
dere îndemnul la pace: „Când te vei apropia de cetate ca să porți război impo- 
triva ei, fă-i îndemn de pace” (Deut. 20: 10). Cucerirea unei cetăți nu înseamnă 
distrugerea ei, ci, conform textului, „tu vei mânca toată prada vrăjmaşilor tăi pe 
care Domnul Dumnezeul tău ţi-a dat-o tie” (v. 14). 

Legiferarea respectării „blestemului”(cherem), a interdictiei impuse de 
Iahve, are drept scop păstrarea credinței nealterate: „Ca aceia să nu vă înveţe să 
faceți toate ticăloşiile pe care le-au făcut ei pentru dumnezeii lor şi ca să nu 
gresiti înaintea Domnului Dumnezeului vostru” (v. 18). Se poate vorbi chiar de 
un caracter ecologic al războiului în v. 19: „Să nu distrugi copacii ei (ai cetății, 
n.n.) şi să nu-i tai cu securea, ci să te hrăneşti din ei şi să nu-i dobori”. 

Înainte de începutul unei lupte, Iahve stabilea anumite interdicții sau 
blesteme (cherem), ce constituiau astfel parte din programul militar al israeliților. 
De cele mai multe ori aceste interdicții se refereau la anumite persoane, bunuri 
materiale, la cetăți sau popoare întregi“. Valoarea pe care noțiunea de „victorie” o 
dobândeşte în cadrul teologiei „războiului lui Israel” are caracter specific, întrucât 
aceasta nu are eminamente sens politic, ci, în primul rând, victoria este consacrată 
Domnului. Nerespectarea interdictiilor impuse de Iahve ca o condiţie a victoriei 
atrăgea după sine „mânia Domnului” (Ios.7: 1; 22: 20; I Sam. 15). 

Din punct de vedere lingvistic, cuvintele ce derivă din rădăcina chrm se 
întâlnesc cel mai adesea în contextul relatărilor despre război (los.6: 17; 7: 13; 
11: 12-15; Deut. 13: 16; I Sam. 15: 8; Is. 34: 5; Ier. 50:21; 51: 3)*.Cherem poate fi 
înțeles ca ceva „separat”, „ferit de profan”, ceva interzis omului pentru că este 
sfințit lui Dumnezeu“. În contextul relatării unui conflict, cherem aparține 


* Gerhard von Rad, Der Heilige Krieg im alten Israel, pp. 13-14. 

“ Art. „Cherem”, in G. Johannes Botterweck et al., Theologisches Worterbuch zum Alten 
Testament, p. 195. 

*5 Roland de Vaux, Das Alte Testament und seine Lebensordnungen 2, p. 71. 

ritualului de razboi*®. Cherem corespunde unei cereri exprese a lui Iahve, unei 
porunci, unei interdicții, unui blestem divin (Deut. 7: 2; 20: 17;Ios.8: 2; Jud. 21: 
11; I Sam. 15: 3). 

Textul Num. 10: 9 arată că un război poate fi încununat de victorie numai 
când el va fi „împotriva vrăjmaşilor care vă asupresc”. Astfel este explicată in- 
terdictia dată regelui David de a construi Templul: „Tu ai vărsat mult sânge şi ai 
purtat războaie mari; tu nu vei zidi casă numelui Meu, pentru că ai vărsat mult 
sânge pe pământ înaintea Mea” (I Cr. 22: 8 şi 28: 3). 

Numeroase sunt textele (precum Ps. 11: 5; 140: 12; Prov. 3: 31; 10: 11; 
16: 29) care arată că violenţa nu face parte din firescul istoriei şi că pacea pro- 
misă oamenilor nu este doar un ideal îndepărtat, ci realitatea prezentă şi intrin- 
secă istoriei mântuirii noastre. 

Cartea Facerea ne descoperă o profundă teologie a ceea ce înseamnă vio- 
lenta si războiul. În vremea lui Noe, desele războaie sunt cauza alterării relației 
dintre om (înţeles în text cu sens general de „pământ”) şi Dumnezeu: „Pământul 
a fost stricat înaintea lui Dumnezeu şi s-a umplut de violență (hamas)” (Fac. 6: 11). 
Conform Fac. 6: 13, violenţa îşi găseşte sfârşitul numai prin omorârea a tot ceea 
ce este rău: „Sfârşitul fiecărei făpturi este hotărât înaintea mea întrucât s-a um- 
plut pământul de violență (hamas) înaintea lor şi, iată, Eu îi voi pierde de pe 
pământ”. Se poate vorbi, aşadar, de funcția de chatarsis a conflictului. 

În unele texte, războiul este descris în toată urâciunea lui, cu furturi 
(Mih. 2: 8) şi cu pierderi de vieți omeneşti (II Sam. 1: 25; 11: 25; Deut. 20: 5-7; 
Is. 22: 2). Doar „ziua Domnului” poate fi momentul abolirii războiului. Pacea 
mesianică, ca semn eshatologic, va însemna transformarea armelor în unelte de 
lucru, abolirea oricărui conflict; atunci „nici un neam nu va mai învăţa războiul“ 
(Is. 2: 2-4; Mih. 4: 2-4). Dumnezeu „va nimici carele din Efraim, caii din Ierusalim 
Şi arcul de război va fi frânt. El va vesti pacea popoarelor şi împărăția Lui se va 
întinde de la o mare până la cealaltă mare şi de la Eufrat până la marginile pă- 
mântului” (Zah. 9: 10). Iahve este numit de Isaia „Domn al păcii” (Is. 9: 5). 

Milchamah (războiul) este întâlnit doar târziu într-o opoziție deplină cu 
şalom (pacea): Ps. 120: 7, I Rg. 20: 18, Mih. 3: 5, Zah. 9: 10, Deut. 20: 12, Is. 27: 
4-5, I Rg. 2: 5. În nici un caz şalom nu s-a definit întotdeauna ca „non-război”, 
fapt dovedit în II Sam. 11: 7, Jud. 8: 9 sau I Rg. 2: 5 

Relaţia de interdependenta dintre cele două noţiuni dovedeşte faptul că 
invocarea lui Iahve în contextul unui conflict armat nu este nicidecum în duhul 
de iubire şi dreptate al Vechiului Testament. De asemenea, trebuie să luăm în 
considerare faptul că „dreptatea” nu este un concept abstract al Vechiului 
Testament, ci el trebuie înțeles ca „dreptatea lui Dumnezeu”. 


46 Abia mai apoi acest termen va fi înglobat vocabularului religios-cultic (Num. 18: 14; Lev. 
27: 21.28; Iez. 44: 29). Cf. Ibidem. 
“7 G. Johannes Botterweck et al., Theologisches Worterbuch zum Alten Testament, p. 923. 


76 


Războiul sfânt, în contextul retoricii veterotestamentare 


Faptul că mare parte din textele referitoare la „pace” au sens eshatologic 
se explică prin faptul că acestea sunt scrise în perioada postexilică, timp în care 
„mântuirea” lui Israel era văzută ca iminentă victorie asupra vrăjmaşilor şi instau- 
rare a păcii mesianice veşnice. Armele vor fi distruse (Osea 1: 5; 2: 20; Zah. 9: 
10; Ier. 49: 35; Mih. 5: 9) şi duşmanii vor fi nimiciţi (Is. 41: 12). Iahve nu îşi va mai 
ajuta poporul prin război (Osea 1: 7; Zah. 4: 6; Is. 2: 4; Mih. 4: 3). Atunci „nu se va 
mai auzi (vorbindu-se de) violență pe pământul tău, de pustiire şi prăpăd în hota- 
rele tale. Tu vei numi «mântuire» zidurile tale şi porţile tale «laudă»” (Is. 60: 18). 


Concluzii 


Specificitatea terminologiei vechitestamentare cu referire la problema- 
tica „războiului sfânt” în Vechiul Testament face ca aceasta din urmă să nu poată fi 
pusă pe picior de egalitate cu concepte similare aparținând altor culturi sau religii. 
„Războiul sfânt” al Islamului, definit ca răspândire a convingerilor religioase 
prin intervenţie armată, este o idee străină vechiului Israel*®. Israel nu luptă pentru 
credința în Iahve, ci Iahve luptă pentru Israel”. „Războiul” nu este pentru popo- 
rul Israel unul cu caracter religios. El nu urmăreşte răspândirea credinţei în Iahve 
printre celelalte popoare, dovadă că relatările despre cucerirea Canaanului nu 
fac referiri la zeitățile sau cultul canaanitilor. 

Prezentarea lui Dumnezeu ca Domn al oştirilor, războinic şi judecător 
suprem al umanităţii apare întotdeauna în Scriptura ebraică în legătură cu criza 
omului şi a creaţiei. Zbuciumul umanității în fata crizei-judecatii nu este deter- 
minat de vreo acțiune impersonală ascunsă în mecanica imuabilă a lumii, ci de pre- 
zenta Creatorului în istorie ca Judecător al ei. Filologia ebraică pune în strânsă 
relație ideea politică a justiției cu cea a Dreptăţii ca atribut divin. Judecata lui 
Dumnezeu nu înseamnă însă punerea în balanță a binelui şi a răului, ci pedep- 
sirea păcatului ca suferință a societății. 

Textele analizate în acest studiu, redactate în diferite momente ale isto- 
riei lui Israel, sunt, din punct de vedere retoric, reacţii la situaţiile politice con- 
temporane autorilor. În acest context, metafora judecății lui Dumnezeu prin 
„război sfânt”, detaliată la nivel lingvistic prin termenii simbolici ai armelor, ai 
cataclismelor naturale, ai emoțiilor oamenilor, este delimitată hermeneutic de atri- 
butele Milostivirii, Îndurării şi Dreptăţii divine. Dumnezeul lui Israel, prezentat 
în Vechiul Testament de Isaia ca „Domn al păcii”, este „Domn al vieții”, pentru 
că fiind El Însuşi Viaţa poate face întreaga existență loc de sălăşluire a păcii. 

Ca dar al lui Dumnezeu, viata trebuie respectată şi nu trebuie pusă în 
pericol în contextul manifestării puterii oamenilor, ci ea să fie numai locul de 


“% Ibidem. 
“9 Gerhard von Rad, Der Heilige Krieg im alten Israel, p. 32. 

manifestare a puterii lui Dumnezeu. „Că El urăşte (...) pe cel care îşi acoperă 
haina cu violența, zice Domnul Savaot (oştirilor). Deci paziti-va viata (in alte 
traduceri, „Să aveți respect pentru viata voastra!”,lit. „Păziți aceasta în mintea 
voastră!”) şi nu fiți necredincioşi!” (Mal. 2: 16). 

Textul revelat al Vechiului Testament este Evanghelia comuniunii, a 
dragostei şi a fricii de Dumnezeu, a smereniei şi a tolerantei fata de alteritate. 
De aceea cuvântul Sfintei Scripturii are o mare importanță în dialogul intercul- 
tural şi interreligios, în manifestarea solidarității si a unității noastre în Dumnezeu, 
spre edificarea valorilor religioase comune în societate, în vederea promovării şi 
susținerii păcii în lume. 

Creștinism si politică. O abordare doctrinară 


Vasile BOARI 


1. O relaţie complicată, dificilă 


Aş caracteriza, de la început, relaţia dintre Creştinism şi politică drept o 
relație complexă şi complicată, dificilă. Este o relație complexă în sensul că in- 
cumbă o multitudine de aspecte si că poate fi privită, analizată, interpretată din mul- 
tiple unghiuri şi perspective. Perspectivele: teologică, istorică, filosofică, socio- 
logică, politologică, doctrinar-teoretică, geografică, culturală, psihologică, etică, 
ideologică etc. sunt doar câteva dintre ele. 

O posibilă perspectivă, bunăoară, ar fi cea istorică. Cum a evoluat, în plan 
istoric, relaţia dintre Creştinism și politică, din primele secole creștine până as- 
tăzi? Uneori, ce-i drept, abordarea istorică este folosită de adversarii Creştinismului 
pentru a argumenta că, de fapt, Creştinismul este altceva decât pretinde a fi: o re- 
ligie paşnică (pacifistă), o religie a iubirii de oameni etc. Dimpotrivă, se invocă 
evenimente precum cruciadele sau războaiele religioase sau Inchiziția pentru a 
extrage concluzia falsă că, de fapt, Creștinismul este, prin natură, o religie vio- 
lentă (o religie care promovează și inspiră violență), fapt contrazis, cum vom vedea, 
de întreaga viziune si învățătură creștină. 

O perspectivă de interes astăzi este perspectiva sociologică. Cum votează, 
de pildă, creștinii în funcţie de apartenenţa lor la o anumită confesiune etc. 

O altă perpectivă care continuă să stârnească interesul cercetătorilor este 
perspectiva instituțională, îmbinată adesea cu perspectiva istorică. Ea vizează, în 
principal, relaţia, atât de controversată de-a lungul timpului, dintre Biserică (cea 
creştină, în cazul de fata) şi stat, cele două instituţii de referință ale religiei creştine, 
respectiv ale politicii. O abordare interesantă este abordarea axiologică, etică. În 
ce măsură valorile creştine isi găsesc reflectarea in viata politică? Sau: in ce mă- 
sură pot fi acestea implementate în politică? Ori: Se poate vorbi, în mod adec- 
vat, de o paradigmă politică sau etico-politică creştină? 

Abordarea de față este una teoretico-doctrinară. Ea încearcă să identi- 
fice şi să analizeze principiile generale, teoretice, care vizează politicul şi politica în 
Scripturi (analiza, din perpectivă biblică, a învățăturii creştine despre politică). 
Creştinismul face parte din categoria asa-numitelor „religii ale cărții”, alături de 
Iudaism si Islam. Cartea Creștinismului este Biblia (Vechiul Testament si Noul 

Testament). Întreaga învățătură sau doctrină (de la doctrina=dogmă, învățătură) 
creștină este revelată în Biblie. Dezvoltările ulterioare sunt comentarii, mai mult 
sau mai putin inspirate, mai mult sau mai putin fidele, ale Bibliei. 

Relaţia Creştinism-politică este, totodată, o relație complicată, dificilă. 
Deoarece, stau față-n fata două lumi diferite, două imparatii: Împărăția lui 
Dumnezeu şi împărăţia cezarului, care se definesc şi se conduc după principii si 
norme diferite, care sunt caracterizate de trăsături şi valori diferite, diametral 
opuse. Împărăţia lui Dumnezeu este descrisă în Biblie; împărăția cezarului este 
cel mai bine descrisă în Principele lui Machiavelli, lucrare pe care anumiţi 
analişti n-au ezitat s-o considere si s-o numească „biblia omului politic”. Cine 
citeşte cele două cărți, își dă uşor seama de diferența uriașă care separă cele 
două împărății (lumile descrise în ele). 

Voi exemplifica, pentru început, această diferență comparând morala 
sau etica creştină cu ceea ce am putea numi „etica puterii”, aşa cum este aceasta 
ilustrată în Principele lui Machiavelli. În forma ei minimală, etica sau morala 
creştină este revelată sintetic în Cele Zece Porunci (Decalogul), valabile atât 
pentru evrei, cât şi pentru creștini. Una din aceste porunci este, de pildă: „Să nu 
minţi”. În Împărăţia lui Dumnezeu, minciuna este prohibită. Dar, chiar și in 
societatea civilă normală, minciuna este sanctionata moral si nu numai. A spune 
adevărul devine, până la urmă, o condiţie a supravieţuirii și convieţuirii. Ne 
putem imagina cum ar arăta o lume în care toți oamenii, sau majoritatea lor, ar 
minți. O asemenea situație ar face, cu siguranță, convietuirea imposibilă. 
Situaţia pare a fi cu totul diferită în politică, unde toată lumea minte mai mult 
sau mai putin, iar acest lucru este tolerat și justificat ca fiind ceva normal. Asa e 
politica şi nu are cum să fie altfel. În politică, minciuna este la ea acasă. Cum 
spune Poetul: „Minciuna stă cu Regele la masă/ Si asta-i cam de multisor 
poveste/ De când sînt regi, de când minciună este/ Fac laolaltă cea mai bună 
casă” (Al. Vlahuţă). 

Primul autor care a încercat să legitimize minciuna în politică a fost 
Platon. În dialogul Republica’, filosoful este de părere că aşa cum medicii isi 
mint pacienții, spre binele lor, oamenii politici pot şi sunt indreptatiti să-şi mintă 
supușii, desigur, tot spre binele lor. Altminteri, Platon era un om cât se poate de 
moral, adversar declarat al minciunii în viața obişnuită, dar tolerând-o şi justifi- 
când-o în cele două domenii: medicina şi politica, atât de diferite, totuşi. 

În ce-l priveşte pe Machiavelli, acesta desfașoară o întreagă demonstraţie 
în favoarea minciunii, în capitolul XVIII din Principele, capitol întitulat: „Cum 
trebuie să-şi țină cuvântul un principe”. 


' Platon, Republica, traducere de Andrei Cornea, Editura Științifică și Enciclopedică, 


Bucureşti, 1986. 

„Oricine”, îşi începe autorul Principelui demonstraţia, „înțelege că este 
întru totul spre lauda unui principe faptul de a se ţine de cuvînt şi de a proceda 
în mod cinstit iar nu cu viclenie. Cu toate acestea, experiența vremurilor noastre ne 
arată că principii care au săvîrșit lucruri mari au fost aceia care n-au ținut prea 
mult seama de cuvîntul dat si care au știut, cu viclenia lor, să amețească mintea 
oamenilor, iar la sfârşit i-au înfrînt pe aceia care s-au increzut în cinstea lor”. 

O experienţă istorică îndelungată vine să confirme faptul că, în politică, 
minciuna este un fenomen curent. S-a spus, exagerându-se, poate, că omul po- 
litic minte cum respiră sau că singurul lucru de care putem fi siguri atunci când 
omul politic deschide gura este că el minte. Astfel, ceea ce pentru un om obișnuit 
este un viciu și un lucru condamnabil, pentru omul politic este un lucru permis 
şi tolerat. Toată lumea pare să accepte tacit că în politică se minte. Dovada cea 
mai bună este faptul că lumea continuă să-i voteze pe cei care mint mai mult decât 
pe oamenii onesti. Excepţiile, ca de obicei, vin să confirme regula. 

La fel se prezintă lucrurile si în ce priveşte alte porunci precum: „Să nu 
furi”, „Să nu ucizi” etc. 

Standardele morale după care se conduc cele două lumi: lumea lui 
Dumnezeu (şi chiar lumea obișnuită) și lumea puterii, Împărăţia lui Dumnezeu 
şi împărăția cezarului, sunt diametral opuse. Pentru omul politic, scopul este 
prezervarea statului, prin intermediul puterii, consideră Machiavelli. Acţiunea 
politică este bună dacă şi-a atins ţinta. Maxima „Scopul scuză mijloacele”, 
maximă inventată si practicată de Iezuitii lui Ignatio de Loyola, iar ulterior 
utilizată pentru a caracteriza machiavelismul politic, în general (care nu trebuie, 
desigur, confundat cu doctrina machiavelliană despre politică, el fiind o atitu- 
dine care se regăsește, într-o formă sau alta, pe întreaga suprafaţă şi în întreaga 
istorie a politicii) este o maximă generală, practicată de toți politicienii, în timp 
ce maxima, formulată de Kant: „Onestitatea e cea mai bună politică” este, vai!, 
cel mai adesea contrazisă de politica reală. 

Să luăm, bunăoară, tot cu titlu de exemplificare, o altă poruncă din 
Decalog: „Să nu ucizi”. Să nu ucizi pare, pentru lumea obişnuită, normală, un 
lucru de la sine înțeles. Ne putem, din nou, imagina cum ar arăta lumea în care 
acest principiu n-ar fi respectat de majoritatea oamenilor. În scurt timp, această 
lume ar dispărea pur şi simplu. Astfel, orice om normal va admite că a ucide 
reprezintă o crimă, un act reprobabil care trebuie pedepsit exemplar, drastic. De 
altfel, legile seculare pedepsesc crima, mergându-se, în anumite state, până la 
pedeapsa capitală (pedeapsa cu moartea). 

Pespectiva se schimbă, însă, în mod radical atunci când vorbim de un 
război în care sunt uciși mii sau zeci de mii sau sute de mii, milioane, zeci de 


? Niccolò Machiavelli, „Principele”, în Măştile puterii, traducere de Lacrimioara Petrescu şi 
Nina Façon, Institutul European, laşi, 1996. 

milioane de oameni, situație provocată de decidenti politici. Arareori — și doar 
în situații excepționale: crime împotriva umanităţii etc., — asemenea acte sunt 
pedepsite. Astfel, ceea ce în viața obişnuită trece drept un act reprobabil, în 
lumea politică se consideră a fi un lucru acceptabil, aproape firesc (normal). E 
normal ca într-un război să moară oameni si probabil multi oameni gândesc că 
un război fără victime e un nonsens, o absurditate, o contradicţie în termeni. 

Un lucru este clar: etica creștină și etica puterii (etica politică) se află 
într-o flagrantă contradicție și acest lucru poate fi amplu argumentat cu pasaje 
din Biblie. Vom mai lua un singur exemplu. Există, în Predica de pe munte, o 
regulă foarte simplă si uşor de înfăptuit — Regula de aur: „Tot ce voiti să vă facă 
vouă oamenii, faceti-le şi voi la fel”. Această regulă, pe care C.S. Lewis, iar, 
mai aproape de timpul nostru, Hans Kung, au identificat-o în diverse culturi si 
sisteme de credință este extrem de simplă şi ar trebui să funcționeze ca regulă 
universală sau ca „lege universală”, cum ar spune Kant, valabilă în orice do- 
meniu, așadar si in politică. Și, cu toate acestea, vedem că, în politică, nici 
această regulă simplă nu funcţionează de cele mai multe ori. Interesul egoist de 
putere, interesul de partid, interesul de grup ori chiar interesul individual al celui 
aflat la putere este ceea ce pare să prevaleze, cel mai adesea, în politică. 

Diferă, apoi, în mod radical, tipul de relaţii pe care se întemeiază cele 
două imparatii. În împărăția cezarului funcționează relaţii de tip ierarhic. 
Politica nu poate funcționa decât într-o ordine ierarhică, ierarhizată. În politică 
există întotdeauna cineva care comandă şi altcineva care este obligat sau convins, 
pe calea persuasiunii, să asculte, executând ordinele emise de cel dintâi. Aceasta 
este chiar relația de putere la care mă voi referi ceva mai departe. 

Astfel de relaţii nu funcționează in Imparartia lui Dumnezeu, în lumea 
spirituală, iar Isus a făcut cât se poate de clar acest lucru. Fiind întrebat de 
ucenicii săi care din ei ar urma să fie cel mai mare în Împărăția cerurilor, Isus le 
răspunde: „Împărații neamurilor domnesc peste ele; si celor ce le stăpânesc li se 
dă numele de binefăcători. Voi să nu fiți așa. Ci cel mai mare dintre voi, să fie 
ca cel mai mic; și cel ce cirmuieste, ca cel ce slujeşte”. 

Altădată, ucenicii vorbeau între ei despre acelaşi lucru. „Atunci Isus a 
şezut jos, a chemat pe cei doisprezece, şi le-a zis: «Dacă vrea cineva să fie cel 
dintâi, trebuie să fie cel mai de pe urmă din toți şi slujitorul tuturop»”“. 

La cererea mamei fiilor lui Zebedei ca, în Împărăția lui Dumnezeu, unul 
să fie așezat la dreapta si altul la stânga lui Isus, acesta şi-a chemat, iarăși, uce- 
nicii si le-a zis: „Ştiţi că domnitorii Neamurilor domnesc peste ele, și mai marii 
lor le poruncesc cu stăpînire. Între voi să nu fie așa. Ci oricare va vrea să fie 


* Luca, 22: 25-26. 
3 Marcu, 9: 35. 

mare între voi, să fie slujitorul vostru; şi oricare va vrea să fie cel dintîi între 
voi, să vă fie rob. 

Pentru că nici Fiul omului n-a venit să I se slujească, ci El să slujească 
şi să-şi dea viata ca răscumpărare pentru multi”. 

Oricum am privi lucrurile, este dificil, dacă nu chiar imposibil, să pui de 
acord cele două lumi: lumea lui Dumnezeu (lumea spirituală) şi lumea politicii. 
Două lumi ce par, în mod iremediabil, sortite dezbinării şi conflictului. Două 
lumi (realități) ce par predestinate să rămână separate până în ziua Judecăţii, 
când politica ar urma să dispară pentru totdeauna, nemaifiind nevoie de ea. 

Si, cu toate acestea, lucrurile nu stau chiar asa. 

Este dificil, ce-i drept — aproape imposibil, să pui în acord morala, chiar 
morala cea mai simplă, morala cea de toate zilele, chiar în forma ei minimală 
ilustrată de Decalogul iudeo-crestin, cu morala practicată în politică. Acest lucru 
nu anulează însă relația dintre Creştinism și politică, ci doar o face mult mai 
complicată decât poate să pară la prima vedere. Asupra acestei relații si a 
diferitelor ei aspecte voi stărui în cele ce urmează. 


2.Trei precizări preliminare 


Pentru înțelegerea corectă a relației dintre Creștinism şi politică se 
impun trei precizari preliminare — și anume: 

1. Creștinismul nu este o doctrină sau o ideologie politică. Altfel spus, 
el nu este un „ism”, asemenea liberalismului, socialismului, naționalismului, 
ecologismului, feminismului etc. Creștinismul este, înainte de toate, o doctrină 
spirituală, o religie, al cărei întemeietor este Isus Cristos, pe care creştinii de 
toate confesiunile si orientările îl consideră Cuvântul divin (Logosul) întrupat, 
Fiul lui Dumnezeu și Mântuitorul lumii (Mesia). Pe scurt, Creștinismul 
înseamnă Isus Cristos, adevăr re-afirmat recent de teologi precum Cardinal 
Joseph Ratzinger sau Hans Kung, în lucrările lor dedicate Creștinismului sau 
întemeietorului acestuia. 

Dar, cu toate că nu este o ideologie sau o doctrină politică, Creştinismul 
a jucat, în istoria lumii, un rol esenţial, mai mare decât oricare altă ideologie sau 
doctrină, cu mult mai mare chiar decât a jucat liberalismul, despre care s-a spus 
explicit că a creat lumea moderna®. Cum avea să remarce filosoful italian 
Bennedetto Croce, într-un eseu întitulat: Pourquoi nous ne pouvons pas de ne 
pas nous dire chretiens?, Creștinismul a fost cea mai mare revoluţie pe care 
omenirea a împlinit-o vreodată, mai mare decât aceea realizată de greci în 


5 Matei 20: 25-28. 
$ Serge Christophe Kolm, Le liberalisme moderne, PUF, Paris, 1984, p. 8. 

poezie, arta, filosofie, libertate politica sau de romani in drept, pentru a nu mai 
vorbi de revolutiile mai vechi ale scrisului, matematicilor, stiintei astronomice, 
medicinei si a tot ceea ce datorăm Orientului și Egiptului”. El a schimbat lumea 
din temelii, a schimbat omul în profunzimi, mai mult decât oricare altă doctrină 
sau ideologie. Două continente care sute şi chiar mii de ani au dat tonul în 
istoria civilizației lumii și-au definit identitatea, crezurile şi valorile prin rapor- 
tare la tradiţia creştină sau iudeo-creştină (sintagmă contestată de unii, agreată 
de alţii, printre care Remi Brague). 

Încă din primele secole, Creștinismul a stârnit reacții politice la nivel 
foarte înalt (a se vedea teroarea exercitată asupra creștinilor de mai mulți 
împărați romani, în frunte cu Nero). După unii analişti, el a influențat decisiv 
evoluţia şi, în cele din urmă, căderea Imperiului roman, devenit, între timp, 
creștin, cel mai mare imperiu din istorie (idee împotriva căreia Augustin va scrie 
celebra sa lucrare De civitate Dei). 

Crestinismul a dat identitatea profundă, spirituală si culturală, morală, a 
două continente: Europa şi America de Nord, continente ce au jucat un rol 
esențial în cultura şi istoria umanității. 

După cum avea să remarce istoricul francez al gândirii politice, D.G. 
Lavroff: „Deşi revelația creştină nu reprezintă un mesaj politic, Crestinismul 
atinge, totuşi, în manieră indirectă relațiile dintre om și societate”. 

Creştinismul a influențat şi continuă să influențeze deopotrivă gândirea 
politică şi viata politică, în acceptiune practică. Mai mult decât oricare doctrină 
sau ideologie, Creştinismul şi-a pus — şi continuă să-și pună — amprenta asupra 
gândirii (minţii) şi manifestării (vieţii) a peste 2,3 miliarde de oameni (atâţia 
câți, potrivit estimărilor, numără Creștinismul, în prezent, la scara globală). Este 
religia, dacă nu cea mai veche, în mod cert cu impactul cel mai mare din în- 
treaga istorie. 

2. Isus Cristos, întemeietorul de drept şi de fapt al Creştinismului, n-a 
fost un om politic, un lider (conducător) politic sau un rege, în accepțiunea 
obişnuită a termenului. N-a înființat partide politice (desi creștinii au reprezentat 
un soi de „partidă”, dar nu politică), n-a condus armate, n-a fost şeful vreunui 
stat (în ciuda faptului că Savonarola, ciudatul călugăr dominican, l-a declarat 
„oficial” rege al Florenței). Dimpotrivă, întrebat de Pilat, guvernatorul roman al 
Iudeii, dacă este împărat, aşa cum îl acuzau cei care voiau să fie condamnat la 
moarte, Isus răspunde: „Împărăţia mea nu este din lumea aceasta!” 

Iar, atunci când, după înmulțirea miraculoasă a pâinilor, ştiind că vor 
veni „să-l pună cu de-a sila rege”, Isus se retrage singur în munți mărturisind, si 


7 Benedetto Croce, „Pourquoi nous ne pouvons pas ne pas nous dire «chrétiens»?”, 
Commentaire, vol. 101, 2003. 
* Dimitri Georges Lavroff, Les grandes étapes de la pensée politique, Dalloz, Paris, 1993. 

prin acest gest, că El nu este rege acum si aici, pe Pământ, că Împărăţia Lui este 
din altă lume și de cu totul altă factură: o Împărăţie Spirituală. 

Faptul că Isus nu a fost un lider politic, în sensul obişnuit al cuvântului, 
nu L-a ferit de a fi considerat lider politic de către evreii care aşteptau un eli- 
berator de sub stăpânirea romană, poate chiar un revoluționar. Mai mult, pro- 
cesul lui Isus a avut si conotaţii politice, chiar dacă motivațiile profunde erau de 
ordin spiritual. 

Se poate accepta chiar că Isus „nu era preocupat nici de economie po- 
litică, nici de democraţie, nici de patriotism”, cum spune Miguel de Unamuno. 
De aici, însă, şi până la a considera că Isus habar n-avea de politică e o cale 
lungă, pe care Scripturile nu o confirmă. 

Afirmatii de genul celor făcute de Ernest Renan în celebra lui carte 
Viaţa lui Isus”, cum că Isus habar n-avea ce este guvernarea nu concordă nici cu 
spiritul şi nici cu litera Bibliei, care precizează, fără echivoc, că: „Prin El au fost 
făcute toate lucrurile care sînt în ceruri și pe pămînt, cele văzute și cele 
nevăzute: fie scaune de domnii, fie dregătorii, fie domnii, fie stăpîniri. Toate au 
fost făcute prin El si pentru EI”'0. Mai mult, în cartea Apocalipsa, El este numit 
„Domnul domnilor și Împăratul împăraților”. 

Cum spun unii, atunci, că Isus n-avea habar de politică? Dacă politica, 
aşa cum ne spun Scripturile, a fost făcută prin El si pentru El? 

Chiar dacă n-a fost un lider politic, în sensul consacrat al termenului, 
Isus Cristos a influențat istoria lumii şi destinul omenirii mai mult $i mai pro- 
fund decât oricare alt lider politic. El n-a condus efectiv armate, n-a repurtat 
victorii militare, dar a biruit lumea (cum El însuși le-a spus ucenicilor, atunci 
când s-a despărțit de ei: „În lume veţi avea necazuri; dar indrazniti, Eu am biruit 
lumea”). Iar arma prin care Isus a biruit lumea este arma iubirii (agape). Isus a 
împărțit în două istoria lumii: înainte de Christos şi după Christos, onoare pe 
care niciun alt om sau lider politic n-a reuşit s-o dobândească vreodată. Doar 
Nietzsche se iluziona că este îndeajuns de puternic pentru a împărți în două 
istoria omenirii, dar, din fericire, acest lucru nu s-a întâmplat. Isus este singurul 
care a facut acest lucru şi l-a făcut fără să forțeze în niciun fel lucrurile. El con- 
tinuă să exercite şi astăzi o influență colosală, copleşitoare. Învățătura Sa, mo- 
delul Său de viata, sfintenia Sa continuă să atragă şi astăzi milioane de oameni. 
Indiferent dacă suntem sau nu credincioşi, creştini sau necrestini, Isus rămâne in 
istoria întregii omeniri un reper de neocolit. Într-un fel sau altul, întreaga lume 
se raportează la El, fie că-l acceptă, fie că-l respinge învățătura. Prin moartea şi 
învierea Sa, relatată de Evanghelii, Isus din Nazaret a devenit „piatra din capul 
unghiului” pe care nimeni până acum n-a reuşit să o înlocuiască sau demoleze. 


? Ernest Renan, Viaţa lui Isus, traducere de J. Leonard, Editura AMB, Bucuresti, 1991. 
1 Coloseni 1: 16. 


87 


RELIGIE ȘI POLITICA 


3. Biblia nu este o carte de/ sau despre politică, un Manual sau un Tratat 
de(spre) politică. Cu toate acestea, ea conține nenumărate referințe la politică. 
Richard Wumbrand, un cunoscător profund al Scripturilor iudeo-creştine, afirma că 
70% din Biblie este despre politică. În adevăr, există foarte multe referinţe la 
„politică”, mai cu seamă în Vechiul Testament. 

Astfel, în cele douăsprezece asa numite „cărți istorice” din Vechiul 
Testament găsim descrise evenimente politice, prezentați oameni politici (împă- 
rati, regi, dregători, înalți funcționari etc.). Cartea 1Samuel ne descrie modul in 
care s-a facut trecerea de la teocratie la monarhie în cazul poporului Israel. 

În cărţile istorice ne sunt înfăţişate figuri ilustre ale „poporului ales”, 
precum regele David sau Solomon, fiul acestuia, devenit rege după moartea 
tatălui său, Iosif, devenit un fel de prim ministru în Egiptul faraonic, Daniel şi 
mulți alții. Cartea Daniel ne revelează o filosofie a istoriei pe care se poate în- 
temeia şi o viziune despre politică. 

Noul Testament conţine, ce-i drept, mai puţine referinţe explicite la 
politică, dar pasajele care fac referire la politică sunt, formal, mult mai apropiate 
de modul în care politica a fost abordată în tratatele seculare despre politică, 
începând cu Platon şi Aristotel şi continuând cu gândirea politică modernă pe 
care, într-un fel şi sub anumite aspecte, s-ar putea spune că a anticipat-o. 

În fine, Biblia conţine și o viziune eschatologică referitoare la politică. 
Atunci când se va instaura Împărăţia lui Dumnezeu, în mod definitiv şi irevo- 
cabil, politica va dispărea, nemaifiind nevoie de ea. Căci, aşa cum omul paradi- 
siac n-a trăit într-un mediu politic, omul restaurat, după chipul Dumnezeului 
Celui viu, nu va mai avea nici el nevoie de politică. Singurul rege va fi atunci 
Isus Cristos, pe care cartea Apocalipsei îl numeşte „Regele regilor si Domnul 
domnilor”!!. 

Se poate conchide astfel că, deşi mesajul biblic nu este, în mod clar, 
unul politic, Biblia conţine o învățătură coerentă privitoare la politică si, am 
putea spune, chiar o paradigmă politică sau etico-politică, dezvoltată ulterior de 
mari gânditori creștini, filosofi şi teologi deopotrivă, de la Augustin și Toma de 
Aquino până la mari teologi ai secolului XX, precum Cardinalul Ratzinger, 
Hans Kung, Jürgen Moltmann, Carl F. Henry, Jacques Ellul și multi alții. 

Biblia conţine, de fapt, două tipuri de învățături privind politica. Astfel, 
ea conţine principii fundamentale, generale, privind politica, incluzând aici pe 
cele privind supunerea, originea puterii, delimitarea puterii temporale de puterea 
spirituală, sarcinile autorității politice, dar şi pacea sau democraţia sau principii 
Şi norme vizând etica politică. 


'' Vezi Apocalipsa. 

Totodată, Biblia oferă un cadru de referință înăuntrul căruia pot fi abor- 
date, tratate, chestiuni de politică practică, aplicată, precum: avortul, clonarea, 
euthanasia etc. 

În cartea sa Politics according to the Bible, după ce face o prezentare a 
principiilor fundamentale (basic principles) pe care se întemeiază politica în 
Biblie, teologul american Wayne Grudem, acordă un spaţiu extins problemelor 
concrete, specifice (specific issues) ce pot fi interpretate, tratate şi rezolvate din 
perspectiva biblică, precum: protecţia vieţii, căsătoria, familia, economia, mediul, 
apărarea naţională, politica externă, libertatea cuvântului, libertatea religiei etc.'”. 

În cele ce urmează, fiind vorba de o abordare teoretico-doctrinară, mă 
voi referi prea putin sau deloc la aspecte privind politica aplicată, politicile pu- 
blice si la cadrul oferit de Biblie pentru rezolvarea lor si mai mult la chestiuni 
principiale, de ordin general, referitoare la politică, așa cum sunt acestea ilustrate în 
Biblie (în Vechiul Testament, dar mai ales în Noul Testament). 


3. Separarea puterii temporale de puterea spirituală 


Evangheliile sinoptice relatează că fariseii şi irodianii, două orientări 
opuse Creştinismului (afirmat, la început, el însuşi ca o orientare în cadrul 
Tudaismului) s-au dus la Isus voind să-I întindă o cursă. Astfel, după ce au în- 
cercat să-l câştige bunăvoința, l-au întrebat dacă se cuvine sau nu să plătească 
taxe (bir) Cezarului. Drept răspuns, Isus le-a cerut o monedă si i-a întrebat: „Chipul 
acesta si slovele scrise pe el, ale cui sînt?”. Ei i-au răspuns: „Ale Cezarului”. 
Atunci, El le-a zis: „Daţi dar Cezarului ce este al Cezarului, şi lui Dumnezeu ce este 
al lui Dumnezeu”. Un răspuns care i-a descumpănit pe interlocutori, determi- 
nându-i să plece. Textul va fi preluat, însă, ulterior, de majoritatea istoricilor 
gândirii politice şi de alți autori, fiind interpretat în moduri diferite. Miguel de 
Unamuno, de pildă, în Agonia Crestinismului™, este de părere că trebuie să ți- 
nem seama de context. După care se întreabă: Ce este al Cezarului? Banul. Şi ce 
este al lui Dumnezeu? Sufletul. 

Specialiştii în istoria gândirii politice au interpretat, la rândul lor, diferit 
acest pasaj. Unii au văzut în răspunsul lui Isus o încercare de legitimare a împă- 
ratiei cezarului, a politicului. Alții — si, după părerea noastră, acesta este răs- 
punsul corect — au văzut, în acest text, o tentativă de separare a puterii spirituale 


12 Wayne A. Grudem, Politics — According to the Bible: A Comprehensive Resource for 
Understanding Modern Political Issues in Light of Scripture, Zondervan, Grand Rapids, 
Mich, 2010. 

13 Matei 22: 20-21. 

Miguel de Unamuno, Agonia crestinismului, traducere de Radu I. Petrescu, Institutul 
European, Iasi, 1993. 

de puterea temporală, a Bisericii de Stat. Substituirea sau amestecul celor două 
puteri a generat cele mai neaşteptate excese. Istoricul francez Jean Baptiste 
Duroselle prezintă, în cartea sa Europe. Histoire de ses peuples", excesele pe 
care le-au generat luptele dintre papalitate şi monarhiile europene, fiecare din cei 
doi protagoniști încercând să-și asigure supremaţia asupra celuilalt. Confundarea 
celor două puteri în cadrul regimurilor teocratice a generat, de asemenea, excese 
altfel greu de imaginat. 

Nu este de mirare că separarea celor două puteri a fost considerată de 
anumiți analişti drept prima separare a puterilor în stat si o condiţie necesară a 
democraţiei moderne. Ea a fost urmată de separea binecunoscută, din sânul puterii 
temporale, între puterea legislativă, puterea executivă şi puterea judecătorească. 

Separarea puterii spirituale de puterea temporală a creat premise pentru 
limitarea exceselor puterii, oricare ar fi fost aceasta, Creștinismul putând fi pri- 
vit, cum vom vedea, ca o doctrină a limitării puterii politice, mai curând decât 
ca o doctrină ce legitimează absolutismul puterii. 

Prin separarea puterii temporale de puterea spirituală, a Bisericii de 
Stat, Creștinismul a schimbat radical politica şi guvernarea. 

În cartea sa binecunoscută, La Cité Antique, istoricul francez Fustel de 
Coulanges a arătat în ce fel Crestinsimul a reușit să schimbe radical principiile 
şi regulile esenţiale ale politicii. Astfel, în societățile precreştine, religia, dreptul 
Şi guvernarea se confundau. „Religia era stăpână absolută atît in viata privată, 
cât şi în viata publică; statul era o comunitate religioasă, regele un pontif, ma- 
gistratul un preot, legea o formulă sacră; patriotismul era pietate, exilul o exco- 
municare; libertatea individuală era necunoscută; omul era aservit statului prin 
suflet, prin trup, prin bunuri; ura împotriva străinului era obligatorie; noțiunea 
de drept si de datorie, de justiţie si de afecţiune se oprea la marginile cetății; so- 
cietatea omenească era, în chip necesar, limitată printr-o anume circumferință 
trasată în jurul unui pritaneu şi care nu includea posibilitatea întemeierii unei 
societăți mai mari”. Pentru prima dată, grație Creștinismului, domeniul guver- 
nării este separat de domeniul religiei. 

„Acest principiu a fost bogat în rezultate importante. Pe de o parte, po- 
litica a fost eliberată definitiv de regulile stricte pe care vechea religie i le tra- 
sase. Oamenii au putut fi guvernati fără ca aceia care îi conduceau să se confor- 
meze obiceiurilor sacre, fără să ţină seama de prevestiri sau de oracole, fără să pună 
de acord toate actele lor cu credinţele şi cu nevoile cultului: Politica a devenit mai 
liberă în mişcările ei; ea n-a mai fost stînjenită de nici o altă autoritate înafară de 


'SJean Baptiste Duroselle, L Europe: histoire de ses peuples, Perrin, Paris, 1990. 

'Numa Denis Fustel de Coulanges, Cetatea antică: studiu asupra cultului, dreptului şi 
instituțiilor Greciei şi Romei, traducere de Mioara Izverna et al., Meridiane, Bucuresti, 
1984, pp. 262-263. 

aceea a legii morale. Pe de altă parte, dacă statul a devenit mai puternic în anu- 
mite privințe, influența sa asupra oamenilor a fost, în schimb, mai limitată. O 
jumătate de om i s-a sustras. Creştinismul spunea că omul nu mai aparține so- 
cietatii decît printr-o parte a ființei sale, că el era legat de societate prin trupul si 
prin interesele sale materiale, că, dacă era supusul unui tiran, trebuia să i se su- 
pună, că, dacă era cetățean al unei republici, trebuia să-și dea viata pentru ea, dar 
că, prin sufletul său, el era liber și nu avea îndatoriri decît față de Dumnezeu”. 
La rândul său, Nicolae Berdiaev a subliniat diferenţele dintre monism şi 
dualism si a evidenţiat avantajele dualismului în raport cu monismul. Cel dintâi 
duce la libertate şi la respectul persoanei umane, cel de-al doilea duce la despo- 
tism şi îngrădirea libertăţii. „Indiferent de coloratura sa religioasă sau antireli- 
gioasă, monismul tinde totdeauna spre tiranie. În schimb, dualismul, corect in- 
terpretat, între împărăția cezarului şi împărăția lui Dumnezeu, între spirit şi na- 
tură, între spirit şi societatea etatistă, poate deveni un fundament al libertății”!t. 
El a atras atenția asupra exceselor generate de monism, în formele cunoscute in 
care acesta s-a manifestat de-a lungul istoriei: de la vechile teocratii la cezaropa- 
pism sau papocezarism. Cu toate că, în Occident, datorită catolicismului, dualis- 
mul a fost mai prezent decât in Orient, unde a prevalat monismul: ,,Confundarea 
şi chiar identificarea împărăției cezarului cu Împărăţia lui Dumnezeu a avut loc 
permanent atît în practica vieții, cit şi în planul gîndirii si al doctrinelor””’. 
Există, potrivit lui Berdiaev, o înclinație irezistibilă către monism, iar: „Cezarul 
are tendinţa irezistibilă de a pretinde nu numai ce este al cezarului, ci şi cele ce 
sînt ale lui Dumnezeu, respectiv supunerea omului în totalitatea lui. Este, crede 
el, principala tragedie a istoriei, tragedia libertăţii și necesității, a destinului is- 
toric şi uman. Statul înclinat spre slujirea cezarului nu se interesează de om, acesta 
nu există pentru el decît ca unitate statistică. Iar atunci cînd statul începe să ma- 
nifeste un interes prea mare pentru om, se întîmplă ce e mai rău, căci începe să-i 
subjuge şi forul interior: or, împărăţia Duhului nu poate fi cuprinsă în împărăția 
cezarului. Duhul este infinit şi se deschide infinitului. Cezarul, în schimb, este 


dy CA N EN S à a he +5520 $ + să 
finit şi încearcă să pună pecetea finitudinii sale asupra Duhului” . „Victoria finală 


a Duhului asupra cezarului este însă posibilă numai în perpectivă eschatologică”?!. 
În zilele noastre, Jean-Louis Harouel, un jurist francez, este de părere 
că: „Creștinismul a inventat distincţia sacrului si a profanului, a religiosului si a 
politicului, a puterii spirituale şi a puterii temporale” şi că „această distincție 
este marca specifică şi fundamentul însuşi al civilizației creștine. Este ceea ce 


” Ibidem, p. 268. 

18 Nicolae Berdiaev, Împărăția lui Dumnezeu şi împărăţia cezarului: preambul gnoseologic, 
traducere de Nina Nicolaeva, Humanitas, Bucureşti, 1998, p. 53. 

° Ibidem, p. 59. 

2 Ibidem, p. 60. 

*! Ibidem, p. 61. 

face această civilizație profund diferită de alte civilizaţii, începând cu aceea care 
este considerată actualmente marea sa rivală: civilizația islamică”??. 

Mai mult chiar: disjunctia creștină a politicului si a religiosului consti- 
tuie sursa succeselor pe care Occidentul le-a cunoscut de-a lungul istoriei. Din 
ea s-a născut libertatea individului, care este la originea nu numai a libertăţilor 
publice europene, ci şi a dinamismului civilizației occidentale. La ea trebuie să 
raportăm invenţia de către Europa Occidentală — și nu de către alte civilizații — a 
progresului tehnic si a dezvoltării economice, de care beneficiază astăzi o mare 
parte a umanității. 

Libertatea intelectuală, progresul ştiinţific, economic și social, toleranța, 
individualismul, secularizarea societăţii („laicitatea este o invenție specific 
creştină”) sunt, istoric vorbind, invenții ale civilizaţiei occidentale creștine. Toate 
acestea, consideră Harouel, sunt roadele dualismului creştin, care reprezintă „ade- 
văratul geniu al Creştinismului”. Delimitarea spiritualului şi a temporalului a 
procurat individului o libertate fără echivalent în alte civilizații. 

E adevărat, însă, că autonomia reciprocă a politicului si a religiosului nu 
s-a impus decât cu prețul unor lungi si violente conflicte, dar efectele ei bene- 
fice nu pot fi trecute sub tăcere. Ele au rămas peste timp. Orice s-ar spune, 
Crestinismul este factorul care a dat identitatea profundă a societăților occi- 
dentale şi matricea valorilor Occidentului. 

Şi toate acestea au fost posibile grație disjunctiei pe care Creștinismul a 
operat-o între puterea temporală şi puterea spirituală. „Adevăratul geniu al 
Creştinismului” (aluzie la cartea lui Chateaubriand, Le genie du Christianisme), 
este de părere Harouel, constă în această distincţie pe care nicio altă religie nu o 
operează atât de tranşant. 

Cred, totuşi, că autorul francez exagerează atunci când pune toate suc- 
cesele civilizației occidentale pe seama acestei disjunctii între temporal si spiri- 
tual. În ce mă priveşte, cred, mai degrabă, că toate aceste realizări extraordinare 
au fost posibile, nu în primul rând, datorită separării dintre temporal şi spiritual, 
cum consideră Harouel, ci mai curând viziunii despre om pe care Creștinismul a 
promovat-o. Omul a fost perceput, pentru prima si singura dată, ca o creatură 
privilegiată, concepută şi creată după chipul şi asemănarea lui Dumnezeu şi ca- 
pabilă de acţiune creatoare. Faptul că „suntem de neam din Dumnezeu”, cum spune 
Apostolul Pavel, în Cuvântarea din Areopagul atenian, este ceea ce conferă 
omului unicitate si il face capabil să creeze cultura şi civilizația pe care le-a creat. 
Suntem ceea ce suntem grație darurilor, capacităților, facultăților pe care Creatorul 
suprem le-a pus în noi. Acesta este, după părerea mea, elementul distinctiv sau, 
ca să folosesc sintagma lui Harouel, „adevăratul geniu al Creștinismului”. Şi asa 
se explică avansul extraordinar al civilizaţiei occidentale în raport cu alte civilizații. 


2? Jean-Louis Harouel, Le vrai génie du christianisme: Laicité-Liberté-Développement, Jean- 
Cyrille Godefroy, Paris, 2012. 

Fapt e că separarea puterii temporale de puterea spirituală a constituit 
cea dintâi premisă a nașterii democratiilor moderne. Fără separea bisericii de 
stat, ne-ar fi greu să ne imaginăm democraţia în sensul ei modern, iar acest lucru 
îl datorăm, fie că ne place, fie că nu ne place, Creștinismului. 


4. Originea puterii politice 


Puterea a fost şi continuă să fie percepută de majoritatea politologilor erei 
moderne drept conceptul de referință în aria ştiinţelor politice, jucând un rol si- 
milar cu cel pe care conceptul de energie, bunăoară, l-a jucat în aria științelor fizice. 

Dispute aprinse s-au purtat, de-a lungul timpului, în ce privește originea 
puterii politice. Potrivit lui Platon, primul gânditor politic sistematic, puterea în 
cetate revenea filosofilor, în virtutea unei înzestrări realizate de demiurgul creator, 
care a amestecat metalele cele mai nobile în structura filosofilor conducatori. 

Pentru Aristotel, puterea este un fenomen natural, natura neactionand 
întâmplător, ci potrivit unor finalitati (teleologism natural). Filosoful grec a intuit 
cel dintâi forma relaţiei de putere care este relaţia dintre comandament si ascul- 
tare (supunere). 

Adepții teoriilor contractualiste — Hobbes, Locke, Rousseau — perce- 
peau puterea ca rezultat al unui pact social, care a făcut trecerea de la starea de 
natură la starea politică. Ei au înțeles însă diferit atât starea de natură, cât şi 
pactul social şi efectele acestuia. Hobbes, de pildă, justifica, prin intermediul 
pactului social, puterea absolută a suveranului, care nu era obligat să respecte 
legile, fiind în puterea lui de a le schimba oricând pe cele inconvenabile. 

Pentru marxiști, puterea isi avea sursa în relaţiile de producţie și în lup- 
tele dintre clase. 

Pentru Hans Morgenthau, exponentul teoriei realiste în relațiile interna- 
tionale, „puterea politică este o relaţie psihologică între cei care o exercită şi cei 
asupra cărora se exercită. Ea dă celor dintâi controlul asupra anumitor acțiuni ale 
celorlalți prin influența pe care primii o exercită asupra gândirii celorlalți. Această 
influență se poate exercita prin ordine, amenințări, convingere sau o combinaţie 
din toate acestea””’. 

Crestinismul a înțeles puterea ca fiind de origine divină. Astfel, in 
Epistola către romani, capitolul 13, apostolul Pavel scrie că „orice putere vine 
de la Dumnezeu”. Marii teologi si filosofi ai Evului Mediu creştin, Augustin si 
Toma d’ Aquino, vor prelua această idee si o vor dezvolta, în manieră proprie. 
Aceștia preferă o formulă negativă, dar care spune, în esență, exact același 


3 Hans J. Morgenthau, Politics among nations; the struggle for power and peace, Knopf, 
New York, 1967. 

lucru: „Nu este putere care să nu vină de la Dumnezeu”. În același timp însă, ei 
au sesizat faptul că, desi vine de la Dumnezeu, puterea este exercitată, totuşi, de 
către oameni, iar acest lucru isi pune amprenta asupra exercitării și acțiunilor sale. 

Originea puterii politice a stârnit o dispută celebră între doi autori en- 
glezi, adepți ai unor puncte de vedere diametral opuse: Robert Filmer si John Locke. 
Într-o lucrare apărută postum, întitulată Patriarcha™, Robert Filmer postulează 
originea divină a puterii politice şi extrage de aici idas că Dumnezeu l-a făcut 
pe Adam rege si după el si pe unii dintre urmasii săi. 

Locke va fi însă de cu totul altă părere. În primul capitol din cel de-al 
doilea Tratat despre guvenământul civil, el formulează, ca si concluzii la dis- 
puta sa cu ideile lui Filmer, următoarele idei privind originea puterii politice: I. 
Că Adam n-a avut, nici printr-un drept natural al paternității, nici printr-un dar 
pozitiv al lui Dumnezeu, o asemenea autoritate asupra copiilor săi sau o aseme- 
nea stăpânire asupra lumii cum se pretinde (cum pretindea Robert Filmer — n. 
ns.-V.B.); II. Că, si dacă ar fi avut-o, moştenitorii săi nu ar fi avut totuşi niciun 
drept la aceasta; III. Că, dacă moștenitorii ar fi avut totuşi acest drept, neexis- 
tând nicio lege naturală si nicio lege pozitivă a lui Dumnezeu prin care să se 
determine moștenitorul îndreptăţit, în toate disputele ce ar putea apărea, dreptul 
la succesiune şi, în consecinţă, la deținerea puterii nu s-ar fi putut determina cu 
certitudine; IV. Că şi dacă s-ar fi putut determina moștenitorul îndreptățit, cu- 
noasterea celei mai vechi linii de descendenți ai lui Adam a fost totuşi de atâta 
timp în întregime pierdută, încît între rasele umane și familiile lumii nu-i rămîne 
nici uneia un ascendent asupra alteia, vreo pretenţie de a fi socotită cea mai veche 
casă și de a avea dreptul la moştenire”? 

Locke este, cum se ştie, unul dintre exponentii clasici cei mai de relief ai 
teoriei limitării puterii prin separea puterilor în stat, celălalt fiind Montesquieu. 

Ideea originii divine a puterii politice a fost folosită de diverși oameni 
politici şi de diverşi analişti în sensuri diametral opuse. Astfel, unii oameni po- 
litici, precum Ludovic al XIV-lea şi autori, precum Filmer sau Bossuet, au folosit 
argumentul originii puterii pentru a justifica puterea absolută a monarhului. Alții, 
precum Locke, ş.a., au extras din aceeaşi idee o concluzie contrară: aceea a li- 
mitării puterii politice. Voi reveni asupra acestui aspect spre finalul lucrarii, 
când voi vorbi despre limitarea puterii cu ajutorul doctrinei creştine. 

Adevărul e că sacralizarea puterii, din orice perspectivă ar fi făcută, a 
condus mai curând la excese în exercitarea ei efectivă, decât la ponderarea şi 
limitarea ei. Această idee e confirmată de experiența nu doar a teocratiilor, ci si 


*4 Robert Filmer, Patriarcha and other writings, Cambridge University Press, Cambridge 
[England]; New York, 1991. 

$ John Locke, „Al doilea tratat despre cârmuire”, in Al doilea tratat despre cârmuire. 
Scrisoare despre toleranţă, Nemira, Bucuresti, 1999, p. 51. 

a tuturor regimurilor absolutiste care s-au prevalat de ideea originii divine a pu- 
terii pentru a justifica o putere fără limite. După părerea mea, doctrina creştină, 
interpretată corect, oferă mai degrabă argumente în favoarea limitării puterii si a 
exceselor ei. 


5. Problema supunerii 


De ce trebuie să ne supunem? De ce trebuie să ascultăm de autoritatea 
politică si de orice autoritate legal instituită, asa cum ne cere Apostolul Pavel, în 
Epistola către Romani? 

Tema supunerii (ascultării) reprezintă o temă importantă si perenă a 
teoriei politice seculare. 

Problema supunerii este considerată de anumiţi analişti cheia dezlegării 
misterului puterii. „A cunoaşte cauzele supunerii”, scria Bertrand de Jouvenel, 
„înseamnă a cunoaşte natura puterii”. Fără ascultare, nu există putere. Dacă ni- 
meni nu ar consimți să se supună, este raționamentul acestora, puterea nu ar 
exista, pur şi simplu. 

Aristotel este primul gânditor care a vorbit, în termeni expliciti, despre 
importanța supunerii în relația de putere. Pentru filosoful grec: „ascultarea este 
adevărata școală a conducerii”. 

Aristotel era de părere că pentru a fi un bun conducător trebuie, mai întâi, 
să înveţi să te supui. Adevărata şcoală a conducerii este supunerea. Și chiar dacă 
a comanda (a conduce) şi a asculta (a te supune) sunt, pentru Aristotel, roluri 
(sarcini) alternative, supunerea e percepută de acesta ca fiind preeminentă. Inveti să 
conduci învățând, mai întâi, să te supui, să asculți. 

În Eseu asupra servitutii voluntare”, Etienne de la Boetie se întreba cum 
este posibil, bunăoară, ca mulțimi întregi des oameni să asculte de un tiran, igno- 
rând faptul că adevărata putere se află la ei? 

În secolul XX, Bertrand de Jouvenel, a acordat o atenţie specială pro- 
blemei supunerii. În cartea sa, Du Pouvoir. Histoire de sa croissance naturelle’, 
acesta nu ezita să afirme că: „Totul se sprijină pe supunere”. 

La rândul său, Julien Freund?’ considera comandamentul si supunerea cei 
doi poli ai relației de putere si una din supozitiile de bază ale politicului, alături 
de supozitiile public-privat si amic-inamic (aceasta din urmă vizând cu deose- 
bire sfera relațiilor internaționale). 


% Bertrand de Jouvenel, Du pouvoir. Histoire naturelle de sa croissance., Genève, 1945, p.30. 
7 Étienne de La Boétie, Discurs asupra servitutii voluntare, traducere de Mariana Ilie, 
Incitatus, Bucuresti, 2001. 
?8 Bertrand de Jouvenel, Du pouvoir. Histoire naturelle de sa croissance. 
% Julien Freund, L 'essence du politique, Dalloz, Paris, 2003. 

În ecuaţia puterii, aşadar, supunerea (ascultarea) este chiar mai impor- 
tantă decât comandamentul. Se va găsi întotdeauna cineva care să dorească să dea 
ordine, să emită reguli de conduită și să se asigure că ele se aplică, să ia decizii 
profitând de avantajele pe care le oferă în general puterea și exercițiul ei. Pro- 
blema e dacă respectivele ordine, decizii, reglementări vor găsi ascultare în rândul 
celorlalți. Fără supunere, pur și simplu puterea nu există. Dacă nimeni nu se su- 
pune, dacă nimeni nu ascultă, puterea nu funcționează. 

Supunerea poate fi obținută prin mijloace diferite: persuasiune, constrân- 
gere, recompense materiale sau de altă natură, dar, indiferent de mijloacele prin 
care este dobândită, ea nu poate să lipsească din ecuația Puterii si a Politicii, în 
general. 

În doctrina creştină, supunerea apare ca o obligaţie a fiecărui om şi ca o 
condiţie ce decurge din faptul ca orice putere vine de la Dumnezeu. 

„Oricine să fie supus autorităților celor mai înalte pentru că nu este 
autoritate care să nu vină de la Dumnezeu...”°°. 

Legitimarea supunerii şi a autorității politice este proclamată în virtutea 
acestui fapt. Cel de-al doilea argument care legitimează supunerea in fata autori- 
tatii este faptul că aceasta (autoritatea) urmărește binele supușilor si pedepsirea 
celor care fac răul. În virtutea acestor considerente, apostolul Pavel cere supu- 
nere nu doar de frica pedepsei, ci si din îndemnul cugetului. 

Supunerea, ascultarea, reprezintă o condiţie necesară convietuirii, ordinii 
în societate. În absenţa ascultării, se instalează haosul şi în cele din urmă inter- 
vine disoluția societății. 

Apare, prin urmare, cât se poate de logic, de firesc, faptul că, în Romani 
13: 1, apostolul Pavel atrage, mai întâi, atenţia creștinilor asupra supunerii. Ne- 
supunerea duce, în cele din urmă, la anarhie si haos, or Dumnezeu, spune Biblia, nu 
este un Dumnezeu al neorânduielii. 

Dumnezeu a creat lumea, universul, ca o ordine perfectă, ca un cosmos 
Şi vrea ca şi societatea să trăiască în ordine. Dumnezeu nu are cum să agreeze 
haosul si anarhia. 

Pavel avea, se pare, si un alt motiv — un motiv special — să ceară cresti- 
nilor aflați la Roma si creştinilor, in genere, să se supună, să asculte de autori- 
tatea legal instituită. El avea o misiune de îndeplinit. După convertirea sa pe 
drumul Damascului, Pavel devine din prigonitor al creştinilor, cum fusese până 
atunci, un apostol al lui Cristos, gata oricând să sacrifice totul, chiar și propria viata, 
pentru cauza Evangheliei (Împărăției). El era pe deplin conştient că nesupunerea, 
neascultarea de autorităţi, ar fi putut pune în pericol misiunea de propovăduire a 
Evangheliei. 


% Romani 13: 1. 

Nesupunerea era considerată de autorităţile romane o culpă extrem de gravă 
şi era pedepsită drastic. Marele Imperiu nu tolera niciun fel de nesupunere. Cu 
atât mai mult din partea creştinilor supuşi, în primele secole, la o teroare conti- 
nua. Pavel, care era cetățean roman, constientiza ce-ar fi însemnat să te opui pe 
față colosului roman. El a preferat mai degrabă să folosească avantajele oferite 
de acest imperiu întins, cel mai mare din istorie, pentru a duce Evanghelia lui 
Cristos printre neamuri. 

Dar, fireşte că nu ratiunile practice erau cele care prevalau, ci ratiunile 
biblice. Dumnezeu nu este compatibil cu dezordinea, cu neascultarea. El nu este 
un Dumnezeu al neorânduielii, astfel că trebuie să ne supunem lui Dumnezeu şi 
tuturor puterilor legitime pe care acesta le-a îngăduit. Acesta este sensul invata- 
turii biblice cu privire la supunere. 


6. Sarcinile si mijloacele autorităţii politice si ale omului politic 


În viziunea (doctrina) creştină, sarcinile autorităţii politice şi ale omului 
politic sunt stabilite de Dumnezeu. E vorba de două sarcini capitale. Prima este 
binele supușilor. Autoritatea politică și omul politic sunt în slujba lui Dumnezeu 
pentru a face binele supușilor. A doua sarcină constă în pedepsirea celor care 
fac răul, refuzând să se supună autorității publice. 

Cele două sarcini se regăsesc şi în doctrinele politice seculare. Astfel, 
Aristotel era de părere că scopul, rațiunea de a fi a statului şi a politicii în general 
este binele supușilor, binele comun, binele cetății. În virtutea acestui fapt si din 
considerente de ordin practic, politicii i se subordonau, în viziunea lui Aristotel, 
toate celelalte activități, ştiinţe etc. Fiecare dintre acestea avea drept scop un anume 
fel de bine, dar politica singură urmărea binele general, binele comun, care era 
binele cel mai înalt, în ordine practică. În virtutea acestui fapt, ea prescria, prin 
legiferare (cu ajutorul legilor pe care le elabora), ce este permis şi ce este oprit 
în cetate. 

Ideea binelui comun ca scop, rațiune de a fi a politicii a făcut o înde- 
lungată carieră in istoria gândirii politice si chiar în viata politică practică. Nu- 
merosi politicieni şi specialişti în ştiinţa politică împărtăşesc formal și astăzi 
acest punct de vedere, conform căruia scopul politicii este binele cetățenilor cu 
toate că, în practică, oamenii politici contrazic cel mai adesea acest punct de ve- 
dere. De fapt, puţini s-ar gândi, astăzi, să conteste această idee, cu toate că, practic, 
ea este arareori onorată. Discuţiile s-au purtat mai ales în jurul acceptiunii no- 
tiunii de „bine comun”. 

Ce este binele comun? Cum poate fi el definit? 

Unii l-au perceput ca pe o noţiune rebelă, greu, dacă nu imposibil de de- 
finit. Alţii l-au identificat cu alte noțiuni precum cele de dreptate, justiție, ordine, 

pace socială, prosperitate sau chiar cu noțiunea de fericire (Aristotel însuși a pus 
un mare accent pe noțiunea de fericire şi pe posibilitatea dobândirii fericirii prin 
participare la viata politică). Cei mai riguroşi au încercat să facă distincție între 
binele comun si binele colectiv, între binele comun si binele individual. S-a spus 
adesea că binele comun nu poate fi identificat cu binele individual si nu poate fi 
nici măcar asimilat cu suma ipostazelor sub care se înfățisează binele la diversi 
indivizi. Uneori, noțiunea de bine comun a fost înlocuită cu cea de interes co- 
mun sau interes general. Alteori, binele comun a fost identificat cu binele Statului, 
cu raţiunea de stat (în Principele lui Machiavelli, de pildă). În cele din urmă, 
cineva s-a supărat şi a aruncat provocarea: dacă li se pretinde oamenilor politici 
să înfăptuiască binele comun, să li se spună ce înseamnă acesta. Jar această sar- 
cină ingrată urma să revină — cui altcuiva dacă nu — filosofilor. 

Un lucru pare ciudat: cu toate că majoritatea teoreticienilor politici şi ma- 
joritatea oamenilor politici — poate cu excepţia lui Machiavelli şi a machiavel- 
lienilor — recunosc că scopul politicii este binele cetățenilor, adesea, în practică, 
ei s-au abătut de la ceea ce-ar fi trebuit să fie binele comun. 

Însă, dincolo de diferite accepţiuni care i s-au dat, a rămas, oricum, ideea 
că scopul politicii, rațiunea pentru care ea a fost inventată şi pentru care ea este 
întreținută de societate, constă în facerea binelui. Jar învățătura creștină a avut 
un rol semnificativ în consacrarea acestei idei. 

Cea de-a doua sarcină a autorității politice şi a omului politic, aşa cum 
apare ea în Epistola către Romani 13: 4, este pedepsirea celor care fac răul. Astfel, 
omul politic, dregătorul, cel ce administrează treburile publice „este slujitorul 
lui Dumnezeu pentru binele tau. Dar, dacă faci răul, teme-te căci nu degeaba poartă 
sabia. El este în slujba lui Dumnezeu ca să-l răzbune si să pedepsească pe cel ce 
face răul”. 

Sabia este aici simbolul constrângerii fizice. 

Pedepsirea trişorilor a fost considerată, din vechime, o necesitate. Ea 
apare la majoritatea gânditorilor care s-au pronunțat asupra rolului, sarcinilor si 
rațiunii de a fi a politicii şi a statului. Deja Aristotel atrăgea atenția asupra fap- 
tului că unii oameni vor asculta de cuvânt, în timp ce alţii vor trebui „constrânși 
ca vita la jug”. De remarcat că pedepsirea trisorilor, a celor care încalcă regulile 
jocului, este, în ultimă analiză, tot spre binele oamenilor cinstiți, scutindu-i pe 
aceștia de eventualele neplăceri cauzate de încălcarea regulilor convietuirii. Până la 
urmă, politica, așa cum a fost percepută şi definită de Platon, în Omul politic, 
este tocmai „ştiinţa vietuirii în comun a oamenilor”. Legile, regulile, normele sunt 
elaborate în acest scop, iar încălcarea lor în masă conduce societatea spre anarhie 
şi, în cele din urmă, spre disolutie. Or, este cât se poate de clar că Dumnezeu nu 


3! Platon, „Omul politic”, în Opere complete, traducere de Petru Creţia, Constantin Noica si 
Cătălin Partenie, Humanitas, Bucuresti, 2001. 

doreşte asa ceva. Dimpotrivă, El ni se revelă, în Biblie, ca un Dumnezeu al or- 
dinii. Dumnezeu nu este un Dumnezeu al neorânduielii. De aceea, sancţionarea 
trişorilor, a celor care încalcă regulile jocului nesocotind ordinea stabilită, repre- 
zinta o sarcină nu doar indispensabilă convietuirii, ci şi în consonanță cu voia si 
cu planul lui Dumnezeu (aşa cum sunt acestea revelate în Scripturi). Nepedep- 
sirea trişorilor ar duce la o înmulțire a fărădelegilor dincolo de limita suporta- 
bilității. O societate care nu-i pedepseşte pe cei ce fac răul riscă să fie înghițită 
de rău. De aceea, pedepsirea celor care fac răul este o sarcină la fel de impor- 
tanta ca şi aceea a înfăptuirii binelui pentru oamenii onesti. Este condiţia pentru 
ca o societate să păstreze un minimum de ordine şi de pace socială şi să prevină 
acel „război al tuturor împotriva tuturor” despre care vorbea Thomas Hobbes în 
Leviathanul. 

Ce înseamnă să faci binele supușilor? Şi ce înseamnă să-i pedepsesti pe 
cei care fac răul? Înseamnă să asiguri ordinea și pacea socială, siguranța indi- 
vizilor, să elaborezi legi drepte şi să te asiguri că ele sunt respectate de toată 
lumea (cei care nu le respectă trebuie pedepsiţi), să faci o bună împărțire a drep- 
tății, cum spunea Adam Smith. Din punct de vedere creștin, înseamnă să-i ajuţi 
pe cei aflați în dificultate si care nu se pot întreţine (descurca) singuri. 

Binele cetăţenilor şi sancţionarea celor care fac răul sunt cele două sar- 
cini capitale a căror împlinire, potrivit Bibliei, Dumnezeu o așteaptă din partea 
autorităţii politice si a omului politic. 

Cât priveşte mijloacele recomandate pentru îndeplinirea acestor sarcini 
capitale, acestea sunt, în principal două: lauda și sabia (constrângerea). Vocabula 
„laudă” acoperă, în limba greacă, o multitudine de aspecte. Practic, ea se referă 
la ansamblul mijloacelor paşnice si legitime de care autoritatea politică se folo- 
seste în guvernarea societății. În revers, cuvântul „sabie” desemnează toate mij- 
loacele de constrângere (sancţiune) fizică permise. Prin cele două categorii de mij- 
loace, deținătorii temporari ai puterii isi îndeplinesc sarcinile stabilite de însuşi 
Dumnezeu. 


7. Legitimarea supunerii si a autorităţii politice 


Termenul de legitimitate este un termen de referință în gândirea secu- 
lară privitoare la politică. Cu toate acestea, noțiunea a fost diferit înțeleasă, iar 
motivațiile legitimitatii au fost şi mai diferite, uneori deconcertante. 

Potrivit lui Mattei Dogan, sociolog francez de origine română: „Legiti- 
mitatea nu este înscrisă în textele constituționale. Conceptul înrudit — legalitatea 
— îşi găseşte loc în aceste texte. Legitimitatea este o credință pe care o descope- 
rim în spiritul cetățenilor. Ea rezultă din convingerea că autoritățile unei tari 
sunt investite cu puterea de a lua decizii pe care cetăţenii trebuie să le respecte. 

O asemenea concepție, inspirată de teoria clasică a lui Max Weber, insistă asupra 
a două elemente: recunoaşterea autorității guvernantilor şi obligația guvernatilor 
de a se supune. 

Dacă cetățenii estimează că instituţiile sunt apropriate, acestea sunt con- 
siderate ca legitime”*?. 

Sociologul francez aminteşte, în continuarea demersului său, două cu- 
noscute definiţii ale legitimitatii. Prima îi aparţine lui Seymour Martin Lipset. 
Acesta înţelege prin legitimitate: „capacitatea unui sistem de a naște şi menține 
credința că instituţiile politice existente sunt cele mai bune posibile pentru 
societate”? 

Cea de-a doua definiție îi aparține lui Juan Linz. Pentru Juan Linz, legiti- 
mitatea este „credința că, în ciuda insuficientelor și slăbiciunilor lor, instituțiile po- 
litice sunt mai bune decât oricare altele si trebuie, în consecință, să te supui lor”. 

Toate regimurile politice, chiar si cele nedemocratice, absolutiste sau 
totalitare încearcă să dobândească o anume legitimitate. În absența oricărei legi- 
timitati este greu, dacă nu chiar imposibil, să guvernezi pe termen lung. „Un re- 
gim care nu este legitim nu poate fi democratic”"5. Absența oricărei legitimitati 
este călcâiul lui Ahile al unei guvernări. Când circumstanțele o vor permite, acea 
guvernare va fi repede înlăturată. 

Max Weber” a identificat, cum se ştie, trei tipuri de legitimitate: legiti- 
mitatea tradițională, legitimitatea charismatica și legitimitatea legal-rational-bi- 
rocratică. În această tipologie, doctrina creştină s-ar încadra în legitimitatea tra- 
ditionala de drept divin, o modalitate de legitimare care pare să-şi fi pierdut din 
relevanță în prezent, dar care rămâne, totuşi, o formă de legitimare care, de-a 
lungul istoriei, a jucat un rol esenţial în foarte multe circumstanțe. Apelul la sacru 
pentru a legitima puterea este utilizat, în prezent, de diverse doctrine şi ideologii 
fundamentaliste, fapt ce creează o anume reţinere privitoare la legitimitatea tra- 
ditional-religioasa. 

In doctrina creştină, legitimitatea e dată de două elemente. Primul este 
iar creștinii sunt chemaţi să asculte de orice autoritate care emană de la Dumnezeu. 

Al doilea element consistă în faptul că autoritatea politică are ca prima 
sarcină — stabilită, atenție! tot de Dumnezeu — binele supușilor. 

Este, prin urmare, cât se poate de legitim să te supui unei autorități care 
iti vrea binele, care are drept sarcină — trasată de cea mai înaltă autoritate din 


*2 Mattei Dogan, Sociologie politică: opere alese, traducere de Laura Lotreanu si Nicolae 
Lotreanu, Alternative, Bucureşti, 1999, p. 15. 

3 Apud Ibidem. 

* Ibidem. 

35 Ibidem. 

3% Max Weber, Economie et société., capitolul II integral, Plon, Paris, 1971. 

Univers — binele celor care se supun. Ar fi mai greu de imaginat supunerea fata 
de o putere care îți vrea răul, dar este cât se poate de firesc, de normal, de logic 
să asculti de o autoritate care iti vrea binele si care este chemată să facă tot ce 
depinde de ea pentru atingerea acestui scop. 

Supunându-ne unei autorități care ne vrea binele, contribuim noi înşine 
la atingerea propriului nostru bine. $i cum pedepsirea celor care fac răul este, în 
ultimă instanță, tot spre binele oamenilor onesti, am putea spune că trebuie să ne 
supunem autorității din amândouă aceste raţiuni: și pentru că urmăreşte binele 
nostru și pentru că pedepseşte pe cei care fac răul şi care pun în cauză ordinea si 
convietuirea în societate. 

De aceea, Pavel ne îndeamnă să ne supunem „nu numai de frica pedepsei, 
ci si din îndemnul cugetului”. 

Şi suntem îndemnați nu doar să ne supunem, ci să plătim şi taxele. „Căci 
dregătorii sunt nişte slujitori ai lui Dumnezeu, făcînd necurmat tocmai slujba 
aceasta”. Aici, Apostolul Pavel reia ideea din binecunoscutul pasaj referitor la 
birul cezarului. 

Pentru a legitima supunerea și autoritatea politică, Biblia face, așadar, 
apel la sacru, în primul rând şi apel la cuget, la gândire, în al doilea rând. Este în 
voia lui Dumnezeu gi spre binele nostru să ascultăm de cei ce exercită autori- 
tatea în stat. Ce se întâmplă, însă, atunci când cel ce deţine exercițiul puterii este 
un tiran sau un dictator, asemenea lui Hitler, Stalin sau Mao Zedong? 

S-a glosat mult pe această temă. 

Nicolae Berdiaev este de părere că: „Au fost greşit înțelese şi interpre- 
tate cuvintele evanghelice: «Dati cezarului cele ce sînt ale cezarului si lui Dumnezeu 
cele ce sînt ale lui Dumnezeu» şi cuvintele Sfîntului Apostol Pavel: «Nu este 
stăpînire decît de la Dumnezeu». Tălmăcirea acestor cuvinte avea o nuanță de 
servilism. «Daţi cezarului cele ce sînt ale cezarului» nu constituie nicidecum o 
definiţie religioasă a cezarului şi a împărăției lui, şi nici vreo evaluare a lui. Este 
vorba doar de diferenţierea a două sfere diferite şi de inadmisibilitatea confun- 
dării lor. Iar cuvintele «nu este stăpînire decît de la Dumnezeu», care aveau să 
joace un rol fatal, exprimau pretutindeni servilismul şi oportunismul față de pu- 
terea statală, care nu au nimic comun cu creștinismul. Cuvintele Apostolului 
Pavel”, este de părere Berdiaev, „sînt lipsite de orice semnificaţie religioasă, ele au 
caracter pur istoric şi relativ, determinat de situația creștinilor din Imperiul Roman. 
Apostolul Pavel se temea ca nu cumva creștinismul să se transforme într-o sectă 
revoluţionar anarhică. El intenționa să insereze creştinismul în istoria universală”. 

Iar, ceva mai departe el conchide că: „Nici o suveranitate a puterii pă- 
mintesti nu poate fi compatibilă cu creştinismul: nici suveranitatea monarhului, nici 


37 Nicolae Berdiaev, Împărăția lui Dumnezeu şi împărăţia cezarului, pp. 53-54. 

suveranitatea poporului, nici suveranitatea unei clase. Singurul principiu compa- 
tibil cu creştinismul se referă la afirmarea drepturilor inalienabile ale omului”*’. 

Totuşi, filosoful recunoaște că teocratia a fost una din ispitele pe care le-a 
încercat umanitatea creştină. Ispita o constituie nu doar teocratia în sensul medieval 
al cuvîntului, ci si statele care totdeauna erau creştine doar în sens simbolic şi nu în 
mod real, compromitind astfel întreaga doctrină a creștinismului". 

Când Apostolul Pavel legitima supunerea în fața autorității politice şi a 
oricărei puteri, el avea în vedere câteva lucruri. Mai întâi, faptul deja invocat al 
originii divine a puterii, faptul că orice putere şi orice autoritate isi are sursa în 
Dumnezeu. El avea în vedere, totodată, faptul că Dumnezeu a fixat drept princi- 
pală sarcină a autorităţii politice şi a omului politic binele supușilor. Omul politic 
nu poate, aşadar, să facă orice; el este chemat să împlinească cele două sarcini 
majore încredințate de Dumnezeu: să facă binele supușilor şi să pedepsească pe 
cei ce fac răul. Ce depăşeşte aceste sarcini, excesele vin de la cel rău. Mai este, 
apoi, morala (deontologia) creştină pe care apostolul Pavel o sintetizează în 
Romani 12: 17-21. 

În paradigma creştină, Dumnezeu este cel ce încredințează puterea şi tot 
El este cel care solicită supunerea (din aceleași rațiuni). Fiecare va da socoteală, 
înaintea lui Dumnezeu, în funcţie de sarcina încredințată lui. Guvernantii vor da 
socoteală pentru modul cum şi-au îndeplinit sarcinile proprii: acelea de a face 
bine supușilor si de a-i pedepsi pe cei ce fac răul. La rândul lor, cei guvernati 
vor da socoteală, în fata aceluiași Dumnezeu, pentru faptul de a fi trebuit să as- 
culte de autorităţile legal instituite şi legitime. 

Într-o astfel de schemă de legitimitate, cu certitudine conducători precum 
cei amintiți n-ar avea cum să obțină aprobarea şi justificarea din partea unui 
Dumnezeu care este înfățișat ca un Dumnezeu drept, bun, iubitor etc. 

Vechiul Testament stă mărturie că Dumnezeu i-a pedepsit pe toți împă- 
ratii lui Iuda si Israel (si chiar si pe alţii) care au făcut răul, care au abuzat de 
puterea încredințată. În schimb, l-a considerat pe regele David, „om după inima 
lui Dumnezeu”. 

Prin urmare, Dumnezeu nu legitimează automat orice putere, chiar dacă 
aceasta vine de la El, ci doar puterea care acționează în consonanță cu voia şi cu 
poruncile Lui. Dumnezeu nu judecă precum Hegel, care considera că un stat are 
legitimitate prin simplul fapt că există şi în virtutea faptului că: „Tot ce este real 
este rational și tot ce este rational este real”. Dumnezeu nu acordă legitimitate 


% Ibidem. 

* Ibidem, p. 54. 

+9 Georg Wilhelm Friedrich Hegel, Principiile filozofiei dreptului sau Elemente de drept 
natural şi de ştiinţă a statului, traducere de Virgil Bogdan si Constantin Floru, Editura 
Academiei Române, Bucureşti, 1969, p. 17. 

decât acelor puteri şi autorități care împlinesc sarcinile fixate de El, prima din 
acestea fiind binele supușilor. 

Învățătura creștină nu pledează, aşadar, pentru o legitimare neconditio- 
nată a autorității politice, ci pentru una condiționată și cea dintâi condiție este 
îndeplinirea, onorarea, cu maximă onestitate, a sarcinilor stabilite de Dumnezeu. 

Prin urmare: De ce trebuie să ne supunem? De ce trebuie să ascultăm de 
autoritatea politică? Simplu: pentru că autoritatea își are sursa în Dumnezeu si 
pentru că menirea ei principală, stabilită de acelaşi Dumnezeu, este să facă bi- 
nele celor care se supun și să-i pedepsească pe cei ce fac răul. 


8. Pacea în viziunea creștină 


Pacea reprezintă o temă de referinţă a învățăturii creștine şi, totodată, un 
termen indispensabil în abordarea şi înțelegerea relației dintre Creştinism şi 
politică. 

În varianta King James a Bibliei, cuvântul pace (eirene, în limba greacă, 
limbă în care a fost redactat, pentru prima dată, Noul Testament, shalom in limba 
ebraică) este prezent de 429 de ori. Nu de fiecare dată însă cu aceeaşi conotație. 

Se pot identifica mai multe conotaţii principale ale cuvântului pace în 
Biblie. 

Prima — şi cea mai importantă — este conotatia spirituală. Pacea spiri- 
tuală este apanajul lui Dumnezeu. În acest sens, toate persoanele Trinității sunt 
purtătoare de pace. Astfel, Dumnezeu Yahve este numit Dumnezeul păcii (Yahve 
Shalom). Isus Cristos este mijlocitorul păcii între Dumnezeu şi lume“!. În fine, 
printre roadele Duhului Sfânt, Apostolul Pavel enumeră: dragostea, bucuria, pacea, 
îndelunga răbdare, bunătatea, facerea de bine, blandetea etc.. Pacea în sens 
spiritual apare în expresii precum: „Dumnezeul păcii”, „Dumnezeul dragostei şi 
al păcii”, „Pacea lui Hristos”, „EI este pacea noastra”! Vă las pacea, vă dau pacea 
Mea”, „Domn al păcii” etc. Ea este, de asemenea, prezentă în urarea cu care 
Apostolul Pavel îşi începe sau își încheie majoritatea epistolelor: „Har şi pace 
de la Dumnezeu Tatăl nostru şi de la Domnul Isus Hristos”. Este vorba, așadar, 
de pacea cu Dumnezeu sau de împăcarea cu Dumnezeu. 

Cea de-a doua conotaţie este cea psihologică. Este vorba de pacea lăun- 
trică sau împăcarea cu sine care, pentru creștini, vine tot de la Dumnezeu. Astfel, 
împăcarea cu Dumnezeu reprezintă o condiție indispensabilă pentru dobândirea 


^ A se vedea 2 Corinteni 5: 19-20. 
“2 Vezi Galateni 5: 22-23. 


103 


RELIGIE SI POLITICA 


păcii interioare. În acest sens, Apostolul Pavel îi ruga fierbinte pe Corinteni să 
se împace cu Dumnezeu pentru a avea pace”. 

A treia conotaţie vizează pacea confesională, pacea în comunitatea 
credincioşilor, în biserică. Este vorba de buna înțelegere între frații de aceeași 
credință. În Predica de pe munte, Isus Cristos a insistat asupra împăcării dintre 
fraţi, iar Apostolul Pavel, la rândul său, a făcut din aceasta un deziderat major al 
bisericilor pe care le-a creat. 

A patra conotaţie se referă la pacea bisericilor lui Cristos cu lumea din 
jur, cu societăţile în care acestea au luat ființă şi au funcţionat efectiv. În această 
acceptiune, pacea apare o singură dată, în cartea Faptele apostolilor, in care 
citim că: „Biserica se bucura de pace în toata Iudea, Galilea si Samaria, se în- 
tărea sufletește şi umbla în frica Domnului; şi cu ajutorul Duhului Sfint se în- 
multea”™. Însă, destul de rar, de-a lungul celor 2000 de ani, bisericile creştine s- 
au bucurat de o pace reală și durabilă. Începând cu prigonirea creştinilor de către 
puterea romană din primele secole de creştinism şi până astăzi, bisericile cres- 
tine au fost mereu confruntate cu tot soiul de provocări. În prezent, creştinii sunt 
prigoniti în peste 50 de ţări“5. În țările occidentale, teroarea împotriva creştinilor 
se exercită mai voalat. Astfel, a luat proporții, în ultimele decenii, fenomenul 
christofobiei, iar legalizarea unor păcate grave pune biserica lui Cristos în situații 
extrem de delicate. Postmodernismul, relativismul şi alte „isme” reprezintă ad- 
versari redutabili ai Creștinismului în prezent. 

A cincea conotaţie este cea de pace socială: pacea între oameni, indife- 
rent de credință, pacea cu ceilalți, opusul stării de natură pe care o imagina Thomas 
Hobbes în Leviathan. Ea este prezentă în sintagme precum: „Urmăriţi pacea”, 
precum si în îndemnul pe care Pavel îl adresează creștinilor din capitala Imperiului 
Roman si, de fapt, creștinilor în general: „Dacă este cu putință, întrucît atîrnă de 
voi, trăiţi în pace cu toți oamenii”. 

A şasea conotaţie este cea politică. Pacea, în acceptiune politică, este 
pacea percepută ca absență a războiului, a stării conflictuale şi a oricăror vio- 
lente provocate de factori politici. Despre pace în accepțiunea politică se vor- 
beste cu deosebire în Vechiul Testament. 

În fine, a șaptea conotaţie este cea eschatologică. Despre ea vorbeşte 
Profetul Isaia în cartea sa, capitolul 9 şi capitolul 11. El imagina (profetea) „o 
pace fără sfîrşit”, o lume în care „lupul va locui împreună cu mielul, şi pardosul 
se va culca împreună cu iedul; vitelul, puiul de leu, şi vitele ingrasate, vor fi îm- 
preună, si le va mina un copilas; vaca si ursoaica vor paste la un loc, şi puii lor 


“ Romani 13: 6. 

“4 Vezi Faptele apostolilor 9: 31. 

45 A se vedea ierarhizarea ţărilor, în funcţie de gradul de teroare exercitată asupra creștinilor 
la Open Doors USA, „List of Persecuted Christians Worldwide”, Open Doors USA, https: 
//www.opendoorsusa.org., data accesării 12 august 2016. 

se vor culca împreună. Leul va mînca paie cu boul, pruncul de tifa se va juca la 
gura bortei năpîrcii, şi copilul înțărcat va băga mina în vizuina basilicului”. 

Dintre cele şapte conotații mai sus enumerate, cea spirituală este pre- 
eminentă întrucât de ea depind, într-un fel sau altul, toate celelalte. Astfel, cine 
este împăcat cu Dumnezeu, va avea pace lăuntrică, va fi împăcat cu sine, va avea, 
totodată, pace cu cei de aceeaşi credință, cu cei din biserică, va avea pace cu cei 
din comunitatea în care trăieşte şi, dacă va urma poruncile biblice, se va abtine 
de la orice formă de război sau violență împotriva semenilor săi. De asemenea, 
pentru credincioşi, pacea, privită eschatologic, reprezintă o promisiune făcută de 
Dumnezeu, iar Dumnezeu, spune Biblia, „nu este un om ca să mintă”. El ce pro- 
mite si face. 

Creștinismul este, în esența si în litera şi spiritul lui, o religie a păcii, am 
putea spune, fără să exagerăm, o doctrină pacifistă, în sensul bun al cuvântului. 
Îndemnul la pace este un îndemn explicit în Biblie. Astfel, în Romani 12: 18, 
apostolul Pavel scrie: „Dacă este cu putință, întrucît atîrnă de voi, trăiţi în pace 
cu toți oamenii”. Privită în context biblic, aceasta apare ca o datorie ce tine de ceea 
ce am putea numi deontologia creștină (acele părți din Biblie care precizează 
datoriile spiritual-morale ale creştinilor). 

Precizarea conform căreia Creştinismul reprezintă o religie a păcii este 
importantă din două puncte de vedere. Mai întâi, din punct de vedere istoric. Cum 
se ştie, lumea creștină (Creştinătatea) n-a fost ferită, de-a lungul istoriei, de mo- 
mente și evenimente conflictuale, violente. Astfel, în secolele XI-XIII, au avut 
loc cruciadele. Unii din exponentii cruciadelor, au invocat, în sprijinul acțiunilor 
lor, pasaje biblice, cel mai frecvent fiind versetul din Evanghelia după Matei 
10: 34, în care Isus afirmă: „Căci, n-am venit pe lume s-aduc pacea, ci sabia...”. 
Acest pasaj a fost scos din context şi i s-a dat o interpretare completamente gre- 
şită. La ce se referă în mod concret acest verset nu este greu să ne dăm seama 
dacă citim cu atenţie întregul verset şi dacă nu îl scoatem din context. O privire 
atentă ne va arăta că Isus făcea în mod clar referire la bătălia în plan spiritual, 
nicidecum nu îndemna la violență, la război. Nu e vorba, prin urmare, de o bă- 
tălie în sens politic. 

Apoi, au fost războaiele religioase din secolul al XVII-lea. În fine, există și 
astăzi conflicte între creștinii de diverse confesiuni (a se vedea, de pildă, cazul 
Irlandei de Nord, unde protestanții şi catolicii se luptă de aproape cinci decenii, 
cu victime de o parte şi de alta). În fine, Teologia Eliberării, în America Latină, 
induce, la rândul ei, ideea potrivit căreia Creștinismul ar legitima utilizarea vio- 
lentei, a războiului. Trebuie spus, însă, foarte transant, că nimic nu justifică, în 
doctrina creștină genuină, asemenea acțiuni violente. Ele sunt interpretări ad 
libitum ale unor pasaje biblice, extrase din contextul lor spiritual si puse să ser- 
vească anumite interese, politice sau de altă natură. 

Al doilea aspect vizând înțelegerea Crestinismului ca o religie a păcii 
trimite la analogia cu alte religii. Există, într-adevăr, religii care, prin ceea ce 
propagă în plan doctrinar, induc ideea violenţei, a războiului (a se vedea, bună- 
oară, ideea de Jihad sau „Război sfânt” în Islam). Există, astăzi, autori care încearcă 
să argumenteze contrariul, şi anume că toate religiile sunt la fel de vulnerabile 
in fata violenţei, ceea ce, desigur, reprezintă o vădită exagerare. Nu-mi propun, 
fireşte, în studiul de față, să adâncesc această temă delicată. Există studii pro- 
filate pe acest subiect care pot fi consultate cu folos. 

Un lucru, însă, se cuvine a fi precizat cu toată claritatea: Creștinismul 
autentic se distinge ca o religie a păcii, a tolerantei, a bunei înţelegeri şi a bunei 
convietuiri, o religie a non-violentei. Nu este o întâmplare că doctrina creştină, 
corect percepută şi interpretată, a putut servi ca bază pentru strategia non-vio- 
lentei practicată de Mahatma Gandhi, prin care acesta a reuşit să elibereze India 
de sub dominaţia britanică sau pentru lupta de emancipare a negrilor, în Statele 
Unite, sub pastorul Martin Luther King jr. 

Astfel, din punct de vedere doctrinar, punctul de vedere care prevalează 
în prezenta abordare, Creștinismul se prezintă ca o religie a păcii, o învățătură 
care, explicit sau implicit, promovează si legitimează ideea păcii, o idee de care 
lumea noastră are atât de mare nevoie, o valoare preeminentă a omenirii, în toate 
timpurile, iar astăzi, când posibilităţile de distrugere, au devenit copleşitoare, o 
condiţie esențială a supraviețuirii umanității. 

Pacea este, aşadar, o valoare de referință în Creştinism. E adevărat, pe 
de altă parte, că doctrina creștină admite că există situaţii când războiul nu poate 
fi evitat, situaţii in care declanşarea lui nu atârnă de creştini. Dacă eşti atacat, o 
logică elementară iti spune ca trebuie să te aperi. 

În cartea Lumină și glorie“S, este relatat un episod în care creştinii de pe 
Mayflower, ajunşi în America, au fost nevoiţi să se apere, folosindu-se de ar- 
mele pe care le aveau la îndemână, împotriva unei populații indigene care i-a atacat 
dedându-se la acte de o mare cruzime. Viaţa ne arată că există, uneori, situații 
când conflictul nu poate fi evitat. 

O dezbatere interesantă, în care au fost implicaţi marii teologi şi filosofi 
creștini ai Evului Mediu, Augustin şi Toma d’ Aquino, s-a purtat pe tema răz- 
boiului, a războiului just în principal. 

Astfel, în Summa Theologiae, Toma d' Aquino, se întreabă: „Este intot- 
deauna un păcat să faci război?” (Întrebarea 40, art. 1)”. 


46 Peter Marshall, Lumină şi glorie: o istorie a constituirii Americii, traducere de David Manuel şi 
Mircea Bunta, Cartea Creştină, Oradea, 1995. 

Toma din Aquino, Summa theologica, întrebarea 40, art. 1, traducere de Alexander 
Baumgarten et al., Polirom, laşi, 2009. 


106 


Creștinism si politică. O abordare doctrinară 


Nu voi intra în detaliile demersurilor marelui teolog. Concluzia este im- 
portantă şi aceasta este următoarea: „Războiul declarat pentru apărarea Statului 
şi pentru binele comun, de acela care este însărcinat cu guvernarea ţării, dacă 
este (...) făcut cu o intenție dreaptă, nu este deloc un păcat; lipsit de aceste con- 
ditii, el este ilicit” (Întrebarea 40)'*. 

Pentru ca un război să fie just, trei lucruri trebuie întrunite. Primul se re- 
feră la autoritatea celui din ordinul căruia războiul trebuie făcut. O persoană pri- 
vată, bunăoară, nu poate declara război. Doar principele, conducătorul legitim al 
Statului, cel care „poartă sabia”, care deține autoritatea, este în drept să declare 
un război. Oricine altcineva este ilegitim. Aici, Toma îl citează pe Augustin, care 
afirma că: „Ordinea naturală apropiată de nevoia de pace între oameni pretinde 
că dreptul şi puterea de a face război se găsesc în persoana principilor”. 

Al doilea (lucru) se referă la faptul că e nevoie de o cauză justă, adică cei 
împotriva cărora s-a declanșat războiul să se fi făcut vinovaţi de o anume injustitie. 

La acest punct, Toma îl citează din nou pe Augustin care spunea că se 
definesc, de regula (in mod obișnuit), „războaiele juste acelea care înving injuriile”. 

Al treilea motiv pentru a face război este de a avea o intenție dreaptă; 
adică intenţia de a procura un bine sau de a evita un rău. 

Si din nou, Toma recurge la un argument din Augustin: ,,Veritabilii 
slujitori ai lui Dumnezeu privesc ca juste războaiele care nu sunt făcute nici din 
ambiţie, nici din cruzime, ci din dragoste pentru pace si în vederea reprimării 
răufăcătorilor şi asigurării bunurilor”. Se poate ajunge astfel în situaţia când un 
război este declarat de o autoritate legitimă si pentru o cauză justă și totuşi să 
devină ilicit prin reaua intenție a celui care îl face. 

Un lucru se cuvine a fi precizat cu toată claritatea: dincolo de aceste 
discuții, fără îndoială interesante, învățătura creştină genuină, în litera si în spi- 
ritul ei, aşa cum este exprimată în Scripturi şi cu deosebire în Noul Testament, 
nu promovează războiul, ci pacea. Din acest punct de vedere, Crestinismul poate fi 
considerat, într-adevăr, ca un irenism, adică o doctrină (promotoare) a păcii. Nu 
spun pacifism, deoarece pacifismul, în forma lui pură, radicală, exclude apriori 
orice utilizare a forței. Creștinismul lasă deschisă posibilitatea implicării cresti- 
nilor în război, însă doar în situații excepționale, când acesta nu poate fi evitat în 
niciun fel. Acesta este, cred, înțelesul sintagmelor utilizate de apostolul Pavel, 
în Romani 12: 18: „Dacă este cu putință” si „întrucît atîrnă de voi”. 

În măsura in care atârnă de ei, creștinii trebuie să trăiască in pace cu toți 
oamenii, să evite războiul, ca şi orice formă de violență. Acesta este mesajul 
Apostolului Pavel si el trebuie înțeles ca atare, fără interpretări ad libitum. 

Apostolul Pavel a scris Epistola către Romani călăuzit de Duhul Sfânt şi 
condus de un singur gând — şi anume acela de a prezenta cât mai coerent învă- 
{atura lui Isus Cristos, printre care, desigur, $i cea privitoare la pace. 


48 Ibidem. 

Or, cum se stie, Isus e numit ,,Printul pacii”. Evanghelia propovaduita 
de El era „Evanghelia păcii”. Lui Petru, care îi tăiase urechea slujitorului Marelui 
Preot venit, împreună cu cei care aveau sarcina sa-l aresteze pe Isus, acesta fi 
spune: „Bagă sabia în teacă, cine scoate sabia, de sabie va pieri”. 

Creştinii sunt chemaţi să-l urmeze, în toate privintele, pe Isus, intemeie- 
torul Creştinismului. El este modelul de urmat și învățătura (Evanghelia) Lui 
trebuie să fie propovăduită si pusă în practică de creştini. Or, cum se ştie, Isus a 
luptat cu armele iubirii, bunătății, neprihănirii si păcii. De altminteri, pacea e 
conținută în descrierea pe care apostolul Pavel o face dragostei, in 1 Corinteni 
13: 4-7. 

În concluzie: învățătura creştină, asa cum este aceasta prezentată in 
Biblie, este, în mod clar si evident, promotoarea păcii şi nu a războiului. Pacea 
este una din valorile de referință ale Creștinismului şi ea trebuie preferată în 
toate circumstanțele în care acest lucru este posibil (şi atârnă de creștini). 


9. Creștinismul și problema democraţiei 


Spre deosebire de cuvântul pace care apare, cum am văzut, de câteva sute 
de ori în paginile Scripturii, cuvântul democraţie nu este prezent nici măcar o 
singură dată. 

Cum se ştie, atât termenul democraţie cât şi fenomenul democraţiei, în 
primele lui manifestări, sunt considerate invenții ale grecilor antici. Etimologic, 
termenul democraţie derivă din cuvintele greceşti demos şi kratos. Primul în- 
seamnă „popor”, iar cel de-al doilea „putere”. Aşadar, literal, democraţie înseamnă 
puterea poporului. Cu acest înțeles s-a operat până în zilele noastre şi unii con- 
tinuă să invoce accepțiunea etimologică a termenului ori de câte ori vine vorba 
de democraţie. 

Pericle, considerat principalul exponent şi ideolog al democraţiei în 
lumea cetăților greceşti, după ce evidenția caracterul original si paradigmatic al 
Constituţiei atenienilor, descria astfel regimul democratic existent la Atena: „În 
privința numelui — din pricină că este condusă nu de cîțiva, ci de mai multi ceta- 
teni — s-a numit democraţie, și, după lege, toți sunt egali în privința intereselor par- 
ticulare; cât despre influența politică, fiecare este preferat după cum se distinge 
prin ceva, şi nu după categoria socială, ci mai mult după virtute, iar dacă este sărac, 
dar poate să facă vreun lucru bun pentru cetate, nu este împiedicat pentru că n-are 
vază. În raporturile cu comunitatea şi în privința suspiciunii reciproce în activi- 
tatea zilnică ne manifestăm liberi activitatea, fără să ne mâniem pe vecin dacă 
face ceva după pofta inimii lui, şi fără să prevedem (prin legi) acțiuni supărătoare, 
care nu comportă o pedeapsă, dar sunt de nesuferit pentru alții. Ne facem fără să 
ne supărăm interesele particulare, nu călcăm legile, când chibzuim treburile pu- 

blice, mai ales din respect pentru legi, dând ascultare şi oamenilor care sunt, în 
orice împrejurare, la conducere, și legilor, atât acelora care sunt promulgate, spre a 
veni în ajutorul oamenilor păgubiţi, si legilor care, desi nu sunt scrise, comportă 
totuși un respect unanim consimtit””’. 

Nimic de felul acesta nu vom găsi în paginile Bibliei. Singurele forme 
de regim la care Biblia face referire mai mult ori mai puţin explicită sunt teo- 
cratia (cărțile lui Moise, de pildă, ne prezintă regimul teocratic sub care trăia po- 
porul evreu, scos din robia egipteană si trecut, timp de 40 de ani, prin pustiu, in 
drumul spre tara făgăduită) şi monarhia, în formele în care aceasta era activă în acea 
vreme (regimul faraonic, în Egipt, Imperiul persan, sub domnia lui Nebucadnetar, 
iar, după instituirea monarhiei la poporul evreu, eveniment descris în cartea 1 
Samuel, regimurile prezente în cazul poporului ales: domnia lui Saul, primul 
rege, apoi domnia lui David, a lui Solomon, fiul acestuia, iar, după scindarea, 
sub Roboam, fiul lui Solomon, a Izraelului, în Regatul de Nord şi Regatul de 
Sud, regii care au domnit peste cele două regate. Așadar, niciun cuvânt despre ceea 
ce grecii numeau, cu un înţeles pejorativ, la început, apoi, cu nedisimulată admi- 
ratie, precum în cazul lui Pericle, democraţie. 

Cum spun atunci unii că democraţia este de inspiraţie evanghelică? Şi — 
trebuie s-o spunem — nu este vorba de autori de mâna a doua, ci de gânditori de 
prim rang, precum Alexis de Tocqueville sau filosofii Henri Bergson sau Jacques 
Maritain, ori de oameni politici de anvergură precum Henry A. Wallace, fost 
vicepreședinte al Americii între anii 1941-1945, sau Robert Schuman, prim mi- 
nistru şi ministru de externe al Franţei, ministru al finanțelor si ministru al 
Justiţiei şi Preşedintele Adunării Parlamentare Europene. 

Să le dăm, pe rând cuvântul. 

În celebra sa lucrare Despre democrație în America, Alexis de Tocqueville, 
fără îndoială cel mai ilustru gânditor al democraţiei, în era modernă, afirma că: 
„Deşi pretinde ascultare pasivă în materie de dogme, dintre toate doctrinele reli- 
gioase creştinismul este cel mai favorabil libertății, pentru că el nu se adresează 
decît spiritului şi inimii celor pe care vrea să îi supună. Nici o religie n-a dis- 
prețuit atît folosirea forței materiale, ca religia lui Isus Cristos. Or, acolo unde forța 
materială nu este la mare cinste, tirania nu poate dura. Astfel, se vede cum des- 
potismul n-a putut fi întemeiat printre creştini. A existat doar provizoriu și precar. 
Cînd susţinem că o naţiune creștină este sclavă, o judecăm în comparație cu un 


popor creştin. Dacă o vom compara cu un popor păgîn, ni se va părea liberă”. 


© Tucidide, Razboiul peloponesiac, traducere de Nicolae I. Barbu, Editura stiințifică, Bucuresti, 
1966. 

5 Alexis de Tocqueville, Despre democraţie în America, traducere de Magdalena Boiangiu, 
Claudia Dumitriu şi Beatrice Staicu, Humanitas, Bucureşti, 1995, p. 368. 

Lucrurile stau asemănător si în ceea ce priveşte egalitatea, cel de-al 
doilea pilon al democraţiei. 

„Orice interpretare i s-ar da, dintre toate doctrinele religioase creştinis- 
mul este”, potrivit lui Tocqueville, „cel mai favorabil egalităţii. Doar religia lui 
Isus Cristos a considerat că singura măreție a omului constă în împlinirea dato- 
riilor sale si că oricine poate ajunge la această măreție, singura religie care e gata să 
accepte drept un fapt aproape divin sărăcia si nefericirea”$!. 

Mai aproape de zilele noastre, filosoful francez Henri Bergson nu ezita să 
afirme că: „democraţia este de esență evanghelică si că motorul ei este iubirea”. 

Pe urmele lui Bergson, un alt nume ilustru al filosofiei europene, neoto- 
mistul Jacques Maritain afirma, la rândul său, în lucrarea Creștinism și democraţie, 
că: starea de spirit democratică si filosofia democratică s-au forjat în lume sub 
acțiunea fermentului evanghelic. „În principiul său esenţial, această formă şi 
acest ideal de viață comună care se numește democraţie vine din inspirația evan- 
ghelică şi nu poate subzista fără ea”?. 

În fine, dar fără a epuiza lista autorilor și a oamenilor politici care pro- 
povăduiau originea creştină a democraţiei moderne, Robert Schuman afirma, la 
rândul său, că: „Democraţia isi datorează existenţa creştinismului. Ea s-a născut 
în ziua în care omul a fost chemat să realizeze, în viața sa temporală, demnitatea 
persoanei umane, în libertatea individuală, în respectul drepturilor fiecăruia si 
prin practica dragostei fraterne față de toți. Niciodată înainte de Cristos n-au 
fost formulate idei asemănătoare. Democraţia este legată de creștinism doctrinar 
şi cronologic. Ea a prins contur datorită lui, în etape, de-a lungul unor lungi ta- 
tonări, uneori cu prețul erorilor şi al recăderilor in barbarie (...). Creștinismul a 
propovăduit egalitatea naturală a tuturor oamenilor, copii ai aceluiași Dumnezeu, 
rascumparati de însuși Isus, fără deosebire de rasă, culoare, clasă sau profesie. 
El a făcut recunoscută demnitatea muncii și obligaţia tuturor de a i se supune. El 
a recunoscut primatul valorilor interioare, singurele care înnobilează omul. 
Legea universală a dragostei si a caritatii a făcut din orice om aproapele nostru 
şi pe ea se bazează de atunci relațiile sociale în lumea creştină. Această revo- 
lutie s-a operat sub inspirația progresivă a Evangheliei care a fasonat generaţiile 
printr-o muncă lentă, uneori însoţită de lupte penibile”®. 

Pe cât de transante sunt aceste aprecieri, pe atât de transante sunt şi con- 
cluziile: „democraţia este de esență evanghelică”, „democraţia va fi creștină sau 
nu va fi”, „o democraţie anticrestina va fi o caricatură care se va cufunda în ti- 


ranie sau în anarhie””*. 


*' Ibidem. 

5 Jacques Maritain, Creștinism si democrație, traducere de Constantin Galeriu şi Liviu 
Petrina, Crater, Bucuresti, 2000, p. 56. 

5 Robert Schuman, Pour l’Europe, ediţie de Jean-Dominique Giuliani, Fondation Robert 
Schuman; les Editions Nagel, Paris; Genève, 2010. 

** Vezi Ibidem. 

Mai aproape de timpul nostru, Frederic Lenoir, într-o carte întitulată Le 
Christ philosophe” identifica șapte valori în ceea ce el numeşte „filosofia lui 
Christos” şi anume: egalitatea între ființele umane, libertatea individului, eman- 
ciparea femeii, justiție socială, separatia între puterea temporală şi puterea spiri- 
tuală, non-violenta, iertarea si iubirea aproapelui. 

Potrivit aceluiași autor, învățătura lui Isus trimite spre un echilibru etic 
între Libertate, Egalitate si Fraternitate, valori fara de care democraţia ar fi de 
neimaginat. 

În realitate, lista valorilor întruchipate și afirmate de Isus este considerabil 
mai extinsă și întreagă această scară de valori creează cadrul propice afirmării 
democraţiei ca valoare şi ca filosofie de viata. 

E adevărat, pe de altă parte, că există si autori care neagă orice legătură 
între Creștinism si democraţie. Printre ei, binecunoscutul filosof şi eseist spaniol 
Miguel de Unamuno. Pentru Unamuno, democraţia creştină este precum o „chi- 
mie albastră”S6. 

Un fapt poate fi cu certitudine stabilit: doctrina creştină, aşa cum este 
aceasta ilustrată în Scripturi (Biblie) nu conţine nicio referință explicită la de- 
mocratie ca termen sau ca formă de regim politic. Dar, cu toate acestea, nu este 
cu nimic exagerat să afirmăm, pe linia unor mari gânditori, că democraţia mo- 
dernă îşi află bazele (fundamentele) în Creştinism. 

Pentru a argumenta acest lucru, este nevoie să pornim de la ceea ce este 
democrația modernă, altfel spus de la definiția democrației moderne. 

Ce este democraţia modernă şi ce datorează aceasta Creștinismului? 

Cu siguranță, printre cele mai bune definiții care s-au dat democraţiei 
moderne, cea a lui Alexis de Tocqueville merită o atenţie specială, aparte. 

Într-o notă asupra Constituantei, Tocqueville defineşte democraţia, „ur- 
mând adevărata semnificație a cuvintelor: un guvernământ la care poporul ia o 
parte mai mult sau mai puţin mare”. 

În scrierile sale inedite, autorul Democraţiei în America, revine cu noi 
precizări si detalii. Astfel, în dreptul cuvântului „democraţie”, el notează urmă- 
toarele: „egalitate de drepturi politice, egalitate în fata legii; eforturi ale socie- 
tatii pentru a furniza săracilor instituţiile care le vor permite să se pună în starea 
de a se ridica ei înşişi, mare independență lăsată individului (cea mai mare posibilă), 
toată libertatea, toată responsabilitatea, toată facilitatea. Democrația înseamnă 
libertatea combinată cu egalitatea”. 

Este o viziune a democraţiei care combină concepția clasică despre de- 
mocratie (să nu uităm că Aristotel, în Politica, a definit democraţia prin cele două 


5 Frédéric Lenoir, Le Christ philosophe, Plon, Paris, 2008. 

55 Vezi Miguel de Unamuno, Agonia creştinismului. 

a Apud. Marcel Prélot, Georges Lescuyer, Histoire des idées politiques, Dalloz, Paris, 1997, 
pp. 389-390. 

elemente: libertate şi egalitate) cu concepția modernă, de factură liberală, în care 
accentul pe individ, pe libertate şi drepturile omului este crucial. 

Raportând definiţia dată de Tocqueville democraţiei la doctrina creştină, 
aşa cum este aceasta ilustrată în Biblie, vom constata că, în adevăr, ceea ce am 
putea numi fundamentele democraţiei (pilonii democraţiei) sunt cel mai bine 
ilustrate în Scripturi. 

Să luăm, bunăoară, ideea de egalitate. În fata lui Dumnezeu, toți oamenii 
sunt egali. De aici, decurg, apoi, alte aspecte ale egalității, cum ar fi, de pildă, 
egalitatea în fata legii etc. În Isus Cristos, această egalitate se manifestă în forma ei 
cea mai înaltă, desăvârşită. Nu mai există nici evreu, nici grec, nici sclav si om 
liber, nici bărbat sau femeie, ci toți sunt egali. Creștinismul a rezolvat clivajele 
etnice, sociale, de gen etc. La fel stau lucrurile şi în ceea ce priveşte libertatea. 
Dumnezeu i-a făcut pe oameni ființe libere. Dar, abia în Isus Cristos, ei dobân- 
desc adevărata libertate. 

La cele două valori de referinţă care definesc democraţia, s-ar putea adăuga 
altele, precum: fraternitatea (Isus este cel dintâi, şi toţi ceilalți sunt frați în El), 
pe care Bergson o considera ,,esentiala” şi capabilă să înlăture contradictia dintre 
libertate şi egalitate, respectul persoanei si al demnității umane (Dumnezeu l-a 
creat pe om ca o ființă privilegiată, după chipul si după asemănarea Lui), res- 
pectul unor drepturi fundamentale cu care Dumnezeu l-a înzestrat pe om etc. Avem, 
astfel, o imagine mult mai complexă şi mai profundă a ceea ce se cheamă fun- 
damentele, pilonii de sprijin, elementele definitorii, valorile de referință ale de- 
mocratiei moderne. Nicio altă doctrină, nici chiar liberalismul despre care s-a 
spus că „a creat lumea modernă”, nu au oferit atâtea elemente şi deci o bază atât de 
solidă pentru democrația modernă cum a oferit Creștinismul. Celebra triadă: 
liberte-egalite-fraternite pe care Revoluţia Franceză de la 1879 a promovat-o ca 
pe sloganul ei de referință fiind, apoi, preluată de Republica Franceză, ca deviză 
a ei, îşi găseşte originea şi inspiraţia în Creștinism. 

În concluzie, fără a opera cu termenul democraţie, forjat în lumea ce- 
tatilor antice greceşti si fără a face vreo referință explicită la regimul democratic, 
Crestinismul a oferit cea mai solidă bază pentru manifestarea democrației mo- 
derne. Nu este, de altfel, de mirare că ceea ce numim democraţie modernă s-a 
afirmat, mai întâi şi aproape exclusiv, în țări creștine (țările Europei occidentale 
şi Americii de Nord sunt ţări prin excelenţă creștine). 

Creştinismul a creat mediul social, cultural, moral, politic etc. în care 
democraţia modernă de tip occidental a devenit posibilă. Dintre toate doctrinele 
şi sistemele de credință cunoscute, începând cu doctrina platoniană si terminând 
cu doctrinele filosofico-politice ale secolului XX, Creştinismul conţine cea mai 
extinsă si cea mai consistentă scară de valori compatibile cu prezența şi mani- 
festarea democraţiei. 

Limitarea puterii politice, era de părere F.A. Hayek, unul din gânditorii 
cei mai profunzi ai veacului XX, reprezintă cea mai importantă problemă a or- 
dinii sociale. Ea a constituit, potrivit lui Hayek, preocuparea principală a gândi- 
torilor liberali din secolele al XVII-lea si al XVIII-least. 

De ce e nevoie să fie limitată puterea (politică)? 

Pentru că, aşa cum observa Montesquieu, în Despre spiritul legilor: 
„experienţa de totdeauna ne învață că orice om care deține o putere este înclinat 
să abuzeze de ea si că el merge mai departe asa pînă ce dă de granite. Cine ar 
spune asa ceva?! Însăși virtutea are nevoie de ingradiri”®. 

Asa cum va argumenta, câteva secole mai târziu, Bertrand de Jouvenel, 
în cartea sa Du Pouvoir. Histoire naturelle de sa croissance”, creşterea puterii 
reprezintă o tendinţa naturală a acesteia, am putea spune „o lege a puterii”. 
Această „lege” ar putea fi exprimată printr-o propoziție simplă: „Orice putere 
are tendința să crească”. 

Machiavelli este cel care, în Principele“! a descoperit şi formulat, chiar 
dacă într-o formă mai putin riguroasă, principalele „legi” ale puterii, între care: 
legea autoprezervării, legea creșterii, legea ascunderii, legea corupției şi legea 
rațiunii de stat, „prima lege a puterii”, potrivit lui Ludovic al XIV-lea, exponentul 
cel mai notoriu al absolutismului puterii monarhice. 

Dacă, prin urmare, orice putere are tendința naturală, „legică”, să crească, 

se pune problema cum poate fi limitată creşterea puterii (a puterii politice, în 
cazul de fata)? 
Prima, în ordine cronologică, ar fi separatia puterilor. Ea a fost, mai întâi, intuită 
şi descrisă de Aristotel, în lucrarea Politica. Însă, le-a revenit lui John Locke și 
lui Montesquieu, doi gânditori liberali, sarcina de a formula, în forma în care ni 
s-a păstrat până astăzi, principiul sau teoria separaţiei puterilor în stat. Astfel, în 
cel de-al doilea Tratat despre guvernământul civil”, Locke împarte puterea in: 
puterea legislativă, puterea executivă şi puterea federativă (Locke imagina 
funcționarea acestui principiu într-o structură de tip federativ, astfel că puterea 
federativă avea drept sarcină menținerea păcii într-o astfel de structură). 


5 Vezi F.A. Hayek, Law, Legislation and Liberty, vol. 3, The Political Order of a Free 
People, The University Chicago Press, 1979. 

°° Charles-Louis de Secondat Montesquieu, Despre spiritul legilor, traducere de Dan Bădărău şi 
Armand Roşu, Editura Științifică, Bucuresti, 1964, p. 194. 

© Bertrand de Jouvenel, Du pouvoir. Histoire naturelle de sa croissance. 

6l Niccolò Machiavelli, „Principele”. 

“2 John Locke, Al doilea tratat despre guvernământul civil: adevărata sa origine, durata şi 
sfârşitul său, traducere de Andreea Năstase, Antet XX Press, Bucuresti, 2011. 

Formularea clasică, consacrată i-a revenit lui Montesquieu. În Despre 
spiritul legilor, acesta ne-a dat şi motivarea şi explicarea acestui principiu. 

„Pentru ca să nu existe posibilitatea de a se abuza de putere, notează el, 
trebuie ca, prin rânduiala statornicită, puterea să fie înfrânată de putere. Orînduirea 
de stat poate fi de asa natură, încît nimeni să nu fie constrâns să facă lucrurile la 
care legea nu-l obligă și să nu le facă pe cele pe care legea i le îngăduie”*. 

Principiul sau teoria separaţiei puterilor în stat reprezintă un principiu 
recunoscut, consacrat în toate democratiile moderne. Cu amendamentele aduse 
de federaliştii americani, în secolul al XVIII-lea, sintetizate în formula checks 
and balances, acest principiu a rămas valabil si astăzi. 

Cu toate acestea, practica ne-a arătat că el este insuficient. Cele trei pu- 
teri pot uşor să se solidarizeze atunci când isi simt amenințate interesele. Astfel 
încât s-au căutat noi modalități de limitare a puterii politice. Una din acestea, despre 
care am vorbit, într-un capitol anterior, care se datorează învățăturii creştine, este 
separatia dintre puterea temporală si puterea spirituală, dintre Biserică şi Stat. 
Însă nici această modalitate n-a fost ferită de excese. 

Alte modalităţi au fost contra-puterile reprezentând societatea civilă, sau 
guvernarea negativă preconizată de F.A. Hayek, gânditor de origine austriacă, 
laureat al Premiului Nobel pentru Economie (1974). 

Întrucât scopul demersurilor mele din acest capitol, nu este acela de a vorbi 
despre teoriile limitării puterii, în genere, mă voi opri, în cele ce urmează, exclu- 


Trebuie să facem, de la început, o precizare. Creștinismul, ca religie, a 
fost inclus, de regulă, în categoria doctrinelor prin care s-a încercat, mai curând, 
legitimarea absolutismului puterii decât limitarea acesteia. Am văzut, bunăoară, 
că atât Robert Filmer, în Patriarcha, cât şi Bossuet, in Politica extrasă din 
cuvintele proprii Sfintei Scripturi, au căutat argumente pentru a legitima puterea 
absolută a monarhilor. Exponentii tuturor teocratiilor, ca si cei ai regimurilor 
monarhice absolutiste, s-au prevalat de învățătura creştină pentru a justifica ab- 
solutismul puterii. 

O cercetare atentă a textului biblic pune în lumină elemente care ne în- 
dreptatesc să tragem o concluzie diferită: prin spiritul ei, doctrina creştină oferă 
mai curând argumente în favoarea limitării puterii. 

Primul argument este chiar faptul că puterea își are sursa în Dumnezeu. 
Or, o putere care vine de la Dumnezeu nu poate fi exercitată oricum, ci numai în 
consonanță cu voia, cu sarcinile (cele două amintite) si cu poruncile lui Dumnezeu, 
cea dintâi poruncă fiind dragostea pentru Dumnezeu și pentru semeni. Acestea 
toate reprezintă limitări ale puterii. Dumnezeu a instituit puterea politică, a fixat 
sarcinile puterii şi a indicat mijloacele adecvate îndeplinirii acestora. 


& Charles-Louis de Secondat Montesquieu, Despre spiritul legilor, p. 194. 


114 


Crestinism si politică. O abordare doctrinară 


Al doilea argument constă în delimitarea puterii temporale de puterea 
spirituală, Creștinismul fiind singura religie care operează explicit şi transant o 
asemenea delimitare. Faptul va genera consecinţe extraordinare, una dintre aceste 
consecinţe fiind tocmai limitarea exceselor puterii temporale. 

Al treilea argument poate fi desprins din Vechiul Testament, în special 
din cărțile istorice, dar şi din cărțile profeților. Din aceste surse se vede clar că 
Dumnezeu n-a dat niciunui împărat puteri absolute. Ba, dimpotrivă, El n-a ezitat 
să pedepsească abuzurile de putere, mândria anumitor împărați, idolatria, încăl- 
carea poruncilor divine. Nici chiar David, „omul după inima lui Dumnezeu”, n-a 
beneficiat de puteri discretionare. Aceasta nu înseamnă că împărații care pri- 
meau puterea de la Dumnezeu, n-au abuzat de ea. Însă, de fiecare dată au fost 
penalizati pentru nesocotinta si abuzurile lor. 

A patra modalitate prin care puterea este limitată în Creștinism poate fi 
identificată simplu în morala creştină. O morală bazată pe valori precum: bună- 
tatea, dragostea, pacea, blandetea etc. Valoarea centrală a moralei creștine si, de fapt, 
a întregii învățături creştine este dragostea (agape). În felul în care o descrie 
apostolul Pavel, în 1 Corinteni, 13, vs.4-7, dragostea, la fel ca şi „remediul răului 
prin bine”, proprii moralei (deontologiei) creştine reprezintă cea mai sigură ga- 
rantie a abtinerii puterii politice de la excese. Însă, așa cum remarcă Augustin, 
Dumnezeu a instituit puterea, dar cei care o exercită efectiv sunt oamenii, iar 
aceştia își vor pune inevitabil amprenta asupra exerciţiului puterii. 

Am mai putea invoca, în fine, si un al cincilea argument — şi anume: 
„frica de Dumnezeu”. Astfel, în cartea Proverbe găsim două afirmaţii şocante: 
„Frica de Domnul este începutul înţelepciunii” şi „Frica de Domnul este înce- 
putul ştiinţei”. Un conducător politic care se teme de Dumnezeu va evita să facă 
lucruri care i-ar atrage sancţiunea divină. Frica de Dumnezeu, care a pedepsit, fără 
ezitare, abuzurile deţinătorilor puterii ar trebui să-i facă pe aceștia să se abțină 
de la orice fel de abuz în exercitarea acesteia. Ce-i drept, experiența ne arată că 
acest lucru nu prea s-a întâmplat. Dar aici vorbim nu de practica puterii, ci de 
doctrina biblică referitoare la limitarea puterii. 

În concluzie la cele de mai sus, se poate susţine, cu argumente solide, 
biblice, că doctrina creştină se poate încadra mai degrabă în categoria teoriilor 
vizând limitarea puterii. 


11. Deontologie și politică 
Termenul „deontologie” provine din limba greacă, unde deon, deontos 


înseamnă „ceea ce se cade”, „ceea ce se cuvine”, „datorie”, iar Jogos înseamnă 
cuvânt, teorie, ştiinţă. Literal, deontologie s-ar traduce prin teoria despre datorie, 

ştiinţa despre datorie (ştiinţa datoriei) sau cuvânt despre datorie. Fiind vorba despre 
Creştinism, prefer această ultimă sintagmă. 

Deontologia este considerată acea parte a eticii care se ocupă cu pro- 
blema datoriei. De aceea, mai este numită, uneori, şi etica datoriei. 

În gândirea modernă, deontologia, înțeleasă ca etică a datoriei, este le- 
gată de numele lui Immanuel Kant. Filosoful german a dedicat pagini de o rară 
frumuseţe ideii de datorie. Iată, spre exemplificae, un pasaj din Critica rațiunii 
practice“: „Datorie! Nume sublim şi mare, tu care nu cuprinzi în tine nimic 
agreabil, nimic care să includă insinuare, ci reclami supunere, care totuşi nici nu 
ameninti cu nimic care ar trezi în suflet o aversiune naturală si l-ar înspăimînta 
pentru a pune în mişcare voința, ci numai stabilesti o lege care-și găsește prin ea 
însăşi intrare în suflet si care totuşi îşi cîştigă ea însăşi, în ciuda voinţei, vene- 
ratie (desi nu totdeauna ascultare); înaintea căreia amutesc toate înclinațiile, desi 
în taină acţionează împotriva ei; care ţi-e obirsia demnă de tine si unde să găsim 
rădăcina descendentei tale nobile, care respinge cu mindrie orice înrudire cu în- 
clinatiile, rădăcină din care trebuie să derive, ca din originea ei, condiția indis- 
pensabilă a acelei valori, pe care numai oamenii înșiși și-o pot da?”. 

Nu este locul pentru o analiză detaliată a acestui text. Amintesc doar faptul 
că filosoful din Konigsberg a fost influențat decisiv de două sisteme de gândire: 
Creştinismul şi Iluminismul, că legea morală — celebrul imperativ categoric — i-a 
fost inspirată de Predica de pe munte şi că, spre sfârşitul vieţii, Kant a constien- 
tizat faptul că omul singur e o ființă prea fragilă pentru a se putea opune răului 
de unul singur, fiind nevoit să facă apel la o putere superioară, situată deasupra 
lui. Este vorba de așa-numita Biserică invizibilă. 

Kant a dezvoltat deontologia, în primul rând, pe linie filosofică. 

Dacă luăm, însă, în considerare, cele două apendice la eseul său, Spre 
pacea eternă, intitulate: „Despre neintelegerea dintre morală şi politică cu privire 
la pacea eternă” si „Despre acordul politicii cu morala după noțiunea transcenden- 
tală a dreptului public”®, atunci Kant ar putea fi considerat si creatorul deonto- 
logiei politice (dacă, desigur, se admite că asa ceva există). Cu precizarea, încă o 
dată, că una din sursele principale din care filosoful german s-a inspirat a fost tocmai 
învățătura creştină, celebrul imperativ categoric fiind, de fapt, așa cum s-a remarcat, 
o transpunere, în termenii filosofiei practice kantiene, a celebrei „Reguli de aur” din 
Predica de pe munte™. 

Cât priveşte etica creştină, aceasta are, în ansamblul său, un caracter de- 
ontologic. Astfel, etica sau morala creştină (cele două expresii sunt echivalente 


° Immanuel Kant, Întemeierea metafizicii moravurilor. Critica raţiunii practice, traducere 
de Nicolae Bagdasar, Editura Ştiinţifică, Bucureşti, 1972, pp. 175-176. 

°° Immanuel Kant, Spre pacea eternă: un proiect filosofic, traducere de Rodica Croitoru, 
Editura All, Bucureşti, 2008. 

55 Vezi Matei, 7: 12. 

atunci când e vorba de Creştinism) este alcătuită dintr-o serie de porunci sau da- 
torii pe care crestinul este chemat să le îndeplinească, indiferent de circumstan- 
tele si de sfera de activitate în care acesta se manifestă. 

În demersul de fata, nu-mi propun să mă refer la etica creștină în an- 
samblu, cu toate că aceasta prezintă o importanță aparte în economia (structura) 
de ansamblu a învățăturii creștine. Chiar şi Nietzsche, cel mai mare adversar al 
Creştinismului, considera că Creştinismul este o „religie etică” (şi nu a fost sin- 
gurul). În mod evident, etica reprezintă, după componenta spirituală — şi strâns 
legată de aceasta — a doua componentă ca importanţă si ca referinţă în Biblie (să 
nu uităm, totuși, că Creştinismul este, înainte de orice, o învățătură sau doctrină 
spirituală, o religie). 

Etica creştină vizează formarea caracterului creştin (ethos, de la care vine 
etică, înseamnă, între altele, si „caracter”), iar formarea caracterului e foarte im- 
portantă în economia (planul) Mântuirii. 

Scopul acestui subcapitol este mult mai restrâns şi mai precis. El îşi pro- 
pune să evidentieze cele câteva principii sau norme, cu valoare deontologica ex- 
plicită, pe care Apostolul Pavel le enunță, în Romani 12: 17-21, înainte de a face 
referire explicită la aspecte vizând politica. Astfel, înainte de a vorbi despre su- 
punere, originea puterii politice, sarcinile şi mijloacele autorității politice şi ale 
omului politic, despre legitimarea supunerii si a autorităţii politice, Pavel enunță 
câteva reguli, sub forma unor datorii pe care creştinii trebuie să le împlinească, 
indiferent dacă sarcina dată lor de Dumnezeu este aceea de a se supune sau 
aceea de a guverna, a comanda, de a conduce. 

Două din aceste reguli (norme) vizează, în mod expres, datoria tuturor 
creştinilor de a nu răspunde răului cu rău, ci de a birui răul prin bine. Aceste două 
versete delimitează clar etica si deontologia creştină de etica puterii, asa cum se 
prezintă aceasta în Principele lui Machiavelli. 

Machiavelli consideră că „oamenii sunt răi” și, orice ai face, ei nu pot fi 
schimbaţi. „Oricum i-ai alege, oamenii se vor dovedi totdeauna răi”%7. Întrebarea 
care se pune este cum putem fine sub control răutatea din natura omului? Printr-un 
alt rău, unul si mai mare. Astfel, dacă oamenii sunt răi, principele, conducătorul 
statului, trebuie să ştie, la nevoie, să fie și mai rău. Dacă oamenii mint, princi- 
pele trebuie, la rândul său, să nu-şi țină cuvântul dat, dacă circumstanţele o im- 
pun. Dacă oamenii sunt cruzi, violenti, principele trebuie, la rândul său, să fie 
crud atunci când împrejurările o cer. 

Dacă oamenii sunt, in general, „nerecunoscători, schimbători, prefacuti 
şi ascunși”, principele nu are cum să fie altfel. Dimpotrivă, e nevoie ca trăsătu- 
rile negative, în cazul său, să fie chiar mai accentuate pentru a putea face fata 
pericolelor care vin din partea supușilor săi. 


87 Vezi Niccolò Machiavelli, „Principele”, p. 121. 

Este ceea ce s-ar putea numi, cu o expresie inspirată, „remediul răului 
prin rău”. 

În Creștinism, lucurile se prezintă cu totul diferit. Creștinii sunt che- 
mati, în mod expres, să nu răspundă răului cu rău, ci să biruiască răul prin bine. 
Este ceea ce s-ar putea numi „remediul răului prin bine”. 

„Nu te lăsa biruit de rău, ci biruieşte răul prin bine”. Sunt cuvintele cu 
care se încheie capitolul 12 din Epistola către Romani şi, probabil, concluzia în- 
tregului demers pe care Pavel îl întreprinde, înainte de a se referi explicit la 
problemele enunțate în capitolul 13 (cele vizând politica). 

Un al doilea principiu care este explicit enunțat, în versetul 18, se referă 
la pace, o valoare de referință în doctrina creştină, așa cum am încercat să argu- 
mentez într-un capitol precedent. Creștinii sunt îndemnați, în măsura în care acest 
lucru este cu putință si în măsura în care depinde de ei, să trăiască în pace cu toți 
oamenii. 

„Dacă este cu putinţă, întrucât atârnă de voi, trăiţi în pace cu toți oamenii”. 

Al treilea principiu se referă la răzbunare. În politică, asa cum se desfă- 
şoară aceasta in mod curent, răzbunarea este la ordinea zilei. E de neconceput ca 
dacă cineva ţi-a cauzat o neplăcere (un lucru rău), să nu încerci să-i răspunzi cu 
aceeași monedă, dacă se poate chiar îndoit, întreit sau înzecit. Răzbunarea în po- 
litică face parte din regulile jocului. 

Crestinilor li se cere, dimpotrivă, să nu se răzbune singuri. Pentru a fi 
mai convingător, Pavel recurge aici la un citat din Vechiul Testament, unde se 
spune: „Răzbunarea este a Mea; Eu voi răsplăti”, zice Domnul. 

În versetul 20 este reluată o idee din Predica de pe Munte, care vizează 
ceea ce s-a numit iubirea duşmanilor. Astfel, după ce-i îndeamnă pe creștini să 
nu se răzbune singuri, apostolul Pavel le scrie creştinilor din Roma următoarele: 
„Dimpotrivă: dacă îi este foame vrajmasului tău, dă-i să mănânce; dacă-i este sete, 
dă-i să bea; căci dacă vei face astfel, vei îngrămădi cărbuni aprinsi pe capul lui”. 

Şi aici avem de-a face cu o netă diferenţă între politica machiavelică şi 
atitudinea pe care creştinii sunt chemați s-o manifeste. În politica machiavelica, 
ura este la ordinea zilei. Această ură reclamă identificarea unui inamic (căci e ne- 
voie ca ura să se manifeste împotriva cuiva, oricine ar fi el; ea are nevoie de o 
țintă spre care să se îndrepte, de un obiectiv spre care să fie directionata). 

E interesant, de altfel, de remarcat, că există teoreticieni ai politicii pentru 
care relația amic-inamic reprezintă una din presupozitiile politicului, alături de 
public-privat şi comandă (ordin)-supunere (ascultare). 

Aş dori să atrag, în mod cu totul special, atenția asupra celor cinci ver- 
sete care încheie capitolul 12 al Epistolei către Romani, dată fiind importanța 
lor deosebită si datorită faptului că adesea creștinii care se implică în sau discută 
despre politică uită repede de ele. 

Îmi vine în minte o discuţie pe care am avut-o, cu ani în urmă, cu un 
reputat evanghelist care locuia in America. Discuţia era legată de o posibilă in- 
terventie americană în Iran, intervenție care nu excludea posibilitatea utilizării 
armelor nucleare. 

I-am spus: „Este exclus”. „De ce?!”, m-a întrebat. 

„Fiindcă America e condusă de un Preşedinte care se consideră creștin, 
iar, în Romani 12: 18 scrie că, întrucât atârnă de ei, creştinii trebuie (au datoria 
expresă) să trăiască în pace cu toți oamenii”. 

„Uită de Romani 12”, a venit, surprinzătoare, replica interlocutorului. 

„Cu neputinţă”, i-am răspuns. „Face parte din Epistolă”. 

Iar, Pavel, cum se ştie, nu şi-a scris epistolele pe capitole, versete etc. Aşa 
cum, de altfel, Biblia, în ansamblu, n-a fost scrisă astfel (împărţirea s-a făcut 
ulterior, din rațiuni metodologice). 

Faptul că Apostolul Pavel plasează cele cinci versete (17-21) înainte de 
a face referințe explicite la probleme politice nu cred că este deloc întâmplător. 
Dimpotrivă, cred că a voit, în mod deliberat, să atragă, mai întâi, luarea aminte 
asupra câtorva datorii morale esenţiale pe care creștinii trebuie să le împlinească 
dacă vor să fie creștini nu doar cu numele si dacă vor să rămână creştini si dupa 
ce se implică în politică. Aceasta îmi aminteşte de maniera în care erau așezate 
lucrurile în Curriculum-ul şcolii întemeiate de Aristotel la Atena: celebrul Lyceum. 
Astfel, maestrul le preda, mai întâi, discipolilor săi, cursul de etică (publicat ul- 
terior sub numele de Etica Nicomahicd, după numele fiului şi discipolului său, 
Nicomah) şi abia apoi le vorbea despre politică. Îi învăţa, cu alte cuvinte, mai 
întâi, cum poți si ce trebuie să faci să devii bun cetățean, practicând virtutea 
(virtuțile civice) şi abia apoi le vorbea despre scopul politicii, despre stat si 
despre tipurile de regim politic etc. 

Etica era preeminentă în raport cu politica, lucru perfect valabil şi în 
Creştinism. Înainte de a face efectiv politică, fie în calitate de supuşi, fie în cali- 
tate de conducători, creştinii trebuie să cunoască datoriile de împlinit în calitatea 
lor de creştini. De aici se desprinde concluzia firească potrivit căreia deontologia 
reprezintă o condiţie prealabilă a implicării creștinilor în politică. 

Creștinii nu pot să se implice în politică oricum. Ei nu pot aplica în viața 
politică, maxima inventată de Iezuiti (şi atribuită adesea, în mod fals, lui 
Machiavelli): „Scopul scuză mijloacele”. Pentru creștini, politica bună este aceea 
care îşi pleacă, mai întâi, genunchii înaintea moralei şi a dreptului, dacă-mi este 
permis să folosesc o binecunoscută formulă a lui Immanuel Kant, părintele de- 
ontologiei (marcate, cum spuneam, de puternice influenţe creștine). 

Singura concluzie logică pe care o putem extrage, din cele de mai sus, 
este următoarea: în viziunea creștină, politica se subordonează moralei şi amân- 
două se subordonează laturii spirituale. 

Eschatologia (termenul vine din limba greaca, de la eschatos care in- 
seamnă „ultim”) reprezintă doctrina lucrurilor de pe urmăst. 

Întreaga învăţătură biblică are un caracter eschatologic, iar acest fapt se 
reflectă şi asupra politicii. 

Potrivit învățăturii biblice, politicul şi politica n-au existat dintru început. 
Omul paradisiac n-a trăit într-o ordine politică, ci mai degrabă într-un soi de par- 
teneriat cu Dumnezeu. Însă, după izgonirea omului din Grădina Edenului şi în- 
multirea oamenilor, a fost nevoie de o putere care să țină sub control răutatea 
umană si să prevină anarhia. Cartea 1 Samuel ne vorbeşte despre modul în care 
a fost instituită monarhia la „poporul ales”, dar din aceeaşi sursă reiese că deja 
celelalte popoare trăiau în regimuri politice. 

Însă, odată cu instaurarea Împărăției Veşnice a lui Dumnezeu, politica 
devine de prisos. Atunci când Dumnezeu conduce, domnia oamenilor se dove- 
deşte inutilă. 

În cartea Apocalipsa, Ioan a exprimat cât se poate de transant acest lucru: 
„În urmă, va veni sfîrşitul, când El va da Împărăţia în mîinile lui Dumnezeu 
Tatăl, după ce va fi nimicit orice domnie, orice stapinire si orice putere”. 

Ideea dispariţiei politicului a fost prezentă și în alte doctrine, dar, desi- 
gur, cu alte conotații şi consecințe. În Creştinism, Dumnezeu se foloseşte de po- 
litică atâta timp cât e nevoie. Însă, nu trebuie să vedem în politică un mijloc 
pentru mântuirea lumii. Politica nu este decât un instrument de care Dumnezeu 
se servește o vreme pentru a asigura ordinea și a preveni anarhia în societate. Cum 
s-a spus, societatea există pentru că oamenii sunt buni, guvernarea există pentru 
că oamenii sunt răi. Dumnezeu se folosește si de una si de cealaltă. 


13. O ultimă întrebare 


Dintre cele trei religii monoteiste, Creştinismul este religia cu cei mai mulți 
adepți. Potrivit unor estimări, totdeauna relative, el numără, astăzi, aproximativ 
2,3 miliarde de membri. 

Este, totodată, religia cu cel mai mare impact asupra istoriei lumii occi- 
dentale. După părerea unor autori“, Crestinismul a făcut posibile marile reali- 
zări ştiinţifice, economice, politice, culturale ale lumii occidentale, lume care a dat, 
timp de multe secole, tonul în istoria universală a civilizației. 


5 Cf. James Dixon Douglas, Dicţionar biblic, traducere de Doris Laurenţiu, Liviu Pop ŞI 
John F Tipei, Cartea Creştină, Oradea, 1995, p. 405. 

da Vezi, de pildă, Jean-Louis Harouel, Le vrai genie du christianisme: Laicite — Liberte — 
Développement. 

Este religia care a conferit identitatea profundă a două continente: Europa 
şi America de Nord şi care continuă să exercite și astăzi o influență majoră asupra 
regiunilor din emisfera sudică. 

În ciuda crizei pe care o traversează spiritualitatea creștină occidentală 
(credinţa, religia, biserica), în prezent, Creştinismul şi valorile creştine rămân, 
totuși, puternic imprimate în cultura şi civilizația occidentale. $i aprecierile de 
acest fel ar putea, desigur, continua. 

Întrebarea care se pune este: Ce mai poate oferi astăzi Creştinismul în ma- 
terie politica”, în special? 

Iată câteva posibile răspunsuri: 

1. Un cadru general, o viziune despre lume şi viață, un Weltanschauung prin 
prisma căruia putem privi, analiza, evalua, înțelege politica şi rosturile ei în 
societate si istorie. 

2. O concepție despre Istorie si despre sensul acesteia la care poate fi raportată 
politica înțeleasă ca „Istorie în curs de a se face”. 

3. Un substitut pentru ideologiile tradiționale care se află astăzi într-un evident 
declin, într-o criză majoră. 

4. Un sistem de valori prin prisma cărora se poate gândi o altfel de politică, re- 
clamată de tot mai mulți oameni, în prezent, şi clamată de teoreticienii 
politicii. 

5. Un cadru inedit de legitimare a autorităţii politice si a politicii in general; 
restaurarea autorității politice într-o perioadă de criză evidentă a acesteia. 

6. O perspectivă specifică asupra unor aspecte ținând de teoria clasică asupra 
politicii, precum: originea puterii politice, problema supunerii, sarcinile şi 
mijloacele autorității politice si ale omului politic. 

7. Separarea puterii temporale de puterea spirituală, un demers care, după pă- 
rerea unor autori precum istoricul Fustel de Coulanges sau, mai recent, ju- 
ristul Jean-Louis Harouel, a jucat un rol esenţial în evoluţia lumii occidentale 
şi în schimbarea perspectivei asupra politicii. 

8. Pilonii de bază pe care s-a clădit democraţia modernă de tip occidental și care 
continuă să susțină, și în prezent, edificiul democratiilor occidentale, precum: 
libertatea, egalitatea, fraternitatea, respectul persoanei și al demnității umane, 
indiferent de rasă, clasă, etnie etc., respectul drepturilor omului înțelese ca 
drepturi universale. 

9. Un fundament transcendental şi, deci, mult mai consistent, pentru drepturile 
omului. 


70 A : : gs oy A . 
Când folosesc expresia „materie politică”, am în vedere toate aspectele, dar cu deosebire 
cele de ordin doctrinar. In acelaşi timp, sunt vizate si aspecte mai generale, care au avut o 
influență indirectă asupra dezvoltării unor aspecte ținând de ştiinţa politică teoretică. 

10. O viziune despre pace mult mai consistentă si mai complexă decât oferă di- 
versele doctrine seculare sau alte doctrine religioase. 

11. O nouă paradigmă etico-politică bazată pe o morală opusă moralei ma- 
chiavelismului politic. 

12. O deontologie care este valabilă în toate sferele manifestării omului, inclu- 
siv în politică. 

13. „Regula de Aur” într-o formă care poate fi uşor reținută și aplicată în toate 
sferele în care se manifestă umanul. 

14. Dragostea (Agape). 

Asupra acestui ultim punct merită să insistăm, dată fiind importanța pe 
care dragostea o poate avea în oricare domeniu în care omul se manifestă, inclu- 
siv în politică. Dragostea — potrivit lui Karl Loewenstein”! — face parte dintre 
cele trei mobiluri principale ale acţiunii umane, alături de credință şi putere. 

Dragostea reprezintă marea ofertă a Creştinismului, ceea ce acesta are și 
poate să ofere mai de pret lumii. Dragostea se află în centrul Creștinismului. 
Creștinismul este, în esenţa lui, dragoste. Astfel: „Dumnezeu e dragoste’. Cea mai 
mare poruncă este dragostea”. Ce are preț în Isus Cristos este, înainte de orice, 
„credința care lucrează prin dragoste””*. Isus e dragoste. Jertfa lui pe Golgota e 
expresia dragostei nemărginite pentu oameni. „Căci atât de mult a iubit 
Dumnezeu lumea încât a dat pe singurul Lui Fiu ca oricine crede-n El să nu 
piară, ci să aibă viață veşnică”. Porunca nouă pe care Isus le-a dat-o ucenicilor a 
fost porunca iubirii. „Cum v-am iubit Eu, asa să vă iubiți si voi unii pe alții””. 
Apostolul Pavel enumeră dragostea printre roadele Duhului Sfânt, alături de bu- 
curie, pace, îndelunga răbdare, bunătate, facerea de bine, credinciosie, blandete, 
înfrânarea poftelor’®. Dintre cele trei valori ale spiritualității creștine indicate de 
Apostolul Pavel: Credinţa, Speranţa, Dragostea, cea mai mare este Dragostea”. 

În 1 Corinteni, 13: 4-7, Apostolul Pavel ne prezintă fenomenologia 
dragostei agape. 

„Dragostea este îndelung răbdătoare, este plină de bunătate: dragostea nu 
invidiază; dragostea nu se laudă, nu se umflă de mândrie, nu se poartă necuviin- 
cios, nu caută folosul său, nu se mânie, nu se gândeşte la rău, nu se bucură de ne- 
legiuire, ci se bucură de adevăr, acopere totul, crede totul, speră totul, sufere totul”. 


” Karl Loewenstein, Political power and the governmental process, University of Chicago 
Press, Chicago, 1965, p. 3. 

72 1 loan: 4: 8 si 16. 

® Vezi Matei 22: 36-40. 

74 Galateni 5: 6. 

loan, 13: 34. 

% Vezi Galateni 5: 22. 

” Vezi |Corinteni 13: 13. 

Aceasta este dragostea pe care învățătura creștină o propovăduieşte. Ea 
este inspirată de credință, sub călăuzirea Duhului Sfânt, şi se deosebește radical 
de Erosul teoretizat de Platon în dialogurile sale”. 

Dragostea este o valoare complexă, în sensul că le vizează și le cu- 
prinde pe toate celelalte. Ea este totodată o valoare universală, fiind valabilă în 
oricare domeniu al manifestării umanului, inclusiv în politică. 

Cu toate acestea, sintagma „political agape” a fost introdusă recent în 
dezbaterea privind politica. Autorul ei este americanul Timothy Jackson. În 
cartea sa Political Agape. Christian Love and Liberal Democracy, autorul ame- 
rican consideră dragostea agape „prima virtute politică, valoarea socială primară” 
care se situează deasupra altor valori precum dreptatea sau pacea. Cronologic şi 
axiologic, agape se situează deasupra acestor valori. 

Autorul american încearcă să argumenteze două lucruri — și anume: 1) că 
dragostea agape este virtutea civică si politică periculos neglijată a timpului 
nostru şi 2) că o astfel de virtute este indispensabilă atât ca suport pentru demo- 
cratia liberală, cât şi ca limitare a exceselor acesteia”, 

Faptul aminteşte de remarca lui Friedrich A. Hayek potrivit căreia „de- 
mocratia are nevoie de si mai multe restricții severe asupra puterilor discretio- 
nare pe care le poate exercita guvernarea, decât alte forme de guvernământ”. 

Situând dragostea în centrul doctrinei sale, Creştinismul se plasează la 
antipodul tuturor doctrinelor care pun în centru „răutatea naturală” a omului, 
agresivitatea lui înăscută, voința de putere etc. Este vorba de doctrine care au 
făcut carieră în istoria gândirii politice, precum: doctrina machiaveliană, cu de- 
viatiile ei nefaste: machiavelismul politic sau realismul politic (ilustrat de un Hans 
Morgenthau, în cartea Politics among Nations*'), doctrina hobbesiană după care 
„omul este lup pentru om” (în starea de natură); doctrina lui Bernard de Mandeville, 
conform căreia viciile privatilor generează beneficii publice; afirmaţia (jude- 
cata) lui David Hume, exprimată în eseul privind libertatea parlamentului după 
care trebuie să-i considerăm, apriori, pe toți oamenii niște escroci; doctrina 
darwinismului social, potrivit căreia în viata socială și in politică, la fel ca în na- 
tură, cel mai tare învinge; doctrina nietzscheeană a voinței de putere ca lege a tot ce 
este viu; doctrina politicii înțelese ca luptă de clasă și dominație, asa cum a con- 
ceput-o marxismul sau, mai aproape de zilele noastre, doctrina conform căreia orice 
politică reclamă, în mod imperativ, existența unui inamic (Carl Schmitt, J. Freund). 


78 A se vedea, în această privință, excelenta carte a lui Anders Nygren, Agape and eros, 
Westminster Press, Philadelphia, 1953. 

Vezi Timothy P Jackson, Political agape: Christian love and liberal democracy, 
Eerdmans, Grand Rapids, Mich, 2015. 

% Vezi F.A. . Hayek, op. cit., vol. 3. 

3! Hans J. Morgenthau, Politics among nations; the struggle for power and peace. 

Tuturor acestor doctrine, Crestinismul le opune dragostea agape. Dragos- 
tea este valabilă oricând si oriunde. Ea face parte din natura umană genuină asa 
cum a creat-o Dumnezeu. Dragostea este o aspirație universală, cu toate că adesea 
vedem cum cea care triumfă este ura. Dragostea nu face rău nimănui. Orice om 
are nevoie de dragoste, iar absența ei poate genera cele mai abominabile gesturi 
(am văzut un film în care un copil musulman s-a înrolat în armata voluntarilor 
kamikaze pentru că avea sentimentul că nu este iubit de nimeni). Dragostea 
uneşte, în timp ce ura dezbină. În fine, dragostea este eternă. 

„Dragostea nu va pieri niciodata”®’, 

Revendicarea, clamată cu insistenţă în ultima vreme, a unui alt model (fel) de 
politică, nu poate ocoli dragostea agape. Ea reprezintă marele atu al Crestinismului, 
in fata altor doctrine, marea oferta a acestuia, inclusiv in materie politica. 

Radu MUREA 


Procesul de modernizare a lumii islamice a reprezentat o transformare 
civilizaţională remarcabilă, a cărei istorie tumultoasă începe să prindă contur la 
sfârşitul secolului al XVIII-lea. Odată demarat de elitele politice musulmane, 
fenomenul a luat forma unor împrumuturi tehnologice, instituţionale şi culturale 
majore, care, în cele din urmă, au repozitionat coordonatele ereditare ale unei 
culturi obișnuită rareori în a da primat inovației în detrimentul tradiţiei. Până 
atunci, începând cu secolul al VII-lea e.n., Islamul — și civilizația extraordinară 
care a răsărit în urma imensului său succes spiritual si militar — au găsit puține 
oprelisti în a-şi răspândi mesajul de-a lungul unei arii geografice impresionante. 
Considerându-se depozitara revelatiei finale a divinității, așadar însărcinată cu 
eradicarea sau corectarea profetiilor anterioare distorsionate de trecerea timpului 
sau de slăbiciunea umană, lumea islamică a proiectat o încredere exacerbată printre 
adepții săi. Într-adevăr, la sfârșitul secolul al XVI-lea, văzut din exterior, Islamul 
putea cu uşurinţă să pretindă recunoașterea calității universale a civilizaţiei sale’. 

Dincolo de orice îndoială, aceasta era în sine o evoluție impresionantă, 
numai şi numai dacă luăm în considerare istoria anevoioasă a primei comunității 
religioase, şi în același timp politice (umma), întemeiată de Profetul Mahomed la 
Medina. Din perspectivă strict islamică, revelaţia Profetului Mahomed pune capăt 
perioadei cunoscută în Coran sub numele de djahiliya, acea epocă a ignoranță şi 
barbariei, în care clanurile nomade ale „insulei Arabe” (Djazirad al- 'Arab), 
lipsite de un Profet şi o scriptură revelată în limba arabă, îşi duceau existența în 
limitele înguste ale conflictelor inter-tribale.Spre deosebire de tradiția statală a 
cândva puternicelor regate sabeo-himyarite din sud-vestul peninsulei, a căror as- 
censiune politică si comercială începe odată cu secolul al VIII-lea a.e.n., tribu- 
rilor subscrise teritoriului Hidjaz-ului și Najd-ului şi celei mai mari părţi a nor- 
dului peninsulei, le lipsește experienţa unor state centralizate. În acest context, 
folosirea termenului de djahiliya este întrucâtva indreptatita, în măsura în care 
niciuna dintre așezările sedentare, semi-urbane ale Hidjazului nu a fost capabilă 
să se rupă în totalitate de moştenirea ei nomadă. Realizări arhitecturale si ingine- 


' Marshall GS Hodgson, Rethinking world history: Essays on Europe, Islam and world 
history, Cambridge University Press, 1993, p. 97. 

resti, precum marele baraj de la Marib sau complexul rezidenţial de la Gumdan, 
sunt accesibile triburilor din Arabia centrală doar prin intermediul mentiunilor 
literare pe care aceste impresionante construcții ale lumii antice le evocă chiar și 
la câteva secole de la ruina regatelor sudice. Cel puţin la limita nordică a Arabiei, 
elementele tribale nomade care nu mai reuşesc să-şi asigure supraviețuirea în 
această economie a „precarității”?, asa cum o numeşte istoricul francez André 
Miquel, caracteristică deșertului arab, se vor infiltra în spaţiul siro-mesopotamian, 
fiind asimilate influențelor spirituale şi culturale caracteristice acestor zone. Re- 
gatele efemere pe care aceste triburi reuşesc să le întemeieze pe limesul arab, 
între care se numără cel Nabatean de la Petra, secondat de Lahmizii din Hira sau, 
din secolul al VI-lea, de rivalii lor Gasanizi instalaţi la sud de Damasc, reușesc 
totuși să păstreze multe dintre tradiţiile lor marţiale arabe. Gasanizii, în special, se 
vor remarca prin renunţarea timpurie la politeismul arab, specific originilor lor sud- 
arabe, în favoarea creştinismului monofizit, religie pe care nu o vor abandona nici 
măcar în fata cuceririi islamice. Rolul lor de stat client al bizantinilor va lua sfârșit 
odată cu înfrângerea pe care armata imperială trimisă de Heraclius I (610-641) 
in Levant, pentru a opri avansul trupelor Califului Umar ibn al-Khattăb (63 4-644) 
în Siria, o suferă pe râul Yarmuk în vara anului 636. Trei luni mai târziu, îm- 
păratul sasanid Yazdegard III (632-651) va fi incapabil să oprească expansiunea 
islamică în Irak, fiind învins la Qadisiyya, pe malul vestic al Eufratului, de tru- 
pele arabe ale generalului Saad ibn Abu Waqqăs. Chiar şi la sfârşitul secolului 
al XX-lea, simbolistica asociată acestei victorii rămâne profund ancorată în ima- 
ginarul islamic, ajungând să semnifice atât rivalitatea etnică arabo-persană, cât 
mai ales ostilitatea sectară între cele două mari denominatii islamice, sunism şi 
Shiism. Propaganda regimului secular Baath-ist al lui Saddam Hussein se va folosi 
de narațiunea bătăliei de la Qadisiyya in conflictul dintre Irak si Republica Islamică 
Iran, încercând să-și valideze agresiunea prin intermediul acestui eveniment istoric”. 
Influenţa şi prosperitatea comercială de care se bucură regatele milita- 
riste arabe reprezintă în fapt un efect al controlului pe care acestea reușesc să-l 
exercite asupra drumului comercial care leagă sudul Arabiei de nordul peninsulei, 
iar de aici de porturile Levantului. Aceleași cauze economice care au favorizat 
ascensiunea acestor regate de limes, vor transforma Hidjazul şi aşezările sale se- 
dentare în centre vitale pentru comerțul dintre sudul si nordul Arabiei. Declinul 
politic şi economic al zonei sudice a peninsulei, acea bogată Arabie Felix al cărei 
miraj a adus ruina legiunilor lui Aelius Gallus în antichitate, nu explică decât în 
parte importanța comercială pe care negustorii și antrepozitele semi-sedentare 


? André Miquel, Islamul şi civilizaţia sa: din secolul al VII-lea pind în secolul al XX-lea, vol. 
I, traducere de Gloria Dorothea Ceacalopol şi Radu Florescu, Meridiane, Bucureşti, 1994, 
p. 37. 

3 Christopher Tyerman, Fighting for Christendom: holy war and the crusades, Oxford 
University Press, Oxford; New York, 2004, p. 208. 

situate pe țărmul Mării Roşii o capătă în perioada imediat anterioară apariției 
Islamului. Principalul motiv pare să stea în falimentul drumului comercial ce lega 
Eufratul de Golful Persic, drum care devine impracticabil odată cu reluarea os- 
tilitatilor la începutul secolului al VI-lea între Imperiul Bizantin şi puternicul 
său rival Sasanid. Mărfurile produse în sudul peninsulei, între care cele mai apre- 
ciate sunt smirna şi tămâia, la care se adăugau cantități considerabile de mătase 
şi mirodenii venite pe filiera Oceanului Indian, intră acum, nu fără câştiguri con- 
siderabile, sub monopolul negustorilor proveniți din clanurile arabe din Hidjaz. 
Impactul social si economic asupra triburilor de aici, dar mai ales creşterea în 
importanță a centrelor comerciale semi-sedentare de la Marea Roşie pe care 
acestea le controlau, între care pot fi enumerate Ta'if, Yathrib (Medina) şi nu în 
ultimul rând Mecca, va avea implicaţii profunde pentru apariția Islamului.Din 
punct de vedere social, bunăstarea economică caracteristică acestei perioade in- 
troduce o oarecare stratificare în cadrul societății arabe, erodând, cel putin in 
parte, vechile loialități şi tradiții nomade. Acea vârstă eroică a conflictelor in- 
tertribale (Ayyam al-Arab, lit. zilele arabilor), care domina existența materială 
şi culturală a fiecărui clan în perioada pre-islamică, se vede acum amenințată de 
mercantilismul noilor elite comerciale, a căror prestanta socială se mai construia 
acum doar tangential apelând la vechile tradiţii beduine, tradiții care se construi- 
seră având la bază grupul, comunitatea, ca formă de bază a organizării sociale si 
nicidecum individul. Acestuia din urmă, clanul îi garanta atât existența, cât si 
securitatea personală, definindu-i drepturile si obligațiile în funcție de poziția 
socială a familiei din care provenea. Liniile genealogice patriliniare și faptele 
eroice ataşate atât strămoşilor eponimi, cât şi personajelor remarcabile, stabileau 
cel mai adesea statutul pe care un individ putea să-l ocupe în societatea tribală“. 
Politic însă, nivelul atins de beduinii arabi este unul putin sofisticat, reflectând 
într-o anumită măsură provocările majore, geografice şi climatice, pe care aceste 
triburi le aveau de înfruntat. Liderul comunităţii, Sayd sau Sheikh, rareori ne- 
fiind mai mult decât un primus inter pares, este rezultatul unui proces electiv în- 
treprins de bătrînii tribului, organizați într-un majlis (consiliu). Majoritatea cla- 
nurilor recunoșteau ascendentul unei familii ilustre,acea Ah/ al-bayt (lit. oamenii 
casei) ai cărei membrii puteau spera, în măsura în care prestigiul personal le 
permitea asta, să fie aleși în fruntea propriului trib. Lipsit de puteri coercitive, 
rolul principal al Sheikh-ului, sfătuit în general de majlis, era să arbitreze di- 
feritele dispute apărute între membrii sau clanurile tribului. Elementul de referință 
care sancţiona orice decizie a liderilor tribali era Sunna, un concept care înainte de 
islamizarea sa semnifica autoritatea extraordinară pe care precedentul şi practica 
strămoşilor le aveau în societatea tribală arabă. Pe de altă parte, procesul de sen- 


i Dominique Sourdel, Janine Sourdel-Thomine, Civilizaţia Islamului clasic, Editura Meridiane, 
București, 1975, pp. 28-48; Philip Khuri Hitti, Istoria arabilor, traducere de Irina V ainovski- 
Mihai, All, Bucureşti, 2008, pp. 3-32, 33-70. 

detarizare, observabil in aceasta perioada in zonele active economic ale Arabiei, 
cum era mai ales coasta Hidjazului este unul incomplet. Multe dintre elementele 
culturii si societății tribale sunt integrate unei forme de locuire care pare să atingă 
stadiul urban. În acest context, asa cum Mecca pare să evidentieze, instituția 
Sheikh-ului pare să piardă teren în faţă afirmării unei oligarhii a familiilor ilustre’. 
Acestor transformări li se adaugă, cu siguranță, şi presiunile monoteiste pe care 
arabii le resimteau deja în urma contactului cu triburile evreieşti sau creștine, o 
prezență obișnuită in oazele si centrele sedentare ale peninsulei. 

Simbolic, teritoriul Hidjazului, spaţiul manifestării revelatiei islamice, 
graţie canalului profetic reprezentat de Mahomed (ibn Abdallah), ocupa la înce- 
putul secolului al VII-lea un loc semnificativ în panteonul şi cosmogonia tribu- 
rilor nomade din centrul Arabiei. Dincolo de animismul specific oricărei societăţi 
tribale, sanctuarele așezărilor sedentare din această regiune reușiseră să dezvolte 
manifestări spirituale si cultice care depăşiseră în complexitate formele arhaice 
caracteristice religiilor semite primitive. Henoteismul precede apariția Islamului, 
întrucât o oarecare evoluţie spre această formă religioasă poate fi desluşită în 
importanța pe care triburile de aici o acordă atât triadei astrale Al-'Uzza, al-Lat 
şi Manat, ale căror sanctuare le suplimentează pe cel principal de la Mecca dedi- 
cat în pricipal, dar nu exclusiv, lui Allah (zeul, divinitatea). Administrarea si paza 
centrelor religioase si comerciale intra în general în responsabilitatea diferitelor 
triburi sub a căror jurisdicție tradițională acestea se aflau. Sanctuarul și templul 
cubic (Ka'ba) de la Mecca în special, fondat potrivit tradiţiei islamice de Adam, 
iar după potop reconstruit de Avram şi de fiul său Ismael sub îndrumarea îngerului 
Gabriel (Jibrail), îşi pierduse de-a lungul timpului destinația sa exclusiv mono- 
teistă. Chiar dacă tribul Quraysh, din care făcea parte şi Profetul Mohamed si 
sub a cărui autoritate se află atât Mecca, ca dealtfel si târgul apropiat de la ‘Uka, 
restabileşte tradiția ismaelită, dezicerea de caracterul politeist şi cosmopolit al 
zeităților care populează panteonul meccan va reprezenta una dintre temele pre- 
dilecte ale noului mesaj religios. 

Misiunea profetică a lui Mahomed începe, potrivit tradiţiei islamice, în 
anul 610 în timpul lunii sacre a Ramadanului. La origine un festival păgân, 
specific dispărutei deja civilizaţii Sabeaene din sudul peninsulei, a noua lună a 
calendarului arab este considerată ca fiind momentul în care, „a fost trimis 
Coranul, drept călăuză pentru oameni, dovezi limpezi pentru drumul cel drept si 
Îndreptar[între ceea ce este permis si ceea ce este oprit]”’. Prima revelaţie, 
primită de Mahomed în timpul unei asemenea nopţi de rugăciune (a/-Qadr, lit. a 


$ Bernard Lewis, The Arabs in history, Oxford University Press, Oxford; New York, 1993, 
pp. 23-27. 

° Philip Khuri Hitti, Istoria arabilor, pp. 64-65, 66-70. 

7 Coran [Traducerea Sensurilor Coranului Cel Sfânt in Limba Română], traducere realizată 
de Liga Islamică şi Culturală din România, ediţia a III-a, Editura Islam, Bucureşti, 2004, 
Surat Al-Bagara, 2: 185. 

decretului) petrecută în solitudine în peştera Hiră, aflată nu departe de Mecca, 
nu va însemna neapărat începutul carierei sale misionare. Abia doi ani mai târziu, 
după ce Profetul Mahomed se va fi convins de natura divină a revelatiilor pri- 
mite prin intermediul îngerului Gabriel, el va reuși să pună bazele unei mici co- 
munități de musulmani dornici să renunţe la vechile obiceiuri și loialitati tribale 
pentru a face parte din umma musulmană. Pentru familiile influente din Mecca, 
noua credință, Islam’, şi monoteismul său strict, universalist, pe care îl impune 
în tradiția celorlalte două religii avraamice, reprezenta o ameninţare directă la 
adresa vechii ordini religioase si implicit, materiale. Întrucât cele două fațete se 
confundau adesea, având în vedere importanța devotionala a sanctuarului cos- 
mopolit de la Mecca în economia spirituală a țărmului vestic al Arabiei centrale, 
introducerea unei forme religioase monoteiste aducea concomitent pierderea presti- 
giului sanctuarului şi a veniturilor materiale generate de administrarea pelerina- 
jului şi a festivalurilor religioase. Într-o anumită măsură însă, ostilitatea unei anu- 
mite părți a societății meccane față de Mahomed şi mica sa comunitate are cauze 
mult mai profunde. Sanctuarul meccan, prin reunirea deitatilor diferitelor cla- 
nuri, reprezenta un simbol puternic al unităţii acestora, garantând pacea şi prospe- 
ritea orașului. In anul 622, Mahomed, lipsit de protecţia asigurată până atunci de 
unchiul său Abu Talib ibn Abdul-Muttalib, va migra (Hijra) împreună cu apro- 
piatii săi la Yathrib, o oază agricolă aflată la 400 de km. nord de Mecca. Rolul 
său în cadrul acestei aşezări sedentare, cunoscută de acum înainte drept Medina 
(al-Madinah lit. orașul), va fi acela de arbitru, în limitele trasate de acea Sahifat ul- 
Madinah (lit. Carta de la Medina), încheiată între comunitatea de meccani (al- 
Muhajirun, lit. imigranții) şi diferitele clanuri multiconfesionale care alcătuiau 
societatea medineză. O parte din populația oazei, care până atunci fusese 
victima diferitelor conflicte inter-tribale, va adopta Islamul, devenind parte inte- 
grandă a ummei islamice. Două dintre clanurile medineze, Bani Aws şi Bani 
Khazraj, se vor remarca prin ajutorul oferit imigranților medinezi şi Profetului, 
fiind cunoscuți în tradiția islamică drept al-Ansar (lit. cei care ajută), lor opu- 
nânduli-se acei al-Munăfigân (lit. ipocriții)?. 

Umma medineză, de acum înainte capabilă să pună în practică atât idealul 
islamic revelat lui Mahomed, cât si ambițiile politice şi militare ale membrilor 
săi, se va angaja într-un conflict prelungit cu aristocrația meccană. Dovedindu-și 
abilitățile de lider politic si militar, Profetul Mahomed va reuși ca în câțiva ani 


8 La nivel pur semantic, cuvântul în sine poate fi echivalat cu sensurile atribuite termenului 
de „monoteism”. Termenii „Islam” şi „musulman” reprezintă formele de infinitiv, respec- 
tiv participiu, ale unui verb ale cărui semnificaţii se pot traduce prin sintagmele „a izbăvi 
(pe Om)” şi „a se dedica (pe sine sau ceva)in totalitate (lui Dumnezeu)”. Luate împreună, 
cele două sensuri dau naştere unei semnificaţii aparte, care se remarcă prin excluderea ori- 
căror alte forme de devoțiune, în afară de cea solicitată de o divinitate atotputernică. Vezi 
D. S Margoliouth, Mohammedanism, Williams and Norgate, London, 1921, pp. 7-10. 

? Bernard Lewis, The Arabs in history, pp. 30-38. 

să întărească situația precară a imigranților medinezi, construind astfel o comu- 
nitate al cărei succes lumesc reprezenta o garantie a favorului divin. Favor care 
va fi cu prisosință dovedit de victoria impresionantă pe care o mică armată mu- 
sulmană o obține la Badr, în anul 624, în față unei forte meccane net superioare. 
Cu toate că un an mai târziu musulmanii trec printr-un moment extrem de difi- 
cil, intervenit după înfrângerea suferită de la Uhud, umma este de acum stabili- 
zată atât social, cât şi politic. Rolul său principal este să suplimenteze tribul, în- 
locuind legătura consfințită de sânge, de apartenenţa la o linie genealogică co- 
mună cu liantul asigurat de comunitatea religioasă. Într-o anumită măsură, se poate 
face o paralelă între modul în care au luat naștere așezările urbane (sedentare) din 
Arabia şi evoluția ummei. Așa cum primele construiau cetatea pe scheletul func- 
tional reprezentat de tradiția tribală, păstrând multe dintre elementele definitorii 
ale vieții nomade, în același fel umma musulmană suplimenta comunitatea tri- 
bala, fără a se rupe în totalitate de moştenirea ei. O serie de elemente care țineau 
de Sunna (lit. Obicei [de a proceda]) beduină, între care se pot distinge practici 
legate de administrarea şi transmiterea proprietăţii private, căsătoria sau relaţiile 
inter-umane, erau prezervate prin transpunerea lor într-un tipar religios. Autori- 
tatea de care se bucură Profetul Mahomed va schimba însă percepția şi structura 
puterii politice în cadrul societăţii islamice. 

Depăşind natura consensuală şi electivă a sistemului politic tribal, autori- 
tatea lui Mahomed se fundamentează pe misiunea sa profetică, în fapt o garanție a 
continuării revelatiei'®. Această tensiune între misiunea religioasă a Profetului si 
rolul său politic de lider al comunităţii este adesea vizibilă şi la nivelul ummei, 
cel puţin în primele secole ale Islamului. În acest fel, umma repezintă mult mai 
mult decât un simplu vehicul de salvare, este o comunitate politică în adevăratul 
sens al cuvântului; o comunitate in care obiectivele politice si motivațiile religioase, 
urmând exemplul lui Profetului Mahomed transformat acum de tradiție în praxă, 
sunt cel mai adesea lipsite de distincţii notabile. Un oarecare echilibru este însă 
atins în acest caz mult mai târziu, în perioada medievală a Islamului, atunci când 
religia nu era considerată ca fiind ,,...deasupra politicii şi a altor chestiuni lumești, 
ci din contră o recomandare pentru reglementarea lor. [...] deoarece religia tre- 
buia în fapt să îndrepte lucrurile pentru oameni în lumea asta nu mai mult decât 
în cealaltă, şi era evident că purtătorul adevăratei religiitrebuia să obțină puterea 
politică pentru a putea îndeplini această sarcină”!. 

În anul 630, la mai puţin de un deceniu de la începerea Hijrei de către 
comunitatea de musulmani din Mecca avându-l în frunte pe Profetul Mohamed, 
oraşul primei revelații îi aparține — si, odată cu el, şi convertirea şi loialitatea 


'° Philip Khuri Hitti, Istoria arabilor, pp. 73-80; Bernard Lewis, The Arabs in history, pp. 39-44. 
'' Patricia Crone, Medieval Islamic political thought, Edinburgh University Press, Edinburgh, 
2004, p. 11. 

tribului care-l repudiase. Imensul capital de imagine pe care îl are acum Profetul 
şi religia pe care o propovaduieste, precum şi entuziamului şi eroismul noilor con- 
vertiti, va schimba istoria lumii cunoscute. Cel mai important rol, aşa cum afirmă 
şi orientalistul olandez Christian Snouck Hurgronje, la jucat „religia, Islam, 
[cea] care, într-un anumit sens, a unit triburile arabe dezbinate dincolo de orice 
speranță; Islâm-ul, cel care le-a permis să fondeze o comunitate internațională 
enormă; Islâm-ul, cel care a legat naţiunile abia convertite, chiar şi după ce pu- 
terea sa politică s-a destrămat, şi este Islâm-ul cel care le uneşte azi, când doar o 
rămăşiţă jalnică a acestei puteri mai supraviețuieşte”!?. 

Nu doar expansiunea geografică impresionantă trebuie considerată re- 
marcabilă, ci mai ales gradul incredibil de coerență pe care Islamul îl imprimă 
acestei lumi”. Aşa cum dealtfel demonstrează si reputatul islamolog american 
Bernard Lewis, conceptualizarea Islamului folosind categorii derivate din expe- 
rienta religioasă europeană, eminamente creştină, denaturează semnificațiile pe 
care Islamul, în toată complexitatea sa spirituală şi implicit socială, le proiectează 
asupra universului musulman. Spre deosebire de Creștinism, a cărui evoluţie are 
loc într-un ambient civilizational marcat de moştenirea greco-romană, aşadar sus- 
ceptibil în a îngloba practici cultice păgâne, Islamul moștenește tradiţiile reli- 
gioase specifice zonei Orientului Mijlociu și Apropiat. Acesta este motivul pentru 
care termenul religie (religio), reabilitat în universul creştin de traducerea vul- 
gată a Bibliei de către sfântul Jerome, isi găseşte cu greu un corespondent ling- 
vistic în lumea islamică. În mediile seculare musulmane, conceptul european este 
tradus prin intermediul cuvântului arab din, însă valoarea semantică a acestui 
element lingvistic coranic surclasează valenţele limitate ale corespondentului său 
creștin. Variantele etimologice ale acestui termen regăsite în limbile ebraică şi 
aramaică, traduse prin lege, sunt mult mai apropiate de semnificaţiile cuvân- 
tului, dacă acceptăm faptul că Islamul este, asa cum ne spune Lewis, ,,... nu numai 
un sistem de credință şi venerare, o sferă specifică a vieţii [umane], aşadar dis- 
tinctă de celelalte compartimentalizări care intră sub jurisdicţia autorităților laice 
ce administrează legile seculare; [Islamul] reprezintă viaţa în totalitate, iar re- 
glementările sale includ atât norme civile sau penale şi chiar ceea ce noi am 
numi legi constituționale”. 

Tocmai această structură legalistă, bazată pe legi, practici şi coduri sanc- 
tionate fie religios, fie acreditate adesea prin intermediul tradiției, a asigurat 


2 C, Snouck Hurgronje, Mohammedanism; lectures on its origin, its religious and political 
growth and its present state, G.P. Putnam’s Sons, New York; London, 1916, p. 16. 

13 Peter N. Steams, Western civilization in world history, Routledge, New York, 2007, pp. 31-34. 

1 Bernard Lewis, „The roots of Muslim rage”, Policy, vol. 17, nr. 4, 2002, pp. 79-80; Vezi si 
Armando Salvatore, ,,Tradition and Modernity Within Islamic Civilization and the West”, 
în Muhammad Khalid Masud, Armando Salvatore, Martin van Bruinessen (ed.), Islam and 
modernity: key issues and debates, Edinburgh University Press, 2010. 

Islamului o stabilitate socială care s-a reflectat apoi într-o remarcabilă coerență 
civilizațională ce a reușit în general să eludeze provocările geografice sau cul- 
turale. Din Indonezia și până în Europa Centrală, incluzând aici Subcontinentul 
Indian, zona Caspică, stepele Caucazului, Semiluna Fertilă, Arabia, Anatolia si 
nordul Africii, societățile care alcătuiesc Islamul, în ciuda numeroaselor expresii de 
specificitate şi originalitate culturală pe care le articulează, rămân familiare ori- 
cărui musulman. Limba arabă, prin statutul ei eminamente liturgic, asigură liantul 
spiritual, în timp ce universul literatilor şi intelighentiei se developează în jurul 
expresiilor literaturii persane clasice. Sentimentul unei istorii comun împărtășite 
reprezintă proiecția unui imaginar social, istoric $i cultural a cărui mitologie fon- 
datoare a fost integrată la nivelul fiecărui societăți ce a intrat în sfera religioasă 
a Islamului. Tentatiile hagiografice, ca dealtfel si loialitatile conflictuale pe care 
memoria personajelor provindentiale ale Islamului le invocă fiecărui musulman, 
alimentează diferitele manifestări ale universului spiritual şi teologic islamic. 
Cu toate acestea, idealizarea perioadei celor patru Califi drepr-credincioși 
(Khulafă 'ur-Răshideen), perioadă ce ia sfârșit odată cu ascensiunea dinastiei 
Umayyade (4/-Hilăfat al-Umawiyya), imobilizează resursele simbolice ale 
imaginarul colectiv musulman, reuşind să depăşească clivajele diverselor deno- 
minatii religioase.Minaretul moscheii devine curând arhetipal in economia arhi- 
tecturală a orașelor islamice, la fel şi segregarea acestora în cartiere autonome 
care dezvoltă, şi adesea isi asociază, o identitate comunitară distinctă. Fundatiile 
pioase islamice (waqf), fiecare administrând în folosul societății proprietăți im- 
presionante, sunt o expresie a caritatii islamice, sau uneori, o modalitate facilă 
de a eluda un sistem fiscal ori juridic rigid, grație caracterului inalienabil al acestui 
tip de donație. De o influență considerabilă în viata orașelor islamice se bucură 
ordinele (fratiile) Sufi, acele tariqa, care asigură, atât prin practicile lor ezo- 
terice, cât şi prin sanctuarele pe care le patronează, un debuseu mistic tentant în 
universul legalist islamic. Numeroasele ghilde de artizani secondati de negus- 
torii şi comercianții bazarului guvernează un sistem economic capabil să între- 
țină şi să alimenteze rutele comerciale majore ale lumii cunoscute. Islamul este 
traversat de la un capăt la altul de drumurile comerciale antice care legau Imperiul 
Roman de Persia Ahemenidă, iar de aici de China dinastiei Han. Odată ce po- 
pulatia Asiei de Sud-Est a acceptat Islamul, regiunea a devenit un antrepozit co- 
mercial imens pentru mărfurile din India şi China, înainte de a lua drumul către 
Europa şi Africa de Nord. Astfel, o religie al cărei Profet fusese la rândul lui ne- 
gustor şi al cărei metanarativ este punctat de imagini şi alegorii comerciale, pa- 
trona deja la sfârşitul secolului XIV cel mai mare sistem comercial pe care îl cu- 
noscuse omenirea", 


'5 Mir Tamim Ansary, Destiny disrupted a history of the world through Islamic eyes, Public 
Affairs, New York, 2009, pp. 195-198. 

Mobilitatea umană si evident culturală pe care o implică administrarea 
rutelor comerciale are cu siguranță rolul său major în asigurarea coerentei civili- 
zației islamice, însă este departe de a avea impactul si semnificația pelerinajului 
religios la Mecca. Hajj-ul anual, al cincilea stâlp al religiei islamice, alături de 
mărturia de credință (shahada), cele cinci rugăciuni rituale (salar), dania/ impo- 
zitul ritual (zakat) şi postul ritual (sawm) din luna Ramadanului, rămâne, prin 
imensa migrație umană pe care o solicită, catalizatorul spiritual care introduce atât 
individul, cât şi comunitatea în atmosfera anistorică a revelatiei. Impactul său 
dublu, religios şi politic, mobilizează în avantajul Islamului constiita unei iden- 
tități colective universale. Marile rute de pelerinaj, de la Damasc (Darb al-Hajj 
al-Shami), Cairo (Darb al-Hajj al-Misri) şi cea mai cunoscută de la Bagdad 
(Darb Zubayda) construită de Califul Abassid Harun al-Rashid, asociază terito- 
riul Orientului Mijlociu semnificatiilor profund religioase pe care le înscrie pe- 
ninsula Arabă în conştiinţa musulmană'S. 

Dincolo de universul exclusiv religios, viața politică a provinciilor şi 
marilor aşezări urbane islamice premoderne este scena unui proces complex de 
negociere, delimitare şi uneori conflict între autoritatea imperială şi puternicele 
centre de putere provinciale. Aristocratia locală, funciară, comercială sau militară 
isi augmentează influenţa sociala asigurând din rândurile sale atât componența 
aparatului birocratic local, cât şi a clasei ulama. Aceștia din urmă, servind rolul 
de învățați si interpreţi ai vastului sistem juridic islamic, au o influență conside- 
rabilă în cadrul fiecărei comunități. Spre deosebire de creștinism, care dezvoltă 
o clasă aparte de intercesori între credincios şi divinitate, implementând la nivel 
spiritual modelul administraţiei imperiale bizantine!”, Islamul subliniază legă- 
tura directă a musulmanului cu divinitatea, delimitand astfel într-o manieră ino- 
vatoare spațiul legalicist de acțiune al ulama. Dacă clericii creştini sunt interce- 
sori între credincios şi Dumnezeu, ulama sunt mai degrabă mediatori si inter- 
preti între individ/comunitate și sistemul complex de legi/reglementări şi reco- 
mandări religioase, pe care Coranul şi Sunna Profetului le impun musulmanilor. 

Pentru Ayatolahul Khomeini, liderul revoluţiei islamice iraniene, doar 
ulama (mullahii) sunt capabili să-i aducă pe musulmani „în stradă pentru a muri 
în numele Islamului — implorând ca sângele lor să fie vărsat pentru Islam”! 
Implicarea directă a mullahilor iranieni şiiţi în evenimentele revoluționare care 
au dus la prăbușirea dinastiei Pahlavi în anul 1979 este mai degrabă expresia 


16 Nadia Anghelescu, Introducere în Islam, Editura Enciclopedică, Bucureşti, 1993, pp. 34, 
48; Vezi Robert Bianchi, Guests of God: pilgrimage and politics in the Islamic world, 
Oxford University Press, New York, 2004; Josef W. Meri, Jere L. Bacharach, Medieval 
Islamic civilization: an encyclopedia, Routledge, New York, 2006, pp. 681-682. 

"7 Harvey Cox, The future of faith, HarperOne, New York, NY, 2009, pp. 5-6. 

18 Amir Taheri, The spirit of Allah: Khomeini and the Islamic revolution, Adler & Adler, 
Bethesda, Md., 1986, p. 56. 

unei specificitati Islamului siit iranian, repectiv a unor evolutii ideologice mo- 
derne, însă influența majoră pe care o are această clasă de savanți juridici de-a 
lungul marilor imperii Islamice premoderne nu poate fi contestată. Cu toate acestea, 
spre deosebire de modelul creștin, poziționarea ulama față de puterea politică 
este adesea refractară, atitudinea lor, atât în practică, cât şi în predică exprimă 
cel mai adesea nuanțe de chietism politic. 


1. Islam, politică si tentatia Califatului 


La ora scrierii acestui text, una dintre cele mai violente manifestări ale 
fundamentalismului religios islamic, organizaţia teroristă cunocută sub numele 
de Starul Islamic al Irakuluisi Levantului (al-Sham), a reuşit să proclame un 
Califat în teritoriul pe care îl controleză între suburbiile orașului Allepo si oraşele 
din nord-vestul Irakului. O dezvoltare neprevăzută și malignă a Primăverii 
Arabe, ISIS sau ISIL", cum este cunoscută organizaţia în mediile internaţionale, 
s-a substituit atât a/-Qaedei în Irak, cât si corespondentului său sirian, Jabhat 
al-Nusra. După cucerirea la 10 iunie 2014 a Mosulului, cel de-al doilea oraş ca 
mărime irakian, urmată în câteva zile de Tikrit, locul de naştere al lui Saddam 
Hussein, insurgenții s-au transformat într-un adversar de temut în Orientul 
Mijlociu. Experienţa dobândităpe frontul sirian în cei trei ani de război civil îm- 
potriva armatei președintelui Bashar al-Assad va ajuta această fostă ramificație 
teroristă al-Qaeda, să învingă si să dezarmeze cele trei divizii ale armatei ira- 
kiene staționate în nordul țării. Într-adevăr, pentru administrația americană, cea 
care a finanțat în decursul ultimului deceniu înarmarea și pregătirea noii armate 
irakiene, uşurinţa cu care ISIS s-a impus în campania irakiană constituie o lo- 
vitură de imagine majoră. Pe de altă parte, aşa cum demonstrează într-un edito- 
rial Abdulrahman al-Rashed, directorul general al canalului de ştiri Al Arabiya 
News, nu doar SUA sau guvernele arabe resimt tot mai pregnantă amenințarea 
ISIS, ci şi organizaţii fundamentaliste precum Frăția Musulmană sau Suroor. 
Acestea din urmă, ferorizate de violenţa si lipsa de scrupule arătate de ISIL in 
impunerea propriei variante puritane a Islamului,au etichetat această organizaţie 
ca fiind al-Khawarij (partida celor care au deviat)”. 


ISIS, ISIL sau IS (Islamic State) reprezintă acronime în limba engleză, folosite în mod 
curent în presa internațională pentru a denumi această mișcare teroristă. ISIS este folosit 
pentru The Islamic State of Iraq and al-Sham. Termenul al-Sham vine de la Bilad al-Sham 
si denumeşte teritoriului sirian din jurul orașului Damasc, teritoriu care mai este cunoscut 
în mediile europene şi ca Levant, de unde și ISIL. 

2 Abdulrahman al-Rashed, Friday, ”ISIS is now chasing the Surooris”, Al Arabyia News, 22 
August 2014, accesat la 30 August 2014, http: //english.alarabiya.net/en/views/2014/ 
08/22/ISIS-is-now- chasing-the-Surooris.html. 

Strict din perspectivă istorică însă, chiar dacă atrocitățile și execuțiile 
sumare comise de ISIL împotriva siitilor, creştinilor sau a comunității Yazidi din 
nord-vestul Irakului sunt inacceptabile în secolul XXI, această formă de resur- 
genta religioasă nu este întâmplătoare. Recurenţă acestor mişcări puritane de-a 
lungul timpului poate fi considerată o caracteristică specifică istoriei islamice. 
Abu Bakr al-Baghdadi, enigmaticul lider al noului auto-proclamat Stat Islamic 
(IS), de acum purtând titulatura de [Amir al-Mu'minin] Califul Ibrahim, pare un 
personaj developat dintr-un context medieval. Mesajul său puritan, ostilitatea 
totală față de orice manifestare culturală care pare neconformă cu practica ori- 
ginală a Islamului, apetenta pentru restabilirea unității comunității musulmane, 
urmează deja o serie de precedente istorice. Al-Baghdadi descrie astfel ceea ce 
islamologul american L. Carl Brown numește modelul liderului religios tipic 
musulman al cărui discurs câștigă adepți la periferie, pentru ca mai apoi să con- 
teste militar și religios legitimitatea centrului. În această categorie, intră o serie 
de personaje a căror moştenire teologică rămâne, în unele cazuri, extrem de re- 
levantă si la ora actuală. Cel mai important dintre aceştia este, fără îndoială, 
Mohammad Abd al-Wahhab (-1792), a cărui obsesie puritană a unui Islam anis- 
toric refuză orice laxism teologic în materie de unitarianism și solicită si resta- 
bilirea cultului în simplitatea sa inițială. Integrată cu succes de Mohammad Ibn 
Saud (-1765), liderul beduinilor de pe platourile deşertice din Nejd, propriilor 
proiecte expansioniste, ideologia wahhabită va ajuta la întemeierea primului stat 
saudit. Un alt model pe care Abu Bakr al-Baghdadi şi mişcarea sa par să-l ur- 
meze îndeaproape este cel al lui Mohammed Ahmed (1844-1885) din Dongola. 
Supranumit Mahdiul nebun de către britanici, acesta va reuşi să înfiinţeze pro- 
priul stat teocratic în posesiunile sudaneze ale Kedivatului egiptean. Din punct 
de vedere religios, mişcarea sa se dorea o reformă a Islamului, o reîntoarcere la ega- 
litarismul și puritatea comunității primilor musulmani. La fel ca și al-Baghdadi, 
Mohammed Ahmed este exponentul unei pregătiri religioase temeinice, care-i 
permite să facă apel la o serie de motive escatologice pentru a-și atinge sco- 
purile politice?!. 

Ceea ce este extrem de interesant de notat în acest context este faptul că 
revoltaMahdi-ului sudanez, la fel ca şi Statul Islamic contemporan al lui Abu 
Bakr al-Baghdadi, a încercat să developeze o serie de instituţii capabile să admi- 
nistreze teritoriul abia cucerit. Statul Islamic în principal, a dat curs, în Siria şi 
Irak, unor acțiuni care vizează dezvoltarea unui sistem de administraţie și 


21 Vezi, L. Carl Brown, Religion and state the Muslim approach to politics, Columbia 
University Press, New York, 2000, p. 32; Georges Corm, Europa si Orientul: de la balcanizare 
la libanizare: istoria unei modernitafi neimplinite, traducere de Ioana Rotund, Dacia, Cluj- 
Napoca, 1999, pp. 170-171; Lothrop Stoddard, The new world of Islam, New York: C. 
Scribner’s Sons, 1921; Samuel Graham Wilson, Modern movements among moslems, 
Fleming H. Revell Company, 1916. 

guvernan{a coerent, capabil să mențină proaspătul Califat in limitele unui stat 
functional. Pe lângă impunerea unei forme stricte, literale a Shari'a, ale cărei 
prevederi sunt aplicate cu brutalitate de noile tribunale religioase si miliții lo- 
cale, „autorităţile islamiste” s-au implicat în administrarea programelor sociale, 
a celor educaţionale sau a lucrărilor de interes public. În ciuda succesului și a su- 
portului de care se bucură în rândurile adepților săi, Abu Bakr al-Baghdadi nu 
este singurul pretendent la Califat din ultimii ani. În anul 2006, liderul Al-Qaeda 
din Mesopotamia, structură teroristă din care a făcut parte şi ISIL, își declara 
loialitatea față de un nou „Calif”, cunoscut după pseudonimul Abu Omar al- 
Baghdadi. Potrivit site-urilor islamiste, acesta îndeplinea cel putin cerințele mi- 
nimale pentru oficiul califal, putându-şi dovedi cu uşurinţă descendența ilustră 
din tribul Quraishi. Înainte să cadă în anonimat, lucru care s-a petrecut la puțină 
vreme după difuzarea discursului său inaugural, pretendentul al-Qaeda la oficiul 
califal îl va numi pe Osama bin Laden „căpetenie a mujahedinilor”:?. Abu Bakr 
al-Baghdadi nu pare să fi fost influenţat de acest precedent şi nici de procla- 
matia, la câteva zile după ce a asumat personal demnitatea de Calif, a unui alt 
Califat islamic în nord-estul Nigeriei. 

Încercările contemporane de reînviere a acestor instituții fundamentale 
pentru imaginarul religios si politic musulman, ca de altfel şi tentativele constante 
de repozitionare ummei în cadrele unui puritanism ancestral, solicită revizitarea 
conceptelor politice clasice islamice. În acest context, eliminarea jurisdicției si 
autorității statului secular, prin revenirea la o formă de organizare religio-po- 
litică care urmează modelul ideal al perioadei de aur a Islamului, satisface o anu- 
mită viziune specific fundamentalistă, care vede în existența statului naţional și 
a instituţiile politice occidentale un afront la adresa Islamului. Ceea ce aceste 
mișcări par să treacă cu vederea este rolul mai mult decât important pe care îl 
joacă Islamul în țările unde acesta este declarat religie oficială. Aici, legitimi- 
tatea guvernelor este, cel mai adesea — cazurile Arabiei Saudite, Emiratelor Arabe 
Unite, Kuweitului, Bahrain şi Yemenului fiind exemple grăitoare — fundamen- 
tată pe apartenența la Islam. Cu excepţia notabilă a Turciei, Azerbaijanului, 
Tadjikistanului si a unor țări africane, unde secularismul statului este explicit men- 
tionat în constituție, majoritatea statelor musulmane maximizează rolul de refe- 
rent juridic normativ al Shariei, fără însă a explora conceptele politice clasice. 

În teoria politică clasică islamică, umma, manifestată prin totalitatea 
[jama 'a] indivizilor comunității musulmane, reprezintă elementul fundamental 
din care originează toate conceptele politice islamice. Mohammed revelase voința 
lui Allah în toate aspectele sale, așadar Islamul implica atât o loialitate fata de 
un lider, a cărui autoritate era justificată în primul rând în plan spiritual, cât şi 


” Sean Oliver-Dee, The caliphate question: the British government and Islamic governance, 
Lexington Books, Lanham, 2009, pp. 5-6. 

participarea în comunitatea sa, umma, unde, ,,...valorile religioase şi politice, 
precum şi oficiile religioase și politice erau inseparabile””. Asa cum am arătat 
mai înainte, actul fondator al wmmei este Carta de la Medina, întrucât aceasta 
enunță o distincție clară între afacerile interne ale comunității și atitudinea 
acesteia față de alte corpuri sociale. Pe lângă clarificarea chestiunilor juridice 
dedicate delictelor grave, specifice vieţii în societatea beduină arabă, Carta 
afirmă într-un mod foarte clar solidaritatea absolută pe care membrii ummei şi-o 
datoreză în raporturile lor cu non-musulmanii”*. 

Ghidul etern al comunității, religios şi politico-juridic, se regăseşte în 
prescriptiile Legii [-Shari a lit. „cale”; „drum care duce la apă”], emanatie a po- 
runcilor divinității și nicidecum un „...produs al inteligenței umane și al adap- 
tării la nevoi şi idealuri sociale nestatornice, ci al inspirației divine, aşadar 
imuabil'*5. Sursele Shari'a, Coranul şi Sunna/Hadith [traditie/obicei/uzanta — 
ansamblul faptelor, învățăturilor si sfaturilor lui Mahommed așa cum au fost ele 
reținute şi transmise de companionii săi] sunt infailibile, nu doar pentru că re- 
prezintă fundația Islamului, ci exprimă convingerea în natura imperfectă a ra- 
tiunii umane, căreia doar profeții îi pot media revelaţia divină si implicit, cunoas- 
terea binelui şi a răului. După moartea lui Mahomed, circumstanţele diferite si 
dificile pe care le are de înfruntat comunitatea sa plasează exemplul viu al 
Profetului, Sunna sa, în completarea oricărei soluţii juridice sau religioase dată 
pe baza scrierilor coranice. Mai târziu, Sunna va încorpora şi precedentele juri- 
dico-politice atribuite primilor patru Califi şi companionilor apropiaţi ai Profetului, 
deoarece acţiunile lor erau considerate o prelungire a sunnei profetice. Shari'a 
este însă anterioară şi-n același timpsuperioară oricărei manifestări politice a co- 
munitatii. Allah rămânesuveranul (hakim) prin excelenţă al ummei, poruncile şi 
edictele Sale fiind singurele care se pot transforma în Lege, deoarece doar el 
deţine suveranitatea (lit. hakimiyyah)%. 

În literatura politică islamistă contemporană, termenul a fost resuscitat 
de egipteanul Sayyid Qutb (1906-1966), ideologul preferat al mişcărilor funda- 
mentaliste. Teoria politică dezvoltată de Qutb are la bază trei concepte coranice 
clasice: jahiliyya, hakimiyyah şi jihad, fiecare dintre ele regăsindu-se azi în 


% Ira M. Lapidus, „The separation of state and religion in the development of early Islamic 
society”, International Journal of Middle East Studies, vol. 6, nr. 4, 1975, p. 364. 

4 w. Montgomery Watt, Islamic political thought: basic political concepts, Edinburgh 
University Press, Edinburgh, 1980, pp. 4-6. 

5H ALR Gibb, Mohammedanism: a historical survey., Oxford Univ. Pr., London, 1969, p. 90. 

6H. A. R Gibb, „Constitutional Organization. The Muslim Community and the State Law in 
the Middle East”, in Majid Khadduri, Herbert J Liebesny (ed.), Origin and development of 
Islamic law, Lawbook Exchange, Clark, NJ, 2008, p. 3; Sarfraz Khan, Muslim reformist 
political thought: revivalists, modernists and free will, Routledge, Curzon, London, 2003, 
p. 89. 

arsenalul retoric şi conceptual al diferitelor tentative de politizare a Islamului. 
Această grilă interpretativă poziţionează societatea moderna si, implicit, manifes- 
tările ei politice si culturale, în aceeaşi stare de ignoranță (jahiliyya) caracteris- 
tică societății beduine arabe care precede adventul Islamului. Axiomatică pentru 
Qutb şi adepţii săi este încrederea absolută în puterea vindicativă a Islamului, 
atâta vreme cât musulmanii se eliberează din ,,...ghearele societăţii jahili, de con- 
ceptele jahili, de tradiţiile jahili, de liderii jahili”. Spre deosebire de Qutb însă, 
care respinge orice formă de teocratie sau autocratie, renunțând să definească 
guvernământul islamic ca luând forma unui Califat, mişcările fundamentaliste 
fac din hakimiyyah elementul central al asaltului lor ideologic asupra democra- 
tiei occidentale. Într-adevăr, ideologul egiptean limitează sursele normative ale 
guvernământului în Islam la Coran” şi Sunna, însă în viziunea lui, suveranitatea 
(hakimiyyah) aparține Shari'a, prin intermediul căreia Allah guvernează. Astfel, 
hakimiyyah devine unul dintre pilonii guvernământului democratic, în sens larg 
Islam, întrucât limitează excesele puterii seculare, fără însă să blocheze toate ca- 
nalele de legiferare în spiritul Shari 'a?. 

Din punct de vedere istoric însă, o primă modificare a schemei politice 
ideale apare odată cu alegerea lui Abu Bakr drept lider temporal, sau Khalifa Imam 
(Succesor/Locţiit or al Profetului), în anul 632. În acest moment, comunitatea 
musulmană se vede silită să recurgă la consens (ijma’), pentru a depăşi limi- 
tările impuse de absenţa din Coran a recomandărilor explicite privind forma şi 
modul în care umma urma să se menţină şi să prospere ca o realitate politică. 
Actul în sine are semnificatiaintroducerii precedentului istoric în formula consti- 
tutionala ideală islamică. Alegerea lui Abu Bakr în fruntea comunităţii a fost, in 
fapt, departe de a îndeplini consensul ummei, având mai degrabă caracterul unui 
coup d'etat. Cu toate acestea, noul Calif era din multe puncte de vedere soluția 
perfectă pentru a conduce comunitatea după moartea Profetului. Prestigiul per- 
sonal în rândul musulmanilor asigurat de vârsta sa înaintată, rolul jucat în fuga 
Profetului de la Mecca la începutul Hijrei, originea qurayshită, toate acestea îl 
vor transforma în singurul candidat dezirabil pentru cele trei grupuri politice, ansar, 
muhajirun şi aristocrația meccană, care formau acum comunitatea musulmană”. 

Precedentul istoric şi încadrarea persoanei lui Khalifa Imam în sfera ju- 
ridică islamică reprezintă, în opinia istoricului britanic H.A.R. Gibb, două ele- 
mente fundamentale pentru viitorul comunităţii, care sunt generate de manifes- 
tarea politică a ummei prin consens sau ijma’. Termenul caracterizează nu doar 
manifestarea politică a consensului comunităţii, ci este extins pentru a delimita 


ae Coran, Surat Al-Bagara 2: 229; Surat An-Nisa’4: 59. 

a Sayed Khatab, Gary D. Bouma, Democracy in Islam, Routledge, London; New York, 
2007, pp. 80-83. 

* Hugh Kennedy, The Prophet and the age of the Caliphates: the Islamic Near East from 
the sixth to the eleventh century, Pearson Education, Harlow, 2004, pp. 51-52. 

precedentele juridice care umează încheierii Sunnei, odată cu sfârşitul califatului 
Rashidunilor (632-661). Migraţia termenilor religioşi şi juridici în sfera politică 
şi socială demonstrează natura holistă a comunităţii islamice primare, în care ac- 
tiunile si obiectivele politice nu pot fi separate de însemnătatea lor religioasă 
sau juridică. În acest context, rationalizarea competențelor Califului de către exe- 
geții școlilor juridice islamice” în sfera socială si implicit politică, s-a realizat 
prin duplicarea functionalitatii esenţiale a Legii la nivel politic. Devreme ce uma- 
nitatea lipsită de control si prizonieră a propriilor dorințe si impulsuri hedoniste 
avea nevoie de Lege pentru a cunoaşte calea şi ordinea lui Dumnezeu, la fel si 
societatea avea nevoie de Calif, pentru a asigura protecția şi observanta legii, 
adică pentru a transpune legea din sfera potenţialului în aceea a realității. Cu toate 
acestea, instituția Califului este lipsită de orice elemente spirituale sau profetice 
ce ar fi putut fi derivate fie din asocierea oficiului său a unei continuitati a me- 
sajului lui Mahomed, sau a calității sale de medium, prin care edictele divine 
primesc o confirmare temporală. Juriştii musulmani au folosit textul coranic pentru 
a găsi legitimitate funcţiei Califului, regăsit mai târziu sub titulatura de Amir al- 
Mu’minin (Comandant al Credinciosilor), ca de altfel şi suport terminologic. 
Din punct de vedere juridic, funcția Califului se înscria într-o descendență ilustră, 
alături de Adam sau David”, care ocupaseră, la rândul lor, funcția de Khalifa, 
adică de viceregi [succesori] ai lui Allah pe Pământ. Ţinând însă cont de natura 
exclusiv divină a suveranităţii, în cadrul teoriei politice clasice islamice, putem 
înțelege filiera pe care se manifestă puterea Califului ca fiind una a delegării. 
Autoritatea sa, la fel ca si legitimitatea in fata comunității, isi aveau baza in 
graţia şi favorul divin. Califul este un lider politic şi militar, însă principala sa 
responsabilitate este fata de Lege, si abia apoi față de comunitate. În momentul 
în care Califul fie nu mai respectă Legea, fie nu o mai aplică, comunitatea nu poate 
eluda datoria obedientei pe care o datorează persoanei acestuia, până când divi- 
nitatea nu i-o retrage”. 

Chestiunea oficiului califal, a circumstanțelor în care acesta este numit, 
legitimat sau depus, va deveni centrală pentru toate denominatiile majore ale 


3 Şcolile juridice sunnite erau formate din grupuri de oameni religioşi, eruditi, învățători sau 
discipoli, care avansau o anumită versiune a Shari'a. Acestea se pronuntau asupra chestiunilor 
legate de dreptul civil, a unor aspecte ale vieţii comerciale şi sociale sau reglementau si- 
tuatia instituţiilor de învățământ si a fondurilor necesare funcţionării acestora. Un grup se- 
cundar, format din martori, judecători sau administratori, implementa deciziile juridice ale 
membrilor şcolii şi forma, alături de ulama, o clasă administrativă, uneori chiar o elită so- 
cială locală. Vezi Ira M. Lapidus, „The separation of state and religion in the development 
of early Islamic society”, p. 364. 

2 Coran, Surat Al-Bagara 2: 30; Surat Sad 38: 25, 26. 

2H. A.R Gibb, „Constitutional Organization. The Muslim Community and the State Law in 
the Middle East”, pp. 4-5. 

Islamului. La o extrema, Kharijis (Secesioniștii)”, eternii idealisti religio-poli- 
tici ai Islamului, vor avansa dreptul exclusiv al comunității față de instituţia califală 
— drept care mergea până la depunerea Califului. Neglijarea de către acesta a 
obligaţiilor sale morale și religioase îl transforma într-un apostat, excluzându-l 
din comunitatea islamică care-i retrăgea astfel loialitatea (bay 'a). Contractul 
mutual care se încheia între comunitate și Calif, a cărui candidatură eluda toate 
pretenţiile legitimiste Qurayshite, exprima, în viziunea Kharijitilor, un schimb 
prin care loialitatea ummei fata de Calif, singurul care excela în pietate și justi- 
tie, era condiţionată de implementarea de către acesta a Coranului și Traditiei is- 
lamice*’. La cealaltă extremă se află comunitatea legitimistă a Islamului Siit, 
pentru care Imam-ul era un drept dobândit prin naștere în familia Profetului. Lipsit 
de urmași pe linie masculină, dreptul divin al lui Mahomed trecuse în familia în- 
temeiată de fiica lui, Fatima, si "Ali ibn Abu Talib, vărul si mai apoi ginerele său. 
Rebeliunea acestor grupuri este generată acum de tentativele dinastiei 
Umayyade (661-750) de a integra tradițiile imperiale sasanide şi bizantine în cadrul 
unui oficiu ale cărui origini erau religioase. Patricia Crone si Martin Hinds de- 
monstrează faptul că, pentru o vreme cel putin, dinastia Umayyadă al cărei fon- 
dator a fost Muawiyah I (661-680), a reuşit să obțină o oarecare recunoaştere a 
cvasi-sacralitatii oficiului califal. Argumentatia lor se foloseşte de maniera în care 
titulatura Califilor Umayyazi, khalifar allah (Succesor/ Locţiitor al lui Dumnezeu), 
se erodează si pierde din importanța simbolică si spirituală pe măsură ce clasa 
juriştilor creează un sistem normativ ce marginalizează treptat rolul Califului. 
Manifestarea titulaturii khalifat rasul allah, aşadar poziționarea Califului în 
umbra autorității Profetului, reprezintă un succes major al clasei juristilor, care au 
reușit să-şi delimteze functional propria sfera de influență în cadrul Islamului”. 
Doctrina clasică a Califatului, în varianta Sunni, este cel mai bine for- 
mulată în lucrarea lui ‘Abd al-Qahir al-Baghdadi (c.1037), Usul al-Din, care reia 
multe dintre argumentele legale ale şcolii întemeiate de juristul al-Ash'ari (874- 
936). Al-Baghdadi discută în amănunt toate problemele asociate funcției Califului, 
precum si discrepantele care apar între diferitele denominatii sau școli filosofice. 
Potrivit lui, atât musulmanii Sunni, Kharijis sau Shi’a si majoritatea Mu'tazila, 
sunt de acord că necesitatea existenței Califului este legată de natura funcțională a 
mandatului său, pentru a lua hotărâri şi a aplica legi în folosul comunității. Așa 
cum postulase si al-Ash'ari, citat pe larg de Al-Baghdadi, „...imamatul (cali- 
fatul) în sine este un decret al legii divine şi, desi se poate demonstra prin uzul 


3 Vezi Patricia Crone, Medieval Islamic political thought, pp. 20-21. 

34 Antony Black, The history of Islamic political thought: from the Prophet to the present, 
2012, pp. 16-17. 

% Patricia Crone, Martin Hinds, God's Caliph: religious authority in the first centuries of 
Islam, Cambridge University Press, Cambridge, 2003, pp. 4-43; Ira M. Lapidus, ,,The 
separation of state and religion in the development of early Islamic society”, p. 365. 

rațiunii că subordonarea fata de acesta este permisă, necesitatea acestuia este 
permisă doar prin autoritatea revelatiei”. Numirea Imam-ului (Calif) revine, po- 
trivit teoriei juridice Sunnite, în sarcina comunității, care este silită să ia această 
decizie atunci când Imam-ul nu se „manifestă” sau nu este aparent. Ortodoxis- 
mul sunnit respinge, însă, posibilitatea ca Imam-ul să fie „ocultat”, așa cum susțin 
comunitățile musulmane şiite. La fel, spre deosebire de şiiţi, care acceptă existența 
a doi Imami, unul dintre ei fiind „tăcut”, iar celălalt „vorbitor”, doctrina sunni res- 
pinge existenţa a doi Imami/Califi. Excepţie poate face doar situaţia în care două 
popoare musulmane sunt despărțite de mare'$, lucru care face victoria unui popor 
asupra altuia imposibilă — atunci delegarea autorității (wilaya) şi contractarea 
Imamatului/Califatului este validă în ambele cazuri. Pentru al-Baghdadi, urmând 
exemplul juristilor Abu Hanifa si al-Shafi'i, chestiunea rasei şi tribului din care 
trebuie să facă parte candidatul la funcția de Calif trebuie să fie lipsită de orice 
contestaţie, de vreme ce însuşi Profetul afirmase că Imamii sunt din tribul său, 
Quraysh. Episodul alegerii lui Abu Bakr şi consensul companionilor apropiați ai 
Profetului stabiliseră un precedent, care indica, în mod clar, că funcţia de Imam/ 
Calif nu este de competența niciunei alte persoane, decât a membrilor tribului 
Quraysh. În ciuda siguranței afişate de sunnismul ortodox, celelalte denominatii 
islamice, la fel ca si unele secte, puneau la îndoială monopolul tribului Profetului 
pentru ocuparea funcției de Calif. O parte dintre juristii mişcării Mu’tazili au 
argumentat posibilitatea ca Imamatul să fie contractat de un pretendent care nu 
făcea parte din tribul Quraysh, însă aceasta doar în cazul în care exista pericolul 
războiului civil. Cea mai liberală perspectivă aparține mişcării radicale Kharijis, 
pentru care orice membru al comunității, indiferent de rasă sau origine, care este 
cinstit şi îndeplineşte criteriile morale necesare ocupării funcției, poate contracta de 
la membrii comunității Imamatul. Ramurile Shi a ale Islamului, precum Zaidiyya, 
Imamiyya sau Siitii duodecimani vor argumenta legalitatea ocupării funcției doar 
de descendenţii lui `Ali ibn Abu Talib, fie transmiterea oficiului imamic, prin 
testament, unui non-Quraysh, fie, în variantele mai radicale, prin transmigrarea 
sufletului Imamului în persoana asupra căreia s-a decis umma. 

În versiunea Sunni, condiţiile necesare pe care candidatul la Imamat/ 
Califat trebuia să le îndeplinească erau în primul rând de natură juridică, fiind 
nevoie ca el să aibă pregătirea unui mujtahid (jurist calificat în interpretarea 
Shari'a). Probitatea caracterului şi pietatea sa trebuiau să fie deasupra oricărei 
îndoieli, în asa măsură încât mărturia sa să fie acceptată la nevoie în fata unui 
cadiu. Politic, cunoștințele sale în administrarea şi conducerea statului trebuiau 
să-i fie suficiente pentru a cunoaște şi a-şi trata supusii potrivit rangului şi clasei 
lor (maratib) şi a nu cere ajutor si sfat de la membri ai aparatului de guvernământ, 


3% Formulă juridică care recunoaşte existenţa Califatului de Cordoba, întemeiat în anul 929 
de Abd-ar-Rahman III, descendent al vechii dinastii Umayyade. 

a căror funcție nu s-ar fi ridicat la înălțimea problemelor şi chestiunilor în care 
le era solicitată asistența. Un alt element important tine de pregătirea sa militară, 
tocmai pentru a fi capabil să conducă război si să încheie pace, atunci când cir- 
cumstantele nefavorabile o solicitau. Asemenea condiții sunt solicitate si de co- 
munitatea Shi'a, însă aceștia adaugă listei si condiția unui caracter ireprosabil. 
Al-Baghdadi atacă idealismul şiit, plecând de la premisa că unui Imam/ Calif, care 
este liderul comunității, nu i se poate cere altceva decât să dovedească probitatea 
caracterului, nicidecum natura sa impecabilă. Absența păcatului este una dintre 
dovezile aduse de profeti, recunoscută ca atare în momentul în care revelația lor 
este transmisă si nu o condiție validă pentru ocuparea oficiului Imamului. Umma 
datorează supunere si loialitate unui Imam, atâta vreme cât acesta nu deviază de 
la respectarea edictelor Legii. Dacă, însă, umma nu reuşeşte să-l aducă pe calea 
cea bună, atunci el este înlăturat în aceeaşi manieră în care Califul se dispensează 
de slujbasii ce nu-i respectă poruncile. În ansamblul ei, teoria juridică clasică is- 
lamică prezintă o serie de viziuni discordante asupra modului în care Imamul 
este desemnat. Al-Baghdadi arată că metoda cea mai acceptată, în cadrul comu- 
nitatii ortodoxe islamice, ca de altfel şi de unele grupuri aparținând Mu'tazila si 
Kharijis, este alegerea Imamului de către aceia din comunitate care sunt califi- 
cati să facă acest lucru, prin exercițiul judecății responsabile (arab. ijtihad). Sarcina 
„electorilor” implică selectarea unei persoane care să îndeplinească toate criteriile 
necesare ocupării oficiului Imamului. Grupurile şiite si comunitatea Imamiyya 
vor dezavua metoda de alegere a Imamului de către comunitatea Sunnită, consi- 
derând drept validă practica desemnării divine, prin intermediului Profetului. 
Al-Baghdadi contestă valabilitatea acestei revendicări, plecând de la premisa că 
o asemenea desemnare ar fi fost anunţată comunității într-o asemenea manieră încât 
aceasta ar fi fost conştientă pe deplin de implicaţiile ei la moartea Profetului. În 
varianta ortodoxă, o altă chestiune care implică puncte de vedere diferite, tine de 
numărul de electori. Pentru un Al-Ash‘ari, un singur om pios, calificat să exer- 
cite ijtihad, poate contracta Imamatul, în timp ce anumiţi Mu’tazila și Zaydi 
solicită existența a cel putin doi electori pioşi și capabili de ijtihad. Juristul Al- 
Qalanisi lasă procesul alegerii pe mâna acelor membri ai ulama care se află la 
locuinţa viitorului Imam, indiferent de numărul lor. Funcţia de Imam nu se poate 
lăsa moştenire, însă, după precedentul stabilit de Abu Bakr şi Umar, acesta poate să 
fie transmisă, atâta vreme cât persoana în cauză, care primeşte funcţia, este aptă 
pentru a o exercita. În alte cazuri, electorii comunităţii se pot pronunţa, prin con- 
sultare (shura), asupra persoanei căreia îi este transmisă funcția de Imam”. 


37 Abd al-Qahir al-Baghdadi, Usiil al-Din, publicată la Istanbul în anul 1928, vol. I, pp. 270- 
85, apud H. A. R Gibb, „Constitutional Organization. The Muslim Community and the 
State Law in the Middle East”, pp. 7-11. 

Spre deosebire de gânditorii politici greci, juristii musulmani se vor con- 
centra în mod exclusiv pe persoana şi datoriile califului Imam, eludând construirea 
unui sistem politic care să-l includă si pe cetățean. O asemenea abordare sem- 
nifică o perspectivă fundamental diferită de concepția seculară a statului, în va- 
rianta grecească, unde orice sistem politic se construia plecând de la individ si 
de la necesităţile acestuia de a trăi într-o comunitate sau stat, care-i oferea şansa 
unei vieți cât mai împlinite, din punct de vedere cetatenesc. Perspectiva politică 
musulmană definea statul în acord cu necesitățile enunțate de Shari'a. Statul 
musulman nu este un stat al cetăţenilor, este în schimb un stat al ,,credincio- 
şilor”. Organizat în virtutea decretelor religioase şi etice ale Shari'a, care-i preced 
funcționarea, lipsit de capacități legislative, scopul acestuia este de a reprezenta 
un vehicul tranzient spre viata de apoi.Supusii Califului, privaţi de atribuţii ceta- 
tenesti, în afara posibilității ca Imamul să-i numească într-un oficiu administrativ 
sau militar, se manifesta politic prin obedienta datorată persoanei Califului. Această 
atitudine, sanctionata de metanarativul coranic prin formula, ,,[...] Fiţi cu supu- 
nere față de Allah și fiți cu supunere față de Trimisul Său si față de diriguitorii 
voştri” (Surat An-Nisa’ 4: 59), este mai târziu completată prin asimilarea ele- 
mentelor retoricii tradiționale monarhice din Orientul Mijlociu. Procesul în sine 
isi are originea în perioadă Umayyadă, însă atinge apogeul odată cu ascensiunea 
la curtea abasidă (750-1258), a unei clase administrative şi secretariale, formată 
deja în cultura imperială a monarhiei persane. În virtutea acestor influențe, li- 
derul este considerat păstorul comunității, iar supusii, turma sa (ra 'aya). În Coran, 
ca dealtfel si in exegeza si tradiţia islamică, natura obedientei fata de liderul po- 
litic este considerată in primul rând o obligaţie religioasă şi doar secundar una 
politică. Sanctionarea religioasă a obedientei politice, pe care comunitatea isla- 
mică o datorează liderului său, are însă limitele sale. Limite atent definite în Lege, a 
cărei autoritate, suverană, absolută şi imuabilă, îl include atât pe Calif, cât şi co- 
munitatea sa politică. Contradictia evidentă în cadrul acestui aranjament politic 
tine de faptul că principalul depozitar al loialității ummei şi, implicit, al fiecărui 
musulman în parte, este față de Lege şi numai în mod secundar față de persoana 
Califului”. 

Pentru membrii ummei, securitatea personală, dreptul de proprietate, ve- 
niturile realizate din prada de război, toate sunt recunoscute şi asigurate prin 
contractul încheiat de comunitate cu Imamul Calif. Astfel, pe lângă numeroasele 
obligaţii pe care le solicită supușilor, Califatul islamic recunoaşte si implemen- 
tează un sistem complex de drepturi, pe care atât credincioşii, cât şi dhimmi le 


* Antony Black, The history of Islamic political thought, p. 18; Bernard Lewis, The political 
language of Islam, University of Chicago Press, Chicago, 1991, pp. 91-92; H. A. R Gibb, 
»Constitutional Organization. The Muslim Community and the State Law in the Middle 
East”, pp. 6-12. 

au în relaţie cu instituţia Imamului. Dhimmi reprezintă o categorie generică, in- 
cluzându-i în zorii Islamului doar pe evrei şi creștini, considerați oameni ai cărții 
(ahl al-kitab), adică depozitari ai unei manifestări reale a revelatiei divine, însă 
incompletă si coruptă de trecerea timpului. Din punct de vedere juridic, statutul 
lor era unul intermediar, situat între musulmani si necredincioşii exteriori ummei. 
Lipsiti de drepturi politice, acceptaţi atâta vreme cât plăteau un impozit (jizyah) 
Şi nu puneau la îndoială ascendentul spiritual si politic islamic, dhimmii se bu- 
cură totuși de o toleranță putin specifică altor religii. Chiar şi puţinele edicte îm- 
potriva lor, cum a fost cel prin care Califul Umar a dispus excluderea creștinilor 
şi evreilor din Arabia, au avut cel mai adesea un scop și o durată limitate. Nu- 
meroasele mențiuni ale literaturii juridice islamice care incriminează încadrarea 
acestora în structurile administrative şi militare ale statului islamic par mai de- 
grabă să confirme o reacție împotriva unei realități”. 

Modalitatea în care evoluează teoria politică islamică demonstrează, în 
principal, interesul juristilor musulmani din perioada clasică a Islamului pentru 
a defini rolul, natura şi limitele instituţiei califale. Atenţia lor a fost adesea ori- 
entată, fie sub impulsul noilor tradiții monarhice orientale, pe care imensul im- 
periu islamic se vede acum silit să le adopte, fie străduindu-se să tempereze ex- 
cesele anarhismului Kharijit, în definirea unui sistem politic cât mai stabil. Sta- 
bilitatea politică a implicat însă, în decursul timpului, renunțarea comunității la 
prerogativele care-i permiteau dispensarea de liderii ce eșuează în a menține și 
impune Legea. Acceptarea autoritarismului liderului politic si adoptarea unei 
atitudini conciliante fata de puterea politică, in general, nu a fost o atitudine uni- 
versală. Chiar dacă Coranul și Tradițiile denunță în termeni foarte elocventi orice 
formă de dezordine socială şi politică, au fost destule instanțele în care diferite 
mişcări religio-politice au contestat violent perspectiva pentru care, „patruzeci 
de ani de tiranie erau mai buni decât o oră de anarhie”. 

Transformarea Califatului într-o instituție dinastică, absolutistă, nu a avut 
în mod neapărat o bază reală în perioada primilor patru Califi ai Islamului. 
Alegerea primului Calif, Abu Bakr, în absența unei opțiuni ereditare, practică 
oricum puţin relevantă pentru tradiția tribală arabă, este dublată de depunerea de 
către comunitate a jurământului de fidelitate (al bay a lit. tranzacţie). Natura duală 
a acestui proces, într-o primă formă elitistă, a celor însărcinați cu afacerile co- 
munitatii, iar mai apoi plenară este extrem de relevantă în contextul politic 


* Bernard Lewis, The political language of Islam, pp. 66-67; Bernard Lewis, Faith and 
power religion and politics in the Middle East, Oxford University Press, New York, 2010, 
p. 5; Daniel Pipes, Jn the path of God: Islam and political power, Transaction Publishers, 
New Brunswick, NJ; London, 2003, p. 69. 

4 Muhammad Iqbal, „Islam as a Moral and Political Idea”, în Charles Kurzman (ed.), 
Modernist Islam, 1840-1940: a sourcebook, Oxford University Press, Oxford; New York, 
2002, pp. 304-312. 

electiv care defineşte această periodă. Califatul lui Umar (634-644) a acceptat 
existența unei shura, sau comitet care era consultat în mod informal în legătură 
cu problemele legate de guvernare. În momentul în care a fost necesară desem- 
narea unui urmaş, în anul 644, toții candidaţii s-au întrunit în cadrul unei shura, 
pentru a dezbate chestiunea succesiunii“! 

Din păcate însă, germenele acestor instituţii consultative nu a evoluat 
într-o practică politică de sine stătătoare. Administrarea imperiului, ca dealtfel şi 
pierderea puterii temporale de către Califatul Abbasid în favoarea diferiților li- 
deri militari, proveniţi fie din zona caspică, fie din cadrul diferitelor triburi tur- 
cice sau a gărzii de sclavi pretorieni, a pus la încercare capacitatea juristilor mu- 
sulmani de a păstra arhitectura legală islamică intactă. Soluţia găsită pentru sal- 
varea principiilor imuabile, valide în timp si spațiu, ale organizării politice isla- 
mice enunțate de Shari'a, a implicat configurarea unui nou aranjament juridic si 
politic mai apropiat de realitate. Modalitatea pe care juriştii apropiaţi Califului, în 
special irakianul al-Mawardi (972-1058), au găsit-o pentru a legitima un status 
quo-ul prin care provinciile imperiului intraseră sub autoritatea unor Sultani in- 
dependenți, implica transformarea principiului clasic al delegării autorităţii către 
guvernatori, wilaya, într-un „concordat” între Calif si liderul local. Califul era 
inclus în legenda monedei emise, după caz, de sultanul unei provincii, şi menționat 
in Khujba, rugăciunea congregationala de vineri. În schimb, Sultanul primea o 
diplomă, prin care wilaya provinciei îi era atribuită, în unele cazuri aceasta ră- 
mânând ereditară în familia sa. Impactul teoretic al dualismului politic dezvoltat 
de al-Mawardi, dincolo de păstrarea unor elemente decorative ale autorității 
Califale în practica politică a sultanatelor, legitimează uzurparea puterii de către 
liderii provinciali. În cadrul acestui sistem, Califul devine subiectul obligatoriu 
al unui proces de delegare a autorităţii, în schimbul păstrării unității comunitare. 
Al-Ghazali (1058-1111) merge mai departe decât al-Mawardi si recunoaşte rolul 
constituant al Sultanatului prevalent în desemnarea Califului, precum și, ulte- 
rior, impunerea acestuia in fata celorlalți prinți turcici. Puterea militară a diferi- 
tilor sultani selgiucizi devine, în teoria politică construită de filosoful iranian, un 
element constituant al Califatului în sine. Ceea ce el impune, însă, este un sistem 
prin care autoritatea circumstanțială a Sultanului este validă, doar după recunoas- 
terea şi depunerea jurământului de fidelitate către Calif. Relaxarea condițiilor 
delegării autorității semnifica o încălcare flagrantă a Legii pe considerente po- 
litice, însă asigura o oarecare supraviețuire a teoriei juridice clasice, în fata noilor 
circumstanţe istorice. Califatul si Sultanatul se vor afirma ca două instituții dis- 
tincte, prima dintre ele obligată acum să-şi redefinească funcționalitatea apelând 


“ H., A. R Gibb, „Constitutional Organization. The Muslim Community and the State Law in 
the Middle East”, pp. 14-16; Laura Sitaru, Gândirea politică arabă: concepte-cheie între 
tradiţie şi inovaţie, Polirom, laşi, 2009, pp. 40-43. 

la maximizarea capitalului său religios, iar a doua asumând sarcini afiliate gu- 
vernării temporale“?. 

Noua realitate politică este cel mai bine sistematizată în lucrarea „Cartea 
Guvernării” (Siyaset-namah), a lui Nizam al-Mulk (1018-1092), devenită mai 
târziu manualul politic prin excelență al liderilor musulani turci si persani. Teoria 
clasică a Califatului este abandonată în totalitate, vizirul sultanilor selgiucizi, Alp 
Arslan şi Malik Shah, construind argumentul teoriei politice a sultanatului pe ne- 
cesitate, precedent istoric si, nu în ultimul rând, experiență. Padishahul (monar- 
hul Sultan) primeşte de la divinitate atât atributele regeşti, care-i asigură domnia, 
cât si bunăstarea. Suveranitatea şi religia sunt conectate în persoana Sultanului, în 
aşa fel încât, atunci când statul se află în dificultate, religia are de suferit, iar când 
relipia este supusă dezordinilor, autoritatea şi prestigiul padishahului sunt dis- 
truse. Declinul selgiucizilor va da speranţe reînvierii gloriei Califatului, însă aca- 
pararea unui mic domeniu temporal, de către Abbasizii de la Bagdad, nu va face 
decât să erodeze prestigiul lor spiritual. Spre deosebire de selgiucizi, care pre- 
luaseră în anul 1055 Bagdadul fără să se dispenseze de Abbasizi, cucerirea ora- 
şului de către mongoli în 1258 va însemna sfărșitul Califatului din oraşul rotund. 
Momentul, unul extrem de dureros în imaginarul sunnit, a fost întâmpinat de me- 
diile siite din Persia, în ciuda devastării Khurasanului, ca o împlinire a profetiilor 
milenariste atribuite în mod tradițional lui Ali. Puterea politică a Abbasizilor 
migrează acum spre dinastia Ayyubidă, a cărei bază de putere egipteană mame- 
lucă rezistă cu succes asalturilor militare mongole şi cruciate. Dezintegrarea 
Califatului Abbasid, începută în secolul al XI-lea de către sultanii turci și fina- 
lizată în 1258 de mongoli, va convinge umma musulmană de fragilitatea autori- 
tății politice temporale”. 

Juriştii acestei perioade, forțați de împrejurările istorice excepţionale, se 
văd obligaţi să proiecteze o teorie a Califatului care dezvoltă o serie de elemente 
regăsite în opera unor al-Mawardisau al-Ghazali. Ibn Jama’ (1241-1333) face o 
serie de concesii instituţiei Sultanului, evitând să mai facă o distincţie clară între 
Sultanat si Imamat, recunoscând faptul că în anumite condiții Califatul, ca dealtfel 
şi atribuţiile oficiului acestuia, pot fi îndeplinite de Sultan. Realismul teoriei lui 
Ibn Jama’, el însuși un apropiat al curții sultanilor Mameluci de la Cairo, are la bază 
dorința de a menţine stabilitatea şi bunăstarea generală a ummei. Chiar și uzurparea 


“HAR Gibb, „Constitutional Organization. The Muslim Community and the State Law in 
the Middle East”, p. 18.; Leonard Binder, ,,Al-Ghazali’s Theory of Islamic Government”, 

puterii de către un Sultan care domnea fără bay `a comunităţii sau a notabililor, 
reprezenta o formă de guvernământ validă, fiind preferabilă anarhiei. Existenţa 
unui lider, a unui Imam sau a unui Sultan tinea, potrivit lui Ibn Jama’, de necesi- 
tatea de a proteja religia, de a o apăra de inamici (jihad) şi, nu în ultimul rând, 
de a administra justiţia în sânul comunităţii. Contemporanul său, influentul Ibn 
Taymiyya (1263-1328), ale cărui interpretări şi opțiuni juridice au devenit ex- 
trem de importante pentru reformatorii musulmani de la începutul secolului XX, 
inclusiv pentru Said Qutb, foloseşte aceeași structură argumentativă. Potrivit ju- 
ristului sirian, urmând perioadei primilor patru Califi, Islamul nu cunoscuse alt- 
ceva decât lideri temporali m4nati de interese politice meschine. În ciuda acestui 
lucru, un Sultan sau un print puteau accede la autoritatea Imamică, separată acum 
de Califatul istoric, prin intermediul contractului cu umma. Acest contract, coro- 
borat cu sprijinul ulama, lucru pe care îl advocase și Ibn Jama’, si cu îndeplinirea 
atribuțiilor religioase şi politice, în acord cu stipulatiile Shari'a, îi garantau li- 
derului politic loialitatea supușilor. Adaptata realitatilor politice, elementul ori- 
ginal adus de teoria sa implică, din partea liderului politic, o coabitare ideală cu 
ulama, care, la rândul lor, asigură respectarea canonului divin“. 

Importanţa rezolutiilor juridice ale lui Ibn Taymiyya atinge un alt con- 
cept religios şi politic esenţial al Islamului, acela al jihadului. Termenul, tradus 
prin sintagma „străduință, efort împlinit pe calea lui Dumnezeu”, defineşte o obli- 
gatia religioasă musulmană, marțială, impusă de revelaţia islamică. În acest sens 
putem folosi sintagma „război sfânt”, chiar dacă din perspectivă islamică semni- 
ficatia ei este la fel de tautologica ca si aceea de „lege sfântă” folosită în termi- 
nologia occidentală pentruShari‘a. În perioada clasică a Islamului, anumiţi teo- 
logi şiiţi au avansat semnificațiile morale si spirituale ale jihadului, perspective 
reluate apoi în secolele XIX şi XX de modernistii musulmani. Din această perspec- 
tivă, cele două clasificări majore ale jihadului ar fi astfel, jihadul major şi cel 
inferior. Primul reprezintă dificultățile şi încercările morale şi etice pe care fiecare 
musulman trebuie să le treacă în strădania sa de a nu se abate de la calea credinței, 
incluzând jihadul inimii, al limbii şi cel al faptelor. Jihadul minor, al sabiei (jihad al 
sayf) reprezintă aici o funcție comunitară de protecţie şi extindere a ummei. În 
ansamblul lor însă, manualele clasice de Shari'a, ca dealtfel si cele mai multe 
referințe din Hadith, subliniază rolul şi semnificațiile profund militariste ale ter- 
menului. În revelaţia coranică, rădăcina jhd apare în 35 de versete, desemnând 
în general o atitudine războinică (10 versete), mai puţin una spirituală (3 ver- 
sete), iar în 22 de alte instante o atitudine ambivalentă. Opțiunile violente ale 


“HAR Gibb, „Constitutional Organization. The Muslim Community and the State Law in 
the Middle East”, pp. 23-24; Camilla Adang, „Ibn Jama‘a (1241-1333)”, in Gerhard Bowering, 

acestei practici, asa cum sunt ele regăsite in corpusul hadith-ului, nu trebuie însă 
divortate de perioada istorică în care apare codificarea tradiţiilor islamice. Isto- 
ricul Jean Flori insistă în acest context atât asupra particularitatii misiunii profe- 
tice a lui Mahomed, care „nu stabilea nicio distincţie între acțiunea religioasă şi 
acțiunea politică sau militară”, cât şi asupra perioadei expansioniste în care a 
fost codificată definitiv doctrina jihadului, care trebuie înțeles ca un război de 
cucerire şi nu unul de convertire. Obligatia jihadului, în sens militar, nu are o li- 
mită in timp si spațiu, fiind o rezultantă directă a naturii universale a revelatiei 
transmise Profetului Mahomed. Pentru aceia dintre oameni care au acceptat-o, 
datoria strdduinfei [pe calea lui Dumnezeu] devine obligatorie până ce întreaga 
umanitate a fost integrată, ori a fost supusă ummei. Ibn Taymiyyah va susține 
purtarea jihadului împotriva mongolilor, chiar dacă elita politică a acestora înce- 
puse deja să se convertească la Islam. Pentru el, mongolii deveneau apostati în mo- 
mentul în care opțiunile lor laxe față de implementarea Shariei deveneau vizibile. 
Folosirea retoricii asociate jihadului, urmărind scopuri politice, are astfel origini 
clare în evoluţia istorică a Islamului. Pentru unii dintre Kharijiti, chiar persoana 
Califului putea deveni subiectul jihadului, dacă acesta se plasa prin comporta- 
mentul său în afara Legii. Tradiţia islamică descrie drept una dintre cele mai înalte 
forme ale jihadului ca implicând o formulă de rezistență politică non-violentă, 
atunci când musulmanul „vorbeşte adevărul în prezența liderului injust””’. 
Apusul dinastiei califale Abbaside din Bagdad după anul 1258, nu a 
însemnat însă şi încetarea conflictului de legitimitate între sultani și Calif. Sultanul 
mameluc Zahir Baybara (Abu al-Futuh 1260-1277) va restabili Califatul Abbasid la 
Cairo în anul 1261, fără însă să mai acorde noului Calif vreun rol politic sem- 
nificativ, altul decât acela ceremonial, legitimator. În anul 1517, Sultanul Otoman 
Selim I, tatăl lui Soliman Magnificul, cucerea Egiptul si distrugea astfel baza de 
putere a mamelucilor egipteni.Potrivit tradiției otomane, victoria sa va avea sem- 
nificatia unui transfer al titlului de Calif de la ultimul reprezentant al dinatiei 
Abbaside, Mutawakkil " Alallah III, în favoarea dinastiei turcice întemeiate de 
Othman. Sultanul turc devenea de acum înainte ,,Calif al tuturor musulmanilor” 
Şi „servitor/protector al celor două orașe sfinte (Khadim al-Haramayan al- 
Sharifaayn)”. Legitimitatea sa se întemeia pe succesul temporal pe care îl avea statul 
otoman în extinderea ummei, Sultanul acestuia fiind în continuarea Profetului si a 


*5 Bernard Lewis, The political language of Islam, pp. 71-73; Mark A Gabriel, Journey into 
the mind of an Islamic terrorist, FrontLine, Lake Mary, Fla., 2005, pp. 146-147; Mirza 
Iqbal Ashraf, Islamic philosophy of war and peace, Mika Publications throughi Universe, 
Poughkeepsie, NY, 2008, pp. 89-94; Jean Flori, Război sfânt, jihad, cruciadă. Violenţă si 
religie in Crestinism si Islam, Cartier, Bucuresti, 2003, pp. 65-97. 

Califatului patristic, „cel mai bun dintre ghazis (războinic al credincioșilor) şi 
dintre luptătorii în războiul sfânt (jihad). 

În perioada premodernă, gândirea politică musulmană a evoluat treptat 
spre o atitudine chietistă fata de stat si sfera politică. Concesia făcută liderilor 
politici isi avea preţul în păstrarea intactă a idealului unei comunități unitare, 
definită în limitele Dar al-Islam. În ciuda acestui lucru, multe dintre atitudinile 
politice ale umma au rămas însă ancorate în idealul epocii patristice a perioadei 
Rashidun, extinsă pentru unii Shia, până la martiriul fiului lui Ali, Husayn (680) 
sau, pentru cea mai importantă ramură a acestei denominatii, până la intrarea în 
ocultare (gayba) a celui de-al doisprezecelea Imam, care se petrece în anul 869. 
Circumstantele istorice şi politice nefavorabile au condiţionat însă umma să 
accepte o serie de tradiții politice specifice matricei culturale, peste care s-a su- 
prapus civilizația islamică. Din dorinţa de a-şi proteja patrimoniul religio-po- 
litic, umma islamică a recurs la o compartimentalizare mentală între forma şi prac- 
tica acestor tradiții si idealul comunității primare. Ferite de compromisuri mun- 
dane, concepțiile politice islamice vor face loc unei practici politice care se va 
întemeia pe tradițiile monarhiilor divine ale Orientului Mijlociu şi Apropiat. Imperiile 
islamice nu au preluat, de la Imperiul Sasanid sau Bizantin, doar birocrația, ad- 
ministratia, sistemul fiscal sau postal, ci şi moştenirea lor politică, exprimată cel 
mai bine în adaptarea unor principii ale gândirii politice greceşti, sau a manua- 
lelor practice de guvernare pentru principi. Societăţile musulmane, respingând 
controlul liderilor politici asupra comunității religioase, s-au pus la adăpost de 
eșecurile politice ale acestora, conducând, de altfel, si la o separare de facto între 
stat şi societate. Comunitatea putea menţine unitatea Dar al-Islam, într-un ecu- 
menism politic, atâta vreme cât disputele religioase sau teologice rămâneau can- 
tonate într-o sferă inaccesibilă autorităților seculare“. 

La intrarea în epoca modernă, societățile musulmane manifestă un in- 
teres relativ scăzut față de stat, considerând necesară acceptarea unei forme de gu- 
vernământ, Chiar dacă aceasta era departe de idealul islamic. Succesele militare 
spectaculoase ale ultimelor secole aduseseră constant legitimitate liderilor mu- 
sulmani si implicit modului în care ei administrau interesele si nevoile ummei. 
Functionalitatea aranjamentelor politice, materializată prin succesul şi bogăția 
imperiilor islamice, părea să demostreze viabilitatea concesiilor făcute de juriști și 
umma liderilor politici. Indiscutabil, Islamul este la sfârşitul secolului al XVI-lea o 
lume aflată în expansiune, atât militar cât i cultural. Este o civilizația impresionantă, 


© Susan K. Croutwater, „Weber and sultanism in the light of historical data”, în Murvar 

care a reuşit să treacă peste socul provocat de marile invazii mongole, care a reuşit 
să integreze populaţia tribală a stepelor, asimilând ceea ce nu a putut cuceri. 


2. Provocările modernităţii europene 


În contrast flagrant cu memoria acestei istorii glorioase, lumea islamică 
contemporană prezintă azi o imagine măcinată de convulsii $i contradicții. Puti- 
nele semne de regenerare, așa cum a părut la începutul anului 2011 fenomenul 
revoluţionar ce a cuprins cu precădere statele musulmane din Africa de Nord, 
eşuează în a crea premisele unor societăți stabile, funcționale, angajate pe calea 
liberalizării economice şi a democratizării politice. Epuizarea entuziasmului re- 
volutionar al Primăverii Arabe pare astfel să confirme analizele si predicțiile sumbre 
pe care o serie de cercetători occidentali le avansau la începutul secolului XXI. 
Pentru aceștia, evaluarea rezultatelor a două secole de modernizare în lumea is- 
lamică se dovedea a fi un demers lipsit de provocări majore. Ceea ce ei identi- 
ficau cu uşurinţă, atunci când performanțele economice şi politice ale statelor 
musulmane erau transpuse în rigiditatea unui model de analiză cantitativ, era un 
„deficit de modernizare” aproape cvasigeneralizat. Implicatia directă a materiali- 
zării acestui deficit arunca aceste societăți într-un ciclu istoric repetitiv, normat 
de instabilitate politică, sărăcie și subdezvoltare economică. În mod cert, anali- 
zele academice care se înscriau in această tipologie argumentativărecunoşteau exis- 
tența unor excepții și implicit a unor povești de succes, însă, în general, „palma- 
resul de modernizare al lumii musulmane era unul dezamăgitor”*. 

Cu siguranță, enumerarea inventarului clasic al indicatorilor socio-eco- 
nomici deficitari ai modernizării în lumea islamică oferă puține argumente in 
discreditarea unui asemenea diagnostic. Forme astenice de coagulare socială — atât 
culturale, cât şi instituționale — sunt adesea dublate de osificare economică indusă 
de politicile de planificare centralizată. Explozia demografică a ultimelor decenii 
a pus sistemele publice de educaţie şi sănătate în dificultate, ratele de analfabe- 
tism fiind printre cele mai ridicate din lume. În paralel, fenomenele de urbani- 
zare accelerată sunt constant alimentate de pauperizarea excesivă a zonelor ru- 
rale, a căror populaţie este forțată să se mute în suburbii insalubre. Nivelul ocu- 
pării forței de muncă în rândul femeilor și al tinerilor este extrem de scăzut, în 
timp ce concentrarea resurselor economice şi a veniturilor financiare în rândul unei 
oligarhii menține un climat social favorabil dezvoltării unor mișcări contestare 
de amploare. Peste toată această structură socială instabilă tronează o cultură po- 
litică represivă, care-şi legitimează longevitatea prin manipularea sentimentelor 


“8 Shireen Hunter, „Introduction”, in Huma Malik (ed.), Modernization, democracy, and Islam, 

religioase sau naţionaliste ale populaţiei“?. Chiar si democratiile care au reuşit să 
mențină standarde destul de ridicate de coerență politică şi instituțională, cum a 
fost cazul Turciei, au avut nevoie de intervenţia elitelor militare seculare. Cel 
mai adesea însă, costul acestor intervenţii a fost mult prea ridicat pentru tinerele 
state musulmane, limitând astfel experiența lor democratică la primul deceniu 
care a urmat finalizării procesului de decolonizare. Lipsite de influența şi forța 
coercitivă a aparatului militar al metropolei, monarhiile din Orientul Mijlociu au 
devenit curând irelevante într-un context politic extrem de instabil. 

Dictaturile militare care au înlocuit monarhiile arabe la jumătatea seco- 
lului XX vor ajunge la putere manipulând haosul social şi institutional în folosul 
propriilor interese. Stabilitatea pe care o propun populației, dublată adesea de pro- 
grame sociale impresionante, pare să ofere o alternativă viabilă la corupția, ser- 
vilismul si incompetenta elitelor birocratice post-coloniale. În unele cazuri, exploa- 
tarea resurselor naturale a oferit un capital financiar considerabil monarhiilor arabe 
şi liderilor militari, care şi-au putut astfel consolida și menţine poziţia politică 
internă. Pe plan regional însă, ambițiile lor militare şi geostrategice au fost in- 
tegrate în logica Războiului Rece. Apusul acestui conflict ideologica ridicat, po- 
trivit politologului american Samuel Huntington, un nou obstacol în fata țărilor 
musulmane aflate într-un proces controlat de „kemalizare”. Poziționarea lor mi- 
litară şi strategică, devenită irelevantă în noul context international, va amplifica, 
pe fondul resurgentei factorului religios, percepţia unei stări acute de „schizofrenie 
culturală”. În plus, performanţele lor militare modeste împotriva Israelului, unul 
dintre singurele elemente viabile ale propagandei de stat, vor delegitima în mod 
constant pretențiile dictaturilor militare arabe. Perpetuarea acestui model politic, 
care menţine statele islamice prizoniere în sfera de putere proiectată de propriile 
instituţii militare, a fost considerat adeseori o reminescenţa a unui aranjament 
politico-militar tradițional în lumea musulmană“. 

Urmând aceste premise, analizarea acestui sistem politic, pe care am ales 
să-l numim Mameluc (Mamluk, lit. Sclav[militar]), în particular a culturii poli- 
tice pe care o proiectează asupra societăților musulmane, devine extrem de ne- 
cesară în contextul evaluării proceselor de modernizare în lumea islamică. Din 
punct de vedere istoric, originile acestei instituții a sclaviei militare se regăsesc 
în slăbiciunile inerente oricărei formațiuni politice a cărei structură de putere se 
bazează pe o formă sau alta de alianţă tribală. Prima dinastie a Islamului, cea 
Umayyadă, va recunoaşte acest lucru atunci când va transforma armata proaspă- 
tului imperiu într-o forță exclusivistă, apanaj al triburile loiale. Implicatiile deloc 

favorabile pe care această politică le-a avut pentru viitorul politic al dinastiei îi 
va convinge pe succesorii lor Abbasizi de necesitatea implementării unui sistem 
militar capabil să eludeze puternicele loialitati tribale specifice societăţii arabe. 
Accelerarea fenomenului de centralizare a puterii în favoarea Califului şi a vizi- 
rului său, proces inițiat după mutarea capitalei imperiale la Bagdad de Abbasizi, va 
impune recrutarea de soldați din triburile turcice din Asia Centrală şi Transoxania. 
Califul al-Mamun (813-833), iar mai apoi al-Mu 'tasim (833-842), vor pune ba- 
zele acestei caste militare de sclavi soldaţi, a căror principală funcţie va fi să 
contrabalanseze în favoarea statului influenţa tribului şi a genealogiilor ilustre“. 
Absența unor legături ereditare cu societatea pe care o apărau, educați si canto- 
nati în garnizoane închise accesului străinilor, loiali doar persoanei Califului sau 
Sultanului, sclavii soldaţi vor deveni curând indispensabili existenţei imperiilor 
islamice. Cu toate acestea, chiar și expresiile evoluate, perfecționate, ale acestei 
caste militare, aşa cum au fost Mamelucii egipteni sau Jenicerii otomani vor cădea 
pradă tentatiile patrimonialiste şi ereditare. 

Paradoxal, unul dintre momentele simbolice ale impactului modernității 
europene asupra lumii musulmane implică distrugerea dominaţiei mameluce în 
Egipt. La sfârşitul secolului al XVIII-lea, provincia otomană de pe Nil poate fi 
cu greu considerată ca făcând parte din Imperiu. Însuşi guvernatorul trimis de 
Sultan de la Istanbul este mai degrabă un prizonier al căpeteniilor mameluce, decât 
un administrator al provinciei. Creaţie a ultimului sultan Ayyubid, mamelucii 
egipteni reușiseră, până la înfrâgerea lor de către otomani în anul 1517, să ră- 
mână adversari redutabili în regiune. De numele lor se leagă respingerea incur- 
siunile cruciate și mongole in Levant, Palestina si Siria. La 1 iulie 1798 însă, 
atunci când moderna L'Armée d'Orienta lui Napoleon Bonaparte se va dispensa de 
ei în Bătălia Piramidelor, mamelucii sunt deja o imagine palidă a istoriei lor glo- 
rioase. Forța expeditionara a Directoratului francez nu făcea altceva decât să puna 
capăt unui aranjament politico-militar care, proiectat să tempereze excesele si 
tentatiile tribalismului şi patrimonialismului — devenise tocmai exponentul 
acestora. Cauzele care au provocat degenerarea sistemului mameluc pot fi cu 
uşurinţă identificate si în traiectoria debilitantă a corespondentului său otoman. 
Dezvoltat în timpul sultanatului lui Murad I, formidabila clasă militară a 
Ienicerilor (turc. yeniçeri, însemnând „soldat nou”) va fi „recrutată” până în primii 
ani de domnie ai lui Ahmed III (1703-1730), prin intermediul detestatului impozit 
de sânge, devşirme (lit. în turcă, a colecta). În perioada sa de glorie, aproximativ 
3.000 de copii creştini din Balcani şi Anatolia intrau anual într-un proces de selecție 

care alimenta atât efectivele ienicerilor, cât şi ale administrației imperiale. Sta- 
tutul lor de sclavi personali ai sultanului otoman, privaţi prin natura originii lor 
de orice legătură genealogică sau etnică cu societatea în care trăiau, va asigura 
devotamentul lor absolut față de casa domnitoare. Problemele economice, finan- 
ciare şi, nu în ultimul rând, instituționale care vor afecta Imperiul Otoman după 
secolul al XVI-lea, par să fi avut un impact devastator asupra instituţiei sclaviei 
militare otomane. De acum înainte, ienicerii otomani vor deveni conștienți de 
influența majoră pe care o pot avea într-un context politic instabil, marcat de re- 
gresul puterii Sultanului şi ascensiunea grupurilor de interese asociate palatului. 
La fel ca şi mamelucii egipteni, aceștia vor miza pe dezvoltarea unor structuri 
de loialitate şi patronaj, facilitate şi augmentate de introducerea unor subterfugii 
ereditare, etnice sau economice”. Potrivit politologului american Francis Fukuyama, 
sistemul otoman de sclavie militară a reprezentat, atâta vreme cât a funcționat în 
strânsă legătură cu devşirme, una dintre cele mai moderne fațete ale Imperiului 
Otoman™. În ciuda acestui lucru, la sfârşitul secolului al XVIII-lea, atunci când 
înregistrăm primele tentative de modernizare, independenţa şi puterea acumu- 
lată de această clasă în raport cu societatea si instituțiile statului, par să grăbească 
dezintegrarea Imperiului. După mai multe încercări eşuate de reformă, soldate 
adesea cu moartea sultanului sau a vizirului care initiase procesul, ienicerii oto- 
mani vor fi distruși de Mahmud II în anul 1826. Violenţa acestui act nu este însă 
singulară în istoria modernizării statelor islamice. În 1811, noul lider al Egiptului, 
Muhammad Ali, fondatorul dinastiei Kediviale, masacrase în fortăreața Moqqatam 
câteva sute de căpetenii mameluce. 

Acţiunile violente întreprinse de cei doi lideri musulmani împotriva insti- 
tutiei sclaviei militare au semnificaţii mult mai vaste decât eliminarea unor corpuri 
militare şi sociale capabile să pună în pericol puterea centrală. Într-adevăr, actul 
lor ajunge să definească întregul proces de modernizare al lumii islamice, proces 
ale cărui manifestări continuă şi azi să reprezinte o sursă de instabilitate. Cauzele 
acestei instabilități pot fi cu ușurință identificate în natura si forma defensivă” 
pe care o asumă modernizarea statelor musulmane, rămase încă independente în de- 
cursul secolului al XIX-lea. În mod cert, pentru noile elite politice musulmane, 
impactul produs de expansiunea militară şi economică a Europei moderne părea 
a fi atenuat numai prin adoptarea metodelor care garantau succesul europenilor. 


5 Vezi Francis Fukuyama, The origins of political order, pp. 214-226; Robert Mantran, 
„Statul Otoman în Secolul al XVII-lea: Stabilizare sau Declin”, în Jean-Louis Bacqué- 
Grammont, Louis Bazin, Robert Mantran (ed.), Istoria Imperiului otoman, traducere de 
Irene Beldiceanu şi Cristina Bîrsan, Bic All, București, 2001, pp. 194-199. 

* Francis Fukuyama, The origins of political order, p. 222. 

* Crawford Young, „Ideas of progress in the Third World Progress and Its Discontents”, în 
Gabriel Abraham Almond, Marvin Chodorow, Roy Harvey Pearce (ed.), Progress and Its 
Discontents, University of California Press, Berkeley, 1982, pp. 83-90. 

Astfel, într-o primă fază, modernizarea se concentrează în domeniul militar, în- 
cercându-se limitarea provocărilor psihologice şi culturale asociate acomodării 
unor instituții și tehnologii dezvoltate în ambianța unei civilizații inferioare. Pe 
de altă parte însă, liderii musulmani vor înţelege avantajele implicate de accele- 
rarea politicilor de modernizare pentru consolidarea propriei puteri. În acest caz, 
suprimarea mamelucilor egipteni şi a ienicerilor otomani este extrem de rele- 
vantă, întrucât existența acestora semnifica forța si influența pe care diversele 
grupuri sociale o aveau în cadrul societăţii islamice în raport cu centrul politic. 
Mahmud II si sultanii care i-au urmat, la fel ca și alti lideri musulmani, încercau 
în fapt să inverseze tocmai acest trend social descentralizator. În contrast cu ex- 
perienta occidentală, unde la sfârșitul Evului Mediu statele europene se anga- 
jează într-un proces accelerat de centralizare, societățile islamice premoderne 
evoluează către o autonomie tot mai pronunțată fata de autoritatea politica’. 
Materializarea acestor grupuri şi, implicit, provocările majore pe care le ridică 
structura de interese si loialitati pe care o administrează şi o solicită, în dauna 
aparatului politic central, are la bază două cauze distincte. Prima dintre ele poate 
fi identificată în impactul destabilizator pe care schimbările climaterice și demo- 
grafice specifice secolele XVI si XVII le provoacă în cadrul imperiilor agrare. A 
doua, și cea mai importantă, tine de o predispozitie structurală caracteristă ex- 
presiei sociale pe care Islamul o poate alimenta în cadrul unei comunități umane. 
Eradicarea influenţei acestor grupuri sociale autonome, care includ notabili lo- 
cali (a ani, aga, emiri), latifundiari, comerciati, ghilde, fratii sufi, garnizoane 
de ieniceri şi mameluci, fundaţii pioase (waq/), va deveni pentru liderii politici mu- 
sulmani la fel de importantă ca și respingerea incursiunilor militare europene”. 
Identificând avantajele evidente pe care tentativele de modernizare şi cen- 
tralizare le aduceau elitelor politice, societatea musulmană va manifesta adesea 
sentimente de ostilitate şi revoltă față de întregul proces. În 1857 spre exemplu, 
bey-ul Tunisiei va demara un program de reformă şi modernizare care va in- 
clude o birocratie centralizată, un nou sistem fiscal si legal mai echitabil şi, din 1861, 
o Constituţie provincială. Răspunsul societății tunisiene a fost foarte diferit de 
cel aşteptat de inițiatorii reformelor, manifestându-se printr-o revoltă tribală al cărui 
principal coagulant l-a constituit revocarea actului constituțional. Istoricul Albert 
Hourani întăreşte această perspectivă, argumentând faptul că întregul „proces de 
schimbare, care a avut loc în această perioadă, a fost unul pe care, în general, 
populația imperiului si a statelor sale dependente — chiar si cea educată — nu l-a 


5 Donald Quataert, The Ottoman Empire, 1700-1922, Cambridge University Press, 2005, 
pp. 32-44. 

57 Sami Zubaida, „Political modernity”, în Muhammad Khalid Masud, Armando Salvatore, 
Martin van Bruinessen (ed.), Jslam and modernity: key issues and debates, Edinburgh 
University Press, Edinburgh, 2010, pp. 57-63; Albert Hourani, The Emergence of the 
Modern Middle East, University of California Press, 1981, pp. 36-49. 

înțeles”. Tocmai pentru a contracara acestă situaţie, liderii politici musulmani 
vor asocia procesului de modernizare o serie de intelectuali religioşi şi seculari, 
a căror influenţă la nivelul societăţii islamice rămâne până azi indiscutabilă. Ti- 
pologia intelectuală sub care aceştia vor încerca să acomodeze valori, idei, insti- 
tuții şi practici străine civilizaţiei şi tradiției musulmane, continuă să influențeze 
şi azi percepția modernităţii în lumea islamică Înregimentarea lor în cadrul proiec- 
tului a fost însă absolut necesară, pentru ca modernizarea să reușească să obțină 
acreditările culturale necesare pentru a deveni acceptată de masele largi. Eviden- 
tierea rolului jucat de inteligentsia musulmană este importantă atât din perspec- 
tiva originii lor intelectuale, adesea construită pe o formaţie religioasă, cât mai 
ales datorită schimbării focusului initial al modernizării, de la importuri militare si 
tehnologice la elemente sociale, culturale si politice europene. Unii dintre cei mai 
mari intelectuali musulmani ai epocii, printre care îi amintim pe Khair al-Din al- 
Tunisi (1820/2-1879), Rifaat al-Tahtawi (1801-73), Abdul-Rahman al-Kawakibi 
(1849-1902), Jamal al-Din al-Afghani (1839-97) sau Muhammad Abduh (1849- 
1905), vor încerca să ofere lumii islamice instrumentarul conceptual şi cultural 
necesar pentru a putea accepta formele modernităţii europene și a le integra ală- 
turi de elementele tradiției musulmane”. 

În ciuda schimbărilor importante pe care le aduc în societăţile musul- 
mane, politicile de modernizare nu reuşesc să schimbe în mod fundamental 
soarta lumiiislamice. Intrat în declin după eşecul ultimului vizir al dinastiei 
Köprülü, Kara Mustafa Pasa, în fata zidurilor Vienei din 1683, Imperiul Otoman 
face eforturi disperate să-și păstreze intacte posesiunile europene și orientale. 
Tragedia pierderii Crimeei, anexată de Rusia Romanovilor la mai putin de un 
deceniu de la semnarea tratatului de la Küçük Kaynarca (1774), va fi urmată de 
concesiile teritoriale pe care trebuie să le facă de acum înainte în favoarea 
Habsburgilor. La fel ca şi otomanii, Imperiul Qajar devine ţinta expansiunii teri- 
toriale ruseşti în Caucaz. În 1723, Rusia se instala la Derbent și Baku, pentru ca 
un secol mai târziu, după ce anexase Regatul creştin al Georgiei în 1801, să de- 
manteleze dominaţia persană în Armenia şi Azerbaidjan. La sfârşitul secolului 
XIX, dezamăgirea provocată de eșecul politicii Ţarului Nicolae I la Congresul 


5% Albert Hourani, The Emergence of the Modern Middle East, p. 38. 

5 Vezi Antony Black, The history of Islamic political thought, pp. 290-293; Laura Sitaru, 
Gândirea politică arabă, pp. 29-30; Tayeb Bouazza, „From Arabization to Arrogance. The 
Crisis of Arab Liberalism”, Arab Insight, vol. 2, nr. 1, 2008, pp. 61-65; Bernard Lewis, The 
political language of Islam, pp. 110-111; L. Carl Brown, Religion and state the Muslim 
approach to politics, pp. 95-96; Stephan Wild, „Political Interpretation of the Qur'ân”, în 
Jane Dammen McAuliffe (ed.), The Cambridge Companion to the Qur’an, Cambridge 
University Press, 2006; Charles C. Adams, /slam and modernism in Egypt: a study of the 
modern reform movement inaugurated by Muhammad Abduh, Russell & Russell, New 
York, 1968. 

de la Paris din 1856, este atenuată de integrarea în sfera de influenţă rusă a te- 
ritoriului din estul Mării Caspice, cuprinzând Emiratul de Khokand si Hanatele 
de Khiva şi Bukhara. Spre deosebire de interesele teritoriale ale celor două im- 
perii din Centrul si Estul Europei, puterile occidentale isi vor concentra expan- 
siunea asupra teritoriilor islamice din Orientul Mijlociu și Apropiat. Pentru fran- 
cezi, încă din vremea lui Francisc I (1515-1547), sultanii otomani erau considerați 
aliați de nădejde, însă,cum prieteniile nu durează o veşnicie, Levantul şi Africa 
de Nord încep să devină centre de interes ale politicii externe franceze. În anul 
1830, Franţa va ocupa, nu fără greutate, Algeria. Administrarea colonială a acestei 
provincii şi, mai ales, rezistența încăpățânată a lui Abd al Qader, îl sileau pe 
însuși Alexis de Tocqueville să scrie un mic tratat de bună conduită colonială. 
Spre sfârşitul secolului, expansiunea colonială franceză, secondată de ajutor spaniol, 
va reuși să acapareze Tunisia şi Marocul. Marea Britanie, mereu interesată să 
asigure securitatea posesiunii ei indiene, va ocupa Egiptul în anul 1882 şi va în- 
cerca să păstreze Rusia departe de granițele Persiei qajare si ale Afganistanului. 
La începutul secolului XX, chiar şi Italia, susținută de adminsitratia britanică 
din Egipt, va reuşi să învingă rezistența militară sanusită şi să-şi creeze un mic 
imperiu colonial format din Cirenaica şi Tripolitania“. 

Cu siguranță, prăbușirea puterii marilor imperii islamice in fata expan- 
siunii coloniale şi teritoriale europene pare să demonstreze limitele reformelor 
asociate tentativelor de modernizare defensivă. Încadrat în această optică, colo- 
nialismul european pare, mai degrabă, favorizat decât îngreunat de întreaga pleiadă 
de reforme, militare, administrative, juridice si politice caracteristice acestei pe- 
rioade. Într-adevăr, modernizarea defensivă a facilitat intrarea societăților mu- 
sulmane în epoca modernă, însă a adus cu sine o serie de efecte maligne. Primul 
dintre ele tine de limitarea, iar mai apoi distrugerea structurilor sociale informale, 
care protejau musulmanii de ingerintele puterii politice seculare. Dispariţia acestor 
simboluri ale lumii musulane premoderne va lăsa cale liberă ascensiunii unor li- 
deri politici a căror putere discretionara se sprijină pe un aparat coercitiv, militar 
Şi birocratic, extrem de eficient. Dictatura şi represiunea dezlantuite sub domnia 
lui Abdul-Hamid al II-lea (1878-1909) şi justificate de proiectul său pan-islamic 
reprezintă un exemplu grăitor în acest sens. Al doilea efect malign al moderni- 
zării defensive explică ușurința cu care puterile europene au încorporat în propriile 
sisteme coloniale societăți musulmane angajate de câteva decenii în procesul de 
modernizare. Motivul stă în faptul că aceste politici au transformat sultanatele 
medievale islamice, a căror structură politică si instituțională eclectică era în ge- 
neral flexibilă şi adaptabilă, în actori politici rationali, care manifestau toate 


6 Alexis de Tocqueville, Travail sur l’Algérie, J.-M. Tremblay, Chicoutimi, 2002; Bernard 
Lewis, The Middle East: 2000 years of history from the rise of Christianity to the present 
day, Phoenix, London, 1995, pp. 283-284. 

trăsăturile instituționale fundamentale, caracteristice statelor europene. În acest 
mod, statele musulmane devin în primul rând predictibile, iar în al doilea rând 
relativ uşor de integrat într-un sistem colonial datorită formatului administrativ 
şi instituțional european deja existent. Al treilea element malign al modernizării 
defensive, si în mod cert cel mai nociv pentru viitorul statelor musulmane, tine de 
importanța pe care o capătă în cadrul procesului modernizator structurile militare. 
La începutul secolului XIX, eliberarea societăților musulmane de tirania instituției 
sclaviei militare părea, cel puţin în viziunea liderilor modernizatori, să ofere pre- 
misele necesare succesului politicilor de modernizare. Cu toate acestea, impor- 
tanta pe care programele de modernizare o dau construirii unui aparat militar efi- 
cient, lucru absolut necesar în contextul agresiunii europene constante, nu face 
altceva decât să ofere circumstanţele renașterii culturii politice mameluce într-un 
cadru modern. Noile elite militare, pentru o perioadă printre cele mai vocale gru- 
puri sociale favorabile procesului modernizator, vor acumula în timp suficientă 
influență si capital politic pentru a-și apropria societățile musulmane. Perioada 
turbulentă care urmează finalizării procesului de decolonizare după cel de-Al 
Doilea Război Mondial, oferă oportunitatea acestor elite neo-mameluceS!, să se 
elibereze de tutela liderilor seculari. Controlul pe care îl impun în următoarele 
decenii asupra multor societăți musulamane, rămâne o cauză majoră a subdez- 
voltării acestora. 


3. Concluzie 


În mod cert, civilizația islamică nu a reuşit să ofere deocamdată un răs- 
puns coerent provocărilor ridicate de lumea modernă. Criza, în numeroasele sale 
forme (politică, economică, demografică, instituțională), contrastează mult prea 
puternic cu omniprezentul spectru al unui trecut idealizat. Principala cauză pare 
să fie legată de permanenta unor modele şi aranjamente politice, religioase şi cul- 
turale, care plasează orice societate musulmană angajată pe calea modernizării, 
indiferent de amploarea fenomenului, într-un conflict cu propria sa tradiție şi 
identitate. La nivel politic şi cultural, forța acestei contradicții pare să fi fost re- 
simțită extrem de puternic de primii intelectuali musulmani asociați procesului 
de modernizare. Soluţia găsită de aceștia va justifica procesul de emulatie şi aco- 
modare a instituțiilor şi ideilor politice europene în context islamic, prin identi- 
ficarea unor elemente asemănătoare, specifice tradiției musulmane. Astfel, metoda 
preferată prin care argumentatia lor se conectează la repertoriul conceptual poli- 
tic european tine de intrebuintarea unor referinţe constante la simboluri, alegorii 
şi concepte politice familiare musulmanilor. Din această perspectivă, guvernul 


él Vezi Richard W. Bulliet, „Neo-Mamluk Legitimacy and the Arab Spring”, Middle East 
Law and Governance, vol. 3, nr. 60, 2011, pp. 60-67. 

constitutional, domnia legii, separatia puterilor în stat si libertările politice indi- 
viduale nu reprezintă doar panaceul universal la problemele lumii musulmane, 
ci o redescoperiere a unui patrimoniu adânc înrădăcinat în învățăturilor originale 
ale Islamului. Atunci când tradiția islamică se dovedea insuficientă pentru a oferi 
un cadru comprehensiv noilor idei şi concepte politice europene, intelectuali precum 
egipteanul Rifaat al-Tahtawi vor traduce în limba arabă textul Constituţiei Franceze 
şi lucrările majore ale lui Montesquieu si Rousseau. Un alt curent intelectual care se 
afirmă în această perioadă şi care este la fel de important pentru viitorul moder- 
nitatii în lumea musulmană observă ascensiunea gânditorilor cu o puternică for- 
matie religioasă. Traditionalismul şi scripturalismul, asociat atitudinilor lor sceptice 
față tentativele de modernizare, devin adesea paradigmatice pentru modul în care 
musulmanii de rând ajung, să perceapă schimbările prin care trec societăţile lor. 
Implicarea acestora în viața politică a statelor musulmane, exemplu oferit de ca- 
rierele mercuriale ale lui Jamal al-Din al-Afghani si a ucenicului săuegiptean 
Muhammad Abduh, are ca prim obiectiv realizarea unității pan-islamice în fața 
agresiunii occidentale. Pentru ei si curentul religios reformist pe care îl repre- 
zintă, Islamul îşi poate atinge potenţialul universal doar renunțând la inovațiile 
culturale, tradiţii şi obiceiuri, strecurate de-a lungul secolelor în structura sa spi- 
rituală. Putem observa astfel primele manifestări intelectuale ale procesului de 
politizare a Islamului, tendinţă care va lua amploare în decursul secolului XX. 

Departe de a fi o tendință naturală, islamizarea politicii țărilor musul- 
mane are la bază atât dezastrul politicilor de modernizare implementate de elitele 
militare, cât mai ales falimentul ideologiilor seculare de care acestea s-au folo- 
sit. Dispariţia Imperiului Otoman la sfârșitul primului Război Mondial, transfi- 
gurat într-o Turcie seculară în căutarea propriei identități laice şi un Orient 
Mijlociu împărțit fără menajamente între puterile occidentale, lasă până azi răni 
adânci în mentalul colectiv musulman. Proclamarea Califatului de către liderul 
Statului Islamic (IS), Abu Bakr al-Baghdadi, la aproape un secol de la abrogarea 
sa, trebuie interpretată ca o revoltă împotriva acestei nedreptati istorice. Cu si- 
guranță, pentru Kemal Atatiirk,personajul providential al noului stat turc, actul 
de la 1 martie 1924 prin care Marea Adunare a Turciei trimitea în istorie instituția 
Califatului, purta semnificaţia afirmării suveranității Republicii. Pentru restul 
lumii musulmane însă, dispariția Califatului se transforma într-un nou motiv de 
disensiune, ale cărui reverberatii simbolice şi spirituale sunt azi capitalizate po- 
litic de mişcări teroriste precum cea condusă de al-Baghdadi“?. 

Usurinta cu care această organizaţie teroristă reuşeşte să se insinueze in 
postura de continuatoare a celei mai importante demnități politice a Islamului 


€ Reinhard Schulze, Azizeh Azodi, A modern history of th islamic world, |. B. Tauris, 
London, 2002, p. 66; Hasan Kayali, „The struggle for independence”, în Kate Fleet, Suraiya 
Faroghi, Reşat Kasaba (ed.), The Cambridge History of Turkey, Cambridge University 
Press, 2008, p. 144. 

poate fi înțeleasă în contextul evoluţiilor pe care le-a suferit curentul intelectual 
inițiat de gânditori precum al-Afghani, Abduh sau Rashid Rida (1865-1935). 
Este adevărat, atractivitatea acestui curent ar fi rămas marginală, în absența unui 
context socio-politic care să favorizeze resurgenta Islamului. Nu discutăm doar 
de eşecul unor ideologii seculare precum naționalismul, socialismul, sau mișcări 
de stânga cu ambiţii pan-arabe, de amploarea ba'ath-ismuluisau nasser-ismului, 
ci de materializarea unor schimbări majore atât în cadrul societăţilor musulane, 
cât si în relațiile internationle ale acestora. Avem în primul rând deziluzia pro- 
vocata de conflictele militare dintre țările arabe şi statul Israel, deziluzie intreti- 
nută și fructificată de exportul ideologiilor fundamentaliste practicat de țările arabe 
care au beneficiat de pe urma boom-ului petrolier. Apoi, pe fondul unui avans 
demografic semnificativ, manifestat prin apariția de-a lungul lumii musulmane a 
megalopolisurilor, cum sunt Casablanca, Cairo, Teheran, Lahore sau Jakarta, se 
manifestă percepția declinului lumii occidentale. Într-adevăr, toate aceste aglo- 
merări umane nu sunt altceva decât imense comasări a milioane de țărani dislo- 
cati, pauperizati, pentru care speranța resurgentei islamice reprezintă singurul 
refugiu. În această lume lipsită de oportunități economice și sociale, umilită de 
elitele politice, sufocată de o birocratie coruptă, mesajul islamist al unor intelec- 
tuali precum Abu al-A’la Mawdudi, Hassan al-Banna sau Sayyid Qutb își gă- 
seşte cu ușurință adepți. Alienarea, insecuritatea si absenţa reperelor spirituale în 
care fuseseră angrenate societățile musulmane poate fi depășită în opinia lor numai 
prin regăsirea identităţii islamice, atât la nivel civilizational, cât şi individual. Chiar 
dacă foloseşte uneori concepte politice fundamental occidentale precum „revo- 
lutie”, „democraţie” sau „justiție socială”, argumentatia islamistă va transforma 
Islamul în fundamentul acţiunilor politice al căror scop final este distrugerea 
modelelor politice occidentale gi a elitelor militare si birocratice care le susțin”. 

În ciuda acestor evaluări pesimiste şi a situaţiei contemporane deloc în- 
curajatoare, perspectiva eşecului modernizării în lumea islamică nu trebuie ab- 
solutizată. Este necesară, în schimb, recunoașterea rolul major pe care Islamul îl 
joacă in viata acestor societăți si, implicit, patrimoniul spiritual, cultural si po- 
litic pe care îl aduce în lumea modernă. De asemenea, orice model viabil de in- 
tegrare a categoriilor modernității europene într-un context islamic trebuie să 
țină cont de permanenta si importanța conceptelor politice clasice specifice acestei 
civilizaţii. Mai mult, privind lucrurile dintr-o perspectivă globală, non-eurocen- 


& Vezi Ismail Salwa, „Islamic political thought”, în Terence Ball, Richard Bellamy (ed.), 
The Cambridge History of Twentieth-Century Political Thought, Cambridge University Press, 
Cambridge, 2003, pp. 586-589; L. Carl Brown, Religion and state the Muslim approach to 
politics, pp. 141-147, 148-151; Francois Massoulie, Conflictele din Orientul Mijlociu, tra- 
ducere de Radu Gâdei, All, Bucuresti, 2003, p. 36; Stephan Wild, „Political Interpretation 
of the Qur'ân”, p. 282; Bernard Lewis, /slam and the West, Oxford University Press, New 
York, 1993, p. 140. 

tristă, trebuie să admitem faptul că a devenit extrem de dificil să definim natura 
exactă a modernităţii pe care o societate trebuie să o atingă. Astfel, panorama 
globală care se materializează, nu numai în cazul civilizației islamice, este una 
lipsită de linearitate şi congruenta, portretizând în schimb o imagine fragmentată 
în care fiecare societate manifestă o impresionantă diversitate instituțională, bazată 
pe premise ideologice şi dinamici culturale distincte. Aşadar, eşecul modernizării, 
dacă această sintagmă poate fi folosită cu adevărat, nu aparține unei societăți 
sau grup civilizational în particular, reprezentând, mai degrabă, norma func- 
țională a lumii moderne. 

Marius LAZĂR 


A doua ramură majoră a Islamului, după sunnism, siismul duodeciman 
şi-a configurat, de-a lungul secolelor, propria sa dezvoltare doctrinară a temelor 
religioase musulmane dar, simultan, şi a unor perspective specifice privind na- 
tura autorităţii politice. Această problemă a statutului puterii în tradiţiile musul- 
mane a provocat nenumărate interpretări, care rezultă mai ales din faptul că Islamul 
a avut constant tentatia de a conferi o semnificaţie teologică si de a codifica doc- 
trinar întreg câmpul comportamentelor umane, inclusiv spaţiul social şi politic. 
Până în epoca modernă, când impactul modernităţii occidentale a produs noi mu- 
taţii geopolitice şi intelectuale în lumea musulmană, majoritatea societăților mu- 
sulmane erau structurate pe coduri şi norme elaborate plecându-se de la diferi- 
tele interpretări ale tradiției islamice, formalizate juridic şi etic sub forma Shari 'ei. 
În aceste societăți, referintele sectare (sunniti — în cele patru rituri juridice, şiiţi 
duodecimani, ismailieni, zayditi, druzi, alawiti etc.) constituiau, cel mai adesea, 
unul dintre principalele criterii care asigurau identitatea colectivă şi solidaritatea co- 
munitară a indivizilor. Filosofiile lor politice specifice reflectă astfel sistemele 
doctrinare proprii şi, mai ales, raporturile diferitelor comunități cu experienţele 
istorice concrete ale sistemelor politice care s-au succedat în Orientul Mijlociu 
şi Africa de Nord. În toate, politicul este interpretat pomindu-se de la categorii si de 
la o normativitate religioasă: scopul puterii politice este de a ipostazia simbolic 
şi functional autoritatea Islamului şi/sau de a asigura guvernarea potrivit valo- 
rilor musulmane sau, cel putin, păstrând o fidelitate față de acestea. 

În tradiția sunnită, pe care s-au fundamentat, politic și doctrinar, majo- 
ritatea structurilor etatiste din Orientul Mijlociu si din Africa de Nord, s-a ajuns 
la o perspectivă mai realistă asupra naturii puterii politice: păstrându-se simbo- 
listica dublei autorități, politico-spirituale, a califatului, s-a acceptat totuşi faptul 
că formele concrete de guvernare şi reprezentanţii puterii pot să se îndepărteze 
de idealul presupus de natura funcțiilor si a responsabilitatilor acestora. „Cetatea 
ideală” imaginată de filosoful al-Farabi, pe urmele lui Platon, unde statul şi so- 
cietatea musulmană autentică trebuiau să fie conduse de un Imam-filosof, rămâne 
o simplă utopie. Pentru sunniti, teologi si populaţie, mai degrabă decât condiția 

teologică a suveranului (calif, sultan, emir etc.) contează faptul ca actele de gu- 
vernare ca atare să fie cât mai conforme cu principiile musulmane. Este tema, 
devenită clasică în filosofia politică sunnită, încă din secolul al XI-lea, privind 
necesitatea respectării unei siyasa shar 'iyya, a unei „politici legaliste”, adică în 
conformitate cu normele Shari 'ei. Realitatile istorice concrete, unde puterile po- 
litice musulmane, încă odată cu umayyazii (661-750), au arătat că există o rup- 
tură aproape definitivă fata de modelele ideale (şi idealizate) ale „califilor bine- 
călăuziți” din primii ani ai Islamului, au impus deci permanente reflecţii ale 
elitelor religioase şi politice, de-a lungul secolelor, privind natura reală a puterii 
terestre. Pe măsura desacralizării treptate a califatului, reprezentat de persoane 
care nu mai ipostaziau calitatea funcţiei pe care o reprezentau, şi, la fel, pe măsura 
confiscării prerogativelor concrete de guvernare ale califilor de către autorități 
„seculare” (sultani, emiri, viziri, guvernatori de provincii), s-a structurat tot mai 
mult rolul clasei teologilor-juristi, al ulemalelor, ca având sarcina de a reprezenta si 
de a gestiona problematicile concrete ale Islamului. 

Ca urmare, în primul rând în societățile sunnite, s-a ajuns la o dualitate, 
care a rămas funcţională până astăzi, între autoritatea politică (suveran) şi auto- 
ritatea religioasă (teologi, ulemale). Prin aceasta, se accepta o autonomie con- 
cretă a puterii politice în câmpul său propriu de competenţă, cu condiţia ca actele 
de guvernare să nu contrazică si chiar să aplice, cât mai mult posibil, normele 
musulmane. La rândul lor, ulemalele isi vedeau confirmat rolul de garanti ai or- 
dinii si stabilității sociale, de agenţi ai difuzării valorilor si ai normelor musul- 
mane. Cele două autorități ajung să se legitimeze reciproc: în schimbul recu- 
noaşterii funcţiei lor teologice, educative, juridice la nivel social, ulemalele s-au 
făcut, foarte adesea, apărători ai puterilor politice, chiar şi tiranice, în numele 
stabilității şi a păstrării unității comunității. 

Dezvoltările din interiorul siismului duodeciman au cunoscut atât ase- 
mănări cât mai ales deosebiri față de aceste perspective elaborate de sunnism. În 
primul rând, diferențele fundamentale s-au configurat în jurul naturii autorității 
politico-religioase: atât califatele umayyade (Damasc, Cordoba), cât şi cel abbasid 
s-au constituit în jurul doctrinelor sunnite si deci nu au fost acceptate ca fiind le- 
gitime de către adepții siismului. Ei şi-au îndreptat devotiunea spre personajele 
din familia alidă, cărora nu doar că le-au atribuit calitatea exclusivă de autorități 
politice şi spirituale ci au elaborat în jurul lor o întreagă metafizică, care se în- 
depărtează foarte mult de perspectivele mult mai realiste ale sunnismului în ra- 
port cu natura si funcţiile puterii politice. Pe de altă parte însă, dispariția, odată 
cu Ocultarea Majoră, a şirului acestor personalități eminente ale Imamilor, sin- 
gurii investiti cu autoritate legitimă în plan terestru, a condus la elaborarea unor 
teorii politice originale, care codifică, şi teologic şi funcțional, această absență. 
Treptat, clasa ulemalelor a ajuns tot mai mult să-și asume rolul de autoritate 
substituentă celei a Imamului Ascuns, preluând funcţiile hermeneutice şi juridice 

ale acestuia, dar nu si cele politice. În cele din urmă însă, odată cu teoriile lui 
Khomeyni si Muhammad Bager al-Sadr, la sfârşitul secolului XX, se ajunge 
chiar ca ulemalele să se considere indreptatite să gestioneze inclusiv câmpul puterii 
politice şi să vegheze la legitimitatea islamică a guvernării. Lucrarea de fata isi 
propune să oferă o scurtă analiză a acestor evoluţii, deopotrivă doctrinare şi is- 
torice, ale şiismului duodeciman, mai ales în spaţiile sale centrale, in Iran si 
Irak, din perioada formării sale până în prezent. 


1. Disputele privind succesiunea Profetului și eşecul unui califat alid 


La începuturile Islamului, imediat după dispariția lui Muhammad, nu- 
mirea persoanei considerate drept cea mai abilitată să preia conducerea noii co- 
munitati a musulmanilor a reflectat nu doar diviziunile şi partizanatele din 
interiorul tovarășilor Profetului dar şi, deja, diferitele aprecieri asupra rolului si 
a calității Imam-ului, adică a liderului comunității musulmane. Acest termen a 
primit, de-a lungul timpului, înțelesuri diferenţiate, în sunnism si in siism; in 
manieră clasică, el desemnează pe cel care „stă în față”, cel care conduce rugă- 
ciunea colectivă de vineri, în moschee. Prin extensie, imamul reprezintă auto- 
ritatea, de unde, în filosofia politică musulmană, imamologia desemnează teoria 
privind conducerea politică si religioasă!. În siism, termenul va primi o utilizare 
particulară, el se referă prin excelenţă la linia descendenților din "Ali şi Fatima, 
deşi ulterior a fost folosit câteodată şi ca un titlu deferent în semn de apreciere 
fata de eminenfa unor personalități religioase, cazul cel mai cunoscut fiind cel al 
lui Khomeyni. Într-o manieră concretă, forma prin excelență care a ipostaziat 
acest principiu al conducerii, deopotrivă spirituale şi politice, a comunității mu- 
sulmane a fost cea a califatului. 

Astfel, aceste dispute asupra imamatului apar încă din primele momente 
ale Islamului post-Muhammad: numirea lui Abu Bakr ca primul calif este rezul- 
tatul supremaţiei criteriului „alegerii”, al „consultării” (shura), prin care aristo- 
cratia arabo-musulmană şi-a desemnat un lider luând în considerare virtuțile sale 
personale. În schimb, o altă facțiune, grupată în jurul lui "Ali, ginerele şi vărul 
Profetului, personaj pios si unul dintre primii adepţi ai Islamului, a apărat, încă 
din timpul vieţii lui Muhammad, cauza acestuia şi a considerat că el trebuie să 
fie cel care să-i succeadă la conducerea comunității. Sub numele de „partizanii lui 
Ali” (shi’at "Ali) — de unde şi denumirea sub care au rămas cunoscuţi, de şiiţi, ei 
ipostaziau o altă viziune politică, unde solidaritatea şi apartenenţa familială erau 
valorizate ca un element esenţial care certifică legitimitatea imamului. Pentru ei, 


' Christian Décobert, „L” Autorité religieuse aux premiers siècles de l'islam”, Archives de 
sciences sociales des religions, vol. 49, nr. 125, 1 ianuarie 2004, pp. 23-44. 

viitorul calif nu doar că trebuia să aibă calitățile religioase si politice necesare prin 
care să merite funcția de conducător al dreptcredinciosilor, dar trebuie să facă 
parte din „casa Profetului” (ahl al-bayt). Este deci o perpetuare a importanţei soli- 
daritatii de clan; în teologia şiită ulterioară, descendența din familia Profetului va 
deveni un factor central de validare metafizică a statutului Imamilor. Siismul se 
constituie deci, informal, încă din timpul vieții Profetului, când adepţii lui "Ali con- 
siderau că acesta din urmă ar fi fost desemnat explicit de către Muhammad drept 
viitor succesor al său, în drumul de întoarcere spre Medina, după ultimul pelerinaj 
făcut la Mecca, în 632. Atunci, în dreptul oazei Ghadir Khumm, tradiția șiită 
atribuie o predică lui Muhammad, prin care acesta ar fi afirmat că „oricine mă 
consideră învățătorul său atunci si "Ali îi este învățător şi "Ali ibn Abu Talib, fra- 
tele meu, va fi acela ce va pune în aplicare voința mea, a cărui desemnare ca pro- 
tector şi stăpân al vostru mi-a fost anunţată mie de către Allah”. 

Această pretenţie a lui "Ali nu a întâlnit unanimitate în interiorul tovarășilor 
Profetului, grupare traversată de multiple partizanate si fidelitati, construite în jurul 
diferitelor personalități eminente. Idealul religios imaginat de Muhammad, al 
construirii unei comunități unită prin fraternitatea oferită de apartenenţa la aceleaşi 
valori musulmane si unde să fie anulate traditionalele apartenente tribale si de clan, 
care fracturau de secole unitatea populațiilor arabe, a fost repede anulat de resusci- 
tarea acestor dispute si mai ales de formarea altora noi, în jurul dreptului legitim de 
a conduce noua °’ Umma (comunitate musulmană) si a interpretărilor doctrinare di- 
ferite care se aduc, de acum, revelatiei coranice. Alegerea lui Abu Bakr a fost o so- 
lutie de compromis între aceste facțiuni, în măsura în care primul calif se bucura de 
prestigiul vârstei venerabile, al fidelității față de Muhammad, al înțelepciunii si ati- 
tudinii conciliante și nu în ultimul rând de faptul că era socrul Profetului, prin fiica 
sa Aisha, soția preferată a lui Muhammad?. 

Dispariţia lui Abu Bakr, după doi ani, în 634, a resucitat disputele pentru 
putere, si de această dată siitii trebuind să accepte ca "Ali să cedeze locul în fata lui 
Umar, un alt personaj important al epopeei islamice, spirit combativ si voluntar, 
care a contribuit decisiv la expansiunea politică și religioasă a Islamului, din 
Maghreb până la frontierele cu China si India. Assasinat, in 644, acesta a avut ră- 
gazul de a desemna o comisie de șase persoane însărcinată cu alegerea viitorului 
calif; spre suprinderea multora dintre musulmanii piosi, cel care a fost delegat cu 
această funcție era "Uthman, din clanul umayyazilor, familie din aristocrația mec- 
cană care a fost multă vreme printre cei mai acerbi dușmani ai Profetului, mai 
înainte de a-i recunoaşte autoritatea, după ocuparea Meccăi de către acesta. 
"Uthman a avut o domnie traversată de acuzaţii de corupţie şi mai ales de favori- 
zarea membrilor clanului său, cărora li se vor atribui poziţiile importante în noile 


? Wilferd Madelung, The succession to Muhammad: a study of the early Caliphate, Cambridge 
University Press, Cambridge, 2001. 

provincii ale imperiului, în defavoarea celorlalte mari familii arabe. El a fost ucis, 
la rândul său, în 656, de către o coaliție ad-hoc care grupa diferitele facțiuni ne- 
multumite de conducerea sa şi care îl propun ca nou calif pe "Ali. 

Ajungerea acestuia la putere, după un lung interval în care a fost perma- 
nent exclus, a fost văzută de către adepții săi drept redresarea unei nedreptati, deo- 
potrivă politice şi religioase. "Ali s-a bucurat, chiar si în rândul dușmanilor săi, de 
reputația unui personaj total devotat valorilor musulmane, pios, moderat, dispus 
spre compromis. Tocmai aceste calități i-au fost însă defavorabile, odată ajuns la 
putere, când a avut de înfruntat diferite facțiuni care îi vor contesta legitimitatea şi 
dreptul de a conduce. Perioada sa este cea care va cunoaşte, în fapt, fracturarea de- 
finitivă a comunității musulmane în cele trei mari facțiuni politico-religioase”. 

Mai întâi, survine „Marea Schismă”, adică înfruntarea dintre "Ali si un 
grup important din foştii tovarăşi ai Profetului, conduși chiar de Aisha: aceştia din 
urmă vor fi înfrânți în „Bătălia Cămilei”, în 656, dar această luptă fratricidă a lăsat 
o amintire traumatizantă atât în rândul contemporanilor, cât şi în întreaga memorie 
ulterioară a comunității. Un an mai târziu, în bătălia de la Siffin, "Ali înfruntă tru- 
pele guvernatorului Damascului, Mu’awiya, membru al clanului umayyad, care 
dorea răzbunarea uciderii lui "Uthman. Fidel tendinței sale conciliatoare, "Ali ac- 
ceptă aici un arbitraj, în urma căruia renunță la dreptul de a-şi desemna un succesor 
la califat. În consecinţă, o parte dintre adepții săi, atașați la o interpretare rigoristă a 
Islamului si mai ales a calităților cerute Imamului, se vor dezice de "Ali si vor 
forma propria lor comunitate, cea kharidjită”. 

Potrivit acestora, oricine are dreptul de a fi ales calif, cu condiţia de a fi un 
personaj pios, combativ, care să apere valorile Islamului; el este ales de către co- 
munitate, care are şi dreptul — si chiar obligaţia — de a-l da jos atunci când nu-şi 
mai respectă atribuţiile cerute de poziţia sa°. În secolele următoare, desi minoritari, 
kharijitii au rămas fideli față de aceste deziderate severe si chiar au reuşit să pună 
bazele unor efemere structuri politice în Maghrebul medieval (în special dinastia 
rustamida); treptat, sub influența sunnismului majoritar, ei şi-au moderat din rigidi- 
tatea doctrinară si din combativitate, dând naştere unor forme mai flexibile, precum 
cea a ibadismului, astăzi majoritar în Oman. În momentele sale inițiale însă, Khari- 
jitii au fost, alături de ismailism sau qarmati, una dintre forțele subversive cele mai 
importante la adresa puterilor musulmane sunnite, cărora le contestau nu doar le- 
gitimitatea politică ci si ortodoxia doctrinară: în 661, un kharidjit va ucide pe "Ali, 
în moscheea din Kufa. Dispariţia acestuia a însemnat si sfârşitul scurtului interval 


* Hichem Dijait, La grande discorde: religion et politique dans l'Islam des origines, Gallimard, 
Paris, 2008. 

* Martin Hinds, „The Siffin Arbitration Agreement”, Journal of Semitic Studies, vol. 17, nr. |, 
1972, pp. 93-129. 

ow. Montgomery Watt, „Khărijite thought in the Umayyad Period”, Der Islam, vol. 36, nr. 3, 

politic al siismului; perioada califatului lui "Ali va rămâne de acum, în imaginarul 
comunității, drept o perioadă de aur, singura pe care siitii o validează cu adevărat 
cu condiţia de califat, contestând legitimitatea celorlalți trei califi „bine calauziti” 
(rashidun) anteriori. 

De altfel, încă mai înaintea uciderii lui "Ali, Mu’awiya se făcuse deja pro- 
clamat drept calif la Damasc, recunoscut de o parte importantă din aristocrația 
arabă, restrângând califatul lui "Ali doar la teritoriul ocupat de acesta în sudul 
Irakului, în jurul oraşelor-garnizoană Basra si Kufa, rămase, de-a lungul secolelor, 
epicentrul siismului. Mu'awiya instaurează prima dinastie musulmană, cea umay- 
yadă, care dăinuie până în 750; ca urmare, principiul tradițional al desemnării cali- 
fului, ca autoritate politico-spirituală supremă, prin practica ,,consultarii” (shura) 
este substituit, de facto, cu cel al descendentei genealogice. Pentru a păstra însă apa- 
rentele unei astfel de delegări din partea comunităţii, pe care o presupunea shura, 
întronarea califilor va conține de acum un ritual, simbolic, al unui dublu jurământ 
de fidelitate reciprocă (ba’ya), între noul suveran si principalele notabilitati poli- 
tice, sociale, religioase — ca reprezentanți ai comunității musulmane. 

Ca urmare, problema statutului autorității supreme se complică în perioada 
clasică a Islamului. În primul rând, din punct de vedere politico-teologic, atât di- 
nastia umayyadă, cât şi cea abbasidă și-au asumat o variantă publică, oficială, a 
Islamului, ce poate fi desemnată sub numele de sunnism. Realitatea doctrinară a 
acestuia este însă extrem de complexă şi termenul face referire, de fapt, la un cor- 
pus eterogen de învățături şi practici religioase, juridice, politice, comportamentale, 
care sunt unite prin faptul că se fundamentează si se construiesc plecând de la „tra- 
dițiile” (Sunna) canonice, formate din spusele (Hadith) şi faptele Profetului, cali- 
filor „rashid'un” şi ale unor „tovarăşi” (as-sahaba) eminenti. Pornind de la acestea, 
mai ales odată cu secolul al VIII-lea, se dezvoltă adevărate școli juridico-teologice 
(madhahib), dintre care patru au rămas încă până astăzi: malekită, shafi’ita, hana- 
fită şi hanbalită, care vor elabora, în maniere specifice, codurile de Shari'a. Pe baza 
acestora se va forma atât jurisprudenţa islamică (fiqh), cât şi valorile $i comporta- 
mentele cotidiene ca atare, ale populațiilor; în funcție de permeabilitatea diferitelor 
rituri sunnite (mai ales a hanafismului), influențele culturale locale sunt sau nu luate 
în considerare, în diferitele spaţii ale lumii musulmane, dând naştere, de-a lungul 
secolelor, nenumăratelor forme particulare de interpretare si de asumare a 
Islamului sunnit®. 

La nivel politic, sunnismul s-a identificat deci, încă de la început, cu asu- 
marea si formalizarea unei atitudini realiste, de acceptare a legitimitatii puterii po- 
litice în funcție. În măsura în care un suveran (calif, sultan, emir etc.) respectă 
condiția şi valorile musulmane și apără interesele Islamului, comunitatea este obli- 

gata să manifeste supunere fata de acesta, chiar si dacă este un conducător tiranic şi 
nedrept. Filosofia politică sunnită a privilegiat întotdeauna stabilitatea statului, a 
societăţii, opunându-se factionalismului, „schismei” (fitna) — politice, religioase, 
comunitare, tocmai pentru că întreaga istorie a Islamului este traversată constant de 
aceste tentaţii de ruptură, de fracturare, încă din primii ani ai acestuia. În toate 
sistemele unde sunnismul este recunoscut drept doctrină oficială — și situația dăi- 
nuie până astăzi, se constată o complicitate între autoritățile religioase (ulama, con- 
frerii) şi cele politice: în general, ele se susțin si se legitimeaza reciproc, chiar dacă, 
într-o manieră concretă, relațiile au fost nu de puţine ori tensionate. Teologii 
(Ulama) au luat atitudine uneori împotriva a ceea ce considerau a fi puteri politice 
sau acte de guvernare care se îndepărtau de normele musulmane, după cum pute- 
rile politice au fost adesea tentate de a domina pe teologi şi jurişti, de a se folosi de 
autoritatea si influența lor socială pentru a-și confirma controlul asupra adepților. 


2. Tagiyeh si ijtihad: filosofia politică șiită în perioada Islamului clasic 


După uciderea lui ’Ali si sfârşitul califatului alid, şiiții continuă să-şi ma- 
nifeste ataşamentul față de cei doi fii ai lui "Ali, Hassan şi Hussein, dar fără să 
mai reușească să recucerească puterea politică, aflată de acum definitiv în mâinile 
dinastiei umayyade. Ambii lideri şiiţi vor sfârşi însă ucişi; în special moartea lui 
Hussein, în 680 lângă Karbala, din ordinul califului umayyad Yazid I, are con- 
secintele cele mai durabile în constituirea cultului şiit: în fiecare an, în luna 
Muharram, credincioşii comemorează public, prin dramatizări şi penitente, mar- 
tiriul nepotului Profetului”. 

Treptat însă, pe măsura imposibilității unei ascensiuni politice, şiismul 
capătă tot mai mult o dimensiune mistico-filosofică, având în centru persoana 
Imam-ului, considerat singurul în măsură să asigure interpretarea esoterică a 
Coranului; el este conceput ca o persoană semi-divină, care face legătura între 
lumea de aici şi lumile spirituale. Rolul său depăşeşte cu mult funcția califului, 
aşa cum era înțeleasă de sunniti; el este nu un simplu lider politic ci „călăuza” ne- 
cesară care conduce pe fiecare credincios la mantuire®. Pentru siitii duodecimani 
există doisprezece Imami’, în vreme ce şiiţi septimani opresc șirul acestora la 


7 Heinz Halm, The shiites: a short history, Markus Wiener Publishers, Princeton, 2007, pp. 8-15. 

3 O prezentare detaliată a teologiei si spiritualităţii şiite o face Henry Corbin în Istoria filosofiei 
islamice: de la origini până la moartea lui Averroes (595-1198), de la moartea lui Averroes 
până în zilele noastre, traducere de Marius I. Lazăr, Herald, Bucuresti, 2004, pp. 37-130. 

3 1) 'Ali ibn al-Talib (m. 661); 2) al-Hasan al-Mojtaba (m. 669); 3) al-Hussein (m. 680); 4) 
'Ali Zaynol-'Abidin (m. 714); 5) Muhammad Baqir (m. 733); 6) Ja'far al-Sadiq (m. 765); 7) 
Musa al-Kazim (m. 799); 8) 'Ali Reza (m. 818); 9) Mohammad Javad al-Taqi (m. 835); 
10)'Ali al-Naqi (m. 868); 11) al-Hasan al-'Askari (m. 874); 12). Mohammad al-Mahdi. 

Şapte. Imamul este urmaşul Profetului însărcinat cu dezvăluirea adevărurilor as- 
cunse conținute de Coran; funcția sa politică este minoră în raport cu cea spiri- 
tuală, de aici şi reținerea Imamilor duodecimani de a se implica activ în luptele 
pentru putere. Siismul face din ei fiinţe transcendente, epifanii divine; prezența 
lor fizică pe pământ este doar partea vizibilă, exoterică, a persoanei lor. În fapt, 
vor afirma ulterior filosofii şiiţi, există doar un singur Imam, etern, care se ipos- 
taziază istoric în doisprezece entități fizice diferite. Speculatiile şiite construiesc 
o metafizică luxuriantă în jurul funcţiilor şi a dimensiunii mistice ale condiţiei 
de Imam, unde se amestecă elemente preluate din filosofiile neoplatonice, 
gnosticism şi din gândirea iraniană preislamică. Desemnarea Imamului nu este o 
„datorie colectivă” a Comunităţii ca in sunnism ci, cred siitii, ea rezultă dintr-o 
numire explicită de către Dumnezeu, care devine eficientă prin intermediul unei 
investituri (nass) prin care harisma divină încredințată Profetului si lui "Ali este 
transmisă urmaşilor acestora. Nass se face de către Imamul în funcţie şi este con- 
cepută ca o transmitere către viitorul Imam a ceea ce siitii numesc „moştenirea” 
(amanat) divină, adică ansamblul învățăturilor esoterice, precum şi a predispo- 
zitiilor spirituale care fac posibilă receptarea şi propovăduirea lor. 

Potrivit tradiției şiite, toți Imamii au sfârşit ucişi sau otraviti. Cert este 
că, cu excepţia lui "Ali ibn al-Talib, Hussein şi, mai târziu, "Ali Reza, deşi nu s-au 
implicat activ în competiţia politică, ei au fost considerați întotdeauna cu sus- 
piciune de către suveranii umayyazi sau abbasizi, care îi vor supraveghea în- 
deaproape. De altfel, ultimii Imami duodecimani vor fi obligaţi la un domiciliu 
forțat în tabăra militară din noua capitală abbasidă, Samarra. Aici, în anul 874, 
va muri al 11-lea Imam, Hasan al-Askari, la doar 28 de ani; în aceeaşi zi va dis- 
parea şi fiul său, de doar cinci ani, Muhammad al-Mahdi al-Qaim, desemnat ca 
al 12-lea Imam. Acesta este fără îndoială evenimentul central al întregii istorii reli- 
gioase şiite, cel care directioneaza întreaga devoțiune şi spiritualitate duodeci- 
mană. Potrivit tradiţiei, între 874-940, Imamul Mahdi ar fi comunicat cu fidelii 
săi prin intermediul unor emisari; aceasta este „Ocultarea minoră”. Din 941 în- 
cepe însă „Ocultarea majoră” (al-ghaybat al-kobra), prin care „Imamul ascuns” 
se retrage din lumea fizică în dimensiunile spirituale, de unde continuă să ser- 
vească drept ,,pol” al efortului mistic al credincioşilor, fiind „pragul” (bab) prin 
care ei pătrund în lumea divină. El este Mântuitorul (a/-Qaim) a cărui prezență 
eschatologică la sfârşitul timpurilor va asigura instaurarea perioadei paradisiace 
pentru adevărații credincioşi. Ocultarea celui de-al 12-lea Imam ,,inghea{a” timpul 
istoric; deopotrivă prezent-absent în această lume, el anihilează prin tocmai lipsa sa 
fizică consistenţa teologică a istoriei; evenimentele esenţiale şi semnificative se 
petrec de acum — şi trebuie să se petreacă pentru toți credincioşii, in metaistorie, 
în lumile spirituale. 

Concepţia despre ocultare, laolaltă cu consecința sa primă, aşteptarea 
mesianică a lui Mahdi, reprezintă, începând cu secolul al X-lea, elementul cen- 

tral al credintei si teologiei siite. Efectele sale se rasfrang si asupra perspectivei 
politice, căci ea pare a face ilegitimă orice putere temporală, în măsura în care 
singura autoritate efectivă este cea a Imamului: „Guvernarea perfectă este cea a 
Imamului şi ea va fi realizată odată cu venirea lui Mahdi (...) În absenţa sa, orice 
formă de guvernare este cu necesitate imperfecta, căci imperfectiunile umane se 
reflectă în instituțiile politice”!°. De-a lungul timpului, această lipsă în plan fizic 
a autorității recunoscute ca singura legitimă, spiritual dar şi politic, a antrenat 
mai multe atitudini din partea populaţiei şiite şi a diverşilor săi lideri. 

Cea mai răspândită este aceea a adoptării unei atitudini pasive față de 
autoritățile politice ale vremii, mai ales în măsura în care şiismul duodeciman a fost 
vreme de secole minoritar în interiorul unor califate sau entități statale sunnite, 
supus adesea discriminărilor sau chiar represiunilor. Ca urmare, mulți lideri şiiţi 
au indicat ca legitimă și chiar indicată necesitatea unei „disimulări” (tagiyeh, 
ketman) a „averii, anturajului şi a apartenenţei religioase”! IA Treptat, pe măsură ce 
şiismul se transformă tot mai mult într-o doctrină mistică, această „disciplină a 
secretului” este înțeleasă şi ca o modalitate de a împiedeca divulgarea adevărurilor 
superioare către cei incapabili să le înțeleagă. Această discreție a predominat în 
şiismul duodeciman până la instalarea safavizilor în Iran, în 1501, şi ea caracte- 
rizează chiar şi secolul in care emirii bouyzi, iranieni şiiţi, au guvernat la Bagdad 
(945-1055), deşi aceştia au favorizat o parţială legalitate a practicilor sale. 

În primele secole de după Ocultare deci, ca şi în cazul creştinismului sau al 
altor religii eschatologice, populaţia şiită a fost marcată îndeosebi de o aşteptare 
mesianică, determinând o oarecare indiferență fata de aspectele politice, valori- 
zând mai ales un ethos mistic, îndreptat înspre interiorizarea sau explicitarea fi- 
losofica a învățăturilor Imamilor!?. Savantii şi teologii şiiţi se ocupă acum cu sis- 
tematizarea şi formalizarea corpusului tradițiilor venind de la Imami şi de dife- 
ritele probleme legate de cult. Acestea sunt considerate ca fiind suficiente, în 
măsura în care îndeosebi al şaselea Imam, Ja’far al-Sadig, a acordat o largă im- 
portanță dezvoltării unor norme practice şi juridice în manieră şiită, formulând 
ceea ce este cunoscut sub numele de „şcoala jafarită” de Shari'a, după modelul 
celor patru şcoli juridice sunnite. Peste câteva secole, referința strictă la aceste 
învățături ale Imamilor va deveni caracteristica şcolii akhbarite, dar ea va fi sur- 
clasată de viziunea şcolii osulite, care pune în prim plan nu atât respectarea strictă a 
normelor canonice clasice ci mai degrabă posibilitatea interpretării lor perma- 
nente, în funcţie de contextul istoric, cultural, politic etc., de către clasa speciali- 

zată a mujtahizilor. Până în secolele XII-XIII însă, perspectiva care domina con- 
ceptiile teologilor şi ale juriştilor religioşi şiiţi era aceea că Imamii au fost sin- 
gurii în măsură să realizeze o interpretare adecvată a normelor de credinţă, în 
virtutea eminentei lor spirituale şi hermeneutice; în limbaj traditional, aceasta în- 
semna că ei erau cei abilitati să exercite ijtihad-ul, efortul personal de reflecţie, 
de interpretare şi de aplicare a Legii divine. Acum, odată cu Ocultarea ultimului 
Imam, se instituie convingerea că „porţile ijtihad-ului” s-au închis; în conse- 
cinta, nu mai există autoritate harismatică şi hermeneutică infailibilă care să ofere 
indicaţii canonice în ce priveşte viaţa religioasă sau diferitele provocări cotidiene 
cu care se înfruntau credincioşii. 

Pe de altă parte, vidul de putere terestră apărut odată cu Ocultarea trebuia 
să fie înlocuit totuşi de o anumită autoritate, fie ea şi relativă. Imamul, ca lider 
al comunităţii şiite, avea câteva funcţii sociale esenţiale: să conducă rugăciunea 
colectivă de vineri, să conducă jihad-ul, să repartizeze prada, să fie judecător şi 
să indice pedepsele, să colecteze impozitele islamice. Chiar dacă, între secolele 
X-XII, apar câteva puteri politice în anumite zone ale califatului abbasid care îşi 
atribuie o dimensiune şiită duodecimană (domnia emirilor buyzi în centrul Irakului 
şi vestul Persiei, dinastia hamdanidă în zona Mosul — între 904-991, urmată de 
cea ugaylidă — 990-1096, emirii mazyadizi în sudul Irakului, între 1012-1150), 
ele au o influență limitată şi reuşesc cel mult să faciliteze o oficializare parțială a 
normelor de cult şiite sau să susțină financiar mediile teologice şi culturale şiite. 
Fragilitatea construcțiilor politice spre sfârşitul epocii abbaside, după care sur- 
vine perioada tulbure ce a succedat invaziilor mongole în teritoriile musulmane, 
vor conduce în final la convingerea potrivit căreia, în contextul ocultării Imamului 
Şi în lipsa unor instante politice legitime, clasa savanților teologi (ulema, mollah) 
trebuie să-şi asume atât o funcție de conducere spirituală, cât şi rolul de a coor- 
dona viata socială şi comunitară a credincioşilor. 

Acest proces începe încă din secolul al XI-lea şi el este facilitat, în prima 
parte, mai ales de pătrunderea tezelor mu'tazilite în rândul teologilor şiiţi, cu ac- 
centul pus de acestea pe rolul rațiunii în elaborarea normelor de credință şi cu 
ideea lor despre libertatea umană. Ca urmare, unei hermeneutici literale a tex- 
telor sfinte i se adaugă o hermeneutică mai speculativă, care lasă loc sporit per- 
sonalitatii diferiților teologi în interpretarea dogmelor şi a practicilor şiite. Cel 
care a formulat însă explicit necesitatea redeschiderii „porţilor ijtihad-ului” a 
fost teologul Allameh Hilli (1250-1325)'3; el legitimează si impune practica 
unei relecturi critice a tradițiilor şiite. Mai apoi, există din ce în ce mai multe 
ulemale care teoretizează necesitatea preluării de către teologi a cel puţin unei 


13 Henry Laoust, „Les fondements de l'autorite dans le «Minhag» d'al-Hilli”, în George Makdisi, 
Dominique Sourdel, Janine Sourdel-Thomine (ed.), La notion d’autorité au Moyen Age: 
Islam, Byzance, Occident: Colloques internationaux de La Napoule, session des 23-26 
octobre 1978, Presses universitaires de France, Paris, 1982. 

parti din prerogativele Imamilor: rugăciunea de vineri, colectarea impozitelor, 
judecarea pedepselor şi a diferitelor cazuri juridice ale credincioşilor. Un rol de- 
cisiv l-au avut acum şeicul al-Karaki (cunoscut şi ca Muhaqqiq al-Thani, 1465- 
1533) şi Shahid al-Thani (1506-1588). Primul a considerat că ulemalele sunt cele 
mai în măsură să se considere succesorii Imamului ascuns, deşi el restrânge această 
substituire doar la preluarea funcției de conducere a predicii colective de vineri. 
Al doilea teolog merge mult mai departe şi el atribuie clasei ulemalelor integra- 
litatea funcţiilor pe care le presupunea condiția Imamului. Ca urmare, el consi- 
deră posibilitatea lor de interpretare a Shari’ei ca fiind nu doar legitimă ci şi 
încărcată de aceeaşi autoritate ca şi cea a Imamilor. Shahid al-Thani instituie 
obligativitatea ca de acum credincioşii să verse impozitele islamice direct ule- 
malelor, ceea ce, cu timpul, va permite acestora să capete o independenţă finan- 
ciară sporită, care se va răsfrânge şi în planul eficienţei acţiunii sociale şi chiar 
politice!“. Cu toate acestea, dezvoltările aduse de cei doi Thani nu au întâlnit 
unanimitatea marilor teologi; o parte dintre ei, îndeosebi cei din Najaf (precum 
Ibrahim al-Qatifi), rămân adepţi ai vechilor teze pietiste şi reticenti la supraes- 
timarea importanţei ulemalelor. 


3. Spre o structurare politică si comunitară a siismului în Persia si Irak 


Instabilitatea politică din Orientul Mijlociu, după căderea califatului ab- 
basid şi instalarea numeroaselor structuri statale efemere, ilkhanide şi apoi timu- 
ride, au relaxat presiunile politice asupra comunităților şiite, care s-au stabilizat, 
în această perioadă, în mai multe regiuni şi enclave, care constituie, de atunci până 
astăzi, arealul lor traditional: în primul rand în Iran, apoi în sudul Irakului, în Liban, 
Bahrein. Dintre acestea, cele din Irak şi din Iran au fost cele mai numeroase și 
destinul teologic si politic al siismului duodeciman va fi legat, în toate secolele 
care au urmat, de realitățile din cele două regiuni. 

În Iran, instalarea dinastiei safavide, în 1501, va accelera procesul de sis- 
tematizare doctrinară şi socială a rolului clasei mollahilor şiiţi, în măsura în care 
Sahii safavizi vor proclama siismul duodeciman drept religie oficială a noului stat. 
Acţiunea a fost motivată de mai multe interese: fidelitatea clanului safavid fata 
de ideile religioase imamite, prin specularea cărora au şi ajuns la putere, dar mai 
ales necesitatea de a conferi Persiei safavide o configuraţie politico-religioasă 
specifica, pe fondul luptei cu vecinii sunniti reprezentaţi de statul otoman şi noua 
confederație a uzbecilor. Constituit pe fundamente teocratice, statul safavid avea 
nevoie de şiism pentru a-şi legitima puterea şi pentru a se individualiza religios 


4 Abdulaziz Abdulhussein Sachedina, The Just ruler (al-sultn al- adil) in Shite Islam: the 
comprehensive authority of the jurist in Imamite juris prudence, Oxford University Press, 
New York; Oxford, 1998, pp. 18-19. 

în fata ofensivelor otomanilor, care-şi revendicau şi titlul de califi ai lumii mu- 
sulmane. Pe de o parte deci, se asistă la o birocratizare a unei părți a mollahilor, 
sub conducerea ministrului problemelor religioase, Sadr, situaţie întâlnită de altfel 
Şi în Imperiul Otoman, în aceeaşi perioadă. Rolul acestora este de a legitima per- 
manent dinastia în fața propagandei sunnite, de a impune normele şiite în regat 
Şi de a contribui la reprimarea oricăror încercări de contestare a ordinii politico-re- 
ligioase oficiale safavide'*. Ei vor insista asupra legitimității monarhiei, în care 
văd forma cea mai dezirabilă de conducere politică a comunității şiite, în mă- 
sura în care Imamul ascuns nu a revenit inca'®. Teologii şiiţi credeau că, pentru 
actuala perioadă, a Ocultării, monarhul poate fi acceptat ca lider, el conducând 
ajutat de savanții religioşi şi având datoria de a respecta şi promova normele is- 
lamice. Această atitudine de compromis nu a fost însă adoptată unanim ci re- 
prezenta, mai degrabă, opțiunea teologilor şiiţi angrenati în siajul puterii poli- 
tice, încercând să-i confere legitimitate islamică”. 

Pe de altă parte, există în toate aceste secole ulemale siite care s-au ținut 
deoparte de puterea politică, căreia fie îi ignoră, fie îi contestă caracterul teocratic 
(considerând că acceptarea sau, mai grav, valorificarea teologică a puterii 
Şahului uzurpă autoritatea absolută a Imamului ascuns). Dar, spre sfârşitul pe- 
rioadei safavide, pe fondul degenerării puterii politice si a tot mai slabei sale 
raportări la referințe religioase, tot mai multe ulemale din Persia sunt înclinate să 
se erijeze în lideri ai comunității şiite, tocmai făcând uz de prerogativele şi prestanta 
pe care calitatea de mujtahizi le-o aduceau. 

Dispariția dinastiei safavide, în 1734, intrarea Persiei într-o perioadă 
tulbure, marcată de invaziile afgane, instalarea unor efemere regimuri militare, 
încercarea de a reinstala sunnismul ca variantă oficială, pe vremea lui Nadir 
Shah (1736-1747), au fragilizat puterea unei părți din elitele şiite iraniene; o parte 
se refugiază în sudul Irakului, în centrele şiite de aici. Astfel, deja din secolul 
XVIII, dar mai ales în cel următor, Najaf şi Karbala devin epicentrul religios şi 
educational al întregului spațiu şiit. Spre academiile teologice de aici (Hawza) 
se îndreaptă cea mai mare parte dintre viitoarele elite clericale ale lumii şiite, fa- 
cilitând emergenta unui mediu extrem de cosmopolit, alături de irakieni găsin- 
du-se studenți, profesori, clerici, laici veniţi din Iran, Liban, zona Golfului Persic, 


'5 Willem Floor, „The sadr or head of the Safavid religious administration, judiciary and 
endowments and other members of the religious institution”, Zeitschrift der Deutschen 
Morgenlandischen Gesellschaft, vol. 150, nr. 2, 2000, pp. 461-500. 

16 Yann Richard, Le shi’isme en Iran: Iman [i.e. Imam] et révolution, Librairie d’ Amérique 
et d’Orient, Paris, 1980, p. 40. 

17 Said Amir Arjomand, „The Clerical Estate and the Emergence of a Shi’ite Hierocracy in 
Safavid Iran: A Study in Historical Sociology”, Journal of the Economic and Social 
History of the Orient/Journal de l’histoire economique et sociale de l'Orient, vol. 28, nr. 2, 
1985, pp. 169-219. 

India, Afganistan, Azerbaijan, Asia Centrală etc. Este ceea ce se va numi un „şiism 
international”, adică construcția unei conştiinţe colective transnationale şi 
transetatiste, formarea unor reţele clericale, comerciale, intelectuale, cu centrul 
în oraşele sfinte, dar cu ramificații la scara întregului spațiu şiit. 

Importanța fundamentală a Irakului pentru şiismul mondial stă în spe- 
cial în miza istorică şi simbolică a principalelor sale centre religioase: Najaf, 
Karbala, Kufa, Kadhimiyya, Samarra, adică locurile unde şi-au desfăşurat exis- 
tenta principalele personaje ale istoriei şiite şi unde se consideră că ele au fost 
înmormântate. Încă din Evul Mediu, în jurul acestor centre se vor dezvolta un 
întreg cult devotional şi practici comemorative, dar mai ales ele vor adăposti, în 
timp, principalele instituții educaționale şi intelectuale şiite. Ocuparea provinciilor 
irakiene de către Imperiul Otoman, în primele decenii ale secolului al XVI-lea 
Şi, corelativ, instalarea safavizilor în Persia şi oficializarea aici a şiismului ca re- 
ligie oficială, a produs o fractură în destinul celor două comunități. Sahii persani, 
safavizi dar şi qajari, vor fi permanent tentaţi de a ocupa oraşele sfinte şiite şi de 
a le integra statului persan, legitimându-şi astfel, prin controlarea celor mai impor- 
tante centre ale şiismului, pretenţia lor de a fi recunoscuți ca protectori şi repre- 
zentanti oficiali ai Islamului şiit. Pe de altă parte, ei vor susține şi sprijini finan- 
ciar ascensiunea propriilor centre teologice şi religioase siite, de pe teritoriul ira- 
nian (Qom, Isfahan, Shiraz, Mashhad) şi care vor intra într-o competiţie cu cele 
irakiene, ce dăinuie până astăzi. Rivalitatii teritoriale dintre otomani şi safavizi i 
se va atașa astfel o fundamentală dimensiune confesională, în măsura în care fiecare 
dintre cele două puteri îşi revendica ortodoxia în interiorul Islamului. Centrele 
sfinte şiite, laolaltă cu regiunile din proximitate ocupate de şiiţi, devin astfel o miză 
geopolitică, ceea ce a complicat atât poziţia lor în interiorul Imperiului Otoman, cât 
Şi atitudinea Porții față de populaţiile şi elitele şiite, suspectate adesea că sunt mai 
degrabă fidele față de autoritățile persane. Totuşi, fixarea granițelor în urma tra- 
tatului de la Qasr-e Chirin, în 1639, facilitează instalarea unui status-quo fron- 
talier şi militar, care atenuează parțial angoasele otomane. Treptat, relațiile între 
comunitățile şiite irakiene şi iraniene devin tot mai apropiate, existând un schimb 
crescând de contacte intelectuale, comerciale şi mobilități de populaţie de o parte şi 
de alta a frontierei. 

Această ascensiune culturală şi religioasă a oraşelor sfinte şiite este fa- 
cilitată, în secolul al XIX-lea, şi de slăbirea autorității otomane asupra provin- 
ciilor irakiene, care lasă o relativă libertate administrativă şi o autonomie comu- 
nității şi reprezentanților şiiţi. Elitele teologice (mujtahizi) devin referința autoritară 
ultimă asupra comunității, nu doar irakiene, ci la scară internațională. Intretinand 
raporturi foarte rarefiate cu puterea otomană, care este recunoscută doar formal, 
clericii şi populaţiile şiite îşi construiesc propria lor reprezentare asupra legiti- 
mitatii politice reale, care este cea a Imamului ascuns. 

4. Reforma osulită si formalizarea doctrinară a principiului 
autorităţii religioase supreme (marja 'iyya) 


Dispariţia puterii safavide si instabilitatile politice care au succedat că- 
derii acesteia au condus la noi reflecții şi problematizări în interiorul mediilor 
clericale siite privind raporturile cu puterea politică si mai ales statutul lor propriu. 
Acesta este fundalul istoric pe care s-a produs cea mai importantă mutație teo- 
logică din siismul modern, cu efecte fundamentale asupra rolului și a statutului 
social si politic al ulemalelor: disputa dintre teologii Akhbari şi Osuli'€. 

Scoala Akhbari, care capătă o mare influență odată cu Muhammad Amin 
Astarabadi (m. 1624), reprezintă oarecum o refacere a atitudinii teologice din 
primele secole de după Ocultare, când accentul era pus pe difuzarea şi aplicarea 
învățăturilor „măreţe” (akhbar) ale Imamilor. Ea respinge validitatea teologică 
atât a idjtihad-ului (capacitatea de interpretare personală a datelor teologice, in 
conformitate cu principiile rațiunii şi în funcţie de contexte noi), cât şi a idjma’ 
(consensul comunităţii) şi acceptă doar fidelitatea religioasă şi juridică față de 
Coran şi Sunna (tradiţia Profetului şi a Imamilor). În acest fel, nu există o ierarhie 
a credincioşilor, în funcţie de calitatea lor de a fi sau nu ulemale, ci toți au acelaşi 
statut, acela de „mugallid”, adică de imitatori ai învățăturilor şi comportamentelor 
Imamilor. Şcoala domina, în secolul al XVII-lea, centrele teologice din Irak (Najaf, 
Karbala, Hilla), iar ea a căpătat o influență importantă în rândul mollahilor iranieni 
îndeosebi în perioada dintre safavizi şi qajari (1736-1779), când clerul a fost exclus 
de la problemele puterii şi când akhbarismul ajunge oarecum doctrina oficială. 

Şcoală Osuli a fost reprezentată mai ales de Muhammad Bagir 
Behbahani (1705-1792); instalat la Karbala, el a avut o influență imensă, reu- 
sind să deturneze de la tezele akhbarite o mare parte a savanților şiiţi din oraşele 
sfinte. Conform osulitilor, savanții au dreptul de a lua decizii individuale şi par- 
ticularizate în ceea ce priveşte problemele „secundare” (foru’) ale comunității, 
deci ei acordă o mare importanță idjtihad-ului şi prestantei teologice şi socio- 
politice a mujtahid-ului. Sintetizând, poziţiile celor două tendinţe se pot rezuma 
astfel: „Osuliţii admit idjtihad-ul. Akhbariţii îl blamează”, „Pentru primii, prin- 
cipiile rationamentului în materie de religie sunt în număr de patru: Cartea, 
Sunna, idjma’ (consensul) şi ‘aq/ (raţiunea). Pentru Akhbarifi doar prima e vala- 
bilă şi în cel mai rău caz a doua”, „Osuliţii împart oamenii în două categorii: cei 
care sunt mujtahizi şi cei care sunt imitatori (muqallizi). Akhbarifii resping, această 
împărțire. Pentru ei, toţi sunt imitatori ai Imamilor”. „Osulișii, într-un mod cva- 
si-general, nu autorizează «imitarea defunctului» (taqlid al-mayyit). Akhbariţii o 


'8 Juan Cole, ,,Shi’i clerics in Iraq and Iran, 1722-1780: the Akhbari-Usuli conflict reconsidered”, 
Iranian Studies, vol. 18, nr. 1, 1 martie 1985, pp. 3-34. 

autorizează”, „Ascultarea de mujtahizi are la unii osulifi aceeaşi valoare ca si 
ascultarea de Imam. Akhbarifii neagă această identificare”!?. 

Treptat, inclusiv ulemalele persane vor adera la doctrina osulită, pentru 
ca la începutul secolului al XIX-lea scoala Osuli să domine aproape integral în- 
treaga lume şiită, cu excepția sudului Irakului, în regiunea Basra, şi în Bahrein, 
care continuă încă să respecte ortodoxia akhbarită până la sfârşitul secolului al 
XIX-lea. Succesul său a avut efecte decisive nu doar asupra dezvoltarilor teolo- 
gice şiite, cât mai ales în planul raporturilor dintre clerul şiit şi comunitatea cre- 
dincioşilor şi, în general, în întreaga evoluţie socio-politică a regiunilor şiite, 
Irakul şi Iranul în primul rând. De acum, istoria acestor teritorii este marcată de 
ascensiunea unui actor inconturnabil, clasa ulemalelor, aflate în diferite raporturi 
complicate cu puterile politice ale momentului, şi care ajunge chiar să reven- 
dice, precum în cazul khomeynismului, inclusiv autoritatea absolută asupra pro- 
blemelor guvernării terestre. În jurul înțelegerii limitelor presupuse de dogma 
osulită se produce glisajul între ceea ce se numeşte atitudinea pietistă şi cea ac- 
tivistă. Aceasta depinde, în mare măsură, şi de temperamentul fiecărui mare cleric, 
de fidelitatea sa față de o anume linie de conduită pe care şi-a asumat-o sau şi-au 
asumat-o maeştrii săi, dar şi de evenimentele istorice, care uneori obligă la asu- 
marea unei implicări sporite în aspectele politice. De altfel, încă din primele de- 
cenii de după oficializarea doctrinei osulite, influența pe care ulemalele o dețin şi 
şi-o asumă în rândul credincioşilor este repede conştientizată de către liderii po- 
litici, otomani sau qajari: în momentul izbucnirii războiului ruso-iranian (1804- 
1813), marile ulemale din Najaf şi Karbala sunt rugate de prim-ministrul persan 
să emită o fatwa în care să proclame jihad-ul împotriva Rusiei. 

Una dintre principalele consecinţe ale reformei osulite a fost accelerarea 
procesului de creştere a influențelor clericilor: ei devin nu doar instanţele teologice 
ultime ci inclusiv reperele absolute în tot ceea ce priveşte aspectele individuale 
sau colective ale comunității şiite. Între credincioși şi marii teologi se va institui 
astfel un raport de fidelitate şi de supunere ce nu are defel referință în cadrul 
sunnismului. Mai mult, se constituie o ierarhie în rândul clericilor, în funcție de 
gradul de eminenta teologică. Există, mai întâi, marii ayatollahi, termen care sem- 
nifică „mare semn al lui Dumnezeu”. Urmează apoi gradele de ayatollah şi Hojjar 
al-Islam, („dovada Islamului”). Mujtahid desemnează pe clericul ce are dreptul 
de a emite judecăţi personale în problemele religioase. La baza acestei structuri 
se găsesc studenții religioși, talib ‘ilm”. În măsura în care doctrina osulită impune 
ca obligatorie „urmarea” de către fiecare credincios a directivelor unui mujtahid, se 
asistă acum efectiv la institutionalizarea unui întreg sistem de norme precise 
care vor reglementa raporturile dintre comunitatea şiită şi liderii religioşi. Pro- 


9 Mehdi Mozaffari, Pouvoir shi’ite, p. 279. 
2 Ahmad Kazemi Moussavi, „The Institutionalization of Marja’-I Taqlid in the Nineteenth Century 
Shiite Community”, The Muslim World, vol. 84, nr. 3-4, 1 octombrie 1994, pp. 279-299. 

babil cea mai importantă construcţie teologică adusă de osulism este instaurarea 
principiului unei (unor) autorități supreme in materie de ştiinţă religioasă şi de 
guvernanță comunitară, adică a instituției marja'iyya. 

Cel care a formulat explicit acest principiu a fost teologul Murtaza 
Ansari (1800-1864)!, dar deja maestrul său, Cheikh Muhammad Hasan Sahib 
al-Jazahir, fusese primul marja” recunoscut unanim ca atare de către întreaga 
comunitate. Conceptul — şi instituţia ce decurge, se bazează esenţial pe prin- 
cipiul osulitilor potrivit căruia, în absența Imamului, comunitatea trebuie să ur- 
meze învățăturile şi directivele celor mai instruiți dintre mujtahizi: aceştia vor 
primi titulatura de marja -e taqlid („model de imitat”). Nu este vorba aici de o 
conducere unificată a clerului de către o singură persoană sau de o funcţie ofi- 
cială în cadrul administraţiei religioase statale (marii mujtahizi se țineau deoparte 
de clasa mollahilor atasati puterii politice), ci efectiv de un titlu al prestantei teo- 
logice: ,marja’ este presupus a combina calitățile învățăturii şi rațiunii cu cele ale 
unei deosebite pietati si devotiuni si un caracter drept. În calitate de cel mai re- 
prezentativ pentru «delegarea generală» a Imamului, marja”, ca sursă de emu- 
latie, se bucură de rolul dual de expert legal suprem şi de cel de model spiritual 
pentru toți şiiții”2?. 

Ca urmare deci, marja’ (la plural maraji’) este referința supremă în ra- 
port cu învățăturile şi poziția căruia siitii îşi asumă diferitele aspecte ale vieții 
religioase, dar şi socio-politice. Autoritatea sa este o consecinţă a procesului în- 
delungat prezentat mai înainte pe scurt, prin care prerogativele Imamilor vor fi 
treptat preluate, de-a lungul secolelor, de către clasa tot mai institutionalizata a 
clerului. Bazându-se pe principiul de „delegare generală” (niyaba 'amma), ule- 
malele şiite, şi mai ales expresia lor ultimă, marja”, se consideră atât investiti cu 
o prestanță harismatică, ca şi succesori şi substituenti ai Imamului, cât şi cu au- 
toritate în viata credincioşilor, inclusiv în plan social (pentru ca, odată cu teoria 
wilayat-e faqih, Khomeyni să extindă preeminenta teologilor inclusiv asupra 
vieții politice a comunității musulmane). Instituţia marja 'iyya are un rol funda- 
mental pentru viata adeptului şiit; marja”, prin deciziile şi sfaturile pe care le oferă, 
serveşte ca referință decizională absolută pentru cel care-l urmează, autoritate ce 
se poate extinde nu doar la planul opțiunilor particulare, ci şi la nivel social şi 
politic. Ca urmare, autoritatea marja 'iyya este cvasi-absolută; există un raport 
de supunere şi dependență decizională în şiism între elite şi adepți. Marii maraji 
au propria lor autonomie decizională şi sunt autorități perfect independente de 
orice altă instanță teologică sau politică, sunt fiecare o referință absolută în sine; 


21 Juan Cole, „Imami Jurisprudence and the Role ofthe Ulama: Morteza Ansari on Emulating the 
Supreme Exemplar”, in Nikki Keddie (ed.), Religion and politics in Iran: Shi'ism from 
quietism to revolution, Yale University Press, New Haven, 1983, pp. 33-46. 

? Linda S. Walbridge, ,,Introduction”, in Linda S Walbridge (ed.), The most learned of the 
Shi'a the institution of the Marja’ taqlid, Oxford University Press, New York, 2001, p. 4. 

modul in care ei gestionează masele de adepți care-i urmează tine cel mai 
adesea de propria lor personalitate, opțiune socială, politică etc. 

Fiind cei mai eminenti dintre mujtahizi, marii ayatollahi cărora li se re- 
cunoaşte titlul de marja” trebuie să exceleze în cele trei mari calificări ale 
ijtihad-ului: ’ilm (cunoaşterea legii), adl (dreptate în practicarea legii) şi wara’ 
(pietate), deşi a'lamiyat (superioritate în învățătură) este cea care are întâietate”. 
Pentru a fi marja”, un teolog trebuie să-şi dovedească calitățile deosebite de 
mujtahid, adică, în general, să posede deja propria şcoală de interpretare, laolaltă cu 
un număr important de discipoli, care contribuie mai apoi la răspândirea invata- 
turilor sale şi, implicit, a prestigiului său. Ca urmare, un marja’ nu este numit de 
nimeni ci titlul emerge oarecum spontan, printr-o recunoaştere a prestantei sale, 
care determină astfel o creştere sporită a fidelilor cărora le serveşte drept „sursă, 
Potrivit tradiției osulite, credinciosul trebuie să urmeze doar indicațiile unui anumit 
mujtahid pe care să-l ia drept marja’; în plus, este absolut interzisă asumarea 
directivelor unui marja’ decedat. Din momentul instituirii sale, au existat puțini 
marja’ simultan, de regulă nefiind mai mulți de cinci-sase în acelaşi timp; în 
ultimele decenii însă se asistă la o creştere a numărului acestora, mai ales în Iran 
(de ordinul zecilor), dar un număr redus dintre ei concentrează cea mai mare parte a 
adeziunii populațiilor şiite la nivel international (marele ayatollah "Ali al- 
Sistani, din Najaf, este cel mai urmat marja’ actual). Între ei poate exista un con- 
sens pentru a desemna pe unul din rândul lor ca fiind cel mai savant; acesta este 
cunoscut sub numele de marja” a’la, sursă supremă de emulatie. 

Autoritatea religioasă a clerului şi îndeosebi a marja 'iyya este însoțită, 
Şi întărită, de o mare putere financiară, care rezultă tot din procesul treptat de 
asumare a prerogativelor Imamilor. Este vorba de colectarea şi valorificarea 
taxelor pe care fiecare dintre adepții şiiţi trebuie să le plătească, în conformitate 
cu principiile islamice. În cazul şiismului duodeciman, în plus faţă de traditio- 
nala obligaţie islamică a daniei legale (zakat), se mai plătesc încă două taxe spe- 
cifice. În primul rând ,khums”, constituită din o cincime din veniturile fiecăruia, 
în mod simbolic atribuită familiei Profetului. Jumătate din această sumă (consi- 
derată ca „sahm al-Imām”, partea Imamului) este vărsată de credincios direct 
acelui marja” ale cărui învățături le urmează, în măsura în care aceştia sunt re- 
cunoscuți ca şi reprezentanți ai Imamului. Mai apoi, există „radd mazălim”, care 
prevede că toți cei care primesc un venit din partea statului trebuie să verse o parte 
din acesta instituţiei religioase, act prin care se face legitimă utilizarea personală 
a restului sumei. Alte importante venituri provin din tradiția acordării unei treimi 


23 Abbas Amanat, „In Between the Madrasa and the Marketplace: The Designation of Clerical 
Leadership in Modern Shi'ism”, în Said Amir Arjomand (ed.), Authority and political 
culture in Shi 'ism, State University of New York Press, 1988, p. 98. 

Sabrina Mervin, „Les Autorités religieuses dans le chiisme duodécimain contemporain”, 
Archives de sciences sociales des religions, nr. 125, 2004, p. 68. 

din mosteniri mujtahizilor, apoi diferitele donatii, de la cele ale credinciosilor de 
rand pana la cele ale suveranilor, sau din valorificarea bunurilor gestionate de fun- 
datiile religioase si pioase (waq/)'5. Acest lucru va permite o caracteristică esen- 
țială a clasei ulemalelor: imensele venituri primite prin diferite căi le vor asigura 
o independență financiară şi materială care, pe de o parte, stă la baza presti- 
giului şi influenţei lor, pe de alta le asigură o distanță fata de puterile politice şi 
administrative ale momentului, în special cele din centrele sfinte aflate în Irak 
(Najaf, Karbala, Samarra), până spre sfârşitul anilor 1970, când puterea ba'thistă va 
etatiza structurile economice şi financiare tradiționale ale marelui cler siit de aici. 
Dincolo de unitatea doctrinară și confesională, instituţia religioasă supremă, 
marja 'iyya, corpusul marilor mujtahizi, a cunoscut cel mai adesea un proces de 
fragmentare. Fiecare marja” se bucură de o autonomie teologică şi decizională ab- 
solută şi gestionează propria sa reţea de discipoli, reprezentanți, fideli. Între marii 
mujtahizi survin adesea rivalități, competiţii, tensiuni, care se reflectă, subsec- 
vent, asupra reţelelor pe care le conduc şi a corpurilor sociale ale adepților. Me- 
diile teologice şiite, atât în Irak, cât şi în Iran, Liban, zona Golfului, au favorizat, 
de-a lungul anilor, formarea unor adevărate dinastii clericale, unde de multe ori 
ascensiunea la înaltele poziții de mujtahizi este transmisă ereditar, fără însă ca 
aceasta să elimine criteriile de competenţă şi de autoritate pe care le presupun func- 
tiile clericale şiite. Influenţa acestor dinastii, sau rețele construite în jurul unor per- 
sonalitati religioase eminente, putea să fie imensă, atât în termeni financiari, cât 
Şi de autoritate efectivă asupra unor mari mase de fideli şi clienţi, care depindeau 
de ele, sau chiar de capacitatea de a controla câmpul uman al unor structuri so- 
ciale urbane sau rurale; ele sunt cunoscute şi sub numele de „familii ale ştiinţei” 
(al-’usra al-'ilmiyya). Astfel, se ajunge ca marile reţele familiale ale unor mujtahizi 
să domine, partial sau chiar integral, oraşele sfinte din Irak, mai ales, dar şi Iran. 


6. Politizarea șiismului si fundamentarea principiului velayat-e 
faqih: ‘ulama ca autoritate politică ultimă 


Comunitatea şiită este un spaţiu identitar şi de referință axiologică pentru 
masele de adepți din diferite regiuni şi state, a căror proiecție colectivă privind 
raporturile cu autoritatea religioasă (dar care este o instanță de autoritate abso- 
lută asupra întregului câmp existential şi decizional al credincioşilor) nu tine seama 
de statutul lor national. Prin autoritatea lor, care este transnationala, clericii pot in- 
terveni în probleme ce ţin de logica naţională a unor state diferite, putând emite 


3 Asupra aspectelor financiare ale relaţiei dintre credincioși si liderii şiiţi în sec. XIX si la 
începutul sec. XX, sunt de menţionat îndeosebi lucrările: Yitzhak Nakash, The Shi’is of 
Iraq, Princeton University Press, Princeton, N.J., 1994, pp. 205-236, Willem Floor, „The 
Economic Role of Ulama in Qajar Period”, în Linda S Walbridge (ed.), op. cit., pp. 53-81. 

sugestii sau decizii referitoare la chestiuni confesionale, sociale, economice, po- 
litice de aici, în măsura in care ele au tangenţă cu interesele comunității siite sau, 
mai general, chiar musulmane. In general însă, în epoca modernă, marii mujta- 
hizi au fost adepții unei atitudini pietiste, evitând să se implice în deciziile sau 
activităţile politice, desconsiderate din perspectivă teologiei şiite. Totuşi, au fost 
momente în care unii clerici au devenit, dimpotrivă, principalii vectori ai unui 
activism cu tentă politică sau militantistă, în circumstanţe în care au considerat 
că interesele comunității sau, mai larg, ale statului, sunt mai valorizate de o astfel de 
atitudine. La sfârşitul secolului al XIX-lea, expresia cea mai cunoscută a unei 
astfel de poziționări în raport cu realitățile politice a fost cea a crizei tabacului, în 
1891, din Persia, când concesionarea de către puterea qajara a întregii exploatări a 
tabacului din țară unor producători britanici a provocat un curent general de ne- 
mulțumire în rândul elitelor naţionaliste şi a mediilor comerciale autohtone. Din 
Karbala, Hasan Shirazi emite o fatwa prin care declară interzisă consumarea ta- 
bacului câtă vreme producția sa este în mâinile străinilor, decizie respectată cu 
pietate de către întreaga populaţie iraniană. În cele din urmă, în fata acestui boicot 
general, liderii qajari iau decizia de a anula contractul de concesionare şi criza 
se va remedia. Ea a oferit însă o imagine sugestivă despre autoritatea pe care o 
dețin clericii asupra maselor de adepţi, care poate fi instrumentalizată de ei in- 
clusiv în direcţia unui activism cu tentă politică sau laică. Mai mult, această au- 
toritate este transfrontalieră, căci influența decizională a lui Hasan Shirazi asupra 
evenimentelor petrecute în Persia, el fiind în Mesopotamia, nu a fost deloc afec- 
tată de această discontinuitate geografică. 

La fel, în Irak, încă de la sfârșitul secolului al XIX-lea, în paralel cu si- 
tuatia din Iran, s-a dezvoltat treptat o conştiinţă politică și modernizatoare în rândul 
unei părți din marii clerici, înțeleasă însă în maniera specifică epocii, aceea a ne- 
cesitatii de a reforma Islamul pentru a face față presiunilor imperialiste, geopo- 
litice și culturale, occidentale. În același timp, aproape paradoxal, mai ales în Iranul 
qajar, o parte din ulemale s-au făcut vectorii promovării ideilor constitutionaliste, 
contribuind semnificativ, alături de mediile liberale, la redactarea primei Constituţii 
şi la instalarea primei Adunări parlamentare alese pe baza acesteia, in 1906. In 
orașele sfinte irakiene, Najaf şi mai ales Karbala, o parte dintre marii mujtahizi, 
în momentul debarcării trupelor britanice în Basra, în 1914, îşi vor declara sus- 
ținerea lor pentru armata otomană şi chiar vor încuraja participarea populaţiei şi 
a trupelor şiite la ceea ce era denumit ca fiind un jihad al lumii musulmane im- 
potriva invadatorilor străini. După înfrângerea Imperiului otoman și ocuparea 
Mesopotamiei de către britanici, intenția acestora de a decide în manieră proprie 
destinului Irakului a provocat o revoltă, în sudul țării, în 1920, promovată și con- 


26 Mansoor Moaddel, ,,Shi’i political discourse and class mobilization in the tobacco movement 
of 1890-1892”, Sociological Forum, vol. 7, nr. 3, | septembrie 1992, pp. 447-468. 

dusă de o parte dintre ayatollahii militanti din Karbala și Najaf, precum Muhammad 
Taqi al-Shirazi sau Mahdi al-Khalisi. Esecul revoltei a însemnat si blocarea am- 
bitiilor politice ale comunității şiite irakiene de a-și construi propriul destin şi un stat 
care să reflecte filosofia politică, deopotrivă bazată pe Islam si pe constitutionalism, 
dezvoltată de ulemalele militante din centrele sfinte irakiene”. 

Şiismul, în Irak, Liban, regiunea Golfului Persic (dar nu şi Iran, unde el 
era deja etatizat), putea fi definit drept o corporație religioasă cu un caracter pre-na- 
tional. Slaba valoare acordată de şiiţi frontierelor geografice oficiale şi unei iden- 
titati nationale, până la instalarea sistemului de state-natiuni în Orientul Mijlociu, 
după Primul Război Mondial, a contribuit la întărirea reprezentărilor geopolitice 
specifice şiite, în care centrele sfinte sunt concepute ca puncte focale ce gestio- 
nează rețele administrative şi adeziunea unor comunități de adepți, răspândiți la o 
scară transnationala, şi pentru care referința principală este cea a identităţii lor con- 
fesionale comune. Prin rețelele lor de reprezentanți, discipoli, instituţii teologice, 
caritabile, educaţionale, sistem performant de gestiune a obligațiilor financiare ale 
credincioşilor, marii maraji’ au construit aproape un sistem alterativ celor oficiale 
ale statelor, prin care ei exercită un control şi reglează diferitele tipuri de norma- 
tivitati (religioase, sociale, economice, cotidiene, politice) ale unor grupuri imense 
de adepţi, la o amplitudine pe care statul nu poate niciodată s-o exercite, pentru 
că el nu are aceeaşi autoritate asupra constiintelor maselor precum marii teologi. 

În secolul al XX-lea însă, siismul trece prin profunde transformări, care 
au afectat atât conţinutul său doctrinar, cât mai ales realitățile sale sociologice si 
raporturile cu puterile politice. Până la revoluţia islamică din Iran, din 1979, atât 
comunitățile, cât mai ales elitele religioase siite din Orientul Mijlociu au cunos- 
cut o serie de presiuni, culturale şi politice, pe fondul proceselor de modernizare 
initiate de statele de aici si mai ales de impunere a unor noi modele identitare si 
sociopolitice bazate pe valorile naționalismului. În Iran, sahii Pahlavi au inițiat 
ample reforme care au afectat statutul si influența clerului siit, care-și pierde pri- 
vilegiile tradiționale la nivel juridic, educational, cultural si o mare parte din in- 
fluenta socială”. În Irak, dupa formarea noului stat, in 1921, regimurile politice 
de aici au fost mai ales expresia diferitelor structuri de putere provenite din randul 
minorității sunnite ce au inițiat proiecte naționaliste si laice care au limitat tot 
mai mult rolul elitelor şiite din centrele sfinte şi au diluat din identitățile popula- 
țiilor şiite. Pe de altă parte însă, tocmai acest reflux, mai ales după instalarea re- 
publicii, in 1958, şi ascensiunea Ba’th, în 1968, a provocat o dinamică de resus- 
citare a identitatilor siite, mai ales în rândul noilor generaţii, pe fondul proce- 


2 Pierre-Jean Luizard, La formation de l'Irak contemporain: le rôle politique des ulémas 
chiites a la fin de la domination ottomane et au moment de la création de l’état irakien, 
Centre national de la recherche scientifique, Paris, 1991. 

*8 Shahrough Akhavi, Religion and politics in contemporary Iran. Clergy-State Relations in 
the Pahlavi Period, State University of New York Press, 1980. 

selor globale de reislamizare. Siismul devine tot mai mult o ideologie militantă, este 
reinterpretat si adaptat la realităţile intelectuale şi geopolitice ale momentului şi, 
mai ales, serveşte ca suport doctrinar şi spiritual pentru mișcările militante”. Din 
Irak, unde acest fenomen apare încă din deceniul al șaselea, ipostaziat mai ales 
de partidul islamist al-Da’wa şi mişcarea Shiraziyyin, şi care-şi găseşte heraldul 
ideologic în ayatollahul Muhammad Bager al-Sadr, această renaştere şiită se va 
extinde treptat la scara întregului spațiu siit. Noile generaţii de teologi, educați 
la Najaf şi Karbala în spiritul acestui şiism combativ şi contestatar la adresa pu- 
terilor politice considerate drept nelegitime şi tiranice, îi vor difuza principiile şi 
ambițiile mai ales in Liban şi Iran şi apoi în celelalte medii şiite. La fel, peri- 
oada postbelică a cunoscut, în aceeași similitudine cu situaţiile din Islamul sunnit, 
emergenta unor noi elite şiite recrutate din rândul intelectualilor laici, neinte- 
grati în circuitele instituțiilor teologice, dar care, la rândul lor, practică propriul 
ijtihad modernist, adesea adaptând temele siite la valorile preluate din filosofiile 
politice occidentale. 

Expresia cea mai cunoscută a acestei categorii de militant laic siit a fost 
"Ali Shari'ati (1933-1977), simbol al unei întregi generaţii de intelectuali iranieni, 
în deceniul anterior revoluţiei islamice. Prin hermenutica sa personală adusă isto- 
riei şi temelor centrale ale şiismului, într-o manieră revoluţionară şi marxistă, el a 
oferit premisele ideologice ale mutatiilor ce au dus la căderea regimului Sahului. 
"Ali Shari’ati are o poziție anticlericală, el propune reformarea şiismului și dispa- 
ritia a ceea ce el numea un ,,siism safavid”, adică supunerea teologilor si a po- 
pulatiei în fata puterilor politice şi asumarea unui ethos religios bazat pe auto- 
culpabilizarea penitentiala, care trebuia să fie înlocuit de un ,,siism alavit”, unul 
care să continue pesta eroică și combativă a lui "Ali si a lui Hussayn, aceea a luptei 
până la moarte împotriva oricărei nedreptăți™. Temele lui Shari’ati au exercitat 
o profundă influență atât asupra curentelor stângiste din Iran, cât mai ales asupra 
mediilor religioase. Ele au fost integrate în discursul ayatollahului Khomeyni, în 
momentele revoluţiei din 1978-1979, ca şi în întreaga naraţiune oficială a noii 
Republici, bazată pe construcția unui sistem politic, juridic, social, moral funda- 
mentat pe valorile șiite”!. 

În fapt, Khomeyni a fost cel care a elaborat cea mai importantă mutație 
doctrinară din siismul contemporan, cu efecte fundamentale în ceea ce priveşte 
repozitionarea siismului în raport cu puterea politică. Într-o serie de conferinţe 
ținute în perioada exilului său la Najaf, în 1971, sub numele de Hokumat-i Eslami 
(Guvernarea Islamică), Khomeyni teoretizează, ducând la limitele sale ultime doc- 


> Fălih "Abd al-Jabbar, The Shr ite movement in Iraq, Saqi, London, 2003. 

3° Ervand Abrahamian, „«Ali Shariati: Ideologue of the Iranian Revolution”, Merip 
Reports, nr. 102, 1982, pp. 24-28. 

șI Shahrough Akhavi, „The Ideology and Praxis of Shi'ism in the Iranian Revolution”, 
Comparative Studies in Society and History, vol. 25, nr. 2, aprilie 1983, pp. 195-221. 

trina osulită, proiectul unui stat in care teologii să-şi asume inclusiv gestiunea 
politică. În măsura în care autoritatea ultimă, spirituală şi politică, aparţine Imamului 
Ascuns, şi, simultan, în măsura în care se recunoaşte că teologii sunt ,,locote- 
nentii Imamului”, rezultă că marii mujtahizi au legitimitatea si chiar obligaţia de 
a substitui pe Imam inclusiv în câmpul politic, până în momentul revenirii sale, 
la sfârşitul vremurilor. Statul islamic, astfel conceput, este o teocratie, el se ba- 
zează pe o dublă autoritate — cea divină, care se distribuie şi se aplică prin inter- 
mediul teologilor, în virtutea faptului că ei posedă eminenta în cunoaștere si în 
morală, si o autoritate a poporului — ipostaziată în structuri politice elective (par- 
lament, președinte). Este doctrina velayat-e faqih (guvernarea juristului-teolog), 
dar a cărei idee a fost teoretizată și de către ayatollahul irakian Muhammad 
Baqir al-Sadr. Acesta din urmă însă concepea asumarea conducerii politice sub forma 
unei guvernări colective a marilor ayatollahi (marja 'iyya), pe când Khomeyni a 
propus o conducere unificată, ipostaziată sub forma unui singur Ghid Suprem: 
este modelul formalizat de Constituţia iraniană din 1979 şi pe care se bazează 
Republica islamică. 

Această politizare, institutionalizata în Iran si care ia forme concrete prin 
diferitele partide politice şi grupări militante din Irak, Liban, Kuweit, Arabia 
Saudită, Afganistan, Pakistan, nu confiscă însă integral expresiile şiismului. Cea 
mai mare parte dintre marile ulemale, mai ales cei din Irak, păstrează încă tradi- 
tionala poziţie pietistă si consideră că teologii trebuie cel mult să-și asume un 
rol de consiliere a puterilor politice şi în niciun caz să-și asume statutul de auto- 
rități decizionale ultime in câmp politic. La fel, mai ales în interiorul Iranului, 
adeziunea la principiul velayat-e fagih şi la modelul oficializării unui şiism po- 
litizat nu întâlneşte o adeziune unanimă în rândul marilor ayatollahi; unii păs- 
trează o distanță asumată fata de teologii de la putere si întreg sistemul politico- 
teologic al republicii iraniene (Tabatabai-Qomi, Golpayegani, Abolhassan Shirazi), 
în vreme ce alții au luat în mod direct poziţie publică împotriva acestuia (Hossein 
"Ali Montazeri). 

În sfârşit, există o întreagă generaţie de intelectuali şiiţi iranieni, unii având 
o pregătire teologică, alții laică, care pledează pentru depolitizarea siismului, 
pentru distantarea clerului de putere şi pentru revenirea spre dimensiunea pur re- 
ligioasă a şiismului. Seyyed Hossein Nasr, de exemplu, cel mai important filosof 
traditionalist iranian contemporan, a insistat sistematic asupra rupturii pe care o 
operează politizarea şiismului în raport cu referința religioasă primară a acestuia 
căci, transferând aproape integral interesul înspre social şi politic, se fragilizează 
intentionalitatea fundamental metafizică a siismului®. La randul sau, Abdul 


* Hamid Mavani, Religious authority and political thought in Twelver Shi’ism: from Ali to 
post-Khomeini, Routledge, Abingdon, Oxon; New York, NY, 2013, pp. 178-210. 

3 Seyyed Hossein Nasr, Islam and the plight of modern man, Islamic Texts Society, 
Cambridge, 2002. 

Karim Soroush încearcă să depăşească blocajul oricărei ideologii islamiste, ce ab- 
solutizează strict referintele proprii, teoretizând atât o deschidere spre moderni- 
tatea non-islamică cât şi necesitatea unui umanism islamic integrator, după mo- 
delul celui din perioada clasică, acceptând ca valori universale raţiunea, libertatea, 
democraţia. Conceptul său tradițional, de democraţie religioasă, pledând pentru 
integrarea valorilor religioase în spaţiul public, păstrând intactă valoarea liber- 
tății umane de opțiune, este şi astăzi larg discutat in Iran şi el a întâlnit aversiunea 
clericilor de la putere, căci oferă un model alternativ, mult mai tentant, la ideo- 
logia oficială a regimului™’. În aceeași direcție critică faţă de confiscarea politică 
a şiismului se situează şi alți gânditori etalon, precum Hasan Eshkevari, Mohsen 
Kadivar'5, Mostafa Malekian etc. 


Concluzii 


De peste trei decenii, şiismul a devenit un actor inconturnabil în lumea 
musulmană, mai ales prin formele sale militante, politice şi revoluționare din Iran, 
Irak, Liban sau în Golful Persic. Se asistă, în fapt, după modelul sunnismului, la 
o supralicitare a acestei dimensiuni politice care ocultează sau confiscă ideologic 
expresiile sale culturale sau propriu-zis religioase. Într-un context general al unei 
reasumări tot mai vizibile a identitatilor confesionale în lumea musulmană, siismul 
devine nu doar un suport spiritual si existential pentru adepții săi ci, tot mai mult (si 
excesiv) o ideologie politică. Rămâne de văzut in ce măsură şiismul va concilia 
aceste tendinţe hermeneutice divergente, dar care sunt o dovadă a faptului că a fost 
şi rămâne un sistem de idei şi de norme extrem de activ, care se reinventează 
permanent. 

Ionuţ APAHIDEANU 


Considerat o „problemă centrală”! de natură ontologică?, Şi ca atare re- 
vendicat transdisciplinar ca obiect de studiu de către teologi, istorici şi filosofi 
ai religiei, antropologi, sociologi şi psihologi, antropomorfismul divin reprezintă în 
continuare „una din cele mai mari enigme nerezolvate din studiul religiei”. Pa- 
radoxal în această lumină, o privire de ansamblu asupra literaturii în domeniu 
sugerează că tema antropomorfismului divin rămâne totuşi una prea puțin apro- 
fundată sistematic si riguros, într-o abordare științifică menită a oferi deopotrivă 
explicaţie şi înțelegere. În explicația propusă de antropologul Stewart E. Guthrie 
în remarcabila sa carte Faces in the Clouds: A New Theory of Religion (1993), mo- 
tivele acestei situatii-problema ar fi trei: frivolizarea temei ca simplă eroare gno- 
seologică, explicabilă prin tendința psihicului uman spre familiaritate, confort şi 
plauzibilitate cognitivă; caracterul stânjenitor pentru teologi şi rationalistii secu- 
lari(sti) deopotrivă, chiar dacă din motive diferite“; bagatelizarea sa ca aberaţie mi- 
noră, irelevantă în raport cu percepțiile şi reprezentările mentale umane în genere. 

Inclus mai cuprinzătoarei tendinţe umane spre antropomorfizares în ge- 
neralS, antropomorfismul conceptualizărilor divinitatii/divinitatilor reprezintă un 


' Raphael Jehudah Zwi Werblowsky, „Anthropomorphism”, in Mircea Eliade (ed.), The 
„ encyclopaedia of religion, Macmillan, New York, 1987, p. 317. 

? Lee W. Bailey, „Anthropomorphism”, in David Adams Leeming, Kathryn Wood Madden, 
Stanton Marlan (ed.), Encyclopedia of psychology and religion, Springer, New York, 2010, p. 47. 
> Hans H. Penner, Impasse and resolution: a critique of the study of religion, P. Lang, New 
York, 1989, p. 11. 

+ Je., pentru rationalisti ideea unei erori fundamentale, rezistente si constitutive gândirii umane, iar 
pentru teologi riscul inerent al concluziei că Dumnezeu însuşi ar putea fi limitat de, dacă nu cumva 
chiar produs exclusiv derivat din, concepțiile despre noi înşine (Stewart Guthrie, Faces in the clouds 
a new theory of religion, Oxford University Press, New York; Oxford [England], 1993, p. 64.). 

5 Nu doar a divinitatilor, ci si a planetelor (încă din perioada sumeriană, trecând prin epoca 
asiro-babilioniană şi până la Grecia antică), fenomenelor naturale (mai ales în versiunea 
nominalistă, e.g., uraganul Katrina), animalelor (VeziRobert W Mitchell, Nicholas S. Thompson, 
H. Lyn Miles, „Anthropomorphism: A Definition and a Theory”, în Anthropomor phism, 
anecdotes, and animals, State University of New York Press, Albany, 1997. 

é Tendinţa fiind astfel observabilă într-o varietate impresionantă de activităţi umane, de la 
Ştiinţă (Joseph Agassi, „Anthropomorphism in Science”, în Philip P Wiener (ed.), 

fenomen cu adevărat universal’ si diacronic în istoria umanităţii, greu eradi- 
cabil® şi inextricabil asociat religiei”. În prezentul capitol de volum, această pro- 
blematică va fi supusă unei abordări teoretice interdisciplinare limitate ca acope- 
rire religiilor monoteiste, abrahamice, într-o structură logică în trei paşi: (i) cla- 
rificarea conceptuală a termenului, de sine stătător şi în relaţie cu termenul în- 
rudit de „antropopatism”, (ii) explorarea abordărilor teoretice din arealul ştiinţelor 
socio-umane, de la filosofie la antropologie şi de la psihologie la sociologie, şi 
respectiv (iii) investigarea de factură teologică, scriptural şi exegetic deopotrivă, 
a antropomorfismului în iudaism, creştinism şi Islam, paşi succedati, într-o forma 
concluzivă, de o reevaluare teoretică integrată a antropomorfismului în forma unui 
instrumentar de „categorii analitice” indispensabile oricărei abordări metodologic 
riguroase a termenului, care şi-ar propune (inclusiv) investigarea sa empirică. 

Ca atare, abordarea acestui capitol este una de profil eminamente ana- 
litic şi ca atare, orientată fiind spre înțelegere integrată, ea se plasează „pe 
transversala” nu doar a multiplelor frontiere dintre discipline şi direcții de cerce- 
tare (e.g., teologie, filosofie, antropologie, sociologie), ci şi a delimitărilor dintre 
varii tradiţii, şcoli de gândire şi perspective de abordare generală, de regulă di- 
hotomică, a religiei (e.g., transcendentalism vs. non-transcendentalism, substan- 
tivism vs. functionalism, esentialism vs. reductionism, pozitivism vs. anti-poziti- 
vism, participant vs. observator). Totodată, abordarea nu se cantonează unei 
anumite exegeze teologice, ci le evaluează şi analizează secundar pe acestea în 
căutarea simultană a similitudinilor şi diferenţelor dintre ele. 


Dictionary of the History of Ideas, Scribner, New York, 1973) la artele vizuale (Ernst Hans 
Gombrich, Art and illusion: a study in the psychology of pictorial representation; 
lectures ..., Nat. Gallery of Art, Washington, 1956, Univ. Pr., Princeton, N.J., 1969; 
Leonard Barkan, Nature’s work of art: the human body as image of the world, Yale 
University Press, New Haven, 1975,David Freedberg, The power of images: studies in the 
history and theory of response, University of Chicago Press, Chicago, 1989; Richard D. 
Zakia, Perception and imaging: Photography-A way of seeing, Taylor & Francis, 2013), 
sau de la arheologie (William Y. Adams, On Guthrie’s Theory of Religion, JSTOR, 1981) 
la entomologie (Esther J. Hamori, When gods were men the embodied God in biblical and 
Near Eastern literature, Walter De Gruyter, Berlin; New York, 2008, p. 26; Norman E. 
Gary, ,,Activities and behavior of honey bees”, in Norman E. Gary (ed.), The hive and the 
honey bee, Dadant and Sons, Hamilton, 1975). 

7 Claude Lévi-Strauss, The savage mind, 1973; Stewart Guthrie, Faces in the clouds a new 
theory of religion. 

8 Leslie A White, The science of culture: a study of man and civilization, Farrar, Straus, New 
York, 1949, p. 183. 

? Stewart Guthrie, Faces in the clouds a new theory of religion, p. 178. 

1. Antropomorfism şi antropopatism: clarificări conceptuale 


Încadrat primei sistematizări teoretice de către filosoful şi istoricul bri- 
tanic al religiilor James Martineau (1805-1900) în a sa The Study of Religion: 
Its Sources and Contents’, care distingea trei tipuri de reprezentare a divinită- 
tilor — ca persoană („antropomorfism”), ca ființă vie non-umană (,,bio-” sau 
„zoomorfism”!!) Şi respectiv ca materie sau substanță (,,hilomorfism”) — ter- 
menul „antropomorfism” derivă din cuvintele greceşti dvOpwzo¢ [„anthropos”, 
trad. „om”, „ființă umana”] şi yopo [„morphe”, trad. „formă”]. În mod esențial, 
termenul îşi identifică în enciclopediile şi dicționarele contemporane consacrate 
religiei două acceptii majore: una largă, inclusivistă, cealaltă restrânsă, exclusi- 
vista, de antropomorfism stricto sensu ca diferențiat de „antropopatism”. 

În accepţia largă a termenului, sinonimică probabil cel mai fidel cuvân- 
tului „personificare”, antropomorfismul semnifică atribuirea de către oameni lui 
Dumnezev/ divinitatii/ divinitatilor a oricăror calitati/ atribute/ trăsături/ însuşiri 
/ caracteristici umane, fie acestea fizic-anatomice, psiho-mentale, atitudinal-com- 
portamentale sau acționale'?, in spaţiul imanent şi/sau transcendent!?. Fără a 
explora prematur implicaţiile de natură psihologică şi implicit normativa ale însuşi 
termenului-cheie „atribuire”!“ (care sugerează în mod constitutiv o eroare), ne 


' James Martineau, A study of religion, its sources and contents, The Clarendon Press; 
Macmillan and Co., Oxford; New York, 1888. 

" E g., şarpele înaripat Quetzacoatl din mitologia aztecă, cangurul totemic la aborigenii 
australieni, Pegas-ul panteonului grec clasic, sau lupul-monstru Fenrir (Fenrirsulfr), care în 
mitologia germanică se va alătura în confruntarea Ragnar6ék-ului gigantilor şi îl va devora 
pe Odin. În unele culturi se remarcă variante „teriomorfe”, i.e. reprezentări hibride om- 
animal, precum în Egiptul antic, sau zeii hindusi Hanuman (hibrid om-maimuţă) sau 
Varaha (hibrid om-vier). 

2 V, inter alia McClintock si Strong în Cyclopedia of Biblical, Theological, and Ecclesiastical 
Literature (John McClintock, James Strong, Cyclopaedia of Biblical, theological, and 
ecclesiastical literature, Baker Book House, Grand Rapids, 1968, p. 253; Franck B. Jevons, 
»Anthropomorphism”, in James Hastings, John A. Selbie, Louis H. Gray (ed.), Encyclopaedia 
of religion and ethics, vol. I, T. & T. Clark; Scribner, Edinburgh; New York, 1908, p. 573; 
Raphael Jehudah Zwi Werblowsky, ,,Anthropomorphism”, p. 316; Lee W. Bailey, 
»Anthropomorphism”, p. 47; Adele Berlin, ,,Anthropomorphism”, în Adele Berlin (ed.), The 
Oxford dictionary of the Jewish religion, Oxford University Press, New York, 2011, p. 54. 

' În exprimarea lui L.W. Bailey (Lee W. Bailey, ,Anthropomorphism”, p. 47), „beyond and 
in the world”, în sensul in care antropomorfismul apare atât in teologii cu referential 
transcendent, ceresc, cat si in religii naturaliste imanente (e.g., figurile Kachinas la Hopi si 
alte triburi amerindiene), uneori chiar într-o combinaţie, precum zeița babiloniană a fertilităţii 
Ishtar, care îşi petrece o parte din timp în ceruri si descinde lumea subterană a morții. 

Termen generalizat în definițiile de specialitate si identificându-și ca sinonime mai rar 
uzitate cuvintele „reprezentare”, „proiecţie”, „portretizare”, „conceptualizare” sau „imaginare”. 

mărginim aici la mențiunea că antropormorfismul constituie aşadar „genul in 
cadrul căruia încarnarea reprezintă o specie”!5. 

În accepţia restrânsă, de antropomorfism „propriu-zis”, termenul vizează 
exclusiv corporalitatea fizică atribuită divinității (adică mențiuni sau chiar descrieri 
ale formei umane sau ale unor parti anatomice, e.g., facies, nas, ochi, urechi, mâini, 
picioare, păr) şi se diferențiază în mod specific de „antropopatism”. Termenul din 
urmă, derivat din sus-mentionatul ,,anthropos” şi verbul za0eiv [„parhein”, trad. „a 
suferi”], a fostpropus de scriitorul, criticul de artă şi filosoful englez John 
Ruskin (1819-1900)'° şi semnifică atribuirea de elemente de ordin psiho-mental, 
precum emoții si sentimente, de la iubire la ură şi de la bucurie la tristeţe”, şi/ 
sau abilități şi facultăți mentale!€ „distinctiv umane [precum] capacitatea de dis- 
cernământ, adoptarea de decizii şi alegeri raționale, abilitatea de a urmări sco- 
puri pe termen lung”’”). 

Distincția morfism-patism nu este pur formală, în condiţiile în care toate 
cele trei texte sacre fundamentale din monoteism contin menţiuni ale ambelor ca- 
tegorii, ci comportă implicaţii de substanță. Astfel, cele mai multe exegeze teo- 
logice din iudeo-crestinism şi Islam deopotrivă admit (sau, minimalist, cel putin 
nu resping) antropopatismul, însă repudiază antropomorfismul ad litteram, într-un 
spectru întins de la minime nuanțări şi reinterpretări în cheie simbolică la ostra- 
cizarea sa integrală şi vehementă”. În baza acestei observaţii se prefigurează 
aşadar două categorii analitice dihotomice ale antropomorfismului stricto sensu: 
pe de o parte antropomorfism ad litteram, propriu-zis vs. antopomorfism simbolic, 
respectiv antopomorfism primar vs. secundar. 


'5 Jacob Neusner, The incarnation of God: the character of divinity in formative Judaism, 
1988, p. 11. 

16 Împreună cu sinonimul „the pathetic fallacy”, pentru a desemna procedeul unor scriitori de 
a atribui naturii emoții sau cruzime (apud Zulfiqar Ali Shah, Anthromorphic Depictions of 
God: the Concept of God in Judaic, Christian and Islamic Traditions: Representing The 
Unrepresentable, IIIT, London; Washington, 2012, p. 25. 

"7 Esther J Hamori, When gods were men the embodied God in biblical and Near Eastern 
literature, p. 26; Adele Berlin, „Anthropomorphism”, p. 54. 

'8 James Barr, Theophany and anthropomorphism in the Old Testament, 1959, p. 31. 

' Edward LaBoeme Cherbonnier, „The Logic of Biblical Anthropomorphism”, Harvard 
Theological Review, vol. 55, nr. 3, iulie 1962, p. 187. Antropopatismul fiind recognoscibil 
ca atare in uzul de pronume personale si verbe precum „a avea/a poseda”, „a iubi”, „a ju- 
deca”, „a promite”, sau „a ierta” (ibid.). 

% În aceeaşi manieră în care, în afara sferei ecleziastice, eruditul arabist Francis William 
Newman (1805-1897) de pildă aprobaatribuirea lui Dumnezeu a unei „minţi care ne inte- 
lege şi a unui suflet care ne iubeşte” ca „esenţă a religiei”, însă califica orice referire în ter- 


meni decorporalitate fizică, precum „mâini”, „față”, etc., drept „puerilitate antică” şi a „supers- 
x? 


titie pernicioasă” (apud Stewart Guthrie, „A Cognitive Theory of Religion”, Current 
Anthropology, vol. 21, nr. 2, aprilie 1980, p. 184. 

Prima dihotomie foloseste un criteriu semiotic, investigheaza semnifi- 
catia referirilor la divinitate formulate antropomorfist si disociaza teoretic intre 
(a) pe de o parte cazuri de corporalitate literală, cât se poate de fizică, iar pe de alta 
parte, (b) ca varianta preferată a teologilor şi multor filosofi, antropomorfism sim- 
bolic, metaforic, alegoric, în care referirile scripturale la corporalitatea divină se 
impun a fi interpretate într-o cheie simbolică, de „limbaj al imaginației”)! „pentru 
a denota acea figură de stil" prin care lui Dumnezeu îi sunt atribuite însuşiri 
umane. În această cheie, „ochii” lui Dumnezeu ar semnifica de fapt cunoaşterea 
Şi atentivitatea Sa, ,,bratul” s-ar referi la puterea şi forța Sa incomensurabile, 
„urechile” i-ar simboliza providenta, magnanimitatea etc.”’. 

A doua dihotomie, referitoare la sursa şi operatorul antropomorfizării, 
se bazează pe distincţia propusă de R.J. Zwi Werblowsky în Enciclopedia edi- 
tată de Mircea Eliade, între (a) un antropomorfism ,,primar”, care se referă la „un 
nivel simplu, naiv, necritic (sau precritic) de imaginaţie imediată, concretă, 
“masivă” şi mitologică” şi respectiv (b) un antropomorfism „secundar”, „mai dog- 
matic şi deliberat”, care „reflectă nu conştiinţa religioasă, ci o poziție dogma- 
tică” de interpretare literală a mentiunilor antropomorfe“. 


21 Adele Berlin, „Anthropomorphism”, p. 54. 

* John McClintock, James Strong, Cyclopaedia of Biblical, theological, and ecclesiastical 
literature, p. 253. 

3 James Barr, Theophany and anthropomorphism in the Old Testament; Moses Maimonides, 
The guide of the perplexed., traducere de Shlomo Pines, University of Chicago Press, 
Chicago, 1963; Jewish virtual library, 2008; American-Israeli Cooperative Enterprise, 
Chevy Chase, MD, 2008, http: //www.jewishvirtuallibrary.org/index.html, data accesării 
10 august 2015; J. Samuel Preus, ,,Anthropomorphism and Spinoza’s Innovations”, Religion, 
vol. 25, nr. 1, 1 ianuarie 1995; Lee W. Bailey, ,Anthropomorphism”, pp. 49-50; Adele Berlin, 
„Anthropomorphism”, p. 54. În aplicarea a ceea ce L.W. Bailey numeşte „argumentul 
analogiei”, o perspectivă de pildă dominantă în romano-catolicism în forma analogia entis 
(„analogia Fiintei”), în siajul gândirii lui Pseudo-Dionisie Areopagitul în secolul al VII-lea: 
imaginile umane sunt analogii, imagini proporționale ale misterului vast al Fiintei, care 
consecutiv poate fi reprezentat şi cunoscut numai analogic şi parţial (Lee W. Bailey, 
„„Anthropomorphism”, p. 50). 

zi Raphael Jehudah Zwi Werblowsky, ,,Anthropomorphism”, p. 317. Acestei a doua cate- 
gorii-dihotomie i se încadrează astfel şi observaţia faptului că, în pofida inconoclasmului 
dominant, începând de la chiar Decalogul iudeocrestin şi până la eliminarea icoanelor şi 
statuilor antropomorfe în consecința Reformei, personificările divinității rămân extrem de 
pervazive, chiar şi între teologii sofisticati (e.g., Dumnezeu ca luptător, eliberator, rege, ju- 
decător, milos, patern), tributar unui „antropomorfism inconştient” (Lee W. Bailey, 
»Anthropomorphism”, pp. 49, 50), „pervaziv” şi „indispensabil? (WJ. Duggan, 
„„Anthropomorphism”, in P. K Meagher, Thomas C O’Brien, Consuelo Maria Aherne (ed.), 
Encyclopedic dictionary of religion, Sisters of St. Joseph of Philadelphia; Corpus Publications, 
Philadelphia, Pa.; Washington, D.C., 1979, p. 195). Cea din urma forma, care nu-i ocoleste 
nici pe filosofi si nici pe oamenii de ştiinţă, explică de ce, în pofida efectului rationalizant 
al gândirii moderne, „unele forme, în general considerate inofensive, supraviețuiesc” (Stewart 

2. Antropomorfismul divin în dezvoltarea istorică a ştiinţelor socio- 
umane 


Studiat şi dezbătut încă de la începuturile teologiei sistematizate, iar în 
paralel temă de interes major pentru filosofi de circa două milenii şi jumătate, 
antropomorfismul divin reprezintă, după cum aminteam introductiv, un obiect 
de studiu par excellence trans-disciplinar. În ultimele secole, pe măsura formali- 
zării ştiinţelor socio-umane, lui i s-a consacrat o literatură spectaculoasă în can- 
titatea şi simultan diversitatea sa, plasată în epoca recentă la confluenţa a varii 
discipline, curente şi direcţii de cercetare care împărtăşesc determinativul „a (1) re- 
ligiei”: filosofia religiei, istoria religiei, antropologia religiei, sociologia religiei, 
psihologia religiei, ş.a.m.d. 

În filosofia europeană, tonul cvasiunanim critic al reflectiilor despre 
antropomorfism debutează, între numele ilustre, cu Francis Bacon (1561-1626), 
care descifra identificările cauzale operate de oameni ca fiind legate mai de- 
grabă de natura umană decât de cea a universului şi consecutiv repudia antro- 
pomorfismul divin ca simplu produs al mentalului uman, aidoma rationalistului 
Baruch Spinoza (1632-1677)”. 

La un secol distanță, iluminist empirist David Hume (1711-1776) sesiza 
preocuparea oamenilor de a descifra pe baza propriei imaginatii acele ,,cauze ne- 
cunoscute” care ne guvernează şi enunţa, elocvent: „Există o tendinţă universală 
a oamenilor de a concepe toate ființele ca pe ei înşişi şi de a transfera asupra 
fiecărui obiect calități cu care suntem familiarizați îndeaproape şi de care suntem 
intim constienti””®. 

În spaţiul cultural german, Immanuel Kant (1798-1857) respingea teza lui 
Hume că antropomorfismul şi teismul ar reprezenta două realități inseparabile, 
însă aproba observația sa privind nocivitatea primului asupra celui din urmă”, 
în timp ce Ludwig Feuerbach (1804-1872) formula, în epoca romantismului 
german, una din cele mai virulente critici împotriva antropomorfismului, pe care îl 
considera o proiecție mentală, o deificare a înseşi naturii umane?*. Pentru Feuerbach, 
Dumnezeu este implicit „natura internă a omului ca ființă externă obiectivă, iar 


Guthrie, Faces in the clouds a new theory of religion, pp. 152, 176), iar antropomorfismul 
„moare greu” (Leslie A White, The science of culture, p. 183). 

= Apud). Samuel Preus, ,,Anthropomorphism and Spinoza’s Innovations”, Religion, vol. 25, 
nr. 1, 1 ianuarie 1995 şi Zulfiqar Ali Shah, Anthromor phic Depictions of God, p. 4. 

6 David Hume, The natural history of religion, Stanford University Press, Stanford, Calif., 
1957, pp. 28-29, 29-30. 

27 Apud Esther J. Hamori, When gods were men the embodied God in biblical and Near 
Eastern literature, p. 49. 

28 Gilbert Harman, Thought, Princeton University Press, Princeton, NJ., 1974, p. vii; Ludwig 
Feuerbach, Lectures on the essence of religion., Harper & Row, New York, 1967, p. 17. 

gândirea religioasă o „contemplare imediată, involuntară şi inconştientă a naturii 
umane ca altă natură distinctă”%, într-un raționament care conduce implacabil 
spre concluzia că nu omul este creat „după chipul şi asemănarea” divinității, ci 
invers, „zeii au fost plasmuiti după imaginea oamenilor”?. Perspectiva, preluată 
ulterior şi fundamentată teoretic de psihologia cognitivă, şi-i mai revendică între 
numele de sonoritate din epocă pe neokantianul Friedrich Albert Lange (1828-1875) 
Şi pe mai cunoscutul său discipol Friedrich Nietzsche (1844-1900), cel din urmă 
cu o versiune radicală”! a ceea ce Guthrie’? numeşte perspectiva „confuziei”55, în 
acelaşi sens în care în perioada interbelică Rabindranath Tagore (1886-1941) 
postula că „toate religiile” „sunt nu despre un Dumnezeu de forță cosmică, ci 
mai degrabă despre Dumnezeul personalității umane”. 

În diferenţierea specifică a genului proxim, filologii cu aplecare asupra 
temei s-au raliat de regulă poziţiei filosofilor, începând cu Michel de Montaigne 
(1533-1592), în a cărui opinie critică, „lucrurile cele mai putin cunoscute sunt cele 
mai potrivite pentru a fi deificate”, însă „a fi făcut zei de condiţia noastră, [...] a le 
fi atribuit dorință, supărare, răzbunare, căsătorie, genealogie, iubire şi gelozie, 
membrele şi oasele noastre, pulsiunile şi plăcerile noastre, mortile şi funeraliile 
noastre — aceasta trebuie să fi venit dintr-o remarcabilă intoxicare a inteligenței 
umane”*5. Similar, scriitorul şi filosoful Bernard Le Bovier de Fontenelle (1657- 
1757) studia modalitatea în care în mitologiile clasice se încearcă a fi explicate 
prin analogie’, pentru ca Johann Wolfgang Goethe (1828-1875) să conchidă că 
oamenii nu isi conştientizează pronuntata tendință spre antropomorfizare””. 

În sfârşit, în nişa formalizată a filosofiei religiei, consensul genului proxim 
filosofic se diluează într-o varietate de poziţii, de la pledoaria pro-antropomorfă 


% Ludwig Feuerbach, The essence of Christianity, Harper, New York, 1957, p. 213. 

% Lee W. Bailey, „Anthropomorphism”, p. 47. 

3! George J. Stack, „Nietzsche and Anthropomorphism”, Critica: Revista Hispanoamericana 
de Filosofia, vol. 12, nr. 34, 1980. 

“2 Stewart Guthrie, Faces in the clouds a new theory of religion, p. 65. 

3 Din multiplele abordări ale problematicii cognitive formulate din afara psihologiei, vezi, 

de pildă — în afară de Stewart E. Guthrie (1980), şi antropologul P. Boyer (1994), sau filo- 

soful G. Harman, care circumstanţiază similar antropomorfismul ca derivat nevoii umane 

de augmentare a coerentei perspectivei ontologice — Gilbert Harman, Thought, Princeton 

University Press, Princeton, N.J., 1974, p. vii. 
Rabindranath Tagore, The religion of man: being the Hibbert lectures for 1930, 

Macmillan Co., New York, 1931, pp. 16-17. 

*5 Michel de Montaigne, The complete essays of Montaigne, traducere de Donald Murdoch 
Frame, Stanford University Press, Stanford, Calif. 1958, p. 383. 

3% 4pud Stewart Guthrie, Faces in the clouds a new theory of religion, p. 68. 

37 Apud Stewart Guthrie, „Anthropomorphism: A Definition and a Theory”, in Robert W 
Mitchell, Nicholas S Thompson, H. Lyn Miles (ed.), Anthropomorphism, Anecdotes and 
Animals, State University of New York Press, Albany, NY, 1997, p. 51. 

a lui Edmond LaBeaume Cherbonnier (1962, 1978) la promovarea,, ,,teismului 
sofisticat” si respingerea antropomorfismului primar şi rudimentar de către Richard 
G. Swinburne (1977), sau de la respingerea criticii anti-antropomorfiste de către 
Kai Nielsen (1977) la problematizarea „Dumnezeului personal” în parametrii 
„teologiei filosofice” propuse decătre Vincent Briimmer®® (1992). 

În afara filosofiei, istoria religiilor are meritul de a fi contextualizat şi 
sistematizat problematica antropomorfismului divin la scară istorică şi totodată 
si în afara frontierelor monoteismului: mitul cosmogonic transcultural al Tatălui- 
Cer şi Mamei-Pământ şi importanța crucială a reprezentărilor antropomorfe la cul- 
turile primitive şi subsecvent logic a sacrificării rituale pentru a le face pe plac 
zeilor reprezentați ca având aceleaşi afecte, pulsiuni şi sentimente precum oa- 
menii*%; antropo-, zoo- si teriomorfismul Egiptului antic; Panteonul integral an- 
tropomorf al Greciei Antice“ şi clasica dispută dintre stoici si epicurieni“, Roma 
antică si lamentatio-ul lui Cicero (106-43 BCE) despre „mierea otrăvită a poe- 
tilor, care ne oferă zei înflăcărați de furie sau nebunie şi pasiune şi ne fac 
spectatorii războaielor lor”; dezbaterile dintre maniheisti şi opozantii lor” sau 
cele din faza creştinismului timpuriu, reproducând exegeza Sfântului Augustin“ 
sau controversa origenistă“. 


38 Vincent Briimmer, Speaking of a personal God: an essay in philosophical theology, Cambridge 
University Press, Cambridge [England]; New York, NY, USA, 1992. Autorul face o pro- 
punere interdisciplinară menită să reconcilieze între abordarea catehistă si experientialista 
a credinciosului şi abordarea observatoare, filosofică, a nepracticantului, pe care Briimmer 
le consideră complementare epistemologic. 

* James Barr, Theophany and anthropomorphism in the Old Testament., p. 32; Jewish virtual 
library, 2008; Lee W. Bailey, ,,Anthropomorphism”; Adele Berlin, ,,Anthropomorphism”. 

4 Gilbert Murray, Five stages of Greek religion, Doubleday, Garden City, NY, 1955, p. 9. 

* Knut Kleve, „On the beauty of God. A discussion between Epicureans, Stoics and Sceptics”, 
Symbolae Osloenses, vol. 53, nr. 1, 1 ianuarie 1978; Edward L. Schoen, ,,Anthropomorphic 
Concepts of God”, Religious Studies, vol. 26, nr. 1, martie 1990. Xenofan (570-470 BCE) 
postulează, de pildă, că „Dumnezeu este unul, cel mai mare între zei şi oameni, Şi în niciun 
fel ca muritorii, nici în trup şi nici în minte” (apud Binyamin Abrahamov, Qăsim ibn Ibrâhim, 
Anthropomorphism and interpretation of the Qur ân in the theology of al-Qasim ibn 
Ibrahim: Kitab al-Mustarshid, E.J. Brill, New York, 1996, p. 1) şi îşi imaginează ironic cum, în 
scenariul înzestrării lor cu capacitatea reprezentării grafice, caii ar desena zei cu coamă si 
coadă, boii şi-ar reprezenta proprii zei aidoma lor, etc. (Edward L. Schoen, ,,Anthropomorphic 
Concepts of God”). 

“ Apud Lee W. Bailey, „Anthropomorphism”, p. 47. 

43 Sarah Stroumsa, Gedaliahu G. Stroumsa, „Aspects of Anti-Manichaean Polemics in Late 
Antiquity and Under Early Islam”, Harvard Theological Review, vol. 81, nr. 1, ianuarie 1988. 
“4 Carl W. Griffin, David L. Paulsen, „Augustine and the corporeality of God”, Harvard 

Theological Review, vol. 95, nr. 1, ianuarie 2002. 

“5 Elizabeth A Clark, The Origenist controversy: the cultural construction of an early Christian 

debate, Princeton University Press, Princeton, N.J., 1992. 

Sub incidența directă a relevantei temei, vizând importanța crucială a 
rolului imaginaţiei în percepție şi cognitie şi a reprezentării antropomorfismului 
ca modalitate de a identifica/ atribui sens ambientului, arealul disciplinelor psi- 
hologice i-a consacrat antropomorfismului divin, la rândul său, o varietate impre- 
sionantă de cercetări teoretice şi empirice. 

Deschizând ex abrupto seria preocupărilor sistematice in această direcție, 
Sigmund Freud (1856-1939) integrează interpretarea antropomorfismului divin 
concepției sale psihanalitice mai cuprinzătoare asupra religiei ca mare „amăgire”, 
ca „iluzie” posibil de „vindecat” pe canapeaua terapeutului, caracteristică fazei 
infantile a umanității şi de abandonat după depăşirea acesteia“. În cadrul acestei 
reprezentări, Freud elaborează o explicație masiv tributară ideatic concepției fi- 
losofice a lui Feuerbach a antropomorfismelor ca proiecții simbolice ,,infantile”, 
discordante realității, ale dinamicii psihice interne, ca de pildă extrapolarea fi- 
gurii paterne din complexul oedipian la nivel social (e.g., figura învățătorul), 
mitologic (răufăcătorul malefic) sau religios (Dumnezeu). Ca o consecință bene- 
fică a acestor proiecții involuntare, oamenii ar putea astfel să „respire linistiti [si] să 
se simtă ca acasă” în raport cu forțele impersonale și destinele altminteri ine- 
fabile, intangibile şi incomprehensibile, iar zeii antropomorfi şi-ar asuma o sarcină 
triplă: exorcizarea terorilor naturii, reconcilierea oamenilor cu cruzimea sorții, 
respectiv compensarea suferințelor şi privaţiunilor”. 

În afara psihanalizei, din direcția psihologiei experimentale, Théodule- 
Armand Ribot (1839-1916) împărtăşeşte poziția lui Freud, mai putin natura 
(in)evitabila a fenomenului, apreciind că „omul atribuie scopuri, voință i cauza- 
litate similare celor proprii tuturor acţiunilor si reactiunilor din jurul său”*%. Com- 
parativ, psihologii dezvoltării (e.g., Jean Piaget (1896-1980)) adoptă o poziţie 
ne-normativă şi studiază descriptiv tendința animistă a copiilor de a considera 
obiectele materiale ca vii şi conştiente, tendință caracteristică stadiul de nedife- 
rentiere fizic-psihic’', şi converg in a considera antropomorfismul ca element 
constitutiv al psihicului uman. 


6 Karen Armstrong, A History of God: The 4,000-Year Quest of Judaism, Christianity and 

Islam, Ballantine Books, New York, 1994, p. 357. 
“ În aprecierea formulată în Civilization and Its Discontents (1930): “The whole thing is so 
patently infantile, so incongruous with reality, that to one whose attitude to humanity is 
friendly it is painful to think that the great majority of mortals will never be able to rise above 
this view of life’. Apud Robert Coles, The spiritual life of children, Houghton Mifflin, Boston, 
1990, Edward La Boeme Cherbonnier, „In Defense of Anthropomorphism”, în Truman G 
Madsen (ed.), Reflections on Mormonism: Judaeo-Christian parallels: papers delivered at 
the Religious Studies Center symposium, Brigham Young University, March 10-11, 1978, 
The Religious Studies Center, Provo, Utah; Salt Lake City, 1978, p. 156.) 

În original: “then we can breath freely, can feel at home in the uncanny...” (ibid.) 

® Sigmund Freud, The future of an illusion, traducere de James Strachey, Norton, New 
sp Lork, 1975, pp. 20-21, 24. 

°° Apud Stewart Guthrie, Faces in the clouds a new theory of religion, p. 63. 
5! Robert Coles, The spiritual life of children. 

Firesc, contribuția teoretică principală în studiul antropomorfismului pro- 
vine actualmente din direcția psihologiei cognitive, în forma unor cercetări precum 
cele propuse de Lazarus (1984), Boyer (1994), Pascal Boyer (1994), sau Barrett 
şi Keil (1996), care investighează tendința umană de a-i atribui divinității dualist 
atât trăsături „naturaliste”, similar unei „ființe sensibile”, cât şi proprietăţi cert 
non-naturaliste. 

În sfârşit, şi mai „specializat”, psihologia religiei tratează contemporan 
tema antropomorfismului divin ca pe un model contrapus celui impersonal de 
„spirit”/ „forță vitală”/ „putere superioară”. Sub acest aspect, antinomia perso- 
nal-impersonal corespunde diferentierii consacrate dintre religiozitate (traditio- 
nală, ca mai degrabă obiectivă, referential extrinsecă, adecvată mai ales defini- 
tiilor substantive, exprimată în practică (comportament), şi orientată spre şi ma- 
nifestată mai ales în cadrul instituției de cult) şi spiritualitate (modernă, ca mai 
degrabă subiectivă, referential intrinsecă, adecvată mai ales definiţiilor functio- 
nale, exprimată predominant în dimensiunea credințe şi cantonată nivelului indi- 
vidual de analiză)’. În această nişă disciplinară, opiniile diverg semnificativ chiar 
în privința naturii şi însăşi existenței divinității ca referent în construcţia „spiri- 
tualitatii”: în linia propusă de Wullf®’, Spilka er al. (2003) consideră că una din 
trăsăturile specifice ale spiritualității contemporane rezidă tocmai în absenţa 
unui reper divin ca obiect referential transcendent în afara eu-ului, în timp ce, 
opozabil, T. Armstrong identifică în fenomenologia spiritualității în mod ex- 
plicit „prezența unei relaţii cu o Putere Superioara””*, Peteet subliniează aproape 
identic non-antropomorf ideea „relaţiei cu o ființă supremă”, iar Zinnbauer er 
al. asociază spiritualitatea cu „apropierea fata de Dumnezeu”. 


5 Vezi de pildă: Kenneth I. Pargament, „The Psychology of Religion and Spirituality? Yes 
and No”, The International Journal for the Psychology of Religion, vol. 9, nr. 1, 1 ianuarie 
1999; Peter C. Hill er al., „Conceptualizing Religion and Spirituality: Points of Commonality, 
Points of Departure”, Journal for the Theory of Social Behaviour, vol. 30, nr. 1, 1 martie 2000; 
P. Scott Richards, Allen E Bergin, A spiritual strategy for counseling and psychotherapy, 
American Psychological Association, Washington, DC, 1997; Hans Stifoss-Hanssen, 
„Religion and Spirituality: What a European Ear Hears”, The International Journal for the 
Psychology of Religion, vol. 9, nr. |, 1 ianuarie 1999; sau Paul Mallery, Suzanne Mallery, 
Richard Gorsuch, ,,A Preliminary Taxonomy of Attributions to God”, The International 
Journal for the Psychology of Religion, vol. 10, nr. 3, 1 iulie 2000. 

53 David M Wulff, Psychology of religion: classic and contemporary, John Wiley & Sons, 
New York, 1997, p. 7. 

54 Tonya D. Armstrong, „Exploring spirituality: the development of the Armstrong measure of 
spirituality (AMOS)”, MA Thesis, University of North Carolina at Chapel Hill, 1994, p. 3. 

$ John R. Peteet, „Approaching spiritual problems in psychotherapy: A conceptual 
framework”, Journal of Psychotherapy Practice & Amp. Research, 1994, p. 237. 

5 Brian J. Zinnbauer, Kenneth I. Pargament, Allie B. Scott, „The Emerging Meanings of 
Religiousness and Spirituality: Problems and Prospects”, Journal of Personality, vol. 67, 
nr. 6, | decembrie 1999, p. 899. 

Revendicandu-se ideatic de la scrieri filosofice precum cele mentionate si 
aplicând frecvent instrumente metodologice din arealul psihologiei, antropologia 
reprezintă o altă sursă consistentă şi, în majoritatea covârşitoare a cazurilor, de to- 
nalitate critică, uneori virulentă, de studii dedicate antropomorfismului divin. 

Teza incontestabil dominantă în interiorul disciplinei ar putea fi surprinsă 
de exprimarea lui Claude Lévi-Strauss — „religia constă într-o umanizare a le- 
gilor naturale”“, în continuitatea tradiției de gândire inaugurate de Edward B. 
Tylor (1832- 1917), părintele-fondator al antropologiei culturale, în a cărui con- 
vingere religia este inerent şi intrinsec antropomorfa°®. Această teză, reîncadrată 
transdiciplinar de către L.W. Bailey „argumentului dispensabilităţii”s? antropo- 
morfismului, este exprimată grăitor în antropologie de către, de pildă, Franz Uri 
Boas (1858- 1942), care evalua religiile ca pe „dezvoltări dogmatice” ale antro- 
pomorfismului®, sau de către Leslie A. White (1900-1975), care postula că „omul 
se proiectează inconştient în lumea externă, descriind-o şi interpretând-o în ter- 
menii propriilor sale procese psihice” şi consecutiv dezavua antropomorfismul 
ca pe o filosofie „primitivă şi nestiinfifica”, chiar nociva, intrucat falsa cunoas- 
tere ar fi mai periculoasă decât ignoranta®’. 

Fără a epuiza enumerarea posibilă, într-o notă discordantă în sensul î în 
care tinde să considere antropomorfismul ca inevitabil, dar totodată şi necesar“? 
antropologul britanic Stewart Elliott Guthrie şi-a propus fundamentarea unei 
teorii cognitive a religiei (1980) şi a elaborat consecutiv (1993) o perspectivă 
asupra antropomorfismului încadrată la nivelul teoretic superior de cuprindere 
paradigmei intelectualiste/ rationaliste/ cognitive asupra religiei“, căreia îi iden- 


57 Claude Lévi-Strauss, The savage mind, p. 221. 
°8 Apud Gustavo Benavides, „Cognitive and Ideological Aspects of Divine Anthropomorphism”, 
Religion, vol. 25, nr. 1, 1 ianuarie 1995; Robert A. Segal, ,,Tylor’s Anthropomorphic Theory of 
„Religion”, Religion, vol. 25, nr. 1, ianuarie 1995. 

? În fapt, o perspectivă care consideră antropomorfismul ca inevitabil, dar nenecesar, întrucât ar 
reprezenta „regresia desuetă, distorsionantă şi primitivă a copiilor, poeţilor şi nebunilor”, 
necesarmente de înlocuit de „metoda ştiinţifică”, singura capabilă să ofere cunoaştere reală 
so! obiectivă (Lee W. Bailey, ,,Anthropomorphism”, p. 48.) 

°° Apud Stewart Guthrie, Faces in the clouds a new theory of religion, p. 178; Zulfigar Ali 
Shah, Anthromorphic Depictions of God, p. 17. 

E, e Leslie A White, The science of culture, pp. 64, 163, 400-401. 

2? Si încadrat conform în taxonomia lui Bailey, perspectivei „necesariste”, care consideră 
antropomorfismul ca parte funcțională integrantă si simultan necesară a percepției, cu- 
noaşterii şi, implicit, a religiei, furnizând un cadru cognitiv organizat, benefic şi necesar în 
minimizarea haosului şi fricii (i.e. stabilitate, plauzibilitate şi coerență cognitivă) (Lee W. 
Bailey, „Anthropomorphism”, p. 49). 

& Alături de precedentele două: perspectiva emoftionalitatii, a irationalitatii, a wishfulfil- 
Iment-ului, susținând că oamenii creează religia pentru a-şi atenua emoţiile şi temerile 
(perspectivă căreia Guthrie îi asociază pe Spinoza, Hume, Feuerbach, Marx, Malinowsky, 
sau Freud), respectiv cea social-functionalista, fundamentată de Durkheim şi interpretând 

tifică istoric drept adepți pe Bernard Fontenelle, David Hume, Herbert Spencer, 
Edward B. Tylor, Claude Lévi-Strauss, sau filosoful Ian Charles Jarvie. Din această 
perspectivă, respectând genul proxim al poziţiei antropologilor, antropomorfis- 
mul ar reprezenta mai mult decât o simplă matrice a religiei; în fapt, religia în sine 
ar fi un tip de antropomorfism, deservind simplificarea, stabilizarea şi ordonarea 
cognitivă. Practic, „religia este antropomorfism”™, chiar daca intr-o forma mai 
generalizată, sistematizată şi integrată. 

În sfârşit, în sociologia religiilor, tema delimitată precis a antropomor- 
fismului divin îşi identifică mai puţine cercetări de sine-stătătoare, fiind abor- 
dată în general ca parte integrantă a dezbaterii secularizării, mai ales la nivelul 
individual („micro”) de analiza al credințelor ca dimensiune subiectivă a religio- 
zitatii. În acest sens, se cuvine remarcat, sociologii religiei nu operează ca regulă 
generală cu noțiunea „antropomorf”, precum celelalte comunități academice şi de 
cercetare, preferând alternativa incomplet suprapusă semantic de „Dumnezeu ca 
persoană”. Asociind realitatea desemnată de această sintagmă religiozitatii tra- 
ditionale, canonice şi orientate spre instituţia de cult, şi contrapunându-i modelul de 
divinitate impersonală, reprezentată ca „putere superioară”, „spirit” sau „forță 
vitală”, ca expresie a „individualizării” contemporane a credințelor în afara sferei 
de control a autorităților religioase, adepții teoriilor par să fi decretat încă din 
anii *90 declinul credinței în reprezentările antropomorfe ale divinității în mono- 
teism, abrahamice™ , sub efectul rationalizarii (în tradiția „dezvrăjirii lumii” dez- 
voltate de Weber) şi deci ca expresie a secularizării: 


„ înlăturarea cu succes de către ştiinţă a tuturor felurilor de antropomorfism din 
gândirea noastră a transformat conceptul tradițional de “Dumnezeu ca per- 
soană” într-o credință în o forță vitală, în o putere de spirit, iar aceasta a pro- 
movat treptat şi agnosticismul şi ateismul, ceea ce explică declinul pe termen 
lung al practicilor religioase”™. 


religia ca îndeplinind funcţia esenţială a stabilizării şi asigurării ordinii sociale (Stewart 
Guthrie, Faces in the clouds a new theory of religion. 

* Ibidem, pp. 178, 200. 

65 Steve Bruce, God is Dead: Secularization in the West, | edition, Wiley-Blackwell, Malden, 
MA, 2002, p. 208; Kirsi Tirri, Religion, spirituality and identity, Peter Lang, Bern, 2006; 
Karel Dobbelaere, „Toward and Integrated Perspective of the Processes Related to the 
Descriptive Concept of Secularization”, în William H Swatos, Daniel V. A Olson (ed.), The 
secularization debate, Rowman & Littlefield Publishers: Co-published with the Association for 
the Sociology of Religion, Lanham, MD, 2000, p. 32; Karel Dobbelaere, Wolfgang 
Jagodzinski, „Secularization and Church Religiosity”, în Jan W. van Deth, Elinor Scarbrough 
(ed.), The impact of values, Oxford Univ. Press, Oxford; New York, 1995, pp. 210-214. 

S Karel Dobbelaere, Liliane Voye, „Roman Catholicism: Universalism at Stake”, în Roberto 
Cipriani (ed.), Religions sans frontieres?: present and future trends of migration, culture, 
and communication: atti della Conferenza internazionale promossa dall’Universita degli 
Studi di Roma, La Sapienza, 12-16 luglio 1993., Dipartimento per l'informazione e |’editoria, 

Evitând o incursiune în detalii ce exced obiectul prezentului capitol — si 
acceptând chiar reprezentările impersonale ale divinității ca expresie a fenome- 
nului contemporan al spiritualității difuze, holiste, în mare măsură eterodoxe — 
mă limitez în acest punct la un apel la prudență în adoptarea necritică a unor 
asemenea asertiuni, din cel putin două motive, unul de ordin empiric, celălalt 
conceptual, dar cu implicaţii practice nu mai putin semnificative. 

În primul rând, o abordare empirică la scala întregului continent euro- 
pean şi acoperind diacronic ultimele două decenii nu confirmă decât parțial teza, 
Şi doar pentru spațiul vest-european, unde procentul mediu national al respon- 
dentilor crezând într-un „Dumnezeu ca persoană” a scăzut totuşi nesemnificativ 
între datele convenţionale 1990 şi 2008 de la 42 la 39%. Pe acelaşi interval, s-a 
înregistrat o creştere la fel de puţin semnificativă statistic a credinței într-o divi- 
nitate ca spirit sau forță vitală de la 33,2 la 34,1%, în timp ce în Europa central- 
estică, creşterea categoriei din urmă de doar 2,7% (de la 33,5 la 36,2) rămâne net 
devansată de creşterea corespunzătoare a categoriei de credință considerate ca- 
nonice de la 26,4 la 32,4%. În plus, în tabloul general, în Vest declinul credinţei 
într-un Dumnezeu personal s-a desfăşurat prioritar în favoarea ateismului, nu a unor 
credințe eterodoxe, iar în Europa central-estică, revitalizarea religioasă hibridă din 
anii '90 pare să se fi estompat în ambele componente, canonică şi eterodoxă, pe 
parcursul anilor 2000%. 

În al doilea rând şi realizând legătura directă cu secțiunea următoare a 
capitolului, se cuvine accentuat că sintagma „Dumnezeu personal” (sau alterna- 
tiva „Dumnezeu ca persoană”) constituie o noțiune extrem de vagă — şi regretabil 
de putin teoretizată — în sociologie. Totodată, ea rămâne practic neexplicată res- 
pondentilor unor sondaje de opinie, care pot teoretic atribui o pluralitate de sen- 
suri sintagmei cuprinse în întrebare, sintagmă suprapusă doar parţial, într-o mă- 
sură nesemnificativă şi totodată neaproximabilă, conceptului mult mai riguros, 
dar simultan extrem de complex, de „antropomorfism” divin în exegeza teologică 
(v. infra) şi in variile sale categorii analitice decelabile în abordarea transdisci- 
plinară: primar sau secundar, literal sau simbolic, morfist sau patist, ca subiect 
sau relational (i.e. rugăciune şi în genere relaţie personală cu Dumnezeu), ex- 
plicit sau vag-implicit, în starea de veghe sau de vis, direct sau intermediat (de 
îngeri sau alte entități supranaturale) etc. 


Roma, 1994, p. 95.Vezi şi Steve Bruce, probabil „ultimul mohican” al paradigmei clasice a 
secularizării: “God is no longer seen as an actual person but as some sort of vague power or, 
in the final reduction, our own consciences” (Steve Bruce, God is Dead, p. 208). 

®© Ionut Apahideanu, „An Empirical Revisiting of the Secularization Debate at the Micro 
Level: Europe’s Heterodox Religiosity over the Last Two Decades”, Europolis, Journal Of 
Political Science And Theory, vol. 7, nr. 1, 2013. 

3. Scriptură şi exegeză teologică in monoteism 


Fapt axiomatic, abordarea principală, cel puţin din punct de vedere al an- 
vergurii, a tematicii antropomorfismului divin continuă să se revendice, pentru 
întreaga zonă monoteistă, din direcţia teologiei. Din această direcţie, ea îşi iden- 
tifică atât autori laici“, cât şi autorități clericale acoperind de pildă întreg spec- 
trul confesional al creştinismului, de la romano-catolicism™ la anglicanism”, de 
la prezbiterianism”! la mormonism”, de la ortodoxism” la iudaism“, sau de la 
adventismul de ziua a şaptea (E.G. White fa.) până la metodism”. 

Dincolo chiar de anvergura existențială a temei şi consecutiv revendi- 
carea sa directă ca obiect de reflecţie şi studiu aprofundat, antropomorfismul 
divin a reprezentat în mod tradițional pentru teologi o „dificultate”, o temă „am- 


x» 


ae ae ele GAASS E PARI Tees 
barasantă prin însăşi „ofensa” la adresa gândirii moderne, rationaliste’’ şi 


s3 Spre exemplu, Hermann Haring, „From Divine Human to Human God”, în Hans-Georg 
Ziebertz et al. (ed.), The Human Image of God, Brill Academic Pub, Leiden; Boston, 2001 
si Esther J Hamori, When gods were men the embodied God in biblical and Near Eastern 
literature — pentru iudeo-crestinism; Zulfiqar Ali Shah, Anthromorphic Depictions of 
God,Wesley Williams, ,,Tajalli wa-Ru’ya: A Study of Anthropomorphic Theophany and Visio 
Dei in the Hebrew Bible, the Qur’an and Early Sunni Islam”, sau Binyamin Abrahamov, 
Qasim ibn Ibrahim, Anthropomor phism and interpretation of the Qur’an in the theology of 
al-Qasim ibn Ibrâhim- pentru Islam; D. S. Shapiro, „Possible Deus Homo?”, Judaism New 
York, N.Y., vol. 32, nr. 3, 1983., Jacob Neusner, The incarnation of Godsau Howard 
Wettstein, „Theological Impressionism”, Judaism, vol. 49, 2000 — pentru mozaism. 

© William A. Barry, Seek My Face: Prayer as Personal Relationship in Scripture, 2nd 
edition, Loyola Press, Chicago, III, 2009; John C. Meyer, Christian Beliefs and Teachings, 
Second Edition, University Press of America, Lanham, Md, 1997; Edward Schillebeeckx, 
Jesus: an experiment in Christology, Seabury Press, New York, 1979. 

70 George Carey, Why I Believe in a Personal God, First American edition, Shaw Books, 
Wheaton, Ill, 2000; Alister E McGrath, Christian theology: an introduction, Blackwell, 
Oxford, 2006. 

7! James Barr, Theophany and anthropomorphism in the Old Testament. 

72 Thomas F O’Dea, The Mormons, University of Chicago Press, Chicago, 1963; John L. 
Bracht, Man of Holiness: The Mormon Search for a Personal God, Sacred Tribes Press, 
2010. Pentru perspectiva unui Dumnezeu profund şi explicit corporal in imanent şi nu doar 
etern-transcendent, marcând astfel o ruptură profundă față de pozițiile teologice formulate 
în cadrul celorlalte confesiuni creştine, vezi de pildă teologul mormon Orson Pratt citat în 
Thomas F O’Dea, The Mormons, p. 122. 

® Daniel, Preafericit Părinte Patriarh, „Predică la Duminica a XXVIII-a după Rusalii („Pilda 
celor poftiti la cină”)”, http: //basilica.ro/stiri/adevarata-libertate-este-iubirea-dezinteresata_ 
2088.html., data accesării 14 august 2015. 

74 Moses Maimonides, The guide of the per plexed. 

75 John McClintock, James Strong, Cyclopaedia of Biblical, theological, and ecclesiastical 
literature, p. 253. 

7° James Barr, Theophany and anthropomorphism in the Old Testament., pp. 33, 38; Edward 
LaBoeme Cherbonnier, „In Defense of Anthropomorphism”. 

astfel chiar o ,,amenintare” la adresa propriei lor credibilitati’®. Esenţa problemei 
rezidă, sub acest aspect, în dificultatea reconcilierii dintre pe de o parte (a) con- 
ceptualizarea divinității ca spirituală şi transcendentă, precum în reprezentările 
din filosofia religiei, compatibile gândirii rationaliste, şi pe de altă parte (b) mul- 
tiplele instanțe de antropomorfism şi/sau antropatism explicit din textele sacre, 
într-o dilemă comună celor trei religii abrahamice, dar interpretată şi ,,solutio- 
nată” substanțial diferit. 
Iudeo-crestinism 


„Plin”” de antropomorfisme „inevitabile”8, Vechiul Testament propune 


dintr-o perspectivă scripturală comparativă cea mai clară, consistentă şi expli- 
cită reprezentare simultan antropomorfă şi antropopată a divinității. În această 
versiune, Dumnezeu pare pe alocuri o persoană cât se poate de umană“, înce- 
pând chiar cu pasajul creării omului în Facerea: 


1: 26 „Și a zis Dumnezeu: ‘Să facem om după chipul si asemănarea 
Noastră [...]” 

1: 27 „Și a făcut Dumnezeu om după chipul său; după chipul lui 
Dumnezeu l-a făcut; a făcut bărbat şi femeie” 


Fragmentul citat este considerat sursa primară a antropomorfismului iu- 
deocreştin al divinității“? într-o anvergură transconfesională, recognoscibilă ca 
atare de la exegeza patriarhului Bisericii Ortodoxe Române, Daniel (2012), care 
interpretează crearea omului ca pe „rezultatul unei gândiri şi al unei decizii li- 
bere personale din partea lui Dumnezeu”, şi până la maniera extrem de similară 
în care, foarte îndepărtat temporală şi interconfesională, co-fondatoarea în se- 
colul al XIX-lea a Bisericii Adventiste de Ziua a Șaptea, Ellen G. White, îl con- 
sidera pe Dumnezeu expressis verbis „o ființă personală”, „căci omul a fost făcut 
după chipul Său”, astfel încât „„[î]n crearea omului a fost vădită lucrarea unui 
Dumnezeu personal”. 


” James Barr, Theophany and anthropomorphism in the Old Testament., p. 31. De unde, în 
tiparul explicativ al paradigmei clasice a secularizării, decurge şi relația de tensiune dialec- 
tică dintre religiozitate (în forma ei canonică, instituțională) şi raționalitate, cea din urmă 
marker al modernităţii secularizante, alături de diferenţierea funcțională a societăţilor, plu- 
ralismul religios şi respectiv industrializarea şi urbanizarea. 

78 Stewart Guthrie, Faces in the clouds a new theory of religion, p. 63. 

” Deena Grant et al., Divine anger in biblical literature, 2008, p. 1. 

% Esther J. Hamori, When gods were men the embodied God in biblical and Near Eastern 
literature, p. 26. 

8! Tan G. Barbour, Issues in science and religion, Harper & Row, New York, 1971, p. 217. 

% Hermann Haring, „From Divine Human to Human God”, p. 21. 

% Leslie A White, The science of culture, Cap. 10. 

Concordant pasajului din Facerea, numărul unor referiri explicite la mâini, 
ochi picioare, urechi, nas, vorbire, simț olfactiv, mers prin grădină, râs, fluierat, 
trezit, bucurat, întristat, gelozie etc.** pare realmente coplesitor, iar multiplele 
exemple permit disocierea facilă a categoriilor de antropomorfism (propriu-zis) 
şi antropatism. 

Primei categorii i se înscriu, la o analiză primară de text, nenumărate re- 
feriri în termeni de corporalitate, uneori extreme şi socante®, precum: ,,picioa- 
rele” lui Dumnezeu, care ,,se vor sprijini [in alte traduceri ,,vor sta”] pe Muntele 
Măslinilor”*5; mersul/umblatul — in funcție de versiunea Scripturii — prin/ pe 
deasupra (grădinii) Raiuluis”; lupta fizică cu pământeanul Iacov, care câştigă chiar; 
„părul capului Său curat ca lâna”*%; capacitatea lui Moise de a-I vedea spatele, 
nu însă şi fata”, statul/ şezutul pe un scaun/ tron”; trecerea peste pământul 
Egiptului”; sau pogorârea/coborârea pe pământ” şi deplasarea în sens invers”. 

Categoria antropopatismelor rămâne nu mai putin spectaculoasă: Dumnezeu 
este prezentat ca având sentimente şi trăiri net umane (e.g., Dumnezeu „îl urăşte 
pe cel rău şi pe cel ce iubeşte silnicia””>, poate fi „mâniat”*6, „ispitit” şi „întărâ- 
tat”, respectiv ,,inveselit”” de către oameni). În esenţă, divinității i se atribuie 
sentimente, trăiri şi stări de iubire şi ură, bucurie şi încântare, regret şi tristețe, 
milă şi compasiune, dezgust, furie, răzbunare ş.a., care, în comentariul Jewish 
Encyclopaedia, rămân incontestabil personificări fie şi în interpretarea lor ca 
„expresii pitoreşti”. Dincolo de atenţia deosebită de care au beneficiat în timp 
mai ales ipostazierile scripturale în termeni strident negativi, precum „gelozie şi 
spirit răzbunător”, „capriciozitate”!%, „mânie”!0! şi „imprevizibilitate”!%, în con- 


% James Barr, Theophany and anthropomorphism in the Old Testament., p. 31. 

% Jewish virtual library, 2008. 

% Zaharia 14: 4. 

8” Facerea 3: 8. 

% Facerea 32: 22-32. 

% Daniel 7: 9. 

” Ieşirea 33: 23. 

” Isaia 6: |. 

” Ieşirea 12: 12. 

% Facerea 11: 5, 18: 21; Ieşirea 19: 18, 34: 5. 

” Facerea 17: 22, 35: 13. 

” Psalmii 11: 5. 

% Psalmii 78: 40. 

” Psalmii 78: 12. 

”% Proverbe 27: 11. 

” Jewish virtual library, 2008. 

' David Hume, The natural history of religion, p. 53; Stewart Guthrie, Faces in the clouds 
anew theory of religion, p. 180. 

cluzia formulată de Esther J. Hamori, lectura primară a Vechiului Testament 
surprinde, asadar, un Dumnezeu ,,profund antropomorf, mutabil, liber si posibil 
de localizat în spaţiu şi timp, capabil să se miste, să se schimbe şi să fie in- 
fluentat spre schimbare”!”’. 

În afara cadrului scriptural însă, exegeza iudaică şi cea creştină deopo- 
trivă, ambele confruntate cu problema implauzibilitatii antropomorfismului ad 
litteram şi imanent şi cu presiunea externă din direcția abordărilor ştiinţifice laice 
ale antropomorfismului din textul sacru care amenințau credibilitatea versiunii 
biblice, au adoptat în timp o serie de nuanțări, atenuări şi relativizări ale mentiu- 
nilor biblice antropomorfe. Aceste tentative sunt încadrabile tipului amintit de 
antropomorfism simbolic şi vizează, în esență, armonizarea unei perspective 
duale imanent-transcendent. În timp, interpretarea în cheie pur simbolică pare să-şi 
fi impus treptat hegemonia în ambele religii, sau, mai exact spus, în ambele cor- 
pus-uri teologice. Astfel, în majoritatea lor incontestabilă, exegetii teologi res- 
ping adoptarea literală a antropomorfismului biblic şi instrumentalizează varii 
disocieri posibil generatoare de categorii analitice, precum: stabilirea caracte- 
rului direct sau intermediat (de către entități divine intermediare (mal’ak)) al 
teofaniei descrise în termeni corporali'™; clasicele probleme terminologice 
generate de traducerile Scripturii'%; versiunea nominalului divin — singularul 
Yahweh (e.g., Facerea 18) sau pluralul ’é/dhim (e.g., Facerea 32, în lupta casti- 


19! Terence E. Fretheim, „Theological Reflections On the Wrath of God in the Old Testament”, 


Horizons in Biblical Theology, vol. 24, nr. 1, 1 ianuarie 2002; Deena Grant er al., Divine 
anger in biblical literature. 

102 David Heller, The Children’s God, University Of Chicago Press, Chicago, Ill., etc., 1988, p. 80. 

103 Esther J. Hamori, When gods were men the embodied God in biblical and Near Eastern 
literature, p. 51. 

104 James Barr, Theophany and anthropomorphism in the Old Testament, pp. 31, 33, 38.A se 
vedea, spre exemplu, inadvertenfa din primele două versuri din Facerea 18, dintre „Domnul s-a 
arătat” şi respectiv „şi iată trei oameni” în chiar versul următor, unii ezoteristi interpretând 
contradictia în cheie gematrică ca pe o referire la arhanghelii Mihail şi Gavril ca mediatori 
ai divinității. 

1% Vezi de pildă Isaia (41: 13): „Că eu sunt Dumnezeul tău, Eu întăresc dreapta ta...” (biblia 
ortodoxă, versiunea de limbă română) comparativ cu „For I, the Lord your God, take you 
by the right hand...”, The New English Bible; New Testament, Oxford University Press, 
New York, 1961. Similar, vezi leşirea/Exodus (33: 14) în trei versiuni: „Şi a zis Dumnezeu 
către el: “Eu Însumi voi merge înaintea ta...” (versiunea română ortodoxă), comparativ cu 
“My Presence will go with you” (New International Version, idem în New King James 
Version şi New Revised Standard Version), respectiv “My Face will go with you” (The 
New English Bible) (sublinierile noastre, I.A.). 

gata de Iacov)%; caracterul explicit antropomorf sau mai degrabă implicit, indi- 
rect, vag si deductibil!%. 

Cât priveşte specificitatea celor două tradiţii religioase, în iudaism, an- 
tropomorfismul reprezintă „unul din cele mai importante şi complexe subiecte 
din gândirea religioasă”, dar, paradoxal, „mult timp ignorat în scrierile despre li- 
teratura rabinică”!%. În măsura redusă în care a fost totuşi acoperit, subiectul ră- 
mâne în aparență destul de controversat. Astfel, tabăra criticilor antropomorfis- 
mului ad litteram pare să se fi conturat încă din antichitate, când celebrul roman 
convertit la iudaism Onkelos (35-120 CE) pleda în al său Targum în favoarea 
interpretării strict simbolice a mentiunilor antropomorfe ale divinității din TaNaKh, 
aidoma filosofilor elenisti şi mai ales lui Philon din Alexandria ((Philon Iudeul) 
15-10 BCE —45-50 CE). 

În Evul Mediu, critica antropomorfismului s-a reluat la o mai mare in- 
tensitate, multipli teologi şi filosofi încercând să „purifice” conceptualizarea lui 
Dumnezeu de orice referiri antropomorfe!!0. Între aceştia, Sa’adiah Gaon (882- 
942 CE), de pildă, insista ca orice referire la corporalitatea lui Dumnezeu să fie 
interpretată strict non-fizic şi propunea explicaţia că viziunile profeților nu erau 
ale lui Dumnezeu, ci ale prezenței (ščkînāh) sau gloriei (kabod) sale. În acelaşi 
registru hermeneutic, la două secole distanță, Judah ha-Levi (1075/1085-1141) 
respingea noțiunea de antropomorfism fizic, opinând că referirile la Dumnezeu 
în termeni corporali servesc unui scop didactic, fiind vorba de exemplu de 
„ochiul interior”, şi nu de globul ocular fizic!!!. Succesiv, respingerea cea mai 
fermă a antropomorfismului fizic, propriu, a fost formulată de karaiti, în frunte 
cu figura monumentală a lui Moise Maimonide (1135-1204) şi a sa concepție 
via negativa, care a respins „violent”!!? orice lectură ad litteram a cazurilor de 


19% Esther J Hamori, When gods were men the embodied God in biblical and Near Eastern 


literature, p. 4. 

107 in diferența exemplificatoare dintre Dumnezeu mergând prin/ pe deasupra grădinii 
Raiului şi alte instanțe în care Dumnezeu nu este întrupat concret şi nici văzut concret în 
imanent (Ibidem, p. 28.32). Similar, în exegeza lui Barr (James Barr, Theophany and 
anthropomorphism in the Old Testament., p. 36.), fragmentul Ieşirea 33: 4-11, care suscită 
„una din cele mai sofisticate şi delicate discuţii despre vederea lui Dumnezeu de către om 
în Vechiul Testament”, pare a sugera „human likeness”, însă impresia majoră e cea de 
“something above and beyond the human”. 

18 Elliot R Wolfson, ,,Neusner’s «The Incarnation of God»”, The Jewish Quarterly Review, 
vol. 81, nr. 1/2, 1990, p. 219. 

109 Adele Berlin, „A nthropomorphism”; Jewish virtual library, 2008. 

110 Jewish virtual library, 2008. 

"1! Tbidem, Esther J. Hamori, When gods were men the embodied God in biblical and Near 
Eastern literature, p. 39. 

112 Jewish virtual library, 2008. 

antropomorfism scriptural, accentuând că „a-l vedea pe Dumnezeu” se referă la 
„înţelegerea intelectuală”, în niciun caz la funcţia vizuală propriu-zisă a ochiului! °. 

Această poziţie hermeneutică de dezavuare a reificărilor antropomorfe 
ca forme de idolatrie si eres, desi reluată repetitiv până în contemporaneitate!"*, 
nu s-a consacrat însă niciodată ca dominantă''S. Contemporan criticilor, alti teo- 
logi şi filosofi, precum Bahya ibn Paquda, Joseph ben Tzaddik, sau Abraham ben 
David, au formulat de pildă opinii nuantate, de tolerare a antropomorfismului ca 
pe o concesie făcută acelora incapabili să şi-l reprezinte altfel pe Dumnezeu'"®, 
alții cutezând chiar argumente de specificul antropomorfismului secundar, ca de 
pildă Jedaiah ha-Penini (sec. XIII) sau Moses Alashkar (XV)''’. În plus, abstracţie 
făcând chiar de caracterul (cel putin perceptual) implacabil al multora din men- 
tiunile scripturale situate dincolo de orice echivoc, Ismar Schorsch descoperea 
spre exemplu în imnul medieval al Gloriei o „cascadă de decrieri concrete, fizice, 
ale lui Dumnezeu”!'’, Jacob Neusner depista în tradiția comentariilor orale pe mar- 
ginea Torah din primele şase secole ale erei noastre o multitudine de reprezen- 
tări imagistice ale lui Dumnezeu, toate încadrabile „modelului fiinţelor umane”!!S, în 
timp ce varii curente mistice şi cabaliste iudaice au elaborat de-a lungul tim- 
pului veritabile „anatomii ale divinității”, în formule „extravagante”!20, pentru 
unii observatori chiar „şocante”!?1. 


113 


a Moses Maimonides, The guide of the perplexed., pp. 27-28. 


A se vedea multiplele tentative de interpretare în cheie strict figurată, metaforică, a pasa- 
jelor din Facerea 1: 26 şi 27, chiar dacă termenii sintagmei din ebraica veche beselmenu 
kidemutenu [trad. „chipul şi asemănarea”), tzelem [trad. „chip”, „imagine”] şi demute/ temunah 
[trad. „asemănare”, „similitudine”] (Jewish virtual library, 2008), sunt în opinia altor autori in- 
dubitabil fizici, corporali, şi nu spirituali (Zulfiqar Ali Shah, Anthromorphic Depictions of 
God, p. 56.). În acelaşi registru, Henry W F. Saggs, profesor de limbi semitice, argumentează 
că „sensul gândirii religioase israelite este dat de un negativ — nu de ceea ce Dumnezeu 
este, ci de ceea ce nu este [...] Dumnezeu nu este reprezentabil în formă umană sau animală” 
(H. W. F. Saggs, The Encounter with the Divine in Mesopotamia and Israel, Continuum 
International Publishing Group Ltd., London: Atlantic Highlands N.J, 1978, p. 12). 

"15 Stewart Guthrie, Faces in the clouds a new theory of religion, p. 180; John C. Meyer, 
Christian Beliefs and Teachings, p. 4; Esther J Hamori, When gods were men the embodied 
God in biblical and Near Eastern literature, pp. 45, 58; Zulfiqar Ali Shah, Anthromorphic 
Depictions of God, p. 45. 

116 Jewish virtual library, 2008. 

"7 Raphael Jehudah Zwi Werblowsky, „Anthropomorphism”; apud Esther J Hamori, When 
gods were men the embodied God in biblical and Near Eastern literature, p. 39. 

Gauls Schorsch, „Poetry and Pietism, The'hymn Of Glory’+ Siddur-Sim-Shalom”, Judaism, 
vol. 37, nr. 1, 1988, pp. 69, 66. 

1? Jacob Neusner, The incarnation of God, p. 23. 

120 Gershom Scholem, Jewish Gnosticism, merkabah mysticism, and Talmudic tradition, \st 
edition, Jewish Theological Seminary of America, 1960, pp. 37, 57. 

121 Adele Berlin, „Anthropomorphism”, p. 54. 

În creştinism, majoritatea covârşitoare a teologilor contemporani (cu ex- 
ceptia menționată a mormonilor) respinge reprezentarea corporal-fizică imanentă a 
divinității şi insistă asupra interpretării ca exclusiv simbolice a tuturor referirilor 
scripturale la divinitate în termeni antropomorfi”, însuşi cuvântul ,,antropo- 
morf” fiind receptat ca o ,anatema”! Şi, alături de derivatul „antropomorfit”, chiar 
ca „instrument de abuz verbal” între teologi". 

Tradiția acestei repudieri se revendică chiar de la Sfinții Părinți, care au 
căutat să armonizeze antropomorfismul biblic cu concepția platonică a spiritului 
ca imaterial, ideal si absolut!”. Sirului de poziții tranşante în această direcţie i s- 
ar înscrie de pildă cele formulate de Clement al Alexandriei!”°, Sfântul Augstin 
(354-430)'?’, respectiv monahul-teolog Evagrie Ponticul (345-399), care îl con- 
sidera pe Dumnezeu ca necorporal şi repudia atribuirea oricărei forme de 
materialitate'?8, 

Treptat, această perspectivă susținând capacitatea de întrupare a lui 
Dumnezeu s-a consolidat hegemonic în rândurile teologilor, fiind recognoscibilă 
în epoca recentă în cvasitotalitatea exegezelor, în variate nuanțe hermeneutice şi 
relativizări. Spre exemplu, în perioada interbelică, germanul Johannes Hempel 
(1939) opina că antromorfismul Vechiului Testament ar îndeplini de fapt o funcție 
de identificare prin diferenţiere, cu referire la comuniunea dintre Dumnezeu şi 
oameni, fata de alte creaturi. Alternativ, Friedrich Baumgărtel (1967) opina că funcția 
esențială a antropomorfismului biblic ar consta în sublinierea transcendentei lui 
Dumnezeu dincolo de imanentul natural, într-o reprezentare opozabilă modelului 
corporal primitiv al divinitatilor din Orientul Apropiat antic. Scotianul James 
Barr insista asupra capacității (şi nu condiţiei de dat imuabil, a Dumnezeului lui 
Israel!) de a se întrupa antromomorf, considerând că întrebarea-cheie vizează de 
fapt naturaletea alegerii unei forme umane şi conchizând că răspunsul ar fi afir- 
mativ'”’. Într-o manieră extrem de similară, teologul baptist Harold Henry Rowley 
(1890-1969) preciza ritos că „nicăieri în Vechiul Testament, Dumnezeu nu este 
conceput în esență în formă umană. Mai curând este conceput ca spirit pur, capa- 


122 Esther J. Hamori, When gods were men the embodied God in biblical and Near Eastern 
literature; Stewart Guthrie, Faces in the clouds a new theory of religion. 

nee Humphrey Palmer, Analogy; a study of qualification and argument in theology, St. 
Martin’s Press, New York, 1973, p. 36. 

124 Frederick Ferré, „In praise of anthropomorphism”, /nternational Journal for Philosophy 
of Religion, vol. 16, nr. 3, 1 ianuarie 1984, p. 203. 

Gab: Prestige, F. L. Cross, God in patristic thought, S.P.C.K., London, 1952; Elizabeth A 
Clark, The Origenist controversy. 

'2 Stewart Guthrie, Faces in the clouds a new theory of religion, p. 181. 

'27 Carl W. Griffin, David L. Paulsen, „Augustine and the corporeality of God”. 

'8 Elizabeth A Clark, The Origenist controversy, pp. 37, 44-46. 

12 James Barr, Theophany and anthropomorphism in the Old Testament, pp. 33, 38. 

bil să asume o forma’””!”°, Specializat la rândul său in exegeza Vechiului Testament, 
Benjamin Uffenheimer enunţa tranşant inexistența oricărei conexiuni a imanentului 
cu Dumnezeu, cel din urmă considerat „transcendent” şi „total diferit de această 
lume si de natura ei”!”!. În sfârşit, fără intenția elaborării unei liste altminteri inter- 
minabile de exemple, până şi mai celebrul Paul Tillich deplângea în anii 50 antro- 
pomorfismul şi consecința teismului ordinar de ipostaziere a divinității ca ,,per- 
soană cerească, deplin perfectă, locuind undeva deasupra acestei lumi”"”?. 

Într-o comparație contrastantă, argumentele teologice contemporane în 
favoarea antropomorfismului rămân extrem de reduse numeric. Între acestea, cel al 
filosofului catolic Hugo Meynell enunță că universul este inteligibil, ceea ce n-ar 
fi posibil în absenţa unei analogii între inteligența umană şi însăşi gândirea care 
a fundamentat construcția universului, ceea ce îl îndreaptă pe autor spre concluzia 
c4,,inteligenta şi voinţa subiectului uman furnizează cel mai bun model pentru 
Dumnezeu”’*’. De aceeaşi parte minoritară a „baricadei”, într-un articol intitulat, 
graitor, „In Praise of Anthropomorphism”, Frederick Ferré rexaminează aversiunea 
dominantă între teologi față de discursul antopomorfist, căutând motive „de a-l 
lăuda, în loc de a-l îngropa”!**, în paralel cu alt exemplu posibil, cel al politolo- 
gului şi teologului René de Visme Williamson, în a cărui lectură a patru teologi 
protestanți de referință, „Dumnezeul creştin este o persoană, o persoană vie”. 

În pofida acestui dezechilibru numeric marcant, consider afirmaţia au- 
torilor monumentalei Ciclopedia Literaturii Biblice, Teologice si Ecleziastice, 
potrivit căreia „ [e]vreii, creştinii şi mahomedanii îl venerează pe Dumnezeu ca 
spirit şi ca atare resping orice reprezentare a divinității în formă umană)'"S ca pe 
o generalizare grosieră, la fel cum Berlin'* califică drept o simplificare excesivă 
afirmaţiile teologice din secolul al XIX-lea privind decelarea în textul biblice a 
unei evoluţii treptate de la o concepție antropomorfică spre una (mai) spirituală a di- 
vinitatii. Astfel, dincolo de natura totuşi extrem de controversată a antropomor- 
fismului din Islam, asupra căreia voi reveni, şi de unele poziţii exegetice pro-an- 


13 H, H. Rowley, The faith of Israel: aspects of Old Testament thought, Westminster Press, 
Philadelphia [Pa.], 1957, p. 75. 

0) Benjamin Uffenheimer, „Myth and Reality in Ancient Israel”, in S. N Eisenstadt (ed.), 
The Origins and diversity of axial age civilizations, State University of New York Press, 
Albany, 1986, p. 146. 

' Paul Tillich, Systematic Theology (vol. I), University of Chicago Press, Chicago, IL, 
1951, p. 245; Paul Tillich, What is religion?, Harper & Row, New York, 1969, p. 127. 

133 Hugo Meynell, „The Intelligibility of the Universe”, în Stuart C Brown (ed.), Reason and 
religion, Cornell University Press, Ithaca, N.Y., 1977, p. 42. 

134 Frederick Ferré, „In praise of anthropomorphism”, p. 208. 

135 René de Visme Williamson, Politics and Protestant theology: an interpretation of Tillich, 
Barth, Bonhoeffer, and Brunner, Louisiana State University Press, Baton Rouge, 1976, pp. 5-9. 
'5 John McClintock, James Strong, Cyclopaedia of Biblical, theological, and ecclesiastical 

literature, p. 31. 
137 Adele Berlin, „Anthropomorphism”. 

tropomorfe, chiar dacă marginale, precum cele expuse, istoria factuală a crestinis- 
mului prezintă un tablou mai putin tranşant decât afirmaţia celor doi autori. 

În perioada premegătoare Conciliului de la Nicaea spre exemplu, nu 
puţini teologi şi autori ai creştinismului timpuriu au fost acuzaţi de interpretarea 
stricto sensu a Facerii 1: 26-27: Melito (d. 180), Tertulian (cca. 150 — 230), 
Origene (185-254), sau Lactantius (240-320). Ulterior Conciliului, în secolul al 
IV-lea, istoricii identifică facțiuni antropomorfite între călugării egipteni 
contemporani patriarhului Chiril al Alexandriei (376-444), iar în Siria ia naştere 
curentul audienilor, după numele şi inspirația episcopului exilat Audius, secta 
dispărând în următorul secol urmare a persecuțiilor susținute. Într-adevăr „greu 
de ucis”, conform etichetei alese de Leslie White, curentul reapare episodic: în 
Africa sfârşitului de secol IV, în nordul Italiei în secolul al X-lea, unde este 
suprimat de Ratherius, episcopul Veronei, apoi în spațiul germanic al secolului 
al XVII-lea, în jurul teologului luteran Paul Felgenhauer, iar mai apoi în Statele 
Unite, în forma mormonismului!38. 

De orientare cristocentrică şi perpetuând dualismul transcendentei-ima- 
nentei divine, Noul Testament conține inevitabil mai puţine reprezentări an- 
tropomorfe, în termeni fizici sau psihologici, ale lui Dumnezeu (Tatăl), precum 
„Cuvântul care iese din gura lui Dumnezeu”!5%, pământul ca „aşternut al picioarelor 
Lui”1%0, „degetul lui Dumnezeu”!*!, capacitate vizuală atribuită lui Dumnezeu'*”, 
respectiv faptul că Dumnezeu a iubit atât de mult lumea, încât i-a dat acesteia 
unicul său fiu'%. Fapt recunoscut însă de cvasitotalitatea exegetilor, teza că 
„Dumnezeu este o ființă personală cu care putem avea o relație personală” rămâne 


'3 John McClintock, James Strong, Cyclopaedia of Biblical, theological, and ecclesiastical 


literature, p. 253; J. Fox, „Anthropomorphism, Anthropomorphites”, in Charles George 
Herbermann et al. (ed.), The Catholic encyclopedia: an international work of reference on 
the constitution, doctrine, discipline, and history of the Catholic Church, Robert Appleton 
Co., New York, 1907; Elizabeth A Clark, The Origenist controversy; Carl W. Griffin, David L. 
Paulsen, „Augustine and the corporeality of God”). În plus, in relevanta distinctiei analitice 
dintre antropomorfismul primar şi cel secundar, reprezentarea antropomorfa propriu-zis a 
lui Dumnezeu pare să fi rezistat în ciuda condamnării oficiale (Stewart Guthrie, Faces in the 
clouds a new theory of religion, p. 181), chiar şi între teologi (S. Brandon, „Anthropomorphism”, 
în S. Brandon (ed.), Dictionary of Comparative Religion, Later Printing edition, Scribner, 
New York, 1970; Humphrey Palmer, Analogy; a study of qualification and argument in 
theology; Moshe Greenberg, „«Comments» [On “A Cognitive Theory of Religion" by 
Stewart Guthrie]”, Current Anthropology, vol. 21, nr. 2, 1 aprilie 1980). 

13 Matei 4: 4. 

14 Matei 5: 35. 

'* Luca 11: 20. 

12 Luca 16: 15. 

143 loan 3: 16. 

„una din dogmele centrale ale credinței crestine”!**, iar reformularea antropomor- 
fismului in vederea continuității doctrinare dintre Vechiul si Noul Testament!“5 
este explicată de către teologul catolic John C. Meyer în maniera următoare: 


[dacă în Vechiul Testament exista un Dumnezeu si o persoană a lui Dumnezeu 
reprezentată în relaţia acestuia cu israeliţii, conceptul de Dumnezeu în Noul 
Testament adaugă noțiunea că, deşi există un singur Dumnezeu, în El există 
diferite aspecte sau persoane [...] prima persoană din Trinitate este Dumnezeu 

Tatăl [...] Fiul lui Dumnezeu este a doua persoană a Trinității de persoane in 

Dumnezeu [...] A treia persoană în Dumnezeu este Duhul Sfant'*®. 

Mai mult, dincolo chiar de uzul frecvent al unor termeni precum ,,Tatal”, 
„Fiul”, „Maica Domnului”, „Dumnezeu pe pământ”, care lasă o amprentă inde- 
lebil antropomorfistă în mentalul credinciosului, figura christică duce conform 
Evangheliilor o viata pământeană cât se poate de fizică şi corporală'“. În sfârşit, 
fenomenului antropomorfist i se poate adaga inclusiv teofania post-înviere 
reprodusă în Matei (28: 9), Marcu (16: 9), Luca (24: 15 ş.u.) şi Ioan (20: 14 ş.u., 
cu un lisus care evită de pildă atingerea — se înțelege fizică — a Mariei Magdalena), 
aceasta independent de dezbaterea tematică asupra naturii Fiului lui Dumnezeu 
din primul Conciliu ecumenic de la Nicaea (325 CE) şi erezia arianista'*’. 

Ca ultimă precizare necesară, se cuvine menționată categoria analitică 
suplimentară introdusă de unii exegeti creştini, care reformulează atributul „per- 
sonal” al divinității şi îl restrâng relational la relația individ-Dumnezeu, într-o 
„relaţie personală” concretizată mai ales în forma rugăciunii individuale”. În 
acelaşi tipar de gândire, în secolul al XIX-lea, filosoful Ludwig, Feuerbach iden- 
tifica rugăciunea ca act fundamental al unei religii: „pentru o comunicare cu sens 
şi adecvată profunzimii experienţei religioase”, Dumnezeu „trebuie să fie perso- 


144 


Vincent Briimmer, Speaking of a personal God, pp. 2-3. 
145 


Dincolo de — sau, mai bine zis, in pofida — de pildă, a pledoariei „ereticului” Marcion 
(100-160 CE) în favoarea abandonani in integrum a Vechiului Testament şi a Dumnezeului 
portretizat acolo predominant negativ şi opozabil Dumnezeului dragostei din Noul Testament. 

1 John C. Meyer, Christian Beliefs and Teachings, pp. 4, 5. 

'4 Josh McDowell, Bill Wilson, El a umblat printre noi, traducere de Cornelia Stoica, 
Cartea Crestina, Oradea, 1994; John C. Meyer, Christian Beliefs and Teachings, p. 19. 

14 Vezi inter aliaLewis Ayres, Nicaea and its legacy: an approach to fourth-century 
Trinitarian theology, Oxford University Press, Oxford; New York, 2004, Hamilton Hess, 
The early development of Canon law and the Council of Serdica, Oxford University Press, 
Oxford; New York, 2002, Ramsay MacMullen, Voting about God in early church councils, 
Yale University Press, New Haven, 2006, sau Norman P. Tanner, The councils of the 
church: a short history, Crossroad, New York, 2001. 

'% William A. Barry, God and You: Prayer As a Personal Relationship, First Edition edition, 
Paulist Press, New York, 1987; William A. Barry, Seek My Face; Tim Stafford, Personal 
God: can you really know the one who made the universe?, Zondervan, Grand Rapids, 
Mich., 2008. 

nal şi întrucâtva antropomorf"'5%, problema-cheie sub aspect teologic vizând ca- 
pacitatea oamenilor de a vorbi, la fel de valid, despre (în teologie) şi cu (în ru- 
găciune) un Dumnezeu esențialmente transcendent'$.. 


Islam 

Comparativ, natura şi atributele divinității în Islam se constituie într-un 
subiect teologic extrem de controversat'S?, în sensul în care canonul doctrinar 
sunnit statuează în mod fundamental unicitatea şi transcendenta absolută şi di- 
vină a lui Allah, plasat „dincolo” de simţul vizual uman, de aici decurgând şi 
respingerea antropomorfului Yahweh din mozaism si a Trinității crestine'”’ 


deopotrivă!sf, 


La o privire mai atentă, această reprezentare nu aparține însă textului 
coranic, ci reprezintă mai degrabă produsul comentariilor teologice impuse ulte- 
rior ca dominante!’ în teologia speculativă a kalam-ului în disputa dintre adepții 
tashbih (i.e. asemuirea lui Allah cu oamenii, în special in forma tajsim, repre- 
zentând afirmația că Allah este/ are un corp) şi cei ai fa ‘fil (i.e. respingerea 
antropomorfismului)!*°. 


150 Ludwig Feuerbach, The essence of Christianity, p. 193. 


151 Adele Berlin, „Anthropomorphism”. 

152 Binyamin Abrahamov, Qasim ibn Ibrahim, Anthropomorphism and interpretation of the 
Our 'ân in the theology of al-Qasim ibn Ibrahim. 

153 Sens în care se cuvine interpretată conform și revelarea Coranului, căruia, în condiţiile in- 
termedierii (de către Gabriel) nu îi corespund terminologic nici latinescul revelatio, nici gre- 
cescul apokalypsis(Yaqub Zaki, „The Qur’an and the Revelation”, in Dan Cohn-Sherbok 
(ed.), Islam in a world of diverse faiths, St. Martin’s Press, New York, 1991, pp. 51-54). Vezi 
si introducerea la Coranul, pp. 15-16, 32-33, respectiv Yaqub Zaki, „The Qur’an and the 
Revelation” si A. J. Wensinck, The Muslim creed: its genesis and historical development, 
Oriental Books Reprint Corp., New Delhi, 1979, p. 83 pentru o abordare a dezbaterii, ini- 
tiate în contextul „crizei dogmatice” a Islamului în sec. VIII-X şi perpetuate între traditio- 
dentul visio Dei) în cazul lui Mahomed, respectiv la Judecata de Apoi. 

'5 Zulfiqar Ali Shah, Anthromorphic Depictions of God, pp. 399, 400; Sachiko Murata, 
William C. Chittick, The vision of Islam, Paragon House, New York, 1994, p. 47; Yaqub 
Zaki, „The Qur’an and the Revelation”; A. J. Wensinck, The Muslim creed; William Graham, 
„Transcendence in Islam”, in Edwin Dowdy (ed.), Ways of transcendence: insights from 
major religions and modern thought, Australian Association for the Study of Religions, 
Bedford Park, S. Aust., 1982, pp. 7-23. 

155 Fazlur Rahman, Islam, Weidenfeld & Nicolson, London, 1967, pp. 1-19. 

' Harry Austryn Wolfson, The philosophy of the Kalam, Harvard University Press, Cambridge, 
Mass., 1976, p. 3; H. A. R. Gibb, J. H. Kramers, Shorter encyclopaedia of Islam., Cornell 
University Press, Ithaca, N.Y., 1953, p. 583; Binyamin Abrahamov, Qasim ibn Ibrahim, 
Anthropomorphism and interpretation of the Qur’an in the theology of al-Qasim ibn 
Ibrahim, pp. 2-3. Ca reprezentanţi ai celor două tabere s-ar putea menţiona al-Farabi (870- 
950), împotriva antropomorfismelor, respectival-Ghazali (1058-1111), care în Jncoerenta 

Textul sacru in sine rămâne mai degrabă echivoc!S, în sensul in care 
conține incomparabil mai puţine (Şi totodată mai echivoce) menţiuni ale divini- 
tatii în termeni corporali (e.g., „mâna” in III: 73, „tronul” în II: 255) şi accen- 
tuează passim transcendenta imaterială şi absolută a lui Allah!s8, dar, simultan, 
analiza neexhaustiva de text a primelor 20 surah, acoperind aproape jumătate 
din textul Coranului’®’, revelează un Dumnezeu profund şi explicit antropopat: 
„milostiv, îndurător” (în consacrarea fiecăreia din cele 114 surah, mai putin a IX-a, 
„a Căinţei”; respectiv I: 2, IX: 105, 118, 129), similar variantelor terminologice 
„iertător îndurător” (II: 189, 195, 226, 236; III: 29, 83, 124, 149; IV: 101, 151; 
V: 5, 38, 43, 78, 98;: VI: 54; VIII: 70, 71; IX: 27, 92, 103, 119; X: 107, XI: 43, 
XII: 53, XIV: 39; XVI: 18, 116, 120), „iertător” şi „milostiv” (IV: 30)”, „iertător şi 
blând” (II: 225), „paşnic şi îndurător” (IV: 20), respectiv manifestând îndurare 
(II: 203; III: 28) şi iertând (IV: 46); „puternic şi înţelept” (II: 228; III: 4, 16, 55; 
IV: 156, 163; V: 42, 118; VIII: 10, 51, 64; IX: 40, 72; XVI: 62), respectiv 
»stiutor, puternic” (XVI: 72); „ştiutor şi înţelept” (IV: 12, 16, 21, 28, 31, 39, 94, 
105, 111; IV: 168; VI: 18; VIII: 72; IX: 15, 28, 98, 107; XII: 6, 83), respectiv 
„cuprinzător şi înţelept” (II: 248; III: 66; V: 59); „iertător şi puternic” (IV: 148); 
„puternic, tare” (XI: 69), „blând şi înțelept” (II: 271), „bun şi statornic” (XX: 75), 
dar şi „de frunte între vicleni” (VIII: 30), chiar „cel mai viclean” (III: 47), deşi 
poate fi „înşelat” (II: 7). 

Suplimentar, Allah: discerne şi consecutiv „îi iubeşte” pe ,,binefacatori” 
(II: 191), „pe cei ce se căiesc şi se curatesc” (II: 222; IX: 109), pe „cei ce se tem 
de el” (III: 70; IX: 4, 7), pe ,,statornici” (III: 140; VIII: 48), pe „cei buni” (III: 
141; ,,pe cei care se incred in el” (III: 153), pe cei ce fac bine (V: 16, 94), pe cei 
drepți (V: 46), per a contrario,„nu-i iubeşte” „pe cei nedrepti” (II: 186), „pe ne- 
legiuti” (III: 50, 56, 134) sau „pe cel semet, lăudăros” (IV: 40); vorbeşte ex- 
plicit, perceptibil si comprehensibil pentru oameni (passim);încheie şi respectă 
legăminte (III: 7; X: 4; XIII: 26, 31, 48, XVI: 193; XVII: 108; XVIII: 98 etc.); 


filosofilor (Tahăfut al-falasifa) dezavuează argumentele filosofilor împotriva antropomor- 
fismului (“that the First is not [in] a body”) (Esther J Hamori, When gods were men the 
embodied God in biblical and Near Eastern literature, p. 40; Zulfiqar Ali Shah, 
Anthromorphic Depictions of God, p. 26). Pe o poziţie intermediară ar putea fi încadrat al- 
Ashari (873-935), care admitea că descrierile antropomorfe din Coran se cuvin admise ca 
reale, însă Allah rămâne unic şi integral diferit de creaţia sa, în feluri incomprehensibile 
oamenilor (apud Juan Eduardo Campo, Encyclopedia of Islam, Checkmark Books, New 
York, 2009, p. 46). Pentru identificarea de către unii scolaşti medievali a influenţei iudaice 
asupra antropomorfitilor (mushabbihah) precum cei din secta Rawafid, vezi Harry Austryn 
Wolfson, The philosophy of the Kalam, p. 68. 

'5 Harry Austryn Wolfson, The philosophy of the Kalam, p. 10. 

158 Vezi, de pildă surah CXII, care îl portretizează pe Allah ca „veşnic” (ayat-ul 2), „nu se 
naşte şi nu este născut” (3) şi „nimenea nu-i este asemenea” (4, subl. noastră, I.A.). 

' Cele 114 surah fiind dispuse, cu excepția primeia, în ordinea inversă a lungimii lor. 

„pedepseşte” „aspru”(XVI: 47)/,,cu asprime” (II: 160; V: 3; VIII: 13, 25, 50, 54; 
XIII: 7), respectiv „groaznic” (III: 9); este „grabnic la socoteală” (II: 198; III: 
17, 199; XIV: 51), „cere socoteală ajungătoare” (IV: 7), „socoteşte grabnic” (V: 6); 
„aude, ştie” (II: 224, 227, 245; VII: 199; VIII: 17, 44, 55, 63; LX: 104, X: 66); 
„vede” ce fac oamenii (II: 233, 267; III: 157; VIII: 73) şi „priveşte la robii săi” 
(III: 19); „ştie” / „cunoaşte” ce fac oamenii (II: 273, 283; III: 147, 176; X: 37); 
răsplăteşte (diferențiat) (III: 138; IV: 88, 145; V: 12); respectiv, fără a epuiza 
lista, cere ,,multumirea” (în sens de recunoştinţă, n.n.) oamenilor (II: 84), aude 
rugăciunile (XIV: 41), „are vitejie mare si poate mai bine pedepsi” (IV: 86), 
“poate să „îşi bată joc” de oameni (II: 14) dar şi să se „ruşineze” (II: 24), „îi cu- 
noaste pe nelegiuti” (II: 247), „iartă şi răspălăteşte” (V: 12), îi înşală pe fatarnici 
(IV: 141) etc. 

Astfel, deşi subiect semnificativ mai putin şi mai rar abordat polemic decât 
în iudeo-creştinism, fie şi din cauza respingerii unanime şi categorice a oricărei 
corporalitati imanente, modelul divinității în Islam rămâne o „ciudată combi- 
nație de antropomorfism si metafizică”'%, în mai mică măsură totuși încadrabilă 
dualității transcendent-imanent!S! Şi probabil mai adecvată sintagmei „antro- 
popatism transcendent”. 


In loc de concluzii 


Succesiv analizei teoretice aici încheiate, considerăm validă interpre- 
tarea antropomorfismului divin ca fenomen comun celor trei religii monoteiste’™. 
Totuşi, ca realitate observabilă, atât direct în textele scripturale, cât şi indirect în 
exegezele teologice, antropomorfismul divin se manifestă în măsuri, facturi mor- 
fiste sau patiste (antropomorfismul primar) şi — într-o relație de tensiune dialec- 
tică — direcţii şi nuanțe hermeneutice diferite (antropomorfismul secundar, doc- 
trinar) între cele trei religii abrahamice. Dincolo de diferențele specifice dintre cele 
trei religii, ca numitor comun, „gânditorii contemplativi din rândurile evreilor, 


creştinilor şi musulmanilor au recunoscut mereu predominanta antropomorfis- 


'% DB. MacDonald apudWesley Williams, „Tajalli wa-Ru’ya”, p. 3; H. A. R. Gibb, J. H. 

Kramers, Shorter encyclopaedia of Islam, p. 34. 

6l W, Montgomery Watt, „Some Muslim Discussion of Anthropomorphism”, in Early 

Islam: collected articles, Edinburgh University Press, Edinburgh, 1990, p. 87. 

15 Hermann Haring, „From Divine Human to Human God”; Karen Armstrong, A History of 
God; Jack Miles, God: a biography, Alfred A. Knopf, New York, 1995; Stephen Sharot, A 
Comparative Sociology of World Religions: Virtuosi, Priests, and Popular Religion, NYU 
Press, New York, 2001; Rodney Stark, One true God: historical consequences of monotheism, 
Princeton University Press, Princeton, NJ., 2001, Rodney Stark, Discovering God: the 
origins of the great religions and the evolution of belief, HarperOne, New York, 2007; 
Adele Berlin, , Anthropomorphism”; Zulfiqar Ali Shah, Anthromorphic Depictions of God. 

mului ca mod de percepție religioasă şi discurs şi l-au declarat un obstacol in 
calea cunoaşterii adevărate a lui Dumnezeu”. Deplin conştienţi de inevitabilul 
conceperii divinității de către oameni într-un format direct condiționat de pro- 
priile categorii şi procese mentale!“ și în contextul agravant al tradiției laice 
consolidate de contestare a antropomorfismului propriu-zis, fizic şi imanent, de 
la Xenofan şi până la Freud'®, teologii lumii monoteiste au încercat să-i atenueze 
cel putin formele grosiere, rudimentare’™. 

Dintr-o perspectivă şi mai cuprinzătoare, antropomorfismul depăşeşte, 
fireşte, frontierele monoteismului şi caracterizează însuşi teismul în ansamblul 
său, în pofida respingerii de căre acesta, prin chiar definiţia sa, a oricăror atribuiri 
de trăsături umane divinitatilor'®’, în sensul în care teismul califică reductionist 
orice antropomorfism ca pe o analogie simplificatoare; în conceptualizarea lui 
Richard G. Swinbume, filosof al religiei şi profesor emerit la Universitatea Oxford, 
„teistul” reprezintă astfel „un om care crede că există un Dumnezeu. Prin 
“Dumnezeu”, el înțelege ceva ca o persoană fără corp (i.e. un spirit), care este eterna, 
liberă, capabilă să facă orice, ştie orice şi este perfect bună”, iar noțiunea de „spirit” 
desemnează „o persoană fără corp, o persoană neîntrupată [...]. Că Dumnezeu 
este o persoană, dar una fără corp, pare cea mai elementară teză a teismului”!™. 

Această din urmă reconceptualizare a antropomorfismului, în versiunea 
considerată „sofisticată”, re-circumstantiaza dihotomia antropomorfism primar- 
secundar în cadrul integrat al unei posibile serii de „categorii analitice” dezvol- 
tate în siajul cercetării teoretice. Sintetic şi în formulări dialectice, această serie 
de categorii analitice ale altminteri nebulosului „antropomorfism” ar cuprinde con- 
cluziv cel putin şapte binoame: (i) antropomorfism propriu-zis (fizic-corporal) 
versus antropopatism (psiho-mental) (cu o deplasare istorică a importanței repre- 
zentării spre al doilea termen, corespunzător cronologic evoluţiei iudaism-cresti- 
nism-Islam);(ii) antropomorfism imanent versus transcendent, în funcție de lo- 
calizarea referentialului divin; (iii) antropomorfism primar sau „rudimentar”, „al 
maselor” (de origine şi explicaţie psihologică, fie aceasta psihanalitică sau cog- 
nitivă) versus secundar sau „sofisticat” (dogmatic şi exegetic şi/sau filosofic) — 
în funcţie de sursa/operatorul/interpretul antropomorfizării, binom aproape inte- 


' Moshe Greenberg, „«Comments» [On “A Cognitive Theory of Religion” by Stewart 
Guthrie}”, p. 196. 

164 Stewart Guthrie, Faces in the clouds a new theory of religion. 

165 Esther J. Hamori, When gods were men the embodied God in biblical and Near Eastern 
literature, p. 46. 

ISS, Brandon, „Anthropomorphism ”, p. 86. 

168 Richard Swinburne, The coherence of theism, Clarendon Press, Oxford [England], 1977, 
pp. 1, 99. 

gral superpozabil dialecticii ad litteram versus simbolic/metaforic/alegoric; (iv) 
antropomorfism involuntar sau inconştient (i.e. mecanismul „confuziei” ca „eroare 
primitivă, dar remediabila”)versus voluntar sau deliberat (i.e. mecanismul ,,ana- 
logiei”); (v) antropomorfism (mai specific, teofanie) în starea de veghe versus in 
starea de vis / reverie / viziune; (vi) antropomorfism direct versus indirect (me- 
diat de alte entități supranaturale), (vii) antropomorfism subiectual (sau structural) 
versus relational (sau procesual), cel din urmă reductionist în sensul caracterului 
„personal” al relaţiei dintre individ şi divinitate şi concretizat în practica rugăciunii. 

O asemenea complexitate conceptuală, posibil de surprins în manieră 
didactică în forma numărului total de combinații matematice de 27, adică 128 de 
tipuri teoretic posibile de antropomorfism, este de natură să contribuie explicativ, 
complementar perspectivelor psihologice şi filosofice, la ubicuitatea extrem de 
versatilă a reprezentărilor antropomorfe ale divinității şi, conex, la facilitatea 
unor multiple critici care de prea puţine ori explicitează limitativ tipul de antro- 
pomofism căruia i se adresează — cel mai adesea cel primar, fizic, direct, invo- 
luntar, imanent, în starea de veghe şi subiectual. 

Denunţând practic particularismul uneori chiar deliberat al unei aseme- 
nea abordări, una foarte facilă, dar sever viciată euristic, antropomorfismul se 
constituie în fapt într-un veritabil concept-categorie, un „meta-concept” volatil 
semantic, amfibolic în timp şi spațiu, caracter agravat de pluridisciplinaritatea 
remarcabilă a îndelungatelor sale abordărilor laice. 

În sfârşit, setul categoriilor analitice schitate în cadrul acestui capitol 
nuanţează cauzal constatarea atât de larg împărtășită a teologilor si filosofilor'® 
privind imposibilitatea „obiectivă” a separării factuale a religiei de antropomor- 
fism, şi totodată reaccentuează limitele de cunoaştere ale tentativelor sociologice 
de cuantificare în general a religiei ca fapt social şi în particular a antropomor- 
fismului divin în forma simplificărilor pe cât de rudimentare, pe atât de frecvente 
în chestionarele sondajelor de opinie, ale echivalării sale cu sintagma „Dumnezeu 
personal”. 

Andrei MARGA 


Suntem, in Europa si America, dupa cateva secole de separare intre reli- 
gie şi stat: religia este considerată o chestiune de libertate a conştiinţei, ce tine 
de viaţa privată a persoanei, în vreme ce statul are de-a face cu administrarea, 
neutră în raport cu viziunile cetățenilor, în interes public. Statul modern este 
construit pe premisa separării: acţiunile de interes public se revendică din motive 
profane, iar persoanele au libertatea neîngrădită de a-şi promova, in viata 
privată şi în locuri de cult, convingerile religioase. 

Constitutiile au consacrat juridic separarea. De pildă, in Bill of Rights 
(1791)', cunoscuta parte a The Constitution of the United States’, la amenda- 
mentul 1, se prevede: „Congresul nu va elabora nici o lege care să impună o 
religie sau să interzică practicarea liberă a unei religii; sau să restrângă libertatea 
cuvântului sau a presei; sau dreptul poporului la întrunire paşnică sau de a 
adresa Guvernului petiții privind repararea nedreptatilor’. Iar Constituția 
Franţei (1958), la articolul 1, spune că „Franţa este o Republică indivizibilă, 
laică, democratică si socială. Ea asigură egalitatea in fata legii a tuturor cetate- 
nilor fără deosebire de origine, rasă sau religie. Ea respectă toate credinţele”, 
după ce, deja prin Declaration des droits de l’homme et du citoyen (26 august 
1789), s-a stipulat: „Nimeni nu trebuie să fie îngrijorat din cauza opiniilor sale, 
chiar religioase, cu condiţia ca manifestarea lor să nu tulbure ordinea publică 
stabilită prin lege” (art. X), forța publică (la force publique) fiind instituită 
pentru avantajul tuturor şi nu pentru folosul particular al acelora cărora le este 
încredințată” (art. XII). Exemplele pot continua, desigur. 


! United States, „The Bill of Rights”, în The Constitution of the United States of America, 
Project Gutenberg, Champaign, III. 

? United States, The Constitution of the United States of America, Project Gutenberg, 
Champaign, III. 

3 France, Constitution de la République française texte integral de la Constitution de la Ve 
République a jour de la question prioritaire de constitutionnalité entrée en vigueur le ler 
mars 2010, ediţie de Ferdinand Mélin-Soucramanien Dalloz, Paris, 2010. 

“ France, Assemblée nationale constituante (1789-1791), Declaration des droits de l’homme 
et du citoyen, ediţie de Alexis François Pison du Galland, Baudouin, Versailles. 

Între timp, la clasica separare dintre stat si religie s-a adăugat un nou 
militantism în favoarea despărțirii de religie. Paul Kurtz, de pildă, a publicat, nu 
de mult, aproape un manifest, intitulat What Is Secular Humanism?5, in care merge 
chiar dincolo de separarea consacrată. Cunoscutul editor al scrierilor pragmatis- 
mului argumentează în favoarea scoaterii religiei nu numai din viata publică, a 
statului, ci şi din proiectele individuale de viață ale persoanelor, care sunt, prin 
natura lor, private. El propune viziunea unui „«umanism secular» care «respinge 
explicaţiile supranaturale ale realităţii, dar caută să optimizeze deplinătatea vieții 
umane într-un univers naturalist» şi «susține că valorile etice sunt relative la ex- 
perienta umană si nu trebuie derivate din fundamente teologice sau metafizice»”*. 

Eu consider că acest militantism se află pe o direcţie greşită, iar separarea 
clasică dintre religie şi stat trebuie chestionată. Religia nu numai că a indus, ope- 
rând cu Divinitatea care împarte dreptatea, un sens moral pozitiv în acţiunile co- 
vârşitoarei majorități a oamenilor, dar, în plus, are potenţialul de motivare a 
comportamentelor democratice dintre cele mai ridicate, probabil cel mai ridicat. 
De aceea, în analiza mea, după ce precizez din punct de vedere istoric relația 
dintre religie şi stat (1), arăt că teza separării întâmpină deja dificultăți (2), încât, 
dacă, într-adevăr, mai ales în societăţile pluraliste sub aspect religios, revenirea 
în spatele secularizării nu este realistă (3), o nouă soluţie în relaţia dintre religie 
şi stat trebuie, totuşi, găsită (4). Încerc să destelenesc drumul spre o astfel de so- 
lutie. Mentionez, de la început, că-mi asum deosebirea dintre relaţia politică-re- 
ligie şi relaţia stat-biserică (propusă, între alții, de Kenneth Canthem, în Christians 
and Politics, dar susțin că a doua relație nu se mai poate lămuri fără a o lua în 
considerare pe prima. Religia nu este apolitică, iar statul nu mai poate fi indife- 
rent față de credinţele cetățenilor săi dacă se ia în serios ca organizare bazată pe 
recunoaşterea cetățenilor. 


I. Nu insist asupra istoriei separării dintre „secular (politic)? şi „reli- 
gios”, dintre Biserică şi stat, aceasta fiind binecunoscută. În De Monarchia (1311) 
lui Dante” găsim începutul conceperii acestei separări: biserica şi imperiul au 
„fondamenti diversi” şi sunt termenii unei relaţii, primul „nell'ambito della 
paternită”, al doilea „in quello del dominio”. Se spune, însă, pe drept, că Pacea 
Westfalică a pus capăt războiului de treizeci de ani, după o serie de conflicte cu 
substrat confesional, şi a deschis ciclul istoric al separării dintre auctoritas a 
Papei şi potestas a regelui. „Biserica pierde rolul ei de principal garant al puterii 
politice, iar aceasta se simte dezlegata de răspunderile nemijlocit legate de sfera 


$ Paul Kurtz, What is secular humanism? , Prometheus Books, New York, N.Y., 2007. 
° Ibidem, p. 26. 
7 Dante Alighieri, La Monarchie, ediţie de Michele Gally, Claude Lefort, Belin, Paris, 1993. 

religioasa”®. Nu insist aici nici asupra paradoxalei interacțiuni dintre stat şi 
Biserică, care a facut ca puterea regală să caute să se legitimeze prin controlarea 
de către Biserică a ceea ce este sfânt, iar cele două, Biserica şi statul, să se 
organizeze prin „reciprocă oglindire (gegenseitigen Bespiegelung)”?. Se poate 
spune că „încă de la sfârşitul secolului al XVIII-lea secularizarea a depăşit 
granița dintre Biserică şi lege constituţională, devenind o categorie generală 
care este indisolubil legată de noua noțiune standard de timp istoric. Din această 
interdependenta (in care secularizarea intra în relație cu alte coordonate 
simbolice ale condiției moderne, cum ar fi emanciparea si progresul, eliberarea 
şi revoluţia) rezultă redefiniri şi schimbări radicale de semnificaţie ale perechii 
de termeni spiritual/ lumesc”!. Astăzi, însă, cu o cunoştinţă istorică mai largă, 
nu mai putem evita să chestionăm istoria secularizării. 

Vreau să aduc în discuţie, pentru a da seama de complexitatea pro- 
blemei în fata căreia ne aflăm astăzi, chestiunea emancipării. Puţini au tratat-o 
atât de convingător precum Moses Mendelssohn. În Jerusalem, cunoscutul rabin 
berlinez a considerat „statul” şi „religia” drept „piloni ai vieţii sociale”, care tre- 
buie să ajungă la un „echilibru”. El voia să clarifice „domeniile” lor si ,,frontie- 
rele” care le separă luând ca punct de plecare „libertatea de conştiinţă”: „Dreptul, 
după propriile noastre convingeri, este inalienabil, el nu poate fi transferat de la 
o persoană la o altă persoană deoarece el nu dă și nu ia niciun drept la bogăţie, 
la bunastare si la libertate”'?. Argumentul covârșitor al lui Mendelssohn a fost 
acela că nicio instituție nu are dreptul să constrângă „convingerile ” oamenilor. 
„Căci un contract asupra lucrurilor care, potrivit naturii lor, sunt inalienabile, nu 
este valabil în sine si se anulează de la sine”!?. „Statul şi religia” se referă la do- 
menii de la început diferite. „Principiile ce conduc oamenii la acţiuni şi convin- 
geri rationale se sprijină, în parte, pe raporturile dintre oameni si Creatorul lor si 
acela care îi face să existe. Aceia aparțin Statului, aceştia religiei. În măsura în 
care acțiunile si convingerile oamenilor pot fi făcute de interes comun prin ra- 
tiuni ce decurg din raporturile dintre ei, ei sunt obiectul constituţiei civile; dar, în 
măsura in care raporturile fata de Dumnezeu sunt luate ca sursă a acestora, ei 


aparțin Bisericii, Sinagogii sau Moscheii”'*. Mendelssohn a fost însă destul de 


% Giacomo Marramao, Die Săkularisierung der westlichen Welt, Insel Verlag, Frankfurt am 
Main, 1996, p. 25. 

? Marc Bloch, Les rois thaumaturges; étude sur le caractere surnaturel attribué à la 
puissance royale particulièrement en France et en Angleterre, A. Colin, Paris, 1961, p. 19. 

0 Giacomo Marramao, Die Săkularisierung der westlichen Welt, p. 28. 

11 Moses Mendelssohn, Jerusalem ou Pouvoir religieux et judaïsme, ediţie de Dominique 
Bourel, Emmanuel Levinas, Gallimard, Paris, 2007. 

2 Ibidem, p. 88. 

Ibidem, p. 100. 

14 Ibidem, p. 65. 


233 


RELIGIE $I POLITICA 


perspicace să observe că, pe însuşi fondul separării, religia motivează comporta- 
mentele oamenilor. 

Între timp, s-a desfășurat în cultura europeană o lungă dezbatere asupra 
emancipării, cu distincţii între „emanciparea politică”, „emanciparea civică”, 
„emanciparea socială”, „emanciparea religioasă”, care au marcat abordările re- 
latiei dintre religie şi stat până în zilele noastre’. Care este, însă, situația de as- 
tăzi? Observăm că, pe de o parte, avem apărări ale separării consacrate şi re- 
construcții ale tezei separării, iar pe de altă parte, asistăm la ,,resurgenta reli- 
gioasă” în societățile moderne. 

Există apărări tenace ale separării consacrate dintre religie şi stat, cu con- 
vingerea că o soluție mai bună nu ar fi posibilă. Exemplul cel mai grăitor îl oferă 
recent Herbert Schnădelbach, cu volumul Religion in der modernen Welt'S. Acesta 
repetă uzatul argument după care drepturile şi libertăţile persoanei, consacrate 
după 1789, reprezintă nu atât o inspiraţie creştină, cât „legiferarea unei lumi a vieții 
cetăţeneşti, luminate (die Verrechtlichung einer bürgerlichen, aufgejlărten 
Lebenswelt)”"”, si vede in „revenirea religiei (Wiederkehr der Religion)”, la care 
asistăm in ultimele decenii, doar „revenirea unei nevoi de religie (Wiederkehr eines 
religiösen Bediirfnisses”)'®. Pe aceste considerente, filosoful berlinez construieşte, 
mai departe, teza după care „numai suveranitatea divizată, prin excluderea tu- 


turor reminiscentelor religioase, face posibilă o constituţie a libertăţii”? şi apără 


echivalarea posibilității libertăţilor cu cultivarea „rațiunii critice”. El plasează 
reflexivitatea care a pus în mişcare culturile de-a lungul istoriei doar în seama 
Iluminismului. „Astfel, este la îndemână să înțelegem iluminismul (Aufklärung) 
şi motorul său, critica, atât sub aspect istoric, cât şi structural, ca latură intelec- 
tuală a modernizării culturale în sensul unei deveniri reflexive progresive a cul- 
turilor”20. Herbert Schnădelbach pretinde că „ideea raţiunii critice”, care este de 
sorginte kantiana, nu ar fi fost preluată de „raţiunea credinței (Vernunft des 
Glaubens)”! Şi susține, evident eronat, că „ascultarea (Gehorsam)” nu ar fi altceva 
decât „renunțarea la critica examinatoare a ceea ce este ascultat”. 

Ofensivul filosof de astăzi, de la Berlin, vrea să restabilească, în în- 
treaga ei întindere, critica kantiană a rațiunii cognitive şi propune mereu exami- 
narea expresiilor si conceptelor înainte de folosirea lor. Numai că analiza sa asupra 


15 Andrei Marga, Frații mai mari: întâlniri cu iudaismul, Hasefer, București, 2009, pp. 116-140. 

16 Herbert Schnädelbach, Religion in der modernen Welt: Vorträge, Abhandlungen, 
Streitschriften, Fischer Taschenbuch Verlag, Frankfurt am Main, 2009. 

1 Ibidem, p. 137. 

8 Ibidem, p. 132. 

° Ibidem, p. 120. 

% Ibidem. 

"| Ibidem, p. 42. 

2 Ibidem, p. 51. 

situației religiei în lumea modernă rămâne la un astfel de examen conceptual, 
fără a fi capabilă, din motive metodologice, să surprindă importanţa religiei în 
democraţie si rolul reprezentanților religiei în apărarea si înnoirea democraţiei. 
Un fapt impunător, observat cu sagacitate de Peter. L. Berger, acela că „este un 
mare risc a neglija religia în analiza lumii de astazi””’, chiar dacă efectele religiei si 
ale politicii sunt foarte complicate, filosoful berlinez le-a lăsat de o parte. 

Cel mai concludent a reconstruit teza separării John Rawls. Filosoful 
american începe prin lămurirea acelei „public reason” ce condiționează o „well- 
ordered constitutional democratic society”. În Political Liberalism”, el arată că, 
în democraţie, cetăţeanul are „datoria să recurgă la „raţiunea publică”: „Idealul 
cetățeniei impune o datorie morală, nu legală — datoria civilitatii — [aceea ca] 
cetăţenii să fie capabili să-şi explice unul altuia acele întrebări fundamentale cu 
privire la cum principiile şi politicile pe care le promovează pot fi susținute de va- 
lorile politice ale rațiunii publice. Această datorie implică de asemenea disponi- 
bilitatea de a-i asculta pe ceilalți si o corectitudine mentală în a decide când se 
cuvine aduse ajustări rezonabile propriilor vederi””. Cetăţeanul are datoria de a 
se raporta la ceea ce, împreună, cetăţenii acelui stat hotărăsc pentru binele comun. 
Este vorba de un conţinut ce constă din norme şi din decizii neutrale în raport cu 
diversele convingeri individuale, inclusiv religioase. Fiecare cetățean îşi poate 
promova în sfera publică puncte de vedere şi argumente care pot fi împărtăşite 
Şi de ceilalți cetățeni, în sfera sa privată rămânând înrădăcinate libertăţi ale per- 
soanei pe care nu i le poate lua nimeni. Cetăţenii procedează conform acestei 
ordini, căci ei ştiu că „nu pot să ajungă la un acord sau măcar să se apropie de o 
înțelegere mutuală în baza doctrinelor lor comprehensive ireconciliabile. Din 
această perspectivă, ei trebuie să ia în considerare ce tipuri de motive şi-ar putea 
oferi reciproc în mod rezonabil atunci când în joc sunt chestiuni politice 
fundamentale””®. 

Astfel fiind relationate, vederile private ale cetățenilor — fie ele religioase, 
filosofice sau de altă natură — şi „public reason”, se ridică mai multe întrebări. În 
abordarea aprioristă a lui John Rawls se dă seama de una dintre aceste întrebări: 
cum îşi face compatibilă viziunea cel care împărtăşeşte vederi religioase cu cerin- 
tele acelei „public reason”? În The Idea of Public ReasonRevisited”’ , raspunsul 
trimite la chestionarea felului in care „public reason” ajunge să legitimeze socie- 
tatea democratică. Sunt posibile două soluţii: prima, inclusiv în ordine istorică, a 
fost acceptarea ,,tolerantei” ca modus vivendi (precum la încheierea confiruntă- 


3 Peter L. Berger, Le réenchantement du monde, Bayard, Paris, 2001, p. 36. 

4 John Rawls, Political liberalism, Columbia University Press, New York, 1996. 

*5 Ibidem, p. 217. 

% John Rawls, Collected papers, ediţie de Samuel Richard Freeman, 1999, p. 574. 

27 John Rawls, „Idea of Public Reason Revisited”, University of Chicago Law Review, vol. 
64, 1997. 

rilor confesionale din secolul al XVII-lea), iar a doua a constat în acceptarea de- 
mocratiei deoarece aceasta permite mai buna promovare a propriilor vederi. 

Sunt, însă, deschise şi alte întrebări, pe care, printre contemporani, le-a 
abordat cel mai profund Jürgen Habermas. În Religion in der Öffentlichkeit. 
Kognitive Voraussetzungen fiir den «öffentlichen Vernunftgebrauch» religiöser 
und säkularer Bürger”, cunoscutul gânditor frankfurtez arată că „libertatea de 
conştiinţă şi libertatea religioasă” sunt, desigur, rezolvarea capabilă să dizolve 
„potenţialul de conflict” ce apare în situaţii de pluralism religios. Dar, „pentru o 
asigurare echilibrată a liberătăţii religioase, caracterul secular al statului este, 
într-adevăr, o condiţie necesară, nu însă si suficientă”. Împrejurarea că statul 
se declară neutru nu înlătură, totuşi, eventualitatea ca libertatea religioasă să fie 
afectată. John Rawls şi-a dat seama de împrejurare, dar a accentuat nu neutrali- 
tatea statului, ci „implicaţiile normative ale rolului de cetățean”. Astfel că „în 
concepția liberală, statul asigură libertatea religioasă numai sub condiţia ca, din 
perspectiva propriilor tradiții, comunitățile religioase să nu se lase doar în seama 
neutralității concepției despre lume a instituțiilor statale, adică a separării dintre 
stat şi biserică, ci şi în seama stabilirii restrictive a folosirii publice a rațiunii 
cetățenilor”. Oricum, trebuie luat în seamă, ca argumente, atunci când se vrea con- 
ceperea realistă a relației dintre religie şi stat, nu numai faptul istoric arhi-ex- 
ploatat, că au existat în istorie momente de represiune din partea instituţiilor reli- 
gioase, iar fundamentalismele sunt primejdioase, ci şi fapte la fel de semnifica- 
tive, precum: au fost mişcări, în favoarea democraţiei şi drepturilor omului, care 
au fost conduse de personalități religioase, iar în statele democratice existente bi- 
sericile şi comunităţile religioase sunt garant al libertăţilor, al drepturilor omului şi 
al ordinii democratice. Va trebui, astfel, să se iasă din simpla separare a religiei 
şi statului recunoscând-se rolul salutar al religiei cel putin în inducerea unei 
morale favorabile drepturilor omului şi democraţiei. 

Habermas a făcut observaţii cruciale pentru o nouă înțelegere a relaţiei dintre 
religie şi stat: „statul liberal” pretinde, în fapt, o „autocenzură (Selbstzensur)” din 
partea cetățenilor si comunităţilor religioase“; acest stat promite cetățenilor, cărora 
le acordă libertatea de conştiinţă, că nu le pretinde ceva împotriva credinței lor’; 
statul nu le poate pretinde cetățenilor să-şi scindeze conştiinţa delimitând ob- 
sesiv ceea ce este valabil conform convingerii lor de ceea ce este valabil conform 


% Jürgen Habermas, „Religion in der Öffentlichkeit. Kognitive Voraussetzungen für den» 
öffentlichen Vernunftgebrauch «religiöser und săkularer Bürger”, în Ders, Zwischen 
Naturalismus und Religion: Philosophische Aufsätze, Suhrkamp, Frankfurt am Main, 2005. 

? Ibidem, p. 125. 

* Ibidem, p. 128. 

3 Ibidem, p. 130. 

* Ibidem, p. 131. 

caracterului statului’’; statul nu are de aşteptat din partea cetățenilor să se mani- 
feste politic rupti de convingerile lor, fie ele şi religioase**. Habermas arată că 
separarea consacrată dintre religie şi stat este, de fapt, o „suprageneralizare 
secularistă (săkularistische Uberverallgemeinerung)”, iar concluzia filosofului, 
în propriile cuvinte, sună astfel: „statul liberal are, astfel, un interes în elibe- 
rarea vocilor religioase în sfera publică politică, ca şi în participarea politică a 
organizaţiilor religioase. El nu-şi poate permite să descurajeze credincioşii şi 
comunitățile de credință în a se exprima, inclusiv politic, ca atare, căci el nu poate 
să ştie dacă societatea seculară se dezleagă de resursele importante ale fondării 
sensului. Si cetățenii seculari sau de altă credință pot învăța ceva din contribu- 
tiile religioase, în anumite împrejurări, ceea ce este cazul atunci când, de exemplu, 
în conținuturile normative de adevăr ale unei exprimări religioase se recunosc 
propriile intuitii, uneori zdruncinate””’. 

Putem spune că John Rawls a reconstruit relația dintre religie şi stat in 
termenii consacraţi, punând accentul pe comportamentele individuale ca teren al 
rezolvării tensiunilor care apar între cel care trăieşte convingerile sale religioase 
Şi ordinea inevitabil formalizantă a statului. Habermas a făcut un pas înainte pu- 
nând în valoare liberalitatea statului liberal, care, orice s-ar spune, nu rămâne 
liberal decât dacă permite exprimările nestingherite ale persoanelor. Renumitul 
filosof german a înnoit argumentarea arătând că invocarea, aproape rituală, a re- 
presiunilor exercitate de instituţii religioase în cursul istoriei nu dă seama decât 
de o parte, devenită nerelevantă, a adevărului. Cealaltă parte, mult mai semnifi- 
cativă astăzi, rezidă în angajarea credincioşilor şi a instituțiilor religioase, pe scară 
mare, în favoarea drepturilor omului, libertăţilor persoanelor şi democraţiei. 

Între timp, cultura timpului pe care îl trăim a înregistrat o ,,resurgenta 
religioasă (religious resurgence)” şi o „cotitură religioasă (religious turn)”. Este 
vorba de schimbări concomitente în cel putin trei câmpuri. Sunt schimbări în si- 
tuatia religiozitatii, în înțelesul că, aşa cum atestă „sondajele de valori” (values 
surveys) efectuate în ultimele decenii, „viitorul Europei nu pare să rezide în lipsa 
de religiozitate”*, iar „suprapolitizarea din societate?” şi, mai ales, globali- 


zarea, „îmbunătăţesc, cel putin pe termen relativ scurt, religia si religiozitatea””. 


5 Ibidem, p. 132. 

%4 Ibidem, p. 133. 

* Ibidem, p. 137. | 

* Paul Michael Zulehner, ,,Wiederkehr der Religion?”, în Hermann Denz (ed.), Die 
euro paische Seele: Leben und Glauben in Europa, Czernin, Wien, 2002, p. 41. 

a Sigrid Meuschel, „Revolution in der DDR. Versuch einer sozialwissenschaftlichen 
Interpretation”, in Wolfgang Zapf (ed.), Die Modernisierung moderner Gesellschaften: 
Verhandlungen des 25. Deutschen Soziologentages in Frankfurt am Main 1990, Campus- 
Verl., Frankfurt/Main u.a., 1991, p. 562. 

38 Roland Robertson, JoAnn Chirico, „Humanity, Globalization, and Worldwide Religious 
Resurgence: A Theoretical Exploration”, Sociology of Religion, vol. 46, nr. 3, 21 
septembrie 1985. 


237 


RELIGIE SI POLITICA 


Sunt schimbări în conştiinţa democratică, în înțelesul că democratiile actuale re- 
simt o „criză de motivaţie”, ce nu se poate depăşi fără a chestiona secularizarea 
Şi a reevalua resursele culturale, în fapt, fără a recunoaşte forța de motivare a 
religiei în comportamentele democratice şi a reflecta asupra unei „societăți 
postseculare”“. Sunt schimbări în cunoaşterea Scripturilor ce fondează religiile 
monoteiste, încât drumul pe care lisus din Nazareth a devenit lisus Christos 
este, pentru noi, ulterior născuţi, mult mai clar decât pentru orice generație ante- 
rioară de creştini“. Se poate spune că aceste schimbări, în cele trei câmpuri, nu 
sunt tranzitorii, ci cu adevărat istorice, şi ne obligă să reconceptualizăm teme cu 
implicaţii vaste, precum fundamentul cultural al Europei, funcționarea statului 
democratic, relația dintre ştiinţă şi filosofie, pe de o parte, şi religie, pe de altă 
parte, după cum ne ajută să satisfacem provocări noi, precum apărarea de valori 
ferme în fata valului relativismului şi apărarea identității umane în fata atacurilor 
naturalismului legat de biotehnologii. 


II. Astăzi, cel putin trei serii de fapte istorice ne obligă să punem sub 
semnul întrebării relația consacrată prin teza separării dintre religie şi stat. Am în 
vedere: a) împrejurarea că un stat care se proclamă neutral în raport cu convin- 
gerile cetăţenilor (inclusiv religioase) nu-i poate împiedica pe aceştia să acționeze 
din convingeri şi nu rămâne liberal decât dacă le permite manifestarea ca cetă- 
teni cu anumite convingeri (inclusiv religioase); b) împrejurarea că democratiile nu 
sunt sustenabile decât dacă dispun de resurse culturale pe care le generează, prin 
intermediul moralei, totuşi, tradiţiile religioase; c) împrejurarea că, în numele 
unor religii, se întreprind acţiuni politice, unele pozitive (cum este dezvoltarea 
democratică), altele negative (precum terorismul). Toate aceste serii de fapte pun în 
dificultate teza consacrată a separării dintre religie şi stat. Să detaliem. 


Cu privire la a) 

Atunci când într-o societate coexistă multiple concepții, inclusiv con- 
ceptii religioase, cetăţenii recurg, de regulă, la două „strategii” — „externalizarea” 
unei concepții, de către cetăţean, în detrimentul concepției altuia, sau ,,internali- 
zarea”, adică considerarea concepției celuilalt ca una ce poate fi absorbită de 
propria concepție. Dar atitudinile religioase se articulează în raport cu realitatea 


* Ermst-Wolfgang Böckenförde, Die Entstehung des Staates als Vorgang der Säkularisation, 
Kohlhammer, 1967, p. 112. 

“0 Jürgen Habermas, Joseph Ratzinger, Dialektik der Săkularisierung: über Vernunft und 
Religion, Herder, Freiburg im Breisgau, 2005, pp. 33-36. 

^“ Gaalyahu Cornfeld, The historical Jesus: a scholarly view of the man and his world, 
Macmillan; Collier Macmillan, New York; London, 1982. 

ca întreg”. În vreme ce atitudinea ştiinţifică se promovează la persoana a treia, 
atitudinea religioasă este promovată la persoana întâia. „Convingerile şi practi- 
cile religioase sunt, pe de o parte, expresive şi individualizatoare: în ele se arti- 
culează cele mai puternice şi mai adânci valorizări individuale ale unui om, acele 
atitudini formative pentru înţelegerea de sine, care sunt legate intim cu accesul său 
specific la lume. Pe de altă parte, acestea sunt propoziționale şi universalistice: 
ele au un conținut ce transcende individul, pretind să spună ceva asupra realității în 
întregul ei şi vor — ce putin în cazul celor mai multe dintre marile religii — să fie 
valabile pentru toți oamenii”®. Așa stând lucrurile, pluralismul vederilor, inclusiv 
religioase, trebuie luat în serios: el este de abordat ca „expresivitate” şi „indivi- 
dualizare” şi pretinde luarea în seamă ca atare a simbolurilor religioase. 

Astfel, niciun cetățean — nici cetățeanul secularizat, nici cetățeanul reli- 
gios, nici cetățeanul care împărtăşeşte o religie, nici cel care împărtăşeşte altă 
religie — nu este scutit de obligaţia de a-şi justifica, în termeni rationali acceptaţi 
de convietuirea în societate, propoziţiile şi acţiunile, după cum statul bazat pe 
libertăţi individuale nu poate opri legitim manifestarea rațională a vreunui cetă- 
tean, inclusiv sub aspect religios. Habermas avea dreptate să atragă atenția că 
aşteptările statului fata de cetăţeni „lucrează în gol (laufen ins Leere)” dacă nu se 
asigură „reciprocitatea aşteptărilor”. Orice ieşire din regula reciprocitatii este 
contraproductivă. „Atâta vreme cât cetățeanul secularizat este convins că tradi- 
tiile religioase şi comunitățile religioase sunt oarecum arhaice, relict care a ajuns 
din societățile moderne în prezent, ei înțeleg libertatea religioasă numai ca şi pro- 
tectie naturală culturală pentru specii muribunde. Din perspectiva lor, religia nu 
mai are vreo indreptatire lăuntrică. Iar principiul separării statului de religie poate să 
mai aibă doar sensul laicist al unui indiferentism satisfăcut (schonenden). A reveni 
la regula reciprocităţii, cuprinsă, explicit sau tacit, în însăşi principiile construc- 
ției democratice a statului liberal de drept, este astăzi mai actuală ca oricând. 

Mai poate rămâne statul neutru în raport cu concepțiile cetățenilor? S-a 
observat, pe bună dreptate, că statul nu a fost niciodată neutru față de orice con- 
ceptie proferată de cetăţeni şi nu poate fi neutru in orice condiții. Uneori, statul 
democratic a vrut să fie neutru, a tolerat concepții care-l distrugeau şi a plătit 
foarte scump o astfel de „neutralitate”. În general, statul nu poate rămâne demo- 
cratic dacă nu se interesează de fiecare cetățean, inclusiv de soarta minorității de 
orice natură (politică, etică etc.). Statul rămâne adeptul toleranjei, dar toleranța 


42 Vezi Mathias Jung, „Erfahrung und Artikulation. Zur Unhintergehbarkeit religiöser 
Pluralităt”, în Klaus Dethloff, Ludwig Nagl, Friedrich Wolfram (ed.), Religion, Moderne, 
Postmoderne: philosophisch-theologische Erkundungen, Parerga, Berlin, 2002. 

“ Ibidem, p. 127. 

“* Jurgen Habermas, „Religion in der Öffentlichkeit. Kognitive Voraussetzungen für den» 
öffentlichen Vernunftgebrauch «religiöser und săkularer Bürger”, p. 142. 

3 Ibidem, p. 145. 

el trebuie să o lege de adevăr (cum spune foarte bine Rino Fisichella*®. Ar fi 
oportun, pe de altă parte, să revizităm semnificaţia originară a ,,laicitafii” ce 
se atribuie statului de adepţii dintotdeauna ai separării dintre stat şi religie. 
Este de observat că „laicitate” nu a însemnat la origini opoziție a priori față de orice 
concepție religioasă, ci, măcar în zorii epocii moderne, căutarea eliberată de pre- 
judecăți a „adevărului”. Cum s-a spus recent, „«laicitatea» indică un mod de re- 
flectie, de analiză şi de producere de idei şi conţinuturi”. Laicitatea înseamnă 
independență de curentele de credință, dar nu neapărat opoziție fata de credință. 


Cu privire la b) 

S-a putut observa în multe momente istorice cât de mult a depins demo- 
cratizarea şi funcționarea democratiilor de resurse culturale. Am vorbit într-o 
altă carte despre „cotitura culturală” a societăților din modernitatea târzie şi am 
indicat dependența de cultură a politicii si economiei“. Aici vreau să subliniez 
un singur aspect: democraţia devine democratură atunci când resursele culturale ce 
alimentează respectul de sine, încrederea în regula reciprocității, respectul altuia, 
solidaritatea în numele unui destin comun sunt carente. 

Problema a fost sesizată sub alte aspecte cu adevărat profunde. Habermas, 
de pildă, a arătat din nou” că ,,ratiunea”, aşa cum s-a înţeles pe sine în epoca 
modernă, ca una eminamente proceduralistă, are o „tendință defetistă imanentă”. 
Filosoful atrage atenția asupra faptului că, odată cu separarea dintre stat şi biserică, 
politică şi religie, au rămas neclaritati în ceea ce priveşte relaţia dintre „rațiunea 
seculară” şi „religie”, chiar dacă, în fapt, „există o dialectică specifică” între „auto- 
înțelegerea luminată a modernității şi înțelegerea de sine teologică a religiilor 
universale”S. Habermas vorbeşte astăzi cu argumente solide de „complementa- 
ritatea (Komplementarităt)” celor două forme ale conştiinţei şi de nevoia ca în 
ambele să aibă loc „procese de învăţare (Lernprozesse)’, după ce „sintezele” tra- 
ditionale ale credinţei şi cunostintei, puse în mişcare de la Augustin la Toma, le- 
garea în anumite forme a Ierusalimului şi Atenei, s-au sfărâmat. Astăzi, „de- 
fetismul imanent al rațiunii seculare” este o problemă majoră, pe care o întâlnim 
în ascutirile ce se imprimă specializărilor în ştiinţele sociale şi filosofia momen- 
telor „dialecticii iluminismului”, cât şi în naturalismul ce se răspândeşte în ştiin- 
tele naturii. „Dacă însă se pun în mişcare procese de învățare similare în tablou- 


“ Rino Fisichella, /dentită dissolta: il cristianesimo, lingua madre dell’Europa, Mondadori, 
Milano, 2009, p. 69. 

“7 Ibidem, p. 66. 

% Andrei Marga, „Die postsekulăre Gesellschaft”, in Die Religion im Zeitalter der 
Globalisierung, Editura Fundatiei pentru Studii Europene, Cluj-Napoca, 2010, pp. 195-224. 

4 Cel mai recent in Jiirgen Habermas, Michael Reder, Josef Schmidt, Ein Bewusstsein von 
dem, was fehlt: eine Diskussion mit Jiirgen Habermas, Suhrkamp, Frankfurt am Main, 
2008, p. 47. 

°° Ibidem, p. 48. 

rile lumii religioase şi metafizice, atunci ambele moduri, credința şi cunoştinţa, 
cu tradițiile lor originate în Ierusalim şi Atena, aparţin istoriei constituirii rațiunii 
seculare, în al cărei mediu se înțeleg astăzi fiii şi fiicele modernității asupra lor 
însele şi asupra locului lor în lume. Această rațiune modernă va învăţa să se în- 
țeleagă numai dacă îşi lămureşte locul ei cu privire la conştiinţa religioasă con- 
temporană devenită reflexiva...”°'. Religia trebuie să accepte autoritatea cogni- 
tivă a ştiinţei, dar ştiinţa are de însuşit împrejurarea că în însăşi constituirea proprie 
religia a jucat un rol. In plus, din partea teologiei devenită reflexivă, rațiunea se- 
culară primeşte şi astăzi (vezi discuția asupra motivatiei democratice) impulsuri 
fecunde. 

„Politica universală”, capabilă să asigure drepturi şi libertăți egale pentru 
toți membrii unei societăți, rămâne mereu indispensabilă. Ea presupune conver- 
genta intereselor în dreptul unor reguli ce se lasă universalizate. Ceea ce a de- 
venit limpede între timp este faptul că „nu este posibil de a construi un model 
adecvat de politică universală «neutralizand» viziunile, substantive, pe cele reli- 
gioase în particular”. Devine, astfel, necesar un stat care asigură ,,in formă adec- 
vata o societate civilă de natură plurala” în locul unui stat ,,distantat”, anonimizat 
Şi străin de tradiții de apropiere umană. Nu este vorba, cu aceasta, de un nou „stat 
confesional”, ci de o „nouă laicitate (nuova laicità)” — adică de o nouă căutare a 
convergentelor, în locul separării devenită, între timp, şi neconvingătoare şi 
anacronică şi rigidă. 

Cu privire la c) 

În enciclica Ecclesia in Europa (2000)%, papa Ioan Paul al II-lea evoca 
angajamentul bisericii pentru valorile europene în termenii cei mai convingători 
cu putință: „Constatăm cu bucurie tot mai marea deschidere reciprocă a po- 
poarelor, reconcilierea dintre națiuni care fuseseră mult timp dușmane, extinderea 
progresivă a procesului de unificare spre țările Europei de Est. Recunoaşterea 
reciprocă, forme de cooperare și variate schimburi se dezvoltă de așa manieră, 
încât, pas cu pas, se formează o cultură europeană, chiar o conştiinţă europeană, 
care, sperăm, va facilita, în special între tineri, un sentiment al fraternității şi o 
dorință de a împărtăşi”. De aici nu rezultă vreo confundare a religiei şi politicii, 
a statului şi a rolului bisericii. Faptul a fost subliniat cât se poate de limpede de 
cardinalul Ratzinger™, când a arătat „Lectura acestora conturează o imagine 


5! Ibidem, p. 50. 

5 Angelo Scola, Buone ragioni per la vita in comune: religione, politica, economia, Mondadori, 
Milano, 2010, p. 16. 

% Jean-Paul II, Ecclesia in Europa, Téqui, Paris, 2003. 

zi Joseph Ratzinger, „Verăndern oder erhalten? Politische Visionen und Praxis der Politik”, 
in Werte in Zeiten des Umbruchs: die Herausforderungen der Zukunft bestehen, Herder, 
Freiburg im Breisgau, 2005, pp. 10-27. 

foarte sobră a statului: nu contează credința personală sau subiectivele intenții bune 
ale organelor statului; în măsura în care acestea garantează pacea si dreptul, ele 
corespund unei dispoziţii divine; în terminologia de astăzi, am spune: ele re- 
prezintă o ordine a Creaţiei. $i tocmai în acest caracter profan al său se cuvine res- 
pectat statul; acesta este necesar, întrucât omul este esențialmente un animal sociale 
et politicum, în această existență umană, și deci motivat ca în acord cu Creaţia. 
Totodată, aceasta implică şi o limitare a statului: acesta își identifică propria sa 
sferă, pe care nu o poate depăşi; el trebuie să respecte legea superioară a lui 
Dumnezeu. Refuzul venerării Cezarului si chiar refuzul adorării statului repre- 
zintă în mod fundamental, simplu spus, respingerea statului totalitar”. Cardinalul 
Grocholewski a arătat convingător profunzimea angajamentului Bisericii catolice 
fata de doctrina drepturilor naturale ale oamenilor”. Politica rămâne, pe de altă 
parte, „domeniu al raţiunii”, dar al unei rațiuni care nu este simplu calculatoare, 
ci infuzată de morală ce vine din diferite surse, inclusiv din religii. 

Trebuie spus că penetrarea politicii de către religii are loc inevitabil, oricât 
de severă ar fi separarea proclamată între stat şi instituțiile religioase, politică şi 
religie. În definitiv, democrația nici nu era posibilă fără resursele culturale ce ve- 
neau din tradiția iudeo-creştină, iar unificarea europeană nici nu se poate ima- 
gina fără enorma resursă de motivare care a fost creştinismul european. Avem 
multe exemple pozitive ale iniţierii şi susținerii democratizărilor şi aplicării drep- 
turilor omului de către oamenii instituțiilor religioase şi sub cupola religiei. 

Religia ne-a arătat însă şi o altă față: cea a „patologiilor”. Aşa cum sunt 
„patologii ale rațiunii”, sunt şi „patologii ale religiei”. „Atacurile teroriste de la 
11 septembrie 2001 doar i-au şocat pe multi oameni şi i-au făcut conştienţi că există 
rețele teroriste ce acționează global, care se înțeleg pe sine dintr-o politizare 
specifică a uneia din marile religii universale, cea a Islamului”. Se recurge, în fapt, 
la „justificarea religioasă a acţiunii politice (religiöse Rechtfertigung politischen 
Handeln)”, încât va trebui acceptat că s-a trecut efectiv la „sfârşitul postmoder- 
nitatii (Ende der Postmoderne)”, în pofida pretențiilor ateoretice ale postmoder- 
nismului. În acelaşi timp, se încheie istoria secularizării si se poate vorbi de 
„sfârşitul teoriei secularizării (das Ende der Sdkularisierungstheorie)”*". 

Ce conotaţie atribuim, însă, aici secularizării? Sunt multiple înţelesuri 
ale secularizării. Charles Taylor’ a delimitat trei semnificaţii ale secularizării: 
dezlegarea instituțiilor statului de legitimarea prin „devoțiune sau credința in 


5 Zenon Grocholewski, La legge naturale nella dottrina della Chiesa, Consult Editrice, 
Roma, 2008, pp. 57-59. 

°° Hans Jonas, ,,Einleitung”, în Hans Jonas, Klaus Wiegand (ed.), Sdkularisierung und die 
Weltreligionen, Fischer-Taschenbuch-Verl., Frankfurt, M., 2007, p. 10. 

57 Ibidem, p. 14. 

* Charles Taylor, L'età secolare, Campi del sapere, traducere de Paolo Costa si Marta C. 
Sircana, Feltrinelli, Milano, 2009. 

Dumnezeu”; diminuarea credinţei religioase şi a practicilor corespunzătoare; 
considerarea credinței drept o opțiune între altele”. Aşa cum am arătat în altă 
parte“, secularizarea este un termen ce provine din dreptul canonic (trecerea unei 
persoane sau a unui bun dinspre un ordin sau o biserică în statut lumesc, civil), 
trece treptat în dreptul constitutional si în cele din urmă în filozofia istoriei. În 
intervenţia de față ne interesează, însă, secularizarea în înțelesul de scădere a 
ponderii religiei în viața socială şi de retragere a acesteia în sfera privată, pe 
fondul creşterii ponderii statului şi politicii în viata oamenilor. Situaţia şi perspec- 
tivele acestei secularizări sunt cele care ne interesează acum: ponderea religiei 
în viata socială nu a scăzut, iar religia nu s-a retras în sfera privată, iar dacă se 
retrage democratiile vor avea de suferit. 


III. Dacă teza consacrată a separării dintre religie şi stat este în dificul- 
tate, de aici nu rezultă că statul ar trebui să reintre sub control religios. Niciun 
teolog semnificativ de astăzi nu susține îmbrăcarea statului în haine religioase. 

Cine citeşte articolul lui John Dewey, The Ethics of Democracy (1896), 
reține distincția dintre conceperea democraţiei ca simplă forma de guvernare (ce 
se reduce, în fapt, la alegerea periodică a reprezentanților şi liderilor) şi conce- 
perea democraţiei ca „formă de viață”. „Democraţia este o formă de asociere 
morală şi spirituală”. Numai o democraţie ce se hrăneşte constant dintr-un ideal 
social şi nu se lasă redusă la proceduri va fi suficient de diferită de alte forme de 
guvernare şi va evita propria disolutie, cauzată de coruperea puterii. John Dewey a 
considerat necesară un fel de „unitate (to be one)” dintre „biserică şi stat, divin 
şi organizarea umană a societatii”®. Nu era vorba, desigur, la John Dewey, de 
întoarcere la republica christiana din trecut, ci pur şi simplu de crearea unui 
suflu etic, alimentat de convingeri religioase, printre democrați. Iar această temă 
a devenit mereu acută, în timp. 

Tema nu este acum ignorată, dar nici reluată hotărât. Dezbaterea din 
2004, dintre Habermas si Cardinalul Ratzinger, a debutat pe bună dreptate cu 
evocarea unei întrebări pe care Ernst Böckenförde a pus-o în 1967: se ali- 
mentează statul bazat pe libertăţi individuale din presupozitii normative (resurse 
culturale, putem spune) pe care nu le poate garanta el însuşi? Chiar Habermas a 
argumentat că statul are nevoie de „resurse culturale” şi „este în interesul însuşi 
al statului constituțional să adopte un comportament de păstrare a tuturor resur- 
selor culturale din care se alimentează conştiinţa normelor şi solidaritatea cetă- 


5 Ibidem, pp. 11-14. 

© Vezi Andrei Marga, „Die postsekuläre Gesellschaft”. 

6l John Dewey, „The Ethics of Democracy”, în The early works, 1882-1898, Southern 
Illinois University Press, Carbondale, 1967. 

62 John Dewey, The early works, 1882-1898, Southern Illinois University Press, Carbondale, 
1967, pp. 248-249. 

tenilor”. Religia nu este singurul suport al democraţiei, dar dintre resursele ne- 
puse în valoare de democraţie religia rămâne de departe cea mai durabilă, pro- 
fundă şi mai amplă. Habermas o abordează ca atare. 

În Germania actuală, dezbaterea asupra religiei, Bisericii, teologiei, este 
în plină desfăşurare. Nu numai dezbaterea teologică este aici, ca totdeauna, de 
bun nivel, ci şi dezbaterea actuală asupra religiei, care este, neîndoielnic, din cele 
mai avansate. În contextul acestei din urmă dezbateri, într-o reuniune la Sibiu 
(România), Herbert Schnădelbach, observând argumentarea mea — cel putin din 
volumul La sortie du relativisme® — în favoarea considerării democrației proce- 
durale din perspectiva democraţiei ca formă de viata şi a reorganizării cuprin- 
zătoare a relaţiilor dintre ştiinţă, filosofie, religie, mi-a atras atenția asupra a 
două aspecte: Ernst Böckenförde a chestionat resursele culturale ale democraţiei, 
dar nu ar fi adus în dezbatere religia ca sursă; abia unii teologi s-ar fi grăbit să 
„instrumentalizeze” întrebarea pusă atunci. M-am grăbit atunci să-l recitesc pe 
Ernst Böckenförde, având la îndemână „ediţia extinsă” a textelor sale. Ce se 
poate observa lecturând textele? 

În Die Entstehung des Staates als Vorgang der Sdkularisierung™, 
Böckenförde a reconstituit cu precizie geneza statelor moderne in Europa, în 
sec. 13 — sec. 18, nu doar ca proces ,,istoric-constitutional”, ci şi sub aspectul 
„spiritual-religios”, al dezlegării de legitimări prin apel la transcendenta. El a 
observat că statul bazat pe libertăți individuale are mereu nevoie de „o forță de 
legătură (eine Bindungskraft)'%5. Această legătură a asigurat-o la început religia, 
dar „secularizarea” a schimbat situaţia. Ulterior, națiunea, energizată de „tradiția 
moralei creştine”, a asigurat legătura, în forma „statului național”. Între timp, 
această legătură s-a erodat, la rândul ei, sub presiunea „individualismului drep- 
turilor omului”. S-a apelat, mai ales după Al Doilea Război Mondial, la refa- 
cerea legăturii prin adeziunea la „valori”, dar subiectivismul şi pozitivismul în- 
telegerii acestora sunt mereu primejdii®. Ca urmare, se pune întrebarea: care 
vor putea fi „forțele de legătură”? 

Böckenförde spune că acea „forță de legătură” nu trebuie căutată în afara 
„statului bazat pe libertăţi individuale” şi nu se va putea impune prin „coerciții 
ale legislaţiei şi porunci autoritare”. Recursul la „ideologii ale statului”, precum 
„reafirmarea tradiției polisului aristotelic” sau „proclamarea de «sisteme de va- 
lori obiective”, nu dă rezultate în această situație. Statul poate căuta să se sustragă 
nevoii de a găsi „forțe de legătură” stimulând „aşteptările de viață eudemonice 
ale cetăţenilor”, dar sustragerea nu poate dura. Soluţia lui Ernest Böckenförde sună 


& Andrei Marga, La sortie du relativisme, Editura Limes, Cluj-Napoca, 2006. 

* Emst-Wolf gang Böckenförde, Die Entstehung des Staates als Vorgang der Säkularisation, 
p. 111. 

°° Ibidem. 

S Ibidem, pp. 111-113. 

astfel: „Ar fi astfel de întrebat din nou — împreună cu Hegel — dacă nu cumva şi 
statul lumesc secularizat trebuie să trăiască din acele imbolduri lăuntrice şi forțe 
de legătură pe care credinţa religioasă le mijloceste cetăţenilor săi”. În chip evi- 
dent (multe alte citate o confirmă, de asemenea), eminentul jurist german a adus în 
dezbatere „credinţa religioasă” ca orizont al dezlegării întrebării sale. Am avut 
dreptate, aşadar, să prelungesc, la rândul meu, evocarea problemei semnalată de 
Ernst Böckenförde cu aducerea în discuţie a importanței religiei, căci în chiar 
textele acestuia se face legătura, chiar dacă Herbert Schnădelbach nu vrea să 
recunoască faptul. 


IV. Să reluăm tema separării in formularea devenită standard a 
Constituţiei franceze: republica (statul) este „laică, democratică şi socială. Ea 
asigura egalitatea în fata legii a tuturor cetățenilor, fără deosebire de origine, rasă 
sau religie. Ea respectă toate credințele”. Această teză are merite ce nu pot fi 
contestate cu motive raționale: orice concepţie religioasă are drept de existență 
Şi nu poate fi îngrădită împărtăşirea ei de către cineva. Aşa cum nimeni, nicio 
forță din lume, nu poate controla toate opiniile oamenilor — cum spunea 
Charles S. Peirce, tot astfel nici un stat nu poate afecta convingerile religioase ale 
oamenilor. Proiectul „umanismului secularizat” al lui Paul Kurtz este doar una 
dintre erorile ce se produc în epoca [...] informaţiilor, opiniilor, subiectivismelor, 
încât nu are vreun suport obiectiv. Religia rămâne indispensabilă parte a proiec- 
telor individuale de viata. 

De religie au nevoie nu numai proiectele individuale de viaţă, ci şi 
societățile. Nu avem nici astăzi centuri de legătură a societăților mai puternice 
Şi mai durabile decât religia. Tânărul Hegel, sau sociologul Durkheim, ca şi mulți 
alții (mai recent Heidegger) şi-au dat seama de sursa enormă existentă din re- 
ligie pentru o societate demnă de om. În fapt, valorile reciprocitatii și respectului 
de sine şi de altul, care sunt presupuse de democraţie, nu sunt posibile fără va- 
lori izvorâte din religia iudeo-creştină, înăuntrul căreia s-a format civilizaţia în 
care trăim. Din acest motiv general nu se poate spune că statul este separat de 
religie, ci doar că statul nu privilegiază o religie sau alta, ci permite oamenilor 
exprimarea religioasă nestingherită. 

Nu putem spune că statul este separat de religie nici din alt punct de 
vedere: chiar schimbările statului în direcția democratizării sunt efectul unor 
mişcări sub semnul inspiraţiilor religioase (precum 1980-1989 in Polonia şi 
alte ţări). Postulata separare între stat si religie nu s-a confirmat. Această se- 
parare nu s-a confirmat nici sub alt aspect: în numele unor religii (vezi Islamul) 
s-a produs atacarea unor state înainte şi după 2001. Nu ignor nevoia unei 
discuţii detaliate asupra implicării religiilor în alimentarea terorismului: Islamul 


S Ibidem, p. 113. 

nu este singura religie care a alimentat terorismul şi orice religie are resurse să 
se delimiteze de terorism. Iudaismul si Crestinismul au trecut mai devreme 
printr-un proces de rationalizare, care a făcut din ele forte de mare pondere de 
vehiculare a democratizărilor. Astfel de procese sunt de aşteptat din partea ori- 
cărei religii dacă vrea să joace un rol în democratizări. Dar statul nu mai poate fi 
indiferent la religia ce se practică atâta vreme cât aceasta alimentează terorismul 
şi nu se poate despărți de religie în maniera pretinsă de teza separării. În fapt, 
teza separării dintre religie şi politică mai poate funcționa doar ca o indicație de 
acțiune, în condiţiile în care cetățeanul secularizat şi cetățeanul religios acceptă 
să-şi pretindă reciproc rațiuni justificative pentru acţiunile lor şi le produc. 

Vreau să trag, in cea mai simplă formulare cu putință, concluzia. José 
Casanova a avut dreptate să spună, în 1996, că „Problema relației dintre religie 
Şi politică nu se poate reduce pur şi simplu la chestiunea separării clare, 
constituționale între Stat şi Biserică”. Dar cunoscutul analist se înşeală când 
crede că statul liberal democrat nu va putea funcționa fără să determine religia 
la privatizare. De aceea, concluzia sa — „Religion hat eine Privatsache zu 
bleiben”® nu se mai poate susține în lumina argumentărilor de până aici. În fapt, 
concluzia lui Marc Lambert — aceea că „adoptarea unui sistem modest cu privire 
la subiect n-a părut să mai satisfacă partenerii de reflecţie în materie”, care se 
încearcă astăzi în Europa în căutarea de fundamente culturale şi de raportare la 
moştenirea ei iudeo-creştină definitorie — ar trebui să pună în mişcare spiritele 
active de astăzi. 

Anton CARPINSCHI 


Introducere. „Este securitatea umană «mai mult decât o idee bună»?” 


La Conferinţa organizată în anul 2004 de Bonn International Center for 
Conversion cu ocazia aniversării a 10 ani de activitate, Keith Krause lansa o în- 
trebare mai mult sau mai putin retorică: „este securitatea umană «mai mult decât 
o idee bună»?”!. Încercând să răspund acestei întrebări, consider că securitatea 
umană ar fi „mai mult decât o idee bună”, atunci când politicile de securitate ar con- 
tribui, conform Programului de Dezvoltare al Naţiunilor Unite, în mod efectiv la 
„eliberarea de sărăcie” şi, concomitent, la „eliberarea de frică”?. Până atunci, în 
pofida identificării componentelor sectoriale ale conceptului — economic, alimentar, 
sănătate, mediu, personal, comunitar, politic — şi a corelării teoretice a politicilor 
de securitate cu problematica dezvoltării umane, securitatea umană rămâne doar 
un excelent slogan mobilizator reiterat în agendele ONU pentru dezvoltare şi 
securitate”. Din aceeaşi perspectivă declarativ-normativă, Mary Kaldor de pildă, 
constata că, „securitatea umană poate fi conceptualizată ca încorporând aspecte 
centrale minime ale dezvoltării umane si ale drepturilor omului”, aspecte pri- 
vind „securitatea indivizilor şi a comunităților mai degrabă decât securitatea sta- 
telor”5. Autoarea precizează, totodată, că securitatea umană — condiţie existen- 
țială a legitimitatii politice şi a dezvoltării la toate nivelurile şi în toate sectoarele — 
„include atât elemente militare, cât şi civile, oferind un mod de acţiune, un set 


de principii pentru managementul crizelor”. 


' Keith Krause, „Is Human Security ‘More than Just a Good idea'?”, Brief, vol. 30, 2004, pp. 4346. 

? United Nations Development Programme, Human development report 1994, Oxford University 
Press for the United Nations Development Programme (UNDP), New York, 1994. 

> Sadako Ogata, Amartya Sen, Human security now: protecting and empowering people, The 
Commission, New York, 2003. 

2010, p. 216. 

Elaborate din perspectiva relatiilor internationale, a analizelor strategi- 
co-militare şi a ştiinţelor politice, o bună parte din studiile de securitate rămân 
doar meritorii raportări descriptive, din păcate, deseori repetitive. Deşi în ulti- 
mele decenii au apărut numeroase lucrări despre securitatea politică națională şi 
internațională, analiza conceptuală a securităţii, în particular a securității umane, 
este „incomplet dezvoltată”, susține unul dintre cei mai autorizaţi cercetători ai do- 
meniului. Tratată în termenii „intereselor politice ale participanților”, securitatea 
se dovedeşte — după cum remarca Barry Buzan — un „concept slab conceptualizat, 
dar puternic politizat”®. Ştiută fiind prăpastia dintre planul declarativ şi cel efectiv 
în politică şi nu numai, cum am putea depăşi doza de formalism ce însoţeşte, nu 
rareori, studiile şi documentele privind securitatea umană? În contextul numeroa- 
selor, dar ineficientelor, discuţii academice şi a insuficientei politicilor de securi- 
tate umană, ce ar mai putea propune o explorare teoretică personală? 

În acest studiu, îmi propun o reconfigurare a câmpului analitic al secu- 
ritafii umane printr-un demers reflexiv şi problematizant vizând raporturile 
acesteia cu politica şi religia. Nu în mod întâmplător cu politica şi religia! Sis- 
teme de idei, credinţe, instituții şi activităţi, expresii ale unor puteri normative — 
de factură socio-umană sau de sorginte sacral-divină — politica, respectiv, reli- 
gia, au marcat, din zorii civilizației, securitatea statelor, a bisericilor, dar şi pe 
aceea a indivizilor şi colectivitatilor. Au marcat-o in mod existential, astfel încât 
gândirea umană a resimţit nevoia ,,sudarii” conceptuale a politicii şi religiei într-o 
sintagmă: religie politică. Orice colectivitate umană este, intrinsec, politică şi 
religioasă deoarece — subliniază Eric Voegelin — „oamenii trăiesc în societatea 
politică prezentând toate trăsăturile ființei lor, de la cele fizice la cele spirituale 
Şi religioase (...). Comunitatea politică este întotdeauna integrată în contextul ge- 
neral al experienţei umane a lumii şi a lui Dumnezeu, indiferent dacă sfera poli- 
ticului ocupă o poziție subordonată în ordinea divină a ierarhiei ființei sau este 
ea însăşi deificată. Limbajul politic este întotdeauna îmbibat cu extazurile reli- 
giozitatii şi astfel devine un simbol în sens concis, lăsând experienţele preocu- 
pate cu conținuturile lumii să fie infuzate cu experienţe transcendental-divine”!”. 

Principial, securitatea umană a depins, şi continuă să depindă, atât de 
politică, cât şi de religie, deoarece politica şi religia sunt sisteme de activitate 
socio-umană cu finalitate neg-entropică. Finalitatea neg-entropică a politicii se 
realizează, însă, prin competiţia (institutionalizata) pentru puterea alocatoare de 
autoritate şi resurse. Finalitatea neg-entropică a instituţiilor religioase, la rândul 


7 Barry Buzan, Popoarele, statele şi teama. O agendă pentru studii de securitate internaţională 
în epoca de după Războiul Rece, Editura Cartier, Chişinău, 2000, p. 15. 

8 Ibidem. 

? Ibidem, p. 17. 

10 Eric Voegelin, Religiile politice, traducere de Bogdan Ivanov, Humanitas, Bucuresti, 2010, 
pp. 150-151. 

său, nu este si nici nu poate fi străină activității politice. În aceste circumstanțe com- 
plexe, efectele socialmente securizante ale instituţiilor politice şi religioase de- 
vin relative şi controversate şi nici nu cred că pot fi altfel decât relative şi con- 
troversate. Pe fondul disputei partidelor şi grupurilor politice pentru (re)alocarea 
autorității şi resurselor, există permanent riscul instrumentării politico-ideologice a 
grupurilor, instituţiilor si organizaţiilor religioase. În aceste condiţii, agenda se- 
curitatii umane — şi, în special, a securităţii personale — riscă să rămână defici- 
tară. Acesta este motivul pentru care, dincolo de miza teoretico-filosofică, scopul 
acestui studiu este unul spiritual-terapeutic, exprimând o opțiune personală: nevoia 
de securizare a fiinfarii umane prin exerciţiu reflexiv şi trăire religioasă. De altfel, 
teza generală în jurul căreia se construieşte întreaga lucrare stipulează următoa- 
rele: garantarea securității fiind imposibilă datorită naturii failibile a umanului, 
rămâne doar posibilitatea diminuării insecurității. Fiinfari intrinsec, limitate, 
vulnerabile şi culpabile, purtăm în noi un deficit de securitate pe care, prin 
forte proprii, îl putem doar diminua cu ajutorul reflectiilor filosofice si al me- 
ditaţiilor teologice, al trăirii religioase si acțiunii rezonabile. Deşi personală, 
opțiunea asumată prezintă o deschidere necesară spre comunitate şi dialog. 

Teza imposibilității garantării securității umane va fi susținută în de- 
mersul pe care îl propun printr-o o serie de întrebări privind natura failibilă a 
umanului şi, implicit, rolul politicii şi al religiei în agenda securității umane. 
„Esenţa întrebării” — după cum observa Hans-Georg Gadamer — „este deschi- 
derea şi menţinerea deschisă a unor posibilitati”'’. Printre interogatiile deschiză- 
toare de posibilități în căutarea resurselor reflexive necesare securizării umane, 
mentinez următoarele: de ce noi, oamenii, nu putem beneficia de o securitate 
garantată? Ce legătură există între natura failibilă a umanului şi deficitul de se- 
curitate? În ce măsură favorizează ideile şi instituțiile politice, pe de o parte, cre- 
dintele, ritualurile şi instituţiile religioase, pe de altă parte, securitatea umană? 
Cum afectează patologiile politicii şi ale religiei relaţiile dintre politică şi religie 
Şi, totodată, climatul de securitate? Care ar fi pentru omul failibil — altfel spus, 
pentru fiecare dintre noi — calea rezonabilitatii, într-o lume în care limitele şi ex- 
cesele raționalismului seculariza(n)t şi ale fanatismului religios periclitează, 
deopotrivă, securitatea umană? 

Aceste interogatii călăuzitoare stau la baza unei construcții reflexiv-discur- 
sive — trinomul politicd-religie-securitate umană — în care „disponibilitatea flexibilă 
a limbajului (...) şi forma-multiplă a prezentării”!? se desfăşoară în orizontul 
unei gândiri inspirate de ontologia fenomenologică şi epistemologia constructi- 
vistă. Nu întâmplător, de altfel, în ultimele decenii s-a coagulat în arealul cercetării 


i Hans-Georg Gadamer, Adevăr şi metodă, Teora, Bucuresti, 2001, p. 414. 
"2 Alain Badiou, Manifest pentru filosofie, traducere de Andreea Raţiu si Ovidiu Tinchideleanu, 
Idea Design & Print, Cluj, 2008, p. 65. 

socio-umane o adevărată teorie a discursului!?. Identificarea unor legături struc- 
turale între procesele social-politice şi procesele de modelare mentală a acestora 
a condus la producerea unei game de concepte şi argumente comprehensive şi la 
elaborarea unor strategii discursiv-terapeutice mai flexibile şi eficiente. Propu- 
nându-şi depăşirea factologiei şi descriptivismului, prezentul demers încearcă să 
deschidă o perspectivă reflexiv-terapeutică prin potentarea teologică a unui dis- 
curs filosofic experiential şi personalizant. Deschiderea perspectivei reflexiv-te- 
rapeutice urmăreşte, de fapt, un obiectiv pragmatic: determinarea utilității re- 
flecțiilor filosofico-teologice şi a trăirilor religioase pentru securizarea omului 
failibil. În această ordine de idei, cred că Richard Rorty avea perfectă dreptate 
atunci când afirma: „dacă discuţia cu pricina nu are o incidență practică, atunci ea nu 
trebuie să aibă nici o incidență filosofică, conform formulării lui William James”!*. 

O temă precum politica, religia şi securitatea umană poate fi abordată din 
perspective diferite, în modalităţi şi structurări variate. În ceea ce mă priveşte, 
am optat pentru iniţierea propriului demers în spiritul filosofico-teologic al post- 
secularismului (I. Plecând de la o memorabilă dezbatere între un filosof şi un 
teolog sau despre interculturalitate şi nevoia de securitate umană). În spiritul 
rezonabil al postsecularismului, susțin teza conform căreia insecuritatea umană 
nu este doar rezultanta nefastă a unor riscuri neasumate (II. Insecuritatea umană, 
doar un risc neasumat?). Pasul următor ar fi căutarea originii profunde a insecu- 
ritatii umane şi a deficitului de securitate (III. Omul failibil şi deficitul de 
securitate). Dacă deficitul de securitate îşi află rădăcinile în natura failibilă a 
umanului, mai există vreo şansă pentru diminuarea acestuia? (IV. Diminuarea 
deficitului de securitate: „vectori şi constelații”). Faptul că deficitul de securi- 
tate (umană) poate fi diminuat, dar, niciodată, eliminat este cercetat în secțiunea ur- 
mătoare dedicată politicii şi religiei în dinamica istorică a secularizării (V. Politica, 
religia şi securitatea umană în dialectica secularizării). În acelaşi timp, însă, 
posibilitatea diminuării deficitului de securitate ridică problema modalitatilor 
politice şi religioase de realizare a acesteia. (VI. Politica, religia si sistemul 
afilierilor securizante). Cercetarea diferitelor modalități de afiliere securizantă 
m-a orientat spre teologia politică a securizării umane (VII. O reologie politică 
a securității umane). Închei, printr-o succintă recapitulare evaluativă a tezelor acestui 
demers reflexiv-problematizant (În loc de concluzii: Diminuarea deficitului de 
securitate prin asumarea failibilității umane, un proiect realizabil?). 


13 Jacob Torfing, „Discourse Theory: Achievements, Arguments, and Challenges”, în David 
R. Howarth, Jacob Torfing (ed.), Discourse theory in European politics: identity, policy, 
and governance, Palgrave Macmillan, Houndmills, Basingstoke, Hampshire; New York, 
2005, pp. 3-4. 

1 Pascal Engel, Richard Rorty, La ce bun adevărul?, traducere de Bogdan Ghiu, Art, Bucureşti, 
2007, p. 59. 

1. Plecând de la o memorabilă dezbatere între un filosof şi un teolog 
sau despre interculturalitate şi nevoia de securitate umană 


Politica — folosirea reglementată a puterii sociale în scopul „limitării re- 
curgerii la fort — şi religia, „cultul socialmente instituit al realității eterne”!®, 
urmăresc prin mijloace specifice, in planuri diferite şi cu rezultate paradoxale, 
asigurarea condiţiilor securizării individuale şi colective. În acelaşi timp, însă, 
complexitatea şi diversitatea socio-umană la scară globală, patologiile politicii 
Şi ale religiei demonstrează, cel putin până în prezent, că o formulă politică şi 
religioasă universală este imposibilă. În circumstanțele istorice în care modelul 
democratic euro-atlantic nu este şi nu poate fi unicul model politic global, iar 
actul cultic de raportare umană la Absolut cunoaşte diferite maniere de instituire 
socială, interculturalitatea apare — după cum observa un teolog de anvergura lui 
Joseph Ratzinger — ca „o dimensiune indispensabilă în dezbaterea referitoare la 
chestiunile fundamentale care privesc ființarea omului”. Printre „chestiunile 
fundamentale care privesc fiintarea omului”, de o importanţă vitală şi universală 
este, desigur, aceea a securității umane. În acelaşi timp, însă, trăim într-o epocă 
a nonuniversalitatii soluţiilor politice şi religioase, o epocă in care „nonuni- 
versalitatea de fapt a celor două mari culturi ale Occidentului — cultura credinței 
creştine si cultura rationalitatii secularizate — oricât de importantă este influența 
lor”!€ a fost dovedită. 

Recunoaşterea caracterului universal al nevoii de securitate este contra- 
carată, aşadar, de recunoaşterea nonuniversalității soluţiilor politice şi religioase, 
în particular, a nonuniversalitatii raționalismului seculariza(n)t occidental şi a cre- 
dintei religioase creştine. Această constatare, importantă pentru tema prezen- 
tului eseu dedicat politicii, religiei şi securității umane, transpare, de altfel, din 
memorabila dezbatere ce i-a avut ca protagonişti pe Joseph Ratzinger şi Jiirgen 
Habermas în ianuarie 2004 la Academia Catolică din Miinchen. Dincolo de di- 
ferentele fireşti dintre un teolog al credinței catolice şi un reprezentant al gân- 
dirii seculare liberale, observatorii şi analiştii au sesizat o „largă convergență” des- 
chizătoare de perspective în relația dintre teologie şi filosofie, politică şi religie, 
în zorii unei preconizate „societăți postseculare”. Atât Jiirgen Habermas, cât şi 
Joseph Ratzinger au subliniat faptul că germenii unei „societăți postseculare” 


rts 


'5 Edward A Kolodziej, Securitatea şi relaţiile internationale, traducere de Ramona-Elena 
Lupu, Polirom, laşi; Bucureşti, 2007, p. 70. 

é Leszek Kołakowski, Religia dacă nu există Dumnezeu...; despre Dumnezeu, Diavol, Păcat 
şi alte necazuri ale așa-numitei filosofii a religiei, Humanitas, Bucuresti, 1993, p. 10. 

i Joseph Ratzinger, „Ceea ce ţine lumea laolaltă. Fundamente prepolitice morale ale unui 
stat liberal”, in Jürgen Habermas, Joseph Ratzinger, Dialectica secularizării. Despre rațiune şi 
religie, traducere de Delia Marga, Biblioteca Apostrof, Cluj, 2005, p. 110. 

18 Tbidem, p. 113. 

presupun un „proces dublu şi complementar de invatare”'®, atât pentru cetățeanul 
laic, cât şi pentru cetăţeanul religios şi că efortul de autodepăşire pentru fiecare 
dintre aceştia este imposibil în absența dimensiunii interculturale şi a dialogului 
filosofico-religios.Desigur, învăţarea, reciprocitatea, corelarea, autodepăşirea sunt 
„ingredientele” care, în plan teoretico-normativ, ar putea contribui la creşterea 
gradului de angajare pentru cauza securității umane şi la sporirea încrederii între 
parti. Problema se complică, însă, atunci când — în miezul realitatilor sociale fră- 
mântate de clivaje etnice, educaționale, culturale, confesionale, religioase, de gen, 
de vârstă etc., generatoare de inechitati şi frustrări — se întretaie ideile, interesele 
Şi instituţiile politice, economice, financiare, pe de o parte, învățăturile reli- 
gioase, bisericile şi corpul clerical, pe de altă parte. 

În acest context istoric, autori importanți — Habermas, Butler, Taylor, 
West etc. — discută în literatura de specialitate despre „reîntoarcerea religiei” în 
sfera publică?. În mod asemănător perioadei de ascensiune a feminismului, se 
propune regândirea raporturilor dintre viata publică şi viata privată şi, mai ales, 
reevaluarea „puterii religiei în sfera publică”. În momentul punerii problemei 
reevaluării puterii religiei în sfera publică, reapare tensiunea dintre cele două mo- 
dele: asimilationismul laicist de sorginte iluministă iradiat din istoria republi- 
cană a Franței şi multiculturalismul anglo-saxon centrat pe „recunoaşterea plu- 
ralitatii comunităților etnice, cultural-religioase ca element constitutiv al corpului 
politic”?!. Tensiunea dintre cele două modele tinde să se accentueze pe fondul 
creşterii imigrației şi globalizării, a apariţiei noilor comunități religioase în 
Europa, SUA, Canada, al declinului relativ al bisericilor tradiționale în unele țări 
din Europa Occidentală. Această situație îl face pe Charles Taylor să recunoască 
că asistăm la „o noua situare a sacrului şi spiritualului în relație cu viata indivi- 
duală şi socială. Această nouă situare este acum ocazia unor recompuneri ale 
vieţii spirituale în noi forme şi în noi moduri de existență, atât în cadrul, cât şi în 
afara unei relații cu Dumnezeu”. Complexă si contradictorie, vitalitatea reli- 
giei este absorbită de sfera publică şi transformată, nu rareori, într-un vector 
ideologico-politic. Credinţă nereflexivă sau provocare profetică, puterea religiei 
în sfera publică solicită, aşadar, atenție, discernământ şi cercetare critică. 

În aceste circumstanţe — fragilă si incompletă — agenda securităţii umane 
coagulează actori, interese şi niveluri de analiză ce induc opțiuni şi priorități 


9 Jürgen Habermas, „Fundamentele prepolitice ale statului de drept democratic”, în Jürgen 
Habermas, Joseph Raztinger (ed.), Despre rațiune şi religie, traducere de Delia Marga, 
Apostrof, Cluj Napoca, 2005, p. 93. 

* Judith Butler, Eduardo Mendieta, Jonathan VanAntwerpen, The power of religion in the 
public sphere, Columbia University Press, New York, 2011. 

7! Camil Ungureanu, Religia în democraţie: o dilemă a modernităţii, Polirom, laşi, 2011, p. 9. 

* Charles Taylor, A secular age, Belknap Press of Harvard University Press, Cambridge, 
Mass., 2007, p. 437. 

diferite, adesea opuse. Surse de securitate şi, concomitent, de insecuritate, statul, 
unele instituții şi organizații religioase, indivizii, interacționează în contexte va- 
riate, la scară locală, naţională, internațională. Aceste rețele de conexiuni şi con- 
tradictii intretin raporturi dinamice, deseori, imprevizibile, între libertate si se- 
curitate, între factorii de securitate şi factorii de insecuritate ce acționează asupra 
fiecărei persoane, asupra fiecărui stat, regiuni sau context internațional. Expe- 
rienta studiilor de securitate din ultimele decenii a scos la iveală nevoia abordării 
integratoare, sistemice, a nivelurilor şi sectoarelor de analiză. Mai presus de toate, 
însă, consider că a fost pus în evidenţă caracterul paradoxal al evaluării priori- 
tății, atunci când în dispută intră, pe de o parte, securitatea umană, personală, iar 
pe de altă parte, securitatea instituțional-politică, indiferent de nivelul acesteia: 
national-statal, international, global. 

Conchizând, un aspect important evidenţiat de analiza securității umane 
este acela al raporturilor subtile, necuantificabile, dintre securitatea umană trăită 
subiectiv, în registrul personal, şi proiecția institutional-politica a acesteia. Având in 
vedere această distincție importantă, optez pentru definirea securității umane 
drept, contracararea — in plan institutional si în plan reflexiv — a amenințării 
existenţiale la adresa fiinţării umane. Percepută ca problemă existențială, de „a 
fi sau a nu fi”, securitatea umană apare ca un adevărat „loc geometric” al grijilor 
Şi temerilor personale şi comunitare, nod de riscuri şi probleme pentru toate sec- 
toarele şi toate nivelurile activității umane, dar şi de preocupări pentru studiile de 
securitate, de la cele militar-strategice, politico-diplomatice, social-economice, 
până la cele educaţionale, ecologice, religioase sau filosofice. 


2. Insecuritatea umană — doar un risc neasumat? 


În aceste circumstanţe existenţiale, problema evaluării riscurilor, a peri- 
colelor posibile şi probabile pentru securitatea umană devine stringentă.În analiza 
sociologică a riscurilor, o contribuție importantă a adus-o Niklas Luhmann”. 
Conceput de autorul german drept „contra-concept” la cel de securitate, riscul 
variază în funcție de raportul dintre dezirabil şi indezirabil. În aceste condiţii, 
ştiut fiind că securitatea absolută este imposibilă, se apelează la analiza proba- 
bilistă a riscului. „În ceea ce priveşte evaluarea politică, riscul permisibil sau ac- 
ceptabil presupune luarea măsurilor de siguranță pentru diminuarea pierderilor 
(...). Dar, în mod cert — avertizează Niklas Luhmann — aceast situaţie impinge 
politica pe un teritoriu dificil, pe de o parte, datorită obişnuitelor supra sau sub- 
evaluări ale riscului, fapt ce declanşează politizarea subiectului, iar pe de altă 
parte, datorită distorsiunilor, deoarece acela care consideră riscul controlabil sau 


3 Niklas Luhmann, Risk: a sociological theory, A. de Gruyter, New York, 1993. 

incontrolabil este influenţat de rezultatul pe care doreşte şi speră să-l obțină”. 
În plus, politica nu se poate baza pe calcularea cantitativă a riscurilor, ci doar pe 
presupuneri informale asupra efectelor şi, înainte de toate, pe „acceptabilitatea 
propriilor decizii”. Fiind un adept al teoriei sistemelor sociale’, Niklas Luhmann 
consideră sistemul politic un sistem funcțional cu un grad ridicat de risc în lua- 
rea deciziilor. Mai mult, particularitatea unui astfel de sistem de „politică regla- 
toare” este aceea că afectează funcționarea tuturor celorlalte sisteme sociale. 
Aceasta înseamnă că riscurile politice pot fi uşor „exportate” în celelalte sisteme 
de activitate umană: economic, financiar-bancar, comercial, cultural, educatio- 
nal, medical şi, desigur, religios. 

În aceste condiţii, evaluarea probabilității riscurilor la adresa securității 
umane presupune evaluarea a ceea ce Barry Buzan denumeşte, „combinaţia de 
ameninţări şi vulnerabilitati””’. Implicit, politica de securitate apare ca o dimi- 
nuare a vulnerabilitatilor interne şi o micşorare a amenințărilor externe. Plecând 
de aici, consider că binomul conceptual amenințări externe-vulnerabilităţi interne 
ar putea fi utilizat în evaluarea situațiilor concrete de (insecuritate umană. Atunci 
când mă refer la vulnerabilitatile interne, am in vedere, în primul rand, natura 
failibilă a umanului, limitele fizice şi intelectuale şi, desigur, culpabilitatea mo- 
rală. În ceea ce priveşte numeroasele şi diversele amenințări externe la adresa per- 
soanei umane, rapoartele oficiale ale Programului de Dezvoltare al Naţiunilor Unite 
Şi literatura de specialitate identifică drept surse de insecuritate: violența fizică, re- 
presiunea politică, discriminările etnico-nationale, confesional-religioase, de gen, 
de vârstă, subdezvoltarea economică însoțită de sărăcie, exploatare, foamete, boli. 
La toate acestea se adaugă calamitatile naturale, asociate, mai mult sau mai putin, 
cu poluarea şi încălzirea globală şi cu probabilitatea evenimentelor catastrofice 
de sorginte cosmică. Conştientizarea individuală şi colectivă a amenințărilor şi a 
vulnerabilitatilor generează o stare de nelinişte şi tulburare resimțită ca teamă in 
fața unor pericole iminente. 

Teama individuală şi cea disipată în comunitate au înnegurat evoluția 
umanității din preistoria cavernelor. Citându-l pe ziaristul Michael Ignatieff şi 
limitându-se la secolul trecut, Corey Robin oferă următoarea imagine semnifi- 
cativă a fricii politice: „în secolul XX, ideea universalității umane se sprijină nu 
atât pe speranță, cât pe frică, nu atât pe optimism cu privire la capacitatea umană de 
a face binele, cât pe spaima de capacitatea umană de a face rău, nu atât pe o 
viziune a omului ca autor al istoriei sale, cât ca lup fata de semenul său. Haltele 
pe calea către acest nou internationalism au fost Armenia, Verdun, frontul din 


4 Ibidem, p. 62. 

?5 Ibidem, p. 150. 

26 Niklas Luhmann, Social systems, Stanford University Press, Stanford, Calif., 1995. 

? Barry Buzan, Popoarele, statele şi teama. O agendă pentru studii de securitate internaţională 
în epoca de după Războiul Rece, p. 120. 

Rusia, Auschwitz, Hiroşima, Vietnam, Cambodgia, Liban, Rwanda şi Bosnia. 
Un secol de război total ne-a transformat pe toți, civili şi militari, bărbaţi, femei 
şi copii deopotrivă”. Dincolo de pesimismul pe care îl inspiră, acest tablou al 
vieții trăite ca teamă generalizată reuşeşte să exprime următorul avertisment: cel 
mai periculos lucru este teama în sine, teama atotcuprinzătoare şi paralizantă, teama 
de teama însăşi. Şi corolarul acestui avertisment: cel mai important lucru pentru noi 
ca oameni failibili este eliberarea de teamă. Dar, cum ar fi posibil acest lucru? 

O cale a eliberării de teamă ar fi asumarea riscurilor, altfel spus, cu- 
noaşterea, estimarea şi prevenirea, pe cât posibil, a pericolelor externe şi a vul- 
nerabilitatilor interne. Atât amenințările, cât şi vulnerabilitatile prezintă grade 
variabile de risc. Un risc în plus mi se pare aici, faptul că estimarea vulnerabili- 
tatilor interne este mai dificilă şi subiectivă în raport cu identificarea amenință- 
rilor externe. Suntem, deseori, tentaţi să fim mai atenți şi să supraevaluăm peri- 
colele ce ne amenință din afară, decât să evaluăm lucid şi responsabil propriile 
limite şi culpabilitati. Iată-ne, aşadar, în situația acceptării unui alt risc, acela al 
autosuficientei şi automultumirii. Pe de altă parte, însă, riscurile pot apărea şi 
din insuficiența evaluării raporturilor dintre dezirabil şi indezirabil, sau din insu- 
ficienta prevederii „viitorilor posibili”. Riscurile se năpustesc, aşadar, asupra noastră 
din toate direcţiile, din afară şi din noi înşine, din urmările trecutului, din com- 
plicatiile prezentului, din incertitudinile viitorului. Această situaţie mă face să 
afirm că insecuritatea umană ar putea fi considerată, într-o primă instanţă, re- 
zultanta nefastă a riscurilor neasumate. 

Dar, este suficient, oare, să considerăm insecuritatea umană doar rezul- 
tanta unor riscuri neasumate? Se pare că şi atunci când amenințările externe şi 
vulnerabilitatile interne sunt asumate, securitatea umană nu poate fi garantată. Asu- 
marea riscurilor se dovedeşte a fi o condiţie necesară, dar nu şi suficientă pentru 
securitatea umană. Nimeni pe pământ nu ne poate furniza garanția securității 
umane. În pofida eforturilor şi cheltuielilor imense, nici Organizaţia Naţiunilor 
Unite, adevărat ,,referential al securității internaționale”? nu reuşeşte coordonarea 
Şi implementarea unor politici publice democratice şi eficiente de securizare şi 
dezvoltare umană. Chiar dacă, teoretic, putem admite ideea că un stat cu cât este 
mai democratic, „cu atât va fi mai puţin dispus să poarte un război împotriva 
altuia”"0, trebuie să recunoaştem că, din rațiuni geopolitice, balanța puterilor 
lumii rămâne instabilă şi securitatea internațională precară. Cu atât mai mult, o 
asemenea situaţie generează un impact negativ asupra securității umane, mai ales în 
zonele subdezvoltate şi defavorizate ale lumii. Chiar dacă aparatul birocratico- 


% Corey Robin, Frica: istoria unei idei politice, traducere de Doina Jela Despois şi Sorin 
Gherguţ, Vremea, Bucuresti, 2009, p. 20. 

*? Anton Carpinschi, Diana Mărgărit, Organizaţii internationale, Polirom, Iaşi, 2011, pp. 29-44. 

* Ibidem, p. 43. 

administrativ al unui stat, oricât de puternic şi bogat ar fi acesta, lasă impresia asi- 
gurării securității nationale, securitatea umană — securitatea trăită şi resimțită de 
fiecare persoană — este departe de a fi deplină şi liniştitoare. Aceste observaţii ne 
conduc la ideea că o anumită doză de insecuritate persistă. Şi chiar dacă, în unele 
situații, nu mai vorbim despre insecuritate ca atare, persistă totuşi — printr-o combi- 
nație de factori obiectivi şi subiectivi — un amestec de risc, nesiguranță şi imprevi- 
zibil, pe care oamenii îl resimt ca deficit de securitate. De ce oare? De unde provine 
acesta? Sunt întrebări ce ne frământă, întrebări la care vom reflecta în continuare. 


3. Omul failibil şi deficitul de securitate 


Nefiind doar rezultanta nefastă a unor riscuri neasumate, deficitul de se- 
curitate resimțit la nivel individual şi colectiv, în varii domenii de activitate, în- 
soteste viata omului failibil. Dar, cine este omul failibil? Oameni failibili suntem 
fiecare dintre noi prin propria condiție existenţială, aceea de ființări limitate, 
vulnerabile şi culpabile. „A spune că omul este failibil înseamnă a afirma că li- 
mitarea proprie unei fiinţe ce nu coincide cu ea însăşi este slăbiciunea originară 
din care provine răul'”!. Această afirmaţie a lui Paul Ricoeur concentrează ideea 


în mitologie şi teologie: „simbolica răului”. Pentru aceasta era nevoie de o „nişă” 
onto-antropologică, sau de ceea ce el numeşte o „ontologie a creaturii”*?. Rolul 
unei asemenea ontologii este acela de a identifica failibilitatea umană drept su- 
port onto-antropologic pentru explicarea posibilității producerii răului. Altfel spus, 
Paul Ricoeur a aflat în „umanitatea omului” spațiul de manifestare a răului, dar 
Şi locul „conştiinţei greşelii”. Caracteristicile spațiului de manifestare a răului sunt 
limitarea sau finitudinea şi culpabilitatea sau posibilitatea greşelii. Loc ontologic 
între ființă şi neant, între afirmarea originară şi negarea existențială, limitarea 
umană este locul ontologic al failibilitatii, iar omul — purtătorul opoziției dintre afir- 
marea originară şi negarea existenţială, a „Bucuriei lui Da în tristețea finitului35. 

În aceste circumstanțe existenţiale, avansez următoarea teză: inerent faili- 
bilității umane, deficitul de securitate este, esențialmente, un deficit de fiinţă consti- 
entizat de omul failibil ca finitudine, vulnerabilitate şi culpabilitate. Teza deficitului 
de securitate ca deficit de ființă nu poate fi deplin înțeleasă în afara dualismului on- 
tologic centrat pe diferența dintre existenţă şi ființă, ontic şi ontologic. Aceasta este 
diferența despre care Martin Heidegger scria că, „nu e una oarecare, ci este tocmai 


3! Paul Ricoeur, Le Volontaire et l’involontaire, Aubier, Paris, 1988, p. 162. 
? Ibidem, p. 150. 
3 Ibidem, p. 156. 

cea prin care se poate obține întâi de toate tema ontologiei, şi astfel şi a filoso- 
fiei înseşi. Ea este cea care constituie, mai întâi, ontologia. Noi o numim diferența 
ontologică (subl. aut.), adică despărțirea ființei de fiintare. Abia gândind până la 
capăt această deosebire, în greceste xpiverv — o deosebire nu dintre o fiintare şi o 
alta, ci dintre ființă şi fiintare —, abia astfel vom ajunge în câmpul problematicii 
filosofice”*. Spre deosebire de ființa înțeleasă ca actul-pur-de-a-fi, universal, ne- 
condiționat şi infailibil, existența presupune diferite moduri de a fi, conjunctu- 
rale, condiționate şi failibile. Plonjată în existența contingentă, fiintarea umană 
se raportează permanent la infailibilitatea ființială, conştientizându-şi failibilitatea 
originară şi, implicit, deficitul de securitate, căci, faibilitatea induce un deficit 
de ființă, iar acest deficit induce, la rândul său, deficitul de securitate. Conchi- 
zând, dualismul ontologic ființă-existență, fiinta-fiintare explică failibilitatea na- 
turii umane prin deficitul de ființă al acesteia, deficit ce este sursa deficitului de 
securitate umană. 

Dar, localizarea ontologică a deficitului de securitate în deficitul de ființă al 
omului failibil este imposibilă în absența constiinfei failibilității căci, „totul în- 
cepe prin conştiinţă şi nimic nu are valoare decât prin ea”. Așadar, faibilitatea 
ar putea fi considerată dreptdeficitul de ființă constientizat ca finitudine, vulne- 
rabilitate şi culpabilitate, altfel spus — conştiinţa finitudinii, vulnerabilitatii şi cul- 
pabilitatii. Finitudinea şi vulnerabilitatea vizează aspectul involuntar al failibili- 
tatii, în primul rând, caracterul finit al existenţei noastre, faptul că suntem muri- 
tori, de asemenea, celelalte limite naturale și intelectuale între care evoluăm. Cul- 
pabilitatea, în schimb, ne priveşte direct şi personal, greşelile de conduită şi pă- 
catele sunt rezultatul activității noastre voluntare, a relelor şi erorilor făptuite. În 
aceste circumstanțe, avansez următoarea teză: prin avertizare şi responsabili- 
zare, conştiinţa failibilității asumate favorizează diminuarea deficitului de securi- 
tate personală şi colectivă. 

Se poate observa că accentul acestei teze cade peconstiinfa deficitului 
de securitate ca avertizare şi responsabilizare. Dacă suntem avertizați asupra fi- 
nitudinii, vulnerabilitatii şi culpabilitatii noastre funciare înseamnă că, recunos- 
când acest fapt, ni-l putem asuma. Asumându-l, în fata omului failibil se deschide 
perspectiva acţiunii responsabile de convertire a limitelor şi slăbiciunilor sale în 
denta limita naturală a omenescului în raport cu infailibilitatea ființei, infailibili- 
tatea actului-pur-indeterminat-si-universal-de-a-fi. Concomitent însă, prin conştiinţa 


existențiale în acțiuni inovativ-creative, fiintarea umană conştientizează tot mai 


” Martin Heidegger, Problemele fundamentale ale fenomenologiei, Humanitas, Bucuresti, 
2006, p. 45. 

3 Albert Camus, Fafa şi reversul; Mitul lui Sisif. Omul revoltat; Vara, traducere de Irina 
Mavrodin, Mihaela Simion si Modest Morariu, RAO, Bucureşti, 2006, p. 121. 

profund unitatea şi continuitatea ființei, pe fundalul căreia isi proiectează fragila 
existență individuală şi colectivă. Recunoaşterea failibilitatii este, în fond, recu- 
noasterea discontinuitatii existenței umane, finite şi determinate în raport cu 
fiinţa infailibilă, infinită şi indeterminată. Convertirea failibilitatii în acte de ino- 
vatie şi creație exprimă, însă, recuperarea, fie şi parțială, a fiinţei, prin partici- 
parea ființării omeneşti la continuitatea ființială. Transpare, în felul acesta, 
efortul omului failibil spre diminuarea propriului deficit de securitate/deficit de 
ființă prin participarea la ființă. 

Dar, asumarea failibilitatii ridică problema identificării acelui mod-uman- 


îşi poate diminua deficitul de securitate, implicit, deficitul de fiinţă, prin parti- 
ciparea la fiinţă — la actul-universal-si-indeterminat-de-a-fi — în ipostaza fiinţării 
comprehensive. În măsura existenței noastre ,,in” şi „prin” actul înţelegerii, 
devenim  ființări comprehensive, conştiente de importanța asumării şi con- 
vertirii failibilitafii în acte pozitive. Stare de veghe prin care capacitatea umană 
de înțelegere devine mai cuprinzătoare, mai profundă şi mai participativă, fiin- 
tarea comprehensivă favorizează recunoaşterea propriei failibilitati şi a valorii 
celuilalt devenind, astfel, un actor al diminuării deficitului de securitate prin di- 
minuarea deficitului de ființă. Dar, cum se poate produce acest fenomen? 

Printr-un efort reflexiv-volitiv educat în timp, fiecare dintre noi poate trăi 
starea de participare la actul-indeterminat-şi-universal-de-a-fi depăşind, în anu- 
mite circumstanțe, sciziunea subiect-obiect. Putem atinge, astfel, o profundă şi 
cuprinzătoare înțelegere a faptului-de-a-fi-pur-şi-simplu, de a-fi-în-sine, dincolo 
de obişnuitele şi, de altfel, necesarele determinări existențiale, spatio-temporale, 
în care suntem subiectul şi/sau obiectul unei acțiuni oarecare. Conştientizând par- 
ticiparea la actul-indeterminat-şi-universal-de-a-fi, flintarea omenească devine o 
fiintare comprehensivă, o fiintare mai deschisă securizării decât subiectul centrat 
cognitiv şi actional pe obiect şi valorificarea maximală a acestuia. Nici subiect 
posesor, nici obiect posedat, omul failibil în ipostaza ființării comprehensive de- 
vine unmod-de-a-fi transindividual, ecosistemic, cu un deficit de securitate di- 
minuat. Aceasta înseamnă că prin fiintarea comprehensivă, fiecare dintre noi are 
şansa de a se simţi ontologic integratîn mediul natural şi social ca modalitate 
transindividuală şi ecosistemică de-a-fi. Realizând cănu suntem doar subiecți 
şi/sau obiecte în relaţiile noastre cu semenii şi mediul înconjurător, putem intui 
unitatea şi continuitatea ființei ca universal-indeterminat-si-pur-act-de-a-fi la care, 
printr-o fulgurație existențială, avem şansa de a participa. Fiintarea comprehen- 
sivă apare, astfel, ca starea de veghe a omului finit şi culpabil care, participând 
prin existența personală şi failibilă la ființa infailibilă, recunoscând-o ca atare, 
începe să rezoneze la principiile şi valorile securizării umane*f. 


36 Anton Carpinschi, Cultura recunoaşterii şi securitatea umană, Institutul European, laşi, 2012. 

În concluzie, deficitul de securitate este, esențialmente, deficitul de ființă al 
omului failibil, iar diminuarea deficitului de securitate devine posibilă prin fiin- 
tarea comprehensivă, acel mod-uman-de-a-fi în stare să îşi diminueze deficitul 
de ființă prin participarea la ființă. Identificarea fiinfarii comprehensive ca faili- 
bilitate asumată prin participarea la fiinţă exprimă o anumită opțiune onto-an- 
tropologică, în măsură să proiecteze o terapie a diminuării deficitului de securi- 
tate al ființării umane. În continuare, îmi propun identificarea vectorilor şi mo- 
dalitatilor prin care fiintarea comprehensivă reuşeşte diminuarea deficitului de 
ființă şi, implicit, diminuarea deficitului de securitate. 


4. Fiinţarea comprehensivă şi diminuarea deficitului de securitate. 
» Vectori şi constelații” 


În acest moment al demersului se impune o scurtă recapitulare. Reamin- 
tesc că am pornit de la ideea conform căreia trinomul politică-religie-securitate 
umană poate fi activat sub forma unui discurs argumentativ-terapeutic. Expresie 
verbală a gândirii şi curgerii argumentative, discursul despre politică-religie-se- 
curitatea umană a devenit posibil prin construirea tezelor şi „practica articulării” 
conceptelor, judecăților, rationamentelor. În spiritul discursivitatii operaționale 
sintetizate de Ole Waever prin sintagma „discurs şi structură”, discursul despre 
politică-religie-securitate umană a apelat la practica articulării unor teze conce- 
pute ca opţiuni ontologice şi epistemologice. 

În această logică discursivă, avansez o nouă teză, care stipulează urmă- 
toarele: fiinfarea comprehensivă isi diminuează deficitul de securitate partici- 
pând la fiinţă prin puterea raţiunii şi a credinţei transpuse în acțiuni rezona- 
bile. Inserându-se în actul discursiv ce nu este numai lingvistic, ci şi unul de viata, 
omul failibil se implică, totodată, în acţiunile de securizare umană prin medi- 
tatie filosofică, reflecţie teologică, trăire religioasă, respectiv, prin gândire şi par- 
ticipare politică. În acest mod, rațiunea naturală, credința revelată, acțiunea re- 
zonabilă apar ca variabile interdependente ce forjează trinomul politică-religie- 
securitate umană. Rațiunea naturală, credința revelată şi acţiunea rezonabilă de- 
vin, astfel, adevărați vectori terapeutici, liniile de forţă ale unei strategii de limi- 
tare a deficitului de securitate ce amintesc de „unitățile analizei de securitate: 


” David R Howarth, »Applying Discourse Theory: the Method of Articulation”, in David R 
Howarth, Jacob Torfing (ed.), Discourse theory in European politics: identity, policy, and 
governance, Palgrave Macmillan, Houndmills, Basingstoke, Hampshire; New York, 2005, 
pp. 326-328. 

38 Ole Waever, „European integration and security: analysing French and German discourses 
on state, nation, and Europe”, in David R. Howarth, Jacob Torfing,Discourse theory in 
European politics: identity, policy and governance, 2005, pp. 35-38. 

actori şi obiecte de referință”, precum şi de ,,constelatiile de securizare” anali- 
zate de Barry Buzan şi colaboratorii sai°”. 

Într-adevăr, vectorii terapeutici sunt vectori de diminuare a deficitului 
de securitate, interacțiunea şi modalităţile interconectării acestora alcătuind ade- 
vărate constelații de securizare. Amintind de „constelația de securizare”, teoreti- 
zată ca „nod de relaţii de securitate reciproce”“, rațiunea naturală, credinţa re- 
velată, acțiunea rezonabilă alcătuiesc, împreună, o „constelație de securizare”. 
În ceea ce priveşte „obiectul de referință”, în cazul securității umane acesta este, 
desigur, omul failibil care, considerându-se ameninţat existențial, emite „pretenţia 
legitimă de a supraviețui”. Atunci când vorbim despre securitate şi securizare, la 
nivel global, regional, local, sau personal, trebuie avute în vedere amenințările 
existențiale şi măsurile de urgenţă adecvate nivelului, sectorului şi obiectului de 
referință. Întreaga construcție reflexiv-discursivă a acestei lucrări se bazează pe 
aceşti vectori terapeutici interconectati în „constelația de securizare”. În această 
ordine de idei, rațiunea naturală, credința revelată, acțiunea rezonabilă vor face, în 
continuare, obiectul atenţiei şi explicitării dintr-o perspectivă filosofico-teologică. 

Teza de la care plec este următoarea: întâlnirea rațiunii naturale şi a cre- 
dinței revelate sub semnul harului divin oferă omului failibil şansa diminuării 
deficitului de securitate prin concilierea tensiunilor dintre rațiune şi credinţă, 
filosofie şi teologie în orizontul spiritualităţii filosofico-teologice. Conştiinţă a 
ființării comprehensive, conștiința filosofico-teologica este conștiința failibili- 
tății asumate prin simbiozacugetarii interogativ-filosofice, reflectiei teologice întru 
credință, trăirii religioase mărturisitoare. Dincolo de caracterul tehnic al terme- 
nilor filosofici utilizaţi, conştiinţa filosofico-teologică rămâne o experiență per- 
sonală resimțită în forme şi intensitati specifice de fiecare dintre noi, oamenii 
failibili ai existenţei cotidiene. 

Dar, de fiecare dată când încercăm să definim conştiinţa, ne izbim de 
dificultatea minții omeneşti de a înțelege „marea problemă: cum se poate ca expe- 
riente subiective să survină din creiere obiective?”"!. Altfel spus, cum este posi- 
bilă transformarea excitatiei nervoase în stare a conştiinţei? În porfida progreselor 
remarcabile din domeniul neuro-stiintelor, consider că teoriile neurobiologice ale 
conştiinţei plătesc un tribut semnificativ reductionismului scientist. Aceasta deoarece 
problema cu adevărat dificilă a conştiinţei rămâne problema experienţei conştiente. 
„Atunci când gândim şi percepem — arată David Chalmers — există un flux de 
procesare a informaţiei, dar există şi un aspect subiectiv (...), un mod de a fi al 
unui organism conştient (...). Acest aspect subiectiv este experiența conştientă 


* Barry Buzan, Ole Waever, Jaap De Wilde, Security: a new framework for analysis, Lynne 
Rienner Publishers, 1998, pp. 35-45. 

“ Ibidem, p. 43. 

“1 Susan Blackmore, Conştiinţa: foarte scurtă introducere, traducere de Mihai Novac, All, 
Bucureşti, 2010, p. 8. 

(...), calitatea simțită a emotiei şi experiența unui flux al gândirii conştiente. 
Ceea ce le uneşte pe toate este faptul că există un mod de a fi în aceste stări. 
Toate sunt stări ale experienţei (...). Cum putem explica de ce există un mod de 
a fi care produce o imagine mentală sau experiența unei emoţii?”?. Într-adevăr, 
aceasta este întrebarea! Întrebarea despre natura conştiinţei. Or, teoriile neuro- 
biologice ale conştiinţei furnizează explicaţii parțiale, mai mult sau mai puţin 
verificabile, privind mecanismele bio-cognitive ale conştiinţei. Este un lucru 
acceptat deja că experienţa subiectivă apare pe un suport cerebral-neuronal, dar 
noi nu dispunem de o explicaţie ştiinţifică satisfăcătoare a acestei apariţii, ex- 
plicarea transformării proceselor neuro-cerebrale în stări de conştiinţă şi viata 
psihică. De altfel, nici nu cred că neuro-stiintele ar trebui să răspundă acestei 
provocări pe care, personal, o resimt ca un mister de ordin spiritual. Probabil, 
doar întâlnirea onto-fenomenologiei şi onto-teologiei sub cupola unei conştiinţe 
sinoptice ne-ar permite nouă — oameni failibili capabili de fiintare comprehen- 
sivă — o raportare onestă la problema naturii conştiinţei. 

Şi totuşi, avem nevoie de concepte şi explicații curente, capabile să 
aproximeze complexitatea fenomenului numit conştiinţă. Atunci când, de pildă, 
Lucian Blaga isi intitula cursul litografiat din anul universitar 1946-1947, de la 
Facultatea de filosofie şi litere a Universităţii din Cluj, Despre conştiinţa filosofică”, 
el avea în vedere „o stare posibilă, mai complexă a conştiinţei”, o „calitate psi- 
ho-spirituală” caracterizată „printr-o particulară stare de luciditate”, „un produs 
de supremă veghe a omului”. De aici, concluzia filosofului, „în «conştiinţa filo- 
sofică», filosofia — ca unul din fundamentalele moduri umane de a rezolva ra- 
porturile cu ceea ce «este»— prinde ştire de sine. Nu s-ar putea imagina aşadar o 
conştiinţă filosofică fără de o seamă de acte de reflectare ale gândirii filosofice 
asupra ei însăşi”“. Pentru Lucian Blaga, conştiinţa filosofică este întoarcerea 
privirii filosofice spre sine. Cu alte cuvinte, conştiinţa filosofică este o autore- 
lecţie securizantă a fiinfarii umane. 

În ceea ce priveşte termenul de conştiinţă filosofico-teologică, anumite 
surse ale înțelegerii acestuia putem descoperi în orizontul gândirii lui Toma din 
Aquino, căci, spune Aquinatul, „(... ) a fost necesar pentru mântuirea omului să 
existe, pe lângă disciplinele filosofice cercetate de rațiunea umană, o anume doc- 
trina conform revelatiei divine (....) nimic nu opreşte ca aceleaşi lucruri, despre 
care tratează disciplinele filosofice după cum sunt cognoscibile prin lumina ra- 
tiunii naturale, să fie tratate de o altă ştiinţă după cum sunt cunoscute prin lu- 
mina revelatiei divine. De aceea, teologia care se referă la doctrina sfântă diferă 


“2 David Chalmers, „Înfruntând problema conştiinţei”, în Angela Botez, Bogdan M Popescu 
(ed.), Filosofia conștiinței și ştiinţele cognitive, Cartea Românească, Bucuresti, 2002, pp. 
99-100. 

“ Lucian Blaga, Despre conștiința filosofică, Facla, Timişoara, 1974, pp. 172-176. 

“ Ibidem, p. 172. 

ca gen de acea teologie care este considerată parte a filosofiei”%5. Întâlnirea ra- 
țiunii naturale şi a credinţei revelate în conştiinţa filosofico-teologică a omului 
failibil este, prin ea însăşi, un act sub semnul harului divin. Este un act, căci, 
„potrivit cu înţelesul propriu-zis al cuvântului, conştiinţa pune ştiinţa în raport 
cu ceva: într-adevăr, conştiinţa (conscientia) înseamnă ştiinţă împreună cu altceva 
(cum alio scientia). Or folosirea ştiinţei la ceva se face printr-un act. De aceea, 
din înțelesul acesta al numelui se vede despre conştiinţă că este act”, actul în- 
tâlnirii raţiunii naturale şi al credinței revelate. Numai că, o asemenea întâlnire 
este posibilă — spune Sfântul Toma — prin graţie divină, prin harul credinţei, deoa- 
rece „prin har, noi avem o cunoaştere despre Dumnezeu mai desăvârşită decât prin 
rațiunea naturală (...). Căci lumina rațiunii naturale a inteligenţei este întărită prin 
infuzia luminii harului, iar uneori chiar şi imaginile sunt formate prin intervenţia 
divină în imaginația umană (...) aşa cum apar în viziunile profetice”. inteleptita 
prin orientarea sa spre profunzimea spirituală a Fiintei infailibile, rațiunea na- 
turală deschide omului failibil porțile filosofiei fiinţei şi ale existenței. Credinţa 
trăită ca revelaţie divină si încredințare-în-Persoana-Absolută-a-Dumnezeului- 
Mântuitor, dezvăluie omului finit şi culpabil o teologie a mântuirii. Întâlnirea 
rațiunii înțelepțite şi a credinţei mântuitoare, acesta este mesajul securizant al 
conştiinţei filosofico-teologice pentru fiecare dintre noi! 

Nu întâmplător, mai târziu, în secolul al XX-lea, în spiritul documen- 
telor Conciliului Vatican II, Papa Ioan Paul al II-lea va vorbi despre credință şi 
rațiune ca despre „două aripi cu care spiritul uman se înalță spre contemplarea 
adevărului”* şi „revelarea înțelepciunii lui Dumnezeu”, despre recta ratio, Dei 
Verbum şi „compatibilitatea intimă” dintre credința ce se explică prin rațiune şi 
rațiunea ce se întâreşte prin credință. $i, în acelaşi spirit al înnoirii şi aprofun- 
dării sacrelor învățături creştine, Karl Rahner avea să dezvolte teza ,,unitatii” şi 
„întrepătrunderii” filosofiei şi teologiei, plecând de la afirmaţia conform căreia 
„teologia ar putea fi autentic predicată doar în măsura în care reuşeşte să intre în 
contact şi să dialogheze cu întreaga autointelegere profană a omului într-o anu- 
mită epocă, să o asimileze şi să se lase îmbogățită de aceasta atât în privinţa lim- 
bajului, dar mai ales a conţinutului teologic în sine”. Tradiţia tomistă a conlu- 
crării gândirii filosofice şi a reflectiei teologice ne indreptateste, cred, să vorbim 
despre o conştiinţă filosofico-teologica. 


45 Toma din Aquino, Summa theologica, Partea I, Q 1, art. 1, traducere de Alexander Baumgarten 
et al., Polirom, Iasi, 2009. 

“ Ibidem, Q.79, art. 13. 

“7 Ibidem, Q.12, art. 13. 

ae Papa Ioan Paul al II-lea, „Fides et Ratio”, în Enciclice, ARCB [Editura Arhiepiscopiei 
Romano-Catolice de Bucureşti], Bucureşti, 2008, p. 759. 

® Karl Rahner, Words of faith, Crossroad Publishing Co., New York, 1987. 

După cum constatăm prin exercițiul filosofării, conştiinţa filosofică este 
un exercițiu al discernământului prin comprehensiune. În timp ce conştiinţa teo- 
logică ajunge la certitudini prin credința în Infailibilitatea divinității, conştiinţa 
filosofică ne apropie de înțelegerea sensului existenței prin puterea comprehen- 
sivă a înţelepciunii. În acelaşi timp, credinţa religioasă este personalizarea ha- 
rului divin care aduce împăcarea cu noi înşine prin asumarea şi raportarea faili- 
bilitatii umane la Infailibilitatea divină. Topos privilegiat al întâlnirii intelectului 
Şi rațiunii omului failibil cu încredințarea-mântuitoare-în-Fiinţa-infailibilă-a-divi- 
nității, conştiinţa ființării comprehensive este, dintr-o perspectivă filosofico- 
teologică, actul comprehensiunii dublat de harul credinţei în căutarea înţele p- 
ciunii şi mântuirii sufleteşti. În această lumină filosofico-teologică, conştiinţa fiin- 
țării comprehensive contracarează derapajele amorale ale „ştiinţei fără conştiinţă”, 
pe acelea teziste şi manipulatorii ale ideologiilor şi propagandei, sau pe cele 
fundamentaliste ale unor secte şi confesiuni. Acesta este, aşadar, orizontul spiri- 
tual ce luminează procesele recognitiv-comprehensive ce stau în atenția unei 
conştiinţe filosofico-teologice. 

În ceea ce mă priveşte, atunci când vorbesc despre conştiinţa filosofico- 
teologică, am în vedere experiența metafizico-religioasă personală, experiența mea 
ca om failibil ce îmi asum „un model personal al lumii”S prin meditații filoso- 
fice, reflecţii teologice, trăiri religioase din dorința şi în speranța diminuării defici- 
tului meu de securitate prin diminuarea deficitului de ființă. Constiinta filosofi- 
co-teologică este „simbioza concretă”! a cugetarii filosofice, reflectiei teologice, 
trăirii religioase la nivelul ființării comprehensive. După cum se observă, acest 
punct de vedere este unul onzologico-antropologic cu deschidere teologică vizând, 
pe de o parte,omul failibil, fiintarea umanămultiplu determinată, plasată în centrul 
existenţei cunoscute şi, pe de altă parte, ființa, actul-universal-şi-indeterminat- 
de-a-fi. Omul failibil îşi poate asuma failibilitatea deoarece — prin intelectul 
comprehensiv şi raţiunea euristică, intuiţia pătrunzătoare şi revelația spirituală, 
rugăciunea mărturisitoare şi darul credinţei — îşi poate încredința limitele şi vul- 
nerabilitatile, temerile şi angoasele /Ființei-Desăvârşite-Personalizate-numită- 
Dumnezeu. Constiinta filosofico-teologică este, aşadar, o conştiinţă onto-teologica 
cu valenţe spiritual-terapeutice, securizante pentru omul failibil, deoarece este 
conştiinţa asumării finitudinii, vulnerabilitatii şi culpabilității acestuia prin re- 
flectii filosofico-teologice şi trăire religioasă. 

Dar, cum ar putea conştiinţa spiritualității filosofico-teologice diminua 
deficitul de securitate al omului failibil angajat în treburile zilnice? În ce con- 
ditii ar putea o asemenea expresie a conştiinţei filosofico-teologice produce efecte 


® Henri Ey, Conştiința, traducere de Dinu Grama, Editura Ştiinţifică si Enciclopedică, 
Bucureşti, 1983, p. 60. 
5. Maurice Blondel, La pensée Tome I, Presses Universitaires de France, Paris, 1934, p. XIV. 

securizante in politica si religie? Care este rolul actiunii rezonabile in securizarea 
individului şi a colectivitatii? Încerc să răspund la aceste întrebări, prin teza ur- 
mătoare: în calitate de „realitate ontologică”, acțiunea rezonabilă contribuie la 
împlinirea practică a conştiinţei filosofico-teologice. Coordonată existenţială 
prin care omul failibil se exprimă, produce, transformă, influențează, acțiunea 
rezonabilă este un-mod-de-a-exista-actionand-cu-discernamdnt. Un asemenea 
mod-de-a-exista ar face posibilă politica rezonabilitafii asumate, o strategie 
personală de reflecţie si implicare lucidă a omului failibil în viața publică, 
expresie a rezonabilității politice si religioase. 

Teza anterioară mi-a fost sugerată de contribuţiile lui Maurice Blondel 
la temele acţiunii, ale gândirii si ale ființei”. Teza unităţii „formei substanţiale” 
prin încastrarea rațiunii în acţiune mi se pare — în această ordine de idei — pe cât 
de profundă, pe atât de valorificabilă. „După cum am arătat studiind gândirea şi 
ființa — scria filosoful francez referindu-se la celelalte monografii dedicate acestor 
teme — rațiunea este în noi o putere esențialmente ireductibilă la formele infe- 
rioare ale vieţii animale. Dacă rațiunea este o facultate a universalului şi a prin- 
cipiilor transcendente, dacă aceasta pătrunde şi insufleteste orice ființă umană 
(...), atunci există în compusul nostru organic o prezență imanentă şi informa- 
toare, aceea a unei activități virtualmente rezonabile (subl. mea) care, pentru a 
pregăti şi face posibil actus humani, modelează şi organizează deja orice actus 
hominis (...)"*?. Concepută drept actul uman, deliberat, conștient (actus humani) 
ce informează şi organizează orice act omenesc, involuntar (actus hominis) sau, 
„sufletul invizibil ce dă impuls diversităţii mişcărilor”, acțiunea rezonabilă ca- 
pătă statutul unei „realități ontologice”. 

În calitate de „realitate ontologică”, acțiunea rezonabilă contribuie la îm- 
plinirea practică a conştiinţei filosofico-teologice. Amintind de formula tomistă, 
contemplata aliis tradere, acţiunea rezonabilă apare ca o acţiune apostolică de 
împărtăşire în comunitate a conştiinţei spiritualității şi pregătire a comunității 
pentru o viață mai bogată şi mai securizată — o viata concomitent contemplativă 
şi activă. Detaliind, acțiunea rezonabilă transpune în praxis conştiinţa spirituali- 
tatii filosofico-teologice cu ajutorul intelectului, prin care înțelegem, „sesizăm 
pur şi simplu adevărul inteligibil”™ şi al rațiunii, prin care „înaintăm de la un în- 


s Maurice Blondel, La pensée Tome I.; Maurice Blondel, L’étre et les êtres: [essai 
d'ontologie concrete et integrale], Félix Alcan, Paris, 1935; Maurice Blondel, L "Action: 
par Maurice Blondel, Tome I. Le probleme des causes secondes et le pur agir., Impr. 
des Editions provençales, Paris, 1936; Maurice Blondel, L ’Action: par Maurice Blondel.... 
Tome II. L’action humaine et les conditions de son aboutissement., impr. Aux Editions 
provencales; F. Alcan, Aix; Paris, 1937. 

5 Maurice Blondel, L ’Action, pp. 71-72. 

54 Toma din Aquino, Summa theologica, Q. 79, art. 8. 


266 


Politica, religia şi securitatea umană 
teles la altul pentru a cunoaşte adevărul inteligibil”S5. Mediind între exigenţele 
intelectului speculativ şi nevoile vieţii practice, confruntându-se cu provocările 
realității şi presiunea contingentelor, negociind competiţia intereselor, rațiunea 
practică nu este altceva decât acțiune rezonabilă. 

Este important de remarcat faptul că studii şi cercetări din arealul ştiin- 
telor cognitive, ale biologiei moleculare şi neuroștiințelor au confirmat, în ultimele 
decenii, intuitii şi reflecții filosofico-teologice. Devine tot mai clar că trăirile re- 
ligioase ale ființării umane sunt sustinuteprin plasticitatea cerebrală si mecanis- 
mele neuronale de un creier „construit astfel încât să perceapă şi să genereze 
realități spirituale. Totuşi, el nu poate asigura acurateţea acestor percepții. În 
schimb, creierul noastru foloseşte logica, rațiunea, intuiţia, imaginaţia şi afectele 
pentru a-l integra pe Dumnezeu şi universul într-un sistem complex de valori per- 
sonale, comportamente şi credințe”. Desigur, neurostiinta nu se pronunță asupra 
existenţei sau nonexistentei lui Dumnezeu, neurostiinta nu se substituie invata- 
turii teologice și nici reflectiei filosofice, dar ea „poate înregistra efectele pe care 
credinţele şi experienţele religioase le au asupra creierului”“”. Iar efectul cel mai 
important, în opinia mea, este acela că felul în care îl concepem pe Dumnezeu 
desparte atitudinile rezonabile de cele nonrezonabile si, implicit, politicile secu- 
rizante de cele nonsecurizante. Dar să-i ascultăm pe specialiştii in neurostiinte: 
„dacă credinţa în Dumnezeu vă dă un sentiment de confort şi securitate, atunci 
Dumnezeu vă va intensifica viaţa. Dar, dacă îl vedeți pe Dumnezeu ca pe o 
zeitate răzbunătoare care vă dă o justificare atunci când faceți rău altora, o astfel 
de credință poate de fapt să vă dăuneze creierului pentru că vă motivează să 
actionafi în moduri sociale distructive”St, 

În concluzie, diferențele semantice dintre termenii „rațiune”, „rațional”, 
„rezonabil” induc ideea că rezonabilitatea este capacitatea de a folosi rațional 
rațiunea, de a o folosi moderat şi eficient, fără excese, in corelatiile sale fireşti 
cu alte dimensiuni psihice (afectele şi sentimentele), trăsături caracteriale (deter- 
minarea, demnitatea, spiritul echitabil etc.), date conjuncturale. Dacă rationali- 
tatea este modul general de a fi al rațiunii în oameni şi acțiuni, rezonabilitatea 
desemnează „o virtute mai socială decât rationalitatea””’, judecata sănătoasă si 
cumpănită, normalitatea psihică, raţiunea practică şi chibzuită. „Mai concretă 


* Ibidem. 

6 Andrew B. Newberg, Mark Robert Waldman, Cum ne schimbă Dumnezeu creierul: 
descoperirile inovatoare ale unui prestigios neurolog, traducere de Ramona Neacsa Lupu, 
Curtea Veche, București, 2009. 

5 Ibidem, p. 12. 
3 Ibidem. 
” David Miller et al., Enciclopedia Blackwell a gândirii politice, Humanitas, Bucuresti, 2006. 

decât actul”°°— actul ca esența însăşi a fiinţei, actul-pur-şi-universal-de-a-fi — ac- 
tiunea este o coordonată existenţială prin care omul failibil se exprimă, produce, 
transformă, influențează. „Principiu, mijloc şi scop în acelaşi timp al unei ope- 
rații”S!, acţiunea rezonabilă ar putea fi ontologic definită, un-mod-de-a-exista- 
acționând-cu-discernământ. Un asemenea mod-de-a-exista, transpus într-o poli- 
tică a rezonabilităţii asumate, ar permite omului failibil ostrategie personală de 
securizare. Dar, dincolo de „vectorii şi constelatiile” securizării, deficitul de se- 
curitate persistă în viata socială. Aceasta ne reaminteşte faptul că avatarurile 
securizării şi insecurizării umane au loc pe scena politicii şi a religiei în dina- 
mica istorică a secularizării. 


5. Politica, religia și securitatea umană în dinamica secularizării 


Teza acțiunii rezonabile ne îndreaptă atenţia spre realitatea social-istorică 
în miezul căreia securitatea umană se confruntă cu multiple procese politice, re- 
ligioase, de secularizare. În aceste circumstanțe, în spiritul unui postsecularism 
cu dublă deschidere — atât spre realitatea social-istorică, cât şi spre mesajul teo- 
logico-antropologic — constatăm căinstituţiile politice şi cele religioase gestionează 
tensiunea permanentă dintre laic şi religios, secularizare şi sacralizare. Inspirată 
de virtuțile complementaritatilor necesare, poziția postsecularistă adoptată în acest 
studiu este aceea a dublei deschideri: spre funcționalitatea social-istorică a poli- 
ticii, religiei, secularizării şi, de asemenea, spre conținutul şi mesajul teologico- 
antropologic al religiei. Spiritul complementaritatii şi al dublei deschideri transpare 
Şiîn următoarea teză: deficitul de securitate umană este condiționat de formele 
şi actorii secularizării, dar şi de mesajul teologico-antropologic al religiei. 

Complexă din punct de vedere teoretic, dramatică din punct de vedere 
politic, secularizarea circumscrie o problematică densă şi mereu actuală. Încăr- 
cat permanent cu o miză politică, conceptul secularizării îşi schimbă semnificaţia, 
cunoscând sensuri şi evoluţii diferite, în funcție de domeniul de referință, cre- 
dinta religioasă, perspectiva analitică, poziţia ideologică. Din acest motiv, ,,con- 
ceptul de secularizare este privat de o definiție standard”, admit recent enciclo- 
pediile de specialitate“?. Mai mult, cred că secularizarea face parte din categoria 
„conceptelor esențialmente contestate”, controversate din varii perspective şi in- 
terese politico-religioase. În acest context, voi încerca o ordonare a fatetelor se- 
cularizării. Sistematizând, identific în primă instanță, un sens genera! al secula- 


* André Lalande, René Poirier, Vocabulaire technique et critique de la philosophie, Presses 
Universitaires de France, Paris, 1991. 

€! Ibidem. 

$? Lindsay Jones, Bryan R. Wilson, „Secularization”, in Lindsay Jones, Mircea Eliade, 
Charles Adams (ed.), Encyclopedia of religion, Macmillan, New York, 2005, p. 8215. 

rizării şi unul conjunctural. Sensul general, abstract şi neutru este sensul consa- 
crat în dreptul public, conform căruia „secularizarea” se referă la transferul per- 
soanelor, bunurilor, instanțelor din domeniul religios în domeniul secular, pentru o 
folosire civilă sau laică. Conotatia semantică a termenului secular (saeculum) 
dezvăluie faptul că realitatea socială în creştinismul medieval era structurată în 
două domenii distincte, „religiosul” dominant şi „secularul” subordonat. Moder- 
nitatea este aceea care pune în discuţie acest raport. Oricum, diferențierea între 
clerul monahal sau regular restras în mănâstiri şi sihăstrii şi clerul preoţesc sau 
secular funcţionând în lumea profană, a fost şi a rămas una din manifestările 
acestui dualism. De aceea, o primă uzitare în dreptul canonic a termenului de 
secularizare avea în vedere părăsirea mănâstirii de către un călugăr şi trecerea 
lui în rândurile clerul de mir. 

Racordat la procesul modernizării şi la diversele perspective analitice, 
religioase şi politice intrate în joc, termenul de secularizare a căpătat anumite 
semnificaţii conjuncturale. Astfel, în funcţie de poziţia şi interesul celui care ini- 
țiază secularizarea, disting, pentru început, două tipuri majore: secularizarea 
endogenă şi secularizarea exogenă. Iniţiată de revoluţia creştină, controlată din 
interiorul învățăturii şi practicii creştine, secularizarea endogenă se caracteri- 
zeză prin reorientarea umanist-teocentrică a relaţiilor dintre Dumnezeu, om şi 
comunitate. Initiata de pe poziţiile determinismului istoric, scientismului poziti- 
vist, filosofiilor materialiste, uneori ateiste, secularizarea exogenă se autoproclamă, 
în numele unui model uman de inspirație umanist- antropocentrică, agentul oa- 
menilor şi instituţiilor societății laice emancipate de tutela religiei, clerului şi a 
bisericii. 

În ceea ce priveşte secularizarea din interiorul creştinismului, aceasta 
este forma originară şi autocontrolată a unei secularizări resimțită ca necesară 
de doctrina şi practica religioasă creştină. Personal, denumesc această formă spe- 
cifică de secularizare, secularizarea comprehensivă, datorită capacităţii religiei 
creştine de a înțelege şi exprima într-o nouă manieră raporturile dintre divin şi 
uman, biserică și stat, comunitatea credincioşilor şi colectivitatea laicilor. Împlinire 
în lumina harului, a Legii dată de Dumnezeu pe muntele Sinai la Întâiul Legământ, 
Noul Legământ este dat omului pentru a-L cunoaşte şi iubi pe Dumnezeu prin 
Hristos. Întreaga doctrină şi cateheză creştină propagă Iubirea lui Dumnezeu şi a 
tututor creaturilor Sale şi, prin aceasta, autentica emancipare a omului prin eli- 
berarea de povara propriilor păcate. Un astfel de om deschis mărturisirii de 
credință întru mântuirea sufletului şi iertarea păcatelor asumate devine capabil 
de înțelegere şi întâmpinare creştină a lumii seculare şi a instituţiilor laice mo- 
derne. Reconstrucția conceptuală a secularizării comprehensive presupune asi- 
milarea, în plan social-istoric, a dualității ontologice divin-uman, biserică-stat, 
credincioşi-laici, dintr-o perspectivă a deschiderii şi comunicării necesare. Prin 
corelarea a două dimensiuni complementare — esenţa teologico-antropologica şi 

funcționalitatea social-istorică — creştinismul a conceput secularizarea compre- 
hensivă pregătind, astfel, confruntarea cu secularizarea exogenă şi modernitatea 
politică. Secularizarea comprehensivă ne face, cred, mai receptivi la următoarea 
afirmaţie a lui Carl Schmitt: „fără conceptul secularizării nu putem înțelege 
istoria ultimelor secole”. Atunci când se referă la conceptul secularizării, ju- 
ristul german are în vedere secularizarea moderată şi rezonabilă, posibilă în unele 
medii cultural-politice prin faptul că a fost îndelung pregătită prin secularizarea 
comprehensivă inițiată de revoluţia creştină. 

În ceea ce priveşte secularizarea exogenă, consider că aceasta a cunos- 
cut următoarele forme: moderată (rezonabilă), radicală (mistificatoare), hibridă 
(duplicitară). În continuare realizez o succintă caracterizare a fiecăreia dintre ele. 
Trecerea de la economia feudală de subzistență la piața liberă de mărfuri şi ca- 
pitaluri, de la societatea medievală, statică şi închisă, la societatea burgheză, di- 
namică şi deschisă, de la monarhia absolută de drept divin la statul laic parla- 
mentar-constitutional, de la paradigma geocentrică şi fizica teleologică aristote- 
lică la paradigma heliocentrică şi mecanica galileano-newtoniană a însemnat 
schimbarea revoluţionară a coordonatelor civilizației umane în plan social, eco- 
nomic, politic, cultural. O asemenea transformare de paradigmă presupunea re- 
discutarea raporturilor divin-uman, sacru-profan, prin încurajarea diferentierilor 
funcţionale proprii societăţii laice şi activarea potenţialului creativ al individului 
liber. Mai mult, o asemenea transformare presupunea chiar o anumită „seculari- 
zare a teologiei” prin spargerea monopolului monahic şi ecleziastic al cunoaş- 
terii şi apariţia universităților şi profesorilor laici. Dedicată cunoaşterii suprana- 
turale, învățăturii de credinţă prin credinţă şi rațiune, teologia modernă capătă 
şi o dimensiune laică prin orientarea ei către lume, ad seculum, prin faptul că „a 
fost concepută de laici pentru laici”. Un fapt de o asemenea importanță nu ar fi 
fost posibil, însă, în absenţa pregătirii lui culturale prin secularizarea inițiată de 
revoluția creştină. Începută în zorii modernității, secularizarea moderată a pre- 
luat şi valorificat potenţialul reformator al creştinismului din perspectiva oame- 
nilor şi instituțiilor societăţii laice. Această formă a secularizării exogene a ajuns, în 
timp, cu mari eforturi şi sinuozitati, prin practica democratiilor consolidate, la to- 
leranță, recunoaştere, conciliere şi reconciliere în tratarea dificilelor raporturi: 
sacru-profan, religie-politică, biserică-stat, religie-ideologie-fundamentalism, 
precum şi în abordarea dialogului inter-religios şi inter-confesional. Această formă 
a secularizării, constând în specializarea funcțională şi emanciparea economică, 
politică, culturală a domeniului secular de controlul instituţiilor religioase, poate 


& Carl Schmitt, Teologia politică, traducere de Maria Marian, Editura Universal Dalsi, 
București, 1996, p. 16. 

& Amos Funkenstein, Teologie şi imaginaţia ştiinţifică din Evul Mediu pînă în secolul al 
XVII-lea, traducere de Walter Radu Fotescu, Humanitas, Bucuresti, 1998, p. 11. 

fi privită ca replica laică, moderată şi non atee la secularizarea originară, ini- 
țiată din interiorul creştinismului. 

Secularizarea radicală şi mistificatoare, în schimb, este replica laică, ira- 
țională şi atee a voluntarismului politic specific regimurilor totalitare ale secolului 
al XX-lea. Apărute pe fondul unor crize conjuncturale în democratiile liberale 
mai tinere şi fragile — precum Italia şi Germania după Primul Război Mondial — sau 
al unor crize de sistem din societăţile închise şi autocratice de tip preindustrial — 
cazul Rusiei țariste la începutul secolului al XX-lea —, curente populiste şi dema- 
gogice precum fascismul, nazismul şi, mai ales, comunismul, au impus o secu- 
larizare agresivă, puternic orchestrată ideologic, cu urmări grave în mentalul in- 
dividual şi colectiv. Indiferent de orientare — corporatistă, naționalistă, rasistă, a 
luptei de clasă şi dictaturii proletariatului — ideologiile totalitarismului au func- 
tionat ca adevărate „religii seculare”, vizând legitimarea regimurilor totalitare®. 
O observaţie profundă a lui Nikolai Berdiaev referitoare la comunism, dar cu 
aceeaşi valabilitate şi pentru fascism şi nazism, îşi găseşte locul aici: „De fapt, 
comunismul se opune oricărei religii, mai puţin în numele sistemului social pe 
care-l încarnează, cât pentru că el însuşi reprezintă o religie. Deoarece vrea să 
fie o religie aptă să înlocuiască creştinismul, comunismul pretinde să răspundă as- 
piratiilor religioase ale sufletului omenesc, dând un sens vieții. Comunismul se 
vrea universal, vrea să comande întregii existente şi nu numai în unele din mo- 
mentele acesteia”™. Cum au reuşit comunismul, fascismul, nazismul, pentru o 
perioadă de timp, această ,,performanta”? Printr-o substituție absurdă şi grotescă 
realizată prin forță şi propagandă. Profanarea divinității şi critica ateistă a reli- 
giei în regimurile totalitare au urmărit subminarea şi înlocuirea acestora cu dis- 
cursul pervers şi manipulatoriu al partidului unic şi cultul idolatric al conducă- 
torului absolut. 

Secularizarea hibridă şi duplicitară a apărut atunci când s-a încercat 
combinarea unei religii naturale, în regim privat, cu o religie seculară, oficială, 
în regim public. Asemenea situații s-au întâlnit, de la caz la caz, în regimurile de 
dictatură totalitară, atât în perioadele represive, cât şi în cele, relativ, mai puțin 
represive. După cucerirea puterii, mai ales după reprimarea masivă şi violentă a 
duşmanului de clasă, inclusiv a clerului, în faza consolidării regimului politic şi 
încercării asidue de a dobândi o legitimitate populară, partidele comuniste au 
adoptat, din raţiuni tactice, o atitudine mai tolerantă față de religie şi biserică. În 
acest context, secularizarea era asociată cu progresul ştiinţei şi declinul general şi 
implacabil al religiei, schimonosite caricatural în prejudecată, înapoiere şi obscu- 

rantism. Gestionată prin instrumentele puterii autodeclarată atee, secularizarea 
hibridă şi duplicitară tolerează religia în sfera privată şi reuşeşte, într-o anumită 
măsură, instrumentarea ideologică a religiei în sfera publică. În contextul secula- 
rizării hibride şi duplicitare, nu sunt excluse politicile de compromitere şi racolare 
a elementelor predispuse din rândurile clerului şi ale credincioşilor. Politica ofi- 
cială perversă a regimurilor politice dictoriale față de religie favorizează com- 
portamentul duplicitar la nivel individual şi colectiv. 

Dar cum ne putem apropia de înţelegerea dualității ontologice divin-uman 
Şi a proiecției sale social-istorice? Cercetarea mecanismelor securizării umane 
prin afilieri politice şi religioase oferă o asemenea posibilitate. În această ordine 
de idei, apar noi întrebări: ce sunt afilierile şi care este rolul lor în societate? Prin ce 
mecanisme de afiliere reuşesc politica şi religia securizarea oamenilor şi a comu- 
nităților? Cum apar riscurile insecurizării în sistemele de afiliere politică şi 
religioasă? 


6. Politica, religia şi sistemul afilierilor securizante 


Într-o remarcabilă suită de eseuri concepute într-o formă dialogala®’, ex- 
plicabil „având în vedere caracterul explorator şi controversabil al problematicii 
discutate”, Terente Robert si Sorin Vieru configurează conceptul de afiliere drept, 
„O relație de sursă umană”? generată de diversele trebuinte resimtite în sfera pu- 
blică sau în cea privată. Variate şi dinamice, rețelele de afiliere constituie adevărate 
sisteme de „conexiune inversă (...) cu autoinvatare””’. Într-un regim democratic, 
fiecare dintre noi, ca persoană liberă, se poate afilia la o asociaţie profesională, sin- 
dicală, politică, culturală, religioasă etc., la scară naţională sau internațională. De 
asemenea, organizații şi instituţii politice, economice, profesionale, culturale, spor- 
tive etc., în plan national, se afiliază, de obicei, organizațiilor şi instituțiilor interna- 
tionale de profil. Din moment ce sistemele de afiliere sunt omniprezente şi atât 
de diferite, care este rațiunea actelor de afiliere? 

Importantă pentru înțelegerea sistemului afilierilor este identificarea mo- 
tivatiei actelor de afiliere. Etimologia termenului „afiliere” este sugestivă in acest 
sens. Verbul din limba latină, affiliare/a lua ca fiu, a înfia, a conferi paternitate, 
a conferi protecție indică o legătură profundă şi ancestrală între afiliere şi se- 
curizare în plan religios şi politic. Este o legătură profundă, explicabilă prin im- 


© Terente Robert, Sorin Vieru, Riscul gîndirii, Humanitas, Bucuresti, 1990; Terente Robert, 
Politica: dincolo de temeri si tentaţii, Editura Ara, Bucuresti, 1993; Sorin Vieru, Robert 

posibilitatea garantării securităţii datorită naturii failibilile a umanului. Dobân- 
direa unei relative stări de siguranță pentru entitatea afiliată (persoană, grup, 
instituţie) se poate obține prin subordonarea şi cooperarea acesteia cu o entitate 
afiliantă (organizaţie, instituţie, idee) ce conferă paternitate, implicit drepturi, 
legitimitate, autoritate, prestigiu, putere, entităților afiliate.Securizarea prin afiliere 
este, esențialmente, o strategie de prevenire şi asumare a riscurilor prin subordo- 
nare şi cooperare cu instante de ordin jurisdictional superior în plan politic, reli- 
gios, economic, cultural, educaţional, sportiv etc. Din perspectiva securizării prin 
afiliere, securizarea umană vizeazăcontracararea unei amenințări existențiale la 
adresa fiintarii umane, prin afilierea acesteia la anumite entități afiliante: cre- 
dinte, practici şi instituţii religioase, ideologii, mişcări şi organizaţii politice etc. În 
aceste circumstanţe existenţiale, teza afilierilor securizante susține posibilitatea 
diminuării deficitului de securitate în funcţie de rezonabilitatea afilierilor po- 
litice şi religioase. Securizarea politică apare ca o securizare prin afiliere a unei 
persoane, grup, partid, stat la o instanță politică seculară, influentă, superioară din 
punct de vedere jurisdictional, iar securizarea religioasă — securizarea prin afi- 
liere a unei persoane, grup, popor la puterea supranaturală a divinității prin adop- 
tarea doctrinei, bisericii şi a cultului divinității respective. 

În registrul experienței religioase, legătura profundă, securizantă, paternal- 
filială, transpare de nenumărate ori în tradiția iudeo-creştină. „Și a zis Dumnezeu: 
«Să facem om după chipul şi după asemănarea Noastră, ca să stăpânească peştii 
mării, păsările cerului, animalele domestice, toate vietatile ce se tărăsc pe pă- 
mânt şi tot pământul!»””!. Prin Creaţie, Dumnezeu i-a conferit omului protecția 
Sa, puterea de a stăpâni „tot pământul”. Altfel spus, prin grija şi îngrijirea Sa, 
Dumnezeu i-a conferit omului securitate. Aceeaşi legătură securizantă, paternal- 
filială, transpare, de pildă, în Epistola către Romani, atunci când sfântul apostol 
Pavel spune: „Căci câţi sunt manati de Duhul lui Dumnezeu sunt fii ai lui 
Dumnezeu””. „Pentru că n-aţi primit iarăşi un duh al robiei, spre temere, ci ati 
primit Duhul înfierii, prin care strigăm: Avva! Parinte!””?. „Duhul însuşi mărtu- 
riseşte împreună cu duhul nostru că suntem fii ai lui Dumnezeu””™*. Cuvintele 
sfântului apostol Pavel ne iluminează, arătîndu-ne că încreştinarea prin Duhul lui 
Dumnezeu nu mai înseamnă împilare, robie şi teamă, ci mântuirea sufletului prin 
primirea Duhului înfierii, altfel spus, primirea oamenilor ca fii ai lui Dumnezeu, 
securizarea oamenilor prin afilierea la Dumnezeu. 

Estimarea rezonabilitatii unei afilieri securizante — fie aceasta politică 
şi/sau religioasă — ridică o serie întrebări dificile privind evaluarea oportunității, 

prioritatii, utilității, riscurilor respectivei afilieri. Dar, mai întâi, când devine o pro- 
blemă, problemă de securitate? O problemă devine una de securitate, o problema 
cu prioritate absolută, atunci când este resimțită ca o ameninţare existențială a unei 
persoane, colectivităţi, stat, națiune sau, la limită, la adresa civilizației umane. 
Inteleasa astfel, securitatea concentrează o multitudine de aspecte într-un ade- 
vărat complex de securitate. Nu întâmplător, Barry Buzan şi colaboratorii propun 
plasarea problemelor publice într-un spectru analitic în care zonele de referință 
sunt următoarele: nepolitizat, politizat, securizat. „În teorie — scriu ei — orice 
chestiune publică poate fi localizată într-un spectru, variind de la nepolitizat (statul 
nu se preocupă de această chestiune, iar aceasta nu este un subiect de dezbatere 
publică şi de decizie), trecând prin politizat (chestiunea face parte din politica 
publică, fiind necesară forța decizională a guvernului şi alocarea de resurse sau, 
mai rar, alte forme de guvernare comună), ajungând la securizat (chestiunea este 
prezentată ca o amenințare existențială, fiind necesare măsuri de urgență şi justi- 
ficarea acțiunilor în afara rigorilor procedurii politice). În principiu, plasarea pro- 
blemelor în acest spectru este deschisă: în funcție de circumstanţe, orice problemă 
putând fi plasată în oricare dintre părţile spectrului. În practică, plasarea variază 
substantial de la stat la stat (dar si în timp)”. Faptul că o problemă publică poate fi 
resimțită ca una de ordin securitar sau nu, la niveluri şi în zone diferite, relati- 
vizează şi complică foarte mult procesul evaluării nivelului de securitate sau in- 
securitate în cauză şi, implicit, a politicii de securitate ce trebuie adoptată. 

Exemplele în acest sens sunt numeroase. Liberalismul modern, de pildă, 
a depolitizat spațiul privat din rațiunea securizării acestuia, în schimb, mişcările 
feministe politizează spaţiul privat din nevoia securizării de gen. La rândul său, 
fundamentalismul islamic politizează religia din dorința securizării sistemului. 
Din aceleaşi rațiuni securizante, regimurile fasciste şi cele comuniste minimali- 
zează religia, dar politizează cultura. Mişcările ecologiste politizează problema- 
tica ecosistemică în speranța securizării mediului. Observăm că, de la caz la caz, 
tendințele deplasării între zonele spectrului variază în funcție de ideologia şi in- 
teresele în cauză, securitatea fiind invocată ca prioritatea absolută, replică şi so- 
lutie la ceva ce este resimţit ca o ameninţare existenţială. Politizarea şi securi- 
zarea merg, de cele mai multe ori, mână în mână, securizarea utilizând ca mijloc 
Şi instrument politizarea. Este o situaţie pe care o denumesc securizarea prin po- 
litizare. Situatiile de securizare prin depolitizare sunt, de asemenea, interesante, 
strategia securizării apelând, în acest caz, la alte mijloace şi instrumente de fac- 
tură personală, culturală, spirituală, mistică, artistică sau, în unele cazuri excep- 
tionale, la măsuri excepționale. În acelaşi timp, există situaţii istorice in care are 
loc securizarea prin sacralizare, respectiv, securizarea prin secularizare. 

În ceea ce priveşte securizarea prin politizare, folosesc termenul ,,politi- 
zare”’® cu sensul său tehnic, de dicționar: „a orienta ceva in sens politic”, „a da 
unui lucru un caracter politic”, „a prezenta ceva sub raport politic”. Având în ve- 
dere această acceptiune neutră, constatăm că persoane, instituţii, idei din cele 
mai diferite domenii — industrial, agrar, comercial, financiar-bancar, cultural-ar- 
tistic, mediatic, educaţional, ştiinţific, medical, religios, sportiv etc. — pot fi poli- 
tizate prin intrarea lor în sfera de interese şi acțiune a unor instituții ale statului, 
a partidelor, a unor grupuri de presiune sau a unor lideri politici. Cum se explică 
acest fenomen? Prin menirea lor — instituirea ordinii sociale şi prin mijloacele 
îndeplinirii acestei meniri, puterea alocatoare de autoritate publică şi politicile 
sectoriale alocatoare de proiecte şi resurse — politicul şi politica atrag şi influ- 
enteaza indivizi, instituţii, idei, tipuri de activitate. În aceste circumstanţe, con- 
sider că se poate vorbi despre o politizare defond. Prin politizarea de fond înțeleg 
procesul prin care, într-o colectivitate umană, politicul şi politica instituie o anu- 
mită ordine socialmente necesară. Folosesc termenul politicul într-un sens general, 
existential, ca entitate socio-umană cu menire social-fondatoare, iar politica în 
sensul său curent şi concret de gestionare în plan intern şi extern a intereselor pu- 
blice ale unei comunități umane prin institutionalizarea raporturilor de putere. 

O primă constatare decurgând din cele afirmate până acum este aceea 
că trăim într-o anumită ordine socială instituită prin procesul firesc şi necesar al 
politizării de fond. Convieţuirea-umană-organizată-politic este menirea politizării 
de fond, realizată prin dinamica institutionalizata a raporturilor de putere şi coor- 
donarea politicilor publice. În aceste circumstanțe, atât politicul explicit, manifest 
prin acţiuni şi efecte directe şi imediate, cât si politicul implicit, latent, cu acțiuni şi 
urmări indirecte, perceptibile în timp, afectează evoluţiile sociale, instituționale, 
dar şi destinele personale şi familiale. Trăim, acţionăm şi reacționăm sub fluxul 
si refluxul politizării de fond sub incidenţa unor procese şi evenimente politice, 
a unor acte decizionale la nivel internațional, național sau local. Viaţa publică şi 
spațiul privat resimt, direct sau indirect, efectele diferitelor fenomene politice, 
fie că este vorba despre colapsul comunismului est-european, atentatele teroriste de 
la New York, Madrid, Tel Aviv sau Bagdad, legile şi ordonantele privind taxele, 
impozitele, salariile, politica de sănătate sau cea educaţională. 

În acelaşi timp, constatăm că, indiferent de gradul politizării, de orientarea 
ideologică sau regimul politic, nimic nu este numai politic. Orice activitate, 
grup şi instituţie politică, fiecare om politic ca atare, suportă numeroase conditio- 
nări şi influențe extrapolitice, unele pozitive, altele negative. În mişcările politice 
ale puterii şi opoziţiei, în procesele decizionale din orice structură instituţională 
— centrală sau locală, de stat sau de partid — în activitatea fiecărui om politic, 
scopurile şi mijloacele politice se combină, în funcție de diversitatea tacticilor şi 

conjuncturilor, cu scopuri şi mijloace extrapolitice, publice sau private, formale 
sau informale, de ordin economico-financiar, psiho-social, etnic, naţional, cultural, 
mediatic şi, bineînţeles, religios etc. Ca şi influența politicii, influența religiei este 
dublă: integratoare sau dezintegratoare. O religie poate derapa devenind o forță 
dezintegratoare atunci când, din punct de vedere doctrinar, devine fundamenta- 
listă, iar din punctul de vedere al practicii cultului, fanatică.Mai mult, în planurile 
tactico-strategice ale acțiunilor politice îşi găsesc loc, nu rareori — pe lângă ne- 
gociere şi compromis, persuadare şi influențare — dezinformarea, manipularea, 
corupția, intimidarea, şantajul etc. Răul politic, ca şi cel religios, exprimă faili- 
bilitatea experiențelor politice şi religioase ale ființării umane. Observăm, aşadar, 
că afirmaţia „nimic nu este numai politic” dezvăluie numeroase aspecte şi con- 
diționări extrapolitice ce influenţează şi, la rândul lor, sunt influențate în forme 
Şi grade variabile de factorul politic. 

Dacă „nimic nu este numai politic”, aceasta înseamnă că diversele forme 
ale activității umane etc. coexistă şi concurează într-o lume a sistemelor deschise. 
Într-o astfel de lume, există o largă posibilitate de afilieri politice și religioase, 
diminuarea deficitului de securitate personală depinzând de inspiraţia şi rezona- 
bilitatea afilierii la o anumită formă de activitate sau la o combinaţie de activi- 
tati. Mai mult, în lumea sistemelor de activitate umană, afilierea religioasă a ac- 
torilor, ideilor, instituţiilor politice, pe de o parte, afilierea politică a bisericilor, 
credințelor, mişcărilor religioase, pe de altă parte, a consolidat, în timp, un sistem 
complex — mental, actional, institutional — al conexiunilor reciproce între poli- 
tică şi religie: religiile politice şi teologia politică. 

În ceea ce priveşte conceptul de religie politică, îi datorăm lui Eric Voegelin 
stabilirea unei distincţii teoretice cu valoare operațională: religiile spirituale, 
transmundane, pe de o parte, religiile politice, intramundane, pe de altă parte. „Este 
necesar să trasăm o distincție lingvistică — scriegânditorul german — religiile spi- 
rituale care-şi găsesc realissimum-ul în Fundamentul lumii (Weltgrund), ar trebui 
numite religii transmundane (diberweltische Religionen); şi toate celelalte, adică 
cele care-şi găsesc divinul în conținuturi ale lumii, ar trebui numite religii intramun- 
dane (innerweltische Religionen)”””. Această distincţie se sprijină pe experienţa 
spiritual-politică a colectivitatilor umane de-a lungul istoriei. Realissimum-ul de 
care vorbeşte Eric Voegelin este „realitatea supremă” pe care omul şi colectivi- 
tatea o absorb raţional, o experimentează spiritual-religios şi o dezvoltă dogmatic 
prin teologie. „Oriunde o realitate se dezvăluie pe sine drept sacră în experiența 
religioasă, aceasta devine realitate primă, un realissimum”’®. Realitate supremă 
devenind, înseamnă că respectiva realitate devine, totodată, un posibil afiliant, 
orice altă entitate politică aspirând la o asemenea afiliere securizantă. Extinderea 


” Eric Voegelin, Religiile politice, p. 87. 
78 Ibidem, p. 86. 


276 


Politica, religia şi securitatea umană 


conceptului de religie dincolo de religiile spirituale ale mântuirii, înțelegerea dis- 
pozitivului de sacralizare prin realissimum, i-au permis lui Eric Voegelin fun- 
damentarea conceptului de religie politică, drept „forma statală a religiei”, arti- 
cularea instituțională a credințelor şi ritualurilor religioase cu interesele şi ac- 
tiunile politice — cu alte cuvinte, organizarea sacral-politică a unei colectivități. 
Astfel înțeleasă, religia politică introduce în analiză un concept foarte apropiat: 
teologia politică. În ceea ce priveşte teologia politică, întrebările pe care mi le pun 
în continuare sunt următoarele: cum ar putea deveni teologia politică o afiliere 
securizantă pentru omul failibil? Cum s-ar putea configura o teologie politică a 
securizării umane? 


7. Este posibilă o teologie politică a securităţii umane? 


Într-o definiţie canonică, teologia politică ar putea fi considerată, „ana- 
liza şi critica aranjamentelor politice (incluzând aspectele cultural-psihologice, 
sociale şi economice) din perspectiva diferitelor moduri ale interpretării lui 
Dumnezeu în lume””’. Plecând de la această acceptiune generală, unii autori 
percep politica şi teologia ca două activități distincte, sarcina teologiei politice 
fiind legarea credințelor religioase cu problemele sociale. Pentru alţii, teologia 
politică este o reflecţie critică asupra politicului, asupra inegalitatilor de clasă, rasă, 
gen şi, de aici, sarcina reconstrucției justitiare a teologiei politice. În sfârşit, alti 
autori consideră teologia şi politica activități similare de producere a imaginilor 
metafizice despre organizarea politică a comunităților: graţia divină, sfânta treime, 
escatologia etc. Teologia politică are în vedere, aşadar, legitimarea unei puteri 
politice prin invocarea naturii si finalităţii sale divine. 

O putere terestră ce îşi revendică natura divină şi finalitatea împlinirii 
pe pământ a planurilor divinității intră într-o logică a teologiei politice. Se ştie 
că în Antichitate şi Evul Mediu, tradiţia teologico-politică a constituit funda- 
mentul legitimării puterii politice şi, totodată, sistemul unei duble afilieri securi- 
zante — religioasă şi politică — pentru conducători şi popoare. Transpunerea or- 
dinii divine în ordinea ierarhică a societăţii se regăseşte mereu în gândirea şi 
organizarea politică până în epoca modernă. De la faraonii Egiptului şi regii tri- 
burilor lui Israel până la regii Franţei şi Spaniei şi de la împărații Chinei şi Japoniei 
până la împărații Sfântului Imperiu Roman de Națiune Germană, istoria monar- 
hiilor de drept divin a înregistrat o lungă serie de legitimări paternal-filiale ce au 
urmărit, mereu, securitatea statal-politică şi ordinea socială prin supunerea şi as- 
cultarea credincioşilor. Teologia politică tradițională este una a monarhiei abso- 
lute, inspirate şi legitimate de unicitatea, universalitatea şi omnipotenta divină. Con- 

comitent, aceeaşi teologie politică este una a supunerii consimtite şi securizante 
a credincioşilor. 

Teologia politică creştină a evului mediu este expresia unei astfel de 
ordini. De la „cetatea lui Dumnezeu” din sufletul Sfântului Augustin la princi- 
piile de guvernare sistematizate de Sfântul Toma din Aquino regăsim modelul cos- 
mologic ptolemaic, bazat pe distincția fundamentală dintre dedesubt şi deasupra. 
Acest model cosmologic al ordinii celeste transpus pe pământ oferă modelul or- 
dinii social-politice pe axa verticală a ierarhiei, a supranaturalului şi naturalului, 
suzeranității şi vasalitatii, superiorului şi inferiorului, totul conducând spre su- 
punerea consimţită prin ascultare. Analogia ordinii pământeşti cu ordinea ce- 
lestă devine în teologia politică creştină, prin principiul ierarhic, adevărata para- 
plică, însă, importanța paradigmei teologico-politice creştine în istoria Europei? 
Ce rol a jucat teologia politică creştină în apariția politicii moderne în Europa? 

Unul dintre cei mai importanți filosofi contemporani ai politicului, Pierre 
Manent, a oferit o demonstraţie logică şi elegantă a importanţei problemei teo- 
logico-politice pentru înțelegerea istoriei moderne a Europei. După căderea 
Imperiului Roman de Apus, „faptul primordial al istoriei Europei — observă 
gânditorul francez — este că nici cetatea, nici imperiul, nici o combinaţie a am- 
belor nu au oferit forma sub care Europa şi-a reconstituit organizarea politică: a 
fost inventată monarhia”*. Mai amplă si mai puternică decât cetatea, mai pro- 
portionata şi eficientă decât imperiul, monarhia absolută, „structural superioară 
cetății şi imperiului”*!, preia ideea teocratiei din biserică si, astfel legitimată şi 
organizată ca monarhie de „drept divin”, devine capabilă să coabiteze cu bise- 
rica, să negocieze cu aceasta şi, în acelaşi timp, să contracareze în unele situații 
revendicările instituţiilor religioase. Din moment ce biserica lasă, în principiu, 
omului organizarea cetăţii terestre, atunci regele — prin poziţia sa privilegiată de 
„uns” al lui Dumnezeu pe pământ — devine singurul capabil să îşi asume rolul 
organizator-conducător lăsat lui de Dumnezeu. Astfel, un context istoric special 
— vidul politico-statal lăsat de căderea Imperiului Roman combinat cu ascen- 
siunea instituțional-politică a creştinismului occidental — a favorizat legitimarea 
organizării statale prin comandamentele teologico-politice ale învățăturii creştine. 
Într-un asemenea context istoric, monarhia absolută de drept divin a coagulat 
marile regate ale Europei, asumându-și un rol politic important în lupta contra 
descentralizării feudale, pregătirii secularizării şi, totodată, a condiţiilor politicii 
moderne. Paradoxal, toate acestea — pe fondul ascensiunii burgheziei şi a capita- 
lismului, al dezvoltării ştiinţei, tehnologiei şi revoluției industriale, al elaborării 

dreptului natural şi a gândirii politice contractualiste — vor favoriza declanşarea 
revoluțiilor antimonarhice şi constituirea parlamentarismului. 

Care este, însă, situația teologiei politice în modernitatea politică secu- 
lariza(n)tă? O modernitate politică în căutarea unor noi principii şi valori legi- 
timante ce substituie ordinii ierahice, ideea de echilibru, iar dominației monarhice, 
democraţia părților. Ce se ascunde în spatele unor concepte politice moderne, 
precum: suveranitatea, voința generală, starea de excepție, statul de drept? În aceste 
circumstanţe, nu întâmplător, politicul urma să devină, prin reconstituire socio- 
logico-juridică, o versiune secularizată a teologicului. „Toate conceptele semni- 
ficative ale teoriei moderne a statului — stipulează juristul german Carl Schmitt 
— sunt concepte teologice secularizate, nu numai datorită dezvoltării lor istorice 
în care au fost transferate de la teologie la teoria statului unde, spre exemplu, 
Dumnezeul atotputernic a devenit legiuitorul atotputernic —, ci şi datorită struc- 
turii lor sistematice, a cărei recunoaştere este necesară pentru o considerare so- 
ciologică a acestor concepte. Starea de excepţie are pentru jurisprudenta o sem- 
nificatie analogă miracolului pentru teologie”. Viziunea lui Carl Schmitt este 
viziunea specialistului în drept constituțional ce operează „un transfer concep- 
tual din sfera teologică în cea juridică. Analiza modului în care, cu un exemplu 
cunoscut, conceptul de «miracol» din teologie devine analog celui de «excepție» 
juridică este revelatorie”E?. 

Ceea ce îl interesează pe Carl Schmitt este maniera prin care „asemenea 
analogii fundamental sistematice şi metodologice”* au fost adecvate unei socio- 
logii a conceptelor juridice. Este invocată, în acest sens, teologia politică a 
Restauratiei prin opera filosofilor catolici legitimişti Louis de Bonald, Joseph de 
Maistre şi Donoso Cortes, adepţi ai dreptului public monarhic. Pornind de la con- 
ceptul de suveranitate, Carl Schmitt are în vedere o sociologie a conceptelor ju- 
ridico-politice. Prin „construcția juridică a realității istorico-politice”® în ori- 
zontul metafizicii şi al teologiei, sociologia conceptelor juridico-politice „poate 
găsi un concept a cărui structură este în acord cu structura conceptelor meta- 
fizice”86, iar „imaginea metafizică a unei anumite epoci are aceeaşi structură cu 
ceea ce lumea consideră a fi, în imediat, forma potrivită organizării sale politice'*”. 
Referindu-se, de pildă, la statutul istorico-politic al monarhiei în secolul al XVII-lea, 
Carl Schmitt arată că acesta corespunde „stării generale de conştiinţă caracteris- 

tică occidentalilor acelor vremuri”. Conchizând, observăm că sociologia con- 
ceptelor juridico-politice reuşeşte, printr-o „conceptualizare radicală”, să confi- 
gureze structura conceptelor în acord cu starea generală de conştiinţă a epocii. 
Este pusă, astfel, în evidență o legătură între structura conceptuală şi structura so- 
cială reprezentată conceptual în conştiinţa unei epoci. 

Dacă pentru Carl Schmitt conceptele majore ale teoriei politice mo- 
derne sunt — în contextul procesului secularizării — derivate din teologie şi re- 
construite cu ajutorul sociologiei juridico-politice, pentru Iacob Taubes — în des- 
cendenfa lui Platon -problema teologiei este intrinsec legată de teoria politică 
prin dinamica şi tensiunile principiului puterii. „Teologia a apărut iniţial ca o 
problemă de teorie politică”, afirmă Jacob Taubes, iar termenul de „teologie” 
se întâlneşte pentru prima dată într-un dialog platonician în care se discută locul 
literaturii şi al poeziei în stat. Faptul acesta nu este deloc întâmplător deoarece, 
în viziunea lui Platon, destinul statului depinde de respectarea normelor de către 
cetățenii săi. În aceste condiţii, deformarea naturii divinului prin simbolurile si 
clişeele poeziei epice şi tragice perverteşte educaţia tineretului. Critica lui Platon la 
adresa mitologiei greceşti, a relativismului epistemologic şi moral de sorginte 
sofistă, a contribuit la declinul zeilor olimpieni, implicit, la sfârşitul societății gre- 
ceşti în forma polis-ului atenian. Într-o asemenea criză — observă Jacob Taubes 
— Platon „a inventat termenul teologie; si însuşi acest termen este un semn al 
zguduirii temeliilor, pentru că el presupune că până şi povestea, până şi mitul care 
dezvăluie natura divinului trebuie să dea socoteala rațiunii umane, trebuie să se 
justifice înaintea tribunalului ratiunii””’. 

Platon ne apare, aşadar, ca fiind creatorul unei teologii politice rafiona- 
list-normative. Teologia este, pentru Platon, cunoaşterea rațională a absolutului 
divin în folosul comportării corecte a oamenilor în Cetatea adevărului imaginată 
de el. În „republica interioară” a oamenilor rationali şi virtuoşi, poetul imitator 
Şi vânzător de iluzii nu şi-ar găsi locul, căci el „produce lucruri nevrednice în ra- 
port cu adevărul”! şi „se însoţeşte cu partea nu cea mai bună a sufletului si că e 
pe potriva acesteia”? Din normativismul rationalist platonician decurge o con- 
cluzie politică restrictivă în raport cu arta imitativă, cu poetul plăsmuitor de fan- 
tezii nesănătoase şi derapaje politice: „Şi astfel, cu indreptatire, nu l-am putea 
primi într-o cetate ce va avea legi bune, fiindcă el trezeşte această parte a sufle- 

tului, o hrăneşte şi, întărind-o, nimiceşte partea rationala””?. O asemenea artă — pro- 
clamă, în continuare, protagonistii din Republica la paragraful 605b — produce 
„în sufletul individual o orânduire rea, făcând pe plac părții iraționale”, relati- 
viste a sufletului departe de adevăr, incapabil de a discerne marele de mic şi binele 
de rău. Rezumând, raționalismul filosofiei politice clasice greceşti a scos în evi- 
dență resorturile politice ale teologiei, implicit, legătura intrinsecă a acesteia cu 
teoria politică. „Recunoaşterea unității inseparabile dintre teologie şi teoria poli- 
tică” se bazează pe ,,convergenta secretă dintre cele două domenii (...) instituită 
de conceptul de putere. Numai când este anulat principiul universal al puterii — 
conchide Jacob Taubes — va fi depăşită unitatea teologiei si a teoriei politice”. 
Cum principiul puterii este universal, deci, imposibil de anulat, rezultă că şi uni- 
tatea teologiei şi teoriei politice este de nedepăşit. Fondată pe principiul univer- 
salității puterii, unitatea teologiei şi politicii este regăsită, într-o formă specifică, 
în ceea ce s-a numit „teologia eliberării”. 

Pe fondul polarizării sociale şi sărăciei endemice din America Latină, în 
contextul Războiului Rece, a apărut, în pragul anilor ’60-’70 ai secolului trecut, 
teologia eliberării, reflectia teologică a bisericii locale în căutarea unui răspuns 
la o imensă provocare socială: sărăcia, inegalitatile, exploatarea, degradarea umană. 
După cum a afirmat Gustavo Gutiérrez, fondatorul teologiei eliberării, „problema 
în America Latină nu este cum să vorbeşti despre Dumnezeu într-o lume ajunsă 
la majorat, ci, mai degrabă, cum să proclami pe Dumnezeu drept Tată într-o lume 
inumană. Ca şi cum ati putea să-i spuneți unei non-persoane că el sau ea sunt 
copilul lui Dumnezeu”. Altfel spus, apariţia teologiei eliberării este provocată 
de contrastul dintre urgenţa sarcinii proclamării vieţii şi învierii lui lisus, pe de o 
parte, şi condiţiile subumane ale existenței copiilor lui Iisus, Fiul lui Dumnezeu, 
pe de altă parte. 

În asemenea circumstanțe sociale, pentru teologul peruvian Gustavo 
Gutiérrez, „principala sarcină a reflectiei asupra praxis-ului în lumina credinței 
este consolidarea legăturilor necesare şi fructuoase dintre ortopraxie şi ortodoxie”, 
întreţinerea relaţiei circulare dintre viața comunităţilor catolice din America Latină 
Şi reflectia teologică. Având rădăcini adânci in viata şi în istoria comunităților 
locale, teologia eliberării transmite, în acelaşi timp, un mesaj universal în care 
sunt reunite: eliberarea socială de opresiune şi sărăcie, eliberarea umană de orice 
servitute şi, mai ales, eliberarea omului de păcat prin conştientizarea riscurilor 
căderii morale cu ajutorul muncii teologice şi al educaţiei religioase. Teologia 

eliberării apără demnitatea persoanei umane, îşi exprimă protesul solidar față de 
disparitatile economice şi opresiunea socială, respingând, totodată, formele vio- 
lente ale luptelor sociale şi politice. Concomitent, reflecţie critică asupra praxis-ului 
Şi învățătură de credință, cunoaştere rațională şi cunoaştere spirituală, teologia 
eliberării este o teologie politică militantă din perspectivă latino-americană. 

Am pus în evidență, până acum, câteva forme şi expresii ale teologiei 
politice: teologia politică rationalist-normativa platoniciană; teologia politică a 
celor „două cetăți” în Evul Mediu creştin; teologia politică a Restauratiei, adepta 
monarhiei absolute de drept divin; replica modernă, secularizată, a teologiei 
politice, altfel spus, voința generală codificată prin dreptul public-constitutional; 
în sfârşit, „teologia eliberării”, o teologie politică a contestării opresiunii şi sără- 
ciei în numele iubirii divine şi a demnităţii persoanei. După cum se poate observa, 
aceste forme şi expresii ale teologiei politice invocă ca referential legitimant absolut 
pentru instituţiile politice terestre, universalitatea ordonatoare a Providentei di- 
vine. Repet, teologiile politice amintite apar ca paradigme legitimant-securi- 
zante de sorginte divină pentru instituțiile puterilor terestre. Plecând de aici, in cir- 
bari: cum ar putea fi receptată teologia politică de omul failibil în ipostaza fiin- 
țării comprehensive? Ar fi posibilă o personalizare a teologiei politice, în sensul 
asumări personale a acesteia? Ar fi posibilă, alături de diversele forme şi ex- 
presii ale teologiei politice tradiționale, mai mult sau mai putin institutiona- 
lizate, o teologie politică a omului interior? Cum ar putea omul failibil — altfel 
spus, fiecare dintre noi, să îşi asigure securitatea politică şi religioasă în orizontul 
propriei teologii politice?Si, în aceste circumstanțe, am puteaconcepeo teologie 
politică a securizării umane? 

Dând credit libertăţii personale, am putea accepta la prima vedere că, 
dintr-o perspectivă secular-laică, teologia politică apare drept, „o stranie împe- 
rechere de contrarii, întrucât dintru început sunt puse una lângă alta teologia ca 
abordare a vesniciei şi politica întotdeauna conjuncturală, efemeră!””. Dar, 
asupra limitelor unei perceperi secular-laice, Sfântul Augustin atrăgea atenția 
încă din zorii creştinismului, atunci când scria că, „susținerea tezei existenţei şi 
veşniciei Cetăţii lui Dumnezeu fără seamăn de strălucită”*, în lumea noastră ce 
îşi desfăşoară „cursul, potrivit legilor evoluţiei fireşti, pare anapoda şi fără noimă 
celor ce nu cred în Dumnezeu (...)”*. Aşadar, este o chestiune de credinţă si 
opțiune personală considerarea teologiei politice o armonie divino-umană a pu- 
terilor sau, dimpotrivă, „o stranie împerechere de contrarii”, o alcătuire „anapoda şi 

fără noimă”. Pe cale de consecință, opțiunea personală şi libertatea de credință mă 
îndreaptă spre asumarea unei teologii politice a securizării umane prin armoni- 
zarea divino-umană a puterilor. Teza acestei teologii politice este următoarea: 
diminuarea deficitului de securitate personală presupune intentionalitatea 
conştiinţei: orientarea conştiinţei filosofico-teologice spre politica rezonabili- 
tafii asumate. 

Această teză aduce în discuţie problema intenfionalitafii conştiinţei 
deoarece îşi propune corelarea celor două planuri: conştiinţa şi acțiunea. După 
cum ştim, pentru Edmund Husserl, intentionalitatea este „proprietatea de esență 
generică a conştiinței”!9, Mai târziu, John R. Searle va sublinia că, „din conștiință 
provine intentionalitatea, capacitatea minţii de a-şi reprezenta obiecte şi stări de 
lucruri din lumea înconjurătoare, diferite de ea însăși”10!, În economia acestui dis- 
curs reflexiv-problematizant, conştiinţa filosofico-teologică este conştiinţa spiri- 
tualitatii filosofico-teologice experientiata de omul failibil în starea de fiintare 
comprehensivă, prin cugetare filosofică, reflecţie teologică, credință religioasă 
mărturisitoare. Transpunerea în practică a conştiinţei filosofico-teologice presu- 
pune intentionalitatea conştiinţei, orientarea constiintei-spre-ceva, or, intentio- 
nalitatea constiintei filosofico-teologice este dispozitia/orientarea acesteia spre 
acțiunea rezonabilă. Un asemenea mod-de-a-exista — afirmam în paginile acestei 
lucrări — ar face posibilă politica rezonabilității asumate, o strategie personală 
de reflecţie şi implicare lucidă a omului failibil în viata publică şi, implicit, o 
strategie terapeutică de diminuare a deficitului de securitate. 


În loc de concluzii. Diminuarea deficitului de securitate prin asumarea 
failibilitatii umane, un proiect realizabil? 


Recapitulez, în succesiunea lor, tezele avansate în această lucrare. În 
primele cinci teze am urmărit prezentarea coordonatelor tematice şi a orizontului 
filosofic al cercetării: insecuritatea existenţială şi failibilitatea umană; deficitul 
de securitate ca deficit de ființă; diminuarea deficitului de securitate prin asumarea 
failibilitatii; fiintarea comprehensivă ca failibilitate asumată. Teza inițială în 
jurul căreia s-a construit întregul demers susține că, în condiţiile imposibilității 
garantării securității datorită naturii failibile a umanului, rămâne doar posibili- 
tatea diminuării insecurității. Această teză a fost explicitată şi completată prin 
următoarele teze subiacente: teza a I-a: inerent failibilitatii umane, deficitul de 

securitate este, esențialmente, un deficit de ființă constientizat de omul failibil ca 
finitudine, vulnerabilitate şi culpabilitate: teza a III-a: prin avertizare şi respon- 
sabilizare, conştiinţa failibilitatii asumate favorizeazădiminuarea deficitului de se- 
curitate personală şi colectivă; teza a IV-a: omul failibil îşi poate diminua defi- 
citul de securitate, implicit, deficitul de ființă, prin participarea la ființă — la actul- 
universal-si indeterminat-de-a-fi — în ipostaza fiinfarii comprehensive. În măsura 
existenței noastre „în” şi „prin” actul înțelegerii, devenim ființări comprehensive, 
conştiente de importanţa asumării şi convertirii failibilitatii în acte pozitive; teza a 
V-a: fiintarea comprehensivă îşi diminuează deficitul de securitate, implicit de- 
ficitul de ființă, participând la ființăprin puterea rațiunii şi a credinţei transpuse 
în acţiuni rezonabile. 

Următoarele două teze au vizat dezvoltarea demersului reflexiv-proble- 
matizant prefigurat prin tezele anterioare. Identificarea ființării comprehensive 
ca mod-uman-de-a-fi în stare să îşi diminueze deficitul de securitate prin dimi- 
nuarea deficitului de ființă a impus definirea şi explicitarea „vectorilor” securi- 
zării umane: conştiinţa filosofico-teologică şi acțiunea rezonabilă. Aşadar, teza 
a VI-a afirmă următoarele: întâlnirea raţiunii naturale şi a credinței revelate sub 
semnul harului divin oferă omului failibil şansa diminuării deficitului de securi- 
tate prin concilierea tensiunilor dintre rațiune şi credință, filosofie şi teologie în 
orizontul spiritualităţii filosofico-teologice. Constiinta a fiintarii comprehensive, 
conştiinţa filosofico-teologica este conștiința failibilitatii asumate prin simbioza 
cugetarii interogativ-filosofice, reflectiei teologice întru credință, trăirii religi- 
oase mărturisitoare. La rândul său, feza a VII-a susține că: acţiunea rezonabilă 
contribuie la împlinirea practică a conştiinţei filosofico-teologice. Coordonată exis- 
tentiala prin care omul failibil se exprimă, produce, transformă, influențează, ac- 
tiunea rezonabilă este un-mod-de-a-exista-acționând-cu-discernământ. Un asemenea 
mod-de-a-exista ar face posibilăpolirica rezonabilitatii asumate, o strategie per- 
sonală de reflecţie şi implicare lucidă a omului failibil în viața publică, expresie 
a rezonabilitatii politice şi religioase. 

Teza acțiunii rezonabile ne-a îndreptat atenția spre realitatea social-is- 
torică în miezul căreia omul failibil şi securitatea umană se confruntă cu mul- 
tiple procese politice, religioase, de secularizare. În aceste circumstanțe, în spi- 
ritul unui postsecularism cu dublă deschidere — spre realitatea social-istorică şi, 
concomitent, spre mesajul teologico-antropologic — următoarele trei teze au con- 
figurat un model teoretic şi terapeutic al diminuării deficitului de securitate umană. 
Aşadar, teza a VIII-a stipulează că: deficitul de securitate umană depinde de for- 
mele şi actorii secularizării, dar şi de mesajul teologico-antropologic al religiei. 
Având în vedere natura failibilă a umanului şi diversitatea contextelor istorice, 
teza a IX-a susţine posibilitatea diminuării deficitului de securitate în funcție de 
rezonabilitatea afilierilor politice si religioase. În consecință, propria mea op- 
tiune este in favoareaunei teologii politice a securizării umane prin armonizarea 

divino-umană a puterilor. Teza acestei teologii politice — a X-a în economia dis- 
cursului reflexiv-problematizant propus — susține posibilitatea diminuării defici- 
tului de securitate personalăprin intentionalitatea conştiinţei; altfel spus, orientarea 
conştiinţei filosofico-teologice spre politica rezonabilitatii asumate. 

Acesta este eşafodajul tezelor ce construiesc proiectul diminuării defici- 
tului de securitate prin asumarea failibilitatii umane. Este acesta un proiect realizabil 
pentru oamenii failibili ai zilelor noastre? Încercând să întrezăresc un răspuns la 
această întrebare, îmi reamintesc mesajul lui Benedict Spinoza din Tratatul 
teologico-politic. În stilul amplu si explicit specific începuturilor modernității, 
tratatul era însoţit de următorul subtitlu, ce rezumă perfect relaţiile dintre filo- 
sofie, politică şi religie. „Ce conţine câteva dizertatii, în care se arată ca liber- 
tatea de a filosofa nu numai că poate fi îngăduită fără a se primejdui pietatea şi 
pacea în stat, dar că ea nu poate fi suprimată decât o dată cu pacea statului şi cu 
pietatea însăşi”. În limbajul actual, al modernității târzii, acest mesaj ar putea 
fi transcris astfel: libertatea reflectiei, curiozitatea interogatiei, inocenta mirării 
nu primejduiesc nici pacea politică şi nici evlavia religioasă, atunci când politica 
Şi religia au înțelepciunea de a nu le suprima. 

